
Visum est litteras Apostolicas quas Summus Pontifex ad auctorem 
dignatus est scribere, quando primum volumen Theologiae Dogmat- 
icae ei oblatum est, referre. 

GREGORIUS P.P. XVI. 


Venerabilis Frater salutem et Apostolicam Benedictionem. 
Accepimus Volumen nuper a Te in lucem editum tres complectens 
priores Tractatus Dogmaticas Theologiae, quam in Americani prae- 
sertim cleri usum scribere orsus es. Perlatae simul ad Nos sunt 
Litterae pietatis et obsequii plenae, datae a Te die 20. mensis Aprilis, 
quibus primordia eadem tui operis dono Nobis offerre voluisti. 
Utinam lectioni ejus Libri vacare Nobis licuisset, sed non permis- 
erunt occupationes gravissimae, quibus pro solicitudine omnium 
Ecclesiarum infirmitati nostrae Deo auctore imposita jugiter distine- 
mur. Nixi autem virtute tuafacile Nobis pollicemur, Te, Venerabilis 
Frater, in eo lucubrando opere id praesertim spectare, ut nihil omnino 
proferas, quod saniori doctrinae non conveniat. Itaque gratias pro 
officio agimus et habemus ; nec vero praetermittimus Deum O. M. 
per merita Unigeniti sui Jesu Christi suppliciter orare, ut adsit Tibi 
propitius in abundantia gratiae, quo tum scriptis hujusmodi, tum 
adjutrice opera pro munere tuo praebenda Venerabili Fratri Henrico 
Philadelphiae Antistiti magis in dies ac magis de re Catholica, ac de 
ista potissimum dioecesi bene merearis. Denique superni hujus 
praesidii auspicem, nostraeque testem praecipuae caritatis Apostolicam 
Benedictionem Tibi ipsi, Venerabilis Frater, peramanter impertimur. 
Dat. Romae apud S. Mariam Majorem die 28 Augusti an. 1839. 

Pontificatus Nostri Anno Nono. 

Gbegobius P.P. XVI. 

Placet et ex litteris Archiepiscopi Edesseni, Ignatii Cadolini qui 
deinceps in Sacrum Collegium Cardinalium cooptatus est, aliquid 
depromere. 

“Mirari autem satis non possum, quod inter tot tantosque labores, 
quos in colenda vinea Domini assidue huc usque pertulisti, tempus 
quoque invenire valueris, quo scriptis, iisque doctissimis ac disertis- 
simis, Catholicae Religionis utilitati consuleres. Ego enim ex integro 
primum volumen perlegi, atque ex eo quanta totius operis praestantia 
sit probe intellexi. Eo autem usus es methodo, quae meo quidem 
judicio Missionariorum exigentiis vel maxime est accommodata. 
Quamobrem illud mihi ratum suasumque est, dogmaticum theologiae 
opus quod perfecisti, tum ceteris sacrarum scientiarum studiosis, 
cum praesertim Missionariis nostris, fore apprime profuturum.” 

Roma: 26 Novemb. 1840 . 

THEOLOGIAE MORALIS 


TRACTATUS XV. 

DE SACRAMENTIS IN UNIVERSUM. 


CAPUT I. 

DE MATERIA ET FORMA. 

1. De sacramentis jam fuse egimus, dum Ecclesiae dogmata contra 
Novatores vindicaremus : sed plura quae ad mores spectant manent 
explicanda : quae ut rectius intelligantur, nonnulla jam dicta recolenda 
erunt. Sacramentum est res sensibus subjecta, quae, ex Dei insti- 
tutione, sanctitatis et justitiae, tum significandae, tum efficiendae, vim 
habet. 1 Septem sunt novae legis sacramenta, videlicet baptismus, 
confirmatio, eucharistia, poenitentia, extrema unctio, ordo et matri- 
monium. 2 “Omnia sacramenta,” inquit Eugenius IV. in decreto pro 
Armenis,in concilio Florentino edito, “ tribus perficiuntur, videlicet 
rebus tamquam materia, verbis tamquam forma, et persona ministri 
conferentis sacramentum cum intentione faciendi quod facit Eccle- 
sia : quorum si aliquid desit, non perficitur sacramentum.” 3 

2. Materia sacramenti a scholae doctoribus dicta est res quae ad 
sacramenti confectionem adhibetur, v : g : aqua in baptismo, panis 
et vinum in eucharistia, oleum in extrema unctione ; vel actus sen- 

(1) Cat. Rom. par. ii. c. i. n 10. (2) Cone. Trid. Sess, vii. Can. i. 

(3) Inter Cone. Flor. acta. 

Vol. III.— 2 

DE MATERIA ET FORMA. 


sibus subjectus, qui instar rei sit : v : g : confessio peccatorum ad 
veniam in sacramento impetrandam. Remota materia dicitur res in 
se spectata ; proxima est rei usus : sic aqua est remota materia bap- 
tismi ; ablutio est proxima materia. Res sensibilis requiritur, nam 
ese materiae portiones quae sensus omnino effugiunt, non censentur 
communibus vocabulis panis, vini, etc. 

3. Forma sacramenti sunt verba quae materiam ad sacramenti 
rationem determinant, vel alia quae verborum vim habent. Sic ablutio 
quae sacramentum est baptismi, ab alia quavis ablutione distinguitur 
vocibus illis : “ ego te baptizo in nomine Patris, et Filii, et Spiritus 
Sancti.” Signa quibus muti declarant consensum matrimonio, 
verborum vim habent. 

4. Ut materiam determinet forma, utraque debet conjungi, et 
simul existere, ideoque moralis saltem conjunctio exigitur; quatenus 
juxta prudentum aestimationem, forma censeatur definire materiae 
usum. Sic verba proferenda sunt in baptismo: Ego te baptizo 
in nomine Patris >{< fundat primo , et Filii >I< fundat secundo , 
et Spiritus Sancti ^ fundat tertio . Si quod inter verba et ablu- 
tionem intercedat temporis spatium, illud minimum sit necesse est, 
adeo ut quisque aestimet ea simul esse. Moralis illa conjunctio 
videtur adesse, quando quis verbis prolatis statim abluit, uti in more 
est Baptistis ; vel ablutione facta animo baptizandi, statim profert 
verba. E contra nihil perficitur, si quis magno temporis intervallo 
vel unius Pater noster mora, verba ab ablutione separet. 1 Nihil 
etiam perficeretur si ablutio facta sit absque ulla relatione ad verba ; 
licet haec deinceps prolata sint, novo concepto consilio : nam ex 
intentione conjunctio illa materiae cum forma pendet. Arctior in 
quibusdam sacramentis prae caeteris materiae cum forma conjunctio 
exigitur, sicut in Eucharistia verba praesentem designant materiam, 
nec referri possunt ad materiam mox afferendam, de qua dici non 
posset: “Hoc,” “hic.” In poenitentiae sacramento judicii ratio 
reperitur, et sententia causae cognitionem non necessario sequitur 
statim : sed satis est ut reus praesens sit judici, qui jam causam cog- 
novit, unde quae proferenda sit sententia ex causae meritis etiam apud 
se statuat: attamen ad majorem securitatem, solet poenitens qui 
pluries sejam statuerat confitentem, quaedam mox ante absolutionem 
confiteri, et quae jam confessus est, nova quadam accusatione com- 

(1) 8. Alph. 1. vi. n. 9. 

muni revocare. In matrimonio consensus alterius poni debet, dum 
alterius consensus perseverat moraliter , instar contractuum omnium. 

5. Substantia sacramentorum integra servetur necesse est, ea enim 
vitiata et sublata, jam non erit id cui ex divina institutione vis salu- 
taris adnectitur. Quaecumque igitur mutatio substantiam materiae vel 
formae attingit, officit confectioni sacramenti. Sic qui olim in Africa 
aquam solam in Eucharistia adhibuerunt, et qui recentius in hac 
regione, temperantiae studio, lac prae vino adhibendum contenderunt, 
materiam sacramenti omnino mutarunt. Mutatio quae substantiam 
non attingit, accidentalia idcirco dicta, non obstat valori sacramenti. 
Si vino admixtus fuerit liquor alius, ea ratione quae ejus substantiam 
non vitiet, sacramentum confici potest : secus si mistione substantia 
vini mutetur, uti contingit si magna aquae copia, vel aquae vitae, vino 
modico admisceatur. Caeterum vis vini spectanda est, quoddam 
enim facile admixtione desinit, aliud copiam majorem liquoris alieni, 
substantia sua illaesa, recipit. Mutatio formam tollit, quando verba 
prolata sensum non habent eundem ac illa quibus forma constat. Sic 
qui consulto diceret : ‘Hic est corpus meum nihil conficeret, quia 
sensus diversus omnino est a Christi verbis: “Hoc est corpus 
meum.” Quoties vero sensus integer manet, verborum mutatio sub- 
stantiam non afficit. Sic qui diceret : ‘ Ego lavo te in nomine Patris 
Omnipotentis, et Filii ejus Jesu Christi, et Spiritus Sancti ;* revera 
baptizaret: vel qui omitteret conjunctionem: ‘Ego baptizo te in 
nomine Patris, Filii, et Spiritus Sancti nihilominus conferret sacra- 
mentum. Quae contingit verborum corruptio vitio linguae, non cen- 
setur substantiae mutatio, quoties verba ex communi hominum aesti- 
matione eadem sunt, licet, prout sonant, sint diversa : “ quamvis 
enim,” uti animadvertit S. Thomas, “ hujusmodi verba corrupte pro- 
lata, nihil significent ex virtute impositionis : accipiuntur tamen ut 
significantia ex accommodatione usus : et ideo licet mutetur sonus 
sensibilis, remanet tamen idem sensus.” 1 Sic censuit Zacharias Pon- 
tifex de sacerdote balbutiente et ignaro, qui consuevit ita proferre 
baptismi formam : “ Baptizo te in nomine Patria, et Filia, et Spiritu 
Sancta.” 2 Si aliquid ambigui sensus immisceatur formae, ex inten- 
tione proferentis et ex adjunctis dijudicandum est, utrum substantia 
integra maneat. Sic si ex animi devotione Christum Magistrum 
designaret, formae verbis retentis, non mutaret substantiam : secus 

(1) iii. p. qu. lx. art. vii. ad. 3. (2) Cap. Ixuvi. de conster, dist. 4. 


Digitized by LxOOQle 



4 


DE MATERIA ET FORMA. 


si animo haeretico vellet significare eum doctrina tantum, non morte, 
nobis profuisse. “ Si intendat,” inquit S. Thomas, “ per hujusmodi 
additionem vel diminutionem alium ritum inducere, qui non sit ab 
Ecclesia receptus, non videtur perfici sacramentum : quia non vide- 
tur, quod intendat facere id quod facit Ecclesia.” 1 Interruptio ali- 
quando verborum sensum tollit, quando scilicet prudentum hominum 
judicio non censentur conjuncta, uti si quis ablutionem faciens dice- 
ret : ‘ baptizo te et tussi longiori impeditus nonnisi post medium 
quadrantem prosequeretur : ‘ in nomine Patris, et Filii, et Spiritus 
Sancti :’ 2 sed si brevis tantum sit interruptio, v: g : dum jubet ma- 
trinae capillos separare, ut aqua in cutem demitti valeat, sensus 
manet, quum verba censeantur in unam sententiam coire. 

6. Grave est peccatum, quid temere attentare, quod materiae vel 
formae spectet substantiam, nam Christo detrahitur, ejus institutis 
in irritum missis, et proximo fit injuria, qui gratia sacramenti pri- 
vatur. Graviter etiam peccatur si aliqua inducatur mutatio de qua 
dubitari possit utrum substantiam attingat : nec enim licet ritus divini- 
tus institutos in hominum salutem dubios efficere. Mutatio notabilis 
consulto facta, etiam salva substantia, peccatum grave est; nam te- 
mere quis in re tanti momenti innovat, contra reverentiam Christo 
debitam, si agatur de re, vel forma, quam ipse praescripsit, et saltem 
contra praeceptum et usum Ecclesiae. Sic qui diceret dum bap- 
tizat : ‘ lavo te in nomine Genitoris, Genitique et Spiritus Sancti 
graviter peccaret : et qui cum prima impositione manuum in pres- 
byteri ordinatione, quam una cum prece sequenti materiam et formam 
putant plerique, verba conjungeret, temeritatis gravis reus foret, 
quum vellet suo arbitrio emendare et supplere ritum Ecclesiae. Hinc 
Missale Romanum de defectibus formse consecrationis agens, 
animadvertit: “si aliquid adderet, quod significationem non mu- 
taret, conficeret quidem, set gravissime peccaret.” Idem dicendum 
si consulto omitteret quaedam verba: v: g: ‘et aeterni — myste- 
rium fidei, pro vobis praesertim si religioni duceret ea tamquam 
Christi proferre, eo quod in Scripturis non referantur, quum sic 
parvi penderet usum et traditionem Ecclesiae. Quod si mutatio 
levis fiat ex quadam negligentia absque consilio, venialis plerumque 
est culpa : uti si quis, omisso pronomine ‘ ego,’ festinanter diceret : 

‘ baptizo te in nomine Patris, et Filii, et Spiritus Sancti.’ Formae 

(1) iii. p. qu. lx. art viii. Resp. (2) S. Alph. 1. vi. n. 11. 


Digitized by v^ooQle 



DE MATERIA ET FORMA. 


5 


in numerum plurium mutatio absque necessitate facta, dum plures 
baptizantur, vel absolvuntur, a gravi culpa a Croix excusatur, 1 utpote 
haud notabilis : sed valde reprehendenda est. 

7. Damnata est propositio: “Non est illicitum in sacramentis 
conferendis sequi opinionem probabilem de valore sacramenti, relicta 
tutiore, nisi id vetet lex, conventio, vel periculum gravis damni 
incurrendi. Hinc sententia probabili tantum utendum non est in 
collatione baptismi, ordinis sacerdotalis, aut episcopalis.” 2 Igitur 
absque ulla lege, conventione vel periculo gravis damni, non licet in 
sacramentis conferendis sequi opinionem probabilem de valore 
sacramenti, relicta tutiore : nam reverentia Christo debita, et chari- 
tas erga proximum exigunt ut tutiori sententiae, quatenus possimus, 
inhaereamus. Probabilis nonnullis videtur sententia confirmationem 
manuum impositione cum prece conjuncta conferri, absque chris- 
matis unctione: sed peccaret gravissime episcopus unctionem 
omittens. Probabilis aliis videtur opinio eam conferri ea manus 
impositione qua fit unctio, omissa manuum extensione cum invoca- 
tione, quae tamen haud sine gravi peccato negligitur. Sic et balsami 
cum oleo admixtio in chrismate conficiendo, juxta quorumdam sen- 
tentiam necessaria non est ; nec tamen licet eam omittere. Attamen 
si certa materia non suppetat, v: g: vinum ad conficiendam Eucha- 
ristiam, quod purum esse constat, non videtur illicitum vino uti 
quod adulteratum esse censemus, dummodo substantia vini manere 
videatur : secus in hac regione a sacrificio celebrando fere perpetuo 
abstinendum foret : sed sacerdotibus curandum omnino est, ut vinum 
habeatur integrum, vel saltem de quo constet substantiam manere : 
vix enim a peccato gravi excusantur, qui nullam ea de re adhibentes 
solicitudinem, quodcumque vini nomine in cauponis vaenit, in 
Eucharistiae confectione usurpant. Dicit Antoine : “ nunquam licet 
adhibere materiam dubiam in Eucharistia.” 3 

8. In sacramentis conferendis licere uti opinione probabili, ubi 
praesumitur Ecclesia supplere jurisdictionem, vel tollere impedi- 
mentum, ex communissima sententia docet S. Alphonsus: quam 
sententiam Sporer vocat moraliter certam, hancque testatur esse 
praxim totius Ecclesiae. 4 Sic sacerdos absolvit a peccato reservato 

(1) Vide apud S. Alph. 1. vi. n. 29. 

(2) i. prop . inter damnatas , anno 1 679. 

(3) Tract de Sac. c. i. qu. vi. 

(4) Apud S. Alph. 1. i. n. 50. 

2 * 

in specialibus rerum adjunctis, in quibus reservatio cessare, vel sus- 
pendi, ex Ecclesiae mente, censetur : parochus etiam, concurrentibus 
gravissimis incommodis, conjungit impedimento occulto laborantes, 
ea nixus sententia quod in iis rerum adjunctis nolit Ecclesia im- 
pedimentum apponere cum manifesto animarum damno. Non item 
in sacramentis suscipiendis censet licere, quum probabili opinione 
vix uti quis possit absque propriae animae detrimento. 1 

9. In extrema necessitate, dum scilicet proximus salute periclita- 
tur, licet quamcumque adhibere materiam, vel formam, qu» forsan 
sufficiat, licet dubia sit, nam quum Christus sacramenta in homi- 
num salutem instituerit, vult certe ut ei quacumque heri possit 
ratione consulatur. Hinc moribundo baptisma datur, si sit aliqua 
ratio, quamvis tenuis, et incerta, credendi eum id velle. Absolutio 
etiam conceditur homini sensibus destituto ; non autem Eucharistia, 
quum non tantae sit necessitatis, et reverentia tanti sacramenti obstet. 
Extrema autem unctio fieri potest, quum sit peccatorum remedium, 
quo valde indiget peccator : et nulla sacramento irrogetur injuria a 
sacerdote illud ex animae salutis studio conferente. Tenetur autem 
sacerdos in extrema necessitate posito, quatenus possit succurrere, 
dubia licet materia. 

10. Forma semel prolata non est supra eandem materiam iteran- 
da : quum enim sacramentum conficiatur, forma materiae usum de- 
finiente, iteratione ejus opus non est. Sacramenti a Christo auctore 
dignitas sane laeditur, dum verba divinitus instituta, vel quae ab 
Ecclesia ad divinitus sibi concreditae potestatis exercitium praescripta 
sunt, frustra proferuntur. Idcirco peccat, qui, post verba baptismi 
rite prolata, dum ablutio fieret, ea iterat : vel qui verba consecra- 
tionis pari ratione repetit. Plerumque tamen iteratio contingit ex 
animi infirmitate, et memoriae defectu, vel mente scrupulis agitata ; 
et gravi idcirco culpa caret. Nulla autem est culpa ea iterare, con- 
ditione mente concepta, si dubitetur probabiliter utrum rite prolata 
fuerint, uti facile contingere potest, mente ad alia evagante, 

(1) Apud S. Alph. 1. i. n. 51. 

CAPUT II. 

DE INTENTIONE. 

11. Minister sacramenti dicitur, qui illud Christi nomine efficit. 
Pleraque specialem exigunt in conferente auctoritatem; nec enim 
cujuslibet est divina largiri dona, suo veluti arbitrio: sed baptis- 
mus, ob summam ejus necessitatem, a quolibet ministrari potest; 
quamvis non debeat plerumque nisi a sacris ministris : et matri- 
monium ob contractus naturam a quibuslibet, lege haud impeditis, 
qui et ministri plerisque videntur, initur. 

12. De intentione ministri gravis est controversia. Equidem 
fide constat “ requiri intentionem saltem faciendi quod facit Eccle- 
sia.” 1 “Quando aliquid se habet ad multa,” animadvertit S. 
Thomas, “oportet quod per aliquid determinetur ad unum, si illud 
effici debeat. Ea vero quae in sacramentis aguntur, possunt diver- 
simode agi sicut ablutio aquae, quae fit in baptismo, potest ordinari 
et ad munditiam corporalem, et ad sanitatem corporalem, et ad 
ludum, et ad multa alia hujusmodi. Et ideo oportet quod deter- 
minetur ad unum, id est, ad sacramentalem effectum per intention- 
em abluentis. Et haec intentio exprimitur per verba, quae in sacra- 
mentis dicuntur, puta cum dicit: 4 Ego te baptizo in nomine Patris, 
etc.” 2 Attamen necesse non est, ut quis velit sacramento confici- 
endo impertiri gratiam, nam valet, juxta perpetuam doctrinam 
Ecclesiae, baptismus ab haereticis collatus, servata materia et forma, 
licet plerique ex ipsis non credant gratiam sacramento conferri : nec 
requiritur ut velint facere quod Ecclesia Catholica facit, quamvis 
haec sit sola Christi sponsa, quam ipsi non agnoscunt ; sed satis est, 
ut id sibi proponant faciendum, quod in Ecclesia fit, ipsis forte de 
vera Ecclesia nil cogitantibus. Sic definivit Pius V. verum 
esse baptisma, quo uterentur Calvinistae, cum intentione generali 
faciendi quod Christus instituit; et ideo baptizatos ab ipsis non esse ite- 
rum baptizandos sub conditione, 3 licet Ecclesiam catholicam prorsus 

(1) Cone. Trid. Sess. vii. Can. xi. (2) iii. p. qu. lxiv. art. viii. Resp % 

(3) Cone. Ebroic. apud Bened. xiv. 1. vii. c. vi. ft. 9. 

rejicientes quod ipsa facit non videantur facere velle : sed generalis 
voluntas errori speciali praevalet. Qui baptizant putantes baptizandi 
ritum Joannem habere auctorem, sed Christo probatum, et ejus 
auctoritate adhuc servari, videntur habere necessariam intentionem, 
volunt enim facere quod Christus faciendum jussit. Infideles ipsi 
Christum et Ecclesiam pariter rejicientes, si forte baptizare aggre- 
diantur eo ritu quo Christiani utuntur, necessariam intentionem 
habent, nam, uti docet S. Thomas, “ non obstante infidelitate, potest- 
intendere facere id quod facit Ecclesia, licet aestimet id nihil esse, et 
talis intentio sufficit ad sacramentum.” 1 

13. Constat intentionem necessariam non adesse, dum minister non 
serio, sed joco agit, saltem quandocumque jocandi animus innotescit, 
Lutheri enim assertio, remitti peccata credenti se esse absolutum, 
licet sacerdos non serio sed joco absolvat, merito damnata est: 3 
quippe quae falso nitebatur principio, fidem gratiam assequi, sacer- 
dotem nihil perficere. 

14. Utrum intentio requiratur quam internam vocant, scilicet 
mentis propositum externo actui consonum, in quaestione est. 
Affirmantibus praeter ipsam vim vocis, favet damnatio propositionis : 
“Valet baptismus collatus a ministro, qui omnem ritum externum, 
formamque baptizandi observat, intus vero in corde suo apud se 
resolvit: non intendo facere, quod facit Ecclesia.” 3 Rubricae 
Missalis de defectu intentionis agentes dicunt: “Si quis non 
intendit conficere, sed delusorie aliquid agere . . . item si quis 
habeat coram se undecim hostias, et intendat consecrare solum 
decem, non determinans quas decem intendit, in his casibus non 
consecrat, quia requiritur intentio.” Gravissima tamen est . diffi- 
cultas, admittere ministrum posse, occulto animi motu, frustrari 
ritum, quem nomine Ecclesiae serio peragere videtur : quapropter 
theologi aliqui, cum Juenino, censent, id contingere non posse. 
Equidem si novus sacerdos exercitii causa totam. Missam peragat 
absque conficiendi sacrificii intentione, proc ul dubio nil conficit, 
quum desit intentio tum interna, tum quae diciiur externa ; non enim 
se exhibet veluti nomine Ecclesiae serio celebrantem. Sed si pub- 
lice celebraret, verbaque consecrationis proferret, intus tamen apud 

(1) iii. p. qu. lxiv. art. ix. ad i. 

(2) xii. prop. Lutheri inter damnatas a Leone X. Vide et Cone. Trid. Sess. 
xiv. Can. ix. De pcenit. 

(3) Prop . xxviii. inter damnatas ab Alexandro VIII. 

se nolens sacrificium conficere, videtur pluribus sacrificium confici. 
S. Thomas de intentione agens dicit: “ Circa hoc est duplex opinio. 
Quidam enim dicunt, quod requiritur mentalis intentio in ministro: 
quae si desit non perficitur sacramentum : .... alii melius dicunt, 
quod minister sacramenti agit in persona totius Ecclesiae, cujus est 
minister. In verbis autem quae profert, exprimitur intentio Eccle- 
siae, quae sufficit ad perfectionem sacramenti, nisi contrarium ex- 
terius exprimatur parte ministri, vel recipientis sacramentum.” 1 
Hac in re nos haerere fatemur: pondus enim auctoritatis eo inclinat 
ut internum animi propositum necessarium esse sentiamus ; rationis 
verd momenta contraria videntur. Gravissime peccat minister 
interno consilio actum sui ministerii frustrari quaerens : quod “ si 
constet quempiam aut baptismum contulisse, aut aliud sacramentum 
ex iis quae iterari nequeunt, administrasse, omni adhibito externo 
ritu, sed intentione retenta, aut cum deliberata voluntate non faci- 
endi quod facit Ecclesia, urgente quidem necessitate, erit sacra- 
mentum iterum sub con ditione perficiendum ; si tamen res moram 
patiatur, Sedis Apostolicae oraculu m erit exquirendum.” 2 

15. Intentio illa interna, cujus necessitateinTnsinuavimus, est vel 
actualia , vel virtualis . Actualis dicitur quae adest ipso temporis 
momento quo sacramentum conficitur ; virtualis habetur, quae, licet 
actu desit, adesse merito censetur, quum mox praecesserit, et in 
effectu suo, vel rebus cum ea conjunctis permaneat. Sic qui hostias 
in ciborio post calicem posuit consilio eas consecrandi, easque cum 
hostia obtulit, virtualem consecrandi eas intentionem habere cense- 
tur, licet de iis dum consecrat nil cogitet. Virtualis haec intentio 
sufficit, nam tanta est mentis humanae infirmitas ut actualis intentio 
vix certo haberi possit: quapropter Christus haud censendus est 
eam exegisse, ne incerta forent et irrita munera tanta largitate per 
sacramenta concedenda. Habitualis vocatur a S. Thoma quam 
dicimus virtualem, intentio, “quae sufficit ad perfectionem sacra- 
menti ; puta cum sacerdos accedit ad baptizandum, intendit facere 
circa baptizandum quod facit Ecclesia, unde si postea in ipso exer- 
citio actus cogitatio ejus ad alia rapiatur, ex virtute primae in- 
tentionis perficitur sacramentum.” 3 Recentiores vocant intentionem 
habitualem eam quae nec actu, nec virtute habetur, sed ex consue- 

(1) iii. p. qu. lxiv. art viii. ad 2. 

(2) Bened. XIV. 1. vii. de Synodo , c. iv. §. ix. 

(3) iii. p. qu. lxiv. art. viii. ad 3. 

tudine agendi oritur, puta si somnambulm vel ebrius, nesciens 
quid agat, baptizandi ritum aggrederetur. Interpretativa vocatur in- 
tentio quae noscitur habenda, si de re cogitatio occurrisset, quamvis 
nullatenus habeatur: sic absolvisset moribundum sacerdos tran- 
siens, si eum Catholicum esse, et veniam intimo animo expetere 
nosset. Constat neutram intentionem hujusmodi sufficere, quum 
nulla revera sit. 

16. Intentio absoluta plerumque esse debet; nec enim temere 
conditiones apponendae sunt ritibus divinitus institutis : attamen si 
dubitatio probabilis de baptismi valore incesserit, sub conditione 
datur, juxta juris canonici 1 et Ritualis Romani proscriptum : ita 
enim saluti consulitur absque sacramenti jactura. A saeculo VIII. 
saltem haec ratio servata est, quamvis antea verbis conditio enun- 
tiata fuisse non noscatur. 3 Sacramenta alia quae iterari nequeunt, 
conditione adjecta esse conferenda monet Benedictus XIV., si con- 
tigerit intentionem internam defuisse collatori, et tempus non sup- 
petat Sedem Apostolicam consulendi. 3 Id heri posse etiam in om- 
nibus sacramentis, ob causam gravem, conditione mente concepta, 
censet S. Alphonsus post alios. 4 Deficiente causa peccaret graviter 
sacramenta ministrans, dubius de effectu, et conditionem idcirco 
temere adjiciens: sed si proximi gravis utilitas postulet, videtur 
excusari; quapropter confessarius absolvit aliquando etiam extra 
periculum mortis, sub conditione puerum, de quo dubitat utrum sit 
compos rationis. Qui autem poenitentem absolvit, adjecta con- 
ditione, ob dubium de ejus dispositione, a peccato veniali non ex- 
cusatur, quum ritum Ecclesiae temere mutet. Si adjiciat conditio- 
nem incertam de futuro v: g: si dimiseris concubinam, si restitueris 
rem alienam, peccat graviter, quum irrita sit absolutio ; nam imprae- 
sentiarum non valet, quum conditio nondum sit impleta, et postea 
nequibit valere, nam absolutio tunc non erit. In extrema necessitate 
tenetur minister sacramenta sub conditione praebere, si materia 
dubia sit: necessitate autem transeunte, sacramentum, si iterari 
nequeat, praebendum est iterum sub conditione, certa habita materia. 
In publica baptismi iteratione, ob dubium de ejus valore, conditio 
est omnino enuntianda, juxta Ritualis praescriptum, et monendi sunt 
adstantes, ne videatur iterari contra leges Ecclesiae. 

(1) C. ii. de Bapt. (2) Bened. XIV. de Syn. 1. vii. c. vi. n. 1. 

(3) Ibidem, c. iv. ix. (4) L. vi. n. 28. 


Digitized by v^ooQle 



DE INTENTIONE. 


11 


17. Matrimonium, quum sit contractus, conditiones facilius ad- 
mittit, quamvis haud temere sint ponendae. Si respiciant praeteri- 
tum, vel praesens tempus, valet contractus, conditione impleta, seu, 
uti aiunt, purificata . De futuro etiam ponuntur conditiones. Con- 
ditiones turpes quae non obstant naturae matrimonii, et impossibiles 
pro non adjectis habentur. De his omnibus specialius in tractatu 
de matrimonio agendum erit. 

18. Intentio ad rem determinatam dirigi debet, nam animus 
alioquin foret vagus et incertus : nihil proinde efficeret qui unam ex 
plurimis hostiis vellet consecrare, animo ad nullam specialiter 
directo : uti monent Ritualis Rubricae. Caeterum necesse non est 
ut qui absolvendus est nomine innotescat, dummodo in certum 
quendam hominem animum intendat sacerdos. Quod si alium se 
absolvere putet, nil obstat, dummodo sibi tunc praesentem velit ab- 
solvere. In matrimonio autem error personae vitiat consensum. 

19. Praesens esse debet materia in quam intentio fertur, ut mo- 
ralis sit conjunctio inter materiam et formam : quae tamen in non- 
nullis sacramentis arctior esse debet. Hostia longe distans a 
sacerdote non potest designari verbis consecrationis : et ea quae eum 
latet non censetur praesens ei, licet revera prope sit, v : g: sub cor- 
porali : quod si in corporali sub calice forte sit, censenda est ple- 
rumque consecrata, quum intentionem habeat consecrandi hostias in 
corporali appositas: secus si ignoraverit aliquam praeter unicam 
adesse. Praesentes sunt baptizanti quos aqua pertingere valet: 
praesens est confessario pcenitens a tribunali recedens ante absolu- 
tionem, quem tamen longe positum nequit absolvere: vix enim 
sententia in foro conscientiae in distantem est proferenda. Matri- 
monium inter distantes per procuratores contrahi potest, instar 
aliorum contractuum. 

CAPUT III. 

DE DOTIBUS MINISTRI. 

20. Fidem ministri non requiri ut valeat baptismus, constat, 
quum universa Ecclesia assensa sit S. Stephano, Romano Pontifici, 
veterem consuetudinem contra S. Cyprianum vindicanti, ut bap- 
tizati ab haereticis absque novo baptismo reciperentur. Ipsi de bap- 
tismo errores gravissimi non obstant ejus valori; quapropter hoc 
ex capite impugnandus non est baptismus ab haereticis collatus, 
quod plerique eum habeant veluti nudum ritum omni virtute caren- 
tem, et cum Joannis baptismo confundant. 

21. Certissima ac communissima theologorum sententia idem de 
aliis sacramentis affirmat. Valida ab omnibus agnoscuntur quae ab 
Ecclesiae ministris conferuntur, licet contigerit fidem conferenti 
deesse. Valere ordinem et confirmationem collatam ab episcopo 
haeresim palam profitente omnes agnoscunt, dummodo vere fuerit 
ipse charactere episcopali insignitus, quae enim episcopi episcopales , 
uti se nuncupant, aggrediuntur, vi omni carent, quum ipsi umbra- 
tilem auctoritatem habeant. 1 Sacerdos haereticus Eucharistiam con- 
ficere et unctionem extremam praebere valet: imo juxta aliquos 
poenitentiam in mortis discrimine ; alioquin absolvere nequit, quum 
omnis jurisdictio ei sublata sit. Matrimonium inter haereticos iniri 
valet, est enim contractus instar, qui tamen inter baptizatos sacra- 
menti habet vim. 

22. “Ministri Ecclesiae,” uti optime animadvertit S. Thomas, 
“ instrumentaliter operantur in sacramentis, eo quod quodammodo 
eadem ratio est ministri et instrumenti . . . instrumentum non agit 
secundum propriam formam aut virtutem, sed secundum virtutem 
ejus a quo movetur. Et ideo accidit instrumento in quantum est 
instrumentum, qualemcumque formam, vel virtutem habeat, praeter 
id quod exigitur ad rationem instrumenti, sicut quod corpus medici 
(quod est instrumentum animae habentis artem) sit sanum vel 

(1) Non haec dicimus animo iniquo, sed veritatis studio. Legatur opus de 
ordinationibus Anglicanis a fratre meo Philadelphiae, anno 1841, edito. 

infirmum : et sicut quod fistula per quam transit aqua, sit argentea, 
vel plumbea. Unde ministri Ecclesiae possunt sacramenta conferre, 
etiam si sint mali.” 1 

23. Etsi ministrorum probitas non requiratur ut valeant sacra- 
menta, novo tamen et gravi reatu se obstringunt, qui lethalis pec- 
cati sibi conscii ea audent conficere: “ Nam,” ut docet nos Rituale 
Romanum, “ etsi sacramenta ab impuris coinquinari non possunt, 
neque a pravis Ministris eorum effectus impediri ; impure tamen et 
indigne ea ministrantes in aeternae mortis reatum incurrunt. Sacer- 
dos ergo, si fuerit peccati mortalis sibi conscius (quod absit) ad 
sacramentorum administrationem non audeat accedere, nisi prius 
corde poeniteat; sed, si 'habeat copiam Confessarii, et temporis 
locique ratio ferat, convenit confiteri.” 2 “ Non est dubium,” inquit 
S. Thomas, “ quin mali exhibentes se ministros Dei et Ecclesiae in 
dispensatione sacramentorum peccent. Et quia hoc peccatum per- 
tinet ad irreverentiam Dei et contaminationem sacramentorum quan- 
tum est ex parte ipsius peccatoris, (licet sacramenta secundum 
seipsa incontaminabilia sint) consequens est quod tale peccatum ex % 
genere suo sit mortale.” 3 

24. Si adeo urgeat moriefltis necessitas, ut tempus eliciendi actum 
contritionis ministranti baptismum non suppetat, non peccat bap- 
tizando, seu absolvendo, quia tunc “ subveniret necessitati pa- 
tientis,” inquit S. Thomas. 4 Hinc facile excusantur laici baptizan- 
tes, hac pressi necessitate : qua deficiente Croix, Antoine, Vasquez 
Delugo, aliique contendunt eos peccare, si negligant conteri ante- 
quam ministrent. De sacerdotibus, quibus animarum cura deman- 
data est, non eadem facile admitti potest excusatio, nam “ parochus, 
vel quivis alius sacerdos, ad quem eorum administratio pertinet, 
meminisse in primis debet se sancta tractare, atque omjii fere tem- 
poris momento ad tam sanctae administrationis officium paratum 
esse oportere. Quamobrem illud perpetuo curabit, ut integre, caste, 
pieque vitam agat.” 5 Etsi igitur non peccet ipso ministrandi sacra- 
mentum actu, quando tanta urget necessitas, peccati tamen reus 
agnoscendus est, ob periculum cui se objecit talem patiendi necessi- 
tatem, peccata jam admissa negligens expiare. Idem dicendum de 
poenitentiam administrante. 

(1) iii. p. qu. lxiv. art. v. Resp. (2) De 8ac. admin. 

. (3) iii. p. qu. lxiv. art. vi. Resp. (4) Ibidem, ad 3. 

(5) Rit Rom. de sac. adm. 

Vol. III.— 3 

25. Ex Ritualis, quae prius laudavimus, verbis, patet omnino 
expedire ut sacramentum ministraturus peccata quibus irretitur con- 
fiteatur; caeterum nulla lege vel Dei, vel Ecclesiae, illud praeceptum 
novimus, nisi quando de conficienda vel suscipienda Eucharistia 
agitur/ Hinc plerique theologi opinantur sufficere contritionem 
probabiliter existimatam ad ea ministranda. 1 

26. Tot patrari peccata quot indigne ministrantur sacramenta ex 
his quae diximus, deducere pronum est : tamen quando Eucharistia 
pluribus simul distribuitur, unicum agnoscunt peccatum theologi 
nonnulli probabilius, ut S. Alphonso videtur, ob rationem convivii, 
quam praesefert. Idem nonnemo asserit de absolutione pluribus 
serie non interrupta impertita, quod tamen alii magno numero 
negant, quia singulae absolutiones sunt singula sacramenta; nova 
quippe et a se invicem distincta judicia sacramen talia fiunt. Si 
autem confessionem audiret sacerdos eo animo ut absolutionem 
nonnisi contritus impertiretur, communior et probabilior sententia 
eum non peccare asserit, quum sacramentum nonnisi absolvendo 
conficiat. 

27. Fuerunt nonnulli qui ministrantem Eucharistiam in mortali 
non peccare defenderent, ex eo quod sacramentum non conficeret : 
caeterum longe probabilior rationum pondere, et auctoritate videtur 
contradicentium sententia: Christo enim ingens sane injuria irro- 
gatur, quando Sacrum ejus Corpus contrectat servus diaboli, ipsum que 
ad aliorum sanctificationem tradit : “ Si homini peccatis conta- 
minato,” inquit Catechismus Romanus, 2 “minus licet de rebus 
divinis agere, quantum ab eo scelus concipi existimandum erit, qui 
sibi multorum scelerum conscius est; nec tamen sacra mysteria 
polluto ore conficere, vel in foedas manus sumere, contrectare, 
atque aliis porrigere et ministrare vereatur ?” Hinc quatuor sacri- 
legia in unica peccatoris Missa agnoscit S. Alphonsus, scilicet in- 
dignam eonfectionem, et susceptionem, indignam etiam ministra- 
tionem, praeter illud porrigendi sacramentum indigno. 

28. Tangere sacramentum immediate, vel mediate, etiam eo non 
ministrando, sed tantum gestando in processione, vel benedictione 
impertienda, aliqui putant gravem esse culpam, si tangens lethali 
peccato irretiatur. Plures tamen assentiuntur Suaresio dicenti: 
“Cum aliae actiones praeter sacramenta, non sint ad sanctificationem 

(1 ) S. Alph. 1. vi. n. 34. (2) P. L c. i. n. 26. 

per gratiam proxime ordinatae, neque in eia se exhibeat sacerdos ut 
minister Dei sanctificantis animam, non est tam gravis causa et ratio 
exigendi internam animae sanctitatem ad eas exercendas. Ergo illas 
in peccato efficere ex parte materiae, non videtur esse grave sacrile- 
gium.” 1 Qui e terra elevat eucharistiam, facile excusatur ob neces- 
sitatem : etiam laicus, si sacerdos praesto non sit. 2 Hoc innixi prin- 
cipio plures, aliis contradicentibus, diaconos et subdiaconos in mor- 
tali solemniter ministrantes habent a novo reatu gravi excusatos : 
item episcopum consecrantem templum, benedicentem vestibus 
sacris, aut corporalibus, et sacerdotem adsistentem matrimonio, 
benedicentem cineribus, aquae lustrali, aliisque hujusmodi : quod de 
plerisque hujusmodi actibus haud aegre concedimus. 

29. Concionatorem peccati labe secreto infectum plures a novo 
peccato habent immunera, licet concionari pergat, non enim munus 
adeo per se sanctum est, alios ad virtutem hortari, ut peccatorem 
omnino dedeceat. Caeterura si ejus innotescant vitia, et praesertim 
si in eo genere peccet, in quod invehitur, adeo ut ludere, et irridere 
videatur, haud facile a gravissimo peccato scandali excusatur. 3 
Audiatur Psaltes : “ Peccatori autem dixit Deus : Quare tu enarras 
justitias meas, et assumis testamentum meum per os tuum ? Tu 
vero odisti disciplinam, et projecisti sermones meos retrorsum.” 4 
Apostoli quoque verba ei conveniunt: “ Qui ergo alium doces, teip- 
sum non doces : qui praedicas non furandum, furaris : qui dicis non 
moechandum moecharis.” 3 

30. Episcopus peccato inquinatus, benedicens sacro chrismati, 
vel oleo infirmorum, videtur nonnullis novam labem contrahere, 
quum paret materiam sacramentis : sed ab aliis excusatur, non enim 
nisi remote ad gratiae collationem concurrit. Celebrando Missam 
ea occasione plane peccat, ob indignam corporis Domini confec- 
tionem et susceptionem. De omnibus sacris muneribus dicit S. 
Thomas : “ Quicumque autem cum peccato mortali aliquod sacrum 
officium pertractat, non est dubium quin illud indigne faciat : unde 
patet quod peccat mortaliter.” 6 


(1 ) In iii. p. D. xvi. §. iii. v. Atque hinc . 

(2) Busembaum apud S. Alph. 1. vi. n. 30. 

(3) S. Alph. 1. vi. n. 41. (4) Ps. xlix. 12. 

(5) Rom. ii, 21. (6) In iv. dist. xxiv. q. i. art. iii. q. v. ad 3. 

CAPUT IV. 

DE MINISTRANDIS SACRAMENTIS. 

31. Graviter peccare ministrum qui indignis sacramenta temere 
praestat, dubitari nequit, dicente Christo: “Nolite sanctum dare 
canibus ; m et Apostolo : “ Hic jam quaeritur inter dispensatores ut 
fidelis quis inveniatur.” 8 Caeterum non eadem in omnibus sacra- 
mentis exigitur de dignitate petentis certitudo. In poenitentiae 
tribunali, quum sacerdos judicis officio fungatur, mature ac pru- 
denter debet scrutari poenitentis animum, antequam sententiam 
absolutionis proferat. In aliis sacramentis prudentis dispensatoris 
officium implendum est, quod vetat ne publice indignis dentur. 

32. Publice indigni sunt de quorum criminibus poenitentia haud 
sublatis omnino constat, vel ex judicis sententia, vel rei evidentia, 
vel fama communi et certa. Qui palam deliquerunt, confitendo 
videntur animum pcenitentem prodere : sed in gravissimis sceleribus, 
quae innotuerunt, majora doloris indicia plerumque desiderantur. 
Si crimen sit certum, et dubia poenitentia, peccator publicus repel- 
lendus est, donec de emendatione satis constet: quod dicendum 
etiamsi crimen nonnisi per indicia vehementia innotescat. Dubium 
crimen non sufficit ut sacramentum denegetur ; sed in matrimonio, 
si impedimentum secum trahat, est ratio cur differatur ad inquiren- 
dum : quod et de ordine dicendum est. 

33. Nullo metu, etiam mortis, licet sacramentum publice indigno 
ministrare ; 3 nam infidum dispensatorem se prodit, qui sibi consulit 
cum muneris sui dispendio. Ita sentit S. Alphonsus contra alios. 
Hinc principi uxoris nomine retinenti mulierem, legitima uxore 
abjecta, Eucharistia praebenda non foret, licet sacerdos praevideret 
se idcirco interficiendum. 

34. Ordines sacros denegandos peccatori occulto publice petenti 
docet S. Alphonsus, quando scilicet, extra confessionem, novit 
episcopus eum esse indignum; nam episcopo injungitur ut “de 
ipsorum ordinandorum natalibus, aetate, moribus et vita, a fide 

(1) Mai vii. 6. (2) 1 Cor. iv. 2. 

(3) S. Alph. l.vi. n. 43. 

dignis diligenter inquirat,’ 11 et “ei, cui ascensus ad sacros ordines 
a suo praelato, ex quacumque causa, etiam ob occultum crimen 
quomodolibet, etiam extrajudicialiter, fuerit interdictus,” nulla 
licentia “de se promoveri faciendo” 2 suffragatur. Nec tenetur 
episcopus causam prohibitionis detegere, nisi Summo Pontifici. 3 
Indignus autem, vel saltem haud adhuc idoneus, plerumque censen- 
dus est, qui peccati consuetudine irretitus hactenus noscitur, quam- 
vis animum poenitentem praeseferat ; nec enim tanto ponderi ferendo 
par videtur. Hinc etiam confessarius debet ei denegare absolutionem, 
si suae infirmitatis immemor velit statim ordines sacros suscipere, 
cum tanto sui et aliorum discrimine ; praesertim si curam animarum 
deinde suscepturus sit. 4 

35. Matrimonio ut liceat adstare, parochus debet cognoscere 
imprimis utrum sit aliquod canonicum impedimentum, prout monet 
Rituale, et an “ uterque sciat rudimenta fidei, cum ea deinde filios 
suos docere debeant.” Proclamationes non esse faciendas, donec, 
examine instituto, constet eas fidei rudimenta callere, statuit S. 
Congregatio Concilii, 5 probante Clemente XI. 6 quod et confirmavit 
Benedictus XIV. 7 Curandum idcirco omnino est ut ea edoceantur : 
caeterum in mancipiis aliisque humilis conditionis, et ingenii 
hebetioris, non ea quae in aliis requiritur disciplina ; et ob periculum 
confugiendi ad praecones haereticos, non facile repellendi sunt in hac 
regione qui minus instructi reperiuntur, quum et rerum necessitas 
faciat ut etiam haeretici cum Catholicis, ex dispensatione, con- 
jungantur. 

36. Peccatoribus occultis qui palam a parocho petunt ut eorum 
adstet nuptiis, praesentiam ejus non denegandam communis theo- 
logorum sententia est, teste S. Alphonso. 8 Quod si publici pecca- 
tores, quales supra descripsimus, id petant, negat eis morem 
gerendum, nam, docente Benedicto XIV. parochus “in multis 
comparatur ministro, nec licite sua praesentia firmare potest con- 
tractum, quem scit a contrahentibus sacrilege iniri.” 9 Caeterum 
qtmm in regionibus nostris non vigeat disciplina Tridentina de 

(1) Trid. Sess. xxiii. c. v. de Ref, (2) Ibidem, Sess. xiv. c. i. de Ref. 

(3) 8. Conoil. declar. 21 Martii 1634, et 21 Aprilis 1668, et Ben. XIV. de 

Syn. L xii. c. viii. n. 3, 4. (4) Vide S. Alph. 1. vi. n. 64, 

(5) An. 1677. (6) Bull. §. xi. t 1. 

(7) xlii. in suo Bullar. §. xi. t 1. (8) L. vi. n. 54, 

(9) De Syn. 1. viii. c. xiv. 5, 

3 * 

matrimoniis clandestinis, praesentia parochi ad firmitatem contractus 
non requiritur, et facile excusatur, qui praesentem se sistit, ne ad 
magistratus, vel praecones haereticos, se conferant, vel in peccato 
perseverent : sed commonendi sunt, ut confitendo saltem, vel etiam 
communione suscipienda se parent. Ipsi contrahentes, qui juxta 
receptam sententiam ministri sunt sacramenti, debent curare ut ad 
gratiam suscipiendam disponantur : quod si alteruter nequeat induci, 
innocens non ideo est privandus jure ineundi matrimonii. Ubi 
obstat censura ecclesiastica, v : g : excommunicatio Liberis Murat- 
oribus irrogata, gravior exigi videtur causa ut liceat homini ea 
irretito nubere, sed quum concilium Constantiense indulserit “quod 
nemo deinceps a communione alicujus in sacramentorum admin- 
istratione, vel receptione,” 1 teneatur abstinere, qui scilicet non 
fuerit nominatim denuntiatus, vel notorius clerici percussor, 'vi- 
detur excusari quae jure naturali nubendi utitur, dummodo aliunde 
non se objiciat discrimini fidei amittendae, vel prolis educandae 
impie, patre forsan infideli. Quae mixta dicuntur matrimonia, 
altera parte haeretica, per se idcirco illicita plerumque sunt : caeterum 
appositis conditionibus quae periculum perversionis tollunt, ex 
dispensatione licent: et satis excusantur a culpa parochi qui eis 
assistunt. 3 

37. Utrum aliquando liceat sacramenti administrationem simulare, 
quaeri solet. Ea de re damnata est ab Innocentio XI. propositio haec : 
“urgens metus gravis est causa justa sacramentorum administrationem 
simulandi. 3 ” Doctores insuper conveniunt “nunquam esse licitum 1°. 
proferre sine intentione verba consecrationis supra panem, aut abso- 
lutionis supra indispositum : 2°. hostiam non consecratam pro con- 
secrata praebere : 3°. celebrare Missam, non proferendo verba con- 
secrationis.” Ita S. Alphonsus. 4 Imo in jure canonico legimus : 
“licet is, qui pro sui criminis conscientia reputat se indignum, 
peccet graviter, si se ingerat irreverenter ad illud, gravius tamen 
videtur offendere, qui sic fraudulenter illud praesumpserit simulare : 
cum ille in solius misericordis Dei manum incidat, iste vero non 
solum Deo, cui non veretur illudere, sed populo quem decipit, se 
adstringat.” 4 

38. Licet tamen orationem aliquam recitare et manu benedicere, 

(1) Const. Martini V. Ad evitanda . (2) S. Alph. 1. vi. n. 54. 

(3) Prop. xxix. (4) L. vi. n. 59. 

(5) C. de homine vii. de cel Mas, 

ne adstantes poenitentem absque absolutione dimitti percipiant : sic 
enim non simulatur sacramentum ; sed celatur poenitentis indignitas, 
quam prodere aliquatenus esset sigilli violatio. Licere etiam plures 
asserunt simulare matrimonii celebrationem, gravi urgente timore ; 
consensus enim, qui tunc praestatur, quum nullius sit momenti, 
sacramentum non conficitur, et vox qua consensus enuntiatur, intel- 
ligenda est, quatenus consentiens tunc possit . 1 Non licet autem 
copulam habere, quum matrimonio non valente, fornicatio foret. 

(1) 8. Alph. 1. vi. n. 62. 

CAPUT V. 

DE RECEPTIONE SACRAMENTORUM. 

39. Ut valide suscipiantur a parvulis sacramenta, nulla requiritur 
intentio vel dispositio, uti ex Ecclesias traditione constat : consuevit 
scilicet baptismus infantibus ministrari. Viguit etiam antiquitus mos 
confirmationem et Eucharistiam iis ministrandi ; nec adhuc penitus 
apud Orientales desiit. Imo ordines ipsos sacros infantibus collatos 
valere, ex Bulla Inter sollicitas ; Benedicti XIV. 1 habetur, quamvis 
optio eis detur, postquam annum decimum octavum attigerint, 
abstinendi ab ordinis exercitio, et ita effugiendi onus coelibatus. 

40. Ante baptismum nullum aliud saeramentum suscipi potest, 
est enim “ fundamentum et janua reliquorum:” 2 ipse autem bap- 
tismus non valet, si adultus suscipiens renuat consensum praebere, 
juxta illud Innocentii III. “ qui nunquam consentit, sed penitus con- 
tradicit, nec rem, nec characterem suscipit sacramenti.” 3 Requiri 
insuper ad valorem sacramenti in adultis sui aliquando compotibus 
aliquam intentionem communissime docent . theologi, quorum sen- 
tentiam probavit Benedictus XIV. 4 Actualem, vel virtualem, non 
esse necessariam, docet idem Pontifex, juxta perpetuam Ecclesiae 
consuetudinem, qua qui baptizati sunt amentes, vel sensibus destituti, 
nunquam"ad iterum suscipiendum baptismum coacti sunt, dummodo 
antea baptismi desiderium habuerint. Sic praescribit Rituale Ro- 
manum : “ amentes et furiosi non baptizentur nisi tales a nativitate 
fuerint ; . . . sed si dilucida habeant intervalla, dum mentis compotes 
sunt, baptizentur, si velint. Si vero antequam insanirent, suscipiendi 
baptismi desiderium ostenderint, ac vitae periculum immineat, etiam 
si non sint compotes mentis, baptizentur.” 5 Nonnulli etiam dicunt 
baptizari posse eum qui intentionem explicitam sacramenti hujus 
suscipiendi nunquam habuit, dummodo probabiliter censeatur habere 

(1) Bull. t ii. p. 128. (2) Cap. ii. de cogn . spir, in 6. 

(3) Cap. Majores, de bapt . 

(4) Instruet de Bapt incipiente : Postremo mense . Bulla, t. ii. n. 46, 

(5) Pe bapt adult 

contritionem, vel attritionem, quae includit implicitum desiderium 
omnibus utendi ad salutem assequendam necessariis subsidiis. 1 

41. Intentio interpretativa, quam scilicet quis praesumitur habitu- 
rus, si de sacramento suscipiendo cogitare posset, sufficit saltem 
quoad extremam unctionem ; praescribit enim Rituale hoc sacra- 
mentum praebendum sensibus destitutis “ qui antea illud petierunt, 
seu verosimiliter petiissent.” 3 Haec voluntas universis Catholicis 
jure existimatur inesse, nisi contrarium constet; adjungit tamen 
Rituale : “ impoenitentibus vero, et qui in manifesto peccato mortali 
moriuntur, . . . penitus denegetur.” Censet nihilominus Viva pro- 
babiliter, judice S. Alphonso, aegro qui in actu peccati mortalis sen- 
sibus fuerit destitutus, extremam unctionem sub conditione minis- 
trandam, eo quod heri possit ut interius doleat de crimine quod 
patrabat, quin ullum doloris indicium valeat praebere. 3 

42. Eandem intentionem interpretati vam sufficere ad ministran- 
dam Eucharistiam et confirmationem, Lugo pluresque alii censent. 
Ad matrimonium autem, quum contractus sequatur naturam, requiri- 
tur saltem virtualis intentio, quae habetur etiam quando per procura- 
tores contrahitur; hi enim agunt vi mandati, et per eos proinde 
mandantes agere, etiamsi tunc temporis nil de matrimonio cogitent, 
intelliguntur. Poenitentia quoque, juxta plures, exigit virtualem 
intentionem, quum poenitentis actus materiae locum teneant : sed eam 
habere censendus est qui confitetur, ut deinceps, post aliquod tempus, 
absolvatur, se impraesentiarum absolutioni suscipiendae haud existi- 
mans idoneum. 

43. Licita et fructuosa sacramentorum susceptio est, quando eae 
animi dispositiones afferuntur, quae unicuique sacramento conveniunt. 
Infantes, ut patet, nulla egent dispositione ; sed gratuita prorsus Dei 
misericordia, per Christi merita, gratiae dona assequuntur: adulti 
vero tenentur fide, spe, odio et detestatione peccati, et novae vitae 
proposito se ad justificationem in baptismo disponere : 4 imo Deum 
debent amore quodam prosequi, tamquam omnis justitiae fontem. 
Poenitentia etiam, praeter confessionem peccatorum, eadem exigit. 
Caetera sacramenta quae vivorum dicuntur, quum illa duo mortuorum 
nuncupentur, licite non suscipiuntur, nisi ex prudenti persuasione 
de gratia impetrata vel absolutione, quae omnino requiritur, antequam 
ad Eucharistiam accedat, qui sibi lethalis peccati est conscius, vel 

(1) La Croix. 1. v. p. i. n. 168. (2) De extr. unet 

(3) L. vi. n. 82. (4) Cone. Trid. Sess. vi. c. vi. 

contritione, quae ad alia sacramenta suscipienda communissime cen^ 
setur sufficere, quamvis consultius sit confiteri. 

44. Gratia quae per sacramenta tribuitur prima vel secunda dici- 
tur. Prima est ea qua homo a statu peccati ad justitiam transfertur, 
uti fit in baptismo et poenitentia. Secunda est grati$ sanctificantis 
augmentum, quod fit in sacramentis caeteris. Haec etiam datur per 
sacramenta mortuorum, quoties suscipiuntur ab iis qui justi sunt, 
v: g: baptismus auget gratiam quam catechumenus dilectione 
Dei antea consecutus est : poenitentia justo venialium reo justitiam, 
his remissis, adauget. Primam gratiam a sacramentis vivorum conferri 
quoque contingit, nam si accedat quis bona fide attritus, quin justus 
sit, vi sacramenti justus revera evadit. Id de confirmatione tradit S. 
Thomas : “ Si aliquis adultus in peccato existens, cujus conscientiam 
non habet, vel si etiam perfecte non contritus accedat, dummodo non 
fictus accedat, per gratiam collatam in hoc sacramento, consequitur 
remissionem peccatorum.” 1 Idem de Eucharistia, 2 et de unctione 
extrema tradit. 3 

45. Praeter gratiam sanctificantem omnibus sacramentis com- 
munem, datur gratia cuj usque sacramenti propria, quae sacramentalis 
idcirco dicitur. “ Ordinantur autem sacramenta,” dicit S. Thomas 
“ ad quosdam speciales effectus necessarios in vita christiana, sicut 
baptismus ordinatur ad quandam spiritualem regenerationem, qua 
homo moritur vitiis, et fit membrum Christi : qui quidem effectus 
est aliquid speciale praeter actus potentiarum animae. Et eadem 
ratio est in aliis sacramentis. Sicut igitur virtutes et dona addunt 
super gratiam communiter dictam, quandam perfectionem deter- 
minate ordinatam ad proprios actus potentiarum : ita gratia sacra- 
mentalis addit super gratiam communiter dictam, et super virtutes 
et dona, quoddam divinum auxilium ad consequendum sacramenti 
finem : et per hunc modum gratia sacramentalis addit super gratiam 
virtutum et donorum.” 4 

46. Character, scilicet indelebile signum animae impressum, 
trium sacramentorum proprius est : baptismo enim fit quisque filius 
Dei, confirmatione miles Christi, ordine minister Christi ; adeo ut 
etiam peccator his notis insigniatur, licet gratia, qua Deo fieret 
acceptus, sua culpa careat: quoties enim sacramentum confertur 
volenti, imprimitur character: sed sacrilegio maculatur qui eum 

(1) iii. p. qu. lxxiii. art. vii, ad 2. (2) Ibidem, qu. vii. art. iii. in corp. 

(3) iv. dist, xxiii. qu. i. art. ii. (4) iii. p. qu. lxii. art. ii. Resp, 

indigne suscipit. Fictus olim dicebatur, qui fingens se a peccato 
esse alienum, ad sacramentum accessit, qui deinceps tenebatur 
maculam poenitentiae lachrymis eluere, quum sacramentum iterum 
suscipere non posset. “ In illo qui fictus accesserat,” inquit S. 
Augustinus, “ fit ut non denuo baptizetur, sed ipsa pia correctione 
et vera correctione purgetur, quod non posset sine baptismo ; sed ut 
quod ante datum est, tunc valere incipiat ad salutem, cum illa fictio 
veraci confessione recesserit.” 1 Idem pariter de confirmatione et 
ordine dicunt plerique theologi ; consonum quippe divinae bonitati 
videtur, poenitenti ea donare gratiae auxilia quibus in sacramenti 
susceptione sua culpa privatus est. 

47. Gratia unicuique per sacramenta tribuitur pro ejus dis- 
positione ; quamvis enim haec vi sua gratiam impertiantur, ex Dei 
misericordia, et liberalitate, eam tribuunt copiosiorem iis qui 
majori studio se ex gratiae auxilio parent ad eam suscipiendam : 
quod de baptismo constat ex concilio Tridentino: “justitiam in 
nobis recipientes, unusquisque suam secundum mensuram quam 
Spiritus Sanctus partitur singulis prout vult, et secundum pro- 
priam cujusque dispositionem et cooperationem.” 2 

48. Qui sacramenta, etiam quae characterem non imprimunt, 
suscipit indigne, gratiam deinceps consequi poterit poenitendo, ut 
ea perficiat ad quae auxilia sacraraentalia necessaria sunt ; v : g : ut 
onera sustentet matrimonii, vel ut in certamine vincat moribundus. 
Eucharistia vero poterit iterato recipi. 

49. Qui sua culpa amisit gratiam jam in sacramento receptam, 
amisit quoque jus ad auxilia sacramentalia, quae tamen haud omnino 
auferuntur, quatenus aliis prosint: nam ministris sacris, etiam 
indignis, plura dari constat in aliorum utilitatem ; sicut et Ju- 
daeorum pontifici contigit Christi mortem praedicere. 3 

50. Utrum liceat sacramenta a ministro indigno petere dubitari 
potest. Equidem si ejus indignitas pateat, et nulla sit specialis 
ratio ejus ministerium expetendi, minime licet, quum charitas vetet 
alium ad peccandum, licet ipse voluntate pronus sit, inducere: 
“Praeter necessitatis articulum,” inquit S. Thomas, “non esset 
tutum quod eum induceret ad aliquod sui ordinis exequendum, 
durante tali conscientia, quod ille in peccato mortali esset.” 4 

(1) L. i. de bapt contra Donat c. xii. (2) Sess. vi. cap. vii. dejustific. 

(3) Joan. xi. 51. (4) In iv. dist xxiv. q. L art iii. q. v. ad 3. 

51. In necessitate extrema, imminente scilicet morte, licet bap- 
tismum a quocumque suscipere, etiam ab excommunicato vitando, 
vel haeretico, dummodo omnis vitetur haereseos simulatio, vel patro- 
cinium: nam utitur quisque iis in rerum adjunctis jure suo, sibique 
consulit, necessarium salutis subsidium exquirens. Poenitentiae 
etiam sacramentum a sacerdote excommunicato, vel suspenso, licet 
expetere eo in discrimine, si absit alius; quidquid sit de theologorum 
sententia quae cuilibet sacerdoti, etiam haeretico, eam tribuit, vel 
denegat potestatem : moribundus enim sibi consulit qua meliori 
ratione possit. “Refert Pignatellus Clementem VIII. jam declarasse 
non licere extra necessitatem extremam, ne a schismaticis quidem 
petere sacramenta.” 1 

52. Extra necessitatem extremam licet suscipere sacramenta a 
sacerdote indigno, praesertim qui parochi munere fungitur, quia 
fideles non sunt privandi suo jure ob vitia sui pastoris. “ Quamdiu 
ab ecclesia toleratur in ministerio,” inquit S. Thomas, “ille qui ab 
eo suscipit sacramentum, non communicat peccato ejus.” 1 Con- 
sonat Jus canonicum : “ Sine dubitatione teneatis, quod a clericis 
et presbyteris quanquam fornicariis, quamdiu tolerantur, nec habent 
operis evidentiam, licite divina mysteria audiantur, et alia recipiantur 
sacramenta ecclesiastica.” 3 Possunt igitur suos filios offerre bap- 
tizandos, nuptialem petere benedictionem, et ad sacramenta poeni- 
tentiae et eucharistiae accedere, paschali urgente praecepto, vel ad 
sibi consulendum. Caeterum si alium adire possint absque gravi 
incommodo, utique debent indignum evitare: nec debent absque 
causa satis gravi hujus opera uti. Sacerdoti indigno celebranti 
inservire absque causa non licet, quum nemo debeat operam prae- 
stare sacrilegium patranti. 

53. Omnes quos tolerat Ecclesia sacerdotes, digni habendi sunt, 
nisi indignitas eorum manifesta sit, nam fidelium non est eorum 
mores scrutari, et judicium in eos ferre. Quod autem peccatum 
aliquod noscantur admisisse, non est ratio cur indigni habeantur, 
quum fieri possit ut illud poenitentia expiaverint. Consuetudo autem 
prava, v: g: ebrietas, concubinatus, vel aliud hujusmodi, indignum 
plane ostendit, a cujus proinde ministerio expetendo, quatenus fieri 
possit absque gravi sui detrimento, fideles debent abstinere. 

(1) Apud. 8. Alph. 1. ri. n. 117 (2) iii. p. qu. lxiv. art vi. ad 2. 

(3) Cap. Vestra. 7. de cohab. cler . 

CAPUT VI. 

DE SACRAMENTALIBUS. 

54. Sacramentaiia dicuntur quaedam caeremoniae quae ex Ecclesiae 
ipstituto usurpantur ad quosdam effectus spirituales obtinendos. 
Pleraque continentur versiculo antiquo: 

Orans , tinctus , edens, confessus , dans , benedictus . 

Oratio Dominica, aqua benedicta, panis benedictus dictus eulogia, 
confessio generalis quae fit in Missa, eleemosyna, et benedictio 
praesulis his vocibus indicantur. Huc etiam referuntur exorcismi, 
insufflationes, ritusque caeteri in' sacramentis conficiendis usurpati ; 
consecrationes rerum v : g : ecclesiarum, et calicum ; et perso- 
narum : v : g : virginum. De vi his insita quaerunt theologi, 
quorum verosimilior sententia asserit ea inservire ad excitandos 
pios motus, quibus gratia haud denegatur, sed nullam per se 
gratiam tribuere. S. Thomas ait: “Omnia ista causant remis- 
sionem peccatorum venialium, in quantum inclinant animum ad 
motum poenitentiae, qui est detestatio peccatorum vel implicite, vel 
explicite.” 1 Curandum igitur ut qui his utuntur pios eliciant actus, 
poenitendo, diligendo, etc. Equidem preces Ecclesiae plura impe- 
trare subsidia his qui pie adhibent res hujusmodi, dubitari nequit. 

55. Missalia, Biblia sacra, et imagines sacrae non debent ad usum 
profanum adhiberi : sed tanta non exigitur reverentia chartis in 
quibus sacra verba contigerit inscribi. 

56. Agnus Dei ex cera a Papa benedictus sacramentalibus 
accensetur. Reverenter tractandus est, sed usus habet ut tangatur 
etiam a laicis. 

57. Aqua benedicta ex antiquissimis temporibus consuevit adhi* 
beri. Mos fuit veteribus christianis in templi aditu manus sibi 
abluere ut majori accederent munditie ad orandum : unde orta forsan 
consuetudo aspergendi eos aqua benedicta. In benedictione sal 
admiscetur in memoriam salis ab Elisaeo in aquas projecti, quo 
eorum vitium ablatum est. 3 

*. 

(1) iii p. qu. lTTT vii. ait ili. (2) iv. Reg. ii 22. 

58. In Sacrainentalibus omnibus adhibendis curandum ne rebus 
nimia tribuatur vis, vel in iis fiducia reponatur, neglectis piis animi 
affectibus, qui praecipue desiderantur ad ea cum fructu adhibenda. 

59. De caeremoniis statuit concilium Tridentinum: “Si quis 
dixerit receptos et approbatos Ecclesiae Catholicae ritus in solemni 
sacramentorum administratione adhiberi consuetos, aut contemni, 
aut sine peccato a ministris pro lubito omitti, aut in novos alios per 
quemcumque Ecclesiae pastorem mutari posse ; anathema sit.” 1 
Igitur liquet peccatum admitti quoties ritus illi temere omittuntur. 
Sacerdos idcirco tenetur eos accurate discere et peragere: nec 
excusatus habendus est si ex animi levitate, vel adstantium pudore, 
qui eos forsan irridebunt, vel ex festinatione nimia eos omittat. 
Equidem pro ritus natura culpa aestimanda est ; leve quippe est ritum 
haud magni momenti omittere : sed grave foret peccatum plerosque 
pro lubito negligere, vel ita peragere ut adstantibus sit offensioni, 
quatenus censent eum eos parvi facere. Spernere auctoritatem 
Ecclesiae, qua praescribuntur, est semper peccatum mortale : quod 
haereticis in more est ; sed non statim damnandus est tanti delicti, 
qui nimis suo judicio fretus aliquem ritum reprehendit, quem legi vel 
consuetudini obsequens servat. Hac ratione mitigandam censemus 
sententiam Antoine qui dicit: “ Si sine necessitate urgente aliquid 
omittitur, est mortale in re gravi, et veniale in levi. Est tamen semper 
mortale vel minimam caeremoniam omittere ex contemptu, judicando 
illam esse vel inanem, vel ineptam, aut aliquid simile, quia gravis fit 
injuria Ecclesiae, et Spiritui Sancto a quo regitur.” 2 

60. Idioma Latinum quo ritus sacri fiunt per plerasque Orbis 
plagas, imprimis retinendum constat, nam gravissimis ex causis 
usurpatum est, et vetusta nititur consuetudine. Quod igitur aliquis, 
proprio veluti marte, Anglice proferat quae Latine consueverunt dici, 
gravis est culpa, si ritus totus, vel magna ejus pars, sic mutetur. 
Consuetudinem alicubi in foederatis Statibus olim inductam plerasque 
baptismi vel matrimonii preces Anglice recitandi, emendandam 
jussit concilium Baltimorense I. indulgens tamen ut recitatis precibus 
Latine, Anglica versio subjungeretur, quoties expedire videretur in 
adstantium instructionem. Venia hac uti licet, sed parce et caute, 
ne sensim sine sensu, veluti pars ritus necessaria habeatur, vel 
Latinae preces omittantur. 

(1) Sess. vii. can. xiii. de Sacramentis. 

(2) De Sac. c, ii. qu. ix. 

DE BAPTISMO. 


CAPUT I. 

DE MATERIA BAPTISMI. 

1. Baptismus est sacramentum a Christo Domino institutum, 
quo, ablutione aqua, et invocatione trium personarum divinarum, 
quis renascitur Deo. Aquae necessitatem alias probavimus : omnis 
autem aqua naturalis idonea est materia, quapropter dicit Tertulli- 
anus : “ nulla distinctio est mari quis, an stagno, flumine an fonte, 
lacu an alveo diluatur.” 1 Ecclesiae tamen consuetudo exigit sub 
gravi peccato, ut aqua fuerit rite in eum finem benedicta; “ Extra 
necessitatem non licet sub mortali,” inquit Antoine, “ baptizare 
nisi in aqua benedicta quae in fonte baptismali servatur, propter 
praeceptum et usum Ecclesiae.” 2 “ Benedicimus,” inquit S. Basilius, 
“ aquam baptismatis et oleum unctionis, adhuc etiam ipsum baptiza- 
tum : ex quibus Scripturis ? Nonne a tacita et mystica traditione ?” 3 
Eam benedictionem praescribunt omnes libri Rituales. Hinc Bene- 
dictus XIV., in decreto edito pro regni Serviae et finitimarum 
regionum incolis, ait: “ Curandum est etiam, ne extra casum 
necessitatis, justique timoris ab infidelibus incussi, communis et natu- 
ralis aqua, vel etiam ea quae pro lustrationibus benedicitur, in baptismi 
administratione adhibeatur ; ac temere omittatur usus aquae ad hunc 

(1) De Bapt. c. iv. (2) Tract. de Bapt. qu. i. n. 3. 

(3) L, de Spiritu Sancto , c. xxvii. 

praecise effectum benedictae juxta praescriptum Ritualis Romani.” 1 
Idem jussit concilium Baltimorense I. emendans consuetudinem, 
quae ex difficultate temporum inducta alicubi erat : sed impetravit a 
Sede Apostolica ut formula breviori, qualis in Limano Rituali 
reperitur, liceret in ea benedicenda uti. 

2. Quum aqua omnis naturalis idonea sit ablutioni, communis est 
sententia aquam ex nive, glacie, vel grandine resolutam, esse certam 
materiam sacramenti ; item aquam turbidam, qualis post imbres 
vehementes in fluminibus apparet ; vel alias mistam, quandocumque 
praevalet rebus immixtis : item aquam sulphuream, vel oleosam, 
qualis in Pennsylvaniae rivulo quodam, in comitatu Crawford, 
habetur. Materia dubia censetur jus et lixivia, aqua ex sale soluto, 
cerevisia tenuis, et aqua per artem alchymicam ex floribus, plantis, 
aut radicibus educta. Saliva est omnino inepta; “cum per sacra- 
mentum baptismi non regeneremur in phlegmate, sed in aqua:” 3 
sed aqua ore hausta, et deinceps in caput effusa, idonea est, quum 
ejus natura non mutetur haustu. Hac ratione baptizati sunt aliquando 
infantuli morituri, quum, ob parentes repugnantes, aqua vase deferri 
non posset. Utram calida sit, vel frigida nil interest: ideoque 
permittitur modicam aquam calidam aquae baptismali, si nimis 
frigida sit, admiscere. 3 

(1) Const Inter omnigenas , 2 Feb. 1744. 

(2) Cap. In quadam nostra, de cel Miss. Vide cap. Non ut apponeres, de 

Bapt. (3) Rit. Rom. 

CAPUT II. 

DE ABLUTIONE. 

3. Baptismum fieri posse aspersione, infusione, et immersione, 
alias probavimus ; ablutionis enim instar est qua animi mundities, 
quae confertur, significatur. “ Per se autem,” inquit S. Thomas, 
“ requiritur ad baptismum corporalis ablutio per aquam. Unde et 
baptismus lavacrum nominatur: secundum illud Ephes. V. Mun* 
dans eam lavacro aquae in verbo vitae. Sed quod fiat ablutio hoc 
vel illo modo, accidit baptismo. Et ideo talis diversitas non tollit 
unitatem baptismi.” 1 Sunt qui dicunt minimam aquae guttam cor- 
pus tangentem internam ablutionem satis exhibere, et efficere : sed 
plerique exigunt, ut aqua fluat. Nemo censet totum corpus neces- 
sario abluendum esse ; non enim divinum animam mundandi opus 
ex corpore penitus abluto pendere censendum est, quamvis aliqua 
corporis ablutio exigatur, significandi interius opus causa. “ Ea 
aquae copia adhibenda, ut qui baptizatur, merito et secundum com- 
munem hominum aestimationem censeatur ablutus.” 2 Ita Antoine. 
Omnes cum D. Thoma dicunt satis esse “ caput perfundere, in quo 
manifestatur principium animalis vitae” 3 : imo plerique sentiunt, si 
quodvis membrum praecipuum v : g : pectus, abluatur, baptismum 
perfici : “ quia tamen in nulla exteriorum partium integritas vitae ita 
consistit sicut in capite, videtur quibusdam quod propter dubium, 
quacumque alia parte corporis abluta, puer post perfectam nativitatem 
sit baptizandus sub hac forma : ‘ Si non es baptizatus, ego te bap- 
tizo.’” 4 Ablutio crinium dubia quoque pluribus habetur; sed 
verosimiliter valet, quum naturale sint capitis tegumentum : curan- 
dum tamen omnino est ut cutis ipsa abluatur : si abluatur secundina 
corpus contegens, probabile est baptismum valere, quum et haec sit 
naturale foetus tegumentum : sed utroque casu res dubia est, et bap- 
tizandus est iterum infans sub conditione, 

(1) iii. p. qu. lxvi. art vii. ad 1 . (2) Trad. de BapU qu . ii. Resp. 3, 

(3) iii. p. qu. lxvi. art vii. ad tertium . 

(4) Ibidem, qu. lxviii. art. xi. ad quartum . 

4 * 

4. Uteri materni ablutio nil prodest foetui; sed si aqua possit ad 
foetum perduci, qui alioquin periclitatur, sub conditione baptizandus 
est, juxta Suaresium, et alios, ut, quatenus fieri possit, saluti 
consulatur. Contradicunt Natalis Alexander, Concina, Gotti, 
aliique : sed affirmans sententia placuit Benedicto XIV. 1 et S. Al- 
phonso. 2 Si caput emittatur, baptizatur, nec iterandus est bap- 
tismus: si pes, vel brachium emittatur, baptizatur; sed iteratur 
baptismus sub conditione, toto corpore egresso. 2 

5. “ Baptismus licet fieri possit aut per infusionem aquae, aut per 
immersionem, aut per aspersionem ; primus tamen, vel secundus 
modus, qui magis sunt in usu, pro ecclesiarum consuetudine 
retineantur; ita ut trina ablutione caput baptizandi perfundatur, vel 
immergatur in modum crucis uno et eodem tempore quo verba pro- 
feruntur, et idem sit aquam adhibens et verba pronuntians.” 3 
Beneventi, et in omnibus fere CXLII. parochialibus ejusdem dioece- 
sis, ex decreto I. Concilii provincialis Beneventani anno MDCXCII. 
immersio adhibetur, sicut et Mediolani, et apud Graecos. Apud 
nos mos est infundendi aquam, a quo recedere grave foret peccatum, 
praesertim quum faveret errori haereticorum, qui Baptistae dicuntur, 
negantium baptismum perfici nisi mergendo. Neminis igitur 
precibus hac in re indulgere licet. Peccaret etiam graviter, qui, con- 
tra morem receptum, aspersione extra necessitatem uteretur. 
Quoties copiosa fit aspersio, ita ut aqua in caput aspersa fluat, bap- 
tismus certo valet : sed facile dubius evadit baptismus, quum asper- 
sio a sectarum praeconibus fiat leviter, vixque capillos, vel vestes, 
multo minus pellem, tangat. In extremo discrimine v: g:~im- 
minOnte naufragio, licet multitudinem aspergere, dicendo simul : * ego 
vos baptizo’ etc. nam periclitantibus qua fieri possit ratione succur- 
rendum est; sed si evaserint, singuli baptizandi erunt sub con- 
ditione ; quum gravis sit ratio dubitandi utrum aqua ad singulos 
pervenerit. Sed si paucos ea ratione quis baptizaverit, et de aquae 
copia ad eos perveniente constet, non erit iterandus baptismus. 5 

6. Trina infusio facienda est, juxta Ritualis praescriptum, sed 
valet baptismus, licet unica sit. 6 Causas variae disciplinae hac in re 
exponit S. Thomas, de immersione agens, dicitque: “graviter 

(1 ) Bened. XVI. de Syn. dioeces. 1. vii. c. v. (2) L. vi. n. 107. 

(3) Rit Rom. de bapt. par. (4) Ibidem, de forma bapt. 

(5) Vide Antoine tract. de Bapt. qu. ix. 

(6) C. de trina, de consecr. dist. iv. 

peccaret aliter baptizans, quasi ritum Ecclesiae non observans: 
nihilominus tamen esset baptismus/’ 1 

7. Si contigerit mersum e manibus mergentis elabi, et aquis 
suffocari, videtur nihilominus baptismi ratio constare. Nunquam 
autem licet infantem in flumen projicere eum baptizandi causa, 
etiamsi certum sit eum alias absque baptismo decessurum, nam 
vitam tollere per se malum est* 

(1) iii. p. qu. lxvi. art viii. Resp. 

CAPUT III. 

DE FORMA BAPTISMI. 

8. Forma baptismi ex Christi mandato colligitur, jussit enim 
Apostolis docere omnes gentes, 44 baptizantes eos in nomine Patris, 
et Filii et Spiritus Sancti.” 1 Id semper ita intellexit Ecclesia, ut 
ablutio perficienda foret, non tantum auctoritate trium personarum 
divinarum, et fidei in mysterium hoc professione ab adultis praemissa, 
sed etiam invocatis, in ipso abluendi actu, Patre, et Filio, et Spiritu 
Sancto : 44 In nomine rerum cunctarum Parentis, et Domini Dei et 
Salvatoris nostri Jesu Christi, et Spiritus Sancti in aqua lavantur.” 
Ita Justinus. 3 Illud etiam discrimen inter varias rationes baptizandi 
ab haereticis adhibitas agnoscebatur a conciliis ; quod qui tres 
personas divinas invocabant, vere baptizarent, alii, omissa invoca- 
tione, nil conficerent. 3 Actionem baptizantis necessario exprimen- 
dam esse, recte docet S. Thomas : 44 quia ablutio hominis in aqua 
propter multa fieri potest, oportet quod determinetur in verbis 
formae ad quid fiat. Quod quidem non fit per hoc quod dicitur : 
‘ in nomine Patris, et Filii, et Spiritus Sancti quia omnia in tali 
nomine facere debemus, ut habetur ad Colossenses c. iii. ; et ideo 
si non exprimatur actus baptismi, vel per modum nostrum, vel per 
modum Graecorum, non perficitur sacramentum.” 4 Alexander III. 
decrevit : 44 Si quis puerum ter in aqua immerserit in nomine Patris, 
et Filii, et Spiritus Sancti, amen, et non dixerit : ego te baptizo in 
nomine Patris, et Filii, et Spiritus Sancti, amen, non est puer bap- 
tizatus.” 5 Alexander VIII. anno 1690, damnavit propositionem se- 
quentem : 44 Valuit aliquando baptismus sub hac forma collatus ; * In 
nomine Patris, et Filii, et Spiritus Sancti praetermissis illis ; 4 Ego 
te baptizo.”’ 6 

9. Integra baptizandi formula est : 44 N. Ego te baptizo in nomine 

(1) Matxxviii. 18. (2) Apol. II. pro Christianis . 

(3) Cone. Arei, can . viii. Cone. Nic. i. can. xix. Vide C.Si revera, de consecr , 
d liat. iv. (4) iii. p. qu. lxvi. art. v. ad %. 

(5) Cap i. de baptismo . (6) Prop. xxvii. 

Patris, et Filii, et Spiritus Sancti.” Si nomen baptizandi omittatur, 
nil officit valori actus ; secus si pronomen non adhibeatur, vel vox 
alia quae designat baptizandum : nam voces caeterae : * ego baptizo 
in nomine Patris, etc.’ consuetudinem, potius quam actum, indicant. 
Si pronomen ‘ego’ omittatur, nil obstat ; nam ‘ baptizo’ statis designat 
baptizantem, non ita vero Anglica vox, ‘ baptize,’ quae instar impe- 
rantis videtur : quapropter non valeret baptismus Anglico sermone 
adhibito, si pronomen omitteretur. Valeret autem, etsi numero 
plurium usurparetur, ex consuetudine qua dignitate aucti loquuntur, 
nam ex communi hominum sensu, singularem personam indicaret : 
quod eo magis dicendum de voce Anglica: “ you quae singularis 
numeri vim ex usu habet. Quod si plures simul aggrederentur 
aliquem baptizare, dicendo : “Nos te baptizamus docet S. Thomas 
nil confici : quia “ ex tali forma, ( te baptizamus’ exprimitur talis 
intentio, quod plures conveniant ad unum baptismum conferendum : 
quod quidem videtur esse contra rationem ministerii : homo enim 
non baptizat, nisi ut minister Christi, et vicem ejus gerens : unde 
sicut unus est Christus, ita oportet esse unum ministrum, qui 
Christum repraesentet : propter quod signanter Apostolus dicit Eph. 
iv. ‘ Unus Dominus, una fides, unum baptisma:’ et ideo contraria 
intentio videtur excludere baptismi sacramentum. Si vero uterque 
diceret: ‘Ego te baptizo in nomine Patris, et Filii, et Spiritus 
Sancti:’ uterque exprimeret suam intentionem, quasi ipse singu- 
lariter baptismum conferret : quod posset contingere in eo casu, in 
quo contentiose uterque aliquem baptizare conaretur : et tunc mani- 
festum est, quod ille, qui prius verba proferret, daret baptismi 
sacramentum: alius vero quantumcumque jus baptizandi haberet, 
nihil faceret, et si verba pronuntiare praesumeret, esset puniendus 
tamquam rebaptizator. Si autem omnino simul ambo verba proferrent, 
et hominem immergerent aut aspergerent, essent puniendi de inor- 
dinato modo baptizandi, et non de iteratione baptismi : quia uterque 
intenderet non baptizatum baptizare : et uterque, quantum in se est, 
baptizaret. Nec traderent aliud et aliud sacramentum : sed Christus, 
qui est unus, interius baptizans, unum sacramentum per utrumque 
conferret .” 1 Si baptizans diceret ; baptizo vestram altitudinem; 
vel alium usurparet titulum, pro saeculi more, valeret baptismus, 
quamvis peccaret vana illa mutatione. Si praepositio in omittatur, 

(1) iii. p. qu. lxvii. art. vi. Re$p> 

vel by Anglice substituatur, videtur sensus manere illaesus; sed 
quum nonnulli contradicant, securitati consulendum est, iterando 
baptismo sub conditione. 

10. Utrum aliquando Apostoli in nomine Jesu baptizaverint 
disceptatur, plerisque censentibus baptismum semper in nomine 
trium personarum collatum fuisse, sed dictum in nomine Jesu, 
ut distingueretur a Joannis baptismate : aliis contendentibus ex 
dispensatione ad tempus ita consuevisse : id autem exploratum 
habetur, baptismum hujusmodi jam non valere. Qui autem diceret : 
“Auctoritate Domini Jesu,” vel “Obtemperans Domino Jesu, te 
baptizo in nomine Patris, et Filii, et Spiritus Sancti conficeret 
baptismum, verba enim illa quae praecedunt, vim formae relinquunt 
illaesam. Si diceret quis: “baptizo te in nomine Patris, et in 
nomine Filii, et in nomine Spiritus Sancti videretur dubius 
baptismus : si diceret in nominibus , nihil conficeret, quia unitas 
naturae divinae haud significaretur. Si conjunctio utroque loco 
omitteretur, dubius plerisque videtur: secus si posteriori saltem 
retineatur, nam est consueta dicendi ratio conjunctionem priori loco 
omittere. Si dicat quis : “ baptizo te in nomine SSmae Trinitatis 
dubius est baptismus, quia personarum distinctio videtur necessario 
exprimenda. 

11. Si quis dicat: “Ego vos baptizo, etc.” et simul aspergat 
plures aqua, vel iis eam infundat, valet baptismus ; quae tamen ratio 
non est extra necessitatem usurpanda. Non valet baptismus si unus 
infundat aquam, alius dicat verba. 

12. Qui diceret: “mergo te, etc.” vere baptizaret, dummodo 
simul mergeret, non autem si alio pacto aquam adhiberet: quia 
verum non nuntiaret, actu voci haud respondente. Si dicat : lavo 
te , etc. quaecumque ablutio sufficiet ut baptismus sit integer. Caete- 
rum vox ab Ecclesia sancita nequit absque gravi culpa mutari : 
“ Ego te baptizo, etc.” 

13. Quae praemittuntur, vel adjunguntur formae, non obstant 
baptismi valori, quoties sensus non laeditur. “ Si vero,” inquit S. 
Thomas, “ sit talis additio, quae non auferat debitum sensum, non 
tollitur sacramenti veritas. Nec refert, utrum talis additio fiat in 
principio, molio, vel fine : ut si aliquis dicat, ( Ego te baptizo in 
nomine Dei Patris omnipotentis, et Filii ejus unigeniti, et Spiritus 
Sancti Paracleti :’ erit verum baptisma. Et similiter si quis dicat, 
‘ Ego te baptizo, in nomine Patris, et Filii, et Spiritus Sancti, et 

beata Virgo te adjuvet:’ erit verum baptisma. Forte autem si 
diceret, ‘ Ego te baptizo, in nomine Patris, et Filii, et Spiritus 
Sancti, et beatae Virginis Mariae,’ non esset baptismus : quia dicitur 
I. ad Corinthios i. ‘ Numquid Paulus pro vobis crucifixus est? aut 
in nomine Pauli baptizati estis V Sed hoc verum est, si sic intelli- 
gatur, in nomine beatae Virginis baptizari, sicut in nomine Trinitatis, 
quo baptismus consecratur : talis eqim sensus esset contrarius verae 
fidei, et per consequens tolleret veritatem sacramenti. Si vero sic 
intelligatur quod additur (et ;n nomine beatae Virginis) non quasi 
nomen beatae Virginis aliquid operetur in baptismo, sed ut ejus 
intercessio prosit baptizato, ad conservandam gratiam baptismalem : 
non tollitur perfectio sacramenti .” 1 
* 

(1) iii. p. qu. lx. art viiL Rtsp. 

CAPUT IV. 

DE MINISTRO BAPTISMI. 

14. Apostolis imprimis demandatum est munus baptizandi: 
“ Euntes docete omnes gentes, baptizantes eos:” 1 quod episcopi, 
eorum successores, proprio veluti jure, exercent; presbyteri ex 
potestate sibi ab episcopis communicata, quae tamen parochis prae- 
sertim tribuitur, caeteris nonnisi ex speciali venia. 2 Caeterum in hac 
regione omnes sacerdotes qui facultates sacra exercendi munia acce- 
perunt, baptizare solent, servato tamen ordine, ne quis inalienamsege 
tem suam mittat falcem. “ Peregrini, vel qui domicilium non habent, 
possunt baptizari in ecclesia quam elegerint, ex Cap. Nec numerus , 
qu. 3. . . . si autem mulier casu pariat in pago non suo, proles ab 
illius pagi parocho est baptizanda : veruntamen, si ille pagus parum 
distet a pago proprio, v : gr. duabus, aut tribus horis, potest bap- 
tizari proles etiam in ecclesia sua.” 3 Advenae, juxta sententiam 
communiorem et probabiliorem, baptismum et alia sacramenta 
recipere possunt a parocho loci in quo quasi domicilium contrax- 
erint, commorando per majorem anni partem, vel eo advenientes 
animo commorandi per id temporis spatium : v : g : si ibi morentur 
causa negotii, ad studendum, vel ad exercendum officium judicis, 
etc. 4 Baptizare licet alienum ex licentia praesumpta parochi. 
Diaconi indigent episcopi, vel parochi, licentia ut baptizent: juxta 
Gelasii decretum : “ diaconi absque episcopo, vel presbytero, bap- 
tizare non audeant, nisi praedictis ordinibus fortasse longius con- 
stitutis, necessitas extrema compellat.” 5 Si parochus graviter 
aegrotet, vel excipiendis confessionibus sit penitus occupatus, 
poterit eam facere diacono facultatem, non licet autem eam dare ad 
gratificandum alicui, vel ut ipse otio fruatur. Qui suscepit paroeciae 
curam, diaconii ordine tantum insignitus, potest absque speciali 

(1)' Mat xxviii. 20. (2) Clem. Unie, de Bapt . 

(3) 8. Alph. 1. vi. n. 114. (4) Ibidem, n. 115. 

(5) Ep. ix. ad episc . Lucania* 

venia, baptizare, quum munus sit parochi. Quoties baptizat dia- 
conus, ex venia, consuetis utitur ritibus : non ita, si ex necessitate, 
absque mandato. 1 Qui solemniter absque venia, etiam in neces- 
sitate, baptizat, fit irregularis. 2 3 

15. 44 Baptismum tam parvulis, quam adultis, in forma Ecclesiae 
a quocumque rite collatum, proficere ad salutem,” docet concilium 
Lateranense IV. 3 Ita etiam traditur in decreto pro Armenis : 44 In 
casu autem necessitatis, non solum sacerdos, vel diaconus, sed 
etiam laicus, vel mulier, imo etiam paganus et haereticus, baptizare 
potest.” 4 Id olim agnovit Tertullianus laicos sacerdotio quodam 
frui in salutis alienae discrimine : “ Sufficiat scilicet in necessitatibus 
utaris, sicubi aut loci aut personae conditio compellit. Tunc enim 
constantia succurrentis excipitur, cum urget circumstantia pericli-, 
tantis. Quoniam reus erit perditi hominis, si supersederit praestare 
quod libere potuit.” 5 Praeclare pro more Angelicus doctor rem 
exponit: “Ad misericordiam ejus, qui vult omnes homines salvOs 
fieri, pertinet ut in his quae sunt de necessitate salutis, homo de 
facili remedium inveniat. Inter omnia autem sacramenta maximae 
necessitatis est baptismus, qui est regeneratio hominis in vitam 
spiritualem: quia pueris aliter omnino subveniri non potest, et 
adulti non possunt aliter, quam per baptismum plenam remissionem 
consequi, et quantum ad culpam, et quantum ad poenam. Et ideo 
ut homo circa remedium tam necessarium defectum pati non possit, 
institutum est ut et materia baptismi sit communis, scilicet aqua, 
quae a quolibet de facili haberi potest : et minister baptismi etiam 
sit quicumque non est ordinatus, ne propter defectum baptismi, 
homo salutis suae dispendium patiatur.” 6 Mulierem baptizantem 
etiam vindicat : “ Dicendum quod Christus est qui principaliter 
baptizat, secundum illud Joan. I. 4 Super quem videris Spiritum 
descendentem, et manentem, hic est qui baptizat.’ Dicitur autem 
Coloss. III. quod ( in Christo non est masculus et foemina.’ Quia 
tamen 4 caput mulieris est vir, et caput viri est Christus’ (ut dicitur 
1 Cor. xi.) non debet mulier baptizare, si adsit copia viri : sicut 
nec laicus praesente clerico, nec clericus praesente sacerdote, qui 
tamen potest baptizare praesente episcopo : eo quod hoc pertinet ad 


(1) S. Alph. 1. vi. n. 116. 
(3) Cap. Firmiter . 

(5) De Bapt. 

Vol. III.— 5 


(2) Cap. Si quis i. de Cler, non ord. 

(4) Decr. pro Armenis. 

(6) iii. p. qu. lxvii. art. iii, Resp. 

officium sacerdotis.” 1 Utrum infidelis baptizare posset, Augustino 
non satis constare visum est: 3 sed procedente tempore omnis 
dubitandi ratio sublata est ; quapropter Nicolaus I. edocuit Bulgaros, 
baptizatos in nomine Sanctae Trinitatis, sive a christiano, sive 
pagano, iterum baptizari non debere : 3 “ quia ut Nicolaus Papa dicit : 
baptismus non est illorum, scilicet baptizantium, sed ejus, scilicet 
Christi.” 4 

16. Utrum liceat laico ex sacerdotis, vel episcopi venia, infantes 
baptizare, ob communia vitae discrimina, ubi sacerdotis copia non 
est, inquirendum occurrit. Censemus negandum ; nam et patrum 
testimonia de periclitante et perituro loquuntur, et Ecclesiae decreta 
de eadem necessitate plane agunt. Sic Eugenius Papa dicit “ mortis 
imminente periculo, baptizentur etiam per laicum.” Equidem 
sacrum ministerium non est facile a laico usurpandum, et sacra- 
menti indignae tractationi fit locus, dum laicus, cui copia non est 
sacerdotis, delegatur ad baptizandum ; vix enim animam mundam 
servabit ad tantum munus. Si igitur sacerdos nonnisi post mense* 
aliquot est reversurus, non ideo licebit infantes qui interim nas- 
cuntur, baptizare absque discrimine, sed eos tantum qui in periculo 
versantur. Idem censemus dicendum, etiamsi nulla sacri ministerii 
in posterum affulgeat spes; nec enim ullo documento Ecclesiae 
didicimus, laicum posse deputari ad baptizandum extra mortis 
periculum. Sed quo minor est spes sacerdotis adventuri, putamus 
minus periculum sufficere ut laicus baptizet : nec expectandam esse 
mortis horam ; sed si morbus periculum mortis afferat, baptismum 
ministrandum. “Licite autem,” inquit S. Alphonsus, “nequit 
baptismus ministrari ab alio, quam a sacerdote extra articulum 
mortis, ut D. Thomas dicit, qu. 67 art 2 et 3. ex C. Constat, de 
consecr. D. 4. ubi S. Isidorus ait: 4 Constat baptisma a solis sacer- 
dotibus esse tractandum: ejusdem ministerium nec ipsis diaconis 
explere est licitum absque episcopo vel presbytero ; nisi his procul 
absentibus, ultima languoris necessitas cogat. Quod et laicis fideli- 
bus plerumque permittitur, ne quisquam sine remedio salutari de 
saeculo evocetur.’ Extra igitur mortis articulum, sive periculum, 
ut recte dicunt Salmanticenses, de Bapt. c. 4. n. 16. cum aliis, in 

(1) iii. p. qu. lxvii. art iv. 

(2) L. ii. contra ep. Parmeniani. 

(3) In resp. ad consulta Bulgarorum cap. civ. 

(4) Apud S. Thoraam, ubi supra ad 1. 

quo, deficiente sacerdote, vel clerico, quivis laicus potest baptizare, 
imo tenetur, ut Salmanticenses n. 19. cum S. Anton. etc. duplex 
est minister baptismi, primus ordinarius ex officio, secundus est 
minister extraordinarius ex commissione.” 1 

17. Omnino improbandus est mos obstetricum quarundam, quae 
infantes acatholicorum, quos a parentibus ad baptismum afferendos 
non putant, statim a partu baptizant, nullo imminente mortis 
periculo : nam temere usurpatur a muliere officium sacrum, quod in 
sola extrema necessitate licet: ut nihil dicamus de injuria sacra- 
mento irrogata, quod confertur absque ulla probabili spe catholicae 
baptizatorum educationis, et cum periculo iterationis, quum facile con- 
tingat infantes a parentibus deinceps afferri baptizandos, vel ad adultam 
aetatem pervenientes ipsos expetere baptismum, vel sub mortem ex- 
cipere, neglecto poenitentiae necessario subsidio. Obstetrices autem 
edocere oportet ritum baptizandi, ut, necessitate urgente, eum 
perficiant. 

18. Nemo seipsum valet baptizare, “ quia inter baptizantem et 
baptizatum debet esse discretio, sicut ex verbis Domini colligitur, 
dicentis Apostolis: Ite baptizate omnes gentes.” 2 Ita censuit Inno- 
centius III. 

19. Urgente necessitate tunc tantum laico licet baptizare, si 
copia non sit sacerdotis ; quapropter peccat graviter si munus bap- 
tizandi usurpet, quando sacerdotem facile possit arcessere : sicut et 
peccat sacerdos, suum denegans ministerium, quod praestare possit ; 
et eo quidem gravius peccare censendus est, si ex laici imperitia, 
vel perturbatione, timendum sit ne infans haud baptizatus discedat. 
Caeterum si tempus sit saevum, iterque longinquum, vel si sacerdos 
sit infirmae valetudinis, vel plurimis sacri sui muneris occupationibus 
distentus, non videtur peccare rejiciendo baptizandi onus in laicum 
qui id praestare sciat. 

20. Ordo servandus est etiam in- extrema necessitate : si adsit 

sacerdos, diacono praeferatur, diaconus subdiacono, clericus laico, 
et vir foeminae, nisi pudoris gratia deceat foeminam potius quam 
virum baptizare infantem non omnino editum, vel nisi melius 
foemina sciret formam et modum baptizandi. Quapropter curare 
debet parochus, ut fideles, praesertim obstetrices, rectum baptizandi 
ritum probe teneant et servent. Pater aut mater propriam prolem 

(1) L. vi. n. 1 13. (2) C. L Debitum, de baptismo et tjus ejfect. 

baptizare non debet, praeterquam in mortis articulo, quando alius 
non reperitur qui baptizat .” 1 Ita praescribit Rituale Romanum. 
Vix tamen gravis est culpa ordinem hunc invertere, nisi laicus 
anteponatur sacerdoti, vel diacono: quod nullatenus licet, nisi 
quando pudor exigit ut mulier baptizet. 

(1) De Bapt 

CAPUT V. 

DE BAPTIZANDIS. 

21. Quum alias probaverimus infantes baptizandos esse, oportet 
jam explicare quam urgeat rei necessitas. Equidem S. Cypriano et 
episcoporum concilio visum est, non esse expectandum octavum 
diem, sed etiam “ intra secundum vel tertium diem quo nati sunt 
constitutos,” 1 vel statim a nativitate baptizari posse. Plurimis 
sanctionibus dioecesanis injunctum est, ut infantes intra viginti 
quatuor horas a nativitate baptizandi ad ecclesiam deferrentur ; aliis 
intra triduum. In plerisque foederatis Statibus magnus hac in re 
neglectus reperitur; sunt enim qui plures menses elabi sinunt; ante- 
quam id muneris expleant. Grave in mora peccatum agnoscunt 
theologi, quoties sacerdotis est copia, et infans absque periculo 
potest deferri. Caeterum hiemis frigus nimium, itineris longitudo, 
patris acatholici contraria voluntas, aliaeque excusationes saepe occur- 
runt : sed pastorum solicitudo in eo adhibenda est ut quantocyus 
deferantur. SaneEugenius Papa in Decreto pro Jacobitis, admonet 
“ non esse per quadraginta aut octuaginta dies, seu aliud tempus, 
juxta quorumdam observantiam sacrum baptisma differendum ; sed 
quamprimum commode fieri potest, debere conferri ; ita tamen 
quod, mortis imminente periculo, mox sine ulla dilatione baptizentur, 
etiam per laicum.” 2 Plerique theologi decem vel undecim dierum 
moram gravem habent. 3 

22. Utrum, ad baptizandum infantem, incisio quam dicunt Caesa- 
ream facienda necessario sit, si spes nulla sit prolem vivam alias 
educendi, inquirunt theologi. Audiatur S. Alphonsus : “ Hic om- 
nino puto distinguendum : nam respectu ad chirurgum, dico tunc 
eum posse incidere matrem, si periculum mortis illius sit remotum, 
secus si proximum, aut probabile : sicut enim illicitum est occidere 
matrem, ut puer baptizetur, ut vidimus cum communi ex D. Thoma, 
sic etiam non licet matrem probabili periculo mortis exponere : quod 

(1) Ep. lix. ad Fidum, aliaa 1. iii. ep. viii. (2) Inter acta Cone. Flor. 

(3) S. Alph. 1. vi. n. 118. 

2 * 

periculum nor^ video quomodo vitari possit in tara gravi incisione ; 
videant periti. Respectu vero matris, an ipsa teneatur incisionem 
pati ? Dico quod si periculum ejus mortis sit probabile, ipsa nec 
tenetur, nec potest suo positivo consensu ad incisionem concurrere ; 
tantum posset, et teneretur illam pati, si chirurgus sine suo consensu, 
(ipsa omnino negative se habente) incideret, et spes probabilis 
adesset prolem fore baptizandam, ac mors matris non esset certa, 
nam in dubio utrinque probabili tenetur ipsa vitam spiritualem prolis 
vitae suae temporali praeferre. Si autem sua mors sit certa, et salus 
prolis dubia, non tenetur ipsa vitam certe amittere.” 1 Non videtur 
igitur expedire, ut sacerdos consulat incisionem quae tantum vitae 
secum fert periculum. Quid autem faciendum, dum novit chirurgum 
in animo habere foetum, forcipibus adhibitis, extrahere, vel in utero 
extinguere, pharmaco dato, ut matris servetur vita ? Equidem quum 
utrinque periculum sit, puto haud oportere se aliquatenus chirurgi 
consiliis immiscere ; nil enim proderit, et in se mortis matris sus- 
cipiet odium. Plerisque quidem chirurgis videtur foetus non possi- 
dere plenum jus ad vitam, donec ex utero egressus sit, et veluti 
pars matris habetur, quae cum ipsius morte non est servanda : imo 
tamquam aggressor in matris vitam, tollendus censetur. Quod 
si chirurgus quid liceat petat, nescio quomodo vita foetus tolli absque 
culpa queat. Si mater petat quid sibi faciendum sit, videtur dicen- 
dum oportere chirurgum orare ut vitae foetus, omni qua possit 
ratione, consulat. 

23. Jam diximus sententiam quae censet baptizandum esse sub 
conditione foetum in utero adhuc latentem, de cujus eductione dubi- 
tatur, si aqua ad eum perduci possit, probari Benedicto XIV. in 
erudito opere de synodo dioecesana: sed quum nihil hujusmodi in 
Rituali Romani praescribatur, non videtur obligatus ad id consilii 
sponte dandum. 

24. Baptizanda non est massa carnea quae ex abortu prodit absque 

ulla organorum dispositione, vel vitae signo : quod si aliquis motus 
vitalis in foetu abortivo indicetur, baptismus sub conditione dandus 
erit. * 

25. Valet baptismus, licet minister putet infantem esse alium, vel 
puerum, quae puella est ; nam datur praesenti. 

26. De monstris dicit S. Alphonsus : “ Quando dubitatur, an 
monstrum siuhomo, baptizandum absolute, si caput sit humanum, 

(1) L. vi. n. 106. 

licet membra sint ferina ; sub conditione vero, si caput sit ferinum, 
et membra humana ; hoc vero si prodierit ex congressu viri cum 
femina : uam si prodierit ex viro cum bestia (quod incredibile puto,) 
tunc baptizari semper deberet sub conditione ; secus si ex femina 
et bruto, tunc enim nullo modo baptizandum, quia non descenderet 
ex Adam, utpote non conceptum ex semine virili.” 1 Consulatur 
et Rituale Romanum. 

27. Mancipia ad baptismum admitti possunt, etiam heris invitis, 
non enim subjiciuntur heris in iis quae sunt juris divini. Quod si 
urgeat metus heri vindictae, si noverit servum fuisse absque ejus 
consensu, vel contra ejus voluntatem, baptizatum, non ideo licebit 
denegare sacramentum servo cupienti • suae consulere saluti: sed 
omnis cautela adhibenda erit, ut res non innotescat. 

28. Infantes mancipiorum baptizari possunt, parentibus invitis, si 
domini ita velint : quia potestas dominorum in eos plena est, et cum 
eorum utilitate adhibetur ad saluti consulendum: dominos autem 
saltem ex charitate teneri ad eos ut baptizentur 1 afferendos contendit 
Antoine. 2 Nequeunt autem baptizari parentibus dominisque invitis, 
nisi in extremo vitae discrimine, quia quum penes eos maneant 
pueri, non possent christiano more institui, ideoque ‘^baptismus 
manifesto periculo profanationis, et baptizatus periculo apostasiae 
exponetur; cum constet eum in infidelitate educandum.” 3 Si 
parentes velint, dominis repugnantibus, possunt filii baptizari, quia 
parentum voluntas in iis quae sunt divini juris debet praevalere, qui 
tamen debent studium omne ponere in iis christiano more instituendis. 
Si alteruter e parentibus velit, 4 vel heri uxor, debet infans baptizari, 
quia voluntas justa debet injustae praevalere : sed magna ponenda 
est diligentia in christiana pueri institutione. 

29. Infantes infidelium liberorum nequeunt baptizari invitis pa- 
rentibus, nisi in extremo vitae discrimine : declaravit enim S. 
Congregatio S. Officii, die 18 Februarii anno 1705, id “non licere, 
nisi in articulo mortis :” quia “ secundum jus naturale sunt sub cura 
parentum, quamdiu ipsi sibi providere non possunt: .... et ideo 
contra justitiam naturalem esset, si tales pueri, invitis parentibus, 
baptizarentur: sicut etiam si aliquis habens usum rationis baptizare- 
tur invitus. Esset etiam periculosum taliter filios infidelium bapti- 

(1) L. vi. n. 125. (2) Antoine tract. de bapt. qu. xiii. Rtsp. 3. 

(3) Ibidem, Resp. 4. (4) Vide Cone. Tolet iv. cap. lxiii. 

zare: quia de facili ad infidelitatem redirent, proper naturalem 
affectum ad parentes. Et ideo non habet hoc Ecclesiae consuetudo, 
quod filii infidelium invitis parentibus baptizentur.” 1 Ita praeclare 
docet S. Thomas. In exitu vitae scilicet, “ quandocumque imminet 
periculum certum sive proximum de sua morte,” 9 baptizantur 
absque ullius injuria, et sacramento servata reverentia: nec tamen 
vis ulla adhibenda est, vel quid faciendum cum gravi offensione 
populi, quum| nemo teneatur ordinem societatis violare, et parentum 
jura invadere, ad succurrendum infanti. 

30. Haereticorum infantes non sunt invitis parentibus baptizandi, 
nam jura parentum laederentur, et sacramentum in discrimen addu- 
ceretur, pueris in haeresi educandis. Igitur nullatenus mos gerendus 
est nutricibus, si quae infantes ad ecclesiam, parentibus nil suspican- 
tibus, deferant baptizandos. 

31. Infantes acatholicorum, sive baptismum susceperint parentes, 
vel noir susceperint, possunt baptizari rogatu parentum, si probabilis 
affulgeat spes catholicae eorum educationis. 1 Ea autem affulget 
spes, quoties parentes persuasum habent Catholicam fidem veram 
esse, quam amplecti in animo habent : vel saltem ad eam amplec- 
tendam aliquatenus dispositi videntur: vel permittunt patrino vel 
matrinae Catholicae pueri institutionem in rebus fidei, et nullum se 
obicem objecturos pollicentur, quominus pueri fidem profiteantur. 
Idem dicendum censemus si alteruter sit ita dispositus. Sed si 
parentes ministerium sacerdotale petant, solius opportunitatis causa, 
vel quod baptismum necessarium esse credant, quum caetera 
pleraque fidei dogmata rejiciant, et pueros velint in haeresi educare, 
vel ad aetatem maturam absque ullo religionis documento tenere, ut 
liberius maturiusque de rebus fidei judicent, et sectam pro arbitrio 
eligant, non putamus licere infantes baptizare, quum sacramentum 
profanetur haeretica institutione, vel infidelitate, adeo verosimiliter 
secutura. S. Cong. Inquis. Septembris mense, 1827, perpensis 
quae decretorum hac de re moderationem importare videbantur in 
dioecesi Bardensi, censuit a decretis non esse recedendum. De 
infidelium filiis censuit S. Congregatio S. Inquisitionis die 3 Maji 
1703, “non licere, si sint filii infidelium, et in potestate eorum 
relinquendi, secluso tamen mortis imminentis periculo.” 

(1) iii. p. qu. lxviii. art x. Rup. (2) S. Alph. 1. vi. n. 128. 

(3) Can *vii. Cone. Balt. I. 


Digitized by v^ooQle 


DE BAPTIZANDIS. 


45 


32. Quoties alteruter parens Catholicam profitetur fidem, licet 
alter eam plusquam vatiniano odio forsan prosequatur, baptizari 
potest infans, admonito parente Catholico ut omnem ponat operam 
in Catholica ejus institutione. Quod si adeo torpescat ut nihil ea 
de re curet, vel si jam conjugi se obligaverit ad ei permittendum 
pueri in haeresi educationem, non licebit ea conditione baptizare 
infantem, cum manifesto et certo apostasiae periculo. Plerumque 
quidem sperandum est Catholicum ad Religionis sensum aliquando 
revocandum, et de puerorum recta institutione fore solicitum, nisi 
propositum contrarium plane foveat. De haereticorum conjugibus, 
proportione quadam servata, intelligi possunt quae de Turearum 
mulieribus decreta sunt : quamvis enim immane sit discrimen inter 
Mahumetis sectatores, et haereticos, tamen fidei integritas absque 
sacramenti injuria non laeditur. De mulierum Christianarum, quae 
Tureis nupserant, filiis, decretum est eos, rogatu matris baptizandos 
in vitae discrimine, “ admonitis matribus, ut si convaluerint, ipsos in 
Christiana religione sedulo educare curent. Si nullum adsit vitae 
periculum, certa regula generalis statuta non est, cum oporteat 
diligenter omnes expendere circumstantias, et praesertim, vel eos in 
evangelicae legis et fidei cultu perseveraturos, vel Christiana educa- 
tione ab ejusmodi matribus fraudatos, Mahumetani patris impietatem 
secuturos esse. Si sacerdotes, postquam pie et religiose hoc nego- 
tium Deo commendaverint, aequum bonumque existiment, praedictos 
infantulos baptizare, id quidem facerent, matres tamen enixe # ad- 
monerent de gravissimo, quo tenentur, munere filios de Christiana 
religione seduld edocendi.” 1 

33. Pueri omnes qui usum habent rationis, baptizari possunt 
invitis parentibus, si ipsi rite instructi petant baptismum, quia in his 
quae juris divini sunt, vel naturalis, sui juris sunt. “ Quantum ad 
ea, quae sunt juris divini, vel naturalis, incipiunt suae potestatis esse ; 
et ideo propria voluntate invitis parentibus possunt baptismum sus- 
cipere, sicut et matrimonium contrahere. Et ideo tales licite 
moneri possunt et induci ad suscipiendum baptismum.” 3 Sed 
diligenter instruendi sunt, et periculum defectionis praecavendum : 
quod si enixe petant baptismum, non licet eos rejicere offensionis 
parentum, vel odii publici, vel alterius incommodi metu : quum jus 

(1) Bened. XIV. ep. ad Archiepiscopum Tarsensem. 

(2) iii. p. qu. lxviii. art x. Rtsp. Vide et S. Alph. 1. v. n. 128. 

Strictum habeant ad salutis subsidia, quae ministri Ecclesiae tenentur 
ex divino mandato praebere . 1 Parentum consensus a pueris ipsis 
expetendus est, et quatenus fieri possit, omnia cum eorum pace 
agenda sunt : sed saluti prae omnibus, et cum omnium detrimento, 
consulendum est. Prudentia utique opus est, sed non ea quae 
hujus mundi utilitates saluti animarum anteponit. 

(1) Nuper in Pennsylvania contigit puellam septemdecim annos natam, qu» 
in Secta Presbyterianorum baptiza erat, petiisse a praecone Baptista ut immer- 
geretur, cui ipse, post varia tentamina ad patris pueli» consensum impetrandum, 
morem tandem gessit. Ut se a patre vindictam minante tueretur, curi» imploravit 
auctoritatem. Judex censuit patrem obligandum esse ad pacem servandam, sed 
pneconem debere impensas litis solvere, quum patri fecisset injuriam. 

CAPUT VI. 

DE DISPOSITIONIBUS BAPTIZANDORUM. 

35. Qui usum rationis habent, baptismum non possunt cum fructu 
recipere, nisi credant fidei veritatibus, et doleant animo ob peccata 
admissa: sed pro aetatis ratione, et rerum adjunctis plenior notitia 
exigitur. Vix ex infantia egressi baptizantur imbuti Dei et mys- 
teriorum SSmae Trinitatis, et Redemptionis notitia, qualis tenerae 
aetati convenit, et quidquid Deo displicet rejicientes. Sic et rudes, 
praesertim inter mancipia, qui pleniorem instructionem non capiunt, 
possunt ad baptismum admitti, dummodo vere credant, et a vitiis 
abhorreant. Plenior instructio exigenda est a plerisque, praesertim 
de dogmatibus controversis, ne haereticorum dolo a fide postea ab- 
ducantur: sed ubi fides patet sincera, facilius in Ecclesiae gremium 
admitti possunt, deinceps de singulis accuratius edocendi. Metu 
divinorum judiciorum, spe et fiducia in Deum, poenitentia ob pec- 
cata admissa, cum proposito novae vitae, et Dei dilectionis principio, 
tamquam fontis omnis justitiae, homo disponitur ad gratiam justifi- 
cationis in baptismo impetrandam, uti praeclare docet concilium 
Tridentinum. Rituale Romanum idcirco de catechumeno dicit 
“ debet prius, secundum apostolicam regulam, in Christiana fide, ac 
sanctis moribus diligenter instrui, et per aliquot dies in operibus 
pietatis exerceri, ejusque voluntas et propositum saepius explorari, 
et nonnisi sciens et volens, probeque instructus baptizari.” 1 

36. Poenitentia a S. Petro commendatur tamquam baptismo 
praevia: “ poenitentiam agite, et baptizetur unusquisque vestrum :” 2 
est autem animi dolor de peccato admisso, conceptus ex considera- 
tione veritatum fidei, v: g: poenarum inferorum quae manent pec- 
catores, Dei misericordiae erga poenitentes, beneficiorum Dei quae 
peccatis rependimus, bonitatis et perfectionis Dei super omnia 
propter se diligendi. Ille saltem requiritur dolor quo peccatum 
detestamur, et amplectimur Dei legem, tamquam morum regulam, 
semper nobis in posterum servandam: sed peccatorum confessio 

(1) De bapt adult. (2) Act ii. 38. 

minime requiritur, quum peccata ante baptismum admissa non sub- 
jaceant Ecclesiae potestati, sed abluantur unda salutari : quapropter 
mos eam exigendi, ut animus ad gratiam baptismi disponatur; 
omnino improbandus est. “A baptizandis*’ inquit S. Thomas, 
“ non requiritur specialis confessio peccatorum : sed sufficit gene- 
ralis, quam faciunt, cum secundum ritum Ecclesiae abrenuntiant 
satanae et omnibus pompis ejus.” 1 Equidem olim alicubi cate- 
chumeni solebant confiteri peccata, humiliationis causa ; sed quum 
illa pietatis exercitia mutatis temporibus non frequententur, a re- 
cepta disciplina nullatenus est recedendum : ne gravius onus im- 
ponatur accedere volentibus ad baptismum, quo terreantur; vel 
error irrepat, eorum peccata necessario esse declaranda : vel ipsi 
pudore praepediti, quaedam celent contra conscientiae dictamen, et ita 
accedant haud rite dispositi. Volentibus confiteri indulgeri potest, 
juxta S. Thomara: “Si qui tamen baptizandi, ex devotione sua 
peccata confiteri vellent, esset eorum confessio audienda, non ad 
hoc quod eis satisfactio imponeretur ; sed ad hoc quod contra pec- 
cata consueta eis spiritualis informatio vitae traderetur.” 2 

37. Ad baptismum nemo admittendus est qui de aliqua fidei 
doctrina dubitat: quapropter sacerdos baptizare nequit hominem 
qui baptismum necessarium esse fatetur, sed alia rejicit dogmata. 
Qui animo non est paratus Dei et Ecclesiae mandata servare, bap- 
tizandus non est, nam eum peccatorum non pcenitet, qui violando 
mandata in posterum peccare proponit. 

38. Qui in sectis rite baptizati sunt, in Ecclesiam admittuntur 
praevia fidei professione, juxta formam a Pio IV. praescriptam, et 
ita absolvuntur a censuris : poenitentia in sacro tribunali deinceps 
expiandi. Quoties ob dubium valorem baptismi in sectis collati, 
baptismus sub conditione iterandus est, uti plerumque contingit, 
caeremoniae omnes in Rituali Romano praescriptae servandae sunt, 
nisi alias episcopo videatur : deinceps facienda est fidei professio, 
et absolutio a censuris danda : postea privata fit peccatorum con- 
fessio ad veniam impetrandam, si forte valuerit baptismus olim sus- 
ceptus : denique ad Eucharistiam datur accessus. 

39. Qui baptismum suscipiunt haud rite dispositi, gratia sacra- 
menti carent, quamvis character iis imprimatur : sed remoto obice 
per poenitentiam, veniam impetrant, quin necesse sit referre peccata 

(1) iii. p. qu. lxviii. art \i. Resp. (2) Ibidem. 

ante baptismum admissa : confiteri tamen debent se indigne bap- 
tismum suscepisse, nam peccatum hoc consummatum est ingressu in 
Ecclesiam, et ideo subjacet ejus auctoritati. Qui baptismum sus- 
ceperunt ficto animo, nullam in eo agnoscentes virtutem, et solium 
utilitatis alicujus causa, vel ut obicem matrimonio ineundo tollerent, 
pariter debent illud fateri: quod si noluerint sacramentum sus- 
cipere, de valore baptismi eadem moveri potest quaestio ac de 
ministri intentione. Nobis videtur valere baptismus, quoties quis 
exterius non repugnet; iterandus tamen sub conditione ob dubium. 

40. Nemo baptizandus est invitus, nam recte jussit concilium 
Toletanum “nemini ad credendum vim inferre:” 1 nec valet bap- 
tismus repugnanti collatus : “ qui nunquam consentit, sed penitus 
contradicit, nec rem nec characterem recipit sacramenti.” 2 Sed 
si baptizatus fuerit quis haud conscius ritus peracti, ideoque non 
repugnans exterius, videtur baptismus valere: quapropter putamus 
valere baptismum serto collatum dormienti aut ebrio, quamvis temere 
et cum peccato fiat ; sed quum alii aliter sentiant, sub conditione erit 
iterandus. 

41. Baptismus rite susceptus tollit culpam omnem et poenam, 
confert gratiam qua anima fit justa et Deo accepta, una cum virtuti- 
bus infusis, et titulo quodam ad gratias actuales suo tempore recipi- 
endas : imprimit animae characterem qui deleri nequit : facit homi- 
nem membrum Ecclesiae, etjusdatad reliqua sacramenta, pro cujus- 
que necessitate. Inducit quoque obligationem servandi Dei et 
Ecclesiae mandata. 

42. Adulti qui numquam sui compotes fuerunt, baptizari pos- 
sunt, instar infantium, in fide Ecclesiae, ex Christi benigna volun- 
tate: amentes qui aliquando usum rationis habuerunt, baptizari 
possunt, si propositum baptismum recipiendi tunc foverint : secus, 
si nullum hujusmodi consilium habuerint: sed in re dubia, et vitae 
discrimine etiam leve indicium voluntatis sufficit ut quis, quatenus 
valeat, subveniat periclitanti. S. Augustino visum est adulteros qui 
catechumenatum aliquando inierant, sed consuetudine prava irretiti 
distulerant baptismum, baptizandos esse in vitae exitu, licet cordis 
dolorem indicare non possent. 3 

(1) Cone. Tol. iv. can. lvii. (2) Cap. Majores, de baptismo . 

(3) L. de adulter in. conjugiis , c. xxvi. 

Vol. III. — 6 

CAPUT VII. 

DE ITERATIONE BAPTISMI. 

43. Baptismus semel valide collatus a quocumque, nequit absque 
sacrilegio iterari; ideoque restitit S. Stephanus S. Cypriano et 
episcopis Africanis baptizantibus iterum eos qui ab haereticis baptizati 
fuerant. At si dubitetur utrum quis baptizatus fuerit, post inquisi- 
tionem diligentem, baptizatur sub conditione, prout jussit Alexander 
III. quod anno circiter 745, S. Bonifacius, archiepiscopus Mogun- 
tinus, in suis statutis jam decreverat. 1 Idem fit si dubitetur utrum 
rite peractus sit baptismus, 4 ne talis dubitatio ruina fidelibus fiat, 
quoniam non monstratur iteratum, quod non certis indiciis ostenditur 
rite peractum.” 2 Hinc baptizantur jam plerumque a sectis conversi, 
nisi certo constet eos rite jam baptizatos esse : nam gravissimae 
rationes dubitandi occurrunt, quum plurimi aquam leviter injiciant, 
et plerique ritum incuriose peragant, nullum virtutem in eo inesse 
agnoscentes. Caeterum iterum baptizandus non foret, etiam sub 
conditione, qui in adulta aetate baptizatus, meminerit ritus integre 
peracti, vel quem testis indubiae fidei declarat fuisse rite baptizatum, 
vel qui alias noscitur baptismum suscepisse. Nec exigendum 
plerumque est a conversis ut baptismum iterum recipiant, si ipsis, 
sectae cui adhaeserant morum optime consciis, persuasum sit se rite 
baptizatos fuisse. 

44. Infantes expositi, etiamsi baptismi privatim collati schedulam 
ferant, sub conditione plerumque baptizantur iterum : nec enim 
incerto testimonio de re tanti momenti fidendum est: “Placuit,” 
inquit concilium Carthaginense VI. “de infantibus, quoties non 
inveniuntur certissimi testes, qui eos baptizatos esse sine dubitatione 
testentur, neque ipsi sunt idonei de traditis sibi sacramentis respon- 
dere, absque ullo scrupulo eos esse baptizandos, ne ista trepidatio 
eos faciat sacramentorum purgatione privari. 3 Quod “ si non lateret 
qui chartulam scripserat, eidemque fides tuto praestari posset, tunc 

(1) Cap. ii. de bapU (2) S. Greg. M. 1. xii. epist xxxL 

(3) Cap. Placuit . dist. iv. de consecr. et in collect Hard. tom. i. coi. 987. 

infantem ut baptizatum habendum, ac ne baptismo quidem initiandum 
sub conditione.” 1 Qui domi baptizati sunt ab obstetricibus aliis ve, 
iterum baptizantur sub conditione, si certum non feratur testimonium 
de re rite peracta: nam certitudo quaeritur, ubi salus periclitatur. 
Caeterum haerent aliquando qui baptizarunt, potius ex desiderio 
ministerii sacerdotalis, quam ex dubitatione vera: quapropter in- 
terrogandi sunt diligenter; nec enim licet temere, et securitatis 
praetextu, baptismum sub conditione iterare, prout ostendit Bene- 
dictus XIV. : “ sed tunc solum ea uti licebit, cum prudens et probabilis 
subest dubitatio, an quis fuerit baptizatus, nec diligenti praemissa 
indagine, potuit rei veritas innotescere, quemadmodum scite per- 
pendit Sotus, in 4 dist. 3. quae est unie, art. 9. §. Circa hanc 
absolutionem, ubi a sacrilegio non excusat, neque ab irregularitate 
absolvit sacerdotem sub conditione rebaptizantem, quem scit domi 
baptizatum, et nihil est quod collatum ei baptisma rationabiliter 
suspectum reddat.” 

(1) Ita a S. Cong. Concilii die 15 Januarii, 1724, decisum fuisse refert Bene- 
dictus XIV. in ep. ad Archiepiscopum Tarsensem. 

(2) L. de Synodo diccc. 1. vii. c. vi. 

CAPUT VIII. 

DE SPONSORIBUS. 

45. Sponsores in solemni baptismo requiruntur ex antiquissimo 
more, qui ex Tertulliano liquet, cujus rationem exponit S. Thomas 
Aquinas : “ in spirituali generatione baptismi requiritur aliquis, qui 
fungatur vice nutricis et paedagogi, informando et instruendo eum, 
quasi novitium in fide, de his quae pertinent ad fidem et vitam Chris- 
tianam.” 1 “ Unus tantum, sive sit vir, sive sit mulier,” ita prae- 
scribit concilium Tridentinum, “juxta sacrorum canonum instituta, 
vel ad summum unus et una baptizatum de baptismo suscipiant.” 2 
Absque sponsore baptismus privatim administrari potest, quamvis 
praestet eum habere : 3 sed in solemni administratione baptismi gravis 
ctilpa est eum omittere quando haberi possit. 4 Etiam adulto opus 
est sponsore, quum infans in spiritu habeatur. Caeterum si nullus 
sit in loco Catholicus praeter parentes infantis, vel si nemo velit 
sponsoris fungi officio, quia parentes ignoti sunt, vel viles, vel 
infans spurius est, videtur licere baptismum solemnem conferre, 
sponsore omisso. Non oportet baptizantem sponsoris munere 
fungi, nisi alius praesto sit qui ejus nomine respondeat; quum bap- 
tizans a sponsore, juxta ritum Ecclesiae, distinguatur: nil autem 
vetat procuratorem constitui. Quoties deest procurator, qui bap- 
tizantis vices spondendo agat, non videtur hic munus sponsoris 
suscipere, licet ipse velit, nam voluntas haec frustratur, dum sponsio 
revera non fit, et infans non levatur e sacro fonte. Id dicendum 
censeo, etiamsi baptizans ipse sibi respondeat spondendo, et manum 
apponat, dum baptizat infantem, eo animo ut sponsoris contrahat 
obligationem: nam ex Ecclesiae instituto alius a baptizante qui 
sponsor sit, vel sponsoris vices agat, videtur requiri. 

46. Sponsoris munus quod sub gravi peccato implere tenetur, est 
baptizatum edocere fidei veritates et morum principia, et quae ad 
pietatem pertinent, caeterum si parentes sint fideles, et copia sit dis- 

(1) iii. p. qu. lxvii. art. vii. Resp. (2) Sess. xxiv. cap. ii. de Ref. Matr. 

(3) S. Alph. 1. vi. n. 147. (4) Ibidem, n. 159. 

ciplinae Christianae, non erit facile damnandus peccati gravioris 
sponsor, qui haec munia non obit, nisi noverit ea a parentibus 
negligi. “ Ille qui suscipit aliquem de sacro fonte,” animadvertit 
S. Thomas, “ assumit sibi officium paedagogi : et ideo obligatur ad 
habendam curam de ipso, si necessitas immineret : sicut eo tempore 
et loco, in quo baptizati inter infideles nutriuntur* Sed ubi nutri 
untur inter catholicos christianos, satis possunt ab hac cura ex- 
cusari, praesumendo, quod a suis parentibus diligenter instruantur. 
Si tamen quocumque modo sentirent contrarium, tenerentur secun- 
dum modum, saluti spiritualium filiorum curam impendere.” 1 Ex- 
cusatur etiam sponsor, qui munia obire non valet absque discordiae 
et molestiarum periculo, ob parentum voluntatem adversam. 

47. Nulla certa aetas in sponsore exigitur, quamvis juxta Rituale 
Romanum, in aetate pubertatis eum esse conveniat, sicut et con- 
firmatum ; et ante usum rationis nequeat omnino id sibi muneris 
assumere. 2 Homo haud baptizatus sponsor fieri nequit, quippe qui 
spiritu natus non est, ideoque patris munere fungi non valet : sed 
nec haereticus admittendus est, quum id plane repugnet Ritualis 
Romani praescripto, et officio edocendi fidem et pietatem, et peri- 
culum subversionis infantis secum ferat. 3 Docet Rituale “ad hoc 
munus non esse admittendos infideles aut haereticos : non publice 
excommunicatos, aut interdictos : non publice criminosos, aut in- 
fames : nec praeterea qui sana mente non sunt : nec qui ignorant 
rudimenta fidei.” Ad vitandam gravem offensionem aliquando 
aperte non repellitur haereticus qui se sistit sponsorem: attamen 
numquam tamquam sponsor admittendus est, sed admonendi sunt 
parentes Catholicum tantummodo eo munere fungi posse: qua- 
propter omnino improbandus est mos aliquorum passim excipien- 
tium haereticos ad illud munus, satis habentes si alteruter sponsor 
Catholicus sit: quod cum Ritualis praescripto et concilii Balti- 
morensis I. decreto pugnat. 4 

48. Sponsores a parentibus designandi sunt, quod si parochus 
eos suo arbitrio mutet, peccat graviter, parentum jure laedendo, 
quamvis mutatio valeat. 5 

49. Ad munus sponsoris suscipiendum communissime censent 

(1) iii. p. qu. lxvii. art viii. Resp. (2) Vide 8. Alph. 1. vi. n. 146. 

(8) Ibidem, n. 166. (4) Decr. xi. 

(6) Vide S. Alph. 1. vi. n. 146. 

6 * 

doctores requiri physicum contactum, saltem per procuratorem, 
dum baptismus confertur, vel statim postea, levando infantem de 
fonte, nam jus quo impedimentum constituitur, ejusmodi vocibus 
quae contactum significant utitur i 1 quapropter qui adstat et respon- 
det, quin apponat manum, non censetur sponsor. 

50. Impedimentum cognationis spiritualis contrahitur a sponsori- 
bus sicut et a baptizante, quoad baptizatum ipsum et illius patrem 
et matrem. 2 

51. In privato baptismo, qui fit sine caeremoniis, non contrahitur 
impedimentum a sponsoribus, juxta sententiam communiorem et 
probabiliorem, judice S. Alphonso: 3 quia jus loquitur de suscipiente 
ex sacro fonte, quod intelligitur de baptismo solemni. Caeterum 
quandocumque fiunt caeremoniae, videtur contrahi, quia baptismus 
estsolemnis: quod autem persaepe apud nos, rure praesertim, non 
fiat apud sacrum fontem, non obstat. Baptizans autem contrahit 
cognationem etiam in privato baptismo. 4 Parentes tamen qui ex 
necessitate suos baptizant filios, immunes impedimento habentur, 
nam “ inculpabile judicandum quod necessitas intulit.” 5 Ignorantia 
etiam eos excusat. Quod si temere baptizent suos infantes, peccant 
graviter: sed canonum antiquorum rigor mitigatus est, ideoque “ sive 
ex ignorantia, sive ex malitia id fecerint, non sunt ab invicem sep- 
arandi, nec alter alteri debitum debet subtrahere.” 6 Graviter pro- 
hibentur parentes prolem propriam suscipere, quum contrahatur 
spiritualis cognatio, quae impedit usum matrimonii. 7 Si nullus alius 
sit qui munere illo fungatur, praestat absque sponsore baptizare. 

52. In baptismo collato sub conditione, ubi “nulla urget ratio 
pro valore anterioris baptismi,” contrahitur cognatio, quia prae- 
sumptio favet secundi baptismi valori : secus videtur nonnullis, si 
praesumptio faveat priori, uti plerumque contingit, secundo collato 
ad majorem securitatem. 8 

53. Si ex errore quis susceperit alium pro alio, censet S. Alphon- 
sus eum contrahere cognationem cura eo quem reapse suscepit, 
“nisi ille habeat expressam intentionem non tenendi alium, nisi 
quem intendit suscipere,” 9 

(1) Vide S. Alph. 1. vi. n. 148. (2) Trid. Sess. xxix. cap. ii. de Ref. 

(3; S. Alph. 1. vi. n. 149. (4) Ibidem. 

(5) Cap. Ad limina, 7. Causa, xxx. q. i. 

(6) Cap. Si vir. 2. de cognat. sptr . (7) i. et iv. caus. xxx. qu. i. 

(8) S. Alph. I. vi. n. 151. (9) Ibidem, n. 152. 

54. “Procurator non contrahit cognationem spiritualem sibi, 
sed mandanti.” Ita decisum a S. Congregatione refertur: quod et 
congruum est rationi, quum alieno nomine agat. 1 

55. Jubet concilium Tridentinum : “parochus antequam ad bap- 
tismum conferendum accedat, diligenter ab iis, ad quos spectabit, 
sciscitetur, quem, vel quos elegerint, ut baptizatum de sacro fonte 
suscipiant; et eum vel eos tantum ad illum suscipiendum admit- 
tat.” .... “ Quod si alii, ultra designatos, baptizatum tetigerint, 
cognationem spiritualem nullo pacto contrahant.” 2 Si nulli fuerint 
designati et plures accesserint, omnes cognationem contrahunt, 
juxta jus antiquum, quod hac in re immutatum non videtur. 3 Quod 
si designati non tangant, alii vero tangant, hi, non illi, contrahunt 
cognationem, jure antiquo etiam manente : quod si unus ex desig- 
natis tangat, aliusque haud designatus, ille, non hic, eam contrahit. 
Si plures quam duo fuerint designati, et omnes tangant infantem, 
omnes contrahunt ; saltem si non constet quis prius tetigerit. “ Si 
parochus admitteret plures patrinos quam duos, mortaliter peccaret, 
quia laederet praeceptum Ecclesiae in re gravi, impositum ne multi- 
plicentur cognationes. Si vero plures patrini accedant a parentibus 
designati, bene poterit permittere (prout ait Croix n. 350) ut omnes 
tangant; modo externe designet unum et unam, quibus tantum 
tradat infantem, et illos solos adnotet ut patrinos, moneatque tantum 
eos cognationem contraxisse.” Ita S. Alphonsus. 4 Duos mares, 
vel duas faeminas ad sponsorum munus simul admittere videtur 
venialis culpa, si sint ejusdem sexus ac infans; secus mortalis; 
quum prohibitio facta sit ad impediendas cognationes nimias. 5 Si 
unicus sit sponsor, ratio sexus non habetur. 

56. Excluduntur a sponsorum munere monachi, sanctimoniales 
et regulares omnes a saeculo segregati, quod etiam de iis qui sacris 
missionibus vacant, intelligitur ; non autem de episcopis ex ordine 
regulari assumptis : valide tamen, quamvis illicite, munus hoc sus- 
cipiunt. Infames etiam, sicut et apostatae repelluntur. 6 

57. Nihil prohibet quin vir et uxor simul aliquem de sacro fonte 
levarent.” 7 Ita S. Thomas: sicque fert consuetudo, quamvis 
canones aliquando id vetuerint. 

(1 ) S. Alph. 1. vi. n. 153. (2) Sess. xxiv. cap. ii. de Ref. 

(3) C. fin. de cogn . spir, in 6. (4) L. 1. vi. n. 154. 

(5) Ibidem, n. 455. (6) Vide Rit. Rom. 

(7) In iv. dist xlii. qu. i. art. iii, qu. ii. ad 4. 


Digitized by v^ooQle 



56 


DE SPONSORIBUS. 


58. “ Parochus graviter peccat, si ex negligentia frequenter 
omittat nomina baptizatorum referre in librum ; tum ob legem Tri- 
dentinam in re gravi, et sub poena gravi; tum ob incommoda et 
damna inde sequentia.” 1 Nomina etiam parentum et sponsorum 
referenda sunt. Monendi sunt patrini cognationis contractae. Prae- 
scribit etiam Rituale ut matres moneantur ne cum infantibus decum- 
bant ob suffocationis periculum : quod monitum ob mores hujus 
regionis haud facile fit. 

(1) Busembaum apud S. Alph. 1. vi. n. 159. 

CAPUT IX. 

DE SOLEMNI BAPTISMO. 

59. “ Mortale est extra necessitatem baptizare .... extra ecclesiam, 
praeter filium regis aut principis.” ItaAntoine. 1 Indulsit tamen Sedes 
Apostolica ut episcopi et missionarii in hac regione judicio suo uteren- 
tur, “ ut statuant quando sint urgendi fideles ut infantes ad Ecclesiam 
deferant, ut baptismus iis conferatur.” 2 In synodo dioecesana 
Philadelphiensi prohibitum est “ ne in civitatibus et oppidis in 
quibus ecclesia aliqua erecta est, et pastor habitat, quis, nisi de vita 
periclitans, in privatis aedibus baptizetur :” 3 qua occurente necessi- 
tate omittendae sunt caeremoniae praeviae ablutioni, sed quae sequuntur 
fieri poterunt, juxta plura S. Congregationis decreta. Missionariis 
relinquitur judicare quandonam rure degentes cogendi sunt ut in- 
fantes ad ecclesiam deferant. 

60. Praeter ablutionem formamque baptizandi a ministro adhibi- 
tam, “ caetera omnia quae in ritu baptizandi observat Ecclesia, magis 
pertinent ad quandam solemnitatem sacramenti. Quae quidem 
adhibentur sacramento propter tria. Primo quidem ad excitandam 
devotionem fidelium» et reverentiam ad sacramentum. Si enim 
simpliciter fieret ablutio in aqua, absque solemnitate, de facili ab 
aliquibus aestimaretur, quasi quaedam communis ablutio. Secundo, 
ad fidelium instructionem : simplices enim, qui litteris non erudiuntur, 
oportet erudire per aliqua sensibilia signa : puta, per picturas et 
aliqua hujusmodi : et per hunc modum per ea, quaB in sacramentis 
aguntur, vel instruuntur, vel solicitantur ad quaerendum de his quae 
per hujusmodi sensibilia signa significantur. Et ideo quia praeter 
principalem sacramenti effectum, oportet quaedam alia scire circa 
baptismum, conveniens fuit, ut etiam quibusdam exterioribus signis 
repraesentarentur. Tertio, quia per orationes et benedictiones, et 
alia hujusmodi, cohibetur vis daemonis ab impedimento sacramen- 
talis effectus.” 4 Ita praeclare tradit S. Thomas. 

(1) Tract de Bapt. qu. viii. Nota citans Clement. de bapt. 

(2) ^Can. xvi. Cone. Baltimorensis I. (3) Const viL Syn. Dicec, Phil. 

(4) iii. p. qu. lxvi. art. x. Resp. 

61. Caeremonias a baptismo ipso separare, etiam ad tempus, non 
licet, nisi gravis urgeat necessitas, ex mente enim et consuetudine 
Ecclesiae conjunguntur : “ mortale est” inquit Antoine loco superius 
laudato, “ extra necessitatem baptizare sine solemnitate .... quia 
Ecclesia ob honorem sacramenti solemnitates graviter praecipit.” 1 
Hinc non licet caeremonias baptismi differre ad tempus opportunius, 
ob magnam defatigationem, vel ob iter mox suscipiendum ad invi- 
sendum aegrotum, vel ob confessiones audiendas, vel ob negotiorum 
molem : sed nisi urgeat mortis periculum, baptismus ipse differendus 
est donec caeremoniae possint perfici : “ quia omissionem caere- 
moniarum solus casus necessitatis excusat.” 1 Utrum mortis peri- 
culum proximum sit, non debet nimis angi sacerdos, quum agatur 
de infantibusae grotantibus, qui facile periclitantur. 

62. Singulae caeremoniae servandae sunt, nec aliqua consulto 
omittitur absque gravis peccati discrimine ; nam videtur minister 
suum judicium Ecclesiae jubentis auctoritati anteponere, et magis 
metuere cachinnos, vel censuram adstantium, praesertim haereticorum, 
quam praesulum suorum justam offensionem. Hinc missionarii 
Malabarici, qui aliquas omiserant, graviter reprehensi sunt, et jussi 
sunt “signanter salivam, sal et insufflationes, quae ex Apostolica 
traditione Catholica Ecclesia recipit, et ob recondita in iis sacris 
caeremoniis divinae erga nos bonitatis mysteria, sancte et inviolabiter 
custodire.” 3 Concessa tamen iis est dispensatio ad decennium, quae 
ad aliud decennium prorogata est, in casibus specialibus, non autem 
passim adhibenda : quae nos minime spectat. Praedictas caeremonias 
omittere grave est peccatum : eas tamen non ita peragere oportet, ut 
offensioni sint vel irrisui ; sed modeste et decenter juxta Ecclesiae 
mentem. 4 

(l) Ubi Supra. (2) 8. Alph. 1. vi. n. 119. 

(3) Vide Const. Clementis XI. quae incipit : Ex illa die ; et Benedicti XIV. 
Ex quo singulari. 

1. Confirmatio est sacramentum a Christo institutum, quo bap- 
tizati muniuntur divini Spiritus gratia ad fidem firmiter tenendam, et 
fortiter profitendam. Materia ejus est “ chrisma confectum ex oleo 
quod nitorem significat conscientiae, et balsamo, quod odorem sig- 
nificat bonae famae, per episcopum benedicto.” 1 Balsamum neces- 
sarium omnino esse plerique putant; sed contra sentiunt Jueninus 
et alii, quorum tamen sententia, licet probabili, uti non possumus, 
quum agatur de sacramenti valore. Indicum balsamum sufficere, 
post alios docet Benedictus XIV., imo cujuscumque regionis balsa- 
mum sufficit, 2 juxta S. Alphonsum, “modo sit in ea quantitate ut 
det sui odorem.” 3 Oleum olivas requiri constat, non cetis, vel ex 
aqua oleosa extractum. Benedicendum esse saltem a sacerdote con- 
cedunt omnes : imo ex praecepto Ecclesiae debet esse benedictum ab 
episcopo. Utrum benedictio episcopi pertineat ad essentiam sacra- 
menti disceptatur : affirmat S. Thomas ; sed negant probabiliter alii, 
quum constet aliquando, licet rarissime, facultatem ei benedicendi a 

(1) Decret pro Armenis. 

(2) Not. clxxxiii. in fer. v. maj, heb. S. Irenaeus de balsamo a Valentinianis 
adhibito loquitur 1. iii. c. 2. in quod animadvertit Wall, Anglicanus : “ Note, that 
this is the first mention of chrism that is any where read of. And since I shall 
shew presently at ch. ix. that it was used by the Catholics from testimonies of 
near the same date as this ; one may conclude that it came from some principle 
universally received by all Christians, Catholic or Heretic.” History of Infant 
Baptism , by W. Wall, p. ii. ch. v. 

(3) 3. Alph. 1. vi. n. 162. 

sancta sede tributam sacerdotibus. Qui absque ea venia id aggre- 
deretur, peccaret graviter, et probabilius nil conficeret. Graeci pluri- 
mas alias rerum fragrantium species oleo admiscent; cavendum tamen 
monuerunt patres synodi Zamosciae, anno 1720, “ ut maxima pars 
chrismatis semper sit oleum balsamo mixtum.” Significationem 
chrismatis pulchre explicat S. Thomas : “ Gratia Spiritus Sancti in 
oleo designatur : unde Christus dicitur esse unctus oleo laetitiae prop- 
ter plenitudinem Spiritus Sancti, quam habuit: et ideo oleum com- 
petit materiae hujus sacramenti. Admiscetur autem balsamum prop- 
ter fragrantiam odoris quae redundat ad alios : — unde Apostolus dicit 
2 Cor. 2 Christi bonus odor sumus Deo.” 1 

2. S. Alphonsus ait: “juxta nostram sententiam quod materia totalis 
adaequata confirmationis est unctio chrismatis manu episcopi peracta, 
advertendum est de essentia sacramenti esse I. Ut unctio fiat in 
fronte , prout habetur ex cap. unie de Sacr. Unctione , et ex decreto 
Eugenii IV. juxta communem sententiam, quam tenet Suarez, 
Coninch. Layman, et alii cum Salm. c. i. n. 24. II. Ut unctio 
fiat in forma crucis, juxta S. Thom. 3. p. qu. 72art. 4. ad 3. quem 
communiter etiam doctores sequuntur apud Salm. ibidem num. 25. 
III. Ut unctio fiat per manum ipsius episcopi ministrantis , prout 
docent Suarez, Castropalaus, La Croix et alii.” 2 Peccat epis- 
copus qui alio digito quam pollice dexterae manus linit frontem chris- 
mate, contra usum Ecclesiae ; sed a nonnullis a gravi culpa excusatur, 
imo ab omni, si digitus hic infirmus sit ; valet quippe unctio alio 
digito facta, quum sit vera manus impositio, et usus non videtur sub 
gravi obligare : alii tamen communius affirmant eum graviter pec- 
care. 

3. Non valet unctio facta medio instrumento, “quia tunc deficeret 
immediata impositio manus ministri, quae omnino requiritur; illa 
autem mediata impositio improprie impositio dicitur.” “ Circa 
autem quantitatem chrismatis, ea sufficit et requiritur, quae satis sit 
ad ungendam frontem confirmandi in figuram crucis.” 3 

4. Forma sacramenti, prout in decreto pro Armenis traditur, est : 
“ Signo te signo crucis, et confirmo te chrismate salutis in nomine 
Patris, et Filii, et Spiritus Sancti.” Censet S. Alphonus non va- 
lere, 1. si omittatur verbum signo , vel confirmo . 2. Si omittatur 

(1) iii. p. qu. lxxii. art. ii. Resp. (2) L. vi. n. 164. 

(3) Ibidem, n. 166. 

expressio SS. Trinitatis. 3. Si omittatur verbum te. 4. Si omittan- 
tur verba signo crucis , vel chrismate salutis. Caeterum sunt qui 
putant totam sacramenti essentiam in ea manuum impositione quae 
fit dum Spiritus Sanctus invocatur, manibus episcopi erga confir- 
mandos extensis, consistere, qui proinde formam in ipsa invocatione 
constituunt : nec enim Eugenii decretum instar definitionis editum 
est, sed instructionis causa, et forma et materia recensentur lato 
quodam sensu, prout in scholis plerumque intelligebantur. Horum 
tamen sententiam omnino falsam pronuntiat S. Alphonsus. 

5. Minister ordinarius confirmationis est solus episcopus, prout 
definivit concilium Tridentinum, 1 “legitur tamen aliquando per Apos- 
tolicae Sedis dispensationem, ex rationabili et urgente admodum 
causa, simplicem sacerdotem, chrismate per episcopum confecto, hoc 
administrasse confirmationis sacramentum.” 2 Ea facultas plerum- 
que conceditur Praefectis Apostolicis. Apud Graecos, sacerdotes 
passim confirmationem ministrant, ex veteri more : sed “ omnino in 
confesso est irritam nunc fore confirmationem a simplici presbytero 
Latino ex sola episcopi delegatione collatam, quia Sedes Apostolica 
id juris sibi unice reservavit.” 3 

6. “ Episcopus confirmans in aliena dioecesi etiam subditos suos, 
incurrit suspensionem a Pontificalibus ipso jure ex Trident. Sess. 
6. c. 5. et Declaratione S. C.” 4 valet tamen confirmatio. Alienos 
in sua dioecesi licet confirmare, si constet de praesulis eorum con- 
sensu, vel ita ferat consuetudo, prout apud nos ferre videtur. 

7. Certum est apud omnes episcopum graviter peccare si diu, 
puta per octo vel decem annos, negligat circumire dioecesim ad con- 
firmationis sacramentum administrandum, privat enim subditos 
auxilio maximi momenti : si autem impediatur senio, vel infirmitate, 
excusatur, sicut et qui ex justa causa differt per tres vel plures 
annos. 5 Moribundo petenti non est confirmatio deneganda : sed 
non videtur esse gravis obligatio eam praestandi, quum consuetudo 
non ferat ut passim fiat: et grave nimis foret episcopo singulis qui 
neglexerint sacramentum suscipere, in discrimine vitae subvenire. 

8. Effectus confirmationis sunt gratiae augmentum cum auxiliis 
specialibus, et character indelebilis. “ Per Sacramentum confirma- 

(1) Sess. vii. can. vii. (2) Decretum pro Armenis. 

(3) Bened. XIV. de syn. dicec. 1. vii. c. viii. n. 7. 

(4) S. Alph. 1. vi. n. 171. (5) Ibidem, n. 175. 

Vol. III.— 7 

tionis,” inquit S. Thomas, “ datur homini potestas spiritualis ad 
quasdam alias actiones sacras, praeter illas ad quas datur ei potestas 
in baptismo. Nam in baptismo accipit homo potestatem ad ea 
agenda, quae ad propriam pertinent salutem : prout scilicet secundum 
seipsum vivit. Sed in confirmatione accipit homo potestatem ad 
agendum ea quae pertinent ad pugnam spiritualem contra hostes 
fidei. Sicut patet ex exemplo Apostolorum : qui antequam pleni- 
tudinem Spiritus Sancti acciperent, erant in coenaculo perseverantes 
in oratione : postmodum vero egressi, non verebantur publice fidem 
fateri, etiam coram inimicis fidei christianae. Et ideo manifestum 
est, quod in sacramento confirmationis imprimitur character.” 1 

9. Confirmationis capaces sunt omnes baptizati, etiam infantes, 
quibus olim passim conferebatur, qui tamen mos a Romana Ecclesia 
abrogatus est, testante Benedicto XIV. : 2 nunc autem nonnisi in vitae 
periculo fit, vel gravi admodum de causa, puta quod episcopi qui 
eam administret copia non sit facile futura. “ Expedit autem” inquit 
Antoine, “ pueros tempestive confirmari antequam innocentia bap- 
tismali excidant.” 3 Perpetuo amentes confirmari possunt, prout 
declarat Benedictus XIV. 

10. Ex consuetudine Ecclesiae sponsor, qui ipse fuerit confirma- 
tus, adhibendus est ; 4 et quidem sub gravi : attamen apud nos non 
consuevit adhiberi. Contrahitur cognatio spiritualis inter sponso- 
rem et confirmatum, ejusque parentes. Patrinus manum dexteram 
super dexterum humerum confirmandi ponit, qui mos ab eo qui in 
Pontificali praescribitur diversus est, sed a S. C. Rituum die 20 
Septemb, 1749, probatus dicitur. 

11. De obligatione suscipiendi confirmationem disceptatur, multis 
negantibus fideles lege adstringi, qui tamen fatentur venialem 
admitti culpam, praetermisso tanto gratiae subsidio. Constat Apos- 
tolos magnam ostendisse solicitudinem ut singuli dono Spiritus 
Sanet iper manuum impositionem munirentur: 5 quod et S. Cyprianus 
vehementer commendat : “ Ungi quoque necesse est eum qui bapti- 
zatus sit, ut accepto chrismate, id est, unctione, esse unctus Dei, et 
habere in se Christi gratiam possit.” 6 Equidem qui inter haereticos 
versantur, plurimis fidei negandae periculis obnoxii, vix possunt 

(1) iii. p. qu. lxxii. art v. Resp. 

(2) Constit 129. Eo quamvis . 

(4) Cap. Non plures. de conseer . dist. iv. 

(6) Ep. lxxii. 


(3) De Confirmatione. 
(5) Act. xix. 

absque gravi culpa negligere subsidium quo infirmitas eorum robo- 
retur. Mortale quoque peccatum foret confirmationem contemnere, 
vel parvi facere. Ante tonsuram confirmatio suscipienda est, ex 
lege Tridentina, 1 quae tamen plerisque non videtur obligare sub gravi. 

12. Dispositiones ad hoc sacramentum suscipiendum pro cujusque 
aetate et facultate variae exiguntur : plenior quippe notitia rerum fidei 
ab adultis exigitur, quam a pueris ex infantia vix egressis. Qui 
peccata gravia admiserunt, nonnisi dolentes accedere debent, quos 
etiam oportet confessione et absolutione expiari, quamvis lege 
Ecclesiae non praecipiatur, sed tantum in Pontificali commendetur : 
gravis autem foret culpa in animam peccato adhaerentem Spiritum 
Sanctum velle accipere. Graviter etiam peccaret pastor qui pueros 
absque discrimine ad confirmationem mitteret, omissa instructione, 
et praeparatione, quae fit in confessione. Jejunium confirmandis 
commendatur, sed usus invaluit ut etiam post prandium conferatur. 3 
Minime exigitur ut confirmati Eucharistia jam prima vice refecti 
fuerint ; nec videtur vim ullam habiturum statutum dioecesanum id 
praescribens, quum generali disciplinae non congruat. Frons statim 
post confirmationem abstergi solet ; Pontificalis praescripto, quod 
liganda sit fascia linea, consuetudine abrogato. In librum referenda 
sunt a parocho confirmatorum et patrinorum nomina. Consueverunt 
confirmandi novum nomen assumere. Admonitio ne discedant 
antequam ritus totus absolutus fuerit, et benedictio ab episcopo data, 
omittitur, quando magnus est concursus, nam non pertinet ad sacra- 
menti essentiam. Ita post Layman et Croix notat S. Alphonsus.” 3 

(1) Sess. xxiii. c. iv. (2) 8. Alph. 1. vi. n. 184. 

(8) L. vi. n. 188. 

de eucharistia: 


PARS I. 

DE SACRAMENTO. 


CAPUT I. 

DE MATERIA EUCHARISTIAS. 

1. Eucharistia est sacramentum corporis et sanguinis Christi, 
sub speciebus panis et vini, ad animae refectionem a Christo insti- 
tutum. Materia necessaria hujus sacramenti est “ panis triticeus et 
vinum de vite, cui ante consecrationem aqua modicissima admisceri 
debet.” 1 Panem a Christo adhibitum in conficienda Eucharistia 
constat ex evangeliis: panis autem nomine intelligitur triticeus, 
quoties enim de alia panis specie agitur, additur aliquid ad eam 
designandam. Hinc dicit Missale Romanum in rubricis : “ si panis 
non sit triticeus, vel si triticeus admixtus sit granis alterius generis 
in tanta quantitate, ut non maneat panis triticeus, vel sit alioqui cor- 
ruptus, non conficitur sacramentum.” 2 Eucharistia igitur nequit 
confici ex grano Indico, ex avena, hordeo, milio, oriza, amygdalis, 
pisis, fabis, aliisve fructibus vel leguminibus, vel ex pomis terrae, 
vulgo potatoes. Quod si grana alterius speciei admixta sint in parva 
quantitate, Eucharistia potest confici, quamvis curandum sit omnino, 
ut purus sit et albus, ex solo tritico confectus: si immisceantur 
grana adeo ut triticum non praevaleat, non erit idonea materia. Pec- 

(1) Decret. pro A r menis. (2) De defectibus. 

7 * 

cat qui materiam dubiam adhibet, v:g: siliginem, seu segale, et 
speltam : nam temere exponit se discrimini verba frustra proferendi. 

2. Panis confici debet ex farina triticea aqua naturali diluta et 
igne cocta ; sic enim panis usualis conficitur. Quod si quis aquam 
rosaceam, vel aliam arte factam adhibeat, non videtur valere, nisi 
aquae naturali copiae longe majori immixta sit. Aqua maris est vera 
et naturalis aqua, ideoque panis ex ea farinae immixta confectus, 
vera est materia Eucharistiae. Si lac, vinum, vel alius liquor ab 
aqua diversus immisceatur farinae, aqua naturali omissa, non fit ma- 
teria idonea. Quoties liquor alius aquae immiscetur, si hujus longe 
major copia sit, materia sufficiens erit, quamvis non possit absque 
peccato adhiberi. Butyrum, ova, mei, saccharum, non debent ulla- 
tenus tritico immisceri ; sed si parva sint quantitate, non obstant 
quin panis usualis habeatur, quoties ex tritico et aqua praecipue fit. 
Massa cruda, seu pasta, non est idonea, quia non est panis usualis. 
Igne coctus sit panis, necesse est, quae enim frixa vel elixa sunt, 
panis nomine non veniunt. Hostiae rubrae quales litteris, sigillorum 
instar, apponuntur, materia dubia sunt, ob cinnabaris admixtionem, 
quas idcirco adhibere, etiam necessitatis praetextu, grave foret pec- 
catum. Panis mucidus, cujus sapor aliquatenus mutatur, corrup- 
tione jam incepta, non est idonea materia. 

3. Ex usu Ecclesiae panis consecrandus apud Latinos debet esse 
figura orbiculari et integra. Consuevit hostia major in sacrificio 
adhiberi : sed in necessitate culpandus non videtur, qui minori 
uteretur, non enim constat consuetudinem hanc adeo arcte obligare : 
imo juxta Roncagliam peccaret, si, necessitate dandi viaticum ur- 
gente, negligeret eam adhibere. Consecrare hostiam enormiter 
fractam, vel maculatam, grave est peccatum: secus si macula, vel 
fractura levior sit. 1 

4. Panis, seu azymus, seu fermentatus, verus panis est, et ad- 
hiberi potest, pro vario Ecclesiarum ritu, a quo non licet, etiam 
necessitatis praetextu, discedere : quapropter Latini azymo utuntur, 
Graeci fermentato : quod, sub poena suspensionis perpetuae a divinis, 
servandum jussit Benedictus XIV. 2 Hinc sacerdos, qui, deficiente 
azymo, consecravit in fermentato, privari jussus est officio et 
beneficio. 3 “ Quare in hoc nulla dispensat necessitas, ne viatici 

(1) S. Alph. 1. vi. n. 204. (2) Constit. Etsi Pastoralis , an. 1742. 

(3) Cap. ult. de celebrat , 

quidem pro infirmo consecrandi : nam ad tanti mysterii majorem 
reverentiam interest modo ac ritu convenienti semper confici.” 1 
Caeterum si contingeret Graecum per loca Latinorum iter facere, et 
nullam sui ritus ecclesiam reperire, vel Latinum per Graeci ritus 
regiones, communiter et probabilissime, teste S. Alphonso, 2 tenent 
theologi licere alterutro pane uti, azymo scilicet, seu fermentato : 
nam plerumque licet sequi mores et disciplinam regionis in qua 
quis versatur ; et tamen ritum suae ecclesiae servare integrum cuique 
relinquitur, uti monet Leo IX. in epistola ad Michaelem Caeru- 
larium. 3 

5. Vinum vitis requiritur ad Eucharistiam conficiendam, nam ex 
genimine vitis Christus eam confecit : quapropter non valet conse- 
cratio liquoris alterius, etiamsi vini nomine vaeneat: “proprie 
autem,” inquit S. Thomas, “ vinum dicitur quod de vite sumitur : 
alii vero liquores vinum dicuntur secundum quandam similitudinem 
ad vinum vitis.” 4 In hac regione magna diligentia opus est ut quis 
vinum comparet, quum plerumque adulteratum sit, et magna copia 
vaeneat vini nomine, quae ex aqua vitae confecta est, vel ex saccharo, 
aliis rebus admixtis. Equidem aquae vitae vel sacchari admixtio, si 
non sit nimia eorum copia, non tollit vini naturam. Quod rure, vel 
in cauponis, prostat venale, plerumque dubia est, vel inepta materia : 
quapropter curandum est sacerdotibus vinum a mercatoribus quibus 
fidere possunt, comparare. Liquor ex pomis, pyris, cerasis, moris, 
malogranatis etc. est inepta materia: sed et agresta, seu omphacium, 
succus scilicet ex uvis immaturis expressus, qui necdum habet 
naturam vini. 

6. Acetum est ineptum Eucharistiae, quia naturam vini acescendo 
amisit: quapropter si quis ex errore illud ad consecrationem usurp- 
averit, debet vinum exquirere, et consecrare, ut integritas sacrificii 
habeatur: hostiam quoque consecrare oportebit, si alia fuerit ab- 
sumpta ante errorem detectum ; quum utraque materia simul adesse 
debeat ad sacrificii perfectionem. Quod si dubitet utrum acetum sit, 
levis quidem scrupulus flocci faciendus est, sed ex probabili dubita- 
tione vinum erit consecrandum sub conditione, ne sacrificium imper- 
fectum forte sit. Peccat graviter, juxta Rubricas Missalis, sacerdos 
adhibens vinum quod coepit acescere, vel corrumpi, vel sit aliquan- 

(2) Antoine, tract. de Euch. (2) L. vi. n. 203. 

(3) O.xxix. (4) iii. p, qu. lxxiv. art. v. Resp, 

tulum acre ; sed si non sit notabiliter acidum, excusatur a pluribus 
qui illud, alio deficiente, adhibet. “ Adduntque Sporer et Mazzott^, 
quod, urgente gravi necessitate, licitum esset uti vino adhuc nota- 
biliter acescente, modo sit certum vinum.” 1 

7. Succus intra uvas contentus, aut vinum in pane, offa, vel alia 
re hujusmodi, non est idonea materia, quia cibi instar, haud potus, 
sumitur. Mustum, vinum scilicet ex uvis maturis recens expres- 
sum, est materia sufficiens ; sed prohibetur, juxta plerosque, ex Ec- 
clesiae lege sub gravi , extra necessitatem, ob faeces admixtas: 
“prohibetur,” inquit S. Thomas, “ne mustum statim expressum 
de uva, in calice offeratur : quia hoc est indecens propter impuri- 
^atem musti: potest tamen in necessitate fieri.” 2 

». In vino congelato minime licet consecrare, quamvis consecra- 
tio valeat ; nec enim desinit esse verum vinum potabile, quum lique- 
fieri possit. Quod si quis advertat esse congelatum, apponendi sunt 
panni calefacti quibus liquefiat : quod et post consecrationem licet 
ex Rubricis Missalis. In ecclesiis nonnullis, saeviente hieme, ignis 
in altari apponitur : quod ob necessitatem licere videtur; quamvis 
praestet totam domum calefacere, et ita altari servare decus. 

9. Aqua vino admiscenda est : “ Monet sancta synodus ( Triden - 
tina) praeceptum esse ab Ecclesia sacerdotibus, ut aquam vino in 
calice offerendo misceant, tum quod Christus Dominus ita fecisse 
credatur, tum etiam quia e latere ejus aqua simul cum sanguine 
exierit, quod sacramentum hac mixtione recolitur : et cum aquae in 
Apocalypsi beati Joannis populi dicuntur, ipsius populi fidelis cum 
capite Christo unio repraesentatur.” 3 Licet res levis in se sit illa 
aquae admixtio, et ad valorem consecrationis non spectet, attamen 
sub gravi peccato praecipitur, ob maximas quas habet significationes. 
Modicissima aqua esse debet, juxta decretum pro Armenis : caven- 
dum enim ne copia vini substantiam mutet: 4 sufficit quidem una vel 
altera gutta, et ad tertiam partem vini etiam generosi non debet 
pertingere, ne dubia sit materia. Admiscenda est ante oblationem ; 
sed si qua forte contigerit eam tempore in Rubricis designato in- 
fusam non esse, potest ante consecrationem calicis infundi ; minime 
vero, calici jam consecrato. 5 

10. Ex Rubricis Missalis haec post S. Alphonsum descripsimus: 

(1) Apud S. Alph. 1. vi. n. 207. (2) Ubi supra ad 3. 

(3) Sess. xxii. cap. vii. (4) C. xiii, de celebr. Miss. 

(5) Missale Roman. de defectibus . 

“ Si per negligentiam aliquid de Sanguine Christi ceciderit, si qui- 
dem super terram, sive super tabulam, lingua lambatur, et locus iste 
radatur quantum satis, et abrasio comburatur ; cinis veri recondatur. 
Si veri super lapidem altaris ceciderit, sorbeat sacerdos stillam, et 
locus bene abluatur, et ablutio in sacrarium projiciatur. Si super 
linteum altaris, et ad aliud linteum stilla pervenerit ; si usque ad 
tertium linteamina ter abluantur, calice supposito, et aqua ablutionis 
in sacrario projiciatur.” 

CAPUT II. 

DE CONSECRATIONE EUCHARISTIAS. 

11. Solius sacerdotis est Eucharistiam consecrare : ut autem con- 
secrari valeat materia debet esse praesens, ita ut voces : hoc , hic , 
verae sint. “ Requiritur ut materia consecranda in actu consecra- 
tionis sit coram sacerdote.” 1 At necesse non est ut materia videa- 
tur, vel tangatur, nam hostiae plurimae simul consecrari possunt, in- 
ferioribus a superioribus tectis : sic et quae continentur pyxide, vel 
ciborio, consecrantur, etiam operculo haud remoto, quamvis remo- 
veri debeat, juxta Rubricam. Si post calicem lateat ciborium, con- 
secrantur hostiae quoties animus fuit consecrandi eas, quas idcirco 
posuerat ibi sacerdos, vel alius, eo sciente, quamvis tempore conse- 
crationis instante neglexerit educere ciborium, prout Rubrica prae- 
scribit, et oblitus sit illius : est quippe praesens materia, et intentio 
consecrandi virtute sua permanet. Non autem consecratae habendae 
sunt hostiae sub corporali, vel quas post altaris chartulas latentes, 
vel in tabernaculo repositas a sacrista, haud novit adesse: nam 
animus ei non fuit eas consecrandi. Super corporale debent hostiae 
consecrandae apponi, seu in ciborio, seu extra illud, pro majori vel 
minori copia, et intentio sacerdotis debet dirigi ad eas omnes quae 
ibi reperiuntur: quod si vellet consecrare hostias extra corporale 
positas, adjacentes tamen, videtur posse, quamvis graviter peccaret; 
sed quoties intentio ad eas non dirigitur, consecratae non sunt ha- 
bendae. Hostiae omnes consecratae debent intra aram manere toto 
tempore sacrificii. 2 Caeterum mos relinquendi in altari thecam hos- 
tiarum est improbandus, quum nihil omnino apponendum sit in 
altari, quod ad sacrificium, vel altaris ornatum non pertineat. Gravi- 
ter peccaret sacerdos, tentans consecrare hostias in mensa prope 
altare, quum ritui Ecclesiae id foret penitus contrarium, et dubii 
valoris, quamvis putent nonnulli consecrationem in rem viginti 
passus distantem esse certam. 3 

(1) Missale Rom. de defect. (2) S. Alph. 1. vi. n. 373. 

(3) Ibidem, n. 213. 

12. Vini guttae calici extrinsecus adhaerentes non censentur con- 
secratae ; nam intentio fertur ad vinum quod calice continetur, et 
grave foret peccatum eas velle consecrare : 1 de guttis lateri intus 
adhaerentibus dubitatur ; intentio quidem vini copiam continuam 
respicere videtur, quam ad eam arctari commendant theologi, 
quamvis Benedictus XIV. dicat tutius esse eas tamquam consecratas 
habere. Igitur in communione praestat eas, post haustum sanguinem 
pretiosum, statim sumere ante ablutionem : sed angi quis nimis non 
debet. Vinum in phialis in altaris margine aliquando relictum, non 
habendum est consecratum ; nec enim aliquatenus illud complectitur 
intentione sacerdos : sed omnino cavendum ne phialae in altari 
maneant, quum in mensa, seu credentia, apponi debeant. 

13. Materia determinata esse debet in quam dirigitur intentio 
sacerdotis : nam humano modo exercenda est potestas sacri minis* 
terii. Caeterum opus non est ut sciat numerum hostiarum, vel alias 
specialiter designet quae sint consecrandae, dummodo quae ante se 
positae sunt, velit consecrare : “ ideo quilibet sacerdos talem inten- 
tionem habere debet, scilicet consecrandi omnes, quas ante se ad 
consecrandum positas habet.” 2 “ Si putans se tenere unam hostiam, 
post consecrationem invenerit fuisse duas simul junctas, in sump- 
tione sumat simul utramque.” 3 Igitur duae habentur consecratae, 
quia sacerdos voluit consecrare quam tenebat manibus materiam. 
Sic si posuerit hostias super patenam decem numero, uti aestimabat, 
quae tamen erant undecim, omnes consecratae habendae erunt. Ma- 
teria quae sensibus percipi potest, consecrari valet, quum Christus 
nullam definierit quantitatem ; sed consuetudo Ecclesiae servanda 
est. 

14. Utraqne materia ex praecepto divino consecranda est, nam 
Christus jussit ut fieret quod ipse fecit, panem et vinum consecrans : 
quod et necessarium est ut sacrificii ratio in corporis et sanguinis 
oblatione seorsim facta habeatur, corporis a sanguine in cruce sepa- 
ratione mystice , uti aiunt, exhibita. Peccat idcirco graviter qui 
alterutram speciem absque altera consecrare aggreditur. Si igitur 
desit verum vinum, nequit sacerdos sacramenti confectionem tentare, 
ad populo satisfaciendum, vel ad succurrendum moribundo, vel alia 
quacumque ex causa, etiamsi mortem ei recusanti quis intentaret. 4 

(1) Busembaum apud S. Alph. 1. vi. n. 219. (2) Rubrica Missalis. 

(3) Ibidem. (4j S. Alph. 1. vi. n. 197. 

Censet Lugo sacerdotem fustra velle conficere sacramentum, alteru- 
tra materia, absque altera, consecranda, quia sacerdos non accipit 
potestatem conficiendi hoc sacramentum nisi sacrificando : sed haec 
ratio subtilior videtur. Omnes conveniunt eum qui sacrificium con- 
ficere proponit utraque materia consecranda, corpus Domini sistere 
praesens, verbis in panem prolatis, antequam alteram materiam con- 
secret ; nam, uti animadvertit S. Thomas : “ statim dictis verbis 
consecrationis panis, hostia consecrata proponitur populo adoranda ; 
quod non fieret, si non esset ibi corpus Christi .” 1 Peracta hostiae 
consecratione, si immineat mors ab incendio, vel ab hostium impetu, 
non culpatur sacerdos aufugiens, dummodo absit scandalum, et fidei 
contemptus. Si aquam, vel alium liquorem, in calicem immissum 
advertat post hostiae consecrationem, et vinum habere nequeat absque 
gravissimo incommodo, vel scandalo, vel vitae periculo, excusatur : 
quod enim sacrificium haud perficiatur, non sua culpa contingit : 
poterit igitur preces reliquas recitare, omissis quae ad alteram spe- 
ciem pertinent, et hostiam sumere, aliasque consecratas distribuere 
pro more : raro enim expedit populum de re hujusmodi facere cer- 
tiorem. “Si post consecrationem corporis, aut etiam vini, depre- 
henditur defectus alterius speciei, altera jam consecrata, tunc si 
nullo modo haberi possit, procedendum erit et Missa absolvenda, 
ita tamen ut praetermittantur verba et signa quae pertinent ad spe- 
ciem deficientem. Quod^ si expectando aliquandiu haberi possit, 
expectandum erit, ne sacrificium maneat imperfectum .” 2 Si vinum 
haberi possit, quaerendum omnino est, et consecrandum: quod si 
error haud detectus fuerit, nisi absumpta hostia, panis cum vino 
consecrandus erit ut constet integrum sacrificium : nisi alia hostia 
haberi nequeat, vel scandalum inde ori turum sit. Si sacerdos defi- 
ciat sensibus, vel moriatur, statim post hostiae consecrationem, alius 
sacerdos, etiam non jejunus, potest sacrificium prosequi, conse- 
crando vino : perfectio enim sacrificii legi ecclesiasticae jejunii 
praevalet. “ Si obierit, semiprolata forma sanguinis, tunc alter pro- 
sequitur Missam, et super eundem calicem repetat integram formam, 
ab eo loco: ‘Simili modo» etc.’ Vel posset super alium calicem 
praeparatum integram formam perficere et hostiam primi sacerdotis, 
et sanguinem a se consecratum sumere, et deinde calicem relictum 
semi consecratum .” 3 

(1) iii. p. qu. lxxviii. art. vi. Sed contra . (2) Rubrica Missalis. 

(3) Rub. tit. x. n. 3. 

15. Dum plures sacerdotes ad eandem materiam consecrandam 
concurrunt, uti fit dum ordinantur, omnes simul verba proferentes 
sacramentum conficiunt. Quod si unus ante alios ea proferat ex 
intentione consecrandi independenter ab aliis, ipse solus consecrat. 
Hinc monet S. Alphonsus sacerdotes novos debere intentionem 
consecrandi ita definire, ut velint consecrare una cum episcopo, nec 
alias ; et ut nolint calicem consecrare, si panem forte haud conse- 
craverint. 1 

16. Quando dubitatur an hostiae sint consecratae, v : g: relicto 
ciborio extra corporale a sacrista, absumi poterunt a sacerdote, “ post 
ablutionem sed ante purificationem : quia reliquiae sanguinis sunt 
certe sacramentum, sed hostiae illae in ciborio sunt dubiae.” 3 Con- 
secrandae autem non sunt, etiam sub conditione, quum sacrificio 
consecratione peracto, non liceat iterum consecrare : nec videtur S. 
Alphonso licere eas in alia Missa sub conditione consecrare, quum 
desit justa causa, quippe quas licet absumere. 

17. Si contigerit hostias non consecratas consecratis misceri, 
omnes iterum sub conditione consecrandae erunt, nam intentio quae 
in non consecratas ferretur, non haberet definitam materiam. 3 Con- 
ditio autem illa mente concepta cum absoluta intentione consecrandi 
hostiam majorem, conjungi poterit. 

18. Si hostiae parvae in fidelium communionem oblatae non fuerint 
una cum hostia majori, plerumque non debent consecrari : sed si 
paulo post afferantur, licebit eas mente offerre, si aequa suadeat 
causa. Incepto canone vix licet, nisi plures alias privandi sint 
communione. Post consecrationem hostiae majoris, jam nullatenus 
licet alias in eadem Missa consecrare. Si unus sit qui ad commu- 
nionem accedit, poterit sacerdos ex hostia majori partem illi praebere, 
si alioquin diu expectare debeat communionem. 4 

19. Non debet nimia hostiarum copia consecrari, sed pro fidelium 
probabili numero : quae autem in tabernaculo reponuntur, singulis 
hebdomadibus, seu saltem intra quindecim dies, sunt distribuendae, 
vel absumendae a sacerdote. Si minor sit numerus, poterunt hostiae 
dividi in partes, non tamen adeo parvas ut fidelibus honeste dari 
nequeant: 5 et divisio apud altare plerumque facienda est. 

20. Forma Eucharistiae in Missali Romano habetur. In panem 

(1) L. vi. n. 232. (2) S. Alph. 1. vi. n. 217. 

(3) Ibidem, n. 2lf>. (4) Ibidem, n. 217. 

(5) Busembaum apud 8. Alph. 1. vi. n. 245. 

Vol. III.— 8 

dicitur : “ Hoc est enim corpus meum :” in vinum : “ Hic est enim 
calix sanguinis mei, novi et aeterni testamenti, mysterium fidei, qui 
pro vobis, et pro multis effundetur in remissionem peccatorum.” 
Pleraque verba in Evangeliis reperiuntur ; sed voces illae : “ enim” 
“ et aeterni” “ mysterium fidei” “ pro vobis,” ex veteri traditione 
derivantur. Nullam vocem ex forma praescripta licet omittere, 
quum Ecclesiae consuetudo vim habeat legis obligantis sub gravi 
peccato ; de re enim gravissima agitur, tanti sacramenti confectione : 
quapropter censet S. Alphonsus omissionem vocis “enim” non 
improbabiliter damnari de mortali. Quod si quis vocem aliquam 
omitteret, eo quod in narratione Evangelica non reperiatur, inanem 
mentis scrupulum, vel superbum opinamentum judicio et auctoritati 
Ecclesiae anteponeret, cum manifesta hujus injuria, quae veslustissi- 
mam traditionem hac in re servat : peccatum proinde foret grave. 
Caeterum valeret consecratio, omissis pluribus vocibus, nam hae 
tantummodo, juxta communiorem et probabiliorem sententiam, neces- 
sariae sunt : “Hoc est corpus meum :” “Hic est calix sanguinis mei ;” 
vel “ Hic est sanguis meus.” Quum verba proferantur a sacerdote 
Christi vices gerente, ipsa quae Christus dixit, sacerdos, ejus gerens 
personam, profert: et proinde non valere censetur alia formula: 
“ Hoc est corpus Christi :” quia sacerdos Christi nomine non 
loqueretur. Sunt qui censent praevia illa verba : “ Qui pridie quam 
pateretur, etc.” necessaria esse ad consecrationem ; sed contraria 
verosimilior est sententia : peccaret tamen graviter qui ea omitteret, 
quum jubeat Rubrica ab iis initium ducendum quoties ob dubium 
consecratio est repetenda. Peccat etiam gravissime, juxta Rubricas, 
qui aliquid addit formae, etiamsi significationem non mutet : in re 
enim tanti momenti vix datur levis materia. 

21. Qui formae verba ex linguae vitio mutat, sensu integro servato 
juxta communem hominum aestimationem, conficit sacramentum. 
Hinc qui diceret: “Hic est corpus meum;” voce “hic” pro pronomine 
demonstrativo utens, videretur conficere sacramentum ; non item si 
adverbii instar eam adhiberet. Si es dicatur pro est ; coipus pro 
corpus; vel corpum; meum pro meum; calis pro calix; zan - 
guinis pro sanguinis; voces eaedem habentur. 

22. In consecranda eucharistia voluntaria animi distractio peccatum 
grave est, quando scilicet quis advertit se distrahi, et nil curat 
animum ad rem tanti momenti revocare. 1 “ Si celebrans non 

(1) 8. Alph. 1. vi. n. 224. 

recordetur se dixisse ea quae in consecratione communiter dicuntur, 
non debet propterea turbari. Si tamen certo ei constat se omississe 
aliquid eorum quae sunt de necessitate sacramenti resumat formam. 
Si vero valde probabiliter dubitat se aliquid essentiale omississe, iteret 
formam, saltem sub tacita conditione .” 1 

(2) Rubrica tit* v. n. 2. 

CAPUT III. 

DE EUCHARISTIA MINISTRANDA. 

§. I. Qui possint ministrare Eucharistiam. 

23. Ex consuetudine cuicumque celebrandi habenti facultatem 
licet communionem ministrare fidelibus ad eam accedentibus. Equi- 
dem Religiosis sub excommunicationis Papae reservatae poena veta- 
tur viaticum praebere, cum id sit parochi munus : et plerisque in 
locis nequeunt fideles praecepto paschali, nisi in sua paroecia, satis- 
facere : sed hac in regione paroeciae hactenus erectae non sunt, et 
jura idcirco incerta manent. Ubique licet sacerdoti cuicumque 
praebere viaticum moribundo, si pastor absit, vel injuste renuat. 
Potest etiam sacerdos, alio deficiente, seipsum' in mortis discrimine 
viatico munire : imo extra illud discrimen, solius devotionis causa, 
potest Eucharistiam sumere id enim nullibi vetitum legitur. 1 

24. “ Diaconus praesente presbytero Eucharistiam charitatis Christi 
populo, si necessitas cogat, jussus eroget.” Ita decrevit concilium 
Cathaginense JV. 2 Gravis autem necessitas habetur, si nullus adsit 
sacerdos qui commode possit ministrare. In necessitate extrema, 
absque sacerdotis mandato, diaconus potest et tenetur succurrere 
moribundo, viatico praestando: idque praestare debet superpelliceo 
et stola transversa indutus. 

25. Extra necessitatem constat non licere laico tangere corpus 
Domini; vetus enim disciplina, juxta quam in manus communio 
dabatur, diu abrogata est: sed in mortis discrimine putat Suarez 
aliique, contra alios, licere clerico vel laico, sibi sumere Eucha- 
ristiam : censet etiam laicum eo in discrimine posse aliis ministrare. 
Habert dicit episcopum id in tempore pestis posse permittere. 3 

§. II. De modo ministrandi. 

26. “ Ministrare Eucharistiam sine lumine et solita confessione 

(1) Alph. 1. vi. n. 238. (2) Can. xxxix. 

(3) Apud S. 8. Alph. L vi. n. 237. 

reputatur tantum veniale . . . ministrare autem sine stola et super- 
pelliceo communiter censent doctores esse mortale ex genere suo 
. . . omissa tamen stola, dicit Roncaglia pluribus videri solum veni- 
ale.” 1 In necessitate licet deferre Eucharistiam ad infirmos sine 
lumine et vestibus sacris: quae quidem consuetudo apud nos ob- 
tinuit, quum inter eos qui alieni a fide sunt, versemur : at reverenter 
deferenda est, in bursa circa collum pendente ad pectus, servato, 
quatenus fieri possit, silentio : sed in itinere longinquo, quod plures 
dies exigit, et ubi occurrunt obvii quipiam, a colloquio abstineri ne- 
quit, quamvis parce cauteque, et cum utilitate audientium, sermo sit 
habendus. In ea ministranda stola saltem, sub gravi peccato, adhi- 
benda est ; sed et curandum ut superpelliceum indutus eam minis- 
tret, juxta Baltimorensis concilii primi monitum, quod gravem 
obligationem non inducit, sed studium commendat disciplinae gene- 
ralis. Si contigerit stolam domi ex oblivione relictam, vel in itinere 
amissam esse, necessitas moribundi videtur excusare sacerdotem 
praebentem viaticum, praesertim si superpelliceum adhibeatur. 

27. Plerumque non hcet sacerdoti pyxidem sacrum palam de- 
ferenti currere, vel equo vehi, quum id vix fiat salva sacramento 
reverentia; sed ex necessitate utrumque aliquando permittitur: 
quod eo magis dicendum de missionariis illud privatim deferentibus, 
prout apud nos. Nunquam deferendum est ad aegrotos venera- 
tionis causa, sed tantum ad eos qui illud suscepturi sunt. 

28. Extra mortis periculum ad aegrotos, vel infirmitate laboran- 
tes, Eucharistia deferenda est tempore paschali, quando praecepto 
satisfacere cupiunt; sed ut aliis temporibus anni eam praestari opor- 
tet pie desiderantibus. 

29. Qui laborat podagra, vel alias habet pollicem et indicem dex- 
terae manus impeditos, non potest, juxta probabiliorem sententiam, 
Eucharistiam ministrare posterioribus digitis extra casum extremae, 
vel gravissimae necessitatis, nam pollex et index ex ritu Ecclesiae ad 
id ministerii deputantur. 2 Quod si pollex adeo impeditus sit, ut ne- 
queat sacerdos hostiam eo frangere, non poterit celebrare : nam non 
permittitur sacerdotium ei qui pollice nequit hostiam frangere. 3 . 

30. Eucharistia manu sacerdotis est ori suscipientis immittenda, 
quin instrumentum adhibeatur: caeterum grassante peste, censent 

(1) S. Alph. 1. vi. n. 241. (2) 8. Alph. 1. vi. n. 244. 

(3) Cap. ult. de corp. vitiat. 

nonnulli licere eam in cochleari praebere, quia “ necessitas talis 
videtur excusare a solito ritu Ecclesiae imo moribundo, qui hos- 
tiam deglutire nequit, putant particulam cum vino in cochleari dan- 
dam. 2 

31. “Sacerdos podagra laborans potest deferri ad altare, ut ibi 
Ecclesiam administret, seclusa tamen alia prohibitione.” 3 

32. Grave est peccatum Ecclesiae disciplinam, qua sub una tan- 
tum panis specie Eucharistia datur, violare ; nam ordo in re maximi 
momenti turbatur, et haeresi eorum qui negant totum Christum sub 
alterutra specie contineri fovetur. Equidem antiqua fuit disciplina 
utramque praebere ; sed ob gravissimas rationes paulatim immutata 
est, quarum praecipuam refert S. Thomas : “Ex parte sumentium 
requiritur summa reverentia, et cautela, ne aliquid accidat quod ver- 
gat ad injuriam tanti mysterii. Quod praecipue posset accidere in 
sanguinis sumptione: qui quidem si incaute sumeretur, de facili 
posset effundi. Et quia crevit multitudo populi christiani, in qua 
continentur senes et juvenes et parvuli, quorum quidam non sunt 
tantae discretionis, ut cautelam debitam circa usum hujus sacramenti 
adhibeant; ideo provide in quibusdam ecclesiis observatur, ut pop- 
ulo sanguis sumendus non detur, sed solum a sacerdote sumatur.” 4 
Invalescente jam apud omnes ecclesias ritus Latini hac disciplina, 
non licet ab ea recedere, etiam ut viaticum sub specie vini detur mori- 
bundo, qui non potest deglutire hostiam, nam generalis ordo est 
cujusque utilitati anteferendus, 

33. “ In Missis defunctorum quae in paramentis nigris celebrantur, 
non ministretur Eucharistia per modum sacramenti, scilicet cum 
particulis praeconsecratis, extrahendo pyxidem a custodia. Potest 
tamen ministrari per modum sacrificii, prout est quando fidelibus 
praebetur communio cum particulis intra eandem Missam conse- 
cratis.” Ita decrevit S. Cong. Rituum in Jlqumsi , Sept. 1741. 
Caeterum si celebrentur in paramentis violaceis, quod licere ex alio 
decreto die 21 Junii 1670, in Pritana , colligitur, poterit minis- 
trari intra, et ante, et post Missam. Non licet eam ministrare in 
paramentis nigris ante vel post Missam defunctorum ; sed iis de- 
positis, stola alba, vel quae colori officii illius diei conveniat, as- 
sumenda erit. 

(1) S. Alph. 1. vi, n. 244. (2) Ibidem, n. 288, 

(3) Busembaum apud S. Alph. 1. vi. n. 244. 

(4) iii. p. qu. Ixxx. art. xii. Resp. } 

34. In Missis vivorum communio intra Missam danda plerumque 
est, nisi ob multitudinem communicantium postea danda videatur, ne 
molestiam et incommodum mora plurimis pariat. 1 

35. Si contingat hostiam decidere dum communio ministratur, 
Rubricae praescribunt, ut ea statim sublata, locus panno lineo operi- 
atur, deinceps abluendus. Caeterum id sub gravi non censetur 
praescriptum, et ob turbationem populi vitandam aliquando absque 
culpa praetermittitur ; cautela tamen adhibita ne particula, vel frag- 
mentum in terra relinquatur. Si in pectus mulieris hostia deciderit, 
ei permittitur ut eam ipsa abstrahat, et in ciborio reponat. 2 

36. Communio plerumque mane ministranda est juxta consuetu- 
dinem Ecclesiae : sed ob specialem causam, nonnunquam sub ves- 
peram jejunis datur, dum sacrae fiunt missiones, et magnus est populi 
concursus. Intempesta nocte eam dare non licet, extra casum 
necessitatis. Non licet eam dare in Missa Nativitatis Domini, quae 
dicitur media nocte, ex decreto S. Cong. Rituum apud Benedictum 
XIV. 3 nec in die Parasceves ex decreto ejusdem die 19 Feb. 1622 : 
in die autem Sabbati Sancti nulla lege vetatur : quae tamen nonnisi 
in Missa solemni eo die, vel postea, ministrari consuevit. 

§. III. Quibus ministranda sit Eucharistia. 

37. “Fideles omnes ad sacram communionem admittendi sunt, 
exceptis iis qui justa ratione prohibentur. Arcendi autem sunt pub- 
lice indigni, quales sunt excommunicati, interdicti, manifesteque 
infames, ut meretrices, concubinarii, foeneratores, magi, sortilegi, 
blasphemi, et alii ejus generis publici peccatores ; nisi de eorum 
poenitentia et emendatione constet, et publico scandalo prius satis- 
fecerint. Occultos vero peccatores, si occulte petant, et non eos 
emendatos agnoverint, repellant : non autem si publice petant, et 
sine scandalo ipos praeterire nequeant.” Ita jubet Rituale Romanum. 
De omnibus qui nominatim denuntiati non sunt, et qui censentur ad 
tribunal poenitentiae accessisse, praesumendum plerumque est eos 
emendasse mores, et satisfecisse scandalo : quapropter vix unquam 
repellendi sunt etiam qui noscuntur gravissime deliquisse. Quae 
palam inter meretrices versantur, utique sunt arcendae, quum ipsum 
consortium pravos prodat mores : non ita puella gravida, quae ad 

(1) Vide Bened. XIV. de Sacrif, Miss. t ix. 1. iii. c, xviii. 

(2) S. Alph. 1. vi. n. 250. (3) T. ix. 1. iii, c xviii 


Digitized by v^ooQle 


80 


DE EUCHARISTIA MINISTRANDA. 


confitendum accessit. Qui concubinas domi retinere noscuntur, 
sunt repellendi, non enim publicae honestati, aut saluti suae satis con- 
sulunt, consuetudine peccandi deserenda, nisi occasionem tollant. 
Qui usuras enormes consueverunt exigere, contra legis vetitum, et 
nulla suffragante causa, sacramento indigni manifesto sunt: sed 
quum ob temporum recentiorum consuetudines, et locorum in quibus 
versamur adjuncta, quaestio de usuris legitimis sit maxime implicata, 
non est facile repellendus qui praevia confessione accedit, quum 
censendus sit confessarii stetisse judicio: et sacerdos Eucharistiam 
ministrans dispensatoris, potius quam judicis, munere fungatur. Qui 
magi, vel sortilegi palam noscuntur, vel fatidici, utique repellendi 
sunt, quum sit vitae genus, quod nulla ratio cohonestare valet. 
Blasphemi, qui Christi Domini divinae auctoritati et fidei mysteriis 
publice detraxerunt, nonnisi humilis ac poenitentis animi indicia 
praeseferentes, sunt admittendi : sed quoties exterior corporis com- 
positio animum denotat humilem, potest haberi veluti retractatio 
eorum quae quis contumeliose protulit. Alii publici peccatores qui 
praesulum suorum resistunt legitimae auctoritati, vel cum gravi 
offensione fidelium male se gerunt, indigni sunt qui ad Eucharistiam 
excipiantur: caeterum quaudocumque ratio agendi, etsi iniqua, possit 
extenuari ex mentis errore, vel aliqua alia ratione, praestat neminem 
accedentem repellere, sed Dei et confessarii relinquere judicio. 
Occulti peccatores omnes censentur quorum crimina non innotuerunt 
in judicio, vel apud plerosque non sunt divulgata, ex re adeo nota, 
ut nulla possit tergiversatione celari. 

38. Qui bona gaudent fama, et tamen larvam tantum pietatis 
gerunt, intus inhonesti, ' fraudulenti, et mendaces, non possunt 
praetermitti, nam “nec Christus Judara a communione removit.” 1 
“ Quia Christus,” uti animadvertit S. Thomas, “nobis debuit esse 
exemplum justitiae, non conveniebat ejus magisterio, ut Judam oc- 
cultum peccatorem, sine accusatore et evidenti probatione, ab aliorum 
communione separaret, ne per hoc daretur exemplum praelatis 
Ecclesiae similia faciendi, et ipse Judas exasperatus inde sumeret 
occasionem peccandi. Et ideo dicendum est, quod Judas cum aliis 
discipulis corpus Domini et sanguinem suscepit.” 2 Equidem magna 
foret rerum confusio, cum pacis pietatisque detrimento, si sacerdos 

(1) Cap. Si sacerdos, dz offiic.jud, ord, 

(2) iii. p. qu. lxxxi. art ii. Reap, 

judicis officio, dum distribuit Eucharistiam, fungi vellet, ex scientia 
occultorum criminum quemque pro sui animi conscientia repulsurus. 
“ Si vero,” inquit S. Thomas, “ non sunt manifesti peccatores, sed 
occulti, nou potest eis petentibus sacra communio denegari : cum 
enim quilibet Christianus ex hoc ipso quod est baptizatus, sit admis- 
sus ad Dominicam mensam, non potest ei jus suum tolli, nisi pro 
aliqua causa manifesta.” 1 In administratione publica hujus sacra- 
menti fideles omnes censentur digni, nisi contrarium pateat, nam 
“ quisque naturaliter praesumitur bonus.” Id eo magis dicendum 
quoties indignitas accedentis ex confessione innotescit, qua nullo 
prorsus pacto uti licet, in pcenitentis gravamen, uti ex decreto Inno- 
centii XI. constat. “ Non nominatim potest eum removere a com- 
munione,” ita Jus habet, “ licet sciat eum esse reum, quia non ut 
judex scit, sed ut Deus.” 2 Nullo idcirco praetextu aliunde quaesito 
potest denegari sacramentum ; nec notitia extra confessionem habita 
uti ea occasione licet, nisi ejusmodi per se sit quae certitudinem 
pariat : qua in re prudentia maxima et cautela opus est ; et plerumque 
praestat nullam ejus habere rationem. Quotiescumque novit sacerdos 
extra confessionem alicujus indignitatem, quem publice ad sacra- 
menta accessurum novit, expedit ut ab ejus audienda confessione 
abstineat, si alius praesto sit sacerdos, ne calumniandi, vel suspicandi, 
detur occasio. Non debet sacerdos Eucharistiam ministrans angi, 
si viderit juniores aetate vel mentis infirmioris, accedere, quos ipse 
putat vix idoneos tanto sacramento suscipiendo : vel alios quos 
ignaros et haud rite paratos arbitratur, et quos ex ignorantia et errore 
accedere aestimat: nam praesumendum est omnes judicio confessarii 
habitos esse idoneos, quod aequum censendum est. Caeterum si 
haereticos, vel pueros confessione haud expiatos, vel mentis prorsus 
non compotes inter communionem suscepturos videret, eos praeterire 
debet. 

39. De amentibus dicit S. Thomas: “legitur inconcilio Arau- 
sicano: ‘amentibus quaecumque pietatis sunt, conferenda sunt :’ et 
ita est eis conferendum hoc sacramentum : quod est sacramentum 
pietatis.” Deinceps distinguit eos qui debilem usum rationis habent 
ab aliis qui eo semper caruerunt. “Aliqui dicuntur non habere 
usum rationis dupliciter : uno modo, quia habent debilem usum 

(1) ili. p. qu. lxxx. art. vi. Resp. 

(2) Cap. Si sacerdos, de offic*ju<L ord. 

rationis, sicut dicitur non videns, qui male videt: et quia tales 
possunt aliquam devotionem hujus sacramenti concipere, non est eis 
hoc sacramentum denegandum. Alio modo dicuntur aliqui non 
habere totaliter usum rationis. Aut igitur numquam habuerunt usum 
rationis, sed sic a nativitate permanserunt : et sic talibus non est hoc 
sacramentum exhibendum : quia in eis nullo modo praecessit hujus 
sacramenti devotio. Aut non semper caruerunt usu rationis: et 
tunc si prius, quando erant compotes suae mentis, apparuit in eis 
devotio hujus sacramenti, debet eis in articulo mortis hoc sacramen- 
tum exhiberi : nisi forte timeatur periculum vomitus, vel expuitionis. 
Unde in concilio Carthaginensi legitur, (et habetur in Decretal. 26. 
qu. 2.) ‘ Is qui poenitentiam in infirmitate petit, si casu, dum ad 

eum sacerdos invitatus venit, oppressus infirmitate obmutuerit, vel 
in phraenesim conversus fuerit, dent testimonium qui eum audierunt, 
et accipiat poenitentiam : et si continuo creditur moriturus, recon- 
cilietur per manus impositionem, et infundatur ori ejus Eucharistia.” 1 
Si autem constet in amentiam incidisse hominem penitus impoeni- 
tentem, non erit ei danda : sed ne quidem aliis qui pie vixerunt, nisi 
in mortis articulo. Semi-fatuis autem dari potest in paschate. 
Muti et surdi poterunt eam recipere saepius, si constet ex signis eos 
aliqualem ejus discretionem habere. Obsessis a daemone, qui sunt 
sui compotes, et alias videntur dispositi, poterit saepius praeberi pro 
confessarii arbitrio. 2 

(X) iii. p. qu. lxxx. art, ix. Resp. (2) S. Alph. 1. vi. n. 303. 

CAPUT IV. 

DE SUSCEPTIONE EUCHARISTLE. 

§. 1. De obligatione suscipiendi Eucharistiam. 

40. Praeceptura divinum extat Eucharistiam sumendi, nam Chris- 
tus dicit : Nisi manducaveritis carnem Filii hominis, et biberitis 

ejus sanguinem, non habebitis vitam in vobis:” 1 quae verba de iis 
qui norunt institutionem divinam, et valent ad sacramentum accedere, 
saltem intelligenda sunt. Equidem S. Augustinus, 2 post Innocen- 
tium I., 3 tantam vim iis inesse agnovit, ut nequidem parvulos salutem 
assequi diceret, nisi Christo conjungerentur, quod in baptismo 
contingere agnovit, in quo votum quoddam Eucharistiae susci- 
piendae continetur : quae ratio fuit veteris disciplinae, juxta quam 
dabatur infantibus. S. Thomas tenet votum hujusmodi omnino 
requiri ad salutem: “Res alicujus sacramenti haberi potest ante 
perceptionem sacramenti, ex ipso voto sacramenti percipiendi. 
Unde ante perceptionem hujus sacramenti, potest homo habere 
salutem ex voto percipiendi hoc sacramentum : sicut et ante baptis- 
mum ex voto baptismi. Est tamen differentia quantum ad duo. 
Primo quidem, quia baptismus est principium spiritualis vitae, et 
janua sacramentorum : Eucharistia vero est quasi consummatio 
spiritualis vitae, et omnium sacramentorum finis. Per sanctificationes 
enim omnium sacramentorum fit praeparatio ad suscipiendam, vel 
consecrandam Eucharistiam. Et ideo perceptio baptismi est ne- 
cessaria ad inchoandam spiritualem vitam, perceptio autem Eucha- 
ristiae est necessaria ad consummandam ipsam : non ad hoc quod 
simpliciter habeatur, sed sufficit eam habere in voto, sicut et finis 
habetur in desiderio et intentione. Alia differentia est, quia per 
baptismum ordinatur homo ad Eucharistiam : et ideo ex hoc ipso, 
quod pueri baptizantur, ordinantur per Ecclesiam ad Eucharistiam : 
et sic sicut ex fide Ecclesiae credunt, sic ex intentione Ecclesiae 
desiderant Eucharistiam, et per consequens recipiunt rem ipsius.” 4 
Hinc alias dicit: “Hoc sacramentum ex seipso virtutem habet 

(1) Joan. vi. 54. (2) L. i. contra Julianum cap.i. 

(3) Epiet, ad patres conc. Milv. (4) iii p. qu. Ixxiii. art iii. Retp, 

gratiam conferendi; nec aliquis habet gratiam ante susceptionem 
hujus sacramenti, vel nisi ex aliquo voto ipsius, vel per seipsum, 
sicut adulti, vel voto Ecclesiae, sicut parvuli.” 1 

41. In mortis verosimili discrimine est arctissima obligatio suscipi- 
endae Eucharistiae : divinum quippe praeceptum tunc maxime urget, 
eos praesertim qui eam nunquam susceperunt, vel in paschate susci- 
pere neglexerunt. Ita communiter theologi. 2 Hinc qui nuper ad 
fidem conversi sunt, non sunt ullatenus absque hoc necessario subsidio 
ex vita dimittendi, eo praetextu quod non sint satis de tanto mysterio 
instructi : si enim fidem, qua baptismus iis ministrari valeat, habeant, 
una cum aliquali notitia hujus sacramenti, poterunt eo muniri. Quod 
si baptismus iis haud satis edoctis, vel dubie dispositis, ministretur, 
ut, quatenus fieri possit, iis consulatur, utique ab Eucharistia danda 
abstinere licebit. Homines ingenii hebetioris, et conditionis vilioris, 
quales sunt mancipia, non sunt absque viatico dimittendi, quum et ipsi 
praecepto divino teneantur : eorum igitur saluti consulendum est eo 
praebendo, licet notitia haud adeo clara tanti mysterii imbuti sint, 
dummodo alias dispositiones necessarias habeant. Pueris doli capa- 
cibus, qui eam discernere valent, in mortis articulo Eucharistia danda 
est. 3 Peccatoribus, etiam gravissimis, sub mortem pcenitentibus, est 
quoque praebenda, iis datis poenitentis animi indiciis quae ad abso lu- 
tionem iis impertiendam in tanto discrimine sufficiunt: nam Ecclesia 
vult neminem fraudari tanto subsidio, qui plane indignus non sit. 
Capitis damnatis danda est Eucharistia, ex decreto S. Pii V. qui 
contrarium rejecit morem in Galliis vigentem. Qui bello est certatu- 
rus tenetur Eucharistiam prius sumere, si sit copia : item qui pericu- 
losae navigationi se commissurus est, vel alii mortis discrimini : quod 
praesertim dicendum si tempore paschatis non communicaverit. 
Mulier ante primum puerperium, quod cum vitae periculo plerumque 
conjungitur, tenetur Eucharistiam suscipere. 

42. Extra mortis discrimen saepius in vita tenemur Eucharistiam 
suscipere, cibus enim animae est, sine quo vivere non possumus. 
Ecclesiae lex semel in anno obligat omnes qui ad annos discretionis 
pervenerint; sed et frequentius accedere tenentur qui norunt se 
alias suas cupiditates reprimere non posse. Rarissime tamen spe- 

(1) ili. p. qu. lxxix. art. i. ad 1. 

(2) Vide Busembaum apud S. Alph. 1. vi. n. 287. 

(3) Ibidem, n. 293. Vide et Bened. XIV. de Syn. L vii c. xii. 

ciale peccatum admitti, frequentiore omissa communione, putat 
Suarez, quum alia sint infirmitatis remedia. 

43. Pueri ad communionem accedere tenentur, quando cibum 
coelestem discernere valent, quod circa annum decimum plerumque 
contingit : sed excusantur a violato praecepto, quamdiu iis non in- 
notuit, quod ex parentum et parochorum studio pendet. Hos idcirco 
minus facile excusandos notat Benedictus XIV. si negligant pueros 
de hac obligatione instruere, eosque ad eam implendam disponere et 
urgere. 1 


§. II. De animae praeparatione. 

44. Ad digne suscipiendum Eucharistiam anima debet gratia 
sanctificante ornari ; probatio enim sui ab Apostolo requiritur, ante- 
quam quis accedat: “Quicumque manducaverit panem hunc, vel 
biberit calicem Domini indigne ; reus erit corporis et sanguinis 
Domini. Probet autem seipsum homo ; et sic de pane illo edat, et 
de calice bibat. Qui enim manducat et bibit indigne, judicium sibi 
manducat, et bibit: non dijudicans corpus Domini.” 2 Equidem qui 
peccatum admisit fovetque, poenitentia neglecta, injuriam facit 
Christo, dum eum suscipit in societatem veluti et consortium ini- 
quum : proinde recte dicitur corporis et sanguinis Christi reus. Im- 
mane flagitium admittitur, dum quis plena animi deliberatione id 
aggreditur ; sed et graviter peccatur quoties necessaria ad purgan- 
dam animam omittitur diligentia, “istud peccatum,” inquit S. 
Thomas, “ in quibusdam potest esse gravius : sicut in his qui ex 
actuali contemptu, cum conscientia peccati ad hoc sacramentum ac- 
cedunt : in quibusdam vero minus grave : puta in his qui ex quo- 
dam timore, ne deprehendantur in peccato, cum conscientia peccati 
ad hoc sacramentum accedunt.” 3 Apostoli praeceptum exigit ut 
accedens ad Eucharistiam prudenter sibi persuasum habeat se esse 
paratum: “unde in mero dubio negativo suae dispositionis nemo 
potest communionem suscipere.” 4 

45. “ Ecclesiastica consuetudo,” inquit concilium Tridentinum, 
“ declarat eam probationem necessariam esse, ut nullus sibi conscius 
mortalis peccati, quantumvis sibi contritus videatur, absque prae- 

(1) De Synodo dicoces. 1. vii. c. xii. (2) iii. p. qu. Ixxx. art. v. Resp. 

(3) S. Alph. 1. vi. n. 432. 

Vol. III.— 9 

missa sacramentali confessione ad sacram Eucharistiam accedere 
debeat, quod a christianis omnibus, etiam ab iis sacerdotibus, quibus 
ex officio incubuerit celebrare, haec sancta synodus perpetuo servan- 
dum esse decrevit, modo non desit illis copia Confessoris : quod si, 
necessitate urgente, sacerdos absque praevia confessione celebraverit, 
quamprimum confiteatur.” 1 Idem declarat et decernit canone un- 
decimo, inculcans praeceptum apostolicum, seu potius divinum. Co- 
pia confessoris deesse censetur, quando quis absque gravi incom- 
modo vel damno, quod tamen confessioni non inhaereat, confiteri 
nequit. Deesse quoque copia confessoris videtur, si non adsit alius 
praeter episcopum, qui nolit eum confitentem excipere : vix enim 
expedit praesulem sui subditi, quem forsan judicare debeat, nosse 
ex confessione animi infirmitatem. Si adsit sacerdos pravus, non 
videtur haberi copia confessoris : nam ei confiteri plerumque non 
oportet. Caeterum opus non est ut confessarius consuetus, vel pce- 
nitenti gratior adsit. 

46. Urgens necessitas in qua licet absque confessione celebrare, 
ea censetur quando dandum est viaticum moribundo, nec suppetit 
hostia jam consecrata : vel quando celebratio Missae nequit omitti 
absque gravi scandalo, vel infamia : vel quando populus sibi commis- 
sus carebit opportunitate implendi praecepti, nisi parochus celebret: vel 
quando post consecrationem meminit sacerdos peccati mortalis. “ Si 
ante consecrationem recordetur sacerdos se esse in peccato mortali, 
aut se esseexcommunicatum, vel suspensum, vel locum esse interdic- 
tum, si non timetur scandalum, debet Missam incoeptam deserere.” 
Ita praescribunt Rubricae Missalis. Plerumque id absque magna 
populi adstantis admiratione fieri nequit : sed si Missa solemnis sit, 
et praesto sit confessarius aliquis, debet eum accersere, et confes- 
sionem peragere, ea tamen ratione qua adstantes haud advertant: 
quod si id fieri nequeat, debet saltem animo conteri. Equidem num- 
quam licet celebrare, nisi animo dolente ob peccatum, et proposito 
emisso illud in posterum vitandi, et diligentiam idcirco in occasioni- 
bus tollendis adhibendi : nam sanctitas sacramenti exigit ut animus 
purus sit contritionis vi, ad qdam toto nisu voluntatis peccator ten- 
dere debet. Qui ob frequentes lapsus de efficacia doloris dubitat, 
debet plerumque a celebrando se abstinere, et animarum cura dere- 
licta, saluti suae prospicere. Sacerdos, curam animarum non gerens, 

(1) Sess. xiii. cap. vii. de reali praesentia. 

non debet absque confessione celebrare, ut populo det copiam Mis- 
sae audiendae nec enim tenetur eam praebere, licet ipse eadem careat, 
nemine adstante qui celebret. 

47. Sacerdos, qui celebravit absque confessione, copia Confessoris 
deficiente, “ cum primum poterit, debet confiteri:” 1 nec sufficit ut 
occasionem opportunam expectet, nam praecepto Ecclesiae tenetur : 
damnatae quippe sunt propositiones sequentes : “ Mandatum concilii 
Tridentini sacerdoti sacrificanti ex necessitate cum peccato mortali, 
confitendi quamprimum, est consilium, non praeceptum.” “Illa 
particula, ‘ quamprimum,’ intelligitur, cum sacerdos suo tempore 
confitebitur.” 2 Intra triduum plerisque videtur confessio facienda : 3 
quod si ob itineris distantiam, et sacra munera, quae differri neque- 
unt, v: g: moribundorum juvamen, nequeat fieri, oportet moras non 
nectere, sed primam occasionem arripere. Si eadem die qua cele- 
bravit, sit copia Confessoris, postea defutura, debet ea uti. 

48. Si sacerdos, qui adest, careat jurisdictione, vel quia non fuit 
approbatus ad confessiones audiendas, vel quia suspensus est, vel 
excommunicatus, non habetur copia confessarii. Si absit confes- 
sarius, sed adiri possit absque gravi incommodo, copia ejus censetur 
haberi: sed ex adjunctis rerum et personarum dijudicandum est 
quandonam grave foret incommodum. 

49. Qui peccatum reservatum admisit, quin alias peccaverit lethali- 
ter, non habet copiam confessarii, si non adsit qui possit tollere 
reservationem : quod si credat se attritionem tantum habere, plures 
censent eum debere accedere ad sacerdotem, ut peccata venialia vel 
praeterita mortalia confitens, gratiam absolutionis assequatur ; pec- 
cato reservato indirecte remisso, uti opinantur. Si aliis peccatis 
lethalibus se noverit irretitum, eum teneri omnino ad confessionem 
sententia probabilior et communissima, teste et judice S. Alphonso, 
affirmat, quia praecepto divino confitendi ante communionem debet, 
quoad possit, satisfacere. Utrum teneatur ipsum peccatum reserva- 
tum tunc confiteri disceptatur, paribus utrinque rationibus : sed 
dubitari vix poterit eum teneri, quandocumque consuetudine peccata 
reservata admittendi irretitur, vel alias quando nonnisi peccato illo 
manifestando, nosci possit utrum sit idoneus absolutioni. Si quis 
ligetur excommunicatione reservata, quse tamen publice haud inno- 

(1) Missale Romanum. 

(2) xxxviii. et xxxix. inter propositiones ab Alexandro VII. damnn&tas. 

(3) 8. Alph. 1. vi n. 266. 

tuerit, eum communionem recipere volentem ad scandalum et infa- 
miam vitandum, debere confiteri etiam sacerdoti carenti potestate 
absolvendi a censuris, contendit S. Alphonsus, quia iis in rerum 
adjunctis prohibitio Ecclesiae ne accedat ad sacramenta suspensa 
censenda est: cui proinde absolutio dari poterit, manente obligatione 
absolutionem a censura deinceps petendi. 1 Laici vix unquam ad 
Eucharistiam accedendi absque confessione urgentur necessitate : 
quod si postquam ad scamnum communicantium accesserint, recor- 
dentur peccati mortalis, cujus antea conscii non fuerant, licebit com- 
municare, doloris actu elicito, una cum proposito confitendi, praeser- 
tim si absque nota inde recedere nequeat. 2 Si peracta confessione 
in memoriam veniat peccatum grave omissum, quaeritur utrum ne- 
cessario debeant iterum se sistere coram confessore, antequam 
Eucharistiam suscipiant. Antoine, 3 allegans auctoritatem Hispanicae 
Inquisitionis, affirmat, si absque gravi scandalo et infamiae periculo 
possit fieri : sed salva decreti auctoritate, cujus verba non recitat, 
putamus obligationi posse deinceps satisfieri, quum peccatum cum 
caeteris remissum sit. Consulendum quidem est illud confiteri ante 
communionem, si commode fieri possit, nisi pceniteiis inde sit 
scrupulis nimiis exagitandus, vel confessor ab aliis audiendis, qui 
magis indigent ejus ministerio, impediatur. Ita sentit continuator 
Tornelii, cujus opinio S. Alphonso visa est omnino rationi consen- 
tanea. 4 Optimum est actum contritionis de peccato omisso elicere 
ante communionem, quamvis non videatur specialis obligatio, quum 
absolutione jam sit remissum. Ad satisfaciendum praecepto paschali 
non potest fieri communio absque confessione, quum lex non obliget 
cui debito modo satisfieri nequit. Caeterum alii aliud opinantur. 4 

50. Magna animi devotione suscipienda est Eucharistia pro tanti 
sacramenti dignitate et praestantia. Venialis videtur culpa accedere 
affectu ad venialia haud deposito, saltem si actu foveatur. “ Peccata 
venialia,” inquit S. Thomas, “dupliciter accipi possunt: uno 
modo, prout sunt praeterita: alio modo prout sunt actu exercita. 
Primo quidem modo peccata venialia nullo modo impediunt effectum 
hujus sacramenti : potest enim contingere quod aliquis post multa 
peccata venialia commissa, devote accedat ad hoc sacramentum, et 
plenarie hujus sacramenti consequatur effectum. Secundo autem 

(1 ) S. Alph. 1. vi. n. 265. (2). Ibidem, n. 263. 

(3) De Euch. c. ii. qu. iii. Resp, 2. Nota. (4) L. vi. n. 257. 

(5) Ibidem, n. 261. 

modo peccata venialia non ex toto impediunt hujus sacramenti effec- 
tum, sed in parte. Dictum est enim quod effectus hujus sacramenti 
non solum est adeptio habituris gratiae vel charitatis : sed etiam 
quaedam actualis refectio spiritualis dulcedinis. Quae quidem impe- 
ditur, si aliquis accedat ad hoc sacramentum, per peccata venialia 
mente distractus : non autem tollitur augmentum habitualis gratiae 
vel charitatis.” 1 Curandum est omnino ut mens ad Christum fide 
viva evehatur, eique cultus praestetur pro summa ejus majestate, 
precesque porrigantur ut omnis gratiae tollatur obex. 

§. III. De corporis munditie. 

51. Continentia in conjugibus desideratur, juxta Pauli consilium, 
ut orationis causa ad tempus abstineant a consuetudine marita. 3 Tri- 
duum abstinentiae consulit Catechismus Romanus ; sed nocte praevia 
saltem abstinere se oportet, nisi alteri petenti mos sit gerendus : qua 
in re uxores maritis, praesertim acatholicis, obsequentes solicitiores 
esse non decet. Quae frequentius accedunt ad communionem non 
debent voluntati maritorum repugnare, ne molestae nimis illis eva- 
dant ; sed quae raro, in praecipuis festivitatibus accedunt, poterunt 
preces adhibere, sed non debent pertinaciter recusare. Ipse qui 
petit ob prolis desiderium, non repellitur a communione: “Si quis,” 
inquit S. Gregorius Magnus, “ sua conjuge, non cupidine volup- 
tatis captus, sed solummodo liberorum creandorum gratia, utitur : 
ipse profecto de ingressu Ecclesiae, seu de sumendo corporis 
Dominici sanguinisque mysterio, suo est relinquendus judicio.” 3 
Culpa autem censetur venialis eodem die ad Eucharistiam accedere, 
quo quis, voluptatis causa, conjugio usus est. “ Ita communiter,” 
ait Antoine, “ut constat ex Sanchez.” 4 Reddere autem post com- 
munionem nulla est culpa : imo petere nulla lege prohibetur quam* 
vis abstinere expediat. 

52. Qui pollutionem admisit voluntariam, non debet eodem die 
ad Eucharistiam accedere, etiamsi contritione animi et absolutione 
deinceps assecutus veniam videatur, nam tanti sacramenti reverentia 
vetat, ne quis recens a peccato patrato illud suscipiat. Hinc ait S. 

(1) iii. p. qu. lxxix. art. viii. (2) 1 Cor. vii. 5.. 

(3) Causa xxxiii. qu. iv. §. vii. T7r cum propria . 

(4) Antoine tract. de Eucharistia, c. ii. qu. iii. Resp. 4. Vide et S. Alph. 1. 
vi. n. 273. 

Thomas : “ non esse consulendum alicui, quod statim post pecca- 
tum mortale, etiam contritus et confessus, ad Eucharistiam accede- 
ret, sed deberet, nisi magna necessitas urgeret, per aliquod tempus 
propter reverentiam abstinere.” 1 Equidem sacerdoti consuetudine 
mala haud irretito permitti poterit ut celebret, dummodo vere dolere 
videatur, quoties vix valet absque nota abstinere. Quae absque 
culpa contingit pollutio in somnis, vel etiam vigili, non impedit 
communionem, nisi magna inde orta sit mentis perturbatio: quo 
casu oportebit plerumque abstinere : “ Hoc tamen impedimentum 
quod ex congruitate provenit, postponi debet propter aliquam neces- 
sitatem, puta, ut Gregorius dicit, cum fortasse aut festus dies exigit, 
aut exhibere ministerium pro eo quod sacerdos alius deest, ipsa 
necessitas compellit.” 2 Ita S. Thomas. 

53. Corpus a sordibus mundum esse decet, ut quis ad Eucharis- 
tiam reverenter accedat, quamvis hae non obstent, si evitari neque- 
ant, vel tolli, ob nimiam paupertatem, vel gravem aegritudinem, vel 
si occultae sint. Tempore menstrui fceminae communicare non 
prohibentur. 3 Vestibus etiam nitidis indui oportet ; qui enim sor- 
didis et laceris accedit indutus, honori tanti sacramenti plane deest. 
Idem dicendum de accedente, barba neglecta, vel alihs parum 
compto ; nec tamen decet nimiam elegantiam affectare. Convenit 
deponere arma ante communionem, quamvis Lege non praecipiatur. 
Sacerdos infirmus, vel alias impeditus a celebratione, communionem 
suscipit 4 stola indutus : quod etiam a suspenso videtur servandum, 
nisi scandalum inde oriturum praevideatur. 


§ IV. De jejunio. 

54. Jejunium naturale, ab omni prorsus cibo, vel potu, etiam 
instar medicinae, a media nocte usque ad Eucharistiam susceptam, 
injungitur omnino ex consuetudine antiquissima, quae ad Apostolos, 
Spiritu Sancto auctore, merito refertur. “ Numquid,” inquit Au- 
gustinus, “propterea calumniandum est universae Ecclesiae, quod a 
jejunis semper accipitur? Ex hoc enim placuit Spiritui Sancto, ut 
in honorem tanti sacramenti, in os Christiani prius Dominicum 

(1) In iv. dist. vi. qu. i. a. iv. qu. ii. ad 2. 

(2) iii. p. qu. lxxx. art. vii. (3) S. Greg. Ep, ad Augustinam. 

(4) S. Alph. 1. vi. n. 276. 

corpus intraret, quam caeteri cibi : nam ideo per universum orbem 
mos iste servatur.” 1 Hujus disciplinae occasionem ortam esse ex 
Corinthiorum excessibus, quos redarguit Paulus, verosimile est, uti 
animadvertit ipse Augustinus in verba illa: “Caetera autem cum 
venero ordinabo.” “ Unde intelligi datur, (quia multum erat, ufln 
epistola totum illum agendi ordinem insinuaret, quem universa per 
orbem servat Ecclesia) ab ipso ordinatum esse quod nulla morum 
diversitate variatur.” 2 Consuetudinem hanc vim legis habere con- 
stat ex communi fidelium sensu, et pluribus canonibus. 3 Nec datur 
materia levis in re tanti momenti ; nam agitur de reverentia tanto 
sacramento debita: quapropter “ neque post assumptionem aquae, 
vel alterius cibi aut potus, vel etiam medicinae, in quantumcumque 
parva quantitate, licet hoc sacramentum accipere. Nec refert utrum 
aliquid hujusmodi nutriat, vel non nutriat, aut per se, aut cum aliis, 
dummodo sumatur per modnm cibi vel potus.” 4 

55. In vitae discrimine, sive oriatur ex morbo, vulnere, vel veneno, 
licet non jejunis suscipere Eucharistiam instar viatici : nec opus 
est ut quis in ipso exitu vitae positus sit ; sed sufficit grave esse dis- 
crimen, et probabile esse eum amplius eam sumere non posse. Eo 
urgente periculo, jejunii obligationem solvi liquet ex perpetua con- 
suetudine, quam agnovit concilium Constantiense, hanc apponens 
exceptionem : “ nisi in casu infirmitatis aut alterius necessitatis, a 
jure vel Ecclesia concesso, vel admisso.” 5 Hinc necesse non est 
expectare mediam noctem, ut periclitanti non jejuno detur communio, 
quum lege solutus habeatur : 6 sed qui in proximo mortis periculo 
non versatur, et potest absque gravi incommodo jejunus manere, 
tenetur, juxta S. Alphonsum ; qui tamen monet non esse scrupulose 
procedendum. 7 Damnati capitis debent jejuni communicare: si 
tamen sententia statim sit executioni demandanda, possunt, soluto 
jejunio, necessario muniri viatico. 8 

56. Infirmitas de qua loquitur concilium Constantiense gravis in- 
telligitur cum mortis periculo conjuncta : ita enim habet consuetudo 
universalis. Igitur non licet aegrotanti non jejuno dare Eucharis- 
tiam si non sit probabile mortis periculum : quapropter qui diuturna 

(1) Bp. liv. alias cxviii. (2) Ibidem. 

(3) Cap. v. de celeb. Cone. Carth. iii. can. xxix. Tolet. vii. can ii. 

(4) iii. p. qu. Ixxx. art. viii. ad 4. (5) Constantiens. Sess. xiii. 

(6) Antoine de Euch. c. ii. qu. iv. Observa i. 

(7) L. vi. n. 285. (8) Ibidem. 

aegritudine detinetur lecto, quin mors immineat, nequit post solutum 
jejunium communicare, etiamsi vix possit absque gravi incommodo, 
vel periculo, jejunare; sed differenda erit communio, donec aut 
viribus auctus jejunare possit, aut deficiens lege solvatur. Qui rure 
degit procul ab ecclesia, et aliquoties per annum sacerdotis copia 
fruitur, ad locum Missionis pergens, non potest jejunium solvere, 
licet nequeat jejunus 'iter peragere, et idcirco fere semper ab Eucha- 
ristia abstineatur : nam consuetudo Ecclesiae adversatur, et semel 
admissa causa hujusmodi, lex jejunii subverteretur. 

57. Instar viatici moribundis datur, quando verosimile est eos 
amplius eam suscipere non posse: sed si supervixerint, quin 
discrimen evadant, possunt iterum refici, saltem post aliquot dies. 
Quantum autem intercedat necesse sit intervallum, nulla generali 
lege Ecclesiae determinatur : quapropter arbitrio suo uti poterit sa- 
cerdos, ubi non obstat specialis lex loci, et pro desiderio suscepturi, 
libere eam impertiri, in frequentiorem moribundi communionem, 
juxta Ecclesiae mentem, proclivis. Sunt qui singulis diebus eam 
dari posse censent. 1 Verba Ritualis : “ Accipe viaticum,” etc. omitti 
posse, et consueta verba substitui : “Corpus Domini, etc.” si infirmus 
magnam tristitiam ex morte imminente concepturus esset, post alios 
censet S. Alphonsus. 3 

58. Semel autem in eadem die communio suscipi potest, 3 nisi 
mortis periculum superveniat ei qui mane jam communicavit. 
Plurimi negant viaticum praebendum eadem qua semel suscepta est 
Eucharistia die; 4 sed aequum videtur nemini in vitae discrimine 
tantum denegare subsidium. Juxta S. Alphonsum tenetur ille, qui 
nullo in periculo mortis versans mane communicavit, viaticum 
recipere, si mortis periculum deinceps contingat repentino aliquo 
casu, lapsu scilicet ex alto, apoplexia, vulnere, vel alia re hujusmodi : 
non enim instar viatici Eucharistiam mane suscepit, et divino videtur 
adstrictus praecepto ad hoc munimen sibi iter facturo ad patriam, 
exquirendum. 5 Equidem poterit parocus pro arbitrio illud prae- 
bere, vel denegare, quin episcopus in eum idcirco animadvertat : 
nec enim de re adeo controversa apud theologos episcopus debet 
aliquid decernere. 6 Viaticum non est praebendum, quoties est 

(1) S. Alph.l. vi. n. 285. (2) Ibidem. 

(3) Cap. ili. de celebr . et cap. Sufficit, de consecr. dist. i. 

(4) Delugo apud Antoine tract de Euch. c. ii. qu. i. Nota. 

(5) L. vi. n. 285. (6) Bened. XIV. de synodo, L vii. c. xi. n. 2. 

periculum vomitus: in dubio autem reverentiae sacramenti consu- 
lendum est. Tussis vehemens non obstat viatico recipiendo, dum- 
modo species deglutiri possint, nam phlegma non ejicitur ex cesophago, 
per quem trajicitur cibus, sed ex aspera arteria, seu via respirationis 
ad pulmones. 1 

59. “Si deprehendat (sacerdos) post sumptionem corporis et 
sanguinis, aut etiam post ablutionem, reliquias aliquas relictas 
consecratas, eas sumat, sive parvae sint, sive magnae, quia ad idem 
sacrificium spectant.” Ita praescribit Rubrica. Id etiam faciendum, 
etiam si sacerdos sit jam In sacristia, indutus tamen adhuc vestibus 
sacris, Benedictus XIV. censet. Quod si vestes deposuerit, re- 
liquiae illae erunt reponendae in tabernaculo, vel relinquendae sacerdoti 
mox celebraturo absumendae : quod si neutrum possit fieri, ipsi qui 
celebravit licebit eas sumere reverenter. Reliquiae alterius Missae 
absumi hac ratione nequeunt, si reverenter servari possint. 

60. Altera necessitas, quae juxta concilium Constantiense excusat 
a lege jejunii naturalis servandi ante eucharistiae susceptionem, est 
si sacrificium perficiendum sit, celebrante deficiente sensibus post 
consecrationem ; permittitur enim alteri sacerdoti, etiam non jejuno, 
illud absolvere, ne mancum maneat. Si post consecrationem recor- 
detur sacerdos se non esse jejunum, poterit absque peccato in sacro 
munere pergere ; imo ad id tenetur, quum sacrificii perfectio majoris 
momenti sit quam jejunii lex : ante consecrationem autem si id 
memoriae occurrat, recedere debet ab altari, nisi infamiae vel scandali 
periculum sit. Si aquam solam in calice ex errore positam hauserit, 
debet vinum afferendum jubere, illudque consecrare, una cum hos- 
tia, ut perficiatur sacrificium, licet ipse jejunium aquae haustu sol- 
verit. Qui ex errore ablutionem in Missa prima sumpserit in nocte 
Nativitatis, vel alias, quando facta est ei facultas bis celebrandi, non 
potest iterum celebrare, nam jejunii lex obtinet. Quod autem 
populus careat copia praecepti implendi casu contingit. 

61. Licet sacerdoti non jejuno Missam celebrare ad dandum sibi 
viaticum, si alterius sacerdotis qui illud ei det, non sit copia : prae- 
cepto enim divino tenetur illud suscipere in mortis discrimine, et 
nequit alia ratione ei satisfacere. 2 Non autem id permittitur, ut alii 
det viaticum, nam lege arctissima jejunii ob alterius necessitatem 
solutus nusquam declaratur, et moribundus excusatur a praecepto 
implendo, quando deest occasio. 

(1) S. Alph. 1. vi. n. 792. (2) Ibidem, n. 286. 

62. Si quis mortis metu cogat sacerdotem non jejunqm celebrare, 
hic excusandus plerisque videtur, quum lex jejunii vix possit cum vitee 
discrimine obligare. 

63. Quae per modum salivae sumuntur non obstant jejunio naturali. 
Si lavando os, deglutiatur stilla aquae praeter intentionem, nil obstat: 
secus si consulto. “ Si reliquiae cibi remanentes in ore transglutiantur, 
non impediunt communionem, cum non transglutiantur per modum 
cibi, sed per modum salivae. Idem dicendum si lavando os deglutiatur 
stilla aquae praeter intentionem.” Ita habent Missalis Romani Ru- 
bricae. Quod si ex industria deglutiantur, plures censent eas obstare : 
at necesse non est eas ex dentibus extrahere diligenter, ne forte 
deglutiantur. 1 

64. Non obstat humor e capite, vel sanguis e naribus in os de- 
fluens, sed obstaret sanguis quem quis ex digitis sugeret. Culex, 
musca vel aliud hujusmodi, cibi, potus, vel medicinae non habet 
rationem. Saccharum, glycirriza, vel quid simile in ore liques- 
cens, si in stomachum post mediam noctem transglutiatur, cibi vei 
potus instar habetur. Non obstat res gustata, quin deglutiatur, sicut 
matres solent potum infantibus dandum degustare, vel “ coqui cibum 
et potum supra linguam ponunt solum ad probandum, et statim pro- 
jiciunt.” 2 

65. Tabaci usus per nares, etsi olim graviter prohibitus intra 
quasdam ecclesias, praesertim S. Petri, ob nauseam adstantium, 
jamdiu invaluit, et non obstat communioni, 3 dummodo quis ex pro- 
posito id in stomachum non trajiciat, voluntas enim illa videtur S. 
Alphonso repugnare Ecclesiae disciplinae. 4 Fumus etiam tabaci ex 
consuetudine licet: ipsum autem folium dentibus mandere, ut vir- 
tutem expuendi phlegma ad stomachum immittat per nervos, non 
decet, quamvis lege non prohibeatur. Venialem autem culpam in 
ea agnpseit S. Alphonsus, si causa desit. 5 

66. “Sententia communis docet, minime frangi jejunium, si 
edantur res omnino indigestibiles, ut sunt capilli, ungues, metallum, 
vitrum, fila ex serico aut lana, ossicula fructuum omnino depurata: 
quia haec nec nutriunt, nec rationem habent cibi ; Ecclesia autem 
tantum prohibet, ne sumatur Eucharistia post cibum, aut potum, ut 
patet ex concilio Toletano VIII. can. II. ubi dicitur: ‘Nullus post 

(1) S. Alph. 1. vi. n. 279. (2) Antonin. 3 part, tit xiii. cap. ix. §. 8. 

(3) Bened. XIV. de Synodo, 1. vii. c. lxiii. 

(4) S. Alph. 1. vi. n. 280. (5) Ibidem. 

cibum pottfmque minimum sumptum Missas facere praesumat.” Ita 
S. Alphonsus i 1 “Secus vero dicendum — de rebus digestibilibus, quae 
a stomacho alterari et in substantiam hominis converti possunt, prout 
sunt charta, palea, filum ex lino, pulvis medicinalis, cera. Idem 
dicunt probabilius — de terra seu creta, quam mulieres edere solent, 
cum in ea aliquid inveniatur a stomacho alterabile, et nutriti vum.” 2 
Id dicendum pariter de pulvere tabaci, quem mulieres nonnunquam 
dentibus conterunt, et in stomachum trajiciunt. 

67. Jejunium a media nocte exigitur, scilicet a primo ictu horo- 
logii eam annuntiantis : quod si varient horologia, licet ultimum 
sequi, nisi constet de errore, vel illud plerumque errare noscatur. 
Si quis dubitet utrum post mediam noctem quid deglutiverit, censet 
S. Alphonsus eum posse communicare, quia, quum prohibitio ac- 
cedendi sit negativa, debet constare de comestione, vel potu, ut quis 
se habeat impeditum : quod saltem dicendum videtur, ubi nulla ratio 
probabilis suadet eum comedisse. “ Nec refert,” inquit S. Thomas, 
“ utrum post cibum vel potum assumptum dormierit, aut etiam 
digestus sit, quantum ad rationem praecepti. Refert autem quantum 
ad perturbationem mentis, quam patiuntur homines propter indiges- 
tionem, aut insomnietatem, ex quibus si mens multum perturbetur, 
homo ineptus fit ad sumptionem hujus sacramenti.” 3 Sed qui facit 
quod in se est ad mentem componendam, non prohibendus est hujus 
sacramenti subsidio. 


§. V. De communionis adjunctis. 

68. Post communionem convenit abstinere ab expuendo, per 
breve saltem spatium ; caeterum plerique dicunt nullum esse pecca- 
tum expuere, si nullum maneat in ore fragmentum. Tussis est 
etiam vitanda, caeterum canalis per quem trajiciuntur species, diver- 
sus est ab eo a quo phlegma ejicitur, ideoque nemo angi debet qui 
nequiUussim vitar, edummodo possit trajicere species. Manducare, 
vel bibere statim post communionem, non oportet, excepta ablutione, 
quam praescribit Rubrica propter reverentiam enim “debet esse 
aliqua mora inter sumptionem hujus sacramenti, et reliquos cibos ;” 4 
sed medicorum judicio, species hostiae parvae statim desinunt, et 
majoris hostiae et vini species nonnisi per dimidium quadrantis 

(1) S. Alph. 1. vi. n. 281. (3) Ibidem. . 

(3) iii. p. qu. lxxx. art viii. ad 5. (4) Ibidem, ad 6. 

durant: ideoque necesse non est per longum temporis spatium 
abstinere a cibo. Plerumque quidem per quadrantem abstinere 
oportet ; sed si urgeat causa aequa, v: gr: si aegrotus indigeat cibo, vel 
si abeundi sit necessitas, nulla est culpa aliquid comedere. Tempus 
autem aliquod gratiarum actioni, meditationi, precibusque impen- 
dere oportet, ut fructus communionis retineatur ; sed et saepius per 
diem gratiam nobis datam in mentem revocare. 1 

69. Praecipuus Eucharistiae effectus est animae nutrimentum, quae 
scilicet gratiae majoribus donis proficit et roboratur, ut opera vitae 
elicere queat, et salutem adipisci: “Caro mea” inquit Christus, 
“ vere est cibus, et sanguis meus vere est potus.” 2 “ Sumi autem 
voluit sacramentum hoc tamquam spiritualem animarum cibum, quo 
alantur et confortentur viventes vita illius qui dixit : “ qui manducat 
me et ipse vivet propter me:’ et tamquam antidotum quo liberemur 
a culpis quotidianis, et a peccatis mortalibus praeservemur.” 3 Illa 
liberatio contingit iis qui ex animo dedent culpas illas leviores, et 
divinum auxilium implorant, qui et gratia muniuntur qua evitent 
mortalia, si Christo intus habitanti obtemperent. “ Ambrosius dicit 
in libro de sacramentis, quod iste panis quotidianus sumitur in reme- 
dium quotidianae infirmitatis. Res autem hujus sacramenti est 
charitas, non solum quantum ad habitum, sed etiam quantum ad 
actum, qui excitatur in hoc sacramento, per quem peccata venialia 
solvuntur. Unde manifestum est, quod virtute hujus sacramenti 
remittuntur peccata venialia.” 4 Poenae quoque remissio quaedam 
pie suscipientibus Eucharistiam conceditur. “ Ex vi quidem sacra- 
menti directe habet illum effectum ad quem est institutum. Non est 
autem institutum ad satisfaciendum, sed ad spiritualiter nutriendum 
per unionem ad Christum, et ad membra ejus : sicut et nutrimentum 
unitur nutrito. Sed quia haec unitas fit per charitatem, ex cujus 
fervore aliquis consequitur remissionem non solum culpae, sed etiam 
poenae : inde est quod ex consequenti per quandam concomitantiam 
ad principalem effectum homo consequitur remissionem poenae : non 
quidem totius, sed secundum modum suae devotionis et fervoris.” 5 
Sed et peccati mortalis consequitur aliquando in sacramento veniam, 
qui absque conscientia et affectu illius accedit : “ forte enim primo 

(1) Vide S. Carol. Acta par. iv. in instruet. Euch. 

(2) Joan. vi. 56. (3) Cone. Trid. Sess. xiii. c. ii. 

(4) S. Thom. iii. p. qu. lxxix. art iv. Resp. 

(5) Ibidem, art. v. Resp. (6) Ibidem, art iii. Resp. 

non fuit sufficienter contritus : sed devote et reverenter accedens, 
consequetur per hoc sacramentum gratiam charitatis quas contri- 
tionem perficiet, et remissionem peccatorum.” 1 Concupiscentia 
etiam minuitur iis qui devote suscipiunt Eucharistiam, et pius animi 
affectus fovetur. Pignus denique est praecipuum vitae aeternae : “Qui 
manducat meam carnem, et bibit meum sanguinem, habet vitam 
aeternam ; et ego resuscitabo eum in novissimo die.” 3 

70. Communionis frequentia maxime laudanda est, si studium ad 
animum tanto hospiti parandum adhibeatur, quapropter quotidie 
eam suscipiendam ea conditione suadet S. Thomas : quum enim 
dixisset ex parte sacramenti, cujus virtus est animae salutaris, expe- 
dire ut quotidie sumatur, adjunxit: “alio modo potest considerari 
ex parte sumentis, in quo requiritur, ut cum magna devotione et 
reverentia ad hoc sacramentum accedat. Et ideo si aliquis se quo- 
tidie ad hoc paratum inveniat, laudabile est, quod quotidie sumat. 
Unde Augustinus, cum dixisset, ‘ Accipe quotidie, ut quotidie tibi 
prosit subjungit, * Sic vive ut quotidie merearis accipere.’ Sed 
quia multoties in pluribus hominibus, multa impedimenta hujus de- 
votionis occurrunt, propter corporis indispositionem, vel animae, 
non est utile omnibus hominibus quotidie ad hoc sacramentum acce- 
dere, sed quotiescumque se ad illud homo invenerit praeparatum. 
Unde in libro de ecclesiasticis dogmatibus dicitur, ‘ Quotidie eucha- 
ristiae communionem accipere nec laudo, nec vitupero.” 3 Rem 
confessarii judicio remisit Innocentius XI. 4 Paucis qui ferventiores 
sunt, et nullo detinentur impedimento, permitti potest quotidie acce- 
dere: sed conjugibus invitis, accessus frequens non debet concedi. 
Semel in hebdomada iis qui nullo tenentur affectu ad peccatum 
veniale, concessit S. Franciscus Salesius accedere. Plerisque qui 
peccata mortalia vitant, semel saltem in mense accedere tuto per- 
mittitur: sed vigilandum ne cupiditatum servi hoc sacramentum 
frequentent, morum emendatione neglecta: damnata quippe est 
propositio : “ Frequens confessio et communio etiam in his qui 
gentiliter vivunt, est nota praedestinationis.” 4 Sed et rigor quorum- 
dam damnatus est : “ Similiter arcendi sunt a communione, quibus 
nondum inest amor Dei purissimus et omnis mixtionis expers.” 0 

(1) iii. p. qu. lxxix. art iiL Rtsp. 3. 

(2) Joan. vi. 55. (3) iii. p. qu. Ixxx. art. x. Retp. 

(4) Vide Decretum 8. C. anno. 1679, eo probante editum. 

(5) Prop. Ivi. inter damnatas ab Innoc. XI. 

(6) Prop. xxiii. ab Alex. VIII. damnata. 

CAPUT I. 

DE SACRIFICII NATURA. 

71. Fuse probavimus in Missa offerri Deo verum sacrificium, et 
quidem praestantissimum, quum Christus Dominus sit sacerdos, et 
victima, Patri suo perpetuo offerens corpus et sanguinem suum, 
quae in cruce semel sunt cruento more immolata. Latrias summum 
est genus, quod in hoc sacrificio fit, tanta victima in divinae majes- 
tatis cultum oblata : Eucharistia est, seu gratiarum actio ob dona 
innumera nobis indignis collata : hostia est propitiationis ad pla- 
candum Deum nostris sceleribus infensum : impetrandi virtute prae- 
stat, nec enim Deus quid nobis per Filium suum petentibus denega- 
bit. Propitiationis vis in corpore tradito pro nobis, et sanguine 
fuso in remissionem peccatorum sita est. Peccata igitur remittun- 
tur, gratia qua quis se eorum pceniteat concessa : sed fieri potest ut 
huic resistat, et se fructu sacrificii fraudet. 

72. Sacrificium a S. Alphonso, post alios, definitur oblatio facta 
Deo per immutationem alicujus rei, in signum supremi dominii, ex 
legitima institutione. 1 Immutationem in Missa mysticam plerique 
habent, quae in consecratione contingit : panis scilicet et vini conse- 
cratione, corpus et sanguis Christi fiunt praesentia, conjuncta qui- 
dem, quum integer Christus sub alterutra specie sit, sed concomi- 
tantia , uti loquuntur theologi, non vi verborum: horum enim 
virtute corpus tantummodo sub specie panis fit praesens, sanguis sub 
specie vini : quapropter in sola consecratione totam sacrificii Missae 

(1) L. vl n. 304. 

essentiam reponunt: sed Bellarmino et S. Alphonso, cum aliis, 
placuit communionem sacerdotis ad sacrificii essentiam referre, ut 
destructio sit victimae, speciebus consumptis. Consentiunt omnes 
eam ad sacrificii integritatem pertinere: quapropter jubet Rubrica 
Missalis: “Si sacerdos graviter infirmetur, aut moriatur post con* 
secrationem corporis tantum, ante consecrationem sanguinis, vel 
utroque consecrato, Missa per alium sacerdotem expleatur ab illo 
loco ubi desiit.” 

73. A solis sacerdotibus Christi nomine Missa offerri potest; sed 
a fidelibus omnibus quodammodo offertur, nam eorum vices sacer- 
dos gerit. Quibusdam specialiter applicatur, iis praesertim qui id 
subsidii sibi quaerunt. Adstantes etiam specialiter eam offerunt, 
precibus et mente cum sacerdote conjuncti. 

74. “ Certum est posse offerri hoc sacrificium pro omnibus fideli- 
bus baptizatis vivis, etiam infantibus, vel energumenis, vel pecca- 
toribus non excommunicatis, quoad fructum tantum impetrationis. 
Pro excommunicato vitando tamen licite sacerdos potest offerre 
Missam privatim, quatenus est opus proprium suao privatae personae, 
non autem nomine Ecclesiae, vel ut minister Christi, ex c. II. de 
sent. Excomm ” 1 Pro excommunicato tolerato probabilius censet 
S. Alphonsus licere orare et offerre, quia indulsit concilium Con- 
stantiense ut cum iis communicare, etiam in divinis, liceret. Pro 
infidelibus ipsis offerri posse sacrificium putat, post Bellarminum 
et Lugonem, quia sic Christo pro omnibus oranti sacerdos ad- 
similatur. 

75. Pro defuncti s rite offertur, juxta Apostolorum traditionem, 
iisque certo prodest, magnum quippe est animarum juvamen, uti 
animadverterunt olim S. Cyrillus et S. Chrysostomus : sed quous- 
que singulas juvet, inter arcana divina est. Quae dicitur Missa de 
sanctis, potest in defunctorum utilitatem offerri, pari fere cum fructu : 
“ ex parte sacrificii oblati Missa aequaliter prodest defuncto, de 
quocumque dicatur; et hoc est praecipuum quod fit in Missa : sed 
ex parte orationum magis prodest illa, in qua sunt orationes ad hoc 
determinatae. Sed tamen hic defectus recompensari potest per 
majorem devotionem, vel ejus qui dicit Missam, vel ejus qui jubet 
dici, vel iterum per intercessionem sancti cujus suffragium in Missa 
imploratur.” 2 

(1) L. vi. n. 308. (2) iii. p. Suppi, qu. lxxL art. ix. ad 5. 

70. Hoc sacrificium impetrat persaepe gratiam poenitentiae, quip- 
pe : “ hujus oblatione placatus Dominus gratiam et donum poeni- 
tende concedens, crimina et peccata etiam ingentia dimittit.” 1 
Poenas verd peccatorum hominibus justis pro quibus offertur, cense- 
tur per se remittere; quippe, docente S. Thoma, “ in quantum est 
sacrificium, habet vim satisfactivam.” 3 Adauget gratiam, auxilia 
suppeditando ad actus perficiendos quibus gratia accrescit: et 
plurima bona spiritualia, et etiam temporalia, quatenus animae pro- 
sint, impetrat. 

77. De Missae virtute audiendus est S. Thomas : 44 in Missa duo 
est considerare, scilicet ipsum sacramentum, quod est principale, et 
orationes quae in Missa fiunt pro vivis et mortuis. Quantum ergo 
ad sacramentum, non minus valet Missa sacerdotis mali, quam 
boni : quia utrobique idem conficitur sacramentum. Oratio etiam 
quae fit in Missa, potest considerari dupliciter : uno modo in quan- 
tum habet efficaciam ex devotione sacerdotis orantis: et sic non 
est dubium, quod Missa melioris sacerdotis magis est fructuosa: 
alio modo in quantum oratio in Missa profertur a sacerdote in per- 
sona totius Ecclesiae, cujus sacerdos est minister: quod quidem 
ministerium etiam in peccatoribus manet: sicut supra dictum est de 
ministerio Christi. Unde etiam quantum ad hoc est fructuosa, non 
solum oratio sacerdotis peccatoris in Missa, sed etiam omnes ejus 
orationes, quas facit in ecclesiasticis officiis, in quibus gerit per- 
sonam Ecclesiae, licet orationes ejus privatae non sint fructuosae, 
secundum illud Proverbiorum XXVIII : 4 Qui declinat aures suas, 
ne audiat legem, oratio ejus erit execrabilis.” 2 

78. Infinitum esse valorem sacrificii pro nobis a Christo in cruce 
oblati constat : quod idem ac Missa est quoad victimam et sacerdotem 
praecipuum : 44 Una enim eademque est hostia, idem nunc offerens 
sacerdotum ministerio, qui seipsum tunc in cruce obtulit, sola offerendi 
ratione diversa.” 3 Disputant tamen theologi utrum certus quidam 
gradus satisfactionis in singulis sacrificiis applicandus a Christo 
definitus sit, vel redemptio copiosa sit applicanda, nullo limite 
apposito, praeter cum qui ex hominum capacitate finita oritur. Quid- 
quid sit, non licere hac uti sententia ad pecunia emungendos fideles, 
constat ex decretis S. Congregationis et Summorum Pontificum 
postea referendis. 

(1) Cone. Trid. Sess. xxii. cap. ii. (2) iii. p. qu. Ixxix. art. v. Resp. 

(3) Ibidem, qu. lxxxii. art. vi. Resp. (4) Cone. Trid. Sess. xxii. c. ii. 

CAPUT II. 

DE CELEBRANDA MISSA. 

§ I. De celebrandi obligatione. 

79. Tenentur sacerdotes, juxta pleroruraque sententiam, divino 
praecepto ad celebrandum : “ omnis namque pontifex ex hominibus 
assumptus, pro hominibus constituitur in iis quae sunt ad Deum, ut 
offerat dona, et sacrificia pro peccatis.” 1 Jussit etiam Christus 
Apostolis : “ Hoc facite in meam commemorationem.” 2 Lugo 
quidem hoc praeceptum contendit eo praecipue spectare ut sacrificium 
semper celebretur quod libenter concedimus ; sed singulos teneri 
aliquoties inde colligi potest, praesertim quum id sit praecipuum 
munus ad quod constituti sunt. Equidem qui negligit celebrare 
servi pigri instar est, in sudario reponentis talentum. 

80. Difficile est definire quoties quis celebrare teneatur. S. 
Thomas ait : “ Unusquisque tenetur uti gratia sibi data, cum fuerit 
opportunum. . . . Unde sacerdoti etiamsi non habeat curam animarum, 
non licet omnino a celebratione cessare : sed saltem videtur, quod 
celebrare teneatur in praecipuis festis, et maxime in illis diebus 
in quibus fideles communicare consueverunt.” 3 S. Hieronymus, 
juxta aliquos, noluit unquam tantum offerre sacrificium ; sed id, 
quod critici negant, non potest suffragari his qui ex incuria, vel 
animo curis mundanis distento, hoc detrectant: quapropter do- 
luerunt patres Lateranenses sacerdotes quosdam vix quater in 
anno celebrare. S. Congregatio Concilii Novembris mense 1696 
ita censuit: “Qui sine justa causa ter vel quater in anno non 
celebravit, peccat mortaliter, et potest ab episcopo puniri.” Dies, 
nullos in quibus id numeris necessario explendum sit, definivit 
ideoque probabile putat S. Alphonsus quibuslibet diebus posse 
satisfieri. 4 Concilium Tridentinum episcopi solicitudinem in eo 
adhibendam voluit ut sacerdotes frequenter celebrarent: “ Curet 
episcopus, ut ii saltem diebus Dominicis, et festis solemnibus, si 

(1) Heb. v. 1. (2) Luc. xxii. 19. 

(3) iiL p. qu. lxxxii. art. x. Resp. (4) Lat. iv, cap. D olentes y de celebr. 

10 * 

autem curam habuerint animarum, tam frequenter ut suo muneri 
satisfaciant, Missas celebrent.” 1 

81. Qui curam habent animarum celebrare tenentur diebus saltem 
Dominicis, et festis de praecepto, quum debeant iisdem diebus offerre 
Missam pro populo sibi commisso : non enim permittitur per 
sacellanos Missam applicare nisi casibus verae necessitatis, et ex 
canonica causa, uti liquet ex responsione S.Cong. Interpretum Con- 
cilii Tridentini 11. Martii 1843. Si Missam ex fundatione , uti aiunt, 
dicendam omittat parochus, graviter peccabit, nisi curet eam ab alio 
celebrandam. Quod si vix unquam intra hebdomadam celebret, suo 
officio deerit, quum pio fidelium desiderio haud satisfaciat ; sed non 
audeo damnare eum qui alias est labe immunis, et opportunas praebet 
occasiones fidelibus sacramenta suscipiendi: qua in re peccat tamen 
graviter cui fideles commissi sunt per regionem late dispersi, quorum 
plurimi nequeunt diebus Dominicis et festis accedere : nam debet 
aliquoties saltem per annum eis facere copiam sacri ministerii. 

82. Sacerdotes qui curam animarum non habent, non videntur 
teneri ad celebrandum singulis diebus Dominicis et festis solemni- 
bus, nisi specialiter jusserit episcopus ob graves admodum causas, 
Concilii Tridentini monitis inhaerens. Omnibus sacerdotibus sua- 
dendum est ut quotidie celebrent, pie tamen et reverenter, animo a 
sordibus peccati mundo: nam sic Deo redditur summus honor, 
nomine ejus inter gentes ab ortu solis usque ad occasum celebrato, 
et gratia auctus proficit qui tantam offert victimam : nil tamen vetat 
aliquoties ex humili sui sensu se abstinere. Episcopi praesertim 
debent nullum diem absque Missae celebratione, vel saltem auditione 
transire. 2 


§ II. Quandonam celebrare liceat. 

84. Quolibet die celebrare licet, excepta feria sexta in Parasceve, 
in qua mors Christi commemoratur solemniter, ideoque sacrificium, 
quod in ejus memoriam offerri jussum est, non convenit offerri. 
“Hoc autem sacramentum,” inquit S. Thomas, “est figura quaedam 
et exemplum Dominicae passionis : sicut dictum est. Et ideo in die 
quo ipsa passio Domini recolitur, prout gesta est, non celebratur 
consecratio hujus sacramenti.” 3 Feria quinta in majori hebdomade, 

(l) Sess. xxiii. c. xiv. (2) Cap. ult. de privileg. in 6. 

(3) iii. p. qu. lxxxiii. art. ii. 

et sabbato, unica dicitur Missa, conventualis, scilicet, seu parochialis, 
quam solemniter cantari convenit, quamvis omissa illa solemnitate, 
sacerdos in sua missione, seu paroecia, possit celebrare, deficientibus 
ministris. 

84. Saepius in eadem die Missas celebrare olim licuit : quod tamen 
prohibuit Innocentius III. 1 excipiens tantum necessitatis causam et 
diem Natalem Christi Domini, in qua ter celebratur, pro sacerdotum 
arbitrio. In Hispanica et Ulyssiponensi ditione, ter etiam in com- 
memoratione fidelium defunctorum, ex speciali induito et consuetu- 
dine, celebrare licet. Solet fieri facultas episcopis hujus regionis 
concedendi potestatem sacerdotibus bis celebrandi, “ex gravissimis 
tamen causis, et rarissime causa autem aequa est, si quis 
duas congregationes, seu paroecias, invisat, vel quod fidelium mul- 
titudo tota nequeat simul congregari. Non videtur causa sufficiens 
plerumque, quod quidam communicare velint, qui vix possunt 
manere jejuni ad tempus consuetum celebrandae Missae : iis enim 
communio extra Missam dari poterit, si hostiae consecratae in ciborio 
sint ; vel quod Sorores charitatis vota emittere velint sub consecra- 
tionem, quae nolunt proferre, tota congregata multitudine. In induito 
Apostolico “serio ipsius ( episcopi ) conscientiae injungitur, ut paucis 
duntaxat, iisque maturioris prudentiae, ac zeli, et qui absolute neces- 
sarii sunt, nec pro quolibet loco, sed ubi gravis necessitas tulerit, et 
ad breve tempus eandem communicet, aut respective causas ap- 
probet.” 

85. “Missa privata, saltem post Matutinum et Laudes, quacumque 
hora ab aurora usque ad meridiem dici potest.” Ita habent Rubricae 
Missalis. Apud nos ex induito speciali dici potest una hora ante 
auroram, vel post meridiem. In necessitate, ad dandum Viaticum 
morituro communiter dicunt theologi licere media nocte celebrare. 
In nocte Nativitatis licet Missam solemnem celebrare; sed “non 
licet in media nocte Nativitatis Domini celebrare successive alias 
duas, et communionem sacram exhibere.” 2 Missae privatae ea nocte 
non permittuntur. 

86. Omni die, praeterquam in die Veneris sancti, Missam solem- 
nem, seu conventualem, celebrare licet: Missae autem privatae 
prohibentur in ccena Domini et Sabbato Sancto, uti liquet ex pluribus 
decretis relatis a S. Alphonso. Indulsit autem Clemens XI. ut 

(1) Ex cap. iii. de celebrat . (2) S. C. Rit. 18. Dec. 1702, 

occurrente festo SS. Annunciationis, in die C oenae Domini, episcopus 
quasdam Missas privatas, ut populus praecepto satisfacere posset, 
concederet celebrandas ante Missam solemnem. Si autem occurrat 
in Sabbato Sancto, transfertur ad feriam secundam post Dominicam 
in albis, juxta decreta S. Cong. 1 . 

(1) Vide S. Alph. 1. vi. n. 350. 

CAPUT III. 

DE LOCO IN QUO CELEBRETUR. 

87. Non licet Missam celebrare nisi in ecclesia consecrata, vel in 
oratorio episcopi auctoritate benedicto : l attamen indulgetur mis- 
sionariis ut quocumque in loco decenti celebrent, in altari portatili : 
qua facultate uti vetuit concilium Baltimorense I. “ in aedibus pri- 
vatis, nisi in stationibus, et in iis aedibus quas Ordinarius designa- 
verit; aut dum, actu, missionis exercitiis, procul ab aliqua ecclesia, 
dant operam :” 2 quapropter in urbibus, (vel oppidis,) in quibus 
erectae sunt ecclesiae ea non licet uti. Ad dandum viaticum infirmo 
rure degenti procul ab ecclesia, poterit aliquando sacrum apud eum 
celebrari, si alias ad eum deferri nequit : 3 sed consuetudo celebrandi 
apud aegrotos, vel in domibus ubi defuncti est cadaver, vel in aedibus 
novis non est probanda. Quod si ad ecclesiam difficilis sit aditus, 
hiemali praesertim tempore, episcopi venia quaerenda erit antequam 
sacerdos in domo sua vel aliena celebret, quae danda vix erit ob 
sacrificii reverentiam ; sed si data fuerit, curandum ut in loco decenti 
celebretur : nec enim in viliori domus parte, nec in cubiculo, ubi 
aliqui dormire consueverunt, celebrandum est plerumque sacrificium. 
Ob necessitatem celebratur saepe in tuguriis, vel casis operariorum, 
ubi deest locus opportunior : sed raro, et nonnisi magna adhibita 
cautela, id facere decet, ne in dedecus sacrorum mysteriorum vergat. 
Si diruta sit ecclesia, licet extra celebrare, et si nulla sit, celebratur 
ubicumque, uti in castris, vel litore maris. 4 In navibus celebrare est 
prohbiitum, 5 nisi ex speciali Papae induito, quo nonnisi magna 
adhibita cautela uti oportet. 

88. In haereticorum vel schismaticorum ecclesiis celebrare non 
licere censuerunt quidam theologi congregationis particularis habitae 
Romae 7. Maji 1631 : l indulsit tamen Clemens XI. ut in ecclesiis 
catholicorum Rhetiae ab haereticis occupatis missionarii aliquando 

(1) Cap. xxx. de consecr. (2) Can. xxtii. 

(3) Cong. de P. P. 14 Dec. 1668. (4) Ibidem, 29 Jan. 1667. 

(5) Apud Philippum de Carboneano in app. Antoine de Euch. §. iv. Resp. 1. 

celebrarent. Equidem de ecclesiis agebatur quae solemniter con- 
secratae fuerant, altari ad sacrificii celebrationem in iis eTecto. Apud 
nos nulla est inter haereticos ecclesia consecrata, quamvis Episco- 
pales ritu quodam et precibus dicent suas aedes, et mensam habeant, 
quam altaris nomine in loco superiori nonnulli jam, veteris moris 
aemuli, erigunt. In nuda autem ecclesia haereticorum, vel schisma- 
ticorum, celebrandum putamus, quum id vix fieri possit, servata 
sacrificio reverentia, et in haeresis patrocinium cedere possit, quod 
tanto munere dignata sit. Igitur si ecclesia catholica desit, in aedibus 
privatis celebrare praestat : quod si locus desideretur amplior, ob 
fidelium multitudinem, aula publica, seu curia, seu schola, uti opor- 
tebit: minime vero theatro, Liberorum Muratorum aedibus, vel 
cubiculo diversorii in quo choreae haberi solent. 

89. Graviter peccat qui Missam celebrat in ecclesia polluta, vel 
interdicta, vel exsecrata, quum ob tanti sacrificii reverentiam lege 
ecclesiastica vetetur : sed nullam contrahit censuram. Ecclesia au- 
tem pollui censetur violenta sanguinis humani effusione, 1 qualis est 
gravi vulnere inflicto, sed vix polluitur sanguine e naribus, licet 
pugno, extracto. Polluitur homicidio voluntario et injurioso, 2 licet 
sanguis haud fundatur, uti si quis stranguletur: non autem homi- 
cidio quod caret culpa, v: g: quod fiat a mente capto. Si quis 
vulneratus fugiat ad ecclesiam, ibique, copia sanguinis fusa, 
moriatur, non polluitur ecclesia, quia vulnus in ea acceptum non 
est: e contra si vulneratus in ecclesia ab homine extra posito, telo 
jacto, yei catapultae explosione, foras prodiens moriatur, ecclesia 
habetur polluta. Seminis humani voluntaria effusione, licet alias 
licita, qualis in conjugio est, polluitur ecclesia : nam “cujuscumque 
semine” pollui dicitur in jure. 3 Sed numquam habetur polluta, 
nisi factum sit notorium. 4 Polluitur sepultura excommunicati 
nominatim denuntiati, 5 non autem sepultura haeretici tolerati, quae 
tamen vetatur etiam sub excommunicationis poena, “ usque ad satis- 
factionem idoneam.” 6 Mos igitur qui alicubi inductus est haereti- 
corum cadavera in eodem tumulo cum catholicis sibi sanguine con- 
junctis sepeliendi, juri canonico plane adversus est, et quantocyus 
emendandus. Polluitur per sepulturam infidelis non baptizati: 7 

(1) C. xx. de conster . dist. I. (2) Cap. iv. de consecr . 

(3) C. ult. de consecr. Eccles . (4) S. Alph. I. vi. n. 364. 

(5) Cap. vii. de comecr . Eccles . (6) Tit ii. cap. ii. de haereticis in 6. 

(7) C. xxvii. et xxviii. de consecr. dist l. 

imo, juxta plurimos, infantis qui absque baptismo decessit : aliqui- 
bus negantibus, “ quamvis omnes fateantur esse mortale illos ibi 
sepelire, et inde cadavera illa, si possint, extrahenda esse.” 1 Apud 
nos nemo in ecclesiis sepelitur, praeter sacerdotes, qui aliquando 
sepeliuntur prope altare : sed sub altari nemo omnino sepeliendus 
est, quum reliquiis sanctorum ille servetur honor. “ Si sub altari, 
vel sub ejus gradibus humata sint defunctorum cadavera, non est 
illic celebranda Missa, donec alio transferantur.” 2 “ Notat tamen 
Croix. 1. VI. p. 2. n. 2067. quod si cadavera sint humata profunde 
in cella aliqua, sub alto fornice constructa, non videtur prohiberi 
super illam dici Missam, tunc enim cadavera videntur satis separata 
ab altari.” 3 Si coemeteria etiam ecclesiis adjacentia polluantur, non 
ideo polluta habetur ecclesia. Si ecclesia e contra forte aliqua pol- 
luta fuerit, coemeterium pollutum censetur, quia “ accessorium 
naturam sequi congruit principalis.” 4 

90. Coemeteria polluuntur eisdem rationibus quibus ecclesia, et 
mortale habetur peccatum in iis jam pollutis sepelire mortuos absque 
praevio reconciliationis ritu. Si infantes haud baptizati sepeliantur, 
optandum eos inde extrahi, ut alibi sepeliantur, sed quum res 
paucis plerumque innotescat, vix coemeterium censendum erit pol- 
lutum ; nam causa notoria quae nulla tergiversatione celari poterit, 
requiritur ut haec inducatur labes. 

91. Ecclesia polluta non habetur, si sanguis semenve fundatur 
supra ejus fornicem vel tectum, vel in cameris vicinis, vel in turri, 
vel in subterraneo specu, quod coemeterium non sit, vel secundum 
multos in sacristia. Idem dicendum videtur si contingat in sacello 
inferiori, quod apud nos alicubi habetur : attamen dicit Antoine de 
capellis, si quid in iis contingat, pollutam habendam ecclesiam : 
“ quia sunt partes ecclesiae, et ad sacrificium destinatae sunt.” 5 Hoc 
de sacellis intra ecclesiae ambitum videtur intelligendum. 

92. Ecclesia consecrata, si polluta deinceps fuerit, reconcilianda 
est ab episcopo, ritu in pontificali praescripto : 6 si benedicta tantum 
fuerit, prout apud nos fere semper fit, sacerdoti potest reconcilia- 
tionis munus committi. 

93. Ecclesia exsecrata habetur, si parietes majori ex parte destru- 


(1) Antoine de Euch. c. iii. qu.vii. n. 5. (2) Decr. S. C. 10 Nov. 1599. 

(3) S. Alph. 1. vi. n. 369. (4) Reg. xlii. juris in 6. 

(5) Tract de Euch. c. iii. qu. vii. n. 5. (6) Cap. ix. de consecr. Eccl. 

antur, vel omnis eorum crusta, aut major pars simul auferatur: 1 
secus si paullatim reficiantur. Si tectum corruat, non ideo exse- 
crata censetur ecclesia : nam parietes praecipuae sunt aedificii partes. 
Si tota ecclesia nova fiat, partibus per temporum intervalla restau- 
ratis, non amittit consecrationem : “quia quaecumque pars accedens 
manet consecrata, cum magis dignum trahat ad se minus dignum. 
Idque procedit etiamsi adsit animus totam ecclesiam destruendi, . . . 
quia intentio illa non officit quin consecratio perduret.” 2 

94. Ecclesia pollui non censetur per desolationem, exercitum 
haereticum, spurcitiam hominum, vel animalium istic stabulatorum, 
etc. etsi deceat et praxis habeat, ut per episcopum, vel saltem sacer- 
dotem cum aliqua caeremonia reconcilietur et abluatur: quod in 
simili casu intellige de altari.” 3 

95. Quum res semel Deo dicata non debeat ad usus profanos 
adhiberi, vetus ecclesia, praesertim quae solemniter consecrata est, 
non debet ad alium usum converti: ipsa etiam ligna, si diruta sit, 
non sunt vendenda, vel ad profanum usum adhibenda. “Ligna 
ecclesiae dedicatae non debent ad aliud opus jungi, nisi ad aliam 
ecclesiam, vel igni sunt comburenda, vel ad profectum in monas- 
terio.” 4 De lapidibus ecclesiae dirutae idem asserunt nonnulli. Quum 
ecclesiae pleraeque apud nos sint tantum benedictae, non videtur juris 
dispositio eas respicere: attamen non convenit eas vendi, vel ad 
usum alienum converti : quod si in scholam catholicam convertatur 
vetus ecclesia, erecta ampliori, non audemus id damnare. 

(1) Can. xx. de consecr. dist. Cap Ligneis de consecr. 

(2) S. Alph. 1. vi. n. 368. (3) Ibidem. 

(4) Cap. Ligna, de consecr . dist. i. 

CAPUT IV. 

DE nS QJJJE AD CELEBRANDUM REQUIRUNTUR. 

§. I. De altari. 

96. Altare lapideum omnino requiritur ad sacrificii licitam cele- 
brationem : nec unquam licet absque eo celebrare, etiam ad dandum 
aegroto viaticum, vel ad praebendam fidelium multitudini copiam 
implendi praecepti. “Quod quidem,” inquit S. Thomas, “com- 
petit et significationi hujus sacramenti: tum quia altare significat 
Christum : dicitur autem 1 Cor. x. ‘ petra autem erat Christus 
tum etiam quia corpus Christi in sepulchro lapideo fuit reconditum. 
Competit etiam quoad usum sacramenti : lapis enim et solidus est, 
et de facili potest inveniri ubique.” 1 Quod si quis illius oblitus 
fuerit, vel alias eo careat, populum monere oportebit defectus, ne ex 
Missa haud celebrata scandalum oriatur. 

97. Consecratum sit ab episcopo necesse est, qui lapidem fra- 
gilem, qualis vulgo dicitur slate , nequaquam debet consecrare : quod 
si altare frangi contigerit, ita ut pars integra non sufficiat hostiae et 
majori parti calicis capiendae, alio lapide, hujus saltem amplitudinis, 
opus erit, qui pari ratione ab episcopo consecretur. Portatile 
dicitur altare hujusmodi, quod in mensa repositum, fit sacrificii locus : 
sed fixum altare in ecclesiis praestat habere, et quidem ex lapide 
totum confectum, et solemniter consecratum : quod si a basi vi avel- 
latur, vel admodum frangatur, ut pars integra non sufficiat calicis 
majori parti capiendae cum hostia, jam non habetur consecratum. 2 
Quando in ecclesiis altare fixum non est, curandum ut ara “ in eo 
inserta” habeatur, ad fusionis periculum vitandum: quod tamen 
nequit fieri ubique in missionibus. 

98. Reliquiae in altari ex Ecclesiae consuetudine requiruntur, ut 
sanctorum cum Christo societas designetur, et veteris moris sacrum 
celebrandi in martyrum sepulchris servetur monumentum : attamen 
indulget nobis Sedes Apostolica facultatem celebrandi “sub dio et 

(1) iii. p. qu. lxxxiii. art. iii. ad 5. (2) Cap. iii. dt consecr. 

sub terra, in loco tamen decenti, etiamsi altare sit fractum, vel sine 
reliquiis sanctorum.” Juxta legem generalem: “altare portatile 
tunc consecrationem amittit, quando frangitur vel loco movetur re- 
positorium reliquiarum.” 1 Vacante Sede fit potestas delegatis ab 
episcopo ante obitum, “ in casu necessitatis consecrandi calices, 
patenas, et altaria portatilia sacris oleis, ab episcopo tamen bene- 
dictis.” 


§. II. De altaris ornatu. 

99. In altari tres mappae lineae ab episcopo, vel sacerdote, cui ea 
communicata est facultas, benedictae debent esse, quarum superior 
ad terram usque ex utroque latere pertingat, duabus brevioribus, 
vel uni duplicatae superposita. Ita praescribit Missale Romanum. 
Igitur emendandus est mos quorumdam mappis utentium quae in 
domo in quae rure celebrant reperiuntur, unica breviori mappa 
benedicta corporali supposita : vel quae ex lino, vel saltem ex cannabe, 
non sunt confectae. Venialis saltem est culpa tres mappas non 
adhibere : mortalis, omnes omittere, nisi gravis excuset necessitas. 
Nulla est culpa uti mappis non benedictis in necessitate. 

100. Duae saltem candelae ex cera requiruntur : quatuor accendi 
possunt si celebret episcopus : sed sacerdotibus, etiam vicariis gene- 
ralibus, id non permittitur. Sex in Missa solemni adhibentur. 
Uti candelis ex sebo, vel oleo extra necessitatem, theologi communiter 
censent esse mortale. Ex sebo tamen plerumque candelae apud nos 
adhibentur, vel ex materia quae dicitur spermaceti, quum ex cera vix 
haberi possint : sed diligentia in eo desideratur ut habeantur, quum 
purius sit lumen, et sacrificio convenientius : non audeo autem dam- 
nare peccati morem necessitate inductum. Oleum alicubi usurpatur, 
candelarum formis ex ligno infusum, quod tamen ab Ecclesiae more 
legeque est alienum, ideoque emendandum. 

101. Crux inter candelabra ponenda est juxta Missalis Rubricas, 
ut Christi crucifixi mors pro hominum salute sacerdoti et populo in 
memoriam revocetur. Porro ex Benedicti XIV. epistola ad episco- 
pos ditionis ecclesiasticae, liquet celebrationem Missae non permitti 
“ in iis altaribus quae careant imagine crucifixi, vel ipsa incommode 
statuatur ante presbyterum celebrantem, vel ita tenuis et exigua sit, 

(l) Decr. S. C. Rit 5 Martii, 1603. 

ut ipsius sacerdotis et populi assistentis oculos effugiat.” 1 “ Crux 
parva cum imagine crucifixi posita super tabernaculum, in quo 
asservatur inclusum sanctissimum sacramentum in altari, non est 
sufficiens in Missa, sed poni debet alia crux in medio candelabrorum.” 2 
In Missionibus tamen necessitas facit ut crux adhibeatur non admo- 
dum magna ; sed curandum ut quatenus fieri possit, sit populo 
conspicua: nam praelaudatus Pontifex decrevit: “ sine imagine 
crucifixi, quae pendeat e cruce, rem divinam fieri non posse, nisi 
necessitas intervenerit.” Damnandus nobis non videtur Missionarius 
qui crucis parva imagine coronae B. Virginis appensa in necessitate 
utitur : sed oportet hanc praecavere necessitatem. Si nulla omnino 
reperiri possit crux, videtur excusare necessitas, quando fideles 
alioquin Missa carerent. Si crucifixi imago in tabula majoris 
altaris sit depicta, vel crucifixi statua, cruce altera opus non est, 
quamvis laudabiliter adhibeatur. Exposito SSmo Sacramento crux 
poni, vel omitti, poterit, pro ecclesiarum more. 

102. Missale sub gravi peccato adhibendum est : temere enim quis 
memoriae fideret in tanti mysterii celebratione : quod si casu deficiat, 
aliquando excusari poterit qui celebrat, Anglica quae circumfertur 
ejus versione utens ad memoriam juvandam. Communissima est 
sententia sacerdotem qui certo novit se haud facile memoria lapsurum 
excusari, si deficiente Missali, celebret : sed plerumque liber appo- 
nendus est ne fideles mirentur. Qui debilioris est visus, aliquando 
dispensationem accipit celebrandi, sed eae apponi solent conditiones ; 
“ quod non sit omnino caecus, et memoriter non recitet.” Caeco vix 
unquam facultas celebrandi conceditur. Cussinus supponendus est 
Missali, vel legile ejus loco. In missionibus autem haud facile 
haberi potest. 

103. “Altare pallio quoque ornetur, coloris quoad fieri potest diei 
festo, vel officio convenientis.” Ita praescribit Rubrica : quapropter 
antependium sub peccato veniali requiri censet S. Alphonsus : 3 ex- 
cipiuntur tamen altaria ex marmore. Apud nos fere nusquam 
adhibetur. 

104. “ Parentur ampullae vitreae vini et aquae cum pelvicula et 
manutergio.” s Vitreae ampullae argenteis sunt anteferendae, quum 
vinum ab aqua facilius in iis distinguatur. In missionibus vas a 
quaecumque adhibentur. 

(1) Tom. ii. bull. p. 125. (2) S. Rit Cong. an. 1663. 

(3) L. vi n. 395. 


Digitized by 


Google 



112 DE IIS QUAE AD CELEBRAND. REQUIRUNTUR. 


105. Velum et bursa intus habens corporale plicatum adhibenda 
sunt : quapropter culpandi sunt qui omittunt alterutrum, vel corporale 
extra bursam deferunt. 

106. Corporale lineum mundum rite benedictum necessarium est, 
quod commode possit hostiam cum calice continere: nam jure 
canonico statutum est esse celebrandum sacrificium “ in puro linteo 
ab episcopo consecrato . . . sicut corpus Domini nostri Jesu Christi 
in sindone linea munda sepultum fuit.” 1 Palla pari de causa linea 
esse debet, quapropter S. Rituum Congregatio saepius vetuit sericas 
vel alterius materiae adhibere “ in sacrificio Missae non adhibenda est 
palla a parte superiori drappo serico cooperta ;” 2 qua in re emen- 
dandae sunt consuetudines alicubi inductae. Benedicenda est palla 
instar corporalis. 3 Purificatorium lineum quoque sit necesse est : 
quod non indiget benedictione. Corporalia, pallae et purificatoria, 
sunt omnino a subdiaconis aut aliis clericis lavanda, antequam laicis 
tradantur quibus secundam et tertiam lotionem facere permittitur, 
et aqua lotionis in «aerarium projicienda est. 

§. III. De sacris vasibus. 

107. CaKjr et patena consecrata requiruntur: calix autem 
debet esse yel aureus, vel argenteus, aut saltem habere cuppam 
argenteam intus inanratam, et simul cum patena intus inaurata.” 
Cogente paupertate stanneua permittitur, sed ligneus vitreusve 
omnino prohibetur : 4 4 quia scilicet lignum porosum est, et sanguis 
consecratus in eo remaneret: vitrum autem fragile est, et posset 
fractionis periculum imminere.” 4 “ Si quis autem tam pauper est, 
saltem vel stanneum calicem habeat : de aere aut orichalco non fiat 
calix : quia ob vini virtutem aeruginem parit, quae vomitum provocat: 
nullus autem in ligneo aut vitreo calice praesumat Missam cantare.” 5 
Licet igitur stanneo calice uti, quapropter Missalis Romani Rubricae 
notant inter defectus : 44 si non adsit calix cum patena conveniens, 
cujus cuppa debet esse aurea, vel argentea, vel stannea, non aerea, 
vel vitrea.” 6 

108. Consecratione nova opus est, si calicis cuppa a pede divellatur: 

(1) Can. xlvi dist. 1. de consecr . (2) Decr. S. C. die 22 Jan. 1706. 

(3) S. Alph. 1. vi. n. 387. 

(4) S. Thom. Hi. p. qu. lxxxiiL art. Hi. ad 6. 

(5) Can. xlv. dist 1. de consecr . (6) De defectibus in ministerio. 

secus si pes sit tornatilis: item, si cuppa inaurata sit iterum, adeo 
ut superficies nova sit: 1 non item si inauratio per longum usum 
deperdita sit, habetur enim adhuc consecratus. 

109. Vas in quo reponitur Eucharistia aegrotis ministranda bene- 
dictum esse debet speciali forma in Rituali Romano praescripta, ob 
tanti sacramenti reverentiam. 2 Ciborium etiam et circulus, seu 
lunula, ubi reponitur hostia consecrata populo exponenda, eadem 
ratione benedicenda sunt. 3 

110. “Sacra vasa non ab aliis quam a sacratis Deoque dicatis ho- 
minibus tractentur.” 2 Ita injure statuitur. Peccatum est grave si 
quis praeter sacerdotem vel diaconum ea tangat, dum corpus vel 
sanguinem Domini continent : 5 veniale si reverenter tangantur vacua: 
sed absque culpa in necessitate tanguntur, vel venia ab episcopo 
data. Invaluit alicubi mos ut ab inservientibus Missae tangantur, 
qili tamen tollendus est. Sacristis aliquando fit licentia ea tangendi 
ob quandam necessitatem, sed non licet eam caeteris absque dis- 
crimine concedere : et quatenus fieri possit, soli sacerdotes, vel sacri 
ministri debent ea tangere. Iis qui in seminario degunt, sacros 
ordines nondum adeptis, plerumque indulgetur ut ea tangant, ob 
causam aliquam aequam. Mos autem parandi in altari calicem, ante 
sacerdotis accessum, emendandus est, quum hic eum debeat secum 
deferre. 


§. IV. De vestibus. 

111. Vestes benedictae requiruntur, amictus scilicet, alba, cingu- 
lum, manipulus, stola, et casula. Quod si desit aliqua, omittenda 
est Missa, nisi gravis urgeat causa, v : g : ut populo fiat copia prae- 
cepti implendi : in qua rerum conditione celebrari poterit, si minor 
tantum vestis desideretur, v:g: amictus, vel cingulum. Mortale 
est peccatum celebrare absque stola, manipulo, alba, vel casula, 
juxta communem sententiam. 6 Nunquam licet etiam metu mortis 
absque ulla veste sacra celebrare, quum praestet sacrificium prorsus 
omittere, quam parum decore conficere. Vestes benedictae amplius 
non censentur, si adeo lacerentur ut idoneae non sint usui destinato: 
non autem si paulatim reficiantur. Color vestium juxta Rubricas 

(1) Vide S. Alph. 1. vi. n. 371. (2) S. Thom. iii. p. qu. lxxxiii. art. iii. 

(3) S. Alph. 1. vi. n. 385. (4) De eonsec. dist, 1. c. xli. In sancta hac. 

(5) S. Alph. 1. vi. n. 382. (6) Ibidem, n. 377. 

Missalis servandus est, sub veniali saltem culpa : mortale foret eum 
negligere cum gravi populi offensione, v : g : nigras vestes adhi- 
bere in festis pracipuis : Missionarii autem plerumque non possunt 
varietatem colorum servare, ideoque facile excusantur. Non licet 
autem Missas defunctorum dicere nisi in vestibus nigris aut vio- 
laceis. 

112. Immundities notabilis in vestibus, vel aliis rebus ad sacri- 
ficium adhibitis vix potest a peccato gravi excusari : “ pracipimus’” 
inquit concilium Lateranense IV. “ ut oratoria, vasa, corporalia, et 
vestimenta munda et nitida conserventur. Nimis enim videtur ab- 
surdum in sacris sordes negligere, quae dedecent etiam in profanis.” 1 
Animadvertit etiam Missale Romanum: “paramenta non debent 
esse lacera, aut scissa, sed integra, et decenter munda, ac pulchra.” 2 
Quae vetustate facta sunt inepta, sunt incendio consumenda, 3 nec 
enim licet ad usus profanos ea convertere : nam “ semel Deo dica- 
tum non est ad usus humanos ulterius transferendum.” 4 “ Corporale 
tum amittit benedictionem, cum redditur ineptum dimioutione vel 
fractione ad decenter continendum calicem cum patena ; Alba, cum 
ab ea manica abscinditur ; cingulum, cum ita rumpitur, ut neutra 
pars cingere possit; Stola, cum non potest , humeros operire; et 
idem dicendum, si aliqua ejus pars scinditnr, quamvis statim sarci- 
atur, quia jam suam formam amisit.” 5 

(1) Cap. ult. de custod. Eucharistia. 

(2) Ritus servandus in cel. Miss. §. i. n. 2. 

(3) De consecr. dist. i. c. xxxix, AUaris pcUla. 

(4) Reg. Ii. juris in 6. (5) S. Alph. 1. vi. n. 372. 

CAPUT V. 

DE MODO CELEBRANDI. 

§. I. De SACERDOTIS HABITU. 

113. “Jure canonico vetatur velato capite altario Dei assis- 
tere pileolo idcirco non licet uti, absque pontificia venia, prout 
decrevit Urbanus VIII. Solet tamen alicubi ad praefationis initium 
gestari, deinceps nonnisi post communionem resumendus: quod 
licere ob senectutem celebrantis, vel frigus nimium videtur. Capil- 
litium adscititium, nonnisi ex eadem venia permitti posse in sacro 
conficiendo declarat Benedictus XIV. 3 Innocentii XII. referens 
decretum. 

114. Nudis pedibus celebrare indecens est, et si absit necessitas, 
culpa saltem venialis: sed sufficit ut quis crepidis sit indutus. 3 
Qui opus habet baculo dum celebrat, potest eo uti, juxta Croix alios- 
que. Qui nequit celebrare nisi utroque brachio altari innixus, ex- 
cusatur si ex devotione celebret. 3 Qui crure amisso, vel alias de- 
formis horrorem incuteret celebrando, debet abstinere. 

§. II. De ritibus. 

115. Preces dum vestes induit sacerdos, recitandae sunt, prout 
praescribit Missale Romanum : quas omittere venialem culpam non 
excedit, vel nulla forsan est culpa, quum Rubricae extra Missam 
praecepti vim non habeant: 4 quae autem proponuntur recitandae pro 
opportunitate sacerdotis, tamquam praeparatio ad Missam, videntur 
arbitrio cuj usque permitti. Hymnus “Benedicite” cum Psalmo 
“ Laudate” et precibus in gratiarum actionem, recitandus est statim 
post Missam ex praescripto missalis, quod uegligere levis videtur 
culpa. 

116. In Missa celebranda ritus omnes in Missali Romano prae- 
scripti diligenter et accurate servandi sunt, quin quid addatur vel 

(1) C. lvii. dist 1. de comtcr. (2) De Syn. dicec. 1. ix. n. 5. 

(3) 8. Alph. L vi. n. 402. (4) Ibidem, n. 399. 

omittatur: ita enim praecepit S. Pius V. Concilium Tridentinum 
quoque injunxit episcopis curandum ne sacerdotes vel “ ritus alios 
aut alias caeremonias et preces in Missarum celebratione adhibeant, 
praeter eas quae ab Ecclesia probatae, ac frequenti et laudabili usu 
receptae fuerint.”* Omnes igitur Rubricae intra Missam servandae, 
obligant sub gravi, vel levi culpa, pro rerum natura. 2 Levis quidem 
est culpa in re parva deficere ; sed graviter peccatur, quoties quid 
magni momenti negligitur, vel adjicitur. In canone praesertim 
omissio, vel additio, gravem facile inducit culpam. Quotiescumque 
animus est novum inducendi ritum, more Ecclesiae posthabito, 
gravis est culpa, quae ab iis admitti censenda est qui quae secreti 
dicenda sunt, alta voce proferre affectant : quapropter in eos qui 
ritum Romanum damnant, anathema tulit concilium Tridentinum : 
“ Si quis dixerit, Ecclesiae Romanae ritum quo submissa voce pars 
canonis et verba consecrationis proferuntur, damnandum esse, ana- 
thema sit.” 3 Mos apud nos inductus hymnum: “Veni Sancte 
Spiritus,” ante concionem canendi, tollendus videtur, quum non prae- 
scribatur in Missali, et sacerdos genuflexus maneat dum canitur, 
contra ritum in Missa servatum, et Anglico sermone plerumque 
canatur. 

1 17. Grave est peccatum adeo incuriose vel festinanter sacrum pera- 
gere ut fidelibus offensioni sit et scandalo. Hinc qui intra quadrantem 
horae sacrum absolvunt, vix possunt gravi peccato immunes haberi, 
quum tam brevi temporis spatio nequeant preces integras recitare, 
ritusque reverenter perficere. 4 

118. Missa semel inchoata ad finem usque perducenda est, grave 
enim est peccatum tantum munus imperfectum relinquere. “ Nullus” 
inquit concilium Toletanum VII. “ absque proventu patentis mo- 
lestiae, minister, vel sacerdos, cum coeperit, imperfecta officia prae- 
sumat omnino relinquere.” 5 Si quis post consecrationem recedere 
cogatur ob gravem aegritudinem, debet, si valeat, redire, ut perficiat 
sacrificium ; si non possit, curandum est ut sacerdos alius, etiamsi 
non jejunus, perficiat. Recedendum est, si absque scandalo fieri possit, 
quoties quis ante consecrationem peccati mortalis sibi fit conscius, 

(1) Sess. xx ii. in dec. de observ. et evit. in cel. Missae . Vide rituum plerorum- 
que explicationem apud 8. Thom. iii. p. qu. lxxxiii. art iv. Resp. 

(2) S. Alph. 1. vi. n. 399. (3) Sess. xxi. can. ix. 

(4) S. Alph. 1. vl n. 400. 

(5) Causa vii. qu. i. n. 16. Nil contra ordinis statutum. 

non tamen superveniente inani mentis scrupulo. “ Quod si timeatur 
incursus hostium, vel alluvionis, vel ruina loci ubi celebratur, ante 
consecrationem dimittatur Missa ; post consecrationem vero sacerdos 
accelerare poterit sumptionem sacramenti, omissis omnibus aliis.” 1 
Etiam post hostiam consecratam, licebit aliquando recedere, vino 
haud consecrato, quando necessitas hujusmodi cogit, nam non tenetur 
ad sacrificium perficiendum cum tanto sui discrimine. 

119. Missa ad breve tempus interrumpi potest ut morituro dentur 
sacramenta necessaria. Concio etiam laudabiliter ex vetustissimo 
more post Evangelium habetur, et commendantur fidelium precibus 
defunctorum animae, et annunciantur festa et jejunia. Cseterum 
vitanda sunt omnia quae possunt sacrificii dignitati detrahere, ideoque 
quae res amissas spectant, vel saeculi negotia, licet cum Religionis 
utilitate aliquatenus conjuncta, non sunt facile immiscenda. Ob 
confirmationis ministrationem vix interrumpenda est Missa, quum 
praestet eam antea vel postea dare. ■ 

120. Qui ordinarias Missae partes omittit, scilicet confessionem 
in principio Missae, Epistolam, Evangelium, collectas principales, 
offertorium, praefationem, fractionem hostiae, et illius mixtionem in 
sanguinem, peccat mortaliter, juxta communem sententiam. Quod 
si quis ex errore aliam pro alia epistolam evangeliumve recitaverit, 
non debet omissa recitare, ne ordo sacrificii turbetur ; facile autem 
error hic vacat culpa, vel nonnisi venialis est. Epistolam vel 
Evangelium haud recitare privatim in Missa solemni, non videtur 
gravis culpa, cantantur quippe a subdiacono et diacono ; sed culpa 
quaedam est, quum Rubrica praescribat celebranti ea privatim recitare. 

121. In canone quid mutare vel omittere consulto, gravis ple- 
rumque est culpa : est enim solemnis maxime oratio et ritus. Qui 
igitur omittit quamlibet orationem, vel verba mutat, cum sensus 
detrimento, graviter peccat. Idem dicendum de omissione orationis 
Dominicae, vel Agnus Dei , vel Libera nos , vel Domine non sum 
dignus , vel Quid retribuam , vel nominum plurium sanctorum. 
Qui omittit purificare patenam et calicem graviter peccat. 

122. Qui omittit Kyrie eleison videtur nonnisi venialiter peccare, 
nisi scandalum praebeat : ob quod etiam facile peccatur graviter, 
omittendo Evangelio S. Joannis sub finem, quamvis per se leve sit. 
Veniale est omittere Psalmum Judica , vel unam ex tribus collectis 
principalibus, vel alias collectas principali adjectas. 

(1) Missale Rom. de defectibus x. 2. 

123. Veniale est omittere signum crucis super aquam, ablutionem 
digitorum in Missa, unam vel alteram crucem super oblata, tunsionem 
pectoris, aut lotionem manuum. 

124. “Mutilare autem verba, aut syncope intermediare, salvo 
sensu et secluso scandalo, non est plus quam veniale:” 1 nullum vero 
peccatum est, si ex defectu naturali contingat, quem tamen emendare 
oportet. 

125. Veniale est peccatum aqua in calice purificando uti, nam 
“ semper sacerdos vino perfundere debet, postquam totum acceperit 
Eucharistiae sacramentum.” 3 Sed ob vini penuriam id aliquando 
licebit, vel etiam si sacerdos abstemius vix possit vinum bibere. In 
abluendis digitis vinum etiam est adhibendum, sed ob aequam 
causam sola aqua uti quis poterit. 

126. Unico haustu divinum potare sanguinem praestat, calice 
semel ori admoto, et mora quadam facta ut attrahantur reliquiae. 
Monuit autem S. Pius V. ut vinum ad purificationem tantum adhi- 
beatur, quantum in consecratione, et per eandem partem calicis 
infundatur, qua haustus est sanguis. 

127. Partes extraordinarias Missae, quae scilicet nonnisi in qui- 
busdam diebus adjiciuntur, omittere plerumque est veniale: v: g: 
Gloria , Credo , specialem Praefationem, speciale initium orationis : 
Communicantes , aut Hanc igitur . Sed scandali vel contemptus 
ratione posset fieri mortale. Gloria semper dicenda est in Missis 
votivis pro re gravi, et publica causa. 

128. Lavare manus ante Missam quisque sub veniali tenetur. 
Mortale foret eam celebrare manibus valde immundis : post Missam 
manus non sunt necessario lavandae. 

129. Distractio voluntaria praesertim in canone recitando, et sub 
consecrationis tempus, facile est grave peccatum : et peccatur graviter 
quoque ita se gerendo in tremendo hoc munere, ut fidelibus pariat 
offensionem. 

130. Addere aliquid Missae animo novum inducendi ritum, pecca- 
tum mortale est. Qui autem ex pietatis studio, haud secundum 
scientiam adderet collectas ex Missali, vel Credo , vel Symbolum , 
venialis culpae reus plerumque foret. Qui in Missa mortuorum 
recitaret Gloria , mortaliter peccaret, nisi ex animi simplicitate 
excusaretur, est enim per se gravis inordinatio. Prohibetur addere 
nomen alicujus sancti in Confessione, vel in Canone, vel in Litaniis 

(1) S. Alph. 1. vi. n. 407. (2) Can. iii. Ex parte. v.deceL Miss. 

publicis ; sed in oratione A cunctis , nomen alicujus sancti ab Ec- 
clesia agniti potest adhiberi. 

131. Collecta pro publica necessitate, ex praesulis jussu dicenda, 
potest tertio loco dici, tamquam oratio ad libitum, vel quarto loco, 
alia pro arbitrio tertio loco dicta. 

132. Exposito SSmo Sacramento, adhuc in festo duplici, potest 
de eo fieri commemoratio, ex decreto S. C. Rituum : praefatio autem 
communis, vel festi quod celebratur, tunc dicenda est. 

133. Quae dicenda sunt secreto, sacerdos debet ita pronunciare, 
“ ut ipsemet se audiat,” juxta Rubricas. Quod si verba consecra- 
tionis ita proferat, ut ne ipse quidem se audire possit, peccat graviter: 
exponit quippe temere sacramentum periculo, ne irritum sit, quum, 
juxta Palai sententiam, verba haud audita non sint oratio vocalis. 
Caeterum si verba audiri possint, licet ipse, surdus factus, ea non 
audiat, non est culpandus. Submisse dicere quae alta voce sunt 
dicenda, plerumque veniale est: gravius peccatur alte dicendo quae 
sunt secreto recitanda, praesertim si id ex affectato quodam pietatis 
studio proveniat, uti in more erat Jansenianis : sed quod nullum 
hujusmodi pravum principium habet adnexum, labe mortali caret. 

134. Ministro Missae inserviente opus est, eoque masculo, nam 
vetatur mulieri ad altare accessus : “ Nulla foemina ad altare praesu- 
mat accedere, aut presbytero ministrare.” 2 Caeterum Missionariis 
indulgetur ut absque ministro celebrent, si nullus praesto sit. Quod 
alicubi consueverint moniales, vel sorores Charitatis, a choro vel alio 
loco longinquo respondere, tolerari posse videtur, quamvis praestet 
omitti. Est peccatum mortale, teste S. Alphonso, si mulier por- 
rigat urceolos, vel alias apud altare ministret. 

§. III. De Missarum discrimine. 

135. Rubricae de Missis dicendis servandae sunt, quapropter 
indubium videtur eum graviter peccare qui ordinem turbat, Missam 
quae festo duplici praescribitur, pro alia temere mutans. Equidem 
Missae quae dicuntur votivae, scilicet pro devotione cujusque dicendae, 
prohibentur in diebus Dominicis, et in omni festo duplici, et intra 
Octavas Epiphaniae, Paschatis, Pentecostes, in die Cinerum, in 
hebdomada majori, et in Vigiliis Nativitatis Domini et Pentecostes, 

(1) Cap. i. de cohab. cler. 

ex decreto S. Cong. Rituum 28 Augusti 1627 ; item infra Octavam 
Corporis Christi, ex decreto 21 Junii 1670, approbato a Clemente 
X. Missae defunctorum iis diebus pariter prohibentur: sicut et in 
ecclesiis in quibus expositio fit SS. Sacramenti per 40 horas, vel 
festum duplex celebratur, etiamsi ex voluntate testatoris celebrandae 
forent. Vide decretum 27 Aprilis 1797. In aliis temporibus permit- 
tuntur, sed plerumque Missa cum officio concordare debet. Videtur 
grave peccatum Missas defunctorum diebus vetitis, praesertim solem- 
nioribus, celebrare. Vide decretum S. C. 5. Augusti 1662. In 
professione Regularium non licet, die vetito, Missam votivam de 
Spiritu Sancto celebrare ; id enim prohibitum a S. C. 24 Julii 1683. 

136. Missae votivae permittuntur diebus vetitis ob publicam neces- 
sitatem. Missa defunctorum in die obitus praesente cadavere, potest 
dici, adhuc Dominicis, et festis duplicibus, ex decreto S. C. 23, 
Maji 1603, exceptis vero festis 1 classis ex decreto 5 Julii 1698. 
Quando notitia primum habetur mortis alicujus procul defuncti, 
Missa de Requie celebrari potest, etiam in die festo, non tamen 
de praecepto: quo occurrente, differenda est ad sequentem diem, 
ex decreto 4 Maji 1686. Haec autem omnia decreta intelligenda 
sunt de Missis solemnibus, non privatis, ex decreto 10 Januarii 
1693. Missae anniversariae in die obitus, relictae ex testatorum dis- 
positione, possunt celebrari in die festo duplici, non de praecepto, ex 
decreto 2. Novembris 1662. Missae in die tertio, septimo, et tri- 
gesimo, eodem gaudent privilegio. Parochianis petentibus saepius 
per annum pro aliquo defuncto in die anniversaria obitus, indulgeri 
posse, cantando Missam de Requiem, declaravit S. Cong. 19 Junii 
1700. Quod si contingat in die festo de praecepto, poterit pridie 
cantari, vel in diem posterum differri, ex decretis 23 Maji 1603, et 
5 Julii 1698. 


§. IV. Decreta specialia. 

137. Quaedam specialius notanda duximus in lectorum utilitatem. 
“ Sacerdos, qui celebrat Missam conventualem, in qua chorus tenetur 
cantare symbolum, non potest illam prosequi tempore quo a choro 
symbolum cantatur:” ex decreto S. Cong. 17 Dec. 1695. Ita refert 
S. Alphonsus. Decisio haec nos vix respicit: sed inde colligitur 
sacerdotem non debere prosequi Missam, dum symbolum in choro 
canitur. 

138. Inferioribus episcopo non permittitur sumere de altari para- 
menta pro Missa, ex decreto 7 Julii 1712 : sed si urgeat necessitas, 
potest sacerdos ex angulo altaris ea sumere ; quod tamen vitari facile 
potest mensa ad latus altaris ponenda. 

139. “ Non licet in ecclesiis in quibus non asservatur SS. sacra- 
mentum, celebratio Missae m crena Domini : nec ejus asservatio in 
sepulchro,” ex decreto 24 Junii 1659. “ Non licere exponi pub- 
lice divinam Eucharistiam, nisi causa publica, et episcopi facultas 
intervenerit” declaravit Benedictus XIV. 16 Aprilis 1746, et 
Regulares adstringi hac in re episcopi auctoritate constat ex decreto 
S. C. Concilii 17 Augusti 1630. 

140. “ Eucharistia in ecclesiis quae parochiales non sunt, retineri 
non potest absque Apostolico induito, vel consuetudine immemo- 
rabili, quae hujusmodi indulti praesumptionem inducit.” Ita decla- 
ravit Benedictus XIV. in Bulla: Quamvis justo etc. data 30 
Aprilis 1749. In ecclesiis monialium viventium in clausura permit- 
titur, ex decreto S. C. Concilii in Ulyssiponensi anno 1585. Sed 
jam ubique fere in ecclesiis omnibus retinetur. Jus retinendi claves 
tabernaculi pertippt ad parochum, et non permittendum est monia- 
libus, vel laicis, neque in feria quinta Crenae Domini. 

141. In communione danda monialibus non est danda benedictio 
cum pyxide a fenestrella, sed tantum dextera manu. Sacerdos 
descendens ab altari cum pyxide debet per anteriores gradus, non 
per laterales descendere, ex decreto S. C. Rituum die 15 Septembris 
1737. Haec pleraque ex S. Alphonso. 

CAPUT VI. 

DE MISSA APPLICANDA. 

142. Ex veteri more oblationes in Missa faciendi, manavit con- 
suetudo eleemosynam tribuendi sacerdoti ea conditione ut specialiter 
applicaret Missam juxta intentionem dantis : nam praeter utilitatem 
toti Ecclesiae et sacerdoti ipsi ex sacrificii oblatione obvenientem, 
specialis provenit fructus ei pro quo offertur. Id Dei in antiqua lege 
institutis concordat, quo exemplo usus est Apostolus, ut ostenderet 
fideles debere sacris ministris praestare necessaria vitae subsidia: 
“ Nescitis quoniam qui in sacrario operantur, quae de sacrario sunt 
edunt; et qui altari deserviunt, cum altari participant?” 1 Lege 
autem, vel consuetudine, eleemosyna illa definitur, quae apud nos 
dimidio nummo argenteo, quinquaginta scilicet obolis, constat. 
“ Sacerdos,” inquit S. Thomas, “ non accipit pecuniam ut pretium 
consecrationis Eucharistiae hoc enim simoniacum, sed quasi stipen- 
dium suae sustentationis.” 3 

143. Si quis consuetudinis optime conscius, pecuniam det amplio- 
rem, censetur eam liberaliter donare : 3 sed peccat contra justitiam 
sacerdos qui eam exigit, et excessum tenetur restituere. 4 Regulares 
etiam episcopi statuto, quo eleemosyna definitur, stare coguntur. 5 
Prohiberi potest ab episcopo ne minor accipiatur, nam vilesceret 
sacrum ministerium; vel ne major exigatur : 6 sed non potest pro- 
hiberi ne major accipiatur a sponte dante. 7 Qui ampliorem accepit 
eleemosynam non potest alteri minorem dare ut Missam celebret» 
reliqua parte sibi retenta ; id enim vetuit Urbanus VIII. Consti- 
tutione: Cum 8sepe: quapropter damnata est propositio: “Post 

(1) 1 Cor. ix. 13. (2) 2. 2. qu. x, art ii. ad 2. 

(3) De Syn. dicaces. 1. vi. c. ix n. 2. ' 

(4) Ibidem, C. viii. n. 9. Vide et Cone. Tolet. anno 1324. c. vi. apud Harduin. 
t 7. coi. 1489. 

(5) S. Cong. Cone. 15. Jan. 1693. in una Romana , 1. xvi. decret p. 138. 

(6) Ibidem, 16 Julii, 1689. 

(7) Ibidem, 16 Januarii, 1649. 1. xviii. decr. p. 575, a tergo . 

decretum Urbani potest sacerdos, cui Missae celebrandae traduntur 
per alium satisfacere, collato illi minore stipendio, alia parte stipen- 
dii sibi retenta.” 1 Quod si constet, donum sibi voluisse facere eum 
qui eleemosynam dedit, et tantum petere quendam numerum Mis- 
sarum, videtur licere Missas alii tradere celebrandas, nisi donator 
omnino voluerit eas ab ipso celebrari : quo casu erit mortale ejus 
voluntatem negligere. 2 

144. Non licet eleemosynam accipere ob Missam quam quis 
obtulit pro eo qui proxime eleemosynam offerret : nam id vetitum 
est a S. Congregatione, auctoritate Pauli V : sed qui Missas cele- 
braret pro quodam determinate, noscens stipendium deinceps sibi 
offerendum, satisfaceret, et illud retinere posset. Injustum foret a 
pluribus eleemosyna accepta, unicum pro omnibus offerre sacrifi- 
cium, eo praetextu quod infiniti sit valoris; nam ex Ecclesiae mente 
et ex dantium intentione, totus fructus specialis sacrificii singulis 
seorsim est applicandus : quapropter damnata est propositio : “ Non 
est contra justitiam pro pluribus sacrificiis stipendium accipere, et 
sacrificium unum offerre, neque etiam contra fidelitatem, etiamsi 
promittam, promissione etiam juramento firmata, danti stipendium, 
quod pro nullo alio offeram.” 3 Damnata est etiam altera propositio: 
“ Duplicatum stipendium potest sacerdos pro eadem Missa licite 
accipere, applicando petenti partem etiam specialissimam fructus 
ipsimet celebranti correspondentem : idque post decretum Urbani 
VIII.” 4 S. Congregatio, etiam probante Urbano VIII. declaravit: 
“ Sacerdotes, quibus diebus tenentur Missas celebrare, ratione bene- 
ficii, seu capellae, legati, aut salarii, si eleemosynas pro aliis etiam 
Missis celebrandis, susceperint, non posse eadem Missa utrique 
obligationi satisfacere.” 5 

145. Missarum mercimonia, qua quis eleemosynas colligens ubi 
majores dantur, Missas alibi minori stipendio celebrari curat, sub 
excommunicationis poena laicis, suspensionis vero reservatae 
Pontifici, clericis et sacerdotibus vetatur. 6 

146. Eleemosynas ab haereticis non licet accipere ea conditione 
ut Missam pro iis offeramus, quum foret quaedam in sacris com- 


(1) IX. inter damnatas ab Alexandro VII. t (2) Vide S. Alph. I. vi. n. 321. 
(3) X. inter damnatas ab Alexandro VII. (4) VIII. ibidem. 

(5) In Bullario tom. iv. p. 91. 

(6) Bened. XIV. Const. xxil Quanta cura , tom. i. Bullarii p. 55. 

munio: 1 pro iis autem licet orare in sacrificio celebrando, ut fidei 
lumen accipiant, et salutem. 

147. Si quis eleemosynam acceperit ut offerat sacrificium pro 
felici partu, vel re alia quae imminet, non satisfacit obligationi, cele- 
brando post rei eventum : peccat idcirco graviter fidem fallendo, et 
tenetur restituere eleemosynam, etsi deinceps celebraverit. 2 Si 
tempus celebrandi a dante eleemosynam definiatur, v : g : quodam 
die festo, peccat qui in alterum diem differt. Si nullum adsignetur 
tempus, nec res urgeat, intra modicum tempus obligationi satisfacere 
oportet, gravis enim est culpa celebrationem diu differre, puta ultra 
mensem. 3 Dilatio mensis habetur gravis in Missa pro defunctis 
celebranda. Voluntas dantis eleemosynam semper attendenda est; 
aliquando enim datur praecipue ad subveniendum sacerdoti, et onus 
celebrandi non adeo stricte imponitur. 

148. Etsi eleemosyna data modica sit, quam injuste auferre non 
foret mortale, peccatum tamen grave admittitur Missa omittenda : 
quia ea conditione est accepta, ut Missa celebretur, ideoque ex 
justitia obligatio contracta est: gravis autem est injuria aliquem 
Missae fructu injuste privare. Ita sentit S. Alphonsus, qui tamen 
excusat a mortali qui negligit celebrare Missam quam liberaliter 
promisit, nulla accepta eleemosyna, quia hujusmodi promissio non 
videtur graviter obligare. “ Omnes autem conveniunt peccare 
graviter, qui omittit Missam debitam ex voto, aut praecepto prae- 
lati ; quia nemo dubitare potest hanc esse materiam gravem in voto, 
vel praecepto.” 4 

149. Si quis exigua acceptarit stipendia, sive ab uno, sive a 
pluribus, scienterque sese obligarit ad quendam numerum Missarum 
celebrandum, tenetur eas celebrare, juxta decretum S. Cong. Con- 
cilii, confirmatum ab Urbano VIII. “ S. Congregatio sub obtesta- 
tione divini judicii mandat, ut absolute tot Missae celebrentur, quot 
ad rationem attributae eleemosynae praescriptae fuerint.” 

150. Pacta de Missis celebrandis, ob justum stipendium juxta 
consuetudinem probatam, nihil habent per se vitii, sed evitanda est 
diligenter omnis species turpis lucri. Si testator reliquerit legatum, 

(1) Vide P. Philippum a Carboneano app. ad tract de Euch. Antoine §. iv, 
qu. 5. (2) S. Alph. 1. vi. n. 317. 

(3) Dec. 8. Cong. Cone. 17 Julii 1655, apud Bened. XIV. Notif. Ivi. 

(4) L. vi. n. 317. 

conditione adnexa offerendi Missas pro ejus anima, intentio ejus 
investiganda est : si enim sibi visus sit proposuisse precipue com- 
munitati, vel sacerdoti subvenire, Missarum numerus arbitrio eorum 
permissus censebitur : secus si suas saluti praesertim voluerit con- 
sulere, Missarum celebratione : tunc enim Missarum numerus juxta 
consuetum stipendium definiendus erit, nisi aliud episcopo, habita 
ratione morum regionis, videatur. 

151. Qui eleemosynam accepit, debet Missam celebrare pro de- 
functis, vel votivam, vel alias, prout petivit donator; et si obstent 
Rubricae, debet eum monere. Caeterum justa de causa poterit a 
petitione aliquatenus recedere, voluntatem petentis aeque interpre- 
tans. “ Cum multae Missae votivae sint acceptae, et non sufficiant 
dies non impediti possunt applicari Missae currentes, ut declaravit 
S. C. 19 Maji 1614.” Equidem voluntas Ecclesiae praeferenda est 
voluntati dantis eleemosynam, qui sacrificii fructum percipiet, licet 
preces diversae sint. 1 

152. Reductio numeri Missarum quae in testamento praescriptae 
sunt, vel in fundatione impositae, nonnisi auctoritate Pontificis fieri 
potest. 2 

153. Applicatio Missae facienda est vel ante Missam, vel ante 
consecrationem, vel in ipsa consecratione : caeterum habitualis inten- 
tio videtur sufficere, adeo ut qui per mensem celebret, ex intentione 
praevia applicandi Missas illas cuidam, revera satisfaciat, licet in 
ipsis nil de eo cogitet. Sed si quis nullo praevio proposito emisso, 
nonnisi post consecrationem cogitet de Missa applicanda, jam non 
poterit eam applicare : vel saltem non censendus est satisfecisse 
oneri. Non sufficit intentio cuidam ex pluribus Missam applicandi, 
sed determinari 3 debet persona, quamvis necesse non sit ut nomine 
innotescat. Hacc studiosius retulimus ut in tanto offerendo sacrificio 
nulla turpis lucri labes reperiatur. 

(1) Vide 8. Alph. 1. vi. n. 422. 

(2) Ex decr. 8. C. Concilii probante Urbano VIII. 

(3) S. Alph. 1. vi. n. 335. 

TRACTATUS XIX. 


DE POENITENTIA. 


CAPUT I. 

DE MATERIA ET FORMA. 

1. Poenitentiae virtus in ea animi dispositione posita est, qua 
homo de peccato admisso dolet ob Deum offensum, illudque in pos- 
terum vitare proponit, et pro viribus satisfacere. Sacramentum 
poenitentiae est ritus a Christo institutus, quo peccata post baptis- 
mum admissa poenitentibus remittuntur, sacerdotis ministerio. “ Est 
autem hoc sacramentum poenitentiae lapsis post baptismum ad salutem 
necessarium, ut nondum regeneratis ipse baptismus.” 1 Ita docet 
concilium Triden tinum. “ Necessarium est,” inquit S. Thomas, 
“ad salutem peccatoris quod peccatura removeatur ab eo: quod 
quidem non potest fieri sine poenitentiae sacramento, in quo operatur 
virtus passionis Christi per absolutionem sacerdotis simul cum 
opere poenitentis, qui cooperatur gratiae ad destructionem peccati. 
Sicut enim dicit Augustinus super Joannem : 4 Qui creavit te sine 
te, non justificabit te sine te.’ Undejpatet quod sacramentum poeni- 
tentiae est necessarium ad salutem post peccatum : sicut medicatio 
corporalis, postquam homo in morbum periculosum inciderit.” 3 

2. Materia hujus sacramenti qualis in baptismo nulla est; sed 
actus poenitentis ejus rationem obtinent, et quasi materia habentur, 
et partes poenitentiae, juxta definitionem Tridentinam: “Si quis 

(1) Sess. xiv. cap. ii. (2) iii. p. qu. lxxxiv. art iv. Resp. 

negaverit ad integram et perfectam peccatorum remissionem requiri 
tres actus in pcenitente, quasi materiam sacramenti poenitentiae, vide- 
licet contritionem, confessionem, et satisfactionem, quae tres poeni- 
tentiae partes dicuntur, anathema sit .” 1 “In illis sacramentis,” in- 
quit S. Thomas, “ quae habent effectum correspon dentem humanis 
actibus, ipsi actus humani sunt loco materiae, ut accidit in poeniten- 
tia et matrimonio. Sicut etiam in medicinis corporalibus quae- 
dam sunt res exterius adhibitae, sicut emplastra et electuaria : quae- 
dam vero sunt actus sanandorum, puta exercitationes quaedam .” 2 
Animi dolor, et confitendi et satisfaciendi propositum ad essentiam 
sacramenti spectant ; imo et confessio quaedam : sed satisfactio ipsa 
nonnisi ad integritatem. 

3. “ Materia proxima hujus sacramenti sunt actus poenitentis : 
cujus materia sunt peccata, de quibus dolet, et quae confitetur, et pro 
quibus satisfacit. Unde relinquitur, quod remota materia poenitentiae 
sunt peccata, non acceptanda, sed detestanda et destruenda .” 3 Ita 
S. Thomas. Materia necessaria dicuntur peccata mortalia, post 
baptismum admissa : materia sufficiens sunt peccata venialia, vel 
peccata mortalia jam remissa. Quae ante baptismum sunt patrata, 
lavacro abluuntur : quod si poenitentis animi defectu id non contingat, 
poenitenti deinde remittuntur vi baptismi : “fictio,” inquit S. Thomas, 
“ non removetur per baptismum, sed per poenitentiam subsequentem : 
qua remota, baptismus aufert culpam et reatum omnium peccatorum 
praecedentium baptismum, et etiam simul existentium cum bap- 
tismo .” 4 Ipsam fictionem quae in baptismo suscipiendo admittitur, 
necessariam esse poenitentiae materiam plerique putant, quum con- 
summetur peccatum ipso fingentis in ecclesiam ingressu : sed constat 
quae praecesserunt peccata non esse sacramenti poenitentiae mate- 
riam. Venialia dicuntur materia sufficiens, quia possunt virtute 
clavium remitti, nam peccata omnia remittendi data est a Domino 
potestas : sed non sunt necessaria materia, quia non excludunt 
hominem a regno caelesti, et multis aliis rationibus eorum veniam 
licet consequi. Quae antea remissa sunt poenitenti peccata, sunt 
materia sufficiens, quia iis iterum defletis, confirmari potest venia 
jam data, et poena remitti; et gratia amplior conferri. In mortis 
discrimine, quando confessionem moribundus nequit facere, vel 

(1) Sess. xiv. can. iv. (2) iii. p. qu. lxxxiv. art. iv. ad 1. 

(3) Ibidem, art. ii. Resp. (4) Ibidem, qu. lxix. art. x. ad 2. 

doloris aliquod indicium dare, absolvitur aliquando, quamvis omnis 
actus sensibilis poenitentis desit ; sed “ praesumitur velle et petere 
absolutionem signis vere sensibilibus, nempe per suspiria, motus 
corporis, saltem per anxiam respirationem, quamvis tunc ista signa 
confessarius non percipiat: sufficiunt enim talia signa in tanta 
necessitate, saltem ex prudenti dubio praesumpta, ad dandam abso- 
lutionem sub conditione.” 1 

4. Forma sacramenti poenitentiae sunt verba sacerdotis quibus 
absolvit poenitentem a peccatis : scilicet : “ Ego te absolvo a peccatis 
tuis, in nomine Patris, et Filii, et Spiritus Sancti.” Praeclare, pro 
more, S. Thomas ait: “hoc sacramentum perficitur per ea quae 
sunt ex parte sacerdotis : unde oportet, quod ea quae sunt ex parte 
poenitentis, sive sint verba, sive sint facta, sint quaedam materia 
hujus sacramenti : ea veri quae sunt ex parte sacerdotis, se habeant 
per modum formae. Cum autem sacramenta novae legis efficiant 
quod figurant, oportet quod forma sacramenti significet id quod in 
sacramento agitur, proportionaliter materiae sacramenti. Unde forma 
baptismi est : 4 Ego te baptizo et forma confirmationis est, 4 Con- 
signo te signo crucis , et confirmo te chrismate salutis ,’ eo quod 
hujusmodi sacramenta perficiuntur in usu materiae. In sacramento 
autem Eucharistiae, quod consistit in ipsa consecratione materiae, 
exprimitur veritas consecrationis, cum dicitur: Hoc est corpus 
meum . Hoc autem sacramentum, scilicet poenitentiae, non consistit 
in consecratione alicujus materiae, nec in usu alicujus materiae 
sanctificatae, sed magis in remotione cujusdam materiae, scilicet 
peccati : prout peccata dicuntur esse materia poenitentiae : ut ex 
supra dictis patet. Talis autem remotio significatur a sacerdote, 
cum dicitur : Ego te absolvo ; nam peccata sunt quaedam vincula, 
secundum illud Proverbiorum V. 4 Iniquitates suae capiunt impium, 
et funibus peccatorum suorum quisque constringitur.’ Unde patet, 
quod haec est convenientissima forma hujus sacramenti : Ego te 
absolvo .” 2 

5. Quod autem auctoritatem divinam sibi sacerdos usurpare videa- 
tur, a peccatis absolvendo, explicat Angelicus Doctor: “Solus 
Deus per auctoritatem, et a peccato absolvit r et peccatum remittit : 
sacerdotes tamen utrumque faciunt per ministerium: in quantum 
scilicet verba sacerdotis in hoc sacramento instrumentaliter operan- 

(1) 8. Alph. 1. vi. n. 482. (2) iii. p. qu. Ixxxiv. art iii. Resp. 

tur in virtute divina, sicut etiam in aliis sacramentis. Nam virtus 
divina est, quae interius operatur in omnibus sacramentalibus signis, 
sive sint res, sive verba. . . . Quia tamen sacerdos sicut minister 
absolvit, convenienter apponitur aliquid quod pertineat ad primam 
auctoritatem Dei, scilicet ut dicatur, ‘ Ego te absolvo , in nomine 
Patris , et Filii, et Spiritus Sancti vel per virtutem passionis 
Christi.” 1 “Cum dicit: Ego te absolvo, ostendit hominem abso- 
lutum, non solum significative, sed etiam effective. Nec tamen 
loquitur quasi de re incerta : quia sicut alia sacramenta novae legis 
habent de se certum effectum ex virtute passionis Christi (licet 
possit impediri ex parte recipientis) ita etiam in hoc sacramento. 
Unde Augustinus dicit in libro de adulterinis conjugiis : * Non est 
turpis, nec difficilis, post patrata et purgata adulteria, reconciliatio 
conjugii, ubi per claves regni coelorum non dubitatur fieri remissio 
peccatorum.” 2 

6. Utrum verba: “a peccatis tuis” necessaria sint ut valeat 
forma, disceptatur inter theologos; quorum utraque sententia est 
probabilis ; sed tutiorem sequi necesse est, quum agatur de valore 
sacramenti. Si pronomen te omittatur, valere formam: ‘absolvo a 
peccatis tuis,’ plures, aliis negantibus, affirmant. Quae sequuntur 
voces : “in nomine Patris, et Filii, et Spiritus Sancti,” plerisque 
non videntur necessariae ; sed omitti nequeunt absque culpa, saltem 
veniali. 

7. Rituale Romanum praescribit absolutionem dandam post poeni- 
tentiam adsignatam, et acceptatam, hac praecipue forma : 

“ Dominus noster Jesus Christus te absolvat; et ego auctoritate 
ipsius te absolvo ab omni vinculo excommunicationis, suspensionis , 
( si pcenitens sit clericus ) et interdicti, in quantum possum et tu 
indiges.” Deinde: “Ego te absolvo a peccatis tuis in nomine 
Patris et Filii et Spiritus Sancti. Amen.” 

Praemittitur plerumque : “ Misereatur tui etc.” “ Indulgentiam, 
absolutionem etc.” Sequitur autem oratio quae incipit: “Passio 
Domini nostri Jesu Christi etc.” In brevioribus et frequentioribus 
confessionibus haec licet omittere. Periculo mortis instante dici 
potest : “ Ego te absolvo ab omnibus censuris et peccatis in nomine 
Patris etc.” 

8. Communiter dicnnt theologi omnes illas preces, exceptis ver- 

(1) iii. p. qu. Ixxxiv. art iii. ad 3. (3) Ibidem, ad 5. 

bis : “ Ego te absolvo a peccatis tuis in nomine Patris, et Filii, et 
Spiritus Sancti. Amen;” posse absque culpa omitti, 1 quum de iis 
tantum dicat concilium Tridentinum eas de Ecclesiae more laudabi- 
liter adjungi. 2 

9. “Dextera versus pcenitentem elevata” profert sacerdos verba: 
“Misereatur tui etc.” et absolutionis quae sequitur formam, sed manum 
non imponit, nam “ ad hoc sacramentum non requiritur manuum 
impositio.” 3 Emendandus idcirco est quorundam mos manus 
capiti imponentium. 

10. Conditio nulla temere adjicienda est formae ; sed simpliciter 
est proferenda, nisi gravissima suadeat ratio : nam in ritu ab Eccle- 
sia praescripto non est facile quid mutandum. Equidem si dubitet 
sacerdos utrum vivat peccator, absolvere poterit, conditione animo 
concepta, vel voce prolata : “ Si tu es capax, absolvo te etc :” nam 
animae discrimen facit ut liceat quacumque ratione subvenire pericli- 
tanti. Multi etiam, cum S. Alphonso, putant absolvi posse pueros 
de quibus dubitatur, utrum peccati malitiam satis noverint, et de eo 
rite doleant: quod licere non tantum in mortis discrimine, et dum 
urget praeceptum Paschale, sed et saepius, ne pueri careant sacra- 
menti gratia, dicunt: 4 sed apponi nequit conditio, quae ipsi absolu- 
tione necessario inhaeret, nempe: “ si rite es dispositus ;” nam Eccle- 
sia utique in forma praescripsit quidquid generatim proferendum est, 
cui proinde nihil licet adjungere. 

11. Sub conditione futura non licet absolvere : v: g : absolvo te, 
dummodo restitueris rem alienam; vel dummodo deserueris pra- 
vam consuetudinem : nec valet hujusmodi absolutio, quum sacerdos 
suspendat vim ejus usque ad rem eventuram, qua eveniente absolutio 
nequit vim obtinere, quum jam praeterierit. 

12. Causae justae absolutionis, adjecta conditione de praeterito, vel 
praesenti, impertiendae, sunt I. Si sacerdos dubitet utrum jam ab- 
solutionis verba protulerit, necne : tunc enim absolvere debet, con- 
ditione mente concepta, “ si te non absolverim, te absolvo.” II. Si 
sacerdos dubitet utrum habeat jurisdictionem in pcenitentem, et res 
urgeat: tunc enim poterit absolvere sub conditione : “ Si valeam ;” 
monito tamen pcenitente ut sibi certius in posterum consulat, quae- 
rendo confessario, cujus jurisdictio sit certa: v : g : si dubitet, utrum 

(1)8. Alph. 1. vi. n. 430. (2) Sess. xiv. cap. ili. 

(3) 8. Thom. iii. p. qu. lxxxiv. art. iv. Resp. (4) S. Alph. 1. vi. n. 432. 

habeat jurisdictionem in sororem charitatis, quas eum, inscio superi- 
ore, adit. III. Si urgeat necessitas suscipiendae Eucharistiae. De 
peccatore qui facile relabitur in peccatum, censet S. Alphonsus eum 
non esse plerumque absolvendum, nisi specialia praebeat doloris 
indicia : aliquando tamem absolvi sub conditione posse» si timendum 
sit, ne dimissus absque absolutione suae salutis curam penitus abji- 
ciat, et in vitiis tabescat . 1 

(1) L. vi. n. 432. 

CAPUT II. 

DE CONTRITIONE. 

13. Contritio definitur “ animi dolor ac detestatio de peccato com- 
misso cum proposito non peccandi de caetero.” 1 Vim vocis pulchre 
explicat S. Thomas : “ ille qui in suo sensu perseverat, rigidus et 
durus, per similitudinem vocatur : sicut durum in materialibus dici- 
tur, quod non cedit actui : unde et frangi dicitur aliquis, quando a 
suo sensu divellitur. Sed inter fractionem et comminutionem, sive 
contritionem, in rebus materialibus (unde haec nomina ad spiritualia 
transferuntur) hoc interest .... quod frangi dicuntur aliqua, quando 
in magnas partes dividuntur: sed comminui vel conteri, quando ad 
partes minimas reducitur quod in se solidum erat. Et quia ad 
dimissionem peccati requiritur, quod affectum peccati homo totaliter 
dimittat, quem per quandam continuitatem et soliditatem in suo sensu 
habebat : ideo actus ille, quo peccatum dimittitur, contritio dicitur 
per similitudinem.” 2 

14. Perfecta dicitur contritio, quoties ex Dei dilectione propter 
se oritur : imperfecta , si ex suppliciorum metu, vel peccati turpitu- 
dine concipiatur ; quae tamen odium peccati et propositum novae vitae 
includere debet, ut valeat ad veniam in sacramento impetrandam. 
Contritio perfecta, quae votum sacramenti necessario includit, etiam 
ante illud susceptum veniam impetrat et gratiam poenitenti, nam tota 
animi afflictione eum quaerenti Deus eam pollicitus est. Sic populo 
Israelitico, in gentes omnes ob crimina dispergendo, dixit olim 
Moyses: “Cum quaesieris ibi Dominum Deum tuum, invenies 
eum: f si tamen toto corde quaesieris, et tota tribulatione animae 
tuae.” 3 Hinc concilium Tridentinum agnovit contingere posse 
ut venia impetretur, antequam sacramentum actu suscipiatur, non 
tamen absque ejus voto: “Docet etsi contritionem hanc ali- 

(1) Cone. Trid. Sess. xiv. c. iv. de pcenit. 

(2) Suppi, ili. p. qu. i. art. i. Resp . (3) Deut iv. 29. 

quando charitate perfectam esse contingat, hominemque Deo 
reconciliare, prius quam hoc sacramentum actu suscipiatur, ipsam 
nihilominus reconciliationem ipsi contritioni sine sacramenti voto, 
quod in illa includitur, non esse adscribendam.” 1 Damnata idcirco 
est Baji assertio : “ Per contritionem etiam cum caritate perfecta 
conjunctam, et cum voto percipiendi sacramentum non remittitur 
crimen extra casum necessitatis aut martyrii, sine actuali susceptione 
sacramenti.” 2 Utrum autem charitas ipsa perfecta esse debeat, specie 
et gradu, controvertitur : plerisque opinantibus veram charitatem, 
quantumvis remissam, et gradu veluti minimam, veniam peccatorum 
afferre, dicente Christo de singulis eum diligentibus : “ Qui ^diligit 
me diligetur a Patre meo.” 3 S. Thomas dicit: “charitas non 
potest esse cum peccato mortali.” 4 Contritio igitur ex charitate, 
qua quis Deum complectitur, veniam assequitur ante sacramentum 
susceptum, quod tamen pcenitens in animo habet deinceps suscipere. 
Anima ad Deum conversa, Deus statim fit propitius : “ Haec dicit 
Domiuus exercituum : convertimini ad me, ait Dominus exercituum, 
et convertar ad vos, dicit Dominus exercituum.” 5 

15. Contritio, quatenus generatim intelligitur, est omnino neces- 
saria ut quis veniam peccatorum assequatur : nec enim Deus ignoscit 
peccatori quem delicti haud poenitet : “ fuit autem,” inquit concilium 
Tridentiniim, “ quovis tempore ad impetrandam veniam peccatorum 
hic contritionis motus necessarius.” 6 Equidem, Christo monente, 
interitus manet haud pcenitentes : “ Nisi poenitentiam habueritis 
omnes similiter peribitis.” 7 Hinc praedicavit : “poenitentiam agite.” 8 
Animi quidem mutatio vi vocis fietavosu indicatur ; sed et dolor de 
Dei offensa, cum conversione ad eum, cum ea necessario conjungi- 
tur: “Poenitemini” inquit Petrus, “et convertimini ut deleantur 
peccata vestra.” 9 In dilectione Dei includitur peccati odium, quod 
tamen oportet elici, animo illud detestante. 

16. In mortis articulo contritio perfecta est elicienda, ex commu- 
niori sententia ; oportet enim tunc saluti quammaxime consulere, ne 
quid forsan desit. In periculo mortis verosimili eadem ratione 
animae est consulendum. Si nullum immineat periculum, peccati 


( 1 ) Sess. xiv. cap. iv. de poenit. 

(3) Joan. xiv. 21. 

(5) Zach. i. 3. 

(7) Luc. xiii. 3. 


(2) Prop. Ixxi. 

(4) 2. 2 ©. qu. xiv. art. iv. 

(6) Sess. xiv. cap. 1 v. de panit. 

(8) Mat. iv. 17. 

(9) Act. iii. 19. 

tamen reus est, qui diu differt admissa detestari, et ex animo ad Deum 
converti : nam communis vitae conditio periculo haud vacat, et inju- 
riam novam irrogat Deo, qui diu negligit gratiam ejus quaerere, 
tantum bonum parvi faciens : quapropter Spiritus Sanctus interitum 
ei intentat : “ Non tardes converti ad Dominum, et ne differas de die 
in diem. Subito enim veniet ira illius, et in tempore vindictae dis- 
perdet te.” 1 Dilata conversione est periculum in peccatum relabendi, 
nam, ut sapienter monet S. Gregorius M. u peccatum quod poeni- 
tentia non diluit, ipso suo pondere mox ad aliud trahit.” 2 Caeterum 
certo statui nequit quando quis novi peccati reus sit ob neglectum 
contritionis eliciendae, quum plurimum pendeat ex indole et lapsus 
periculo: quo enim quis proclivior est ad lapsum, eo magis tenetur 
poenitentia cavere ne cadat. “ Puto” inquit S. Alphonsus, “ nullo 
modo excusari a mortali qui existens in mortali per notabile tempus 
differret poenitentiam : tum quia peccaret contra praeceptum charitatis 
erga Deum, quod saltem pluries in anno quemcumque obstringit — 
tum quia insuper peccaret contra charitatem erga seipsum, cum se 
exponeret proximo periculo novarum culparum tentationibus suc- 
cumbendo.” 3 Tempus autem ex speciali fragilitate uniuscujusque 
pendere indicat, rudesque plerumque a novo peccato excusari, quia 
animum non advertunt ad obligationem dolendi de admissis. Tenetur 
certe ad contritionem eliciendam, qui sibi conscius peccati mortalis, 
debet sacramenta ministrare, vel vivorum sacramentum suscipere : 
item qui nequit tentationes superare, nisi contritione elicienda : item 
quando tenetur caritatis actum elicere, nam si peccatum memoriae 
occurrat, cum animi detestatione et dolore rejiciendum est. 

17. Ad venialium peccatorum remissionem contritione seu animi 
poenitentia opus est, nam ipsa ratio suadet non oportere dimitti pec- 
catum ei cui non displicet illud admisisse. Hinc Augustinus ait : 
“Nec quemquam putes a quocumque seu magno, seu parvo peccato 
ad correctionem sine poenitentia posse transire.” 4 Caeterum pro 
minori delicti gravitate levior animi displicentia sufficit : “ Non 
tamen,” inquit S. Thomas, sufficit habitualis displicentia quae habe- 
tur per habitum charitatis, vel poenitentiae virtutis : quia sic charitas 
non compateretur peccatum veniale, quod patet esse falsum. Unde 
sequitur quod requiratur quaedam virtualis displicentia : puta cum 

(1) Eccl. v. 8. (2) L. xxiii. mor. cap. ix. 

(3) L. vi. n. 437. (4) Ep. xlviii. 

aliquis hoc modo fertur secundum affectum in Deum et res divinas, 
ut quicquid sibi occurreret quod eum ab hoc motu retardaret, dis- 
pliceret ei, et doleret se haec commississe, etiam si actu de illo non 
cogitaret.” 1 Sed fieri potest ut quis quarundam culparum veniam 
dolendo impetret, quin omnes ei remittantur, quum possit magis 
minusve acceptus Deo esse. 

18. Quoties qnis accedit ad absolutionem impetrandam venia- 
lium tantum delictorum reus, debet de uno saltem dolere, ut sit 
locus veniae indulgendae : secus frustra proferentur sacerdotis verba, 
et injuria gravis, uti plerique censent, fiet Christo, cujus institutum 
nullum fit et inane : non enim dimittitur peccatum nisi poenitenti. 
Caeterum opus non est, juxta plerosque, ut singula peccata levia detes- 
tetur, nam unum absque altero remitti potest, quum charitas ea non 
necessario excludat. De multitudine et frequentia peccatorum 
venialium poterit etiam quis dolere, eaque minuenda proponere, vel 
graviora et magis voluntaria vitare. “ Poenitentia de peccatis mor- 
talibus,” inquit S. Thomas, “requirit quod homo proponat abstinere 
ab omnibus et singulis; sed ad poenitentiam venialium requiritur 
quod homo proponat abstinere a singulis, non tamen ab omnibus, 
quia hoc infirmitas hujus vitae non patitur : debet tamen habere pro- 
positum se praeparandi ad venialia minuenda.” 2 

19. Contritio necessaria ad veniam et justitiam in sacramento poeni- 
tentiae impetrandam, debet esse formalis , interna , supernaturalis , 
universalis , efficax et summa . Formalis contritio est peccati 
detestatio, quae actu elicitur, animo illud aversante : virtualis 
contritio in charitate necessario includitur, nec enim quis poterit 
Deum vere diligere, quin peccatum odio habeat. Sic et propositum 
non peccandi in charitate includitur: sed qui ad sacramentum 
accedit, debet illud elicere, sicut et peccatum detestari. Interna 
contritio omnino est, animi quippe est dolor, hortante propheta ut 
corda prae vestibus scindamus poenitendo : “ Scindite corda vestra, 
et non vestimenta vestra :” 3 “ Sacrificium Deo” ait Psaltes, 
“ Spiritus contribulatus.” 4 Supernaturalis debet esse contritio, ex 
Spiritus Sancti inspiratione concepta, ob rationes fide innotescentes : 5 
nec enim ignoscit Deus peccatori dolenti humanitus ob incom- 
moda et mala quae sibi evenerunt; facile autem contingit ut ex 

(1) iii. p. qu. lxxxvii. art. i. Resp. 

(2) Ibidem, ad 1. (3) Joel. ii. 13. 

(4) Ps. 1. 19. (5) Vide Cone. Trid. Sess. vi. c. ili* 

malis peccati effectibus poenitentiae supernaturalis nascatur occasio. 
Universalis , sit oportet omnia respicien speccata gravia, quae poeni- 
tens admisit : *“ Falsam poenitentiam esse constat,” inquit concilium 
Lateranense II., “ cum spretis pluribus, de uno solo poenitentia agitur, 
aut cum sic agitur de uno, ut non discedatur ab alio. Unde scriptum 
est : ‘ Qui totam legem observaverit, offendat autem in uno, factus 
est omnium reus scilicet quantum ad vitam aeternam ; sicut enim 
si peccatis esset omnibus involutus, ita si in uno tantum maneat, 
aeternae vitae januam non intrabit .” 1 Singula peccata speciali dolore 
detestari necesse non est : imo nec expedit quae lubrica sunt animo 
revolvere : sed omnia prorsus rejicienda sunt, et quae animum magis 
devinctum tenuerunt, summo odio prosequi oportet . 2 Si quis peccato 
graviori admisso, illud confiteatur cum vera detestatione et dolore, 
haud sibi conscius alterius peccati etiam mortalis, quod animo fovet, 
quaerunt theologi utrum sacramentum poenitentiae suscipere dicendus 
sit : seu uti scholastici loquuntur, utrum sacramentum hoc validum 
esse possit, et informe. Plerique id affirmant, quia confessio, dolor, 
et absolutio habentur, quae ad valorem sacramenti videntur sufficere : 
quod autem gratiae obex ex peccato alio oriatur, facit sacramentum 
informe. Dolor igitur universalis esse debet, adeo ut homo omne 
peccatum a se projiciat et detestetur, quo casu nulli dubium sacra- 
menti fructum haberi, licet peccatum memoriae non occurrat. Efficax 
contritio sit necesse est, quatenus animum avellat a peccato, et paret 
ad omnia facienda quibus lapsus vitetur: nec enim sufficit animi 
displicentia quae cum peccati affectu conjuncta est. Hinc vates 
hortatur: “projicite a vobis omnes iniquitates vestras in quibus 
praevaricati estis, et facite vobis cor novum et spiritum novum .” 3 
Summa debet esse contritio, adeo ut homo peccatum prae alio quovis 
malo detestetur, et animo paratus sit illud numquam admittere, 
etiamsi oporteat idcirco gravia quaecumque tolerare. “ Convertimini 
ad me,” inquit Deus, “ in toto corde vestro .” 4 Attamen necesse 
non est ut vehementior sit doloris sensus, qui plerumque ex rebus 
quae sensus afficiunt facilius oritur; sed sufficit ut animi judicio et 
aestimatione peccatum malo quovis alio gravius habeatur, quod 
voluntas proinde prae caeteris malis aversatur et rejicit. S. Thomas 
rem dilucide explicat: “ in contritione est duplex dolor. Unus est 

(1) Cap. xxii. (2) S. Alph. 1. vi. n. 438. 

(3) Ezech. xviii. 31. (4) Joel. ii. 12. 

in ipsa voluntate, qui est essentialiter ipsa contritio, qui nihil aliud 
est quam displicentia praeteriti peccati : et talis dolor in contritione 
excedit omnes alios dolores : quia quantum aliquid placet, tantum 
contrarium ejus displicet : finis autem ultimus super omnia placet, 
cum omnia propter ipsum desiderentur : et ideo peccatum quod a 
fine ultimo avertit, super omnia displicere debet. Alius dolor est 
in parte sensitiva, qui causatur ex primo dolore : vel ex necessitate 
naturae, secundum quod vires inferiores sequuntur motum supe- 
riorum : vel ex electione, secundum quod homo poenitens in seipso 
hunc dolorem excitat, ut de peccatis doleat. Et neutro modo oportet, 
quod sit maximus dolor : quia vires inferiores moventur vehementius 
ab objectis propriis, quam ex redundantia superiorum virium. Et 
ideo quanto operatio superiorum virium est propinquior objectis 
inferiorum, tanto magis sequuntur eorum motum: et ideo major 
dolor est in sensitiva parte ex laesione sensibili, quam sit ille, qui in 
ipsa redundat ex ratione. Et similiter major, qui redundat ex 
ratione de corporalibus deliberante, quam qui redundat ex ratione 
considerante spiritualia. Unde dolor in sensitiva parte ex displicentia 
rationis proveriiens de peccato, non est major dolor aliis doloribus, 
qui in ipsa sunt. Et similiter nec dolor, qui est voluntarie assumptus : 
tum quia non obedit affectus inferior superiori ad nutum, ut tanta et 
talis passio sequatur in inferiori appetitu, qualem ordinat superior: 
tum etiam quia passiones a ratione assumuntur in actibus virtutum 
secundum mensuram quandam, quam quandoque dolor qui est sine 
virtute, non servat, sed excedit.” 1 Hinc contritio debet esse summa 
' appretiative , non intensive , uti loquuntur scholae doctores. Plorat 
mater infantis mortem prae peccato admisso, quae tamen noluerit 
peccando vitam ejus servare. Opus tamen non est, nec plerumque 
expedit, speciales "eventus ponderare, deliberantes utrum aerumnas 
graviores pati parati simus, potius quam peccatum admittere : 2 tanta 
enim est rerum sensus afficientium vis, et mentis infirmitas, ut 
periculum sit consensus in peccatum, ne calamitate aliqua premamur : 
quem tamen forsan haud praestaremus, gratia adjuti ad discrimen 
imminens declinandum. Non oportet omnino apud se statuere 
peccatum prae inferno fugere, nam repugnat ordini divinae provi- 
dentiae : infernus enim est poena peccati, et animam in peccato 


(1) Suppi, iii. p. qu. iii. art. i. Resp* 

(2) Vide Busembaum apud S. Alph. 1. vi. n. 433. 

firmatam necessario exhibet: nemo igitur posset infernum eligere 
absque peccato. Aliquando vehementia doloris animum valde con- 
tritum indicat: sicuti contigit meretrici scelera ad pedes Domini 
deflenti. Spes veniae cum contritione conjugenda est ; l dolor enim 
qui spe caret, instar est animae cruciatus quo torquentur damnati. 

20. Ut sacramentum poenitentiae suscipiatur, contritio, quatenus 
generatim intelligitur, necessaria est, adeo ut nequeat suscipi, si haec 
desit, licet quis putet se vere animo esse contritum. Qui igitur 
inculpate accedit, dolore necessario carens, a sacrilegii quidem 
crimine excusatur, sed nullum suscipit sacramentum. 

21. Utrum fidei et spei actus una cum contritione, eliciendi sint 
necessario, dum quis ad poenitentias sacramentum se disponit, dispu- 
tatur. Non facile ostenditur speciali aliqua lege quemque teneri ad 
eos ea occasione eliciendos : sed oportet ut ex fide et spe moveatur 
ad veniam in sacramento quaerendam : nec enim ex motu naturali et 
humano salutaris contritio haberi potest. Utriusque virtutis actus 
ipso contritionis sensu contineri liquet, ideo enim quemque pcenitet 
delictorum, quod Deum vindicem agnoscat, . eumque poenitenti pro- 
pitium fore speret. Igitur optimum est fidei speique actus speciales 
elicere, dum quis contritionis motum excitare studet, sed animo 
nemo est angendus de iis haud specialiter elicitis. 

22. Gravis diu fuit inter theologos controversia, utrum attritio, 
dolor scilicet ex timore poenarum conceptus, sufficeret ad veniam in 
sacramento assequendam. Peccati detestationem omnino requiri 
apud omnibus res est explorata ; nemo enim veniae idoneus est, qui 
animo adhaeret peccato, illudque vellet patrare nisi poenae eum mane- 
rent : sed fieri potest ut affectum peccandi deponat, ex ipso sup- 
pliciorum metu, et toto animo a peccato abhorreat, quod Deus judex 
justus adeo detestatur et punit. Plerique theologi tenent attritionem 
sufficere ut quis in sacramento veniam impetret : nam affectu pec- 
candi deposito, obex tollitur, adeo ut sacramenti gratia suum effec- 
tum consequi possit. Id ex doctrina Tridentina sequitur : “ illam 
vero contritionem imperfectam, quae attritio dicitur, quoniam vel ex 
turpitudinis peccati consideratione, vel ex gehennae et poenarum 
metu communiter concipitur, si voluntatem peccandi excludat, cum 
spe veniae; declarat (sancta synodus) non solum non facere homi- 
nem hypocritam, vel magis peccatorem, verum etiam donum Dei 

(1) Cone. Trid. Sess. xiv. cap. iv. 

esse, et Spiritus Sancti impulsum, non adhuc quidem inhabitantis, 
sed tantum moventis, quo pcenitens adjutus viam sibi ad justitiam 
parat. Et quamvis sine sacramento poenitentiae per se ad justifica- 
tionem- perducere peccatorem nequeat, tamen eum ad Dei gratiam in 
sacramento poenitentiae impetrandam disponit.” 1 Equidem ex his- 
toria concilii constat vocem sufficit deletam esse patrum quorumdam 
rogatu, et loco ejus disponit positam, ne controversia de attritionis 
sufficientia dirempta supremo judicio videretur: sed sermonis con- 
textus ostendit de dispositione proxima agi, quae in sacramento 
gratiam impetrat. Quod autem concilium de baptizando dicat eum 
Deum tamquam omnis justitiae fontem diligere incipere, non officit 
attritionis sufficientiae, sive in baptismo, sive in poenitentia, nam qui 
etiam ex gehennae metu peccatum detestatur, et peccandi affectum 
deponit, incipit Deum ita diligere, quum ad eum tamquam justitiae 
auctorem et datorem convertatur. Favet huic sententiae S. Thomas : 
“ Si ante absolutionem aliquis non fuisset perfecte dispositus ad 
gratiam suscipiendam, in ipsa confessione et absolutione sacramentali 
gratiam consequeretur, si obicem non poneret.” 2 Equidem flagrante 
in scholis controversia, vetuit Alexander VII. die 5 Maji 1677, sub 
excommunicationis poena Sedi Apostolicae reservata, ne quis audeat 
alicujus theologicae censurae, alteriusve injuriae aut contumeliae nota 
taxare alterutram sententiam, sive negantem necessitatem aliqualis 
dilectionis Dei in attritione ex metu gehennae concepta, quae hodie 
inter scholasticos communior videtur, sive asserentem dictae dilec- 
tionis necessitatem.” 

23. Ad praxim quod 'attinet, censemus nemini denegandam abso- 
lutionem, qui attritus est: nam injuria ei fieret, nullum certum 
obicem gratiae sacramenti objicienti : et tutiori sententiae de iis quae 
spectant ad valorem sacramenti non est inhaerendum cum proximi 
injuria, cui sententia maxime probabalis et, juxta plerosque, certa, 
favet. Equidem ita fere omnes confessarii agere consueverunt. 
Attamen Rituale Romanum praescribit confessario ut poenitentem 
“ ad dolorem et contritionem efficacibus verbis adducere conetur :” 
quapropter diligentia in eo desideratur, uti adnotat Benedictus XIV. 

24. Contritio concepta ex poenarum metu intelligitur a nonnullis 
de poenis temporalibus prout infliguntur a Deo, scelerum vindice : 
sicut Ninivitas poenituit, urbis eversionem a Deo irato metuentes : 

(1) Sess. xiv. cap. iv. de poenitentia . (2) Suppi. iii. p. qu. xviii. art. i. 

constat autem non sufficere eam quae ex hujusmodi poenarum metu, 
prout in se sunt, oritur, nec enim qui carcerem, infamiam, supplici- 
umve timet ob crimen patratum, idoneus est veniae sacramentali, 
quamdiu Deum ultorem in his omnibus non spectat. Curandum est 
omnino ut peccator poenas inferorum praesertim consideret, ne de 
dolore, utrum sit supematuralis, dubitari queat. 

25. Contritio praemittenda est absolutioni, quum haec nonnisi 
poenitenti danda sit. Praestat ut confessioni praecedat, ut haec iude 
prodeat: sed qui absque animi dolore efficaci retulit confitendo pec- 
cata, idoneus est veniae, si peccatis recensitis ea ex animo deteste- 
tur : quod ex mox laudatis Ritualis verbis colligere est. Caeterum 
requiritur, ex communi theologorum sententia, ut confessio ad abso- 
lutionem impetrandam fiat, ideoque ex quodam doloris sensu, vel eo 
animo ut dolor deinceps excitetur : nec enim peccatorum relatio in 
colloquiis consuetis sufficit ut quis absolvatur, licet in tribunali dicat, 
se de iis quae ita retulerat ex animo dolere : nam accusatio sacra - 
mentalis requiritur. 1 Contritio quae diu praecessit confessioni, vix 
pars sacramenti haberi potest : sed quae elicita est animo confitendi, 
videtur sufficere, licet nonnisi post diem unum alterumve confessio 
fiat. Expedit quidem dolorem ante confessionem, vel saltem ante 
absolutionem iterum excitare : angi tamen animo non debet poenitens 
qui peccata dolenter refert, licet verbis actum contritionis non eliciat; 
non enim doloris verba, sed ipse poenitendi animus ad sacramentum 
requiritur. Debet contritio ad sacramentum referri, ut pars ejus 
habeatur: quapropter poenitentis animus ad confessionem dirigen- 
dus est: caeterum nonnulli censent dolorem, qui ad confessionem non 
fuerit relatus, sufficere. Si quis post confessionem statim recorde- 
tur peccati, illud contritione animi iterum deflendum erit, ut absolu- 
tionem novam possit recipere, nova materia allata. Id minime 
necessarium putat nonnemo ; sed tutior in re sacramentali sequenda 
est sententia, ne valor sit dubius. 

(I) S. Alph. 1, vi. n. 445 et n. 502. 

CAPUT III. 

DE PROPOSITO. 

26. Propositum non peccandi de eae tero requiri in pcenitente 

constat ex concilio Tridentino. 1 Illud includi necessario in ipso 
contritionis motu omnes facile concedunt ; nec enim eum vere pce- 
nitet admissorum, qui ea in posterum vitare non sibi proponit : sed 
utrum speciale propositum eliciendum sit disputatur. Placet nobis 
sententia S. Alphonsi, quem ducem in plerisque sequimur, pro- 
positum eliciendum esse si de futuro occurrat cogitatio, 2 nam securi- 
tati suae et valori sacramenti consulendum est tutiori ratione : sed si 
quis vere doluerit, et peccata confessus absolutionem receperit, non 
putamus eum animo angi debere, etsi existimet se propositum spe- 
cialiter haud elicuisse : nam in vera contritione necessario inest, et 
verosimiliter elicitum fuit, licet ejus non recordetur. Qui autem 
novit Se propositum haud elicuisse, eoque caruisse videtur, uti ex 
facili lapsu suspicari est, debet saluti suae consulere, confessione 
iteranda. v 

27. Firmum sit propositum necesse est, nempe pcenitens debet 
omnino animo ita esse dispositus, ut nullius mali timore, nullius boni 
cupidine, velit in posterum peccare lethaliter. Necesse quidem non 
est ut certo sibi persuadeat, se nunquam relapsurum ; sed debet id 
sibi proponere, et in animo habere omnia adhibere subsidia quibus 
peccatum evitet. Quod si existimet se certo relapsurum, vix neces- 
sarium propositum habere censendus est: nam vel non proponit 
necessaria adhibere fragilitatis remedia, vel Deo adjutori non fidit. 
Fieri quidem potest ut suae fragilitatis conscius, vel ex mentis infir- 
mitate, vix audeat sibi polliceri in bono proposito perseverantiam : 
quae mentis incertitudo non videtur obstare, si velit remedia fideliter 
adhibere, et Dei auxilium enixe petat. 

28. Universale debet esse propositum, nam, docente S. Thoma, 
“ poenitentia de peccatis mortalibus requirit, quod homo, proponat 
abstinere ab omnibus et singulis.” 3 Equidem qui non vult omnia 

(1) Sess. xiv. c. iv. depoenit . (2) L. vi. n. 450. 

(3) iii. p. qu. lxxxvii. art. i. ad 1. 

peccata lethaiia vitare, Dei offensam non odisse convincitur : idcirco 
non tantum ea quae admissa dedet pcenitens, quaeque majus periculum 
illi afferunt, specialiter vitanda proponere sibi debet, sed quaecumque 
Deo. displicent, quae tamen sigillatim non oportet menti exhibere, ne 
tentationi detur locus. 

29. Efficax debet esse propositum, ideoque ad illud exeeutioni 
demandandum pcenitens paratus sit necesse est omnia usurpare 
adminicula, et subsidia, quae media dicuntur, quibus peccatum vitetur: 
non enim serio dolere videtur, qui non vult ea facere, vel vitare, sine 
quibus vix posset in bono proposito constans esse et fidelis. Igitur 
consortia malorum vitanda sunt, libri pravi destruendi, preces fre- 
quentandae, sacrae lectioni et meditationi vacandum, aliaque pro 
uniuscujusque conditione et fragilitate facienda sunt, vel fugienda. 
At ex lapsu deinceps secuto certo concludi nequit propositum non 
fuisse efficax; tanta enim est hominis fragilitas, ut facile a bono 
avertatur, et ruat in pejus, cupiditate impellente.” “ In quorundam 
corda,” inquit S. Gregorius M. “ venit Deus, et mansionem non 
facit ; ad perpetranda peccata redeunt, ac si minime planxissent.” 1 

30. Periculum peccati fugiendum est, ideoque propositum illud 
respicere debet, nam “qui amat periculum in illo peribit.” 2 Caete- 
rum non omne fugiendum est periculum ; secus oporteret ex hoc 
mundo exire: sed illud quod proximum habetur, quod, scilicet, 
spectata humana fragilitate verosimilem lapsus occasionem praebebit. 
Formale a S. Alphonso vocatur “illud quod est proxime conjunc- 
tum cum peccato, ita ut homo in eo constitutus probabiliter peccabit, 
sive in peccatum consentiet: et hoc periculum semper vitandum est. 
Intelligendum tamen hoc, (ut bene advertit Croix 1. v. n. 204) si 
periculum sit consensus, non autem simplicis tentationis, aut motuum; 
Materiale vero est illud, quod cum peccato non est proxime con- 
junctum, sed tantum remote, ratione necessitatis, et mediorum quae 
homo adhibet ad peccatum vitandum ; unde tunc accidet quod occasio 
de se sit proxima, et periculum remotum : prout evenire potest in 
chirurgo, qui in medendis partibus secretioribus puellae utique esset 
in occasione proxima peccandi, sed ratione necessitatis, et officii, si 
debitas adhibeat cautiones piarum cogitationum, precum, protesta- 
tionis de non consentiendo, bene poterit a culpa excusari ; quia tunc 
divina adjuvante gratia, periculum fit remotum et materiale.” 3 

(] ) Hom. xxx. in Evang . (2) Eccl. iii. 27. 

(3) L. vi. n. 452. 

31. Periculum proximum peccandi vitandum est, licet quis hac- 
teuns in eo non lapsus fuerit, vel etiamsi semel, vel bis, in eo extite- 
rit victor: si enim per se plerumque inferat ruinam, nemo nisi 
temere in id se ingerit. Hinc puella quae a domino vehementer 
tentata restitit, debet quantocyus ejus deserere domum, ne forte 
novae tentationi cedat : nisi ipsa virtute robusta eum ita repulerit, ut 
persuasum habeat eum in posterum nil hujusmodi ausurum. Qui 
vehementem libidinem in se accendi experitur, quoties alicujus 
fruitur conspectu, debet ejus consortium vitare, quamvis hacte- 
nus libidini haud cesserit. In probabili lapsus discrimine saluti 
suae consulendum est : quod si urgeat aliorum necessitas extrema, iis ♦ 
subveniendum, etiam cum sui periculo; nam charitas id exigit, et 
necessitas facit periculum remotum. Si lapsus sit probabilior, saluti 
propriae consulendum est juxta Tournelium : sed S. Alphonsus 
censet ex necessitate periculum etiam eo casu fieri remotum, ideoque 
adhibita majori cautela, et precibus ad Deum fusis, licere se aliorum 
causa tanto objicere discrimini. 1 Haec in parochis et missionariis 
praecipue locum habent. 

(1) L. vi. n. 453. 

CAPUT IV. 

DE CONFESSIONE. 

§. I. De Confessionis natura. 

32. Confessio, quae ad sacramentum Poenitentiae pertinet, est 
suorum peccatorum accusatio facta sacerdoti, jurisdictionem habenti, 
ad obtinendam eorum veniam, vi potestatis clavium a Christo Eccle- 
siae concessae. Sexdecim ejus dotes recensentur, quae memoriae 
causae sic enuntiantur : 

Sit simplex, humilis confessio, pura, fidelis, 

Atque frequens, nuda et discreta, lubens, verecunda, 

Integra, secreta, et lacrymabilis, accelerata, 

Fortis, et accusans, et sit parere parata. 1 

33. Igitur oportet ut peccata exponantur verbis simplicioribus, 
omni fuco carentibus, et humili quidem animo. Pura debet esse 
confessio, quae ad rem non pertinent evitatis. Fidelis sit necesse est, 
procul dolo omni et arte verborum, quibus veletur delictum. Fre- 
quenter confiteri consilii est ; semel in anno necessarium, ex Eccle- 
siae praecepto. Nuda dicitur confessio, quae res prout sunt refert: 
quae tamen discreta esse debet et verecunda , ne quid turpe vel 
noxium proferatur; ipsa enim flagitia quae quis admiserit, vocibus 
verecundis indicanda sunt. Lubens confessio est, quam sponte 
quis peragit, quae enim extorquetur aliquando a noxiis delicti con- 
fessio, omnino differt a sui accusatione, quam pce nitens facit, Deo ut 
obtemperet. Integra est, quoties nil omittitur quod lex divina 
declarari jubet: secreto fit, nemini scilicet, praeter sacerdotem quis 
tenetur sua revelare delicta, quae aeterno silentio servanda sunt. 
Lacrymas effundere, dum quis confitetur, necesse non est ; sed ex 
vero animi dolore confessio prodire debet ; pcenitens quippe plangere 
peccata censetur : vel saltem dirigi debet confessio ad veniam impe- 

(1) S. Thom. Sup. iii. p. qu. ix. art. iv. 

Vol. III.— 14 

trandam, quae sine dolore non potest haberi. Celeriter peragenda 
est, nec enim moras nectere juvat, prolixa rerum enarratione ; sed 
paucis plerumque verbis quae admisimus declaranda sunt. Fortis 
habetur, qui poenae formidine haud deterretur a delictis declarandis. 
Accusat se peccator, quae in sui excusationem quodammodo cedunt 
reticens. Denique animum paratum habere oportet ad ea exequenda 
quae sacerdos jusserit in peccatorum expiationem. Confessio autem 
ita facienda est ut intelligatur : nec enim confiteri dici posset qui 
surdo, linguae prorsus ignaro, dormitanti, vel alias haud advertenti 
ad dicta, referret peccata: caeterum poenitens nimis angi non debet, 
verens ne haud satis intelligatur. 

34. Confessionem divino jure praecipi alias ostendimus, quod 
Tridentina synodus perspicuo docet. “ Ex institutione sacramenti 
Poenitentiae universa Ecclesia semper intellexit, institutam etiam 
esse a Domino integram peccatorum confessionem, et omnibus post 
baptismum lapsis jure divino necessariam existere : quia Dominus 
noster Jesus Christus e terris ascensurus ad coelos, sacerdotes sui 
ipsius vicarios reliquit, tanquam praesides et judices, ad quos omnia 
mortalia crimina deferantur, in quae Christifideles ceciderint : qui 
pro potestate clavium, remissionis, aut retentionis peccatorum sen- 
tentiam pronuntient. Constat enim sacerdotes judicium hoc, in- 
cognita causa, exercere non potuisse, neque aequitatem quidem illos 
in poenis injungendis servare potuisse, si in genere duntaxat, et non 
potius in specie, ac sigillatim sua ipsi peccata declarassent.” 1 Equi- 
dem in epistola antiquissima Barnabae adscripta confitendi peccata 
lex inculcatur : 2 “ Confiteberis peccata tua.” 

35. Diligens praemittendum est conscientiae examen. Concilium 
Tridentinum docet “oportere a pcenitentibus omnia peccata mor- 
talia, quorum post diligentem sui discussionem conscientiam habent, 
in confessione recenseri ; . . . . constat enim, nihil aliud in Ecclesia a 
poenitentibus exigi, quam ut, postquam quisque diligentius se ex- 
cusserit, et conscientiae suae sinus omnes, et latebras exploraverit, 
ea peccata confiteatur, quibus se Dominum et Deum suum mortali- 
ter offendisse meminerit.” 3 Diligentia haec ea intelligitur quae in 
rebus gravissimis adhiberi solet, et proportionem servat cum tem- 

(1) Sess. xiv. cap. v. de pcenit. 

(2) irti a/toptccu* dov. §. xix. Hebraismus videtur, vel forsan 
totam poenitentiae disciplinam complectitur. 

(3) Sess. xiv. cap. v. de pcenit. 

pore quod ab ultima confessione elapsum est, et negotiorum quibus 
pcenitens implicatus est, mole, et cautela in iis gerendis servata. 
Quod ad rudes litterarum, et alios parum edoctos attinet, indigent 
maxime sacerdotis opera, qui eos prudenter interroget, vix enim 
alias idonei evadant confessioni faciendae ; prout litteris Encyclicis 
monuit Leo XII. sed et nuper conversis a fide, et timidis, et 
scopulosis idem praestandum est auxilium : et raro aliquis, et hu- 
manissimis verbis, 1 dimittendus est ob examen omissum, sed adju- 
vandus potius interrogationibus, quae tamen parce et prudenter pro 
pcenitentis conditione, ex iis quae confitetur conjectura desumpta, 
faciendae sunt. 


§. II. De confitendi obligatione. 

36. Divinum confitendi praeceptum obligat peccatorem in periculo 
gravi mortis versantem, v: g: mulierem partu difficili instante, 
militem ingressurum certamen, aegrotantem periculose. Equidem 
quisque tenetur saluti suae consulere, iis adhibitis remediis quae in 
peccatorum remissionem a Christo Domino sunt relicta ; et proinde 
peccata confiteri sacerdoti in mortis saltem discrimine, quum tunc 
maxima sit necessitas sibi consulendi. “ Quia ea quae sunt de ne- 
cessitate salutis, tenetur homo in hac vita implere : ideo si pericu- 
lum mortis immineat, etiam per se loquendo obligatur aliquis ad 
confessionem faciendam tunc.” 1 Saepe etiam in vita confiteri ne- 
cesse est, nullo imminente periculo, nam est remedium peccati, et 
munimen contra hostem, quod negligi nequit absque divinae majes- 
tatis, quam temnere videtur peccator, dispendio, et sui periculo. 
Quoties per vitam obliget divinum praeceptum, non constat: sed 
Ecclesiae lex, eo nixa, saltem semel in anno confessionem exigit. 
“Ad confessionem,” inquit S. Thomas, “dupliciter obligamur. 
Uno modo, ex jure divino, ex hoc ipso quod est medicina: et 
secundum hoc non omnes tenentur ad confessionem, sed illi tantum 
qui peccatum mortale incurrunt post baptismum. Alio modo, ex 
praecepto juris positivi, et sic tenentur omnes ex institutione Eccle- 
siae, edita in concilio generali sub Innocentio III. tum ut quilibet 
peccatorem se recognosceret, quia omnes peccaverunt, et egent 

(1) Cat. Rom. p. ii. c. v. n. 60. 

(2) S. Thom. Suppi, iii. p. qu. vi. art. v. Resp. 

gratia Dei; tum ut cum majori reverentia ad Eucharistiam acceda- 
tur : tum etiam ut ecclesiarum rectoribus sui subditi innotescant, ne 
lupus intra gregem lateat.” 1 Qui procliviores sunt ad peccata 
maxime indigent confessionis remedio, ad quod adhibendum ne 
relabantur tenentur ipsa salutis solicitudine. Quibus ex dilatione 
lapsus periculum non imminet, non tenentur statim confiteri ; sed, 
judice S. Thoma, possunt paschatis tempus expectare : “ differre 
confessionem usque ad hoc tempus per se loquendo licitum est: sed 
per accidens potest fieri illicitum, puta si immineat aliquis articulus, 
in quo confessio requiratur.” 2 Censet S. Bonaventura praeceptum 
confitendi obligare, opportuna data occasione : 3 cujus tamen senten- 
tia apud plerosque non est recepta. 

§. III. De materia necessaria. 

37. Peccata omnia in confessione declaranda ex ipsa judicii 
notione jure infertur, nam eadem de omnibus est ratio, scilicet ut de 
iis judicet sacerdos, utrum sint condonanda, et qua conditione. “ In 
medicina corporali,” inquit S. Thomas, “oportet quod medicus 
non solum unum morbum contra quem medicinam dare debet, cog- 
noscat, sed etiam universaliter totam habitudinem ipsius infirmi : eo 
quod unus morbus ex adjunctione alterius aggravatur ; et medicina 
quae uni morbo competeret, alteri nocumentum praestaret. Et simili- 
ter est in peccatis : quia unum aggravatur ex adjunctione alterius, 
et illud quod uni peccato esset conveniens medicina, alteri incen- 
tivum praestaret, cum quandoque aliquis contrariis peccatis infectus 
sit, ut Gregorius in Pastorali docet. Et ideo de necessitate confes- 
sionis est, quod homo omnia peccata confiteatur quae in memoria 
habet: quod si non faciat, non est confessio, sed confessionis 
simulatio.” 4 Hinc concilium Tridentinum dicit: “ Si quis dixerit, 
in sacramento Poenitentiae ad remissionem peccatorum necessarium 
non esse jure divino confiteri omnia et singula peccata mortalia, 
quorum memoria cum debita et diligenti praemeditatione habeatur, 
etiam occulta, et qui sunt contra duo ultima Decalogi praecepta, et 
circumstantias quae peccati speciem mutant . . . anathema sit.” 5 

(1) Sup. iii. p. qu. vi. art. iii. Resp. (2) Quodlib. i. art xi. 

(3) In iv. dist xvii. qu. ii. 

(4) Suppi, iii. p. qu. ix. art ii. Resp . (5) Sesa. xiv. can. vii. depcenit. 

Singulorum peccatorum confessio fit, dum quis quoties peccatum 
aliquod admiserit, fatetur : quod quidem necessario faciendum est, 
quum unum ab altero distinguatur, et eo magis reus quis fiat, quo 
saepius deliquit. Numerus autem accurate statui nonnumquam 
nequit : quapropter pcenitens debet quid verosimilius sit referre ; et 
pro temporis diuturnitate, et consuetudinis frequentia, sacerdoti con- 
scientiae conditionem exponere: saepe enim ad veritatem magis 
accedit, qui dicit se per annos tres consuevisse jurare decies circiter 
singulis diebus, quam qui quendam numerum, divinando veluti, 
refert. Quum autem internorum actuum numerus facile augeatur, 
quippe qui nullo nexu inter se conjunguntur, quoties renovata sit 
mala voluntas, explicandum erit, quatenus fieri possit. Qui juven- 
tutis tempore prava flagravit libidine, licet nihil patraverit, debet 
confitendo explicare quot annos consueverit interius cedere, et quo- 
ties circiter singulis diebus, prout potuerit : nec ideo angendus est 
animo, quod numerus plerumque accurate definiri nequeat. 

38. Numerus eorum in quos peccavit pcenitens, declarandus est, 
saltem si singulorum jura laesa sint; uti contingit plurimis calumnia 
affectis, vel plurimorum expilatis bonis. Quod si cum plurimorum 
offensione et detrimento quis egerit perperam, quin causa fuerit 
damni, quod eorum vitio evenit, non videtur teneri ad numerum 
eorum referendum. Nemo certe tenetur numerum eorum coram 
quibus peccavit referre, si illis non fuerit detrimento, vel scandalo. 

39. Actus externus peccati necessario declarandus est: quamvis 
enim solo mentis proposito quis peccet, tamen actus ad peccatum 
pertinet, quod obtegitur et dissimulatur, dum solum desiderium 
explicatur. 

40. Quum fornicatio specie differt a tactibus impudicis, aliisque 
contra castitatem gravibus peccatis, satis non est gravis se reum 
agnoscere peccati contra castitatem cum soluta admissi, si ipse coitus 
reticeatur. Merito igitur damnata est propositio : “ Qui habuit 
copulam cum soluta satisfacit confessionis praecepto, dicens : commisi 
cum soluta grave peccatum contra castitatem, non explicando co- 
pulam.” 2 

41. Effectus peccatum secutus declarandus est, quatenus praevisus 
est, vel menti quodammodo obversatus : adeo ut voluntas in causa 
eum amplexa esse videatur. Quod si quis confessus fuerit actum ex 

(1) S. Alph. 1. vi. n. 468. (2) XXV. inter damnatas ab Alex. VII. 

14* 

proposito effectum hujusmodi producendi, non videtur rei eventus 
necessario declarandus, nisi ex eo pendeat onus aliquod imponendum, 
v: g: restitutio: vel censura vel reservatio rem afficiat. Qui 
accusat se aliis propinasse potum nimium ut eos inebriaret, vix 
tenetur adjicere eos reapse ebrios factos: quum jam pravum suum 
animum, ex quo actus prodiit, declaraverit. Qui agnoscit se venenum 
praebuisse patri ut haereditatem quamprimum obtineret, non tenetur 
referre mortem inde secutam, si nullum alteri provenerit detrimentum. 

42. Species peccatorum sunt aperiendae sacerdoti, nec enim idem 
erit judicium, si furto, vel vulnere, laeserit quis proximum : vel si 
Deum loquendo contumelia affecerit, vel rebus divinis male habitis. 
Circumstantiae idcirco dicendae sunt, quae speciem mutant : nam 
aliud est flagitium in templo violare mulierem, ac in postribulo : 
aliud est sacerdotem occidere, ac latronem. 

43. Pcenitens tenetur confessarii interrogationibus legitimis re- 
spondere, iis scilicet quae res respiciunt scitu necessarias, ut idoneum 
habeatur judicium. Imprimis consuetudinem aperire debet rogatus, 
inde enim pendet utrum vejiae sit idoneus : quapropter Innocentius 
XI. damnavit cujusdam assertionem : “ Non tenemur confessario 
interroganti fateri peccati alicujus consuetudinem.” Sed potest 
recusare nomen suum, vel vitae conditionem, quatenus ipsum de- 
signet, vel quicquid non est necessarium ad confessionis integritatem, 
prodere. 


§. IV. De circumstantiis aggravantibus. 

44. Utrum declarandae sint necessario circumstantiae quae speciem 
non mutant, malitiam tamen augent notabiliter, disceptatur inter 
theologos, quorum plurimi, cum S. Alphonso de Ligorio, negant. 
Equidem iis sepositis, substantia peccati innotescit, adeo ut de eo 
judicare possit sacerdos : et quum concilium Tridentinum circum- 
stantias illas quae speciem mutant necessario declarandas dixerit, 
nulla facta mentione circumstantiarum notabiliter aggravantium, non 
est onus confitendi ultra extendendum. In ea sententia S. Thomas 
fuisse videtur : “ Quidam enim dicunt, quod omnes circumstantiae, 
quae aliquam notabilem quantitatem peccato addunt, confiteri necesse 
est, si memoriae occurrant. Alii vero dicunt quod non sint de 
necessitate confitendae, nisi circumstantiae quae ad aliud genus peccati 

trahunt : et hoc probabilius est.” 1 Attamen contingit nonnumquam 
peccatum reservari ob circumstantiam aggravantem, v : g : incestum 
primo gradu : quae sane reservatio valet ; non enim circumstantia 
reservatur, sed peceatum ea indutum : eo igitur casu circumstantia 
declaranda erit ei qui veniam largiri possit. Quanta fuerit peccati 
materia oportet etiam confiteri, si censura vel reservatio eam spectet; 
vel confessarii judicium expetatur ad onus ex delicto proveniens 
definiendum. Alias plerumque necesse non est, juxta plurimorum 
sententiam, circumstantiam notabiliter aggravantem declarare. Equi- 
dem videri posset tutiori sententiae inhaerendum, ne sacramenti valor 
periclitetur, confessione haud integre peracta : sed animadvertit S. 
Alphonsus eum in discrimine haud poni, quia integritas moralis certo 
sufficit ut valeat sacramentum, quae habetur quando quis confitendo 
exponit ea omnia ad quae explicanda, juxta probatorum theologorum 
sententiam, certo tenetur. 

45. Utrum incestus cum consanguinea differat specie ab incestu 
cum affini, disceptatur inter theologos, quorum qui negant, S. Thomae 
testimonium afferunt: “Persona affinis conjungitur alicui propter 
personam consanguineam conjunctam, et ideo quia unum est propter 
alterum, ejusdem rationis inconvenientiam facit consanguinitas et 
affinitas.” 2 Haec probabilis est sententia, adeo ut haud opus videa- 
tur confitendo explicare, utrum quis cum consanguinea, vel cum 
affini, peccaverit. Excipiendus tamen videtur primus gradus in linea 
recta: incestus scilicet cum parentibus differre videtur specie ab 
incestu inter privignum et novercam, vel inter socerum et nurum, 
quamvis nitatur eadem ratione, quod parentum instar socer et no- 
verca habeantur : sed naturae vinculum est fortius. 

46. Incestus cum affinibus extra primum gradum est ejusdem 
speciei, adeo ut necesse non sit confitendo declarare, utrum cum 
consobrina primi vel secundi gradus peccaverit. 

47. Incestus cum consanguineis primo gradu in linea recta v : g : 
patris cum filia, specie differt ab alio quocumque in linea transver- 
sali, quum natura ab eo maxime abhorreat : utrum differat ab alio in 
eadem linea, v: g: a secundo gradu, avi cum nepte, disputatur; 
negantem sententiam probante S. Alphonso. Explicare oportet 
utrum pater cum filia, vel filius cum matre peccaverit ; quum hoc 
diversae sit speciei, repugnat enim reverentiae quam debet filius matri. 

(1) In iv. dist. xvi. qu. iii. art. ii. qu. v. (2) 2. 2. qu. cliv. art. ix. ad 2. 

In primo gradu line® transversalis incestus ab aliis gradibus specie 
videtur differre, nam frater et soror natur® vinculo arcte ligantur : 
sed nonnullis videtur ejusdem speciei, quum coitus inter consan- 
guineos omnes eadem ex causa sit vetitus, nempe propter reveren- 
tiam sanguini debitam. “ In commixtione personarum conjuncta- 
rum,” inquit S. Thomas, “ aliquid est quod est secundum se indecens 
et repugnans naturali rationi, sicut quod commixtio fiat inter parentes 
et filios, quorum est per se et immediata cognatio, nam filii naturali- 
ter honorem habent parentibus. Ali® vero person® qu® non con- 
junguntur secundum seipsas, sed per ordinem ad parentes, non 
habent ita ex seipsis indecentiam, sed variantur circa indecentiam 
secundum consuetudinem et legem humanam, vel divinam.” 1 Juxta 
hanc sententiam, qu® ®que probabilis S. Alphonso videtur, 2 ac 
altera, qu® discrimen statuit, pcenitens non tenetur confiteri gradum 
incestus, utrum scilicet cum sorore, vel consobrina concubuerit. 

§. V. De complice manifestando. 

48. Criminis socius non est in confessione aperiendus cum gravi 
ejus infamia, si aliter delictum valeat declarari : nam charitas et jus- 
titia postulant ut fam® et ®stimationi reorum consulatur etiam in 
sacro tribunali. Ideo qu®rendus est confessarius cui ignotus sit socius, 
vel differenda est confessio. Quod si urgeat pr®ceptum Ecclesi®, vel 
necessitas aliqua, licebit juxta S. S. Thomam, et Bernardum et theolo- 
gos plures, suum delictum quod in alterius dedecus cedat, confitendo 
aperire. “ Si speciem peccati exprimere non possit, nisi exprimendo 
personam cum qua peccavit, puta si cum sorore concubuit, necesse 
est, ut exprimendo peccati speciem, exprimat personam.” 3 Equidem 
divinum pr®ceptum confitendi debet pr®valere fam® reorum, qui 
peccando ei quodammodo renuntiasse censendi sunt, quatenus 
norunt confitendi legem. Pr®terea confessarius prohibetur omni 
usu notiti®, qui in pcenitentis gravamen vergat, vel odium pariat 
sacramento. Ancilla igitur sacerdoti nota consuetudinem peccandi 
quam habet cum hero licite aperit, ut su® consulat saluti : nam si 
occasionem proximam, in qua versatur, non declaret, remedium adhi- 
beri non poterit. Mulier quas maritus exercet artes iniquas, furandi, 

(1) 2. 2. qu. ccliv art. ix. ad 3. (2) L. vi. n. 470. 

(3) S. Thom. Opusc xii. qu. vii. 

vel falsam monetam cudendi, declarat, ut quas habuerit ipsa partes 
innotescat. Socius commercii prodit fraudes, quas ipse cum socio 
emptoribus fecit, confessarii aestimatione antea gaviso. Quod si 
circumstantia aliqua omittenda, famae alienae consuli queat, gravis- 
sima videtur silentii causa, praesertim si de necessitate illius aperien- 
dae non constet. Hinc qui incestum admisit tertio vel quarto gradu, 
non est damnandus, si gradum nolit designare, ne innotescat socia. 
Quod si cum sorore unica peccaverit, etsi plurimi dicant gradum 
hunc specie differre ab alio incestu, et necessario aperiendum, haud 
damnaremus eum qui hanc reticeret circumstantiam, tempus oppor- 
tunius expectans, quo alteri confessario, absquesororis injuria, posset 
detegi : praesertim quum non desint qui eam haud necessario expli- 
candam affirmant. Si ex plena confessione infamia quaedam alteri, 
etiamsi haud reo, oriturasit, v: g: foeminae quae vim passa est invita, 
videtur circumstantia qua designetur posse reticeri. 

49. Tenetur pcenitens alienae consulere famae, confessarium cui 
ignotus est socius adeundo, quoties id absque gravi incommodo 
fieri possit. 1 Excusatur autem ab ignoto quaerendo, urgente mortis 
periculo, vel necessitate implendi praecepti paschalis; si debeat 
statim celebrare, vel communicare, ad notam effugiendam ; si nolit 
in peccato mortali manere, etiam per diem, donec confessarius 
alter adeatur ; si alter videatur suo juri cessisse, optime conscius 
alium confessarium vix adiri posse ; si poenitens vix possit conscien- 
tiam alii pandere. Aliae etiam occurrunt excusationes, adeo ut pceni- 
tentes plerumque angi non debeant ob ea quae in confessione dixe- 
runt, sua peccata manifestandi causa. 

50. In peccatis quae infamiam non afferunt, qualia sunt jurgia 
domestica, vel quae alias satis innotuerunt, nullus scrupulus injicien- 
dus est iis qui aliorum delicta, suorum confitendorum causa, pan- 
dunt, quamvis praestet vitare quidquid alteri injuriosum sit, nec 
omnino ad sui accusationem necessarium. Quae diximus de socio 
pandendo ut integra sit confessio, intelligenda sunt etiam de eadem 
manifestatione, quae necessaria sit ut remedium animae suae exqui- 
ratur, vel ad innocentis, vel communitatis magnum malum averten- 
dum. 

51. Omnino damnatus est a Benedicto XIV. quorumdam mos 
exquirentium nomen, vel habitationem, sociorum criminis, ad eorum 

(1) 8. Alph. 1. vi. n. 489. 

correctionem, vel alio quovis praetextu : quos, si denegandae absolu- 
tionis minis coegerint pcenitentes ad revelationem hujusmodi, S. 
Inquisitioni denuntiandos esse, tamquam suspectos in fide, jussit, 
non tamen a p (enitentibus ipsis, sed ab aliis qui aliunde quam ex 
propria confessione noverint. 1 Equidem illa agendi ratio magnam 
invidiam afferret sacramento, et plurima et gravissima pareret incom- 
moda, haud absque revelationis periculo. Confessarii munus est 
praecipue saluti pcenitentis studere. “ Caeterum confessarii bene 
possunt, et tenentur, ad integritatem confessionis servandam exqui- 
rere circumstantias necessarias, nempe vel quae speciem mutant, vel 
exquirendae sunt, ut pcenitentis conscientiae consulatur, puta si con- 
fessarius exquirat, an persona complicis sit in primo vel secundo 
gradu, si ligata voto, si sit ancilla, si habitet in eadem domo, licet 
veniat in cognitionem complicis.” 2 Ita S. Alphonsus. Quod si 
pcenitens sponte sua manifestet socium, et confessarium roget, 
ut studium ponat in ejus emendatione, id vix tuto fieri poterit, quum 
facile sigilli violati nascatur suspicio. Si grave damnum immineat 
innocenti, vel communitati, ni socius reveletur, injungere poterit 
confessarius pcenitenti, ut eum denuntiet ei qui occurrat malo ; sed 
minime exigendum est ut sibi manifestatio fiat in tribunali. Si con- 
tingat confessarium munere aliquo fungi, adeo ut ei denunciatio de 
jure, uti aiunt, facienda sit, poterit injungere ut fiat extra tribunal: 
sed raro expedit. 

52. Plerumque non expedit ut confessarius poenitentium rogatu 
alios emendare curet, licet socii criminis non sint : nam quae in tribu- 
nali delata sunt, occasione veluti confessionis, difficultatem et pericu- 
lum habent. 

53. “Inquirere nomen pcenitentis non licet, neque ejus habita- 
tionem, aliasve ejus qualitates et circumstantias, quae personam illius 
detegant sine ulla rationabili causa.” 3 Ita P. Philippus de Carbo- 
neano. 


§. VI. De peccatis dubiis. 

54. Peccata certa sunt necessario in confessione declaranda : de 
dubiis autem non eadem est omnium sententia. Si quis aliquid 

(1) Const. Suprema omnium ecclesiarum, vol. i. Bull. p. 535. et Const. Ubi 
primum , vol. ii. p. 64. 

(2) L. vi, n. 491. (3) In adnot. ad Antoine, tract de pcenit. 

fecerit, dubitans utrum peccatum mortale foret, tenetur, juxta D. 
Thomam, illud confiteri : “ Quando aliquis dubitat de aliquo pec- 
cato, an sit mortale, tenetur illud confiteri dubitatione manente : 
quia qui aliquid committit, vel omittit, in quo dubitabat esse peccatum 
mortale, peccat mortaliter, discrimini se committens. Et similiter 
periculo se committit, qui de hoc, quod dubitat esse mortale, negli- 
git confiteri : non tamen debet asserere illud mortale esse, sed dubita- 
tive loqui, et judicium sacerdotis expectare, cujus est discernere inter 
lepram et lepram.” 1 Quod si dubitet, rationibus hinc inde pug- 
nantibus, seu positive, ut aiunt, utrum admiserit peccatum, quod 
mortale esse novit, v : g : libidinem pravam ; communissime dicunt 
theologi non esse confitendi necessitatem, quum praeceptum divinum, 
prout explicatur a synodo Tridentina, respiciat peccata quorum quis 
conscius est, et quorum memoriam habet: conscius autem non est 
peccati, qui dubitat utrum illud admiserit : proindeque non tenetur 
lege confitendi. In mortis tamen discrimine advertunt plures eum 
teneri ad saluti consulendum contritione elicienda, vel sacramento 
poenitentiae suscipiendo, ad damnationis periculum effugiendum : 
sed negant eum teneri ad illud confitendum, etiam eo in discrimine. 

55. Quando quis novit se aliquid fecisse, quod utrum peccatum 
fuerit mortale dubitat, plerique dicunt eum teneri ad illud confiten- 
dum : quia omittendo exponeret se discrimini haud satisfaciendi 
praecepto diuino omnia peccata mortalia in confessione declarandi. 
Caeterum S. Alphonsus censet eum posse dubium de confiten- 
di obligatione deponere, sibi persuadendo se non teneri ad ea 
quae non sunt certo mortalia confitenda. Consueverunt quidem 
fideles dubitationem hanc animi confessariis exponere; quod maxi- 
me est laudandum, sed obligationem, juxta plures, non probat. 2 
Hinc dicunt non teneri ad confessionem ante communionem qui 
hujusmodi dubio angitur ; sed posse accedere, saltem post contri- 
tionem elicitam, vel absolutionem susceptam, dubio illo peccato 
haud exposito. Scrupulosis id tuto suadetur, nam dubiis inanibus 
plerumque anguntur. Sic etiam piis plerisque hominibus, qui a 
peccato abhorrere consueverunt, tuto permittitur ut dubia haec negli- 
gant, quum vix fieri possit ut in grave peccatum lapsi sint absque 
certa ejus conscientia. Quae eos vexant cogitationes turpes et im- 
piae, sunt hostis salutis terricula et ludificationes. 

(1) iii. p. 8uppl. qu, vi. art. iv. ad 3. (2) L. vi. n. 474. 

56. Si quis noverit se peccatum mortale admisisse, sed dubitet 
utrum illud jam confessus sit, fere omnes consentiunt illud decla- 
randum, nec enim constat eum satis fecisse oneri quod certi con- 
traxit. Caeterum si diligenter excusserit antea conscientiam, et 
confessario panderit, plerumque existimandum est illud fuisse expli- 
catum, vel saltem rem specialem generali quadam accusatione 
inclusam : quod praesertim intelligendum est de piis hominibus qui 
nimis anguntur de confessionibus peractis. Ad conscientiae tran- 
quillitatem, quae post confessionem generalem memoriae occurrunt 
anteactae vitae peccata, possunt deinceps confitendo enarrari : quod si 
saepius recurrant cum mentis solicitudine, plerumque prohibendus 
erit poenitens aliquid referre, quod ante confessionem ultimam con- 
tigit, nisi certus omnino sit illud fuisse omissum. 

57. Peccata mortalia certi admissa, quae quis oblivione vel neces- 
sitate omiserit confiteri, sunt deinceps declaranda, licet eorum venia 
cum caeteris jam impetrata fuerit: nam est praeceptum divinum pec- 
cata omnia post baptismum admissa subjiciendi judicio sacerdotum. 1 
Hinc damnavit Alexander VII. propositionem : 41 Peccata in con- 
fessione omissa, seu oblita ob instans vitae periculum, aut ob aliam 
causam, non tenemur in sequenti confessione exprimere.” 2 Qui 
peccatorum numerum prout potuit retulit, non tenetur plerumque 
accuratiorem numerum, qui memoriae deinceps occurrit, referre, nam 
jam satisfecit oneri, et confessarius judicavit de numero verosimiliori, 
potius quam certo : sed si valde differat numerus verus ab aestima- 
tione facta, debet error corrigi. Ad circumstantias supplendas, ple- 
rumque necesse non est peccatum iterum confiteri, nisi speciem 
aliam inducant : v : g : quod quis se impudicitiae incusaverit, qui 
incestus reus erat; vel pollutionis, quum immani scelere bestiae 
consortium quaesiisset: vel qui malarum cogitationum se reum re- 
tulisset, omissa pollutionis, quam admisit, mentione. Qui retulit 
peccatum tamquam dubium, quod deinceps certum esse recordatus 
est, debet illud iterum referre tamquam certum, nam de ipsa sub- 
stantia accusationis agitur, quum certum a dubio longe distet. 


(1) Vide 8. Thom. in iv. dist xxi. qu. ii. art ii. ad i. 

(2) XI. inter damnatas. 

§. VII. De materia sufficienti. 

58. “ Venialia, quamquam recte et utiliter, citraque omnem prae- 
sumptionem in confessione dicantur, quod piorum hominum usus 
demonstrat, taceri tamen citra culpam, multisque aliis remediis ex- 
piari possunt.” 1 Ita docent Patres Tridentini. Si quis unius 
hujusmodi peccati se accuset, cum animi dolore, certam ponit ma- 
teriam absolutioni: nec enim necesse est ut de omnibus simul 
doleat, quum nullum eorum eum Dei gratia privet. 

59. Peccata mortalia jam remissa possunt iterum deferri, ut 
novo animi dolore, et sui humiliatione, gratiam ampliorem asse- 
quatur poenitens, a peccato amplius ablutus. “Licet de necessi- 
tate non sit iterum eadem confiteri peccata,” inquit Benedictus 
XI. “ tamen ut eorundem peccatorum iteretur confessio, reputa- 
mus salubre.” 2 Haec peccati prioris accusatio facit ut certa sit 
sacramento materia, quum alioquin de dolore ob culpas veniales non 
facile constet, et nonnulli vix culpam certe venialem deferant. 
Quum igitur sacerdos dubitans de materia vel dolore nequeat ab- 
solvere, praestat ut certum peccatum jam remissum proferatur; 
sed et necesse est iterum de eo dolere : nam “ peccat graviter qui 
etiam sola venialia, vel sola mortalia alias confessa, sine omni for- 
mali dolore confitetur, quia non ponit materiam sacramenti, et 
saltem periculo sacrilegii se exponit:” 3 quapropter animadvertit S. 
Alphonsus confessarii in eo desiderari diligentiam ; quae si defuerit, 
plurimae erunt eonfessiones nullae. “ Caeterum, cum poenitens non 
dat materiam certam, non tenetur confessarius eam exquirere ut 
absolvat ; et casu quo exquisierit, et non repererit certam materiam, 
ait Sporer, n, 56. non tenetur absolvere sub conditione, cum pceni- 
tens tunc nullum jus certum habeat ad illam, quando non affert 
materiam certam, saltem dubie necessariam.” Quoties nova datur 
absolutio, praecedat confessio necesse est, nara nova sententiae pro- 
latio cognitionem causae sequitur. At si eadem peccata, quae jam 

(1) Sess. xiv. cap. v. de poenit. 

(2) Extrav. i. deprivileg. §. Verum, in fin . 

(3) Busetnbaum, apud S. Alph. 1. vi. n. 433. (4) S. Alph. 1. vi. n. 432. 

remissa sunt, iterum subjiciantur clavibus, sufficit se eorum incusare 
generatim, uno vel altero indicato. Vim clavium etiam in iis sol- 
vendis exerceri ostendit S. Thomas : 44 dicunt alii, etiam in secunda 
absolutione aliquid vi clavium dimitti de pcena: quia in secunda 
absolutione gratiae confertur augmentum.” 1 

60. Moribundis solet saepe dari absolutio, etiamsi jam non valeant 
sensus suos manifestare, vel iterato confiteri peccata : sed ob priora 
poenitentiae indicia censentur velle confiteri et veniam petere : qua- 
propter ne forsan quid etiam leve admiserint post absolutionem jam 
datam, in extremo discrimine iterum absolvuntur. 


§. VIII. De integritate confessionis. 

61. Integritas confessionis materialis a scholae doctoribus dicitur 
plena peccatorum relatio, numero et circumstantiis necessariis recen- 
sitis. Formalis vocatur integritas, quando fit confessio quatenus 
fieri possit et debeat, quamvis aliqua, ex oblivione, vel alihs ex causa 
justa, omittantur. Concilium Tridentinum docet omnia declaranda 
“ quorum memoria cum debita et diligenti praemeditatione habeatur,” 
Equidem nemo potest culpari quod confitendo omiserit ea quorum 
memoriam nullam habuerit ; vel quae conscientiam nullatenus momor- 
derint ex errore invincibili. Aliae, praeter oblivionem, causae excusant 
omissionem, scilicet, quando impossibilitas physica vel moralis officit 
plenae peccatorum accusationi. Muti non valent integram plenamque 
confessionem peccatorum peragere, qui tamen absolvi queunt, in- 
dicio aliquo peccati admissi dato, cum doloris significatione : quod si 
scribere possint, absque manifestationis periculo ; videntur teneri, qui 
enim nequit ore confiteri, debet, qua ratione valet, sua peccata revelare. 
Non tantum in mortis discrimine, sed et urgente praecepto paschali, 
mutos debere scripto ad confitendum uti, tenet post alios S.Alphonsus. 1 
Moribundi quibus deest loquelae usus, vel quorum vires penitus defe- 
cerunt, vel qui indigent medicorum opera continua, vel mulieres partu 
laborantes, aliique subito in discrimine, ad plenam confessionem non 
tenentur. Sic et milites statim ingressuri certamen, et nautae pericli- 
tantes, confessione quadam generali facta, absolvuntur : nisi copia sit 
specialis confessionis alicujus delicti. Quibus non est copia sacer- 

(1) Suppi, iii. p. qu. xviii. art. ii. ad. 4. (2) L. vi. n. 479. 

dotis eorum callentis linguam, possunt alteri, qui aliquatenus eos 
intelligit, confiteri, qua valeant ratione, si mortis periculum immineat, 
vel juxta plures, si urgeat praeceptum paschale ; imo si cupiant solvi 
peccatorum vinculo, et timeant opportuniorem confitendi occasionem 
diu sibi defuturam. Sacerdos qui suum confiteri peccatum nequit, 
nisi fracto sigillo sacramenti, illud omittere debet: nec enim licet, 
etiam in tribunali, aliquid proferre, quo arcanum adeo sacrum 
prodatur. Qui grave damnum, confessioni haud adnexum, ex ea 
sibi vel alteri aliunde adventurum, timet ex quodam peccato declarato, 
excusatur, si illud reticeat. Quando poenitenti, vel confessario, 
imminet vitae periculum ex confessione peccatorum singulorum, 
sufficit quae tuto dici possunt confiteri. Sic si poenitens adeo 
aegrotet ut nequeat peccata recensere absque vitae discrimine, satis 
est unum alterumve audire, ut absolvatur. Si antea haud rite con- 
fessus, totius vitae, vel diuturni temporis spatii confessiones iterare 
jam non valeat, poterit absolvi, quibusdam dictis, praesertim quae 
reticuit, quaeque patravit sacrilegia: et integra omnium confessio 
differri poterit, donec convaluerit. Si sacerdos ipse periclitetur vita, 
pcenitentem poterit statim absolvere, uno alterove audito peccato. 
Peste flagrante non tenetur confessarius adstare diu poenitenti cum 
manifesto sui discrimine; sed potest, uno alterove peccato audito, eum, 
absolvere. Quando poenitens in gravem notam incurreret ob diuturnio- 
rem confessionem, dum urget celebrandi vel communicandi necessitas, 
probabiliter dicit Roncaglia singulorum plenam accusationem differri 
posse : sed plerumque temporis spatium, quod in confessione plena 
insumendum esset, non est ratio, cur quis ab ea excusetur. Inter 
causas quae excusant a plena peccatorum confessione, magna diei 
solemnitas non est recensenda; nam consuetudo Ecclesiae, quae 
optima est divinae legis interpres, eam non admittit: quapropter 
Innocentius XI. damnavit hanc propositionem : “ Licet sacramen- 
taliter absolvere dimidiate confessos, ratione magni concursus pceni- 
tentium, qualis v. g. potest contingere in die alicujus magnae festivi- 
tatis, aut indulgentiae .” 1 Nemo a confitendo excusatur ob difficul- 
tatem, quae confessioni ipsi inest, vel ob aestimationis detrimentum 
apud confessarium : alioquin cessaret legis vis. Sed et qui excusatur 
a plena confessione ob causas supra recensitas, sublato obice debet 
confiteri omissa. 


(1) LIX. inter damnatas. 

62. Extra causas praedictas, vel alias hujusmodi, “ qui scienter 
aliquid retinent, nihil divinae bonitati per sacerdotem remittendum 
proponunt:” 1 dolose quippe cum Deo agere videntur, et Spiritui 
Sancto mentiri. Tenentur idcirco confiteri iterum omnia quae ad- 
miserunt, ex quo absolutionem ante celatum delictum acceperant, et 
ipsam fraudem et mendacium imprimis. Caeterum si apud eundem 
sacerdotem confessio fiat, cui generalis conscientiae conditio patet, 
necesse non erit, juxta plerosque, singillatim omnia iterare, sed satis 
erit quae omissa sunt referre, et ipsius omissionis se incusare, et 
generatim omnium quae jam confessario sunt declarata : quod enim 
aliae confessiones fuerint sacrilegae, non facit ut repeti debeant, quum 
fuerint sacramentales, et accedente dolore et iterata accusatione 
generatim, praebeant materiam absolutioni. 2 Si alteri sacerdoti qui 
delicta poenitentis antea non accepit, fiat, opus erit iterata singulo- 
rum confessione. Contingit aliquando ut peccatum omittatur, et 
deinceps re oblivioni tradita, bona fide confessio fiat, nec nisi post 
plures annos, omissionis occurrat memoria: tunc satis est pec- 
cata iterum confiteri, quae admissa, sunt, dum mala fide ageretur. 
Idem dicendum de confessione aliam ob rationem irrita, nempe 
quod dolor animi defuerit, et propositum novae vitae, vel quod sacer- 
doti jurisdictione carenti facta sit: simili quidem pacto reparandus 
esf defectus. 

63. Eidem sacerdoti a quo absolutio datur, integra facienda est 
confessio, nam de pcenitente debet judicare, ideoque plenam debet 
habere conscientiae, quatenus innotescere possit, notitiam : quod 
patet ex usu et auctoritate Ecclesiae. Qui igitur alteri sacerdoti 
quaedam, alia alteri referunt, nil proficiunt, sed sacrilegii reatu ob 
dolum se adstringunt. Qui peccata gravia omnia sacerdoti cuidam 
referunt, et absolutione ab eo donantur, deinceps ad confessarium 
consuetum accedentes, ut culpas referant veniales, in magnum se con- 
jiciunt periculum, dum suae apud hunc aestimationi consulunt : non 
tamen videntur repellendi a sacerdote extraneo, ne cum certa animae 
pernicie crimina celent. Qui tamen consueverunt saepius labi, et ita 
sibi consulere, sacerdotem utrumque adeundo, maxime periclitan- 
tur. 


(1) Cone. Trid. Sess. xiv. cap. v. de poentt . 

(2) S. Alph. 1. vi. n. 502. 

§. VIII. De oris confessione. 

64. “Nisi articulus necessitatis occurrat,” inquit Benedictus 
XI. “sacerdoti facienda oris confessio exigitur.” 1 Ita fert perpe- 
tuus et universalis usus Ecclesiae, qui optimus est divinae confitendi 
legis interpres. Confessio “ secundum quod est pars sacramenti, 
habet determinatum actum, sicut et alia sacramenta habent determi- 
natam materiam. Et sicut in baptismo ad significandam interiorem 
ablutionem, assumitur illud elementum, cujus est maximus usus in 
abluendo, ita in actu sacramenti confessionis, ad manifestandum, or- 
dinate assumitur ille actus, quo maxime consuevimus manifestare, 
scilicet proprium verbum : alii autem modi sunt inducti in supple- 
mentum istius.” 2 Hinc damnavit Clemens VII. propositionem 
sequentem : “ Licet per literas, seu internuntium confessario absenti 
sacramentaliter confiteri, et ab eodem absente absolutionem obtinere:” 
vetuitque sub excommunicationis poena sibi reservatae, ne haec pro- 
positio unquam tanquam aliquo casu probabilis defendatur, aut ad 
praxim quoquo modo deducatur. Attamen Tamburini censet posse 
aliquando permitti ut poenitens scripto confessario tradendo referat 
peccata sua, quorum se reum praesens agnoscit : sed id raro vel 
nunquam licere plerique docent, quum a lege generali ore sigillatim 
sua peccata declarandi nemo excusetur, nisi ob gravissimam plane 
causam. 3 Si quis ob angorem gutturis, vel linguae impedimentum, 
nequeat sua peccata sigillatim recensere, satisfaciet, prout poterit, 
se accusando. Puella nimia verecundia fere obmutescens, poterit 
aliquando hac ratione sibi consulere. Nulli autem dubium sufficere 
si sacerdos scripto usus pcenitentem de singulis interroget. 

65. Qui ore nequit confiteri, sua pandit peccata qua possit ratione. 
Sic mutus, vel, moribundus, loquelae usu carens, signis se prodit pec- 
catorem, et quatenus valeat, peccata singula indicat: quem absolven- 
dum esse jubet Rituale. 

66. Utrum quis teneatur per interpretem confiteri disceptatur, S. 
Thoma favente affirmantibus : “ In eo qui usum linguae non habet, 

(1) Extrav . Inter cunctas, de privileg. 

(2) Suppi, iii. p. qu. ix. art. iii. Resp. (3) S. Alph. 1. vi. n. 429. 

sicut est mutus, vel qui est alterius linguae, sufficit quod per scrip- 
tum, aut per nutum, aut per interpretem confiteatur, quia non exigi- 
tur ab homine plusquam possit . . . Quando non possumus uno modo, 
debemus, secundum quod possumus, confiteri.” 1 Attamen de obli- 
gatione non constat, quae quum gravissima sit, et cum periculo 
revelationis conjuncta, non est absque certa auctoritate statuenda: 
quapropter, ne quidem in mortis discrimine, quis eo uti tenetur, sed 
sufficit, ut qua 'possit ratione se esse peccatorem, et veniam petere 
significet. 2 Licet quidem interpretis uti opera, quam etiam adhibere 
poterit sacerdos, ut dolorem de peccatis generatim, et vitae novae pro- 
positum insinuet, et commendet: sed exigendum* non est, ut pGenitens 
singula per interpretem confiteatur : quamvis prohibendum non sit, 3 
sed potius commendandum. 4 Ubi confessio sic peragitur, curandum 
ut signis potius quam vocibus responsa dentur, manuum ex : gr : 
compressione ; et ut quaestiones fiant generales, nulla habita respon- 
sorum ratione. Solicitiorem autem non oportet esse confessarium 
de accurata et plena conscientiae poenitentis notitia, quae tunc haberi 
nequit. Posse absolvi, absque ope interpretis, eum qui signis dun- 
taxat ob defectum idiomatis petit absolutionem, decrevit S. Cong. 
Supremae Inquisitionis 28 Februarii 1633. 

67. Pcenitens debet confiteri sacerdoti praesenti, uti ex consuetu- 
dine Ecclesiae constat, quae quidem aequissima est, ut peccatorum 
poenam patiatur, et judicium fiat accuratius ; animi enim dispo- 
sitiones ita facilius explorantur. Christus peccatores ante hoc 
tribunal tamquam reos sisti voluit. Damnationem a Clemente VIII. 
propositionis supra relatae respicere confessionem et absolutionem 
conjuncte vel divisim declaravit praelaudatus pontifex, et Paulus V. 
In mortis discrimine absolvitur, qui, absente presbytero, dedit do- 
lentis animi de peccatis indicia: sed confessio haec non est dicenda: 
censetur tamen moribundus, quatenus potest, sua peccata et dolorem 
manifestare. 


(1) Sup. iii. p. qu. ix. art. iii. ad 2. 

(2) 8. Alph. 1. vi. n. 479. Vide et Antoine tract. de Poonit art. ii. qu. xvii. 

(3) Vide decr. Cong. de Prop. Fide relatum a Philippo de Carboneano in 
appendice tract. de Pcenit. §. iii. qu. ii. 

(4) Ibidem, decr. 10 Feb. 1668. 

§. IX. De confessionibus invalidis. 

68. Invalida est confessio ex parte confessarii, si non acceperit 
jurisdictionem, vel si ei fuerit ablata, vel impedita per censuram, in 
quam incurrisse ex decreto judicis ecclesiastici constabat publice : 
vel si absolutionis substantiam vitiaverit, vel si nullum peccatum 
aliquatenus intellexerit. 

69. Non obstat confessionis valori, quod omnia peccata confessa- 
rius non intellexerit, sive quod surdaster esset, vel somnolentus, vel 
animo distractus : vel linguam poenitentis non satis calleret : nam 
posset nihilominus judicium efficere, quamvis non satis accuratum. 
Caeterum si diligentiam necessariam ad omnia percipienda non ad- 
hiberet, peccaret, quum suo muneri deesset. Ea adhibita, non 
oportet esse solicitiorem, qui auditus aliquali difficultate laborat, vel 
qui linguae notitiam habet minus perfectam, dummodo sit aequa 
causa sacri exercendi muneris, alio deficiente qui id exequatur. 
Missionarii idcirco plerique non sunt animo angendi, si fidelium 
linguam non optime callentes, confessiones non plene intelligant : 
necessitas enim persaepe cogit ut poenitentiae administrent sacramen- 
tum : sed qui extra necessitatem pcenitentem exciperet, cujus lin- 
guae prorsus est ignarus, adeo ut nullum ejus peccatum intelligeret, 
non videretur valide absolvere, quum accusatio quae non intelligitur 
instar nullius sit. 

70. Poenitens qui consulto adit confessarium linguae ignarum, vel 
surdum, vel qui ita refert peccata ut non intelligantur, confessionem 
nullam facit, quum teneatur peccata pandere ea ratione qua judi- 
cium ferri possit. Quod si bona fide confiteatur, et sub finem 
dubitet utrum omnia perceperit confessarius, non videtur teneri ad 
confessionem integram, quae longa fuerit, repetendam; assentitur 
enim S. Alphonsus iis “ qui dicunt Christum Dominum non prae- 
sumi imposuisse praeceptum integritatis cum tanto onere, scilicet om- 
nia peccata repetendi in tali casu.” 1 Si poenitens advertat aliquod 
peccatum non intelligi, debet illud repetere, et verbis clarioribus ex- 
plicare. 

71. Ex parte poenitentis invalida est confessio, si sacerdotem 
ignarum vel alias prorsus ineptum muneri huic exercendo, vel qui 

(1) L. vi. n. 499, 

ejus foveat vitia nimia indulgentia, consulto quaesiverit, adeo ut 
plane voluerit judicem decipere, vel mores non emendare. Caeterum 
haud facile existimandum est id consilii fuisse, quum plerique 
animae salutem in confessione peragenda quaerant, licet forsan alte- 
rum prae altero, humano potius affectu, seligant. Apud socium 
peccati turpis confessio ejusdem facta nil valet. Non valet con- 
fessio si peccatum grave, vel species peccati, vel numerus consulto 
reticeatur, vel si mendacium grave proferatur a poenitente. Menda- 
cium in confessione prolatum grave plerumque est, quidquid enim 
necessario declarandum est, nequit sine gravi peccato denegari. 
Igitur in omnibus quae supra recensuimus ad judicium sacerdotis 
referenda, mendacium grave est. In iis vero quae divina lege non 
exiguntur declaranda, mendacium est leve: 1 v: g: si quae mulier 
aetatem suam provectam mendacio celet, vel si deneget se admisisse 
crimen, quod diu antea poenitentia expiaverat, venia in tribunali im- 
petrata. Sed graviter mentitur, peccati consuetudinem qua irretita 
manet denegando. 

72. Rudes puerique qui peccatorum quorundam malitiam, seu 
distinctionem, haud satis intellexerunt, non sunt ideo cogendi ad 
repetendas confessiones bona fide factas, praesumendum est enim 
eas valuisse : sed species et numerum omissum debent explicare, ut 
legi confitendi satisfaciant. Quando confessarius, excepta confes- 
sione peccatorum, ab ultima pcenitentis confessione, animadvertit 
eum non consuevisse peccatorum numerum et species in confessione 
referre, debet eum edocere de necessitate singula explicandi, et 
statim accusationem eorum audire. Satis non est ut generatim 
petat, utrum ea fere ratione per tot annos vivere consueverit ; sed 
singulorum accusatio facienda est, ut legi ea confitendi, quam hac- 
tenus non implevit pcenitens, satisfiat. 

73. Pro valore actus praesumendum, et ideo confessiones factae 
habendae sunt validae, nisi contrarium constet: quapropter cogendi 
non sunt pcenitentes ad iterandas confessiones bona fide factas, nisi 
constet eas esse invalidas. De confessionibus recidivorum ea regula 
tenenda est; si statim post confessionem lapsi fuerint, plerum- 
que confessiones censendae sunt invalidae, utpote in quibus dolor et 
propositum deerant, qui enim dolet, certat adversus tentationem, 
nec facile cedit : e contra ubi quis post confessionem diu restiterit, 

(1) Vide Antoine de Pccnit. art ii. qu. xiii. Resp. 2. 

qui deinceps secutus est lapsus non est argumentum dolorem et pro- 
positum defuisse. Caeterum eorum qui ita labuntur conditio plena 
periculi est; et iis aliquando consulendum, ut generalem totius vitae 
confessionem peragant, praesertim in sacro secessu, ut majori con- 
tritione animi defleant peccata, et proposito firmiori et efficaciori 
novam inchoent vitam. 

CAPUT V. 

DE SIGILLO CONFESSIONIS. 

74. Sigillum confessionis vocatur arctissimum illud arcanum quod 
sacerdos, confessiones pcenitentium excipiens, servare tenetur. Ex 
jure divino merito derivatur, nam eo jure quo peccator ad sui 
accusationem obligatur, judex ad silentium de causa sibi innotescente 
servandum tenetur: nemo enim se proderet, nisi de fide judicis 
certior factus. “ Praeceptum,” inquit S. Thomas, “de confessione 
celanda consequitur ipsum sacramentum, et ideo sicut praeceptum de 
confessione sacramentali facienda, est de jure divino, et non potest 
aliqua dispensatione, vel jussione humana homo absolvi ab eo : ita 
nullus ad revelationem confessionis potest ab homine cogi, vel 
licentiari.” 1 Lex ecclesiastica arcanum hoc servandum districte 
jubet: “Caveat omnino,” inquit concilium Lateranense IV. “ne 
verbo, vel signo, vel alio quovis modo prodat aliquatenus peccatorem ; 
sed si prudentiori consilio indiguerit, illud absque ulla expressione 
personae caute requirat, quoniam qui peccatum in poenitentiali judicio 
sibi detectum praesumpserit revelare, non solum a sacerdotali officio 
deponendum decernimus, verum etiam ad agendam perpetuam 
poenitentiam in arctum monasterium detrudendum.” 2 In re tanta 
nulla datur parvitas ; quapropter revelare venialem alicujus culpam, 
quae ex confessione innotuit, esset grave sacrilegii peccatum. Triplex 
malitia in revelatione reperitur, nempe sacrilegii, quod sacramento 
fit injuria ; fidei fractae homini arcana pectoris ex fiducia secreti 
pandendi; et detractionis. 3 Nulla unquam dari potest rerum 
conditio, in qua ullatenus prodere arcanum hujusmodi liceat, nequi- 
dem ad gravissimum scandalum vitandum, 4 vel ad malum aliquod 
avertendum: nam ex communi fidelium sensu, et Ecclesiae traditione, 
constat nullum dari locum exceptioni. 

75. Omnia quae confitendo dicuntur, sive quae confessionis lege 
dicenda sunt, sive quae ejus occasione proferuntur ad poenitentis 

(1) Suppi, iii. p. qu. xi. art. i. ad 2. (2) Cap.xxi. 

(3) S. Alph. 1, vi, n. 635. (4) Cap. de poenit . dist vi. 

conditionem explicandam, et ad consilium expetendum, vel alias ex 
arcani fiducia, sunt inviolabiliter servanda. Tentationes igitur 
quibus quis impugnatur, scrupuli quibus angitur, et ipsa mentis 
inquietudo, (praesertim si animum prodat debilem) ignorantia qua 
laborat, difficultates quibus impeditur, poenitentia gravis ei injuncta, 
celandae sunt silentio, praeter peccata admissa, socios criminis, et 
alia quae gravamen pcenitenti, vel odium confessioni, revelata parerent. 

76. Defectus naturales poenitentis, nempe quod sit spurius, igno- 
bilis, pauper, ignarus, surdus, hebes, si ab ipso manifestati fuerint ad 
explicanda peccata, licet absque ulla necessitate, sunt sub sigillo 
servandi : quia ea fiducia eos prodit. Quod si ultro eos manifestaverit, 
absque ulla ad confessionem relatione, videtur nolle eos clavibus 
sigilli subjicere; quamvis cavendum ne cum ejus offensione, vel 
gravamine, aliquid, quod aliis non innotuit, dicatur. Si ex ac- 
tionibus poenitentis, et ratione confitendi, haud ex ipsius relatione, 
innotescant confessario, nullatenus cadunt sub sigillum. Si poenitens 
se durum et difficilem praebeat, vel alias molestum, non licet id 
manifestare, “quia, cum defectus illi sint odiosi, et confessarius 
noverit eos occasione confessionis, dum poenitens sua peccata expli- 
cabat, eorum manifestatio semper redderet aliquo modo confessionem 
odiosam, et ab ea retardaret.” 1 

77. Peccata in confessione commissa, v: g: contumelia in 
confessarium, non cadunt sub sigillo, sed periculum revelationis 
secum ferunt, “ probabile enim indicium praebent, quod confessarius 
vel noluerit absolvere, vel acriter reprehenderit propter aliquam 
culpam graviorem.” 2 

78. De virtutibus et revelationibus quibus donatus est poenitens, si 
manifestatae sint, ut ingratitudo ejus, et defectus confessario inno- 
tescerent, sigillum servandum docet S. Alphonsus : secus si pande- 
rentur ad animae statum manifestandum. 3 Ea tutissima est, regula, 
ut de' rebus in confessione auditis, nihil unquam dicatur, nisi 
prudentiori consilio indiguerit confessarius : 4 quod si contigerit res 
erit ita proponenda ut ne quidem divinari possit poenitens, et de re 
quae evenit nesciatur esse sermo. Si scriptis consilium expetere 
opus sit, cavendum ne aliqua referantur ex quibus innotesceret 
poenitens, si forte aliqua in aliorum manus devenerint. 

(1) S. Alph. 1. vi. n. 643. (2) Ibidem. 

(3) L. vi. n. 641. (4) Cap. Omnis, Cone. Lat iv. 

79. Directe proderet arcanum, qui aliquid sibi confitendo commis- 
sum panderet : sed ne quidem suspicio levissima culpae ingerenda 
est, seu voce, seu gestu, nec quid faciendum quod gravamen afferat. 
De nemine unquam dicendum eum mortale aliquod peccatum in 
confessione deposuisse : ne quidem si alias constet eum esse pluri- 
um reum ; nam nec oportet animi dolorem eximium, quo sua peccata 
confessus est, testari. Nunquam dicere licet se non absolvisse quen- 
dam, vel eum suam confessionem haud ad finem perduxisse, vel 
adhuc ad communionem non accessisse, vel ad aliud tempus fuisse 
remissum : haec enim omnia suspicionem ingerunt peccati lethalis. 
De venialibus pcenitentium culpis etiam altum silentium est servan- 
dum : nec collatio facienda est, ut de quodam dicatur eum sola veni- 
alia confessum ; inde enim inferretur alios peccatorum mortalium 
esse reos. Dicit S. Alphonsus non frangi sigillum dicendo quendam 
solam materiam levem confessum esse : secus si dicatur eum plura 
venialia retulisse. 1 Cavendum est dum excipiuntur poenitentes, ne 
voce altiori, increpatione, vel signo aliquo innotescat quicquid sus- 
picionem injiciat : ideo animo pacato, voce autem submissa, et in 
tribunali, in loco patenti et publico quidem erecto, confessiones 
excipiendae sunt. 

80. Si confessarius ab initio animadvertat poenitentem surdum 
esse, debet locum et tempus designare audiendae ejus confessioni, 
ubi nullum sit periculum ne alii audiant: quod quidem licebit alta 
voce proferre, quum noverit eum surdum esse, haud ex ejus con- 
fessione, sed quod illi interroganti, non respondeat. Si surdi 
tatem non animadverterit nisi in confessionis progressu, non licebit 
eum dimittere, quia dabitur locus suspicandi eum grave peccatum 
confessum esse, quod non satis explicuerit: sed peracta ab illo 
peccatorum confessione qua potuerit ratione, absolvendus erit abso- 
lute si videatur dispositus, sub conditione vero, si dispositio ejus 
dubia videatur. Ita censet S. Alphonsus, qui casura hunc apud 
neminem theologorum se reperisse testatur. 2 

81. Contra arcanum et sacramenti reverentiam peccaret, qui grave 
aliquod peccatum ex confessione notum in coetu quodam, seu com- 
munitate admissum referret: inde enim infamia oriretur communitati, 
haud sine singulorum gravamine. Sed nec licet dicere de loco, 
praesertim parvo, scelera quaedam ibi frequentiora esse : imo de 

(1) L. vi. n. 640. (2) Ibidem, n. 644. 

civitate vel natione vix videtur affirmandum immania quaedam faci- 
nora in ea patrari, quae sola novimus poenitentium accusatione : nam 
licet in aliquem non ideo cadat suspicio, cives gravate ferunt pro- 
brum tantum illis objici, cujus alias non fuissent infamati. 

82. Contra reverentiam sacramento debitam peccat qui de rebus 
in confessione auditis loquitur temere, licet nullum sit periculum 
poenitentis prodendi: sed offensionem parit hujusmodi sermo, prae- 
sertim coram simplicioribus, ideoque omnino vitandus est. 

83. Ne quidem cum pcenitente ipso de rebus in confessione ex- 
positis ullatenus licet loqui, quas oportet ignorare extra tribunal: esset 
enim exprobratio valde gravis. At si pcenitens ipse quaerat consilium 
de rebus ad animae regimen attinentibus, et de culpis suis libere 
loquatur, censetur facere facultatem confessario utendi notitia ex 
confessione derivata, ut secum colloquatur. Plerumque tamen inter- 
rogandus est, utrum velit de rebus hujusmodi loqui: nisi placeat 
eum remittere ad tempus opportunius in sacro tribunali : quod qui- 
dem maxime probandum est. Statim post confessionem in ipso 
tribunali confessarius cum pcenitente loqui potest ex notitia confes- 
sionis, si quid ei in memoriam revocandum sit, vel monitum praestan- 
dum, nam judicium vix perfectum censetur, reo non dimisso: sed 
praestat omnia ante absolutionem perficere. In confessionis actu 
licet uti notitia ex prioribus confessionibus derivata, quatenus opus 
sit ad dirigendum vel emendandum pcenitentem, caute tamen et 
prudenter, ne exprobratione haud necessaria delictorum quae expiavit 
et dereliquit, gravamen patiatur. 

84. Qui in confessione praevia molestum expertus est pcenitentem, 
vel minus dispositum, non potest idcirco e tribunali recedere, vel 
alias recusare confessionem ejus excipere ; esset enim exprobratio 
quaedam, quae gravamen afferret : imo nequit, sub praetextu quocum- 
que, eum confiteri volentem effugere, licet pcenitens id non advertat, 
quia gravamen foret. Si autem ex tentatione antea ab eadem ei objec- 
ta, suspicetur pcenitentem ad tentandum eum accedere, utique licebit 
fugere, quum sic non utatur notitia ex confessione habita, sed sibi 
consulat ex probabili suspicione pravae intentionis ejus quae poeni- 
tentis speciem praesefert. Si ex confessione ejus noverit eam pravo 
consilio antea accessisse ad tribunal, vel ad ejus domum, non licebit 
eam repellere, donec indicium aliquod pravae intentionis reapse 
praebuerit: alias enim notitia ex confessione uteretur. 

85. Usus notitiae ex confessione derivatae, absque ulla arcani 
Vol. III.— 16 

proditione, illicitus est, si fiat cum quocumque gravamine poenitentis, 
licet longe majus gravamen sequatur si non adhibeatur, seu, uti 
dicunt, ex non usu: contrariam quippe assertionem damnavit Inno- 
centius XI. anno 1682. “ Scientia ex confessione acquisita uti 
licet, modo fiat sine directa aut indirecta revelatione, et gravamine 
poenitentis, nisi aliud multo gravius ex non usu sequatur, in cujus 
comparatione prius merito contemnatur. Addita deinde explica- 
tione, sive limitatione, quod sit intelligenda de usu scientiae ex con- 
fessione acquisitae cum gravamine poenitentis, seclusa quacumque 
revelatione : atque in casu quo multo gravius gravamen ejusdem 
poenitentis ex non usu sequeretur. Hanc dictam propositionem, 
quatenus admittit usum dictae scientiae cum gravamine poenitentis, 
etiam cum dicta explicatione, praesenti decreto prohibent, etc. Man- 
dantes etiam universis sacramenti poenitentiae ministris, ut ab ea in 
praxim deducenda prorsus abstineant.” Ratio suffragatur mani- 
festa, quia odiosus foret poenitentibus hujusmodi usus, cum eorum 
gravamine conjunctus. Si aliquis mihi ex confessione indignus 
munere quodam esse innotuerit, non possum ex notitia sic acquisita 
illud ei subducere, licet nemini, ne quidem ipsi poenitenti, inde 
oriretur ulla suspicio, et aliunde ratio aequa faveret, et grave damnum 
alioquin illi immineret, quod tamen nonnisi ob rem ita cognitam 
nossem. Sic et collegii rector nequit ex re in confessione innotes- 
cente statuere regulam de ascensu ad ordines sacros, qua impediretur 
aliquandiu pcenitens, etsi detrimentum ei ex citiori ascensu ori- 
retur, Hinc Clemens VIII, et Urbanus VIII. prohibuerunt regula- 
ribus ne in exteriori regimine uterentur notitia ex confessione deri- 
vata: quapropter nequeunt inde subditos ex uno ad alium locum 
mittere, vel ad aliud transferre munus. Idem dicendum de episco- 
pis. “ Potest praelatus sine laesione conscientiae dimittere peccatum 
impunitum, quod scit tantum ut Deus : vel sine aliquo remedio, quia 
non tenetur adhibere remedium, nisi eo modo, quo ad ipsum defer- 
tur. Unde in his quae ad ipsum deferuntur in foro poenitentiae, debet 
in eodem foro, quantum potest, adhibere remedium.” 1 Caeteram 
licet ex generali conscientiarum notitia cautiores fieri in rebus ge- 
rendis, ne statim habeantur idonei, qui speciem praeseferunt pietatis, 
vel dotibus videntur ornari eximiis. Quod si sacerdotem praesul ex 
confessione noverit indignum esse, vel infirmae saltem virtutis, nequit 

(1) 8. Thom. Suppi, iii. p. qu. xi. art i. ad 3. 


Digitized by v^ooQle 



DE SIGILLO CONFESSIONIS. 


171 


idcirco eum loco movere, vel severius tractare. Equidem sibi objicit 
S. Thomas : “ cum aliquis Abbas scit per confessionem, alicujus 
Prioris subjecti sibi peccatum, ex cujus occasione inducit ipsum ad 
ruinam, si ei prioratum dimittat : unde tenetur ei auferre pastoralis 
curae dignitatem : auferendo autem videtur confessionem publicare s” 
cui objectioni respondet: “ Abbas in casu praedicto debet eum ad- 
monere ut prioratum resignet : vel si noluerit, potest ex aliqua alia 
occasione absolvere eum a cura prioratus, ita tamen quod omnis 
suspicio vitetur de confessionis re velati one.” 1 Sed ex pontificum 
decretis, quidquid gravamen affert pcenitenti, licet absit omnis reve- 
lationis suspicio, illicitum habetur. Hinc si sacerdos in episco- 
pum proponatur eligendus, quem ex confessione quis novit omnino 
esse indignum, nequit quid facere quo electio illa impediatur, vel 
denegare ei suffragium, quovis quaesito colore. 

86. Procul omni periculo arcani prodendi, et omni poenitentis 
gravamine, licet uti notitia ex confessione derivata, quatenus sine 
odio sacramenti fieri possit. Sic confessarius ex confessione discens 
quam facile offensionis et ruinae detur occasio ex liberiori agendi 
ratione, merito sibi cavet, ne aliquid inconsulto proferat. Si pravas 
suscipiones nasci ex frequentatione cujusdam domus repererit, 
poterit, opportuna enata occasione, abstinere se ab ea adeunda : sed 
si mulier confiteatur sibi ex ejus colloquiis oriri peccati, vel tenta- 
tionis occasionem, vix poterit, absque ejus licentia, eam in posterum 
minus familiariter habere. In concionibus poterit in vitia, etiam oc- 
cultior*, confessione cognita, invehi, et ea quae ex plurimorum 
accusationibus innotuerunt, expone refugienda, dummodo nihil 
dicat quod alicui affigi possit, nec frequentiam illam peccati, quae 
plerosque latet, indicet cum communitatis injuria. Numqiiam 
tamen dicendum est aliquid sibi ex confessione constare. Si par- 
vam communitatem alloquatur, v : g : seminarii alumnos, vel moni- 
ales, de defectibus qui plerumque occurrunt in seminariis, vel 
monasteriis poterit concionari, parce tamen et caute, ne quid alicui 
exprobrare videatur. 2 Si insidias sibi strui ex confessione quis 
didicerit, poterit sibi consulere, opportuna data occasione, non ita 
tamen ut suspicionem arcani sibi proditi alicui injiciat. Quoties 
aliquis ex sociis accessisse noscitur ad sacerdotem, novum consili- 
um ab eo profectum censetur, qui idcirco sociorum vindictae objici- 

(1) S. Thom. Suppi, iii. p. qu. xi. art i. ad 3. 

(2) Vide S. Alph. 1. vi. n. 654. 

tur : quapropter caute agendum est, ne ipse detrimenti quid, vel 
gravaminis patiatur. Cavendum ne quae occulta ineuntur foedera, 
vel caedes patrantur, palam significentur, quoties eorum notitia non- 
nisi ex confessione derivata est. 

87. Interrogatus confessarius utrum quis apud eum confessus 
fuerit, poterit plerumque respondere, prout res se habet. Quod si 
clam accesserit, ipsam confessionem celatam volens, putant plures, 
et quidem recte, judice S. Alphonso, frangi sigillum, si accessus 
ejus a confessario declaretur, nam gravioris peccati suspicionem 
facile injicit. 1 De iis autem qua) confitendo declarantur, nihil 
prorsus dicendum est ; ea enim ignorare censetur, quum nonnisi 
Dei vices gerenti innotescant. “ Homo non adducitur in testimo- 
nium, nisi ut homo. Et ideo sine laesione conscientiae potest jurare 
se nescire, quod scit tantum ut Deus.” 2 Igitur simpliciter denegare 
debet se ea nosse : quod si aliunde noverit, cavendum ne quid 
certius ex confessione proferatur. De absolutione interrogatus nun- 
quam debet aliquid affirmare, quum de ea nemini reddenda sit ratio, 
nisi in sacro tribunali, si quid de ea deliquerit: quo tamen eventu, 
de persona altum servandum est silentium. Nec voce, nec scriptis 
testimonium de absolutione concessa unquam dandum est; nam si 
semel denegetur, dum alias solet dari, est indicium peccati mortalis 
admissi, cujus non poenituit confitentem. Schedula autem confes- 
sionis peractae non est neganda petenti, licet absolutio data non 
fuerit, et peti videatur ad aliis illudendum : eam enim denegare foret 
indirecta revelatio, si aliquibus consueverit dari. 3 Si sacerdos 
inviserit aegrotum, ad quem alius, eo rogante, delaturus est Eu- 
charistiam, vel ultima salutis subsidia, debet simpliciter dicere, 
se ejus excepisse confessionem. Si audita confessione roget sa- 
crista, utrum danda sit communio, debet eum remittere ad poeni- 
tentem, vel expectare ejus accessum ad sacram mensam. 4 Si rem 
publice notam quae objectum fuit peccati, pandat poenitens sacerdoti 
adhuc ejus ignaro, quod scilicet patrata sit in plataea ab aliquo caedes, 
vel quod quis in judicio reus sit habitus, non est arcanum sacramen- 
tale, sed de eo loqui non oportet donec alias confessario innotescat. 

88. Sigilli obligatio oritur ex omni et sola confessione sacramenlali, 
scilicet quae fit ad absolutionem aliquando obtinendam, ei qui sacer- 
dos habetur, et judex legitimus, etsi absolutionem reapse non» concedi 

(1) L. vi. n. 638. (2) S. Thom. Suppi, iii. p. qu. xL art. i. ad 3. 

(3) S. Alph. 1. vi. n. 639. (4) L. vi. n. 646. 

contigerit: nam ex lege Christi, qua confessio praecipitur, derivatur, 
et proinde debet vigere, ubi legi huic obtemperari censetur. Hinc 
quae dicuntur in confessione, licet absque necessaria animi poeniten- 
tia, sunt silentio servanda: “confessio non desinit esse sacramen- 
talis, quamvis ille qui confitetur, emendationem non proponat: et 
ideo nihilominus sub occulto tenenda est.” 1 In dubio utrum aliquid 
dictura sit in ordine ad confessionem, confessarius tenetur ad sigil- 
lum, 2 quia alioquin confessio fieret odiosa, et injuria facile fieret 
poenitenti. Quae dicuntur sacerdoti cuilibet, etiamsi jurisdictione 
privato, sub sigillo cadunt, dummodo tamen poenitens, seu crasso 
errore, seu animi pertinacia, eum habeat veiuti sacrum judicem, a 
quo expetit absolutionem : imo quae laicus, fingens se sacerdotem, 
excipit in tribunali, arctissimo arcano subjacent. E contra quae 
dicuntur manifesto consilio inducendi sacerdotem ad peccatum, non 
cadunt sub sigillo: sed cavendum ne aliquid occasione confessionis 
prolatum, et cum peccatorum confessione conjunctum, temere divul- 
getur, vix enim fieri potest mentio rei quae in tribunali contigit, vel 
colloquii habiti, absque revelationis suspicione. Quae autem sub 
sigillo extra tribunal communicantur, secreti naturalis tantum vim 
habent : nam “ sigillum confessionis est aliquid annexum sacramen- 
tali confessioni: sed ea quae annexa sunt alicui sacramentp, non se 
extendunt ultra sacramentum illud : ergo sigillum confessionis non 
se extendit nisi ad ea de quibus est sacramentalis confessio.” 3 
Hinc quae consulitur a puella, ut noscat quo modo peccatum aliquod 
declarandum sit, secretum naturale servare debet; sed sigilli lege 
non obligatur. E contra sacerdos quem consulit poenitens, ut paret 
se ad confitendum, debet sub sigillo servare quae illi ita commissa 
sunt, est enim veiuti confessio inchoata. 4 Tenetur ad sigillum ser- 
vandum “superior cui se sistit absolutus a reservato, vel a quo 
petitur licentia absolvendi a reservato.” Ita Busembaum, quem 
sequitur S. Alphonsus, cum plerisque. “ Ratio, tum quia petitio 
illa est quaedam inchoata confessio, quatenus ordinatur ad absolu- 
tionem obtinendam ; tum quia alioquin confessio redderetur odiosa.” 5 
Nonnulli censent praesulem secreti naturalis lege tantum teneri. 

89. Interpres, cujus opera’ usus est poenitens, ad sua peccata 

(1) S. Thom. Supp. iii. p. qu. xi. art. i. ad 1. (2) 8. Alph. 1. vi. n. 037. 

(3) 8. Thom. Sup. iii. p. qu. xi. art. i. ad 2. (4) S. Alph. 1. vi. n. 649. 

(5) L. vi. n. 647. 

16 * 

pandenda confessario suae linguae ignaro, videtur eodem vinculo 
secreti sacra mentalis teneri : uti probabilius plerique censent, non- 
nullis opinantibus eum nonnisi arctissimi secreti naturalis lege 
ligari. 

90. Doctor, vel alius, qui, ex poenitentis licentia, a confessario 
novit ejus peccatum, ut consilium praeberet, videtur secreti sacra- 
mentalis obligatione teneri : quandocumque consulitur ut confessa- 
rius recte gerat munus suum ; nam peccatum ei manifestatur occa- 
sione confessionis, et haud sine relatione ad absolutionem. “ Ratio 
habetur,” inquit S. Alphonsus, “ex ipsa institutione sacramenti, ob 
quam creditur Christus Dominus imposuisse hanc obligationem 
sigilli, non solum confessariis, sed omnibus aliis, quibus immediate 
vel mediate pervenerit notitia peccatorum, occasione sive in ordine 
ad confessionem ; alioquin non satis provisum esset reverentiae hujus 
sacramenti, nec satis odium confessionis amotum fuisset.” 1 S. 
Thomas ait : “ ille ad quem notitia peccati devenit mediante sacer- 
dote, de voluntate confitentis, participat in aliquo actu sacerdotis : 
et ideo simile est de eo, et de interprete, nisi forsan peccator velit 
quod ille absolute sciat et libere.” 2 

91. Qui scriptum poenitentis in quo peccata sua refert legit, tenetur 
servare secretum naturale ; non vero sigillum frangit sacramentale, 
si aliquid manifestet ; nec enim scriptum illud confessionis vim habet, 
sed est praeparatio ad confessionem. Si confessarius cui pcenitens 
scriptum hujusmodi tradidit, illud divulgaret, frangeret sigillum, nam 
traditio illi facta confessionis instar est. Quod scribit mutus, illud 
confessario praesenti tradens, habet confessionis rationem ; ideoque si 
tunc legatur ab alio, et divulgetur, frangeretur sigillum. Si chartam 
in confessionali relictam a pcenitente quis legat, censetur sigillo 
teneri, quia jam confessionis instar habita est, dum porrecta fuerit 
sacerdoti, vel ex ea peccata relata sint. 

92. Peccat plerumque graviter qui scripta aliorum legunt in quibus 
eorum peccata suspicantur recenseri, quia arcana eorum, iis invitis, 
scrutantur, cum manifesto aestimationis eorum et honoris discrimine. 
Caeterum qui leves tantum culpas scripto contineri fere certo sciunt, 
possunt a gravi peccato excusari, dura ex curiositate, vel animi 
levitate, illud legunt. Qui magnum parari damnum communitati, 
vel innocenti, suspicantur ob rationes maxime probabiles, possent 

(1) L. vi. n. 647. (2) Suppi, iii. p. qu. xi. art. iv. ad 4. 

aliquando excusari, scriptum secreti legentes quod aliquod ejus 
indicium prsebere conjiciunt : nec culpandi videntur si notitia acquisita 
in aliorum utilitatem utantur. 

93. Ex licentia pcenitentis libere data, non importune extorta, 
gravi suppetente causa, potest sacerdos notitia in confessione habita 
uti ; nani quum sigillum in favorem pcenitentis institutum sit, poterit 
utique hic juri suo cedere ; “ potest,” inquit S. Thomas, “ confitens 
facere, ut illud quod sacerdos sciebat tantum ut Deus, sciat etiam ut 
homo; quod facit, dum licentiateum ad dicendum : et ideo si dicat, 
non frangit sigillum confessionis.” 1 Caeterum non oportet hanc 
petere a poenitente veniam, vel sponte oblata uti, nisi gravis suppetat 
causa: qua occurrente, plerumque inducendus erit pcenitens, ut extra 
tribunal communicet quae aliis dicenda velit; vel saltem ipsam 
licentiam extra illud concedat, adeo ut in quaestionem vocari deinceps 
non possit : oportet enim omnem suspicionem fracti sigilli longe 
abesse : “ Debet cavere scandalum dicendo, ne fractor sigilli praedicti 
reputetur.” 2 Vix unquam expedit hanc licentiam accipere, quando 
ipsius usus, praesertim apud laicos, daret notitiam, vel suspicionem 
peccati, alias non innotescentis : v : g : si restitutio cuidam facienda 
per sacerdotem haeredibus injungeretur: quia violati sigilli speciem 
habet. Si autem moribundus, loqui alta voce non valens, det licentiam 
sacerdoti se coram manifestandi quam doleat de vitae pravae exemplis, 
nil vetat ut verbis generalibus illud enuntiet; quamvis plerumque 
expediat dolentis animi indicia, quae ipse moribundus praebere valet, 
satis habere. Si pcenitens cum confessario extra tribunal de peccatis 
quae confessus est libere loquatur, consilii -rausa, vel ob aequam 
aliquam rationem licentiam plane dat utendi notitia in confessione 
acquisita, quatenus opus sit ad eum dirigendum; sed cavendum ne 
ultra progrediatur confessarius, vel ne res extra sigillum poni ideo 
existimet, adeo ut cum aliis, vel cum ipso poenitente de iis deinceps 
loquatur, nam facultas quae ex ratione agendi colligitur, est strictissimae 
interpretationis, quum agatur de re odiosa, usu scilicet notitiae per 
confessionem habitae. 

94. Ad avertendam publicam calamitatem, vel innocentis ruinam, 
licet venia pcenitentis, libere tamen et perspicuo data, uti ; quod si 
pcenitentis nomen prodere oporteat, vel aliqua quae ejus ingerant 
suspicionem, consensus ejus omnino habendus est. Ad facultatem 

(1) Suppi, iii. p. qu. xi. art iv . Resp . (2) Ibidem. 

absolvendi vel dispensandi impetrandam venia illa aliquando exquiri- 
tur, ut superiori res exponatur: sed vix unquam oportet ut quaeratur, vel 
acceptetur, ad conferendum cura alio de poenitentis conditione, qui apud 
utrumque sua deposuerit peccata, quum unusquisque debeat seorsim 
judicare, et necessitas non sit satis gravis a lege arcani discedemdi. 
Adeo sacrosancta haec habenda est, ut nonnissi rarissime, et gravissima 
de causa, licentia utendi notitia confessione acquisita acceptanda sit. 
Si poenitens palam faciat confessario potestatem declarandi utrum 
apud se deposuerit aliquod peccatum, v : g : si mulier appellet 
confessarium, utrum se incusaverit adulterii; non debet unquam 
hujusmodi licentia uti, quomodocumque res se habeat, nam cum 
magno periculo fieret, haud sine arcani injuria. Post pranitentis 
mortem manet arcani ligamen, nam nemo patienter ferret ea revelari 
quae memoriae ejus detraherent: sed ne quidem quae ad laudem 
pertinent defuncti detegenda sunt temere, praesertim si venialis culpae 
suspicionem ingerant. 

95. Quamvis vetitum sit exquirere complicem, nihil prohibet 
ex pcenitentis licentia, vel rogatu, eum monere, sed plerumque 
ab hujusmodi monitione abstinendum est, ne suspicio sit revela- 
tionis, vel invidia sacro ministerio comparetur. Sic etiam morem 
gerere potest sacerdos mulieri de pravis mariti moribus querenti, 
et operam ejus postulanti, ut si qua ratione possit, eum ad bonam 
redigere frugem curet : sed vix oportet ex precibus in tribunali por- 
rectis delinquentes adire. 

96. Ubi agitur de sigillo servando, probabili sententiae de licito 
usu notitiae ex confessione habitae, nequaquam adhaerendum est; 
quum enim poenitens jus certum habeat ne eorum quae confitendo 
refert, ullus fiat usus cum sui gravamine, qui uteretur probabili hujus- 
modi sententia, exponeret se periculo injuriae inferendae in re"gravis- 
sima : ideoque moraliter certus esse debet nullum poenitenti grava- 
men ex usu notitiae oriturum, ut liceat ea aliquatenus uti. 1 

97. Poenitens naturali quodam ligamine tenetur celare quae confes- 
sarius ei in tribunali dixerit, consilii causa, et in animae salutem, 
praesertim quae incommoda ei, vel odium sacramento afferre possent : 
nam quum munus illud in poenitentis utilitatem exerceatur, juxta 
legem divinam, oportet ut libere et absque incommodi metu exerceri 
valeat. “Unde cum confessarius obligatur necessario ad dandum 

Ql) S. Alph. 1. vi. n. 633. 

consilium pcenitenti, ut ille sibi caveat a damnis spiritualibus, ideo 
poenitens rigorosius tenetur cavere, ne confessario damnum obveniat 
ob consilium sibi praestitum .” 1 Quod si poenitens referat ea quae 
nullatenus cedunt in confessarii vel confessionis praejudicium, non 
erit culpandus, quamvis plerumque praestet de iis quae in tribunali 
dicta sunt silere. Si contigerit confessarium suo velle abuti minis- 
terio, jubet Ecclesia ut denuntietur inquisitoribus vel locorum 
ordinariis. 

(1) S. Alph, l. vi. n. 647. 

CAPUT VI. 

DE SATISFACTIONE. 

98. Satisfactio, quae tertia pars sacramenti poenitentiae dicitur, est 
operis in poenam peccati a sacerdote injuncti acceptatio, et impletio. 
Equidem satisfaciendi voluntas ad sacramentum omnino necessaria 
est ; nemo enim veniam consequi potest, qui animo non est paratus 
quae patravit mala tollere, et quae inde secuta sunt reparare : sicut et 
implere quae sacerdos, ligandi potestate utens, ideo jusserit. Injuria 
Deo illata peccato nulla hominis opera tolli quidem potest ; sed poe- 
nitentis humiliatio et punitio per Christi merita inservit ad poenam 
peccatis debitam luendam. Attamen “ Deo secundum rei veritatem 
nihil subtrahi potest, quamvis peccator, quantum in se est, aliquid 
subtrahat : et ideo in tali satisfactione principalius requiritur emen- 
datio in futurum, quam recompensatio praeteritorum.” 1 Proximo 
etiam peccatis nostris laeso satisfacere oportet; nec veniam licet 
sperare, nisi quae illata sunt damna, prout potuerimus, reparemus : 
sed satisfactionis nomine, prout pars est poenitentiae, quae ad Deum 
placandum fiunt, praecipue intelliguntur. Nobis autem operibus 
hujusmodi poenalibus consulitur, nam tentationibus resistendis magis 
idoneus fit, qui peccata admissa expiare studet. “ Unde et satisfactio, 
quae est justitiae actus poenam inferentis, est medicina curans peccata 
praeterita, et praeservans a futuris.” 2 Quaelibet autem virtutis actio 
satisfactionis rationem habere potest ; quatenus nonnisi cum difficul- 
tate quadam exercetur, quae ideo poenae loco est. Vindicativa dicitur 
poenitentia, quae in delictorum admissorum poenam praecipue suscipi- 
tur: medicinalis vero est quae in animae remedium, quo scilicet 
vitia tollantur, cedit. Eadem actio saepe et poenae et remedii locum 
obtinet. Quod peragitur opus ex confessarii jussione vim habet ex 
sacramenti virtute derivatam, et “ amplius valet ad expiandum pec- 
catum, quam si proprio arbitrio homo faceret idem opus.” 3 

99. Satisfactio re exhibita ad integritatem sacramenti refertur. 

(1) S. Thom. Suppi, iii. p. qu. xii. art iii. ad 4. (2) Ibidem, Resp. 

(3) S. Thom. quodlib. iii. qu. xiv. 

“ Debent ergo sacerdotes Domini,” inquit concilium Tridentinum, 
“ quantum spiritus et prudentia suggesserit, pro qualitate criminum 
et poenitentium facultate, salutares et convenientes satisfactiones 
injungere ; ne, si forte peccatis conniveant, et indulgentius cum poe- 
n i tentibus agant, levissima quaedam opera pro gravissimis delictis 
injungendo, alienorum peccatorum participes efficiantur. Habeant 
autem prae oculis, ut satisfactio, quam imponunt, non sit tantum ad 
novae vitae custodiam, et infirmitatis medicamentum, sed etiam ad 
praeteritorum peccatorum vindictam, et castigationem ; nam claves 
sacerdotibus non ad solvendum dumtaxat, sed et ad ligandum conces- 
sas, etiam antiqui patres et credunt, et docent.” 1 Hoc sacerdotum 
munus explicaverat jam concilium Lateranense IV. “ Sacerdos sit 
discretus et cautus, ut more periti medici superinfundat vinum et 
oleum vulneribus sauciati, diligenter inquirens peccatoris circum- 
stantias, et peccati, quibus prudenter intelligat, quale illi debeat prae- 
bere consilium, et cujusmodi remedium adhibere, diversis experi- 
mentis utendo ad sanandum aegrotum.” 2 Quod si nullum imponat 
poenitentiae opus, graviter suo muneri deest quia negligit partem 
sacramenti : quamvis eum nonnemo excuset, 3 si peccatum veniale 
tantum fuerit apoenitente delatum. Si contingat poeni tentem peccati 
alterius recordari post absolutionem acceptam, illudque confiteri, 
oportet ut nova ei injungatur poenitentia et detur absolutio ; nec enim 
poenitentia jam injuncta poterit sacramenti iterum suscipiendi esse 
materia, quum opus idem non sit duplici titulo ejusdem generis 
praecipiendum. Si peccatum veniale ei in mentem venerit, non est 
opus poenitentia vel absolutione nova. 

100. Injungi poterit in poenitentiam, juxta plerosque, opus inter- 
num, v: g: meditatio ; “ quia tale opus jam per se est meritorium, 
et satis fit sensibile per impositionem sacerdotis, ac acceptationem 
poenitentis, prout contritio fit sensibilis per confessionem.” 4 Caete- 
rum pleri que angentur animo, dubitantes utrum hujusmodi poeniten- 
tiam impleverint, ideoque videtur raro injungenda, quamvis saepe 
consilii instar commendanda sit, quum praecipuum sit ad vitam 
novam subsidium. 

101. Opus in defunctorum levamen poterit poenitenti injungi, 
quia exercitium est charitatis Deo admodum gratum, quod dum in 

(1) Saiti* xiv. cap. viii. de poenitentia» (2) Cap. Omnis. 

(3) 8. Alph. 1. vi. n. 507. (4) L. vi. n. 514. 

eorum utilitatem cedit, facienti valde prodest, et satisfaciendi habet 
vim, aeque ac alia pietatis opera. 

102. Potest etiam aliquando injungere confessarius pcenitenti, ut 
abstineat a communione, vel alio pietatis exercitio, quando prohibitio 
haec ei profutura est, et nullam notam allatura : secus si in ejus dam- 
num, vel famae dispendium, verteretur : raro autem expedit. 

103. Medicinalis imprimis poenitentia imponenda est, qua animae 
sanetur infirmitas. “Contrarias peccatis poenitentias injungat (con- 
fessarius,) velut avaris eleemosynas, libidinosis jejunia, vel alias 
carnis afflictiones, superbis humilitatis officia, desidiosis devotionis 
studia.” Ita praescribit Rituale Romanum. Pietatis exercitia, bono- 
rum librorum lectio, rerum aeternarum meditatio, examen conscien- 
tiae quotidianum, sacramentorum susceptio frequens, fuga otii, et 
occasionum peccati, confessio generalis annua, et sacer secessus per 
aliquot dies, inter praecipuas animae medicinas recensentur. Oratio 
inter poenitentiae opera recensetur: “ quaelibet oratio,” aitS. Thomas, 
habet rationem satisfactionis : quia quamvis habet suavitatem spiri- 
tus, habet tamen afflictionem carnis : quia ut dicit Gregorius super 
Ezechielem : “ Dum crescit in nobis fortitudo amoris intimi, infir- 
matur procul dubio fortitudo carnis.” 1 Ebriosis injungendum est, 
ut ab omni potu qui inebriare possit, se abstineant: vix enim alias 
pravam consuetudinem superabunt: nec tamen oportebit ut juramento 
se ad illud adstringant, ne forte aliqua relabentes, in pejus ruant. 
Jejunium libidini domandae inservit, quod idcirco reis impudicitiae 
praescribere oportet : sed quum plerique in hac regione durioribus 
laboribus vacent, vel alias a jejunio se excusent, non est temere in- 
jungendum, ne negligatur, monente S. Antonino : “debet confessa- 
rius dare talem poenitentiam, quam credat ver similiter illum implere; 
ne ipsam violando, deterius ei contingat.” 2 Alia humilitatis et poeni- 
tentiae exercitia, quae nimis a moribus nostratium, et a ratione sen- 
tiendi ipsis communi, abhorrent, v: g: ut blasphemus terram lingua 
lambat, ut luxuriosus flagellis domesticum hostem comprimat, non 
sunt facile injungenda. v In eleemosyna decernenda, cavendum ne 
aliqua sit turpis lucri cupidinis species ; quapropter numquam debet 
confessarius in se suscipere ejus distribuendae onus, sed poenitentis 
relinquere arbitrio : raro quidem injungitur mera eleemosyna, sed 
plerumque justitiae obligationi satisfaciendum est. Quicquid vere 

(1) Suppi. iii.p. qu. iv. art. iii. (2) III. part. tit. xvi. par. xxi. 

necessarium est in animae remedium, debet omnino injungi, nam 
saluti imprimis consulere oportet : et inhumanum est periclitanti, 
etiam cum ejus dolore, non succurrere. Nemini tamen injungendum 
est in poenitentiam, ut religionem ingrediatur : res enim est nimis 
ardua quam ut jussu sacerdotis suscipiatur. Nec licet injungere 
matrimonii susceptionem, quum et haec libera esse debeat. 1 

104. Quae in poenam peccatorum praecipue injunguntur, possunt 
graviora esse, vel leviora, prout in Domino judicaverit confessarius 
expedire in animae salutem. Equidem scelera gravissima poeniten- 
tia admodum severa expiari debent, quod ex canonibus qui dicuntur 
poenitentiales liquet, sed quum infirmitatis humanae habenda sit 
ratio, praestat ut poena supersit luenda, quam ut quis ab agenda poe- 
nitentia prorsus absterreatur, remedii difficultate. Exemplum Apos- 
toli Corinthio pcenitenti indulgentis veniam proponit Chrysostomus; 
“ Ex quo illud discimus, non ex scelerum tantum natura, sed ex 
peccantium etiam animo atque affectione indicendam esse poeniten- 
tiam, ut tum fecit Apostolus, quod ipsius imbecillitatem extimesce- 
ret.” 2 Igitur confessarius poterit indulgentia uti in poena definienda, 
ei hoc pacto pcenitens videatur in bono proposito firmandus, qui 
deinceps in via virtutis proficiens peccata a se admissa verosimiliter 
planget, et puniet. Monendus idcirco erit ut peccatorum ponderet 
gravitatem, et divinam in se misericordiam miretur, et poenitentiae 
donum enixis precibus a Domino imploret. Quanta autem poena in 
canonibus pcenitentialibus olim fuerit peccatis gravioribus decreta, a 
confessario opportune explicandum erit. “ Quia poenae satis factori ae 
infligendae medicinae sunt,” animadvertit S. Thomas, “ sicut medi- 
cinae in arte determinatae non omnibus competunt, sed variandae 
sunt, secundum arbitrium medici, non propriam voluntatem sequen- 
tis, sed scientiam medicinae ; ita poenae satisfactoriae in canone de- 
terminatae non competunt omnibus, sed variandae sunt secundum 
arbitrium sacerdotis divino instinctu regulatum. Sicut ergo medicus 
aliquando prudenter non dat medicinam ita efficacem, quae ad morbi 
curationem sufficiat, ne propter debilitatem naturae majus periculum 
oriatur : ita sacerdos divino instinctu motus non semper totam pce- 

(1) S.Alph.LvLn. 511. 

(2) In Ep. ii ad Cor. hom. iv. n. “ fiav^dvonsv, otc # Ssc povov rtpoj 
trjv tyvOLV tuv afjLaptTjfjidiuiv, dkkd xc u rtpb$ trjv bidvoiav xdt trjv t%iv tu>v 
dfuxptavovtuv trjv futdvouuf of*£sw 6 xa i toti b drtofofcos irttxrjrss* xai ydp 
ifoprito dvtn to 

nam, quae uni peccato debetur, injungit, ne infirmus aliquis ex mag- 
nitudine poenae desperet, et a poenitentia totaliter recedat.” 1 

105. In poena injungenda sacerdos debet criminum habere ration- 
em; nec tamen necesse est ut singula memoria teneat, nam ex 
generali quadam conscientiae notitia, post singula sibi declarata, 
judicare poterit quid injungendum sit in criminum expiationem, vel 
in animae remedium. Quae jubet facienda ad jejunium, seu corporis 
afflictati onem, eleemosynam et orationem reducuntur : in quibus 
singularitas evitanda est, et quidquid vel poenitenti, vel aliis, possit 
incutere horrorem. 

106. Ante absolutionem imponenda est poenitentia, quum oporteat 
eam acceptari, ut confessarius peccatorem venia dignum esse judicet : 
sed ordinis inversio non est gravis. Si oblitus fuerit confessarius 
poenitentiam imponere confitenti, debet post absolutionem eam 
injungere, non tamen extra tribunal, quum sit actus judicialis. 

107. Quae alias praecepta sunt, vel debentur, possunt a confessa- 
rio, poenitentiae instar juberi : v: g: ut quatuor anni temporibus, 
diebus statutis, jejunet, vel ut audiat Missam die festo : quo pacto 
ligabitur poenitens lege generali et praecepto, adeo ut peccet contra 
utrumque rem omittendo. At plerumque injungenda sunt opera 
aliks non debita : quapropter nisi confessarius mentem suam clare 
explicet, censetur quae libera sunt injunxisse. Si quotidie per men- 
sem Missam audiendam jusserit, non erit necesse in diebus prae- 
cepti sacro bis adstare, nam dies liberas praeter festa designasse 
videbitur: secus si jusserit Missam audire die festo; nisi enim con- 
stet eum praeceptum Ecclesiae voluisse novo praecepto inculcare, 
censebitur alteram Missam injunxisse audiendam. 

108. Poenitentia publica ob peccata occulta numquam est injun- 
genda; nec enim oportet cuique onus se infamandi imponere: 
“ Pro peccatis occultis quantumvis gravibus manifestam poenitentiam 
non imponant,” (confessarii) : ait Rituale Romanum. Peccata 
autem publica satisfactionem publicam postulant, “ ut quos exemplo 
suo ad malos mores provocavit (peccator), suae emendationis testi- 
monio ad rectam revocet vitam.” 2 At solus episcopus poterit eam 
poenitentiam injungere quae publica nuncupatur, quod scilicet quis 
poenitentis veste indutus ad fores ecclesiae se sistat, cereum accensum 
prae manibus ferens : imo nec praesenti disciplinae congruit, ut epis- 

(1) Suppi, iii. p. qu. xviii. art. iv. Resp. 

(2) Cone. Trid. Sess. xxiv. cap. viii. 

copus ipse id jubeat. Confessarius uon debet alicui injungere 
poenitentiam publicam, etiam minus solemnem, v : g : quod in eccle- 
sia se coram (famibus humiliet, poenitentiam professus delicti : quod 
nec parochus, absque episcopi venia, debet jubere: nil autem vetat 
ut publica quaedam satisfactio injungatur, v : g : ut scripto retrac- 
tentur errores; ut coram coetu quodam perperam dicta revocet. 
Saepe sola vitae in melius mutatione, et pietatis studio quae patrata 
sunt mala emendantur et tolluntur, absque tanta poenitentis humilia- 
tione. 1 Vitandum sedulo ne quid injungatur poenitenti, ex quo 
peccati patrati oriatur suspicio, nam saluti ejus, absque famae dis- 
pendio, consulendum est: quod si ejusmodi laboret vitio, quod tolli 
nequeat absque famae discrimine, recte ei injungit confessarius ea 
quae necessario facienda, vel fugienda sunt, licet fama forsan peri- 
clitetur. 2 Sic jubet ancillam, vel cognatam dimitti, quamvis sus- 
picio consuetudinis pravae inde forte oritura sit: prohibet medico, ne 
mulierum morbos pergat curare, qui id sibi certam perniciem afferre 
novit : injungit parocho ut munus, quod indigne exercet, in manus 
episcopi resignet. Haec tamen intelligenda sunt post remedia mitiora 
frustra adhibita. 

109. Tenetur pcenitens satisfactionem a confessario praescriptam 
acceptare et implere, quae habenda est aequa, nisi constet eam nimis 
difficilem esse et ultra vires poenitentis, vel gravissima secum ferre 
incommoda: quo casu licebit humiliter suas rationes exponere, vel 
recedere absque absolutione, et confessarii alius probi prudentis- 
que se sistere judicio. Equidem sacerdotis est judicare, quid sit 
injungendum. Quod si pcenitens ejus declinet judicium aequum ex 
animi levitate, vel ut mitiores adeat animae morborum medicos, vide- 
tur peccare graviter. u Si poenitentia facile posset ab eo impleri, et 
nollet ex mera desidia illam acceptare, ac cum levi absolvi vellet, 
non videtur posse excusari a peccato gravi.” 3 

110. Grave est peccatura poenitentiam gravem ob peccata gravia 
impositam, vel notabilem ejus partem, omittere : nam res omni ex 
parte gravis est : v : g : si septem psalmi poenitentiales omittantur, 
vel quinque decades Rosarii B. V. 4 Utrum possit poenitentia 
gravis sub levi injungi quaerunt theologi ; sed recte dicit S. Alphonsus 
teneri confessarium, juxta Tridentinum, sub gravi eam injungere, 
quamvis aliam graviorem sub levi, vel consilii instar, addere possit. 

(1) 8. Alph. 1. vi. n. 512. (2) Vide Suarez. disp. xxxiii. §. vii. 

(3) 8. Alph. 1. vi. n. 516. (4) Ibidem, n. 515. 

Si levis sit poenitentia, licet gravia delicta declarata sint confitendo, 
quod aliquando contingit ob vehementem poenitentis contritionem, vel 
infirmitatem corporis, vel aliam hujusmodi causam, eam omittere non- 
nisi venialis videtur culpa ; quamvis nonnulli eam gravem censeant 
ob causam propter quam imposita est. 

111. Poenitentia levis ob levem culpam injuncta omittitur, juxta 
plerosque, absque gravi peccato : et si poenitentia gravis ob levem 
culpam injuncta fuerit, v : g. Litaniae sanctorum ob mendacium 
jocosum, nonnisi veniale videtur eam omittere ; non enim videtur 
aequum grave onus leviori culpae adnectere. Caeteruum, “si per 
accidens peccata illa venialia valde disponerent poenitentemiad mortale, 
tunc posset confessarius gravem ei imponere poenitentiam, ut ipsum 
removeat a periculo peccandi mortaliter : et tunc tenebitur pcenitens, 
si velit absolvi, illam acceptare et adimplere. Praeterea censeo” 
(S. Alphonsus loquitur) “ quod si pcenitens pro mortalibus confessis 
condignam non egerit poenitentiam, tunc si iterum eadem peccata 
clavibus subjiciat, bene poterit confessarius gravem injungere poeni- 
tentiam, et poenitens, si acceptet, tenetur eam implere.” 1 Equidem 
confessario curandum est, ut poenitentia respondeat crimini : et 
poenitentis studium in sui punitione versari debet, qui et humili animo 
debet amplecti quaecumque sibi occurrerint adversa. Sic David olim 
placavit Deum, aerumnas forti et patienti animo ferens. 

112. Etiam tempore Jubilaei, et dum indulgentiae aliae conceduntur, 
poenitentia in confessione injungenda est, etsi levior, ut sacramentum 
mancum non sit, et ut ipsa poenitentiae virtus, quae ad indulgentias 
lgcrandas necessaria est, foveatur. 2 

113. Poenitentia persolvenda est tempore a confessario designato: 
quod si omissa fuerit casu, vel culpa, erit deinceps peragenda, nisi 
fuerit diei alligata. Plerumque quidem diei designatio ad praecepti 
substantiam non pertinet, et ideo die elapso manet obligatio poeni- 
tentiae peragendae. Dilatio ultra mensem a tempore praefinito gravis 
plerisque videtur: communionem, quae singulis mensibus injuncta 
est facienda, ultra 6 vel 8. dies differre est grave. Quando modus 
poenitentiae persolvendae a confessario definitus est: v: g: flexis 
genibus, brachiis extensis ; vel locus in quo facienda sit, peccat poe- 
nitens eum negligendo : sed ex adjunctis rei dijudicandum est, utrum 
modus sub gravi obliget. 

(1) 8. Alph. 1. vi. n. 517. 

(2) Bened. XIV. Epist Encyclica : Inter praeteritas, Bull. t iii. p. 170, §. 65. 

114. Curandum est ut pcenitenti animo, a peccati affectu immuni, 
opus injunctum fiat: sed qui illud exequitur peccato iterum irretitus, 
praecepto confessarii satis facere censetur, quamvis fructu poeni- 
tentiae sua culpa privetur, et peccet venialiter, obice posito gratiae 
sacramentali. 

115. Qui poenitentiae oblitus est, non tenetur ad confessionem 
iterandam, ut nova ei imponatur, 3 nam gravissimum onus repetendae 
confessionis, quando venia peccatorum est semel impetrata, nullo 
probatur documento: sed debet, si possit, eundem adire confessarium, 
qui forsan poenitentiae impositae recordetur. 

116. Poenitentia non potest in aliam licet severiorem et meliorem, 
a poenitente mutari, quum judicis sententia sitexecutioni demandanda. 
Confessarius poterit aequa ex causa eam in tribunali mutare, v : g : 
si nimis sit ardua, vel poenitens vix eam impleturus sit. Extra 
tribunal non debet quid mutare, quia judicium jam transiit; quamvis 
si poenitens accedat, rem sibi praeceptam querens se non posse exequi, 
poterit, inquisitione facta, aliud opus satisfactionis adsignare, mo- 
nens ut totum referat in proxima confessione, ad judicii formam 
inducendam. 

117. Alius sacerdos non debet temere sententiam alienam miti- 
gare, vel aliquatenus mutare, quum judicii gravitas, et sanctitas 
sacramenti vetet, ne quid leviter mutetur : sed si confessarius haud 
satis prudenter egerit, vel poenitens periclitetur, poterit, novo insti- 
tuto examine, novam proferre sententiam. Quinimo si constet 
poenitentem non posse o|)us sibi injunctum exequi, videtur licere 
alteri sacerdoti, in tribunali tamen, aliud opus magis congruum 
adsignare, absque nova peccatorum praeteritorum confessione, nisi 
specialem ob causam, quam explorare oportet et perpendere, poeni- 
tentia imposita sit. Quod autem opus non sit iterata confessione ex 
eo deducitur quod de obligatione hac non constet; et judicio jam 
facto, nunc tantum judicandum est utrum poenitens eximendus sit 
ab onere imposito. Sic cui injunctum est, ut fidei, spei, et caritatis 
actus eliciat, quum eos memoria non teneat, nec sciat legere, facile 
eximitur absque novo causae examine. 

118. Nemo potest per alterum poenitentiam sibi injunctam im- 
plere; nam judicis sententia reum adstringit, et quum poenitentia 
remedii et punitionis vim obtineat, ipsi aegroto et reo subeunda est. 

(1) 8. Alph. 1. vi. n. 521. 

Merito igitur damnavit Alexander VII. propositionem hanc : “ Poeni- 
tens propria auctoritate substituere sibi alium potest, qui loco ipsius 
poenitentiam adimpleat.” Qui legere nequit, aliquando curat ut 
alter ei legat, vel una recitet preces praescriptas ; sed ipse mente et 
voce conjungitur : cui eleemosyna injuncta est tribuenda, si non 
habeat pecuniam, facit ut alter suo nomine det : ipse autem merito 
censetur per illum dare. 

119. Non constat Christum jussisse ut satisfactio praeiret absolu- 
tioni : sed potius ex recepta Ecclesiae disciplina, liquet veniam rite 
indulgeri, imposito tantum onere satisfaciendi. Ex rei natura pro- 
bari nequit poenitentem solvi non posse peccatorum vinculis, donec 
diuturna satisfactione eluerit culpas, quum magis conveniat Deo 
misericorditer ignoscere poenitenti, qui deinceps, satisfaciendo pro 
viribus, animi dolentis exhibet indicia et argumenta, fructusque dig- 
nos poenitentiae facit. Equidem vetus fuit disciplina peccatores 
publicos diu in stadio poenitentiae detinere, laboribusque et afflicta- 
tionibus corporis exercere, antequam ad sacramentum Eucharistiae 
accederent : sed licet magnas habuerit utilitates illa severitas, nil 
suadet eam e divino jure profectam, adeo ut semper obtineat. Hinc 
Pontifices saepius damnarunt eorum assertiones, qui, veteres aemulan- 
tes mores, novam disciplinae rationem improbant. Sixtus IV. damna- 
vit hanc Petri de Osma propositionem : “Non peracta poenitentia 
confitentes absolvi non debere.” Alexander VIII. plures ejusdem 
tenoris damnavit, 1 Caeterum nil vetat ut confessarius jubeat aliquan- 
do poenitentiam, sive omnem sive partim, impleri ante absolutionem, 
quando ita expedire judicet: 2 dummodo non affectet veterem severi- 
-tatem cum praesentis disciplinae detrimento, vel injuria. Plerumque 
vere poenitenti statim ignoscendum est, patris filium prodigum am- 
plectentis instar : qua ratione infirmitati humanae succurritur, divino 
praestito gratiae subsidio: quapropter qui de sincero poenitentis animo 
nihil dubitantes, absolutionem differunt, verentes ne forte aliqua in 
bono proposito non perseverent, et satisfactionis opera prius implenda 
cupientes, non ea qua par est indulgentia peccatoribus subveniunt, 
nec peritos se exhibent animarum medicos. 

120. Verba illa absolutionis : “ Quicquid boni feceris, vel mali 
patienter sustinueris, sit tibi in remissionem peccatorum, augmentum 

(1) Vide prop. xvi. xvii. xviii. inter damnatas, 

(2) Vide Delugo disp. xiv. x. 

gratiae, et praemium vitae aeternae,” juxta plerosque vim tribuunt 
sacramentalem operibus poenitentiae etiam quae poenitens sponte sus- 
ceperit. “ Haec quae praeter injunctionem expressam facit, accipiunt 
majorem vim expiationis culpae praeteritae ex illa generali injunctione, 
qua sacerdos dicit : ‘ Quicquid boni feceris,’ etc. Et quantum ad 
hoc talis satisfactio est sacramentalis, in quantum virtute clavium est 
culpae commissae expiativa .” 1 

(1) Quodlib. iiL ar. xxviii. 

CAPUT VII. 

DE JURISDICTIONE CONFESSARII» 

$.1. De, APPROBATIONE. 

121. Absolutio est sacerdotis sententia, Christi nomine, remitten- 
tis peccata pcenitenti. Solius sacerdotis est hanc exercere potestatem, 
quam a Christo Domino Apostolis concessam, et per eos eorum 
successoribus episcopis datam esse constat, per quos sacerdotibus 
communicatur. Equidem consulit S. Thomas, ut, deficiente sacer- 
dote, laico fiat confessio, “ qui quamvis sacramentum perficere non 
possit, tamen sacerdotis defectum summus sacerdos supplet:” 1 sed 
nequit alius praeter sacerdotem a peccatis solvere. Vix expedit 
plerumque ut laico singula animi arcana pandantur ; sed humilis 
peccatorum agnitio vocibus generalioribus, inservit ut poenitentia 
animi innotescat : quapropter qui ejusmodi praestitit doloris indicia, 
poterit sepulturae more christiano demandari, solutis censuris, si 
quibus forsan fuerit irretitus. 

122. Non cuilibet sacerdoti absolvendi potestas competit, sed ei 
qui jurisdictionem accepit. “ Quoniam” inquit concilium Triden- 
tinum, “ natura et ratio judicii illud exposcit, ut sententiam subditos 
tantum feratur, persuasum semper in Ecclesia Dei fuit, et verissi- 
mum esse synodus confirmat, nullius momenti absolutionem eam esse 
debere, quam sacerdos in eum profert in quem ordinariam aut sub- 
delegatam non habet jurisdictionem.” 2 

123. Jurisdictio ecclesiastica in foro externo est potestas regendi 
subditos legibus, adjecta censurarum sanctione, in quibus tollendis 
etiam exercetur. In foro interno jurisdictio est potestas qua con- 
scientiae ligamina injiciuntur, vel tolluntur, praevia ipsius peccatoris 
accusatione spontanea. Ordinaria jurisdictio est quae muneri inest, 
qualis est Pontificis, episcopi, vicarii generalis, parochi : delegata 
dicitur quae a praesule ordinario alicui specialiter communicatur, v: g: 
presbytero curam animarum non exercenti. Delegatio aliquando 

(1) Suppi, iii. p. qu. viii. art. ii. ad 1. 

(2) Sess. xiv. cap. vii. de pocnit. 

tacite fit, quando scilicet novit praesul jurisdictionem ab aliquo ex- 
erceri; et externo aliquo indicio suum consensura manifestat : inter- 
nus autem consensus non sufficit. 1 Sic si sacerdos bona fide excipiat 
confessiones, episcopo sciente et consensum manifestante, jurisdic- 
tionem habet ex tacita concessione. Semel concessa jurisdictio 
absque termino praefixo manet, juxta probabiliorem sententiam, etiam 
praesule e vivis sublato, donec a successore revocetur, est enim 
gratiae instar, et “ decet concessum a principe beneficium esse man- 
surum.” 2 Sed si data sit in casu particulari, non censetur manere 
nisi confessio fuerit incoepta, dum episcopus viveret. 

124. Delegatam habens jurisdictionem non potest plerumque 
subdelegare, nisi delegetur a principe, vel supremo rectore ad offi- 
cium aliquod : vel nisi delegetur ei officium ad universitatem causa- 
rum, vel nisi delegata jurisdictio muneri suo adnexa fuerit. Qui a 
Summo Pontifice delegatam jurisdictionem cum munere accepit, 
poterit alteri eam subdelegare. Qui parochi munus, veluti ex dele- 
gatione habet, ipso absente, vel munia obire non valente, potest 
alteri committere quoddam suae jurisdictionis exercitium : et epis- 
copi possunt subdelegare facultates quas vi concilii Tridentini, tam- 
quam delegati Sedes Apostolicae exercent, jam enim suo muneri 
inhaerent et ad ordinariam eorum potestatem referuntur. Si episco- 
pus det confessario jurisdictionem in casum quendam sibi reserva- 
tum, nequit hic subdelegare : sed si parocho eam det in casus reser- 
vatos universe, ob munus quod gerit, potius quam ob speciales ejus 
dotes, posset parochus in speciali aliquo casu eam facultatem alteri 
communicare. 3 

125. Jure Tridentino episcopi approbatio necessaria est ut quis 
confessiones audire valeat, nisi parochiale beneficium ei fuerit con* 
cessum, quod jurisdictionem secum trahit. Quamvis presbyteri 
in sua ordinatione a peccatis absolvendi potestatem accipiant ; de- 
cernit tamen sancta synodus, nullum etiam Regularem, posse con- 
fessiones saecularium, etiam sacerdotum, audire, nec ad id idoneum 
reputari, nisi aut parochiale beneficium, aut ab episcopis per examen, 
si illis videbitur necessarium, aut alias idoneus judicetur.” 4 

126. Examen plerumque praecedere debet approbationi episcopi: 
se d doctores quistuduerunt Morali Theologiae examini non decet 

(1) S. Alph. 1. vL n. 570. 

(2) Reg. xvi. Juris in 6. (3) S. Alph. 1. vi, n. 566, 

(4) Sess. xxiii. cap. xv. de Ref. 

subjicere. Ea apud nos obtinuit consuetudo, ut sacerdotes aliunde 
advenientes, et idonea secum afferentes testimonia, et Regulares 
examini non subjiciantur ; sed omnes lege Tridentina tenentur; et 
plane expedit ut in dies disciplina hac in re arctior servetur : quo 
pacto errores plurimi evitarentur. Ad examen ex justa causa revo- 
cari possunt a successore episcopi, qui eos approbavit, sacerdotes, 
etiam regulares. 

127. Approbatio ab episcopo loci in quo audiendae sunt confes- 
siones obtinenda est, uti constat ex Bulla Innocentii XII. edita 10 
Aprilis 1700: Cum sicut: et ex Bulla Benedicti XIV. Apostolica . 
Declaravit Innocentius X. 44 Regulares in una dioecesi approbatos 
non posse in alia confessiones audire, sine approbatione episcopi 
loci illius quod et statuit Innocentius XIII. in Bulla : Apostolici 
ministerii . Episcopus autem electus et confirmatus, quamvis adhuc 
non consecratus, potest approbare sacerdotes ad audiendas confes- 
siones, habet enim jurisdictionem. Approbatio episcopi concedi po- 
test per Vicarium Generalem, vel alium sacerdotem, cui episcopus 
facultatem approbandi delegaverit. 

128. Peccat episcopus qui approbationem sine justa causa 
negat sacerdoti, praesertim Regulari, idoneo muneri exercendo. 

129. Episcopus potest limites quosdam jurisdictioni statuere, et 
restringere facultates, nam tota ab ejus voluntate pendet : quaprop- 
ter damnavit Alexander VII. anno 1659 in causa Andagavensis 
episcopi et regularium, hanc propositionem : 44 Non possunt epis- 
copi limitare, seu restringere approbationes, quas regularibus conce- 
dunt ad confessiones audiendas, neque ulla ex parte revocare.” Sic 
solet in Italia facultas puerorum vel virorum confessiones excipiendi 
concedi, antequam mulierum confessiones audire concedatur. Sed 
41 4 decretum episcopi in quo habetur, quod nullus confessarius etiam 
ab Ordinario approbatus possit tempore Paschali confessiones alicu- 
jus audire sine licentia proprii curati, nullo modo est observan- 
dum.” 1 Ad annum aliquando datur jurisdictio, quae proinde tem- 
pore elapso cessat. Approbatio 44 ad nostrum beneplacitum” mo- 
riente episcopo, expirat : et Vicarius Capitularis poterit revocare ad 
examen Regulares, quibus ita data est, eosque privare facultate 
audiendi confessiones. 2 

130. Venialium confessionem excipere absque jurisdictione dis- 

(1) S. C. Episc. 3. Aprilis 1584. (2) 8. Alph. 1. vi. n. 552. 


Digitized by v^ooQle 



DE JURISDICTIONE CONFESSARIL 


191 


tricte vetuit Innocentius XI. anno 1679 : quamvis plerique theologi 
olim censerent sacerdotes valere venialia remittere, absque approba- 
tione ad audiendas confessiones: quod tamen jam non videtur pro- 
babile. 1 

131. Ex supra laudatis concilii Tridentini verbis constat Regu- 
lares audire non posse confessiones saecularium, etiam sacerdotum, 
nisi ab episcopo approbationem acceperint, aut beneficium parochi- 
ale. Id ubique terrarum dicendum est, etiam in locis in quibus 
pleraque concilii decreta recepta non sunt; nam Alexander VII. 
anno 1659, damnavit asserentes Regulares in Galliis non teneri 
episcopi approbationem petere. 2 Si denegata fuerit ab episcopi ap- 
probatio, etiam injuste, non valet regularis confessiones saecularium 
accipere : damnata quippe est propositio : “ Satisfacit praecepto 
confessionis annuae, qui confitetur regulari episcopo praesentato, sed 
ai) eo injuste reprobato.” 3 Damnata est etiam altera propositio: 
“ Qui beneficium curatum habent, possunt sibi eligere confessarium 
simplicem sacerdotem non approbatum ab ordinario.” 4 

132. Regulares possunt audire confesssiones suorum absque 
episcopi licentia, ex superioris venia: sed ordinis cujusque statuta 
servanda sunt, quae plerumque vetant ne alterius ordinis religiosis 
quis confiteatur. In itineribus autem, quandocumque non habent 
sui ordinis socium, et quidem idoneum, fit eis plerumque facultas 
confitendi cuilibet sacerdoti approbato, imo juxta plerosque cuilibet 
etiam non approbato, specialibus privilegiis. 5 Saecularium qui in 
monasteriis sunt de familia, et continui commensales, non autem qui 
tantum Religiosis serviunt, absque episcopi licentia ad confessionem 
excipi. 6 

133. Approbatus in una dioecesi non potest in alia excipere 
confessiones, absque episcopi dicecesani nova approbatione. 7 

134. Qui beneficium acceperunt parochiale, eo ipso approbati 
censentur. Sacerdos cui committitur paroecia approbatus cen- 
setur “ ad audiendas confessiones, duntaxat in ea civitate, vel 
oppido, ubi sita sit parochialis, non autem passim per totam dioe- 
cesim.” Ita S. C. Concilii respondisse dicitur. 8 Caeterum ex 

(I) S. Alph. 1. vi. n. 543. (2) Vide et Constit. Clementis X. Superna . 

(3) Prop. xiii. damnata ab Alexandro VII. 

(4) Ibidem, prop. xvi.. (6) S. Alph. 1. vi. n. 575. 

(5) Vide Constit Superna . (7) S. Alph. 1. vi. n. 552. 

(8) Ibidem, n. 544. 

regionis more, et nota voluntate episcopi, res pendet. In hac regione 
in qua paroeciae desunt, sacerdotes approbati censentur pro tota 
dioecesi, quamvis non debeant facultatibus sibi commissis uti cum 
aliorum gravamine : quapropter nonnisi bona cum venia raissionarii 
loci, debent confessiones extra suam missionem excipere. In aliena 
dioecesi nil possunt absque speciali venia ordinarii, nec enim sufficit 
consensus missionarii loci ut approbati illic habeantur. Parochi 
quidem possunt suos subditos in aliena dioecesi absolvere: 1 sed 
missionarii nullos subditos censentur habere. Episcopi extra suas 
dioeceses olim poterant sibi eligere confessarium, qui eo ipso potie- 
batur jurisdictione, 2 sed id jam restringitur ad sacerdotem approbatum 
a proprio ordinario. 3 Inter episcopos foederatarum provinciarum 
convenit episcopos iter agentes in aliena dioecesi habere facultates, 
quas et sacerdoti itineris comiti communicare valeant. Parochi non 
habent facultatem sibi eligendi in confessarium sacerdotem non 
approbatum ab ordinario : contraria quippe assertio damnata est : 4 sed 
nonnullibi permittitur ut parochis alienae diceceseos confiteantur. Ob 
difficultatem nostrarum regionum, nonnullus episcopus permittit 
missionariis qui ab aliis procul distant, ut communicent jurisdictionem 
pro sua confessione audienda sacerdoti cuicumque, nulla censura 
adstricto, quem contigerit iter agere per loca suae missionis. 

135. Jurisdictio exerceri non potest ex certa fiducia ejus exercitium 
ratum habendum, nam illa animi persuasio nil ponit in re. Sed nec 
licet probabili uti, nisi in iis in quibus theologi plerique censent 
Ecclesiam eam jurisdictione supplere, quum sacramentum non sit 
discrimini temere objiciendum. 

136. Amplectitur S. Alphonsus sententiam quae “ dicit licitum 
quidem esse ministrare hoc sacramentum poenitentiae cum jurisdic- 
tione probabili, sed nonnisi quando adest causa gravis necessitatis, 
aut magnae utilitatis, ut aiunt Elbel et Wigandt, vel causa rationabi- 
lis, ut inquiunt Suarez et Sporer. Ratio hujus limitationis est ; quia 
licet Ecclesia eo casu ob bonum animarum bene censeri possit juris- 
dictionem supplere, tamen non praesumitur nulla justa causa acce- 
dente, velle connivere merae libertati sacerdotum. Hujusmodi autem 
causa (ut censent Sporer et Holzmann) accidit. 1. Quando pceni- 
tens indigeat auxilio sive consilio illius confessarii. 2. Si complex 

(1)8. Alph. 1. vi. n. 544. (2) Cap. fin. Ne pro dilatione, de pcenit 

(3) Ex decl. Gregorii XIII. Dec. 1582. 

(4) Prop. xvi. inter damnatas ab Alex. VII. 

peccati poenitentis sit notus apud confessarium qui certa pollet 
jurisdictione, et ignotus apud confessarium habentem solam proba- 
bilem. 3. Si confessarius, qui habet jurisdictionem probabilem, 
prudenter timeat pcenitentem non facturum confessionem integram 
apud eum qui certam habet. 4. Addit Sporer, ne poenitens incidat in 
aliquam aversionem, vel damnosam suspicionem confessarii certi. 
5. Si urgeat praeceptum confessionis, aut singularis indulgentia 
lucranda, vel quia diu quis non poterit confiteri. ,,1 Dicunt etiam 
“ sufficere ad absolvendum cum jurisdictione dubia sequentes causas. 
1. Si urgeat periculum mortis. 2. Si urgeat praeceptum annuae 
confessionis. 3. Si poenitens deberet celebrare vel communicare, 
aliks infamiae notam incurreret. 4. Addunt Salmanticensesc. ii. n. 72. 
Si sacerdos tenetur celebrare ex obligatione. Probabiliter autem 
censent Suarez d. 26. s. 6. et Salmanticenses ib. cum Aversa 
(contra Salas et Cornejo) in iis casibus poenitentem non teneri ad 
confessionem, sed tantum ad contritionem, qua semper eget, etiamsi 
confiteatur.” 2 

137. Jurisdictionem exercere licet in fideles ex alia dioecesi adve- 
nientes, et absolutionem etiam a reservatis in illa dioecesi, quae non 
reserventur in altera, concedere, dummodo in fraudem legis, seu 
reservationis, non advenerint. 3 Non tamen potest jurisdictio dele- 
gata in alia dioecesi a sacerdote in ea ad tempus versante exerceri in 
fideles ex dioecesi in qua approbatus est confessarius advenientes : 
nam pendet omnino ab episcopo loci. Jurisdictio verd ordinaria, 
qualis est parochi, exercetur in subditum suum, quem extra dicecesim 
versantem invenerit: nam quum voluntaria sit, absque strppitu fori, 
exerceri potest extra territorium absque alicujus injuria. 

§. II. De monialium confessariis. 

138. Specialis episcopi approbatio requiritur ad confessiones 
monialium excipiendas, etiamsi exemptae sint ab ordinariorum juris- 
dictione : id enim declaravit Clemens X. statuens regulares 
indigere ea approbatione etiam quoad moniales sibi subjectas, 
et approbatos pro uno monasterio, non ideo censeri approbatos pro 
alio, et confessarios extraordinarios approbatione speciali indigere 

(1) S. Alph. 1. vi. n. 573. (2) Ibidem, n. 571. 

(3) Clemens X. Constit Superna . 

Vol. III.— 18 

quoties eos deputari contigerit. 1 Dandi sunt autem bis terve in anno, 
a praelato regulari ex approbatis ab episcopo, vel ab episcopo ipso, si 
ille neglexerit, qui etiam dare potest confessarium extraordinarium 
moniali in mortis periculo, si praelatus regularis recuset. Ex altero 
ordine, vel ex clero saeculari, confessarius extraordinarius saltem 
semel in anno seligendus est. Monialibus haud exemptis confessarii 
extraordinarii bis terve in anno ab episcopo dandi sunt. 2 

139. Confessarii monialium exemptarum praesentantur a propriis 
praelatis, et approbantur ab episcopis : caeteri ab ipsis episcopis eli- 
guntur. Ultra triennium eligi nequeunt absque licentia S. Congre- 
gationis: sed apud nos consuetudo obtinet ut episcopus eos, nullo 
temporis limite apposito, designet. Ex justa causa possunt moniales 
recusare confessarium ab episcopo designatum: qua in re quum 
agatur de animarum salute, non nimis difficilem se debet episcopus, 
praebere. Vicarii Generales, parochi, si cura notabiliter laederetur 
et omnes Regulares prohibentur eligi in confessarios monialium : 
sed sacerdotum deficiente apud nos copia, episcopus quemquam 
idoneum pro suo arbitrio designat. 

140. Confessionalia monialium in sacristia, vel aliis in locis oc- 
cultis non sunt erigenda, sed in ecclesiis : solentque ita locari, ut 
sacerdos in ecclesia sit, moniali intra monasterium, quod pariete 
tantum separatur, posita. Aspectus mutuus confessarii et monialis 
in tanto munere obeundo vitandus est. Haec pleraque ex decretis 
S. Cong. apud S. Alphonsum. 

141. Conservatoria puellarum, ex Benedicti XIV. constitutione, 
egent confessario ab episcopo specialiter approbato, qui post trien- 
nium debet muneri renuntiare. Apud nos puellarum orphanotrophia 
non videntur hac lege adstricta. 

142. Sorores chari tatis moniales non sunt, ideoque eas non spec- 
tant constitutiones et decreta quae recensuimus. Confessarius earum, 
juxta institutum, a superiore designatur ex approbatis ab episcopo 
ad audiendas confessiones : sed specialis approbatio ad jurisdic- 
tionem in eas tribuendam requiri non videtur. Caeterum episcopus 
poterit facultatem eas audiendi excipere ex facultatibus, quas mis- 
sionariis plerisque concedit : quod ni fecerit, videtur valere absolutio 
iis concessa a sacerdote haud specialiter approbato ad earum confes- 
siones audiendas. 

(1) Vide Constit VII. Clem. X. et Bullam Inscrutabili Gregorii XV. 

(2) Bened. XIV. Bulla Pastoralis, edita 5 Aug. 1748. 

§. III. De complice. 

143. Omnis jurisdictio in criminis turpis socium a Benedicto XIV. 
sublata est : vetitum est enim ne “ extra casum extremae necessitatis, 
nimirum in ipsius mortis articulo, et deficiente tunc quocumque alio 
sacerdote, qui confessarii munus obire possit, confessionem sacramen- 
talem personae complicis in peccato turpi atque inhonesto, contra 
sextum decalogi praeceptum commisso, excipere audeat, sublata prop- 
terea illi, ipso jure, quacumque auctoritate, et jurisdictione ad qualem 
cumque personam ab hujusmodi culpa absolvendam.” 1 Si poenitens 
in mortis articulo nequeat alium eligere, “ sine .periculo se ipsum 
infamandi, aliisque malam sui suspicionem ingerendi,” “in eo rerum 
statu, non prohiberi sacerdotem suae impudicitiae complicem absol- 
vere” deinceps declaravit Pontifex. 2 

144. Excommunicatione Papae reservata irretitur qui absolvit 
complicem turpis peccati, extra mortis discrimen ; in quo etiam 
eandem censuram contrahit, nisi quod in se est fecerit ad averten- 
dum pericula scandali et infamiae, ut alius sacerdos arcessatur. Qui 
complicem confitentem audit, quin absolvat, non videtur excommu- 
nicationem contrahere. Ab hac poena eum absolvi posse ab epis- 
copo, ubi recepta est disciplina Tridentina, censet S. Alphonsus, 
quamdiu absolutio ab ipso complici data occulta est, quum concilium 
facultatem episcopis fecerit absolvendi in casibus occultis etiam 
Sedi Apostolicae reservatis. 3 Sed facultate hujusmodi non fruuntur 
qui in locis versantur, in quibus concilii decreta non sunt usu recepta, 
quum aequum non sit ut gaudeant commodis, qui nolunt subesse 
oneri. Speciali tamen induito, episcopis provinciarum foederatarum 
conceditur ab omnibus casibus Sedi Apostolicae reservatis absolvere : 
quam facultatem solent missionariis communicare, ea tamen adjecta 
exceptione: “nunquam tamen absolvendi complicem in peccato 
turpi et inhonesto contra sextum praeceptum.” Si contigerit sacer- 
dotem hoc vinculo ligari ob absolutionem datam complici, videtur 
posse absolvi a confessario, cui hujusmodi facultas ita est communi- 
cata : sed nulla prorsus est absolutio complici concessa. 

145. Peccati turpis et inhonesti nomine, venit ipso S. Alphonso 

(1) Confit, xx. in i. bullarii tomo, 1 Junii 1741. 

(2) Conat cxx. ibid. 8 Feb. 1745. (3) Sess. xxiv. cap. Liceat . 

judice, quicquid sexto praecepto adversatur graviter, sive sit solus 
tactus, sive colloquium impudicum ; nam verba constitutionis Apos- 
tolicse omne externum peccatum grave plane complectuntur ; et finis 
legis id manifestum facit, quum eo dirigatur ut omnis turpitudo et 
impudicitia a sancto munere procul sit. Caeterum quae venialia 
sunt, vel quae exterius non videntur gravia, quamvis ejusmodi sint 
ob pravum animi affectum, vel quae dubie sunt mortalia, npn censen- 
tur comprehendi. Puella tentata quae restitit non est complex, et 
ideo absolvi potest, sicut etiam quae leviter peccavit, quamvis forsan 
sacerdos peccaverit graviter ob pravam intentionem, “ quia Bulla in- 
telligenda est de complici formali in peccato mortali turpi.” 1 Sed 
ab hujusmodi ministerio quaerendo extra necessitatem gravissimam 
aliena esse omnino debet. 

146. Jurisdictio in complicem non videtur in perpetuum sublata, 
sed tantum quoad ipsum delictum: quapropter postquam ab alio 
sacerdote absoluta est illo reatu, poterit ab aliis quae deinceps admi- 
serit, a sacerdote complice absolvi : sed nequit ab aliis peccatis 
absolvi ante absolutionem ab alio impetratam. 

§. IV. Quandonam suppleatur jurisdictio. 

147. Si titulus sit coloratus , et error communis , v : g: si quis 
beneficium parochiale obtinuerit, et vulgo censeatur parochus* licet 
occultum obstet, jure canonico, impedimentum, disceptatur utrum 
ob errorem communem suppleatur jurisdictio, nullo suffragante 
tituli colore : quod plures affirmant, quum ratio praecipua sit ani- 
marum quae deceptae sunt salus : attamen negant alii, contendentes 
non esse causam satis gravem cur jurisdictio tribuatur. “ Proba- 
biliter dicunt (nonnulli theologi , referente S . Alphonso ) non esse 
obligandos fideles ad repetendas confessiones bona fide factas apud 
sacerdotem, qui ex communi errore confessarius reputabatur.” 2 Id 
autem non videtur extendendum ad sacerdotem vagum, qui aliqui- 
bus fidelibus illusit, se approbatum falso asserendo ; confessiones 
enim ei factae invalidae omnino videntur, et necessario iterandae. 

148. De casuum reservatione loquens concilium Tridentinum, 
ait: “Pie admodum, ne hac ipsa occasione aliquis pereat, in Eccle- 
sia Dei custoditum semper fuit, ut nulla sit reservatio in articulo 

(1) S. Alph. 1. vi. n. 554. (2) L. vi. n. 572. 

mortis, atque ideo omnes sacerdotes quoslibet poenitentes a quibus- 
vis peccatis et censuris absolvere possint.” 1 Cieterum sacerdos 
haud approbatus, vel censura aliqua irretitus, non debet se ingerere, 
si copia sit confessarii approbati: 2 nam juxta plerosque jurisdictio 
non datur nisi ob necessitatem, quae nulla est, praesente presbytero 
approbato. Disputatur utrum haeretici et schismatici, qui sacerdotio 
fuerint insigniti, jurisdictione in mortis articulo potiantur ; sed apud 
nos quaestio haec nullius est momenti quum sacro ordine careant. 
De sacerdote suspenso, vel excommunicato, qui etiam ad haereticos 
defecerit, quaeri potest. Affirmans nobis sententia probatur, quum 
ratio obtineat, quod saluti decedentium consulendum sit, dummodo 
tamen fiat absque Ecclesiae injuria, quae contingeret, si consortium 
cum haereticis in rebus sacris foveretur. Articulus autem mortis cen- 
setur grave mortis periculum. 3 “ Tale autem periculum censetur 
adesse in praelio, in longa navigatione, in difficili partu, in morbo 
periculoso et similibus. Idem de eo qui est in periculo probabili 
incidendi in amentiam.” 4 

149. Simplex sacerdos potest absolvere, etiam praesente appro- 
bato, I. Si approbatus nollet, vel non posset audire confessionem.* 
II. Si approbatus sit excommunicatus, vel suspensus, quia praefer- 
endus est qui nulla irretitur censura. III. Si approbatus sit alienae 
dioecesis, qui in dioecesi moribundi non habet jurisdictionem. IV. 
Si moribundus valde ab approbato abhorreat, ejus enim infirmitati 
pia mater Ecclesia subveniendum optat. V. Si coeperit jam audire 
confessionem, ante approbati adventum, judicium enim semel coeptum 
perficiendum est. VI. Si approbatus fuerit complex. 

150. Excipitur casus in quo moribundus censura reservata ligatus 
sit, tunc enim si praesens sit superior, a quo solvi possit, debet ab- 
solutionem a censura prius petere; nam ab alio absolvi non potest, 
nisi sub conditione se praesentandi Superiori, sub poena reincidentiae : 
ideoque data jam copia, debet ea uti, et deinceps perficere confessio- 
nem. Si confessione peracta superveniat sacerdos approbatus, et 
pcenitens peccati quod omiserat recordetur, debet approbato illud 
confiteri, quia judicium aliud absolutum jam est, et necessitas recur- 
rendi ad alium desiit. 

151. Si censurae reservatae sint Papae, quaeritur utrum poenitens 

(1) Sera. xiv. cap. vii. (2) Rit. Rom. 

(3) C. Si quis suadente xxix. caus. xvii. qu. iv. 

(4) S. Alph. 1. vi. n. 561. 

ab episcopo, si adsit, debeat absolutionem a censuris petere. Vari» 
sunt theologorum sententiae, quarum quae affirmat verosimilior est, 
praesertim in casibus occultis, quorum facultas a concilio Tridentino 
episcopis data est. De percussore clerici jus decernit eum adire 
debere episcopum absolutionis causa, si Pontifex adiri nequeat. 1 
Sed apud nos difficultas esse nequit, quum episcopi a Pontifice am- 
plissimas acceperint facultates. 

152. Si superior adiri nequeat, vel arcessi, absque famas jactura, 
sacerdotis in censuras reservatas non habentis facultates, licet uti 
opera: nam impeditus adire superiorem, non tenetur, juxta proba- 
biliorem sententiam, per litteras vel per internuntium absolutionem 
petere, quum id nullibi in jure praescribatur, et periculo revelationis 
non careat. 1 Attamen licet ea ratione uti, debita adhibita cautela ne 
res innotescat. 

(1) C. Ea noscitur, etc. De cetero. De aent» excom. 

(2) S. Alph. 1. vi. n. 563. 

153. Quum ligandi et retinendi potestas praesulibus Ecclesiae 
competat, certum est eos posse quorundam peccatorum graviorum 
veniam suo servare judicio, ut absolutionis facilitate diminuta, vitia 
coerceantur. Reservatio haec probata est concilio Tridentino, quod 
nullius momenti esse declaravit absolutionem prolatam a sacerdote 
qui jurisdictione, seu ordinaria, seu delegata jn poenitentem caret. 1 
Episcopus quilibet in sua dioecesi, vel praesul alius jurisdictionem 
exercens quasi episcopalem, casus sibi reservare potest: sicut Pon- 
tifex Romanus pro tota Ecclesia crimina quaedam sibi reservare ab- 
solvenda consuevit. 

154. Reservatio facta absque justa causa valet, quum enim praesul 
potestate sibi commissa utatur, suo arbitrio standum est: attamen 
Lugo censet hujus potestatis abusum manifestum, quo parochorum 
munus ita impediretur, ut exerceri vix possit in peccatis dimittendis, 
nullum per se esse. 

155. Utrum ignorantia reservationis excuset poenitentem, adeo ut 
a confessario, non habente facultatem in reservata, possit absolvi, 
quaeritur inter theologos, quorum plerique affirmant, quoad casus 
Papae reservatos, quum enim hi plerumque habeant censuram an- 
nexam, quae ab ignorantibus eam non contrahitur, existimant reser- 
vationem etiam haud obtinere. Reservatur quidem Papae absque 
censura absolutio cujuscumque falso incusantis apud judices ecclesi- 
asticos sive per se, sive procurando ut per alios fiat, sacerdotem 
solicitationis. Reservatur etiam casus acceptati doni a regularibus, 
utriusque sexus, absque sui Superioris licentia: quod nisi totum 
restitutum fuerit, si valeat ultra decem scuta Romana, venia concedi 
nequit : si minus valeat, pars restituenda est necessarii, juxta arbi- 
trium Pcenitentiarii. In his reservatio videtur obtinere etiam quoad 
ignorantes, quum censura deficiente videantur instar reservationum 
plerarumque ab episcopis factarum. Reservatio videtur obtinere in 

(1) Sess. xiv. cap. vii. 

casibus quos sibi episcopi reservant, etiamsi pcenitentes eam igno- 
raverint, quia directe afficit confessarios, quorum potestatem intra 
limites arctiores continet, ut peccatores veniae difficultate abstinean- 
tur a peccatis, et a superioribus salutaria monita, et poenitentias 
accipiant: “ magnopere vero,” uti animadvertit concilium Tridenti- 
num, “ ad christiani populi disciplinam pertinere sanctissimis patri- 
bus nostris visum est, ut atrociora quaedam crimina non a quibus- 
dam, sed a summis duntaxat sacerdotibus, absolverentur.” 1 Finis 
legis obtinetur, dum illi etiam qui ignorarunt, censuram coguntur 
adire superiorem, ab eo monendus, et nonnisi salutari injuncta 
poenitentia absolvendus. Quod si casus censuram habeat adnexam, 
haec quidem, ob juris dispositionem, non ligat ignorantes : sed non 
ideo desinit reservatio, quae praecipua est in casibus episcopalibus, 
censura adnexa ut peccatores fortius ligentur, et absterreantur a pec- 
catis; dum in casibus papalibus censura est praecipua, reservatio vero 
censurae adjecta, ideoque quicquid a censura excusat, a reservatione 
etiam excusat. 2 

156. Peccatum mortale tantum reservari solet; frustra enim 
reservaretur veniale, quum illud confiteri non sit necesse, quamvis si 
reservaretur, non posset remitti per sacramentum poenitentiae, quum 
episcopus facultatem subduxisset, sed aliis rationibus venia impe- 
tranda foret. 

157. Interna peccata etiam gravissima, non solent reservari, 
quamvis procul dubio reservari possent, quum absolvendi potestas 
intra limites, ex arbitrio episcopi, contineatur. Reservantur peccata 
externa, et quidem re consummata : odiosa enim censetur reservatio, 
et ad actus consummatos restringitur, nisi alias constet de mente 
reservantis. Si incestus reservetur, absolvi potest qui tactus habuerit 
turpes, imo et copulam, semine extra vas effuso, cum propinqua. 
Si sodomia reservata sit, intelligitur maris cum mare, vel foeminae 
cum foemina coitus : non autem quae imperfecta sodomia dicitur, 
maris scilicet cum foemina in vase indebito. Sed provocatio ad duel- 
lum, et ejus acceptatio, etiam conflictu non secuto, reservatur spe- 
cialibus constitutionibus pontificiis. Si actus externus levis sit, 
quamvis interius peccet quis gravissime, reservatio non obtinet, nam 
respicit praecipue actum externum. 

158. Impuberum peccata non censentur reservata, nisi episcopus 

(1) Sess. xiv. cap. vii. de poenit. (2) S. Alph. 1. vi. n. 582. 

speciatim id declaraverit. Peccata de quibus dubitatur utrum ad- 
missa sint, non habentur reservata, quia restringi debet ad casus 
certos, cum sit odiosa reservatio : idem dicitur a plerisque de peccatis 
certo admissis, sed quae non constat esse reservata. Caeterum Clem- 
ens VIII. prohibuit ne confessarius quilibet absolveret, “ ab ullo ex 
casibus clare vel dubie in bulla in coena Domini legi solita contentis 
qui tamen rigor postea mitigatus est : et percussio clerici, quando 
dubitatur an sit gravis, Papae reservatur speciali juris sanctione. 1 

159. Absolvere potest a reservatis qui ea reservavit, vel qui ejus 
locum tenet, vel qui potiori gaudet auctoritate. Sic episcopus, vel 
vicarius generalis absolvit a peccatis ab ordinario reservatis : Ponti- 
fex supremus potest a peccatis quae episcopus reservaverit absol- 
vere: quod tamen non facit, nisi gravissimam ob causam. Alteri 
autem non censetur concedere facultatem absolvendi a peccatis epis- 
copo reservatis, licet fecerit potestatem absolvendi a peccatis ipsi 
Pontifici reservatis: quapropter dicecesanae reservationes quoad 
saeculares ab omnibus, etiam a regularibus, servandae sunt. 1 Archie- 
piscopus nil potest in peccata quae episcopus suffraganeus suo 
servaverit judicio. 

160. Concessit concilium Tridentinum facultatem episcopis “in 
quibuscumque casibus occultis, etiam Sedi Apostolicae reservatis, 
delinquentes quoscumque sibi subditos, in dioecesi sua per seipsos, 
aut Vicarium ad id specialiter deputandum, in foro conscientiae 
gratis absolvere, imposita poenitentia salutari.” 2 Quandocumque 
nequeunt subditi adire Papam, legitimo impedimento detenti, epis- 
copi ex juris sanctione absolvunt a reservatis. 3 

161. Qui absolutus est a reservatis in mortis discrimine, non 
tenetur deinde, si convaluerit, adire superiorem ; quia omnis reser- 
vatio tunc cessat; secus si a censuris fuerit absolutus, hae enim non- 
nisi ea lege tolluntur, ut absolutus sistat se superiori ad mandata 
ejus suscipienda, si convaluerit, quod si omiserit, in eas iterum inci- 
det: quapropter inferior, praesente superiore qui possit ab eis sol- 
vere, nequit etiam in mortis articulo absolutionem a censuris dare : 
quia est copia adeundi superioris. 5 

(1) Extrav. Perlecti». 

(2) Vide Clemen. X. Const. Superna . et prop. iii. inter damnatas ab Alex. 
VII. 30 Jan. 1659. et prop. xii. inter damnatas ab eodem 24 Sept. 1665. 

(3) Sess. xxiv. cap. vi. de Reform. (4) Cap. vi. de sent. excom. 

(5) 8. Alph. I. vi. n. 563. 

162. Inquirunt theologi, utrum aliquo in rerum discrimine, extra 
mortis periculum, possit absolutio a reservatis ab illo concedi qui 
non habet auctoritatem in reservata. Negantibus favent maxime 
verba Tridentinorum patrum : “ extra quem articulum sacerdotes, 
cum nihil possint in casibus reservatis, id unum poenitentibus per- 
suadere nitantur, ut ad Superiores, et legitimos judices pro beneficio 
absolutionis accedant.” 1 Attamen plurimi censent verba haec intel- 
ligenda de ordinaria et directa absolvendi potestate ; sed in gravis- 
sima necessitate, si urgeat: v: g: necessitas celebrandi, et sacerdos 
non adsit, qui celebraturum a peccato reservato facultatem habeat 
absolvendi, putant licere absolutionem impertiri directe a non reser- 
vatis, indirecte a reservatis, onere tamen relicto adeundi superiorem. 
“ Quando igitur” inquit S. Alphonsus, adest impedimentum, et 
urget gravis causa confitendi, quivis confessarius potest indirecte 
absolvere a casibus reservatis ab episcopo, et etiam a reservatis a 
Papa, si episcopus non possit adiri ... Et hoc etiamsi peccatum 
sit reservatum cum excommunicatione . . . Diximus, si adsit gravis 
causa , nempe si nequeat adiri superior sine scandalo, aut nota in- 
famiae, vel sine magna difficultate ; puta si habens facultatem longe 
distet, (ut dicunt Laymann, Elbel et Bonacina) et ex alia parte 
urgeat necessitas communicandi, vel implendi praeceptum annuae 
confessionis, aut ne diu poenitens maneat in peccato mortali.” 2 

163. Si quis confessus fuerit habenti facultatem a reservatis ab- 
solvendi, sed oblivione ea confiteri omiserit, dubitatur utrum abso- 
lutus habendus sit. Plures negant quia peccatum non est judicio 
subjectum, qui est praecipuus reservationis finis. Constat autem 
confessionem rite factam tempore Jubilaei confessario necessaria in 
reservata instructo potestate valere ad tollendam reservationem, 
etiamsi peccata fuerint prae oblivione omissa : nam Pontifex ita solet 
indulgere iis qui lucrandi jubilaei causa pia exercitia persolvunt : sed 
non tollitur reservatio confessione invalida, quia facultas conceditur 
tantum ad effectum jubilaei lucrandi. Si fiat confessio bona fide ei 
qui caret potestate in reservata, valet quidem absolutio, sed manet 
obligatio se sistendi judicio superioris. 

164. Si quis confessus fuerit superiori peccatum reservatum, et ab 
eo fuerit absolutus, sed doloris defectu carueritejus beneficio, videtur 
aliquibus non posse ab alio deinceps absolvi, quum superioris mens 

(1) Sess. xiv. cap. vii. de pcenit. (2) S. Alph. 1. vi. n. 586* 

fuerit reservationem nonnisi sacramento conferendo tollere. Attamen 
contraria aliorum sententia magis probatur S. Alphonso, nam finis 
reservationis jam obtentus est, ut peccata judicio superioris subjice- 
rentur, quod contingit etiam dum fit confessio nulla, vel sacrilegia. 1 
Sed si superior ipse, audito peccato reservato, remiserit poenitentem 
ad sacerdotem alium, censetur reservationem sustulisse, ut alter eum 
absolvere valeat. Negant plerique id licere, quum peccata reservata 
non sint extra sacramentum tollenda : quod ubi agitur de casibus 
occultis Papae reservatis, in quos nihil potest episcopus nisi in foro 
sacramentali, videtur verissimum : sed ubi reservatio ab ipso epis- 
copo proveniat, nescio quid obstet, ut tollat reservationem extra 
sacramentum, facultate confessarii libera relinquenda. S. Alphon- 
sus sic loquitur : “ Alii dicunt id tantum licere in casu gravis necessi- 
tatis, puta si superior non posset se expedire ab aliquo gravissimo 
negotio, et contra, necessarium judicaret personaliter audire pecca- 
tum reservatum. Idque admittunt Lugo, Croix, et Palaus cum 
Vasquez et Coninch: sed in casu rarissimo, addito quod poenitens 
esset in necessitate communicandi, et nollet eadem peccata bis con- 
fiteri. Hoc ultimum non videtur improbabile, posito cum omnibus 
his conditionibus.” 2 Haec intelligenda videntur etiam de peccato 
ab episcopo reservato, quando poenitens necesse habet sacramentum 
recipere, et nequit absque gravissimo incommodo peccata omnia 
superiori referre. 

165. Qui absolutus est indirecte a confessario ob gravem cau- 
sam, tenetur deinceps se praesentare episcopo, quum extra mortis 
articulum sacerdotes nihil possint in casus quos episcopus sibi re- 
servaverit; ideoque obligatio se praesentandi suspensa sit, haud 
sublata. Directe tamen absolvit episcopus impeditos adire Ponti- 
ficem, et sacerdos, si episcopus adiri nequit, sub onere se praesen- 
tandi cessante impedimento : quod si perpetuum fuerit, omnino libe- 
rantur. 

166. Etsi superior injuste deneget facultatem absolvendi a reser- 
vatis, nihil potest in ea sacerdos, quia tum in reservatione facienda, 
tum in ea haud tollenda, utitur jure suo : peccat tamen episcopus 
duriorem se exhibens cum animarum damno, praesertim si noverit 
poenitentem nullatenus induci posse ad eum adeundum. 

167. Plerumque non expedit ut confessarius sibi assumat onus 

(1) S. Alph. 1. vi. n. 598. (2) Ibidem, n. 595. 

episcopi adeundi, praesertim si poenitentis mentio facienda est, quod 
absque ejus licentia nullatenus licet, vel si ex adjunctis suspicio in 
reum cadere possit. 

168. Peregrini absolvi possunt juxta diocesis statuta in qua versari 
contigerit, quoties ex sua dioecesi non migraverint in fraudem 
reservationis. Si peccatum admiserint, quod tum in dioecesi in qua 
versantur, tum in sua, reservatum est, nequeunt absolvi nisi ab eo 
qui habet facultatem in reservata, in dioecesi ubi confitentur. Si sit 
reservatum in ea dioecesi, non tamen in sua, nequeunt absolvi, quia 
reservatio respicit directe confessarios, quorum potestas intra limites 
croecetur. Si sit reservatum in sua dioecesi, quin sit in ea in qua 
confitentur, possunt absolvi, quia confessariorum potestas juxta 
statuta dioecesana exercenda est. In Bulla quae incipit Superna , 
Clemens X. declaravit: “posse regularem confessarium in dioecesi, 
in qua est approbatus, confluentes ex alia dioecesi a peccatis in 
ipsa reservatis, non autem in illa, ubi idem confessarius est appro- 
batus, absolvere ; nisi eosdem poenitentes noverit in fraudem reser- 
vationis ad alienam dioecesim pro absolutione obtinenda migrasse.” 1 
In fraudem , autem, juxta S. Alphonsum, fit, “quando quis 
alienam petit dioecesim ob principalem finem obtinendi absolutionem, 
vitandique judicium proprii pastoris. Ratio, quia fraus dicitur 
intervenire, ubi lex redditur elusoria, ut ait Barbosa, Axiomate 102. 
n. 4. Eluderetur autem hic reservationis lex, si poenitens alio 
migraret ex principali motivo petendi absolutionem. Unde bene ipse 
absolvi poterit, si abscesserit ad aliquam dioecesim ob aliquem 
honestum finem, puta negotii agendi, vel indulgentiae lucrandae ; vel 
ut confiteatur, cum minori incommodo, aut citius confessionem 
expediat ; vel ut confessarium incognitum, aut prudentiorem inveniat, 
qui melius eum dirigat, et tranquillitati suae conscientiae consulat, et 
similia. Secus (ut diximus) si ibi accederet ex principali fine, ut 
effugiat judicium sui superioris, vel ut facilius absolvatur.” 2 Non 
autem in fraudem reservationis pro absolutione obtinenda migrat, qui 
ex dioecesi discedit ad peccatum patrandum quod in ea reservatum 
est, nam id facit ad reservationem effugiendam. 

169. A censuris in patria reservatis nequit peregrinus absolvi, 
“ quia tota facultas simplicis confessarii absolvendi a censuris habe- 
tur ex c. Nuper de sent . excomm, in 6. ibi autem dicitur simplex 

(1) Edita 21 Junii 1670. (2) L. vi. n. 689. 


Digitized by v^ooQle 



DE CASUUM RESERVATIONE. 


205 


confessarius non posse absolvere a censuris, quando sunt reser- 
vatae.” 2 

170. Peregrinus peccatum reservatum in dioecesi in qua moratur 
patrans, reservationi subjacet, quia legibus loci tenetur, non tamen 
excommunicationem, si forte adnexa sit, contrahit, nam jus decernit : 
“ solos subditos comprehendi sub excommunicatione lata ab episcopo 
pro futuris delictis.” 2 “ Excipit Mazzotta excommunicationes 
quae feruntur per statutum respiciens commune bonum territorii, etc.” 3 

171. Personae haud exemptae peccatum reservatum patrantes in 
monasteriis, seu locis aliis exemptis, reservationem contrahunt, quia 
reservatio afficit potestatem confessariorum, qui proinde reos delicti 
hujusmodi absolvere nequeunt. 

172. Qui peccarunt, extra suam dioecesim, in alia in qua nulla 
fuit reservatio, nequeunt absolvi in patria a delicto quod in ea reser- 
vatur, quia confessarii potestas ab episcopo loci pendet. 

173. Ex facultate Tridentini concilii 4 episcopi possunt absolvere 
peregrinos a casibus Papae reservatis, modo sint occulti, quia “ sub- 
diti etiam dicuntur tales peregrini, qui in foro sacramentali subjici- 
untur episcopo dicecesano.”* Idem licet vicariis capitularibus, seu 
administratoribus, sede vacante: et juxta plerosque, iis qui jurisdic- 
tionem quasi episcopalem habent. Ea autem facultas nonnisi in foro 
sacramentali exercenda est. Si episcopus ipse inciderit in crimen 
hujusmodi, “ poterit deputare proprium ipsius confessarium, esto 
sit extra suam dioecesim, ad se absolvendum cum eadem facultate 
qua ipse posset alios sibi subditos absolvere.” Casus autem occulti 
censentur, quando probati non sunt in judicio, vel non palam inno- 
tuerunt, ita ut nulla tergiversatione possint celari. Ea absolvendi 
facultas videtur extendi ad reservationes concilio Tridentino poste- 
riores, nisi specialiter ei derogetur, uti fit in Bulla Ccena Domini : 
et in Bulla S. Pii V. in qua moniales frangentes clausuram ad 
malum finem, necnon licentiam concedentes, comitantes, ete., excom- 
municationi subjacent, “ a qua praeterquam a Romano Pontifice, nisi 
in mortis articulo, absolvi nequeant.” 

174. Episcopi nequeunt absolvere a casibus occultis reservatis ab 
aliis episcopis, quia facultas Tridentina respicit casus Sedi Aposto- 

* (1) L. vi. n. 590. (2) Cap. A nobis, de sent. excom. in 6. 

(3) S. Alph. 1. vi. n. 591. (4) Sess. xxiv. Cap. Liceat 

(5) S. Alph. 1. vi. n. 593. (6) Ibidem. 

Vot. III.— 19 


Digitized by v^ooQle 



206 


DE CASUUM RESERVATIONE. 


licae reservatos : vox autem etiam eo loci adhibita, ex consuetudine 
et stylo, non censetur eam extensionem importare. 1 

175. Possunt episcopi, ex plerorumque sententia, sacerdotibus 
quibuscumque facultatem absolvendi a casibus occultis delegare, quia 
jam inhaeret episcopi muneri : et sacerdotes quibus ita committitur, 
habentur tanquam specialiter deputati. Speciali hac deputatione 
indiget ipse Vicarius generalis, nam “ recte ait Sanchez, vicarium 
episcopi non habere potestatem absolvendi ab his casibus ex gene- 
rali commissione vicariatus, nisi specialiter ab episcopo commit- 
tatur.” 2 

176. Regulares nequeunt absolvere a casibus quos episcopus 
specialiter sibi reservavit, sive in synodo, sive extra synodum, uti 
patet ex Bulla Gregorii XIII. Cum a sacra. Nequeunt etiam absol- 
vere a sex casibus a Clemente VIII. recensitis, nimirum percussione 
clerici, duello, violatione immunitatis ecclesiasticae, violatione clau- 
surae ad malum finem, simonia reali, et simonia confidentiali ; nam 
facultas ab his absolvendi expresse regularibus est adempta : a caete- 
ris autem casibus in jure episcopis reservatis regulares censentur pro- 
babilius absolvere posse. 

177. Moniales haud exemptae reservationibus ab episcopo factis 
subjacent: de exemptis disputatur, probabilibus utrinque rationibus, 
judiceS. Alphonso. 3 Utrum possit episcopus reservare casus quoad 
has, ubi agitur de clausura custodienda, v: g: si ostio aperto loquantur 
cum saecularibus ; etiam in controversiam vocatur, quamvis custos 
sit clausurae, tamquam Sedis Apostolicae delegatus. 

178. Absolvens a reservatis, sive episcopo, sive Sedi Apostolicae, 
praetextu privilegii, incurrunt ipso facto excommunicationem Papae 
reservatam, ex decretis S. C. anno 1601 et 1602, auctoritate Cle- 
mentis VIII. et anno 1607. auctoritate Pauli V. 

179. Praelatis regularium permittitur ex Clementis VIII. consti- 
tutione, undecim tantum casus sibi reservare : v: g: I. apostasiam a 
Religione: II. nocturnum ac furtivum e monasterio egressum : III. 
veneficia, incantationes, et sortilegia : IV. proprietatem contra votum 
paupertatis, in materia gravi : V. furtum mortale de rebus monaste- 
rii. VI. peccatum carnis consummatum : VII. juramentum falsum 
in judicio legitimo: VIII. procurationem, consilium, vel auxilium 

fl) S. C. Cone. 24. Jan. 1711, et 29. Nov. 1712. 

(2) S. Alph. 1. vi. n. 594. (3) Ibidem, n. 602. 

ad abortum foetus animati, etiam effectu non secuto : IX. occisionem, 
vel vulnerationem, vel gravem percussionem cujuscumque personae: 
X. falsifcationem manus, vel sigilli officialium monasterii: XI. 
malitiosum impedimentum, retardationem, aut apertionem literarum 
a superioribus ad inferiores, vel e contra, 

180. Religiosi exempti non subjacent reservationi episcopi: nec 
eorum novitii, vel familiares, modo inibi sint quasi de familia, et 
continui commensales. Si inciderit novitius in reservationem ante 
ingressum, poterit, ex privilegio Religionis, absolvi a confessario 
ejusdem Religionis. 

CAPUT IX. 

DE ABSOLUTIONE. 

§. I. De sacerdotis judicio. 

181. Sacerdos jurisdictione praeditus post exceptam peccatorum 
confessionem, potestatem solvendi et remittendi peccata exercet, 
poenitentem absolvendo : ligat quoque imponendo opera satisfactionis, 
et retinet peccata eorum qui haud idonei veniae videntur. Equidem 
potestas a Christo Domino concessa, nonnisi juxta sanctissima ejus 
instituta exerceri valet, ut poenitentibus sit venia ; nam, uti optime 
animadvertit S. Thomas, “ sacerdos operatur in usu clavium sicut 
instrumentum et minister Dei: nullum autem instrumentum habet 
efficacem actum nisi secundum quod movetur a principali agente : 
et ideo dicit Dionysius, in fine Ecclesiasticae hierarchiae , quod 
sacerdotibus utendum est virtutibus hierarchicis, quomodo divinitas 

eos moverit Unde si quis praeter illum motum divinum uti sua 

potestate praesumpserit, non consequeretur effectum, ut Dionysius 
dicit : et praeter hoc a divino ordine averteretur ; et sic culpam incur- 
reret.” 1 Equidem manifestum foret peccatum temere uti potestate 
divinitus concessa. 

182. Qui poenitenti animo sua confessus est peccata, et paratum 
se exhibet ad jussa sacerdotis implenda, jus habet ad absolutionem, 
quum gravissimum confitendi onus ea conditione subierit, ut veniam 
ex Christi instituto consequeretur : quapropter gravis ei fieret injuria, 
si, nullo a se objecto obice, venia denegaretur. Statim plerumque 
absolvendus idcirco est: quamvis contingere possit aliquando, ut 
dilatio absolutionis ad breve quoddam tempus ei profitura sit in cau- 
telam et remedium : quapropter animae medico, qui et judex est, licet 
aequa ex causa eam differre, praesertim eo consentiente. 

183. Sacerdotis judicium ex causae cognitione proferendum est, 
ideoque debet eo quo absolvit temporis momento conscientiae poeni- 
tentis statum habere perspectum. Equidem in tribunalibus plerisque 

(1) Sup. iii. p. qu. xviii. art. iv. Resp. 

causae cognitio sententiae praecedit, dierum nonnumquam intervallo : 
et in ipso poenitentiae tribunali saepe confitetur pluries poenitens 
antequam absolutione donetur: sed oportet ut judicii sacri materia 
actu subjiciatur clavibus Ecclesiae, ut sic forma cum actibus poeni- 
tentis qui dolet, et confitetur, et satisfacere promittit, conjungatur : 
arctior enim, uti monet S. Alphonsus, debet esse nexus inter sen- 1 
tentiam et causae cognitionem in sacro hoc judicio. Caeterum facile 
contingit, ut obliviscatur sacerdos peccatorum, quae ante hebdomadas 
aliquas, vel menses, poenitens declaravit; quapropter consuetudo 
haec protrahendi judicii non omnibus probatur. Si recordetur status 
poenitentis, quamvis singulorum quae exposuit, non habeat notitiam, 
omnes facile concedunt eum absolutionem dare posse : sicut etiam si 
recordetur peccatorum in confuso , uti aiunt, generalem habens 
eorum notitiam. Si poenitentiae recordetur, vel a poenitente ejus 
notitiam expiscari possit, hac ratione eum posse sufficientem causae 
cognitionem tunc habere plerique censent, quum singulis vicibus 
quodammodo judicaverit, et remisso poenitente ad id temporis cum 
absolutionis spe, dederit locum judicio perficiendo. Caeterum 
saepius contingit ne quidem poenitentiae impositae notitiam haberi 
ullatenus posse : quo rerum eventu, puto oportere ut in graviora 
peccata ab ultima communione admissa inquirat ad refricandam me- 
moriam, quamvis onus gravissimum confessionis repetendae vix 
unquam imponendum sit. “ Sacerdos,” inquit S. Alphonsus, “ dum 
sententiam profert, debet efformare judicium, saltem de statu con- 
scientiae poenitentis.” 1 

184. Confessarius non tenetur de singulis peccatis certum formare 
judicium, sed tantum de obviis et claris.” 2 Equidem studium ejus 
in eo praecipue ponendum est, ut judicet utrum peccatorem vere 
poeniteat, et quae ei injungenda sint, in admissorum expiationem, et 
animae remedium. De plerisque difficultatibus aliqua dicemus. 

§. II. De occasione peccati. 

185. Imprimis dicendum est de peccatoribus qui in occasione 
proxima peccandi versantur. Occasio peccati dicitur quidquid ad 
peccatum allicit, sive ex natura sua, sive ob cujusdam fragilitatem. 
Quidquid, spectata communi hominum fragilitate, peccati periculum 

(1) L. vi. n. 502. (2) Ibidem, n. 499. 

grave affert, adeo ut in ea plerumque peccent, occasio proximarer se 
dicitur: sic puellae lascivibundae consortium diuturnum, semotis 
arbitris, est occasio proxima perse impudicitiae. Occasio proxima 
per accidens dicitur quidquid grave lapsus periculum affert cuidam 
ob specialem ejus fragilitatem, adeo ut frequenter in ea peccet ; licet 
plerisque non noceat. Sic potus modicus vini, vel alterius liquoris 
est quibusdam proxima ebrietatis occasio. Remota occasio dicitur 
illa in qua homines plerumqne non peccant, quamvis aliquando in ea 
etfam peccent. Sic colloquia cum amicis, deambulatio, et necessa- 
rium cum concivibus commercium, possunt peccato praebere locum. 
Res omnis potest esse remota occasio peccati : “ quoniam creaturae 
Dei in odium factae sunt, et in tentationem animabus hominum, et in 
muscipulam pedibus insipientium.” 1 Voluntaria occasio ea est 
quam quis sponte appetit, quum facile posset eum declinare : de qua 
merito damnata est ab Innocentio XI. propositio haec: “Potest 
aliquando absolvi, qui in proxima occasione peccandi versatur, quam 
potest, et non vult omittere, quinimmo directe et ex proposito quaerit, 
aut ei se ingerit.” 2 Necessaria occasio est quae nullatenus possit 
deseri, vel saltem haud sine gravissimo incommodo. Mancipium 
quo herus in sui libidinem abutitur, in necessaria occasione peccati 
versatur ; nec enim fugere valet : uxor, quo maritus contra leges 
conjugii utitur, est in occasione quodammodo necessaria. Moralis 
dicitur necessitas, quae ex magna sui utilitate oritur, qualis est eorum, 
qui munus, quo sustentantur, deserere cogerentur, ad peccati occa- 
sionem declinandam. Sic medicus aliquando, in venerem proclivis, 
vix posset saluti consulere, nisi arte deserenda. Occasio aliqua 
subsistit et permanet, et ideo in esse dicitur, qualis est consortium 
concubinae, quam domi quis retinet. Eam domi retinere censetur, 
quae domum conducit in qua ipsa habitat, eamque visitat veluti suam, 
licet ipse alibi moretur : occasio foris quaeritur, quando quis quandam 
invisit quam non ita sibi retinet. Haec occasio proxima habenda est, 
si homo peccet quoties quandam invisit, licet id contingat semel, 
vel bis, in anno ; quae proinde nullo modo ab eo invisenda est. 3 
Sed et proxima est occasio, si quis saepe cum quadam peccet, licet 
haud toties, quoties datur copia. 

186, Certum est occasionem voluntariam et proximam peccati, 
sive communem, sive specialem, praesertim quae apud se retinetur, 

(!) Sap. xiv. 11. (2) Prop. Ixi. (3) S. Alph. I vi. n. 453, 

esse deserendam; qui enim in ea versari pergit, manifesto discrimini 
lapsus se objicit. Frustra quidem sibi blanditur, qui putat se vic- 
torem futurum peccati, hoste prope se relicto. Ideo poenitens qui 
apud se retinet hujusmodi occasionem, omnino cogendus est ut eam 
amoveat : quo proposito si careat, vera contritione carere convinci- 
tur: sed et propositum executioni est demandandum, antequam 
absolutio detur, nam tanta est cupiditatis vis, externa manente occa- 
sione, ut nemo possit sibi, proponenti ejus amotionem, fidere : “ Or- 
dinarie loquendo,” inquit S. Alphonsus, “ nunquam absolvi debet 
poenitens qui versatur in occasione proxime voluntaria, etiamsi ex- 
traordinaria signa doloris aderat, antequam occasionem removeat ; 
occasio enim extrinseca, praesertim ubi agitur de vitio turpi, quando 
praesens est, ita mentem excaecat, ut omnia proposita e memoria 
deleat, et ad peccata ita impellit, ut aliquis etiamsi certam suam 
damnationem ab illo crimine secuturam cognosceret, adhuc a pec- 
cato non desisteret.” 1 Etiamsi propositum tollendae occasionis sin- 
cerum sit, contendit S. Alphonsus pcenitentem haud esse vere dis- 
positum, nisi reapse sustulerit, ob periculum manifestum relabendi, 
quod differendo subit. “ Ablatio occasionis est res magnopere 
ardua, et non fit nisi quis magnam vim sibi inferat, ut avellatur ab 
illa occasione, ad quam, propter praeteritam sui animi adhaesionem, 
remanet valde propensus ; et ideo, si occasio non aufertur ante abso- 
lutionem, poenitens de facili post absolutionem se decipiet, falso sibi 
suadendo quod tentationibus resistet, et sic, occasione non dimissa, 
profecto redibit ad vomitum. Qua de re, si talis vellet absolvi, an- 
tequam occasionem deserat, esset indispositus, quia se constitueret 
in probabili periculo infringendi propositum : ac propterea confessa- 
rius, qui eum absolveret, ipsum relinquendo in tali periculo, utique 
peccaret tam contra officium judicis, quam medici, quia absolveret 
indispositum, non applicando illi remedium suae saluti necessa- 
rium.” 3 

187. Non excusatur poenitens a tollenda occasione, licet solatio 
magno ac delectatione privandus sit, consortio hujusmodi in rebus 
licitis renuntians: nam merito rejecta est cujusdam excusatio quod 
ejecta concubina vix alia inveniretur famula quae dapes sibi pararet 
congruas, veluti ac si gulae voluptas prae animae salute habenda 
foret: quapropter Alexander VII. damnavit eam propositionem : 

(1) L. vi. n. 453. (2) Ibidem, n. 454, 

“Non est obligandus concubinarius ad ejiciendam concubinam, 
si haec nimis utilis esset ad delectamentum concubinarii, vulgo 
regalo; dum deficiente illa, nimis aegre ageret vitam; et aliae 
epulae taedio magno concubinarium afficerent, et alia famula nimis 
difficile inveniretur.” Gravior est excusatio quando quis nequit 
absque infamia dimittere ancillam: sed imprimis considerandum, 
utrum fama jam non sit amissa, cui medebitur offensionis causa 
auferenda. “Revera potius scandalo erit,” inquit S. Alphonsus, 
“si post confessionem occasionem non auferat: aut enim alii suum 
peccatum aut periculum ignorant, et tunc nihil mali suspicabuntur, 
puta si quis famulam dimittit, vel jam alii id animadverterunt, et 
tunc famam potius recuperabit, quam amittet.” 1 

188. Contingit saepe hominem peccare haud ex affectu erga muli- 
erem aliquam, sed insana instigante libidine, cui cum quacumque 
gratificari studet: sic heri erga mancipia plerumque afficiuntur. 
Amoveri vix potest hujusmodi occasio, cum inter res suas recense- 
antur, et uxoris suspiciones vehementes excitarentur, si aliqua alii 
traderetur, alia in ejus locum suffecta. Iis in rerum adjunctis non 
videtur cogendus ad removendam ancillam, quae vix dicenda est 
occasio peccandi, quamvis sit objectum peccati, et socia : sed libi- 
dini opportuna adhibenda sunt remedia, antequam ad sacramenta 
herus admittatur. 

189. Etiamsi extraordinaria contritionis indicia dentur a poeni- 
tente, qui et pollicetur quamprimum tollere occasionem, differenda 
est venia, nisi urgeat gravis valde ratio ut statim concedatur. Equi- 
dem nonnumquam pcenitens nequit occasionem statim tollere, abs- 
que gravissimo famae dispendio, vel damno alio magni momenti : 
vel nequit ad confessarium redire post ablatam occasionem : in qui- 
bus rerum adjunctis voluntas pro re acceptanda erit, et venia conce- 
denda. Quod si semel, alterave vice fallat fidem, non erit ei 
pollicenti credendum, 

190. Occasio necessaria est vel physice , vel mor aliter , uti supra 
diximus. Qui in occasione physice necessaria versatur, absolven- 
dus est, quando de contritione et proposito constat, nam occasionem 
tollere omnino nequit : attamen, extra mortis discrimen differenda 
est aliquando absolutio, ut in remediis adhibendis fiat solicitior, et 
ad Eucharistiam suscipiendam morum emendatione paretur. Sic 

(1) L.vi. n. 452. 

cum mancipiis agendum, quae cum heris vel eorum filiis peccare 
consueverunt. In mortis articulo absolvitur poenitens, qui non habet 
tempus, vel modum, expellendi amicam ; quae tamen, si ullo pacto 
fieri posset, foret ab ejus aspectu amovenda. Occasionem morali ter 
necessariam, quae, scilicet, ad sui sustentationem requiritur, vel deseri 
nequit absque gravissimo famae, honoris, vel rerum dispendio, nemo 
deserere cogitur, nisi post adhibita semel iterumve remedia, absque 
felici successu. Caeterum plerumque oportet, praesertim quando de 
vitio turpi agitur, absolutionem differre, ut remedia reapse adhibean- 
tur, quandocumque id commode fieri possit: quam rationem se 
semper servasse S. Alphonsus testatur. “ Censeo enim, quod con- 
fessarius tamquam medicus tenetur aptare suo poenilenti remedia 
opportuna, ut ille suam faciat salutem ; reorque nullum aliud aptius 
antidotum ministrari posse ei, qui est in occasione proxima, quam 
dilationem absolutionis ; dum experientia docet, quod poenitentes 
postquam absoluti discedunt, ut plurimum negligunt media prae- 
scripta adhibere, et sic facillime recidunt. Cum e converso quando 
ipsis absolutio denegatur, vigilantius satagunt remedia exequi, et 
tentationibus obsistere, impulsi quidem a timore, ne cum ad confes- 
sarium redibunt, iterum sine absolutione dimittantur. Et casu quo 
poenitens prius admonitus ab alio confessario media praescripta ne- 
glexerit, et eodem modo fuerit relapsus, dico omnino dimittendum 
esse sine absolutione, nisi forte extraordinaria signa doloris exhibeat. 
Et etiam huic adhuc extraordinaria compunctione donato, ordinarie 
loquendo, absolutionem denegarem, quando commode absolutio pos- 
set differri. Fortasse alicui haec tradens nimis rigidus videbor : sed 
ego, cum poenitentes offendissem hujusmodi occasionum laqueis irre- 
titos, sic semper egi, et semper agam ; hac enim via incedens non 
me rigidum, sed maxime erga eos benignum esse puto, quandoqui- 
dem nullo isto aptior modus mihi videtur, ut ipsi a peccatis, et ab 
aeterna damnatione eripiantur; et e contrario crederem, quod, si 
benigne agendo absolutionem quam petunt eis praestarem, causa 
essem ut misere in vitiis marcescerent.” 1 

191. Qui animo contrahendi matrimonii se invisunt, juxta Ron- 
cagliam, possunt ad sacramentad amitti : cui tamen contradicit S. 
Alphonsus, hujusmo diconsortium peccandi esse occasionem proxi- 
mam declarans : “ ego experientia doctus vix semel vel iterum per* 

(1) L. vi. n. 456. 

mitterem sponso ad domum sponsae accedere ; vel sponsae, aut paren- 
tibus, illum in domo excipere : raro enim reperi, qui in tali accessu 
non peccaverit, saltem verbis aut cogitationibus, cum omnes aspectus 
et colloquia inter hujusmodi sponsos sint incentiva ad peccandum, 
et moraliter impossibile sit ipsos invicem tractare, et stimulos turpes 
non sentire ad ea, quae tempore conjugii inter se futura erunt. In his 
autem omnibus, praesertim ubi turpium lapsuum periculum imminet, 
advertat sedulus confessarius, quod nunquam crudelius se geret cum 
poenitente quam benignius agendo, et quo majorem severitatem ad- 
hibebit, eo melius illius saluti consulet. D. Thomas a Villanova 
( Fer. 6. post J)om. 4. Quadrag,) vocat confessarios “ impie pios, 
qui ne confitentem contristent, illum in sua nequitia manere permit- 
tunt.” 1 Haec nonnulli haud sine gentis injuria, ex depravatis Italo- 
rum moribus durius dicta a S. Alphonso censent : sed melius aequi- 
usque regionibus omnibus convenire censentur, unicuique enim com- 
pertum esse debet, ab hujusmodi consortio, diu continuato, vix 
abesse graviora peccata. Ut autem quae mores nostri vetant penitus 
tolli, quantum possimus, moderemur, quaedam enucleatius explican- 
da duximus. 

192. Qui se mutuo invisentes, vel altera alterius consortium 
admittens, in peccata carnis frequentur labuntur, vel copula perfecta, 
vel inchoata, vel tactibus turpioribus, vel ali&s cum pollutione in 
se, vel in alterutra, nequaquam possunt absolvi, donec consortium 
hujusmodi deserant ; tenentur enim plane consuetudine peccandi, et 
in proxima et voluntaria occasione versantur. Quod si polliceantur 
consortium illud privatum deserere, et nonnisi arbitris praesentibus se 
mutuo invisere, vel aliam adhibere cautelam ne peccent, poterit eis 
una alterave vice credi ; sed relabentes cogendi sunt ad occasionem 
prorsus deserendam. Parentes qui norunt eos graviter peccare, et 
tamen sinunt ut consortio mutuo fruantur, sunt pariter indigni venia 
sacramentali. 

193. Sponsi qui in nullum gravius peccatum labuntur, sed oscula, 
manuum prensationem et amplexus leviores mutuo excipiunt, absque 
libidinis motu, videntur posse excusari a peccato mortali, eo quod 
haec videantur casti amoris indicia, qui fovendus est ante matrimo- 
nium. Caeterum si pollutio sequatur, uti facile contingit in amplexu, 
vel osculo diuturno ; vel si aliks libido ab alterutro foveri noscatur, 

(1) S. Alph. 1. vi. n. 452. 

abrumpendum est consortium, vel adhibenda cautela, ut occasio 
proxima esse desinat. 

194. Qui absque ulla promissione matrimonii consortium hujus- 
modi frequentant, et oscula, aliave amoris indicia dant excipiuntve, 
sunt in occasione proxima, quam deserere tenentur; haec enim utpote, 
nulla ratione cohonestata, inter gravia peccata enumeranda sunt ; 
oriuntur enim ex libidine, et periculum manifestum afferunt. Puellae 
quae invisuntur aliquandiu, possunt a gravi peccato excusari, si 
oscula haud libenter admittant, et spem habeant sponsalium mox 
faciendorum. Haec mihi videntur, sed rem difficultatis plenam ad 
sapientiores remitto. 

195. Quotiescumque remediis pluries adhibitis, oratione scilicet, 
rerum aeternarum meditatione, jejunio, etc., emendatio nulla sequitur, 
tollenda est occasio quacumque cum jactura, ne anima in aeternum 
pereat. Hinc communis est sententia, teste S. Alphonso, eum qui 
remediis adhibitis non emendatur, “ non posse absolvi, nisi occa- 
sionem deserat cum jactura adhuc vitae, si opus sit, quando nulla 
emendatio, nec probabilis spes emendationis appareat. Ratio quia 
homo tenetur cum omni jactura vitare periculum proximum peccati 
formalis.” 1 Si tamen extraordinaria dentur doloris indicia, erit 
spes emendationis. 

196. Licet causa aliqua utilis aut honesta proximam occasionem non 
fugiendi occurrat, fugienda tamen est, nam animae saluti imprimis con- 
sulendum : quapropter damnata est propositio : “ Proxima occasio 
peccati non est fugienda, quando causa aliqua utilis, aut honesta non 
fugiendi occurrit.” 2 Fuit qui diceret licere quaerere directe causam 
proximam peccandi pro bono spirituali vel temporali nostro, vel proxi- 
mi:” 3 sed abhorret ab omni pietatis sensu, quum peccatum sit perse 
malum, quod nullius boni obtentu faciendum est. Quod si externa 
occasio peccati muneri suo inhaereat, et cum magna sui utilitate con- 
juncta sit, licebit peccandi periculum, adhibita cautela, tollere, quin 
statim munus deseratur. Sic medicus debet pietatis praesidiis paratum 
se efficere, ut suam exerceat artem, quam non statim deserere tenetur, 
licet semel vel bis in ea peccaverit : quod si saepius relabatur, adeo 
ut spe cadat emendationis, debet id saltem artis exercitium deserere, 
quod perniciem animae consuevit afferre : v : g : puellarum cura- 
tionem. Hinc dicit jus canonicum: “ Falsa etiam fit poenitentia, 

(1) L. vi. n. 457. (2) Prop. lxi. inter damnatas ab Innoc. XI. 

(3) Prop lxiii. 

cum pcenitens ab officio vei curiali, vel negotiali non recedit, quod 
sine peccato agi nulla ratione praevaleat.” 1 Ipse Christus jussit ut 
quae magis necessaria, vel utilia videntur, ad inferorum supplicia 
evitanda, abjiciamus : “ Si oculus tuus dexter scandalizat te, erue 
eum, et projice abs te; expedit enim tibi ut pereat unum mem- 
brorum tuorum, quam totum corpus tuum mittatur in gehennam. 
Et si dextera manus tua scandalizat te, abscinde eam, et projice abs 
te etc.” 2 Omnes igitur qui non possunt vincere tentationes, nisi 
abj icendo munera sua, vel deserendo eos a quibus sustentantur, 
debent saluti providere, omnibus abjectis. 

197. Externae occasiones peccati, quae inutiles sunt et perniciosae, 
sunt omnino deserendae : nec absolvendus est qui eas deserere haud 
pollicetur. Sic pravorum consortium, popinarum, fori aleatorii, et 
theatri frequentatio, et alia hujusmodi, quae periculum absque ulla 
utilitate sua, vel aliena, afferunt, sunt deserenda. Promittenti eorum 
fugam fidere poterit confessarius : quod si semel Herumve fidem 
fregerit poenitens, non statim erit absolutione donandus, sed rei 
periculo facto : “ donec certis et evidentibus indiciis constet, illum 
ab his occasionibus esse segregatum.” Ita praescripsit S. Carolus 
Borromaeus. 3 Sed nec alicui frequentare vel retinere licet occa- 
siones peccati cum aliorum scandalo, quamvis peccandi consuetu- 
dinem dereliquerit. 4 

§. III. De consuetudine peccandi. 

198. Consuetudinarii a recidivis in eo a theologis distinguuntur, 
quod hi dicantur qui confitendo renuntiarunt peccato, et in illud 
deinceps lapsi sunt, quum illi pravam foveant consuetudinem, quam 
sancto proposito et conatu ad vitam novam ineundam non abrupe- 
runt. Consuetudine irretitos esse absolutione donandos, quum 
prima vice accesserint, docet S. Alphonsus de Ligorio ; 5 quoties 
scilicet animi vere poenitentis exhibent argumenta, quas ex adjunctis 
colliguntur: si enim subito tacti sint conscientia remordente, vel 
aliks ad veirtutis studium incitati, adjuvandi sunt sacramenti gratia, 
ne aegroto sanitatis studioso remedia denegari videantur. Haec con. 

(1) Cone. Lat ii. can. xxii. (2) Matt v. 29. 

(3) Inst ad Confees. (4) S. Alph. 1. vi. n. 452. 

(5) L. vi. n. 459. 

fessarii indulgentia patrem decet filium prodigum excipientem cum 
magna animi exultatione. Non ita agendum, si non appareant poeni- 
tentiae indicia, cum emendationis spe; esset enim projicere sanctum 
canibus, margaritas porcis, vitiosos homines nullam spem emenda- 
tionis praeseferentes donare venia, qua utique frui non possent : 
quapropter Innocentius XI. damnavit hanc propositionem : “ Poeni- 
tenti habenti consuetudinem peccandi contra legem Dei, naturae, aut 
Ecclesiae, etsi emendationis spes nulla appareat, nec est neganda, 
nec differenda absolutio, dummodo ore proferat se dolere, et propo- 
nere emendationem.” 

199. Erga peccatores recidivos minor exhibenda est indulgentia, 
nam lapsus facilis, post veniam semel impetratam, facit ut de doloris 
et propositi vi et efficacia aliquatenus dubitetur; quippe 14 irrisor 
est, non poenitens, qui adhuc agit quod poenitet.” 1 Caeterum si 
lapsus videatur vi consuetudinis, post luctam, vel ex subito libidinis 
impetu, vel fere inopinato, poenitenti, et doloris indicia praebenti 
majora, subveniendum est; facile quippe vulnus recrudescit, et 
vires non statim integrae validaeque restituuntur. Magna in medica- 
mine adhibendo opus est cautela, ne ingravescat morbus, cum aegroti 
certo discrimine. Igitur recidivo peccatori tabulam poenitentiae 
iterum arripienti non est penitus subtrahenda. Sed nec absolvere 
praestat eum quoties se sistit, poenitentiam professus : nam explo- 
randus prius animus, et lapsus occasio ; et venia danda, vel differen- 
da, prout visum fuerit in Domino, juxta propositum mentis, et 
voluntatis infirmitatem. 

200. Juxta S. Alphonsum, “certum est I. Quod confessarius 
tenetur differre absolutionem, usque dum fiat moraliter certus de 
dispositione sui poenitentis, saltem per experimentum temporis, vei 
mediorum, si poenitens sufficiens nondum praebeat signum suae dis- 
positionis.” Moralem hanc certitudinem ita explicat: “sufficit 
quod confessarius habeat prudentem probabilitatem de dispositione 
poenitentis, et non obstet ex alia parte prudens suspicio indisposi- 
tionis ; aliks vix ullus posset absqlvi, dum quaecumque signa pceni- 
tentium non praestant nisi probabilitatem dispositionis.” 2 Docet 
etiam confessarium posse differre absolutionem rite disposito, 
quoties judicat dilationem ejus emendationi utilem, nam medici et 
judicis munus simul obit : jus autem poenitentis ad absolutionem non 

(1) S. Isidor. in cap. xL de poonit. dist iii. (2) L.vi. n. 461. 

Vol. III.— 20 

est in sui detrimentum vindicandum. Injuria quidem ei fieret, si 
absolutio differretur cum sui damno, vel famae jactura, ve] alias 
absque gravi causa: sed lucratur saepe dilatione. Certa autem 
regula hac in re statui nequit, quum nonnullis prosit dilatio; aliis 
obsit. 

201. De relabentibus in peccata quae ex fragilitate intrinseca con- 

tingunt, v:g: pollutionem, delectationem morosam, odium ,blas- 
phemiam, censet S. Alphonsus absolutionem iis vix differendam, si 
extraordinaria praebeant doloris signa. Octo, vel decem dierum, vel 
ad summum quindecim, dilationem permittit, quoties ex causa in- 
trinseca lapsus oritur. Quando ex causa extrinseca, differenda est 
donec occasio sublata fuerit. Ratio discriminis desumitur ex vi 
hujusmodi causae, quae faciliter libidinem accendit, et optima evertit 
consilia : quum e contra fragilitas poenitentis et infirmitas sananda 
sit, et roboranda interno gratiae remedio, quippe, docente S. Thoma, 
“ majus remedium praebetur contra peccata vitanda ex gratia, quam 
ex assuetudine operum nostrorum.” 2 Favet Rituale: “in peccata 
facile recidentibus utilissimum fuerit consulere ut saepe confitean- 
tur, et, si expediat, communicent.” 3 ' 

202. Temporis experientia quaerenda est, quando propositum 
dubium videtur, et dolor exiguus : sed quoties de animo pcenitente 
constat, dari potest absolutio, quia juxta praesentem animi disposi- 
tionem judicandus est pcenitens. Temporis idcirco nullum exigitur 
spatium, nam non id inquiritur utrum perseveraturus sit; sed utrum 
impraesentiarum doleat de admissis, et perseverare firmiter pro- 
ponat. Docuit Christus ignoscendum esse fratri admissorum in 
alium poenitenti septuagies septies : quod ad imitationem divinae 
erga peccatores misericordiae fieri censendum est. 

203. Extraordinaria doloris indicia, eunt I. lacrymae, suspiria, 
verba ex imo corde veluti profecta, praesertim ab hominibus, qui 
durioris plerumque sunt indolis. “ In dispensandis donis Dei,” in- 
quit S. Leo, “ non debemus esse difficiles, nec accusantium se lac- 
rymas gemitusque negligere, cum ipsam poenitendi affectionem 
credamus ex Dei inspiratione conceptam.” 2 II. Numerus pecca- 
torum diminutus, in iisdem, in quibus saepius peccaverat, rerum 
adjunctis: inde enim liquet eum in cupiditatibus reprimendis studi- 
um ponere: ex : gr : si quis semel peccavit in mense, qui antea quotidie 

(1) Suppi, iii. p. qu. xxv. art. i. ad 4. (2) De Sac. Pcenit. 

(3) Epist. lxxxii. Theodor. Episcop. 

labi consuevit: vel si post certamen magnum tentationi cessit. 
III. Pietatis exercitia ad praecavendum lapsum suscepta, v: g: 
jejunia, eleemosynae, orationes, sacer secessus, fuga occasionum, et 
quae praescripsit confessarius accurate impleta. IV. Solicita inqui- 
sitio subsidiorum quibus se muniat contra tentationes; et magna 
animi promptitudo ad ea amplectenda. V. Confessio sponte facta, 
haud alterius jussu, vel rogatu ; extra tempora consueta, et cum 
magno sui incommodo. VI. Si poenitens accesserit, subitanea ali- 
cujus morte, vel eventu alio, qui cum divinis j udiciis connexus vide- 
tur, percussus ; vel vehementer commotus ex praedicatoris concione. 
VII. Si peccata quae prius prae pudore omisit, confiteatur. VIII. SL 
rem ablatam abstulerit, vel satisfecerit laeso, ut se ad confitendum 
pararet. IX. Si ex confessarii hortatione videatur novo peccati odio 
flagrare. 

§. IV. De doloris defectu. 

204. Absolutio differenda est, quoties non satis sibi persuasum 
habet confessarius pcenitentem animo vere dolere, et propositum 
fovere peccatum evitandi: prudens quippe exigitur de eo judicium, 
ut quis veniam impetret. Opus quidem non est sibi persuadere 
pcenitentem haud amplius lapsurum, nam Deus ignoscit vere dolenti, 
qui ex animo proponit peccatum vitare, et adminicula necessaria 
adhibere, licet praevideat eum aliquando a bono defecturum pro- 
posito. Sed si haereat animo confessarius de poenitentis proposito 
sincero et dolore, non debet temere absolvere, omissis subsidiis quae 
dubitationem tollant. Si urgeat celebrandi necessitas, erit gravis- 
sima ratio cur poenitentiam profitenti detur statim venia, ne cele- 
brare cogatur anima haud mundata : non ita tamen, si, re saepius 
tentata, semper noscatur fragilis, tunc enim de dolore et proposito 
est gravis dubitandi ratio : et extraordinaria dolentis animi indicia 
exigenda sunt. Si sacramentum suscipiendum sit vivorum, uti 
aiunt, erit etiam ratio cur detur absolutio ei qui dolorem et proposi- 
tum praesefert, ne, peccati labe haud abstersa, indignus accedat: v: 
g : si matrimonium contracturus sit. Quoties de poenitentis disposi- 
tione dubitatur, et res non urget, opportunum erit absolutionem ali- 
quamdiu differre, praeceptis interim pietatis exercitiis, quibus muni- 
atur in bono proposito animus: sed brevis debet esse dilatio, ne 
diuturniori mora poenitens deficiat. Qui pro more habent poenitentes 

in aliud tempus remittere, eo quod nonnisi semel accesserint post 
annos plurimos, vel peccatis gravissimis onusti, videntur prodigi, 
quem pater statim amplexus est, oblivisci, et nescire quod tarda 
molimina nesciat Spiritus Sancti gratia. Igitur pro indole et doti- 
bus pcenitentis venia statim indulgeri poterit gravissimo peccatori ; 
alteri de cujus dolore dubitatur, nonnisi post tempus : alteri etiam 
qui dolere vere censetur, aliquando dilatio instar est medicinae qua 
cautior reddatur. Sed cavendum ne qui animo dispositus est, in 
discrimen temere conjiciatur, gratiae subsidio carens, et suae fragili- 
tatis periculum facturus. 

^ 205. Qui absque ullo doloris sensu sua peccata referunt, adeo ut 
eonfessarius indicium nullum animi in melius mutati detegat, neque- 
unt absolvi : non enim nisi pcenitenti venia indulgetur. Caeterum 
non statim judicandum aliquem haud dolere, quod siccis oculis, et 
frigide admissa enarret, nam ex indole cujusque plurimum pendet 
doloris significatio. 

§. V. De inimicorum reconciliatione. 

206. Qui odium nolunt deponere, nequeunt venia donari, nam : 
“qui non diligit manet in morte:” 1 sed qui recusant amicitiae, vel 
reconciliationis dare testimonia, non sunt statim rejiciendi. Equidem 
qui praestant auctoritate, nonnunquam durius se habere debent erga 
subditos qui eos laeserunt : qui aliorum experti sunt nocendi libidi- 
nem, non coguntur eos familiarius tractare : qui jura repetunt, 
possunt ab iis abstinere amicitiae significationibus quibus ea cedere 
viderentur. Caeterum quoties nulla obstat ratio gravis, reconciliatio 
quaerenda est; nec facile credendum est pcenitentibus veniam et 
amicitiam profitentibus, qui tamen ab omni inimicorum consortio 
recedunt: “ Falsa fit poenitentia,” inquit concilium Lateranense II. 
“ si odium in corde gestetur, aut si offensor cuilibet non satisfaciat, 
aut si offendenti offensus non indulgeat.” 2 

§. VI. De restitutione. 

207. Qui aliena nolunt restituere, nequeunt absolvi: quod si 
propositum restituendi foveant, quin possint, voluntas pro re habetur. 
Equidem quoties de re gravissima agitur, restitutio facienda est 

(1) 1 Joan. iii. 14. (2) Can. xxii. 

quantocyus, ne voluntatis nutet propositura ; constat enim id facile 
evenire. Si semel jussus restituere neglexerit pcenitens, quum copia 
ei fuerit, non est plerumque venia donandus, nisi re perfecta. 
Caeterum nunquam debet sacerdos exigere, vel suadere, ut res ei 
tradatur restituenda. Si precibus pmnitentis, ejus opera uti rogantis, 
cedendum aliquando censuerit, curandum ut, restitutione facta, 
habeatur scriptum creditoris, quo liqueat sacerdotem rem fideliter 
tradidisse : omnis quippe suspicio a sacro ministerio absit necesse 
est. 

208. Haec pleraque quae de absolutione disseruimus, Ritualis 
Romani monito continentur. “Videat diligenter sacerdos,” in- 
quit “quando et quibus, conferenda, vel neganda, vel differenda 
sit absolutio ; ne absolvat eos, qui talis beneficii sunt incapaces : 
quales sunt, qui nulla dant signa doloris, qui odia et inimicitias 
deponere, aut aliena, si possunt, restituere, aut proximam peccandi 
occasionem deserere, aut alio modo peccata derelinquere, et vitam 
in melius emendare nolunt, aut qui publicum scandalum dederunt, 
nisi publice satisfaciant, et scandalum tollant,” 

§. VII. De ignorantibus. 

209. Qui praecipua fidei mysteria ignorant, non sunt capaces 
absolutionis, nam est arctissima lex fidei qua credenda proponuntur, 
quapropter damnata est propositio : “ Absolutionis capax est homo, 
quantumvis laboret ignorantia mysteriorum fidei, etiamsi per 
ignorantiam culpabilem nesciat mysterium SS. Trinitatis et Incarna- 
tionis Domini.” Igitur edocendi sunt poenitentes rudiores, quibus 
mysteria singula proponenda sunt, ut iis fidei praestent obsequium, 
facile enim contingit eos non posse documenta mandare memoriae. 
Equidem plerumque confessarii opera in pcenitentibus edocendis 
desideratur, qui possit pueros virosve remittere, ut ad se veniant 
opportuniore loco instruendi : quod tamen de mulieribus puellisque 
non expedit, quum decentius sit ut privatim a mulieribus instruantur, 

§. VIII. De moribundis. 

210. Moribundi, qui peccata confitentur et detestantur, absolvendi 
sunt eo facilius quo magis urget necessitas, sed ea quoque adhibita 
diligentia, quae animam paret gratiae certo suscipiendae. Quae onera 

ex peccatis admissis oriantur attendendum est, ut eorum impletioni 
provideatur : si enim neglecta fuerint, et filiorum conscientiae per- 
missa, facile oblivioni tradentur. Curandum etiam ut filiorum 
institutioni christianae consulatur, quum saepe contingat filios a fide 
avita desciscere, propinquorum acatholicorum opera. Amovendi 
sunt a conspectu et domo moribundi, qui ei fuerant socii et occa- 
siones peccati : praesertim quorum praesentia vel publicae honestati 
repugnat, vel periculum morituro afferre possit: at si id fieri nequeat, 
poenitenti tamen in discrimine posito succurrendum est. Propin- 
quorum, quos forsan simultas aliqua procul tenuerit, accessus 
quaerendus, ut pax ineatur, etcharitatis foedus. 

212. Moribundi, qui, sensibus destituti, nullum valent edere do- 
loris indicium, absolvendi sunt, si confitendi desiderium et animi 
dolorem ostenderint juxta Rituale Romanum, quod concilii Gartha- 
ginensis IV. et Arausicani I. 1 fulcitur auctoritate. Sic et jussit 
S. Leo M. : “ Si aliqui aegritudine ita fuerint aggravati, ut quod 
paulo ante poscebant, sub praesentia sacerdotis significare non valeant, 
testimonia eis fidelium et circumstantium prodesse debebunt, ut 
simul et poenitentiam et reconciliationis beneficium consequantur.” 2 
Simpliciter dandam esse eo casu absolutionem, nulla apposita con- 
ditione, plerique putant, quia est probabilis materia, et de conditione 
silet Rituale : quod si sit gravis ratio dubitandi, utruin doloris 
indicia fuerint sufficientia, tutius erit conditionem apponere : ‘ Si 
dispositus es.’ Si non constet eoS desiderium hujusmodi ostendisse, 
plerique concedunt eos absolvi posse qui christiano more vixerunt, 
voluntas enim sacramentum hoc accipiendi ex vitae constanti ratione 
colligitur. Si neglexerint diu sacramenta, vitiis palam inquinati, 
servato tamen erga religionem affectu, est quidem ratio conjiciendi 
eos velle sub mortem Ecclesiae subsidiis muniri, quamvis valde 
dubium sit utrum possint aliquem inde derivare fructum. Caeterum 
de iis valet Augustini dictum : “ Ego non solum alios catechumenos, 
verum etiam ipsos, qui viventium conjugiis copulati retinent adule- 
rina consortia, cum salvos corpore in his permanentes non admitta- 
mus ad baptismum; tamen si desperati, et intra se poenitentes 
jacuerint, nec pro se respondere potuerint, baptizandos puto, ut etiam 
hoc peccatum cum cae teris lavacro regenerationis abluatur. Quis 
enim novit, utrum fortassis adulterinae carnis illecebra usque ad 

(1) Can. lxxvi. (2) Can. xii. (3) Epist. lxxxix. 

baptismum statuerant detineri ? . . . Quae autem baptismatis, eadem 
reconciliationis est causa, si forte pceghentem finiendae vitae periculum 
praeoccupaverit. Nec ipsos enim ex. hac vita sine arrha suae pacis 
exire velle debet mater Ecclesia .” 1 Qui ipsum pietatis affectum, et 
religionis sensum deposuisse videntur, et muniis omnibus religionis 
neglectis, in ultimum discrimen adducuntur, nullo dato dolentis 
animi indicio, nonnisi ex magna charitate censeri possunt dispositi : 
quos tamen si quis voluerit venia sub conditione donare, ut pericli- 
tanti qua possit ratione consulat, non audemus repugnare. Qui in 
ipso peccati actu morte correpti sunt, v : g : rixando, lasciviendo, 
vel nimis potando, non possunt absolvi, quum sint in peccato mortali 
manifesto : quod si aliquamdiu supervixerint, licet sui non compotes, 
vel extra se abrepti furore, quem dicunt mania a potu , poterit quis 
conjicere eos intus dolere, quamvis turbata phantasia nequeant sua 
sensa pandere, quem eos absolventem sub conditione non improba- 
mus. Qui catholicam fidem nunquam professi sunt, sed voluntatem 
in eam proclivem ostenderunt, possunt eo in discrimine sub condi- 
tione absolvi a censuris et peccatis, si in suis sectis fuerint jam bap- 
zati, est enim ratio quaedam conjiciendi eos velle iri Ecclesiae 
communione vita fungi : quod si ejus voluntatis nullum datum sit 
indicium, non sunt absolvendi, etiamsi dent doloris signa : “ quia tales 
numquam prudenter praesumi valent ea signa praebere in ordine ad 
confessionem, a qua summopere abhorrent .” 2 Moribundis absenti- 
bus nequit dari absolutio, etsi praevideantur sine ea alioquin deces- 
suri: uti patet ex usu Ecclesiae. Praeterea vox “Te” designat 
hominem praesentem. 

(1) L. i .de adult. conj. c. xxviii. (2) S. Alph. 1. vi. n. 483. 

CAPUT X. 

DE MUNERE CONFESSARII. 

§. I. De CONFESSARII SCIENTIA. 

213. Confessarii dotes his versibus enuntiari solent: 

Sit probus, et fortis confessor, sitque peritus, 

Discretus, patiens, mitis, pius, atque fidelis. 

Scientia imprimis necessaria est, ut quis munere hoc recte fungatur ; 
sed ut valeat absolutio, satis est ut quis sciat eam proferre, et de actus 
gravitate morali queat aliquatenus judicare, gravia a levibus peccatis, 
in iis quae communiter occurrunt, distinguendo : quapropter vix est 
cui deest scientia ad valorem sacramenti necessaria. Ut licitum sit 
muneris hujus exercitium, longe major requiritur scientia ; nam 
scire oportet legem divinam, Ecclesiae praecepta, et morum regulas 
generales, ut quis judicet de gravitate criminum, et oneribus impo- 
nendis, et utrum poenitentes possint absolvi a peccatis : “ oportet 
enim ut sciat cognoscere quidquid debet judicari : judiciaria enim 
potestas hoc postulat, ut quod debet judicare, discernat.” 1 Optan- 
dum est eam haberi scientiam eximiam, qua de singulis rerum 
eventibus judicium sit idoneum ; sed quum haec paucorum sit, satis 
erit praecipua nosse ex quibus pendeat rerum judicium, et difficultates 
posse animadvertere, ut aliunde quaeratur solutio. Quousque ex- 
tendatur ejus potestas, et quibus vinculis peccatores adstringantur, 
ex lege generali, vel speciali ordinarii statuto, imprimis nosse oportet, 
ne limites transgrediatur. “Nulli sacerdotum,” ait Caelestinus 
Pontifex, “liceat canones ignorare, nec quicquam facere, quod 
patrum possit regulis obviare.” 2 Unicuique idcirco confessarii 
munus ambienti studium Theologiae Moralis pernecessarium est : et 
vehementer falluntur qui putant sensu tantum suo, quem sensus 
communis nomine dignantur, omnia facile dirimi. Verissime dicit 

(1) Cap. i. dist. vi. de pcemt. (2) Cap. Nulli, dist xxxviii. 

S. Alphonsus : “ Moralis scientia non solum valde necessaria est 
christianae reipublicae, cum ex ea dependeat bonum regimen anima- 
rum, sed etiam est summopere difficilis ; tum quia ipsa generalem 
notitiam requirit omnium aliarum scientiarum, officiorum, et artium; 
tum quia tot diversas complectitur materias inter se dissitas ; tum 
quia in magna parte constat tot legibus positivis, quae nonnisi apud 
Casuistas allatae inveniuntur, et maxime apud recentiores, cum hujus- 
modi leges in dies prodeant; demum difficillima evadit, propter 
innumeras casuum circumstantias, ex quibus resolutionum pendet 
variatio : nam ex circumstantiarum diversitate diversa applicanda 
sunt principia : et in hoc difficultas consistit.” 1 Qui ob fidelium 
necessitatem ad confessiones audiendas admittuntur parum edocti 
morum principia, et sanctiones ecclesiasticas, et judicandis singulis 
rebus, juxta has normas^ haud assueti, magno versantur in discrimine. 
Qui autem non temere, sed superiorum judicio, evecti sunt, excusari 
possunt, si curent, quatenus valeant, sua munia addiscere, et obire, 
honori divino et animarum saluti consulentes. 

214. Confessarii qui, studio Theologiae Moralis praetermisso, 
munus suum exercent, vix possunt a gravi peccato excusari, quum 
scientiam necessariam ad id rite obeundum comparare negligant: 
qui semel edocti haud curant refricare memoriam, auctores consu- 
lendo, vel doctiores, quos norunt, confessarios, omniaque temere 
decernunt, magno errandi periculo se exponunt. Licet idcirco 
episcopis confessarios ad casuum conscientiae discussionem pluries 
in anno convocare, quibus intervenire tenentur regulares, qui appro- 
bati sunt ad confessiones saecularium audiendas, nisi casus consci- 
entiae in suo conventu discutiantur statis temporibus. 2 

§. II. De interrogationibus faciendis. 

215. Quamvis poenitentis sit seipsum accusare, attamen si confes- 
sarius animadvertat eum non satis suas explere partes, debet supplere 
interrogationibus prudenter factis : “ Sacerdos autem sit discretus et 
cautus ; diligenter inquirens et peccatoris circumstantias et peccati.” 
Ita decrevit concilium Lateranense IV. 1 Caeterum non ea a confes- 
sario exigitur in examine diligentia, quae pcenitenti convenit : sed vi 

(1) L. vi. n. 628. 

(2) Decr. S. Cong. Disciplinae 8. Nov. 1752. approb. a Benedicto XIY. tom. 

iv. Bullarii. (3) Cap. xxi. 

sui officii interrogat de iis quae ad judicii valorem necessaria sunt 
scitu ; et charitatis ergo, adjuvat poenitentem ut perfectius accusa- 
tionem sui faciat. Qui cultiores sunt, et sua munia satis edocti, et 
qui saepe confitentur, non sunt plerumque interrogandi, quum cen- 
sendum sit eos quidquid necessario dicendum est, sponte referre : 
sed rudes, qui vix unquam dimittendi sunt ut examine se parent ad 
confitendum, vel qui diu abfuerant, vel qui malis consuetudinibus 
implicati noscuntur, opemque quaerunt amicam, interrogationibus 
adjuvandi sunt. In vitio luxuriae indagando opus est prudentia 
magna et peritia, ut virus extrahatur e vulnere, quin periclitetur 
anima, vel aliquid subeat detrimenti. Pro poenitentis conditione, et 
conscientia jam exposita, interrogandus est : qui enim se turpium 
cogitationum incusaverit, poterit interrogari, utrum et prava desideria 
libens admiserit: qui pravo consortio se usum esse agnovit, in suspi- 
cionem se injicit foedorum tactuum, vel forsan concubitus ; ideoque 
lente et caute interrogandus erit. Juniores, praesertim feminae, magna 
cum cautela tractandi sunt, ne peccandi rationem addiscant, vel pra- 
vum aliquid de confessario suspicentur. “ Caveat” inquit Rituale 
Romanum, “ ne curiosis interrogationibus quenquam detineat, prae- 
sertim juniores de eo quod ignorant imprudenter interrogans, ne 
peccare discant.” Plerumque praestat deficere in examine, quam 
peccatorum indagine accuratiori, poenitenti, praesertim ad fidem con- 
verso, occasionem tentationis praebere, quamvis qui confessarii petit 
opem ut clarius sua exponat peccata sit adjuvandus. De moribus 
aliorum cum quibus versatur poenitens nihil est exquirendum cum 
famae eorum dispendio. 

216. Quando confessarius ex propria scientia certo novit pceni- 
tentis peccatum, quod confitendo omittit, debet eum interrogare, nisi 
probabiliter existimet eum illud alteri jam confessum esse, vel habere 
justam causam tacendi: nec enim poterit absolvere quem novit reum 
esse peccati, quod negligit confiteri. Quod si notitia ex confessione 
alterius derivata sit, ea uti non potest coirfessarius cum aliquali 
revelationis periculo, quamvis liceat rei veritatem expiscari, interro- 
gando de iis in quae homines in iisdem rerum adjunctis plerumque 
labuntur, v: g: utrum cum sponsa tactus habuerit impudicos. Si 
pergat negare, nullo modo debet confessarius quaestiones importunas 
facere, ex quibus alterius confessio aliquatenus innotescat ; sed nec 
oportet eum absolvere, quum indignus plane sit. Eo casu consulit 
S. Alphonsus, ut aliquid oret ad occultandam absolutionem : -cavenda 

est tamen sacramenti simulatio. Si notitia confessarii aliorum 
relatione nitatur, plerumque fides pcenitenti prae aliis adhibenda est, 
praesertim si errori sit locus : nec facile debet denegari absolutio ob 
rumores, vel relatiotoes alienas : sed ubi testes sunt omni exceptione 
majores, non potest dari ei qui delictum certum tacet et negat : “nam 
regulam illam quod credendum sit poenitenti, dico procedere quidem 
in re dubia, non vero in re moraliter certa, moralis enim certitudo 
vera certitudo est.” 1 


§. III. De monitionibus. 

217. Absoluta confessione objurgationes faciendae sunt, si iis opus 
sit : a quibus plerumque abstinendum est, ne exulceretur pcenitentis 
animus. Equidem si noverit hic peccatorum suorum gravitatem, et 
detestetur, consolatione potius eget, ne abundantiori absorbeatur 
tristitia. Ille tantum objurgandus est, cui peccati malitia non est 
perspecta, et propositum et dolor desunt, qui a confessario excitan- 
dus est, ut e laqueis se eripiat quantocyus : sed plerumque hortamenta 
prae increpationibus valent. In excitandis piis animi affectibus, 
dolore, proposito, amore Dei, magnum ponendum est studium. 
“ Confessarius tenetur, quantum potest, ad disponendum suum poeni- 
tentem, qui indispositus accedit. Quocirca nescio quomodo a culpa 
excusari possint desides illi confessarii, qui statim ac noverint 
poenitentem non satis dispositum, dimittunt, nulla aut valde modica 
praemissa diligentia ad eum curandum. Dico enim, quod confes- 
sarius tenetur ex rigorosa obligatione charitatis eum disponere 
quantum valet, exponendo ipsi deformitatem peccati, valorem 
divinae gratiae, periculum damnationis, et similia, etiamsi multum 
temporis in hoc impendere debeat. Nec ei curae esse debet, quod 
alii poenitentes expectent : nam tunc confessarius non tenetur atten- 
dere ad bonum aliorum, sed tantum sui pcenitentis, pro quo tantum 
ille tunc, non vero pro aliis, rationem est Deo redditurus.” 2 

218. Monendus est pcenitens qui sua culpa ignorat quae facere 
tenetur: vel qui, etiamsi absque culpa, ignorat quae ad salutem 
omnino necessaria sunt, seu, uti dicunt, necessitate medii: nam 
ignorantia quae cum peccato conjuncta est, obest saluti ; et in iis 
quae necessaria sunt scitu ignorantia, quamvis a culpa excuset, non 

(1) 8. Alph. 1. vi. n. 631. (2) Ibidem/ n. 608. 

prodest. In c&teris ignorantia qnse dicitur invincibilis potest dis- 
simulari, si ex monitione gravia immineant mala, uti olim respondit 
Innocentius III. interrogatus de quodam qui bona fide consortio 
marito fruebatur, licet impedimentum occultum obstaret : “ Dissi- 
mulare peteris, ut remaneat in copula sic contracta, cum ex separa- 
tione, sicut asseris, grave videas scandalum imminere.” 1 Si 
poenitenti ipsi monitio videatur haud profutura, omitti poterit, juxta 
S. Alphonsum. “Sententia communis et vera docet, quod si 
poenitens laborat ignorantia inculpabili (sive sit juris humani, sive 
divini) et non speratur fructus, imo prudenter judicatur monitio fore 
magis obfutura, quam profutura, tunc confessarius potest et tenetur 
eam omittere, relinquendo poenitentem in sua bona fide.” 2 

219. I. “ Si confessarius noverit poenitentem invalide contraxisse 
matrimonium ob aliquod impedimentum occultum, et periculum sit 
infamiae, scandali, aut incontinentiae, si nullitatem manifestet ; tunc 
debet omittere monitionem, et illum relinquere in bona fide, donec 
obtineatur dispensatio ; nisi dispensatio de facili, et statim obtineri 
possit ab habente facultatem, et etiam ab episcopo (recte dicit 
Palaus,) ut liberetur poenitens a peccato materiali.” Ita S. Alphon- 
sus. 3 Monendus est autem si fama publica matrimonium nullum 
esse habeat. 

220. II. Si agatur de matrimonio contrahendo, plerumque mo- 
nendus est poenitens impedimenti : facile enim continget ut postea 
detegatur cum magno prolis detrimento, vel cum certo periculo 
peccati formalis. Quod si nullus speretur fructus, praestat silere, ne 
occasio detur peccati, absque ulla utilitate. Si advenerint jam ad 
ecclesiam matrimonium contracturi, cum plurimorum comitatu, et 
occultum detegatur impedimentum, adeo ut nisi celebretur matrimo- 
nium, suspiciones scandalaque gravia oritura sint, plures dicunt con- 
fessarium de eo silere debere, et sponsos in bona fide relinquere, si 
omnino desperetur de fructu monitionis. Communissime vero alii 
doctores et probabilissime docent in eo casu posse episcopum dis- 
pensare, quia censetur Pontifex nolle reservationem sibi factam cum 
tanto gravamine sponsorum obtinere : quam facultatem pro casibus 
adeo difficilibus delegari posse parochis etiam generaliter nonnulli 
censent : imo absque delegatione parochum posse, si episcopus 

(1) C. Quia circa, de consangttin . (2) L. vi. n. 610. 

(3) Ibidem, 611. 

adiri nequeat, matrimonium celebrare, eo quod finis lex cesset in 
contrarium, quamvis in casu particulari, censet nonnemo. 1 Attamen 
securitatis causa dispensatio deinceps quaerenda est. “ Ubi non 
speratur fructus, omittenda est monitio etiam de restitutione facien- 
da :” 2 nam saluti poenitentis, potius quam utilitatibus aliorum 
consulere tenetur confessarius. Sed non facile judicare debet poeni- 
tentem non restituturum, si monitus fuerit. 

221. Ubi rixae, infamia, vel scandala aliorum, imminent, omitti 
poterit monitio, nam peccata formalia aliorum vitanda sunt prae pec- 
cato materiali poenitentis. Excipitur tamen si error bono communi 
adversetur, nam confessarius tamquam reipublicae pars omnium utili- 
tatem unius commodo anteferre debet. Hinc parochus qui ex igno- 
rantia errores tradit, monendus est : sicut et ille qui se gerit tamquam 
sacerdotem, quum rite non fuerit ordinatus. Monendi sunt etiam 
reipublicae rectores, episcopi aliique suis perperam fungentes mu- 
neribus cum civium vel religionis detrimento. Monendi quoque 
qui sacramenta frequentant, quum eorum actiones cae teris sint ex- 
emplo et normae, “cum quis arbitretur ea sibi licere, quae ab iis qui 
Ecclesiae sacramenta frequentant, impune exerceri animadvertit 
uti bene notat Benedictus XIV. 3 

222. Si pcenitens interroget, veritas pandenda est, nam ejus ig- 
norantia invincibilis haberi nequit, dum dubitat : attamen confessa- 
rius ultra quaesita progredi non tenetur, si praevideat monitionem 
haud profuturam. Sic de usura enormi aliquando interrogat poeni- 
tens, qui de ea quae lege permittitur nullo angitur scrupulo, quamvis 
forsan desit titulus. 

223. Si pcenitens videatur brevi obtemperaturus monitioni, 
quamvis initio resistat, plerumque monendus est, praesertim si cum 
aliorum scandalo, vel sui periculo, in peccato materiali pergat, uti 
quando “ dissimulante confessario, peccator in pravo opere obfirma- 
retur cum scandalo aliorum ; vel quando quis in proxima peccandi 
occasione versatur, sin minus in externis actibus, saltem in pravis 
cupiditatibus ac morosis delectationibus assentiri consuevit.” 4 

224. Quando confessarius dubitet utrum monitio profutura sit, 
debet eam facere, nisi timeat damnum inde oriturum. Si autem de 

(1) L. vi. n. 613. (2) Ibidem, n. 614. 

(3) Bulla Apoatolica , 26 Junii 1749. in Bull. t. iii. p. 82. §. 10. 

(4) Ibidem. 

damno etiam dubitet, praecavendum videtur periculum peccati for- 
malis. 

225. Utrum idoneus habendus sit veniae quem nulla mordet con- 
scientia peccati, quamvis verosimiliter haud obtemperaturus sit con- 
fessario monenti ut consuetudinem declinet, vel munus exequatur, 
dubitari potest. Sic qui amore licito mulieri quam putat suam ad- 
haeret in magnum affectus et consortii illiciti discrimen adducitur, 
impedimento detecto, quod nullatenus suspicabatur. Fuerunt qui 
dicerent eum necessario dolore et animi proposito carere, quem con- 
fessarius verosimiliter aestimat monitis restiturum : sed humanius est 
et aequius poenitentem judicare ex praesenti animi consilio, quapropter 
si respuat quicquid noverit divinae legi adversari, venia ei deneganda 
non est, conjectura temere sumpta. “ Confessarius non debet atten- 
dere ad indispositionem interpreta tivam quam poenitens haberet, sed 
ad actualem quam nunc habet. Et ideo, sicut non licet proximum 
exponere ad occasionem in qua positus ille succumberet, ita confes- 
sarius, cum praevidet ex monitione ruinam poenitentis, tenetur ab ea 
abstinere, esto poenitens relinquendus sit in peccato materiali, eo 
quod unum peccatum formale omnibus praeponderat materialibus 
peccatis.” 1 


§. IV. De probabilium opinionum usu. 

226. Ex iis quae de probabilium opinionum usu moderato tradi- 
dimus, liquet confessarium posse poenitenti sententiarum delectum 
permittere, dummodo gravis iis faveat doctorum auctoritas: nec 
enim in tribunali dirimendae sunt theologorum lites, sed consulen- 
dum est poenitentium saluti, iis adhibitis sententiis quae poenitentem 
magis a peccato et salutis discrimine retrahunt. “ Sententia com- 
munis et sequenda,” teste S. Alphonsus, “ dat non solum posse, sed 
etiam teneri sub gravi confessarium absolvere poenitentem, qui vult 
sequi opinionem probabilem, licet opposita videatur probabilior con- 
fessario.” ... “Ratio autem valde urgens hujus sententiae est, quia 
poenitens, facta confessione, cum sit dispositus, habet strictum jus 
ad absolutionem, quam denegando confessarius gravem illi injuriam 
irrogaret, tum quia privaret eum gratia sacramenti, tum quia obli- 
garet ad magnum onus subeundum, nempe ad repetenda apud alium 

(1) S. Alph. 1. vi. n. 610. 

sua gravia peccata.” 1 Quod autem poenitens nolit stare confessarii 
judicio in Te inter theologos controversa, non probat eum disposi- 
tione necessaria carere, quum sacerdos non sit judex controversi- 
arum. Si sacerdos de rationibus utrinque instructus, apud alium 
sacerdotem confiteatur, manifestum est eum non teneri theologorum 
quos sequitur auctoritati et argumentis unius confessarii judicium 
anteferre : laicus vero noscens theologorum varias esse sententias, 
cui ratio videtur favere poterit eligere ; vel suae favere libertati, eo 
quod de lege et vetito non satis constet, quum illud negent homines 
doctrina et pietate insignes. Si pcenitentis sententia plane sit falsa, 
confessarius non debet permittere ut eam sequatur, nec eum absol- 
vere si pertinaciter velit eam sequi : quia tunc non est vere poeni- 
tens. Non ita si confessario minus probabilis videatur, quum enim 
varia sint hominum judicia, fieri poterit ut probabilior appareat poe- 
nitenti, vel reapse sit. 

227. In opinionum delectu sententiae tutiores anteferendae sunt, 
quoties poenitens paratus est eas sequi : nam ad perfectiora semper 
adducendus est et impellendus : sed et infirmitatis ejus habenda est 
ratio, ne majora viribus ausus in pejus ruat. Eae plerumque sen- 
tentiae quae periculum peccati formalis amovent, tutiores sunt, ideo- 
que anteferendae. “ Confessarius in delectu opinionum tunc debet 
benigniores sententias sequi, quando illae potius inducunt poeniten- 
tem ad vitandum peccatum. Secus vero, si illae potius conducant 
ad legis transgressionem, prout sunt opiniones illae, quae licet specu- 
lative videantur probabiles, tamen in praxi sunt valde periculosae, 
sicut in materia sexti praecepti sunt opiniones aliquae de tactibus, 
osculis, choreis, comoediis, de reprimendis motibus sensualibus, et 
similibus ; item in materia simoniae, et usurae, ubi plura videntur 
excusari ratione liberalis gratitudinis, sed in praxi magnum pericu- 
lum involvunt; item quando agitur de compensatione facienda, vel 
de accusatione prosequenda contra offensores, ubi facile est pericu- 
lum injustitiae aut vindictae.” 2 

§. V. De erroribus corrigendis. 

228. Si in suo obeundo munere erraverit confessarius absque sua 
culpa, circa valorem sacramenti, errorem corrigere debet: quia 

(1) L. vi. n. 604. (2) Ibidem, n. 605. 

charitas obligat ad corrigendum errorem etiam inculpatum, qui in 
alterius damnum vergit : idque praesertim si poenitens vita periclite- 
tur, et non sit amplius confessurus : quo casu tenebitur etiam cum 
gravi sui incommodo. Extra illud periculum vix tenetur confessa- 
rius, qui parochus non sit, ad emendandum errorem, cum magno 
honoris et famae dispendio : quia charitas non obligat cum tanto sui 
gravamine: parochus autem vi sui muneris tenetur ad utilitates 
spirituales suorum promovendas, ideoque debet errorem inculpatum 
qui in eorum vergat damnum, corrigere etiam cum sui incommodo 
notabili. Error ex culpa ortus corrigendus est, etiam cum gravi 
confessario incommodo : “ quia licet confessarius ex charitate onus 
susceperit audiendi confessionem pcenitentis, tamen, postquam 
audivit, tenetur ex officio, et ex quasi contractu cum pcenitente 
initio rite ipsi ministrare sacramentum; unde, si invalide minis- 
traverit ex sua culpa, tenetur utique etiam cum gravi suo damno 
(petita licentia) illum de errore monere. ,,1 

229. Absque licentia pcenitentis error emendari nequit, quae et 
petenda est verbis quae nullam revelationem delicti important : v : g : 
Quaeso ut mihi liceat aliquid quod in confessione dixi, tua bona cum 
venia, corrigere. Quod si ipsa petitio molesta poenitenti futura sit, 
ab ea abstinere oportet, ne uti videatur confessarius notitia in tribu- 
nali acquisita, cum aliquali pcenitentis gravamine : quod nunquam 
licet. Si poenitens deinceps alteri confessus fuerit, vel ad Eucha- 
ristiam accesserit, judicare potest confessarius eum veniam gratia 
sacramenti assecutum, ideoque minus solicitus esse, si non occurrat 
opportuna corrigendi erroris occasio. 

230. Si error respiciat integritatem confessionis, et absque culpa 
contigerit, nulla confessario est obligatio ejus corrigendi, nisi oppor- 
tuna sese offerat occasio in ipso tribunali. Si culpa confessarii 
contigerit, qui neglexit inquirere in species et numerum peccatorum, 
tenetur intra confessionem poenitentem monere, vel inducere ut ple- 
nius confiteatur : nam integritati sacramenti consulere debet, et 
errorem ex negligentia sua ortum tollere : imo si gravi sua culpa 
impedierit ne ea dicerentur, tenetur, etiam extra confessionem, petita 
licentia, eum tollere, sed sine scandalo, vel gravi suo damno : “ nam 
sicut grave damnum excusat poenitentem ab integritate confessionis, 
ita etiam confessarium.” 2 Quod si bona fide egerit, licet haud sine 
culpa, non tenebitur cum multo sui incommodo. 

(1) S. Alph. 1. vi. n. 619. (2) Ibidem, n. 620. 

231. Caeterum plerumque si quid admiserit confessarius in suo 
obeundo munere, vix poterit reparari, nisi poenitens se iterum sistat 
judicandum, nam gravamen quoddam facile infert petitio licentiae de 
rebus quae ad confessionem spectant colloquendi. In ipso tribunali 
dum quis errorem emendat, qui ex consilio praepropere dato, vel ex 
omissione muneris inculcandi, ortus est, caute et prudenter debet 
loqui, ne poenitens se inde gravari sentiat, vel scandalum patiatur. 
Si gravi sua culpa omiserit restitutionem injungere, nec valeat jam 
eam urgere, non videtur teneri ad reparandum damnum, quum non 
sit efficax ejus causa, quamvis sua diligentia cavisset ne continua- 
retur: si possit adhuc monere poenitentem, cum spe fructus, et 
absque gravamine, debet, etiam cum magno sui incommodo : quia 
charitas obligat ad reparandum grave nocumentum proximi. Si 
consilio imperito impedierit restitutionem quam poenitens meditabatur, 
plures tenent confessarium teneri ad restituendum, quum censendus 
sit causa efficax cur damnum non reparetur : multo magis si pravo 
id fecerit in alium animo. Si jusserit restitutionem temere, cum 
poenitentis injuria, est manifesto causa damni, quod reparare proinde 
debet. Si probaverit rationem negotiandi, vel lucrandi, quam dam- 
nant vulgo theologi, debet errorem corrigere, et jura laesa reparanda 
docere : quae tamen ipse non tenetur resarcire, nisi omnibus perpen- 
sis, visus sit poenitentem impulisse et determinasse ad injustitiam 
patrandam, et mala quidem fide, vel temere prorsus : aequum enim 
non videtur ut teneatur in iis quae bona fide, licet imperite, egerit. 
Sed principia de consulente recolenda sunt, 1 

232. Confessarii munus, quum difficile sit et plenum periculi, 
nemo tenetur plerumque exercere, qui animarum curam non susce- 
perit. Caeterum in magno fidelium discrimine omnes sacerdotes 
tenentur ex charitate subvenire, si animarum pastores non sufficiant, 
vel suo muneri desint : et alicui periclitanti sacerdos quilibet, parocho 
deficiente, debet succurrere. Equidem muneris hujus exercitium 
Deo valde gratum est, utpote quod magnas pariat fidelibus utilitates : 
sed unicuique considerandum quid sibi conveniat. In omnium 
periculo, peste grassante, vel bello imminente, decet operam praestare 
strenuam fratribus subveniendis. Parochus, vel missionarius, qui 
difficilem se praebet confiteri volentibus, facile peccat graviter, quum 
omnibus sibi commissis dare occasiones sua expiandi peccata tenea- 

(1) Cap, ultim. de injur, 

21 * 

tur. Igitur oportet statis horis in tribunali adesse, et poenitentes 
omni tempore benigne excipere. Juxta S. C, decreta mulierum 
confessiones non sunt post solis occasum excipiendae : a qua tamen 
regula necessitas cogit ut in civitatibus oppidisque discedamus, quum 
ancillae vix queant nisi post solis occasum accedere. Curandum 
tamen ut nonnisi in ecclesia, et quidem fidelibus simul congregatis, 
audiantur. 


§. VI. De crimine solicitationis. 

233. Vix audemus de scelere immani loqui, quo confessionis 
audiendae munus in ruinam animarum vertitur, nefandis hominibus 
suis cupiditatibus obsequentibus. Utinam id sola mentis cogitatione 
concipi, et ab inimicis fidei, calumniandi libidine, inventum habere 
liceat! Sed quae Pontifices edidere decreta ad sanctitatem sacra- 
menti tuendam ignorare non oportet. 

234. Gregorius XV. Bulla edita anno 1622, injunxit inquisitoribus 
ut procederent contra omnes et singulos sacerdotes tam saeculares, 
quam regulares, quomodolibet exemptos, ac Sedi Apostolicae imme- 
diate subjectos, quorumcumque ordinum, institutorum, societatum, 
et congregationum, cujuscumque dignitatis et praeeminendae, aut 
quovis privilegio et induito munitos, qui aliquem poenitentem, 
quaecumque persona illa sit, vel in actu sacramentalis confessionis, 
vel ante vel immediate post confessionem, vel occasione, aut praetextu 
confessionis, in confessionali, sive in alio loco ad confessiones 
audiendas destinato, aut electq, cum simulatione audiendi ibidem 
confessionem, ad inhonesta et turpia solicitare, vel provocare, sive 
verbis, sive signis, sive nutibus, sive tactu, sive per scripturam, aut 
tunc, aut post legendam, tentaverint, aut cum eis illicitos et inhonestos 
sermones, vel tractatus, temerario ausu habuerint;” et monendos 
poenitentes voluit Benedictus XIV. de obligatione denunciandi 
inquisitoribus, sive locorum ordinariis praedictis, personam quae 
solicitationem commiserit, etiamsi sacerdos sit, qui jurisdictione ad 
absolutionem valide impertiendam careat, aut solicitatio inter confes- 
sarium et poenitentem mutua fuerit, sive solicitationi poenitens 
consenserit, sive consensum minime praestiterit, vel longum tempus 
post ipsam solicitationem jam effluxerit, aut solicitatio a confessario 
non pro seipso, sed pro alia persona peracta fuerit. “ Caveant 
insuper,” pergit Pontifex, “ diligenter confessarii, ne pcenitentibus, 

quos noverint jam ab alio solicitatos, spcramentalem absolutionem 
impertiant, nisi prius denunciationem praedictam ad effectum perdu- 
centes, delinquentem indicaverint competenti judici, vel saltem se 
cum primum poterunt, delaturos spondeant ac promittant.” Calum- 
niam autem impactam sacerdotibus innoxiis ulcisci voluit, reservato 
sibi crimine eorum qui eos solicitationis falso insimularent, vel alios 
ad insimulandum impellerent. Sub excommunicationis poena denun- 
tiatio intra mensem facienda est, saltem ubi viget Inquisitionis 
tribunal. 1 

235. Sacerdotes quicumque solicitationis rei fuerint, denuntiandi 
sunt, non autem laici, vel clerici inferiores, qui forsan simulaverint 
confessiones audire : qui tamen sacerdotio non insignitus confes- 
sionem exceperit, alia constitutione Gregorii XIII. praecipitur 
denuntiandus, tamquam in fide suspectus, quod intelligendum est 
etiamsi absolutionem impertiri ausus non sit. 2 In locis in quibus 
viget Inquisitio, denuntiatur solicitans inquisitoribus ; alibi episcopis, 
seu ordinariis. Episcopi delinquentes denuntiandi forent Summo 
Pontifici ; quamvis Inquisitores de iis capere possent informationem 
ad Pontificem transmittendam. 3 

236. Solicitatio dicitur actus, gestusve, vel loquela, ad libidinem 
provocans : “ad inhonesta et turpia, sive verbis, sive signis, sive 
nutibus, sive tactu, sive per scripturam, tunc aut postea legendam.” 
Necesse non est ut turpe quid fiat, sed admittitur peccatum quoties 
indicium datur certum pravi affectus : osculum idcirco, manus, vel 
pedis compressio, brachii circa collum extensio, vox minus pudica, 
vel oculi studiosus motus, aut aliud quod vis amoris signum, inducit 
denuntiandi necessitatem “ quia licet tales actus sint ex se leves ; ex 
circumstantia tamen sacramenti, cum qua sunt conjuncti, sunt graves 
et mortales.” Ita Felix Potest. 4 Caeterum pravus animus confes- 
sarii quem poenitens suspicatur, non est ratio denuntiandi, si voce, 
vel gestu non detur certum ejus indicium : nam actus externus qui 
mortalis sit, requiritur ad tantum onus inducendum. Si in interro- 
gationibus, vel alias, quid dicatur ambigui sensus, interpretatio 
benigna est danda, praesertim si sacerdos alioquin probus videatur : 
secus si mores ejus et ratio agendi vehementem injiciant suspicionem. 

237. In actu sacramentalis confessionis solicitasse dicitur, qui 


(1) S. Alph. 1. vi. n. 693. (2) Ibidem, n. 688. 

(3) Ibidem, n. 685. (4) Tom. ii. par. iii. c. iv. 

inter confessionis initium et absolutionem incitat ad libidinem : qui 
igitur ante aliqua audita peccata, postquam poenitens se ad confiten- 
dum paraverat, praevia confessione generali, eam impudice tentaret, 
in actu confessionis solicitasse diceretur : sic et qui auditis aliquibus 
peccatis, alio diverteret, tentandi eam causa, vel qui integra audita 
confessione, tentandi quaereret occasionem ante absolutionem, in 
actu confessionis solicitat. Si confessarius inquirat ubi p&nitens 
habitet, eamque r.oget ut expectet eum domi, pravumque consilium 
se fovisse deinceps manifestet, censetur in confessione solicitasse. 1 
Charta ad venerem incitans, seu litterae amatoriae, in tribunali traditae, 
solicitationis instar sunt : damnata quippe est propositio: “Confes- 
sarius qui in sacramentali confessione tribuit poenitenti chartam 
postea legendam, in qua ad venerem incitat, non censetur solicitasse 
in confessione, ac proinde non est denuntiandus.” 2 Ante confes- 
sionem soliciat, qui confiteri volentem ad libidinem traducit, ejus 
paulo post confessionem exceptura. Sic si puellam domi, vel in 
cubiculo, petentem confessionem quis libidinose tangeret, et post 
breve intervallum in ecclesia confitentem exciperet, denuntiandus 
foret. Immediate post confessionem solicitat, qui audita confessione, 
pcenitente nondum dimissa, minus caste se gerit. Item qui eam in 
ecclesia, vel cubiculo, aliquandiu morantem prave alloquitur, vel 
liberius tangit: vel juxta plurimos, qui eam domum sequeretur 
pravae concupiscentiae indicia ibi daturus. 3 Licet jurisdictione 
caruerit sacerdos, qui in confessione solicitavit, denuntiandus est. 4 

238. Occasione confessionis solicitat, qui confiteri petentem ad 
libidinem distrahit, vel qui ex fragilitate in confessione cognita 
sumit occasionem eam tentandi : 5 sed ubi certa non suppetunt indicia 
occasionis inde derivatae, censendus est libidine sua motus. Qui 
autem puellae vel voce, vel signo aliquo, peccati in confessione 
declarati memoriam refricaret, dum alias eam solicitaret, occasione 
confessionis solicitasse merito censeretur, et reus foret proditi sigilli. 
Sic etiam qui aliquam solicitaret, promittens se eam confitentem 
deinceps excepturum, occasione confessionis videtur solicitare. 6 

239. Praetextu confessionis solicitat qui ficte invitat mulierem 

( 1 ) S. Alph. 1. vi. n. 676. 

(2) Prop. VI. ab Alex. VII. 24 Sept. 1665. damnata. 

(3) Vide P. Philippum de Carboneano in appendice ad tract. Antoine de 

pcenit. (4) S. Alph. 1. vi. n. 688. 

(5) Ibidem, n. 678. (6) Ibidem. 

ad confitendum, et deinceps eam solicitat. Si praetextu confessionis 
sacerdos et puella ex condicto uterentur ad pravum consilium exe- 
quendum, non ideo censeretur ille in confessione, vel ejus praetextu 
solicitasse. Si autem ille suggesserit ei renuenti ob famae pericu- 
lum, ut eum praetextu confessionis accerseret, denuntiandus foret, 
quippe qui revera praetextu confessionis solicitavit. 1 

240. Etiam extra occasionem confessionis in confessionali 
solicitans denuntiandus est. Sic sacerdos in tribunali sedens pceni- 
tentes excepturus, si cum muliere ad illud accedente minus honeste 
agat, vel loquatur, quamvis omnis absit praetextus confitendi, denun- 
tiandus est: 2 porro confessionale intelligitur sedes fixa, quae in ec- 
clesia erigitur, quae habet laminam ferream cum parvis foraminibus, 
uti fert Italiae usus, apud nos plerumque lamina omissa, sed cratibus 
interjectis ligneis. Sed alia quaecumque sedes fixa ad audiendas 
confessiones usurpata confessionalis nomine venit. 

241. “In alio loco ad confessiones audiendas, destinato” si soli- 
citatio fiat, denuntiatio facienda erit. Sic nonnumquam, quod tamen 
emendandum est quantocyus, audiuntur confessiones in sede mobili, 
in sacristia posita, ubi si quid admitteretur ea occasione, reus de- 
nuntiandus foret. Locus eligitur ad audiendas confessiones, v : g : 
cubiculum rure, dum habetur statio, ubi nulla est ecclesia. Si ea 
occasione deliquerit sacerdos, eadem sequitur denuntiandi necessi- 
tas. Caeterum ubi locus sic pro arbitrio electus est, simulatio audi- 
endi ibidem confessionem requiritur, ut illa sit obligatio : si enim in 
hujusmodi cubiculo quis cum puella minus pudice versetur, quando 
omnis abest confessionis praetextus, crimen non est, vi illius consti- 
tutionis, necessario deferendum. 

242. Etiamsi omnis absit intentio copulae, omnisque gestus im- 
pudicus, si tamen “ illicitos et inhonestos sermones, vel tractatus” 
habuerint confessarii cum poenitentibus, denuntiandi sunt. Equi- 
dem colloquia prava quibus mores facile vitiantur, sunt sacrilegia 
immania, quoties in tribunali, pietatis veluti specie, habita fuerint. 

243. Quaecumque persona solicitata fuerit, etiam masculus, de- 
nuntiare debet confessarium : 3 quapropter si puerum confitentem 
impudice tetigerit, denuntiatio necessario facienda est. Si puella in 


(1) S. Alph. 1. vi. n. 679. (2) Ibidem, n. 680. 

(3) Vide decreta a Laurentio Cozza relata apud Philippum De Carbo lieano, 
App. de Solicit . 

simplicitate constituta solicitata fuerit, tenebitur, postquam compos 
facta fuerit, ad denuntiationem. 1 Si mulier ipsa prima solicitaverit, 
denuntiandus tamen erit confessarius consentiens, saltem si solici- 
tatio fuerit mutua, utpote si confessarius ad aliam speciem impudi- 
citiae eam solicitaverit : sed S. Alphonsus censet denunciationem non 
esse faciendam, si confessarius non solicitaverit, licet solicitanti 
consenserit. 3 

244. Cogendi non sunt confessarii solicitantes ad se ipsos denun- 
tiandos: 3 constat tamen “mulierem solicitatam teneri ad denuncian- 
dum, etiam si sciret sponte solicitantem comparuisse :” 4 nec praemit- 
tenda est monitio. 5 Mulier nequit a solici tante liberari denuntiationis 
onere. 6 

245. Denuntiatio facienda est voce, mulierque idcirco coram 
ordinario sistere se debet interrogandam. “Qui per epistolam de- 
nunciant, nisi subscribant proprium nomen et cognomen, non 
satisfaciunt, ac sunt deinceps ab inquisitore vocandi, ut iterum juri- 
dice deponant.” Ita P. Philippus de Carboneano. Aliquando dat 
inquisitor, vel ordinarius, de solicitatione jam monitus, facultatem 
confessario, vel alteri, excipiendi in scriptis juramento firmatam 
denunciationem: 7 quae extra tribunal vel saltem post absolutionem 
excipienda est. Decrevit S. Congregatio Sancti Officii 22 Januarii 
1727, “ mulieres solicitatas non teneri ad denunciationem, si minis- 
tri inquisitionis et vicarii episcopi in longinquis regionibus degentes, 
sine gravi incommodo adiri nequeant.” Absolvi igitur possunt 
mulieres quae ob itineris longitudinem nequeunt adire episcopum, 
vel ejus vicarium, sed cessante impedimento, v: g: in episcopi 
visitatione, tenentur denuntiare, prout de mulieribus in partibus 
schismaticorum, haereticorum, et Mahumedanorum degentibus, quae 
periculorum metu excusantur aliquando, respondit eadem S. Con- 
gregatio die 21 Feb. 1630. Quae nequit voce denuntiare, tenetur 
per epistolam, aut internuntium, quatenus absque propria infamia 
fieri possit, nam “ obligatio denuntiandi solicitantem, non tam est 
adeundi personaliter superiorem, quam deferendi sive indicandi ei 
delinquentem (ut loquitur Benedictus XIV. in sua Bulla,) quae 

(l) Dec. S. Offic. 11. Maji 1707. (2) S. Alph. 1. vi. n. 681. 

(3) Dec. 17 Nov. 1624. (4) Dec. 26 Julii 1628. 

(5) Dec. 8 Julii 1660. 

(6) Prop. ii. damn. ab Alex. VII. die 24 Sept. 1665, 

(7) Decr. Inquis. 27 Sept 1624. 

delatio, si ab aliquo nequit fieri per se, saltem est facienda (modo 
absit periculum proprias infamias) per epistolam, vel aliam personam, 
vel monendo judicem, ut mittat notarium in domum suam ; qui enim 
tenetur ad finem, tenetur etiam ad media.” 1 Non tenetur confessa- 
rius in se id oneris suscipere ; sed suo muneri satisfacit, monendo 
posnitentem ut opportuno tempore reum rite denuntiet: 2 poterit 
tamen, si censuerit expedire ; sed oporteret extra tribunal rei noti- 
tiam excipere. Denuntiatio, ubi desunt, prout apud nos, inquisi- 
tores, episcopis facienda est, et quidem loci in quo versatur pceni- 
tens, ipsius enim est excipere juratam denuntiationem, eamque ad 
episcopum rei, si forte diversus sit, transmittere. 

246, Si constet confessarium emendatum esse, nihilominus juxta 
sententiam probabiliorem, facienda est denuntiatio, quae ad cautelam 
praescribitur universim, relicto arbitrio judici pcenas irrogandi. 3 
Caeterum sunt qui dicunt cessare denuntiandi obligationem, emen- 
dato reo, quia desinit finis principalis legis : sed de emendatione 
debet omnino constare. Diuturnum quod effluxit temporis spatium 
a solicitatione non solvit pcenitentem onere denuntiandi, juxta de- 
cretum Benedicti XIV. 4 sed quum “ longum tempus” injure intelli- 
gatur decennium, vix eo elapso videtur denuntiandi obligatio manere. 
Si e vivis discesserit reus, utique desiit omnis denuntiationis obli- 
gatio. 5 

247 Poenae severissimae, ordinariorum arbitrio, irrogantur reis, 
qui et incurrunt perpetuam inhabilitationem ad sacrificii Missae cele- 
brationem, ex Benedicti XIV. auctoritate qua decretum S. Cong. 
Inquis. 5. Augusti 1745. confirmatum est. Fit facultas “procedendi 
cum testibus etiam singularibus, dummodo praesumptiones, indicia, 
et alia adminicula concurrant.” 6 Caeterum nemo damnandus est 
gravissimis illis poenis ob unius denuntiationem : nec quis tenetur 
eas in se suscipere, cum famae detrimento, quamvis, si possit brevi 
absolutionem et dispensationem obtinere, deberet aliquandiu absti- 
nere a missa celebranda, quando possit fama illaesa. 7 

248. Constitutiones Pontificiae de hac re “ in singulas nationes 
universim vires suas extendunt,” 8 et apud nos receptae videntur. 

(1) S. Alph. 1. vi. n. 699. (2) Ibidem. 

(3) Ibidem, n. 686. (4) Bulla Sacramentum . 

(5) S. Alph. 1. vi. n. 692. 

(6) Const Benedict XIV. Sacramentum poenitentisc. 

(7) S. Alph. 1. vi. n. 705. (8) Const Etsi pastoralis . 

Caeterura quum episcopi nostrates non consueverint cum judicii 
forensis apparatu procedere, videtur finis legis praecipue respiciendus, 
qui est ut sacramenti sanctitas servetur, et vindicetur : quapropter 
si nefas hoc admitti contigerit (quod absit !) reus erit episcopo, vel 
ejus vicario, a muliere ipsa denuntiandus : vel si prae verecundia id 
facere recuset, vel itineris distantia impediatur, confessarius cui soli- 
citationem pandit, vel potius alius sacerdos, ea rogante, poterit de 
scelere tentato episcopum facere certiorem. Si ipsa nolit nomen 
suum episcopo manifestare, vel denuntiationem firmare juramento, 
vel alia quae in solemni denuntiatione necessario servanda sunt, 
servare, non videtur idcirco repellenda a sacramentis, dummodo de 
rei veritate satis aliunde constet. Episcopus autem caute et pru- 
denter sacramentum ita vindicet oportet, ut ex incerta alicujus denun- 
tiatione sacerdoti probo et pio nihil incommodi contingat: quod si 
de rei veritate nulla sit dubitandi causa, a sanctissimo munere amo- 
vendus est homo scelestus, ne animabus insidiari pergat. Pcenae 
autem a Pontificibus latae vix incurruntur, nisi judicium in reum 
instruatur, testibus juratis, et re penitus explorata. Poenitentem 
poterit episcopus ab inhabilitate solvere in casibus occultis, vi Tri- 
dentinae facultatis, vel specialis indulti : adeo ut ad Pontificem non 
sit necesse recurrere, nisi res fuerit ad episcopum, forma servata 
judicii, delata. 

DE INDULGENTIIS. 

249. De indulgentiis aliks egimus, et potestatem eas concedendi 
vindicavimus: 1 sed plura de iis manent dicenda, quae ad praxim 
pertinent. Indulgentia dicitur potestatis ecclesiasticae extra sacrat 
mentum exercitium, quo canonum poenitentiae rigor relaxatur, poenae 
peccatis jam remissis debitae concessa remissione. Fit vi clavium 
et solvendi potestatis, a Christo Petro, et caeteris Apostolis concessae, 
satisfactione Deo oblata ex Ecclesiae thesauro, infinitis scilicet 
Christi meritis, quibus, ad cumulum veluti, adjunguntur sanctorum 
etiam opera, quatenus poenalia sunt. Plenaria indulgentia est totius 
poenae peccatis debitae remissio; partialis habetur quae partem 
tantum poenae remittit, v: g: septem annos poenitentiae juxta veterem 
disciplinam peragendos. In diplomatibus nonnullis veteribus om- 
nium peccatorum remissio conceditur, quod de poenae plenaria 
remissione theologi omnes intelligendum agnoscunt : in aliis tertiae 
vel quartae partis peccatorum remissio datur, quod de poenitentiae a 
canonibus praescriptae in peccatorum poenam remissione, quoad 
tertiam, vel quartam partem, pariter intelligunt. Indulgentia per 
modum absolutionis conceditur fidelibus, utpote qui Ecclesiae potes- 
tati subjacent: per modum vero solutionis applicatur defunctis, in 
Purgatorio detentis, suffragii instar, quod emittit Ecclesia; pretium 
redemptionis nostrae, et sanctorum merita Deo offerens in delic- 
torum nostrorum satisfactionem: nec enim habet in defunctos 
potestatem. 

250. Ut valeat Indulgentia, causa aequa et pia requiritur, propor- 
tionem habens cum fine qui proponitur : sed non exigitur ut opus 
injunctum sit valde arduum. Sic nuperrime concessit Pontifex 

(1) Theol. Dogm. voL iii. tract xiii. p. 377. 

Vol. III.— 22 

Gregorius XVI. indulgentiam plenariam orantibus ter in ecclesia 
aliqua ab ordinario designata, pro Hispaniarum levamine, rite tamen 
confessione expiatis, et eucharistia refectis : quas causa est aequissima 
ejus concedendae, quum rei christianae valde intersit, ut conjunctis 
omnium precibus, religionis triumphus in ea regione impetretur. 
Sic et recitantibus quinquies orationem dominicam cum salutatione 
angelica ampla indulgentia concessa dicitur; multum scilicet ad 
pietatem confert, ut Christi crucifixi mysterium recolatur. 

251. Status gratiae ad indulgentiam lucrandam necessarius est; 
nec enim potest poenae impetrare remissionem, qui, peccato inquina- 
tus, Dei est hostis : attamen sufficit, juxta sententiam verosimiliorem, 
ut ultimum quod injungitur opus perficiatur ab homine jam gratiam 
adepto : caetera scilicet, quae praecesserunt opera, pio quodam affectu 
facta, ad finem indulgentiae quodammodo animum disponunt, eique 
inserviunt. Hinc qui jejunat, dat eleemosynas, visitat ecclesias 
animo lucrandi indulgentiam, non tamen adhuc confessione expiato, 
eam adipiscitur quando confessionem rite peragit, et opus ultimum 
perficit. “ A fructu indulgentiae,” inquit Benedictus XIV. “minime 
excludendos illos existimavimus, qui non praemissa confessione 
visitationem incipiunt, dummodo, quando opus ultimum perficiunt, 
in statu gratiae sint.” 1 Quae praescribuntur sunt integre facienda, 
et ex pio animi motu, qui enim inanis gloriae studio preces praescrip- 
tas recitat, nequit lucrari indulgentiam, quae tamen comparatur ab 
his qui, operum substantia peracta rectum ob finem, venialiter 
deficiunt in eorum adjunctis. Non igitur titillatio quaedam superbiae 
quae obvenit pie oranti eum facit indulgentia indignum. Si notabile 
quid omittatur, etsi ex oblivione, vel si fiat ratione diversa a prae- 
scripto, non comparatur indulgentia. 

252. Indulgentiae, quum gratiae habeant rationem, non desinunt 
morte concedentis, sed perpetuae habentur, si limes iis non sit 
appositus : largissimam quippe excipiunt interpretationem. Com- 
parandae mortis articulo impetrantur in proximo mortis discrimine, 
etsi mors haud statim sequatur, et iterata vice comparantur, si quis 
ex periculo evadens in illud denuo incidat. Conceduntur hae plerum- 
que invocantibus corde, si ore nequeant, nomen sanctissimum Jesu, 
vel acceptantibus mortem a manu Domini : quae idcirco absque opera 
sacerdotis comparari queunt, nisi indultum Apostoiicum eam exigat. 

(1) Constit Inter praeteritos. 

Concessae vivis nequeunt defunctis applicari, nisi in induito expri- 
matur: quae autem applicari possunt, exigunt accuratam operum 
impletionem, quae in statu gratiae saltem perficiatur, debet enim 
prius sibi comparare indulgentiam qui eam vult alteri applicare. 
Porro effectus non est certus quoad defunctos ; sed pendet ex Dei 
beneplacito, quum desit promissio. 1 

253. Nemo plenariam prorsus indulgentiam consequitur, qui ab 
omni erga peccatum veniale affectu liber non sit, quum poena non 
remittatur culpa manente: sed potest caeterorum veniam plenam 
consequi, qui alicujus tantum tenetur affectu, ideoque pro animi 
dispositione perfectiore, effectus major est : nam Pontifex censetur 
concedere plenariam remissionem impetrandam pro capacitate sub- 
jecti, ut remittatur poena peccatorum venialium remissorum. Con- 
fessio ad indulgentiae consecutionem necessaria est, licet quis mortalis 
peccati sibi conscius non sit, si in diplomate verba haec legantur : 
“Qui vere poenitentes confessi, &c.,” ita enim probante Clemente 
XIII. statuit S. C. Indulgentiarum. 

254. Jubilaeus est indulgentia plenaria cum privilegiis conjuncta ; 
scilicet fit facultas Regularibus confessarium quemlibet, etiam 
saecularem, ex probatis ab Ordinario, 2 et sanctimonialibus quemlibet 
ex probatis ad audiendas monialium confessiones, sibi eligendi, 3 cui 
plena tribuitur potestas ab omnibus peccatis et censuris, licet 
reservatis Summo Pontifici, vel episcopo, absolvendi ; et vota sim- 
plicia, exceptis iis quae in communitatibus emittuntur, et in quibus 
aliorum interest, in alia pia opera commutandi ; et dispensandi ab 
irregularitatibus contractis ob censurarum violationem. 4 Dum 
celebratur Jubilaeus aliae indulgentiae suspenduntur, praeter eas qqae 
moribundis conferuntur, vel quae defunctis applicari queunt, 5 vel 
quae quibusdam fidelibus datae sunt, vel quae ab episcopo loci dantur. 
Facultates autem episcoporum jure communi, vel speciali induito 
innixae, manent. Facultates absolvendi a peccatis reservatis Sedi 
Apostolicae et commutandi vota, Regularibus a Sede Apostolica 
concessae, suspenduntur tempore Jubilaei Anni Sancti. 6 

(1) S. Alph. L vi. n. 534. 10. (2) Die 19 Martii 1759. 

(3) Alex. VII. in Gonst. Unigenitus . 

(4) Benod. XIV. Constit Celebrationem, in Bull. t. iii. 

(5) Ibidem, Gonst. Convocatis . n. 12. 

(6) Ex decl. Urbani VRI. «mn. 1625. 

(6) Bened. XIV. Gonst Inter prsetmtos. 

255. Jubilaeus plerumque ad quindecim dies protenditur, opera- 
que in una hebdomada peragenda sunt : ex usu tamen confessio 
facta sabbato praevio, vel in festivitatis vigilia, censetur intra tempus 
praescriptum fieri : sicut et communio ultima Dominica facta : media 
autem Dominica ad utramque hebdomadam censetur pertinere. 1 
Jejunia ter in eadem hebdomada, feriis quarta, sexta et sabbato, 
plerumque praescribuntur ; et eleemosyna pauperibus tribuenda pro 
cuj usque facultate, vel animi arbitrio ; et ecclesiae quaedam designatae 
visitandae sunt, et quidem omnes eodem die. Caeterum conditiones 
ex diplomate quaerendae sunt; nonnunquam enim, eleemosynae et 
jejuniorum omissa mentione, sacramentorum susceptio et visitatio 
ecclesiae cum oratione tantum exiguntur, uti in recenti de Hispani- 
arum regno induito. 

256. Opera aliks debita non sufficiunt Jubilaeo lucrando ; nam 
“ una solutione nequit satisfieri duplici debito oneroso, prout est 
opus, sive conditio apposita in Induito. Et sic hodie tenendum ex 
dictis a N. P. Bened. XIV. in Constitutione pluries citata;” 2 itaque 
dans pauperibus pecuniam ex confessarii praescripto ad fraudem re- 
parandam, vel jejunans quatuor anni temporibus, non praestat opera 
injuncta, sed debet alia sponte adjicere. 

257. Non datur etiam in Jubilaeo facultas absolvendi compli- 
cem. Absolutio autem a peccatis reservatis et censuris, quae 
culpa et mala fide confitentis nulla est, non tollit reservationem ; 
quum facultas detur ut indulgentia comparari queat: imo si 
bona fide confessio facta sit, quam doloris defectu contigerit 
esse nullam. 3 Quod si quis absolutionem a censuris et a peccatis 
reservatis obtinuerit, et deinceps neglexerit opera ad lucrandam 
indulgentiam praescripta, non incidit denuo in censuras, 4 nec pec- 
care graviter plerisque videtur. 

258. Aliquando apponitur conditio, quod qui censuras occultas 
contraxit, alium laedendo, ei satisfaciat, vel saltem se satisfacturum 
juratus promittat, antequam absolvatur : quapropter si copiam habeat 
satisfaciendi, satisfactio plerumque absolutioni praeire debet. “ Ab 
occultis censuris ob partem laesam incursis non prius absolvant 
(confessarii) quam parti laesae pcenitens satisfecerit; vel si prius 

(1) S. Alph. 1. vi. n. 537. (2) Ibidem, n. 538. 

(3) Vide S. Alph. 1. vi. n. 537. Quser. ii. 

(4) Ben. XIV. Const. Inter praeteritos , n. 86. 

poenitens nequeat, non. eum absolvant, nisi juret se satisfacturum 
cum primum poterit.” 1 Caeterum si perpetuo sit impotens, jura- 
mentum non exigitur. Quod si negligat deinceps juramentum im- 
plere, non censetur contrahere iterum censuras. 

259. In Jubilaeo data facultate absolvendi ab omnibus peccatis et 
censuris, etiam reservatis Sedi Apostolicae, intelligitur facultas dari 
absolvendi a reservatis episcopo, uti communiter dicunt theologi. 1 
Ab haeresi tamen externa nequeunt confessarii absolvere, quum 
reservatio sit maxime specialis : in hac autem regione inter facul- 
tates a Pontifice concessas, quas missionariis communicant episcopi, 
ea facultas reperitur, quam idcirco etiam extra Jubilaeum exercent. 
Absolvunt etiam a censuris publice contractis, et ad forum externum 
deductis : et “ a censura ab homine, seu a quocumque judice de 
partibus nominatim lata,” ad effectum, dumtaxat, indulgentias Ju- 
bilaei consequendi, sed nequeunt ea de re dare ullum testimonium. 2 3 
Ita concessit Benedictus XIV. qui tamen “praesentis Jubilaei” 
faciens mentionem, non videtur legem generalem statuisse. 

260. Qui dum tempore Jubilaei confiteretur, peccatorum reserva- 
torum oblitus est, vel ea omisit ex causa, poterit eorum absolu- 
tionem deinceps consequi, nam jus ad eam confitendo eo tempore 
acquisivit. Sic et qui coepit confiteri, sed absolutione non est dona- 
tus intra tempus Jubilaei, poterit a reservatis absolvi, eo etiam 
transacto, nam est continuatio coepti judicii. 

261. Votorum commutatio post tempus Jubilaei ab eo impetrari 
posse videtur, .qui opera praescripta implevit, acquisivit enim jus ad 
eam : proinde ab alio quocumque confessario concedi potest. 

262. Vocalis aliqua oratio videtur plerisque necessaria ad indul- 
gentiam Jubilaei consequendam, nam ea praecipue intelligitur in 
decretis Ecclesiae. Plerique censent, nescio quo fundamento, quin- 
quies orationem Dominicam et salutationem angelicam recitan- 
dam. Si visitatio ecclesiae praescribatur, sufficit extra eam orare, 
quoties multitudine hominum ingressus impeditur, vel clausum sit 
ostium. 

263. Eleemosyna, si pro cujusque facultate danda sit, copiosa a 
divitibus detur oporteat, pro rei in quam conferenda est ratione : 

(1) Ben. XIV. Const. Convocatis . 

(2) Apud S. Alphonsum, 1. vi. n. 537. Qusr. viii. 

(3) Ben. XIV. Const. Convocatis . 

22 * 


Digitized by v^ooQle 



246 


DE INDULGENTIIS. 


secus si pro arbitrio danda praescribatur, tunc enim modica sufficiet. 
Ipsi pauperes modicam quandam eleemosynam dare debent, si ea 
apponatur lucrandae indulgentiae conditio: quod si nihil omnino 
habeat quisque quod suo jure possit tribuere, superiorem roget iit 
ejus nomine quid tribuat, vel petat commutationem oportet. 

CANONES PCENITENTLE. 

PLACET LECTORIBUS SUBJICERE CANONES P(ENITENTLE OLIM IN ECCLE- 
SIA VIGENTES, UT INDE SUMANT OCCASIONEM PCENITENTIUM 
STUDIUM ACCENDENDI, UT SUAS LUANT CULPAS. 


CANONES PCENITENTIiE 

Spectantes peccata contra primum Decalogi praeceptum commissa . 

Qui a fide Catholica desciscens, intimo summoque praevaricationis 
suae dolore affectus ad Ecclesiam redierit, poenitentiam aget annis 
decem. 

Qui more gentilium elementa coluerit ; qui vel segetibus faciendis, 
vel aedibus extruendis, vel arboribus serendis, vel nuptiis contrahen- 
dis, inanem signorum fallaciam observaverit, poenitentiam aget annos 
duos feriis legitimis. 

Nota: Feriae legitimae, sunt secunda , quarta , et sexta , Canonum 
legibus poenitentiae jejunioque in pane et aqua consecratae . 

Qui auguriis et divinationibus servierit, quive incantationes diaboli- 
cas fecerit, poenitens erit annos septem. 

Mulier incantatrix poenitentiam aget annum. 

Qui herbas medicinales cum incantationibus collegerit, poenitentiam 
aget dies viginti. * 

Qui magos consuluerit, quive domum suam conduxerit aliquid arte 
magica exquirendi causa, in poenitentia erit annos quinque. 

Qui aedes magicis cautionibus lustrat, aliudve tale admittit,, et qui 
ei consentit, quive consulit, in poenitentia erit annos quinque. 

Si quis ligaturas aut fascinationes fecerit, pcenitens erit annos duos 
per legitimas ferias. 

Si quis sortilegus fuerit, poenitentiam aget dies quadraginta. 

Si quis in codicibus, aut in tabulis sorte ducta res futuras requisi- 
erit, poenitens erit dies quadraginta. 

Respiciens furta in astrolabio, annis duobus. 

Si quis clericus vel monachus, postquam Deo voverit, ad saeculum 
redierit, poenitentiam aget annos decem, quorum tres in pane et aqua. 


Canones spectantes peccata contra secundum Decalogi praeceptum . 

Quicumque sciens pejeraverit, quadraginta dies in pane et aqua, 
et septem sequentes annos poeniteat, et nunquam sit sine poeni- 
tentia, et nunquam in testimonium recipiatur; post haec com- 
munionem recipiat. 

Qui perjurium in Ecclesia fecerit, poenitentiam aget annos decem. 

Qui sciens pejerat domini impulsu, poenitens erit quadragesimas 
tres, et ferias legitimas : dominus autem quia praecepit, quadraginta 
dies in pane et aqua, et septem sequentes annos. 

Si quis sciens pejeraverit, aliosque in perjurium induxerit, poeni- 
tens erit dies quadraginta in pane et aqua, et septem sequentes annos, 
et per tot peij uria jejunabit, quot homines in perjurium induxerit. 

Si quis per cupiditatem perjurium fecerit, carinam in pane et aqua 
jejunet : item , si quis per cupiditatem pejeraverit, omnes res suas 
vendet, et pauperibus distribuet, et monasterium ingressus jugi se 
poenitentiae subdet. 

Nota : Carina, vocatur jejunium in pane et aqua per quadra- 
ginta dies ; dicitur ab aliis , carena, carentena et quadragena. 

Si quis coactus, necessitateque alia impulsus perjurium commiserit, 
in poenitentia erit quadragesimis tribus. 

Item , si quis coactus pejeraverit, poenitens 40 . diebus pane et aqua 
victitet, ac praeterea omnibus sextis feriis. 

Si quis seductus, ignorans, et postea cognoscit, poenitentiam aget 
annum unum, vel quadragesimas tres, vel dies quadraginta. 

Qui compellit alium ut falsum juret, quadraginta dies in pane, et 
aqua, et septem annos in poenitentia erit. 

Si quis se jurejurando obstrinxerit, ut cum aliquo litiget, nec pacem 
cum eo reconciliet, poenitentiam aget dies quadraginta in pane et 

aqua, per annum a sacra Communione segregatus : ad charitatem 
vero celeriter redeat. 

Si quis per capillum Dei, aut per caput ejus juraverit, si semel 
nesciens fecerit, pcenitens aqua et pane septem dies victitet, si 
secundo ac tertio monitus idem fecerit, dies quindecim. 

Si per caelum, aut per aliam aliquam creatarum, dies item quin- 
decim. 

Si quis blasphemat, tandiu pcenitens erit, quandiu impoenitens 
permansit. 

Si quis Deum, vel beatam Mariam Virginem, vel aliquem 
Sanctum publice blasphemaverit, pro foribus Ecclesiae diebus Do- 
minicis septem in manifesto, dum Missarum solemnia aguntur, stet: 
ultimoque ex illis die sine pallio et calceamentis, ligetur corrigiis 
circa collum ; septemque praecedentibus feriis sextis in pane, et aqua 
jejunet, ecclesiam nullo modo tunc ingressurus. Singulisque item 
septem illis diebus Dominicis, tres aut duos, aut unum pauperem 
pascat, si potest, alioquin alia poenitentia afficiatur, recusans Ecclesiae 
ingressu interdicatur ; in obitu ecclesiastica careat sepultura ; dives 
a magistratu mulctetur poena solidorum quadraginta, alioquin tri- 
ginta, seu viginti. 

Canones spectantes peccata contra tertium Decalogi praeceptum. 

Qui opus aliquod servile die Dominico Festoque fecerit, poeniten- 
tiam aget tres in dies pane et aqua. 

Qui die Dominico opus terrenum fecerit . . . dies septem poeni- 
tentiam aget. 

Si quis ante ecclesias, vel die festo saltationes fecerit, emendationem 
pollicitus, poenitentiam aget annis tribus. 

Si quis sacram communionem sumpserit post aliquam vel mini- 
mam degustationem, poenitentiam aget dies decem in pane et aqua. 

Si" quis in ecclesia confabuletur, cum divina fiunt, pcenitens erit 
dies decem in pane et aqua. 

Si quis jejunia a Sancta Ecclesia indicta violaverit, poenitentiam 
aget dies viginti in pane, et aqua. 

In quadragesima, carne sine inevitabili necessitate vescens, in 
Pascha non communicet, at praeterea a carne abstineat. 

Qui in quadragesima jejunium violaverit, pro uno die poenitentiam 
aget dies septem. 

Si quis jejunium quatuor Temporum non custodierit, poenitens erit 
dies quadraginta in pane et aqua. 

Canones spectantes peccata contra quartum Decalogi praeceptum. 

Qui parentibus maledixerit, quadraginta dies poenitens sit in pane 
et aqua. 

Qui parentes injuria affecerit, tres annos. 

Qui percusserit, annos septem. 

Qui expulerit, tandiu poenitens, quandiu in impietate permanserit. 

Si quis contra Episcopum, Pastorem, et Patrem suum insurrexerit, 
in monasterio omnibus diebus vitae suae poenitentiam aget. 

Si quis contra Episcopum conspiraverit, gradu suo amovebitur. 

Si quis episcopi sui, aut ministrorum ejus, vel parochi sui praecepta 
contempserit, vel irriserit, poenitentiam aget dies quadraginta in pane 
et aqua. 

Canones spectantes peccata contra quintum Decalogi praeceptum. 

Qui presbyterum occiderit, poenitentiam aget annos duodecim. 

Si quis Presbyter presbyterum occiderit, poenitentiam aget, annos 
viginti octo. 

Si quis presbyterum armis contra se irruentem occiderit, poenitens 
erit annis decem. 

Si quis patrem aut matrem, fratrem aut sororem occiderit, toto 
vitae suae tempore non suscipiat Corpus Domini, nisi in obitu : 
abstineat a carne et vino dum vixerit; jejunet secunda, quarta, et 
sexta feria. 

Si autem nolenti accidit, decem annis poeniteat judicio sacerdotis. 

Qui voluntarie filium suum, aut filiam suam, vel germanum, aut 
germanam suam occiderit, quinque annis extra metas ipsius terrae 
exui dat, deinceps viginti annis poeniteat. 

Quae mulier filios suos necarit, peracta septennii poenitentia, in 
monasterium detrusa monasticam vitam perpetuo regulariter aget. 

Si quae mulier, post partum, filium, filiamque sponte interfecerit, 
poenitentiam aget annos duodecim, et nunquam erit sine poenitentia. 

Paupercula, si ob difficultatem nutriendi id fecerit, annos septem. 

Si quae mulier sponte abortum fecerit, poenitentiam aget tres 
annos ; si nolens, quadragesimas tres. 

Item , mulier partum suum perdens voluntarie ante quadraginta 
dies, poenitens erit annum unum ; si post quadraginta dies, annos 
tres ; si vero postquam editus est in lucem, tanquam homicida. 

Quae, sceleris occultandi causa, filium necarit, poenitentiam aget 
annos decem. 

Qui nolens filium oppresserit, si post baptismum, poenitentiam 
aget dies quadraginta in pane et aqua, oleribus et leguminibus ; ab- 
stinebit ab uxore dies totidem ; deinde poenitens erit tres annos per 
legitimas ferias. Si ante baptismum, quadraginta dies, ut supra, et 
quinquennii praeterea poenitentiam explebit. 

Cujus parvulus sine baptismo per negligentiam moritur, tres annos 
poeniteat, unum in pane et aqua. 

Cujus parvulus sine Confirmationis sacramento moritur, parentes, 
quorum negligentia id factum est, poenitentiam agent annos tres. 

Si quis, explendae causa libidinis, vel odii meditatione, ut non ex 
eo soboles nascatur, homini aut mulieri aliquid fecerit, vel ad 
potandum dederit, ut non possit generare, aut concipere, homicida 
teneatur. 

Qui uxorem occiderit, aut monasterium ingrediatur poenitentiam 
perpetuam acturus, aut cuncta negotia saecularia dimittens, perpetuo 
abstineat a carne, sagimine, vino, melone, mellina, cerevisia, ex- 
ceptis diebus resurrectionis et nativitatis Domini; uxorem non 
ducat, etc. in fine tantum vitae Eucharistiam accipiet. 

Si mulier maritum suum, causa fornicationis, veneno interfecerit, 
aut quacumque arte perimere facit, saeculum relinquat, et in monas- 
terio poeniteat. 

Qui mortem sibi consciverit, pro eo nulla in Missa commemoratio 
fiat, neque cum Psalmis cadaver ejus sepeliatur. 

Si quis sponte hominem occiderit, ad januam Ecclesiae semper 
erit, et in obitu communionem recipiet ; si casu necarit, poeniten- 
tiam aget annos septem. 

Si quis hominem necare voluerit, neque hoc scelus patrare potu- 
erit, ut homicida; poenitentia afficietur. 

Si quis per iram subitam, aut per rixam hominem necaverit, poe- 
nitentiam aget annos tres, 

Si quis, jussu domini, homicidium perpetrant, dies quadraginta 
in pane et aqua, et praetera septem annos sequentes per legitimas 
ferias jejunabit. 

Qui homicidii auctor fuit ob consilium quod dedit, erit in pceni- 

tentia quadraginta dies in pane et aqua cum septem sequentibus 
annis. 

Si quis casu homicidium fecerit, pcenitens erit quadraginta dies in 
pane et aqua ; quinquennio Communione privabitur ; a cibis abstine- 
bit arbitrio sacerdotis. 

Qui homicidio, quod postea factum est, consenserit, poenitentiam 
aget annis septem ; tres in pane et aqua. 

Si quis aliquem vulneraverit, vel ei aliquod membrum praeciderit, 
poenitentiam aget uno anno per legitimas ferias ; si cicatrix gravis 
est, et vulneratum deformem reddit, quadraginta etiam dies pceni- 
tebit in pane et aqua. 

Si quis ictum proximo dederit, nec nocuerit, tridui poenitentiam 
aget in pane et aqua, clericus, unius anni et mensium sex. 

Si quis aliquem per iram percutiens, debilitaverit, soluta medica- 
menti impensa, si laicus est, poenitens erit quadraginta dies in pane 
et aqua; si clericus, duas quadragesimas; si diaconus, septem 
mensibus ; si Presbyter, uno anno. 

Si quis fratri suo, quem oderit, reconciliari non vult, tandiu in 
pane et aqua poenitentiam aget quoad reconcilietur. 

Canones spectantes peccata contra sextum Decalogi praeceptum. 

Si laicus solutus cum femina soluta concubuerit, poenitens erit 
annos tres ; & quanto saepius, tanto majori poenitentia afficietur. 

Uxor viro conscio moechata, ne in obitu quidem communicabitur; 
si dignam poenitentiam egerit, post decem annos sacram commu- 
nionem sumet. 

Si quis uxorem nolentem adulterium perpetrare, coegerit, poeni- 
tentiam aget dies quadraginta in pane et aqua, et septem praeterea 
annos, e quibus unum in pane item et aqua. 

Vir solutus, si cum alterius uxore adulterium commiserit, poeni- 
tentiam aget annos septem, mulier quinque. 

Mulier soluta cum alterius marito adulterium patrans, poenitentia 
afficietur decennali. 

Si quis maritus semel lapsus est, poenitentiam aget annos quin- 
que : si saepius moechatus est, in fine vitae est conveniendus ; sique 
promisit se cessaturum, dabitur ei communio. 

Si quis uxorem simul et concubinam habuerit, poenitens erit 
quadraginta dies. 

Si quis adolescens cum virgine peccaverit, poenitentiam aget 
unum annum. 

Qui puellam, aut mulierem libidinose obtrectaverit, si clericus est, 
quinque dies ; si laicus, tres dies poenitentiam aget ; monachus vel 
sacerdos a ministerio suspensus, poenitens erit dies viginti. 

Si quis in balneis cum muliere se laverit, poenitentiam aget 
triduo. 

Qui concupierit virginem, quam postea uxorem duxerit, poeniten- 
tiam aget annum per degitimas ferias : si vero non duxerit, annos 
duos per legitimas ferias. 

Vidua quae stuprum admiserit, poenitentiam aget annum unum, et 
praeterea altero anno dies jejuniorum, feriis nempe legitimis . 

Cum duabus sororibus fornicatus, poenitentiam aget toto vitae 
suae tempore. 

Qui incestum fecerit (non ita enormem) ei alii annorum duode- 
cim, alii quindecim, alii decem, alii septem paenitentiam constituunt. 

Quicumque sacerdos spiritualem filiam violaverit, dignitatis hono- 
rem amittet, et perpetuam poenitentiam aget. 

Qui monialem violaverit, poenitens sit annis decem. 

Presbyter, si fornicationem admiserit, sponte confessus, poeniten- 
tiam aget annos decem. 

Qui cum brutis coierit, poenitentia afficietur annorum decem et 
diuturniori etiam pro personae conditione. 

Qui contra naturam coierit, si servus est, scopis castigabitur, et 
poenitebit annos duos ; si liber est, et matrimonio junctus, annos 
decem ; si solutus, annos septem : pueri, dies centum : laicus matri- 
monio junctus, si in consuetudine habet, annos quindecim : si cleri- 
cus, de gradu amotus, ut laicus poenitentiam aget : qui cum fratre 
taje scelus admiserit, ab omni carne abstinebit, poenitensque erit 
annos quindecim ; si clericus, diuturniori et graviori poenitentia. 

Mulier in se, aut cum altera fornicans, poenitentia afficietur 
duorum annorum. Vir in se inquinans, primo dies decem; si 
iterum, dies viginti ; si tertio, dies triginta : si nefarie agere perget, 
poenitentiae accessio ei fiet: si puer, dies quadraginta; si major, 
quindecim annis, dies centum. 

Qui complexu feminae vel osculo polluitur, poenitentiam aget dies 
triginta : qui contactu inverecundo, menses tres. 

Qui concupiscit mente, sed non potuit, dies decem poenitentiam 
aget. 

Vol. III.— 23 

Qui turpiloquio, aspectuque polluitur negligens, nec vere peccare 
voluit, poenitentiam aget dies viginti : si vero impugnatione tenta- 
tionis et cogitationis inquinatur, poenitebit item dies viginti. 

Quicumque lenocinium exercuerit, poenitentiam aget annos duos 
per legitimas ferias : item sacram communionem non accipiet, nisi 
in fine. 

Si quae mulier perusia, aliove pigmento se oblinit, ut aliis viris 
placeat, poenitentia afficietur annorum trium. 


Canones spectantes peccata contra septimum Decalogi praeceptum . 

Qui furatus est aliquid de ecclesiae supellectili, vel thesauro, quod 
sustulit, reddet ; et tres carinas cum septem sequentibus annis poe- 
nitebit. 

Qui sacras reliquias furatus est, illis restitutis, carinas jejunabit. 

Pecuniam ecclesiasticam furatus, quadruplum reddet, si quid item 
de ministerio ecclesiae aliquo modo surripuerit, poenitens erit annos 
septem. Sacrilegus rerum ecclesiasticarum invasor, tres annos 
communione privabitur : ac praeterea sine esu carnis et potatione 
vini usque ad septennium poenitens permanebit. 

Qui ecclesiam incenderit, aut incendio consenserit, restitutione 
facta, poenitentiam aget annos quindecim. 

Si quis malo studio, vel odio, vel ulciscendae injuriae causa, in- 
cendium commiserit ; committive jusserit, aut incendiario auxilium 
vel consilium scienter dederit, excommunicetur: mortuus christiana 
sepultura carebit. Nec vero absolvetur, nisi damnum pro facultati- 
bus resarcierit ; juretque se in posterum tale facinus nunquam ad- 
missurum. 

Si quis sepulcrum violaverit, poenitens erit annos septem, e qui- 
bus tres in pane et aqua. 

Qui sepulcrum infregerit, ut defuncti sepulti vestimenta furaretur, 
poenitens erit annos duos per legitimas ferias. 

Qui de oblationibus, quae ecclesiis factae sunt, aliquid retinuerit, 
poenitens erit dies quadraginta in pane et aqua. 

Qui decimam sibi retinuerit, aut dare neglexerit, quadruplum 
restituet, et poenitentiam aget dies viginti in pane et aqua. 

Qui hospitalis domus administrator aliquid de administratione 
subtraxerit, restituet quod abstulit, poenitensque erit annos tres. 

Qui pauperem oppresserit, ej usque bona abstulerit, reddet ei 
suum, et pcenitens erit dies triginta in pane et aqua. 

Clericus furtum capitale faciens, septennii poenitentiam explebit ; 
laicus quinquennii, et quod furatus est, uterque reddat. 

Qui fregerit noctu alicujus domum, ut aliquid auferret, pretium 
reddet, et poenitentiam aget annum in pane et aqua ; si non reddit, 
annos duos. 

Si quis furtum de re minori semel, aut bis fecerit, restituta re, 
poenitentiam aget annum unum. 

Qui rem inventam non reddit, furtum committit : idcirco tamquam 
de furto poenitentiam aget. 

Si quis usuras accipit, rapinam facit, ideoque quicumque illas 
exegerit, poenitentiam aget annis tribus, uno in pane et aqua. 

Canon es spectantes peccata contra octavum Decalogi praeceptum. 

Qui affirmaverit verum esse quod falsum est, poenitentiam aget ut 
adulter ; ut homicida, qui sponte id facinus admiserit. 

Qui falso testimonio consenserit, poenitens erit annos quinque. 

Qui proximo falsum crimen objecit, poenitentia afficitur ut falsus 
testis. 

Qui proximo peccatum imputarit, priusquam eum arguerit, pri- 
mum illi satisfaciens poenitentiam aget tres dies. 

Si quis contra proximum lingua laxivus erit, triduana poenitentia 
expiabitur. 

Si quis murmuraverit, judicio sacerdotis poenitentiam aget pro 
culpae gravitate. 

Si quis convicium manifestum fratri intulerit, diuturna expiabitur 
poenitentia pro modo peccati. 

Si quis facile detraxerit, falsumque in hoc dixerit, poenitens erit 
dies septem in pane et aqua. 

Qui falsitatem fraudemve in ponderibus et mensuris admiserit, 
poenitens erit in pane et aqua dies viginti. 

Falsarius, in pane et aqua poenitentiam agat, quamdiil vivit. 

Canones spectantes peccata contra nonum Decalogi praeceptum. 

Rem alienam nefarie concupiscens, avarusque, poenitens erit annis 
tribus. 

Qui aliena concupiscit, furtum est; qui aliena rapere cupit, 
rapina est : qui rem ecclesiae furari appetit, sacrilegium est : ideo 
cum nefarie concupiscendo graviter peccet, ut peccati mortalis poe- 
nitentiam aget sacerdotis arbitratu. 

Qui rem aliquam proximi pretiosam invenire cupit, ut Ulam sibi 
retineat, mortale peccatum concipit, cujus poenitentiam aget, ut 
supra dictum est de furto. 

Canones spectantes peccata contra decimum Decalogi praeceptum. 

Si quis concupiscit fornicari : si episcopus, poenitens erit annos 
septem ; si presbyter, quinque ; si diaconus vel monachus, tres, e 
quibus unum in pane et aqua ; si clericus, aut laicus, annos duos. 

Si quis in somniis ex immundo desiderio polluitur; surgat et 
cantet psalmos poenitentiales, et dies triginta poeniteat. 

Si clericus, aut laicus ex mala cogitatione, concupiscentiaque 
semen effuderit, poenitens erit dies septem. 

CANONES PCENITENTLE. 

De septem Peccatis Capitalibus . 

Pro capitali mortalique crimine poenitentia septem annorum indi- 
citur, nisi peccati gravitas, et personae status severiorem diuturnio- 
remque poenitentiam requirat. 

Pro capitali crimine poenitentiam aget laicus annos quatuor; 
clericus quinque; subdiaconus sex; diaconus septem; presbyter 
decem ; episcopus duodecim. 

SacerdQS imprudenter ebrius factus, pane et aqua poenitentiam 
agat dies septqm ; si negligenter, dies quindecim ; si per contemptum, 
dies quadraginta. 

Diaconus et alius clericus ebrius factus, arbitrio sacerdotis poeni- 
tens erit. 

Monachus ebrius', pane et aqua mensibus tribus : si clericus, 
viginti dies. 

Laicus ebriosus graviter arguatur, et poenitentiam agere a sacer- 
dote cogatur. 

Qui humanitatis gratia alium inebriare cogit, poenitentiam aget 
dies septem : si per contemptum, dies triginta. 

Qui ad bibendum invitat plus quam naturae satis est, poenitentiam 
agat. 

Qui prae ebrietate et crapula vomitum fecerit, si presbyter aut 
diaconus, poenitentiam agat dies quadraginta: si monachus, aut 
clericus, dies triginta: si laicus, dies quindecim, abstineatque a 
vino et carne dies tres. 

Si quis gulae causa ante horam legitimam jejunium fregerit, duos 
dies poenitentiam agat in pane et aqua. 

Si quis nimio cibo se ingurgitaverit, ut inde dolorem senserit, 
unum diem poenitentiam aget in pane et aqua. 

CANONES PCENITENTLE. 

De variis Peccatis . 

Si quis sacerdos Missam canit, neque communicat, per annum 
poenitentiam agat, nec vero interea celebret. 

Sacerdos excommunicatus, si celebret, tribus annis poenitens sit, 
hebdomadisque singulis feria secunda, quarta, et sexta a vino, et 
carnibus jejunet. 

Sacerdos sacerdptii gradu, ordineque in perpetuum amotus, si 
celebrare audet, privatur communione Corporis et Sanguinis Jesu 
Christi usque ad ultimum diem, et in excommunicatione est, Viati- 
cum tantum in fine sumens. 

Si gutta Sanguinis Christi in terram cadit, sacerdos in poenitentiam 
sit quinquaginta diebus : si usque ad tres, diebus novem. Si incaute 
dimisit, quamvis nil nefandi acciderit, tribus mensibus a sui muneris 
administra tione amovetur. 

Si per ebrietatem Eucharistiam evomit ; si laicus est, quadraginta 
diebus ; si clericus, sexaginta ; si episcopus, nonaginta diebus : si 
infirmus, poenitentiam aget diebus septem. 

Sacerdos qui interest clandestinis desponsationibus, per triennium 
ab officii sui administratione amovetur. 

Qui legata pia Ecclesiae non solvit, uno anno poenitens erit per 
legitimas ferias. 

Qui vir faciem suam transformaverit habitu muliebri, et 'mulier 
habitu viri, emendationem pollicitus, annis poenitens sit tribus. 

Infirmos aut vinctos visitare negligens, poenitentiam aget dies 
decem, pane et aqua. 

23 * 

TRACTATUS XX. 


DE EXTREMA UNCTIONE. 


CAPUT UNICUM. 

§. I. De materia et forma. 

1. Extrema unctio est sacramentum a Christo Domino institutum, 
quo per unctionem olei et orationem a sacerdote factam, confertur 
aegroto, vita periclitanti, gratia, qua tentationibus resistat, dolores 
patienti animo ferat, et peccati reliquiis abstersis, bene moriatur : vel 
si ita expediat animae saluti, pristinam recuperet sanitatem. Christi 
institutio ex S. Jacobi verbis jure optimo colligitur, nec enim nisi 
divinitus instructus, descripsisset certa cum fiducia effectus unctionis : 
“ Infirmatur quis in vobis ? inducat presbyteros Ecclesiae, et orent 
super eum, ungentes eum oleo, et oratio fidei salvabit infirmum, et 
alleviabit eum Dominus, et si in peccatis sit, remittentur ei.” 1 S. 
Thomas opiniones diversas de ejus institutione recenset: “quidam 
enim dicunt, quod sacramentum istud, et confirmationis, Christus 

non instituit per se, sed Apostolis instituendum dimisit Alii 

dicunt, quod omnia sacramenta Christus instituit per seipsum : sed 
quaedam per seipsum promulgavit, quae sunt majoris difficultatis ad 
credendum ; quaedam autem Apostolis promulganda reservavit, sicut 
extremam unctionem et confirmationem. Et haec opinio pro tanto 
videtur probabilior, quia sacramenta ad fundamentum legis pertinent: 

(1) Jac. v. 14. 

et ideo ad legislatorem pertinet eorum institutio : et iterum, quia ex 
institutione efficaciam habent, quae eis nonnisi divinitus inest.” 1 

2. Materiam hujus sacramenti oleum esse ex verbis S. Jacobi 
liquet : “ et quia oleum principaliter nominatur olivae liquor, cum alii 
liquores solum ex similitudiae ad ipsum, olei nomen accipiant; ideo 
oleum olivae etiam debet esse, quod assumitur in materiam hujus 
sacramenti.” 2 Constat illud, saltem ex praecepto Ecclesiae, debere 
esse ab episcopo benedictum : utrum autem id ad essentiam referen- 
dum sit, disputatur. Posse Summum Pontificem delegare sacerdoti 
benedicendi oleum facultatem colligitur ex concessione pluries facta, 
quae haud temere facta censenda est: 3 cui etiam suffragatur Graeco- 
rum consuetudo, apud quos sacerdotes illud perficiunt; quod nullo 
pacto liceret, si ita episcopi esset, ut nequaquam posset presbyteris 
communicari. Sacerdotem autem Latini ritus numquam debere hoc 
munus sibi arrogare, nequidem episcopo probante, constat, quum 
Summi Pontificis sit delegare hanc facultatem : quam sacerdotes 
Graeci ex patriarchae forsan cui immediate subjiciebantur venia, et 
ex pontificis ipsius indulgentia, qua consuetudini vetustae robur 
adjicitur, exercent. Probabile est olei benedictionem specialem ad 
infirmos ungendos requiri necessario, adeo ut oleo catechumenorum, 
vel chrismate nequeat confici unctio extrema : sed quum contraria 
aliquorum sententia verosimilitudine haud careat, culpandus non est 
qui deficiente oleo infirmorum, alio utitur, conditione apposita: si 
idoneum sit : sed postea, si copia olei infirmorum habeatur, unctio 
sub conditione iteranda erit. 

3. Pollice in oleum intincto facienda est unctio, adeo ut oleum 
diffundatur, ad quod gutta una sufficit, quamvis praestet ut major sit 
copia. Virgula in ungendo non est adhibenda, nisi in magno dis- 
crimine, quando ex tactu contagio imminet : extra quam necessitatem 
ea uti, venialis saltem est culpa, 4 quum a ritu Ecclesiae temere 
discedatur. Crucis signum faciendum est dum unctio fit: quod si 
omittatur, salva est essentia sacramenti, quamvis sacerdos venialiter 
peccet, 

4. Forma hujus sacramenti sunt verba haec: “ Per istam sanctam 
unctionem et suam piissimam misericordiam indulgeat tibi Dominus 
quidquid per visum deliquisti.” Haec conveniunt praecepto Apostoli 

(1) Suppi, iii. p. qu. xxix. art. iiL Resp. 

(3) De synodo dioec. 1. vii. c. xvi. n. 3. 


(2) Ibidem, art. iv. Resp. 
(4) S. Alph. 1. vi. n. 710, 

orationis cum unctione conjungendae. Quod autem misericordiae 
Dei fiat mentio, nonnulli putant prorsus necessarium, aliis negan- 
tibus: quae sententiarum varietas de vocibus “quidquid deliquisti,” 
etiam reperitur. Apud omnes constat mortale esse peccatum voces 
quae in quaestione positae sunt, consulto omittere, quum sacramenti 
valor periclitetur cum moribundi injuria. 1 

§. II. De ritu ungendi. 

5. Unctio quinque sensuum, saltem ex praecepto ecclesiae facienda 
est; “ quia curatio interiorum vulnerum non potest perfecte signifi- 
cari nisi per appositionem medicinae ad diversas vulnerum radices : 2 
et ideo plures actiones sunt de perfectione hujus sacramenti.” Multi 
censent eam ad essentiam pertinere. Si tempus non suppetat ritui 
perficiendo, unica, in capite praesertim, poterit fieri unctio, 3 vocibus 
illis prolatis : “ Per istam sanctam unctionem indulgeat tibi Dominus 
quidquid per sensus deliquisti ;” vel “ quidquid deliquisti per visum, 
auditum, odoratum, gustum et tactum.” Deinceps si supervixerit 
aliquantulum unctus, poterit ritus sub conditione perfici, juxta 
ordinem consuetum. Ad essentiam non censetur attinere, ut duplex 
sensus organum, v : g : uterque oculus ungatur ;' quapropter si 
infirmus nequeat verti, vel si pes alter sit impeditus, omitti poterit; 
quamvis utraque unctio ex praecepto facienda sit. Oculi, aures, 
nares, os, manus, pedes, et renes ungendi sunt juxta rituale Roma- 
num. “Renum unctio in mulieribus honestatis gratia semper 
omittitur, atque etiam in viris, quando infirmus commode moveri 
non potest: sed sive in mulieribus, sive in viris, alia corporis pars 
pro renibus ungi non debet.” Apud nos renum unctio, tum in viris, 
tum in mulieribus, omittitur : pedes tamen semper unguntur, quamvis 
non ubique terrarum eadem sit consuetudo. 4 Unctionum ordinem 
temere invertere grave foret peccatum, sed sacramenti valorem non 
attingit. 

6. Si quis careat aliqua parte corporis ungenda, “ pars loco illi 
proxima inungatur eadem verborum forma.’ 4 Si aure careat, pars 
capitis propinqua inungenda est: Si pede vel brachio, genu vel 

(1) S. Alph. 1. vi. n. 711. 

(2) S. Thom. Supp. iii. p. qu. xxix. art. ii. Resp. 

(3) Vide Benedict. XIV. de synodo diceces. I. vii. c. xviii. q. 5, 

(4) Ibidem, n. 1. 

humero esset unctio facienda: si caecus semper fuerit, inungendi 
tamen sunt oculorum loculi, ut si quid videre concupiscens admiserit, 
ignoscatur. 

7. “ Dum oculos, aures, et alia corporis membra, quae paria sunt, 
sacerdos ungit, caveat ne altero ipsorum inungendo, sacramenti 
formam prius absolvat, quam ambo hujusmodi paria inembra 
perunxerit.” Ita Rituale Romanum. 

8. Sacerdos solus est hujus sacramenti minister : sed extra neces- 
sitatem succurrendi periclitanti, opus est jurisdictione, ut liceat illud 
ministrare, nam ad parochi munus spectat. Hoc jus ut vindicaretur, 
excommunicatio in religiosos lata est, qui sine parochi licentia 
unctionem extremam saecularibus conferunt. 1 Unus sufficit sacerdos, 
uti definivit Alexander III. 2 Tres saltem, septem plerumque, a 
Graecis adhibentur: quem morem commendandum esse docet S. 
Thomas : 3 sed a ritualis praescripto discedendum non est, ita ut 
unus ritum perficiat, aliis adstantibus, et prece tantum adjuvantibus : 
in periculo tamen imminente, censet Busembaum 4 plures posse 
simul ungere, dummodo organa cujuscumque sensus ab uno ungan- 
tur, et verba congrua simul ab eodem proferantur, altero simul alterius 
sensus organa ungente. Si sacerdos deficiat viribus, vel moriatur, 
dum aegrotum ungit, alter poterit statim prosequi: “in extrema 
unctione non potest a capite incipere, sed debet semper procedere : 
quia unctio in eadem parte facta tantum valet, ac si consecraretur 
bis eadem hostia: quod nullo modo faciendum est. Nec tamen 
ministrorum pluralitas tollit unitatem hujus sacramenti, quia instru- 
men tali ter tantum operantur. Mutatio autem martellorum non tollit 
unitatem operationis fabri.” 5 At si tempus notabile elabatur, 
antequam sacerdos reperiatur qui unctionem perficiat, censet S. 
Alphonsus unctionem esse iterandam sub conditione, ut ex singulis 
unctionibus unica integra simul habeatur. 6 

9. Minister adstare debet sacerdoti ungenti ; quem omittere culpa 
videtur venialis, sed apud nos vix haberi potest, ideoque omissio 
necessitate excusatur. 

10. Ritus praescriptus accurate servandus est. Dicit S. Alphon- 
sus certum esse graviter peccare sacerdotem qui extra necessitatem 
stola et superpelliceo in ungendo aegroto non utitur : caeterum apud 

(1) Clement I. de privileg. (2) In cap. Quaesivi, de verb. signific . 

(3) L. iv. contra gent . c. lxxv. (4) Vide S. Alph. 1. vi. n. 724. 

(5) Suppi, iii. p. qu. xxix. art ii. ad 3. (6) L. vi. n. 724. 

nos, rure praesertim in missionibus, superpelliceum vix consuevit 
adhiberi ; quapropter missionariis haud injiciendus videtur ea de re 
scrupulus, quum necessitas eos plerumque habeat excusatos : sed 
mos in urbes plures invectus, et alibi etiam servatus, eo utendi, 
ubique inducendus est, ut aemulemur universalis Ecclesiae discipli- 
nam, et decreto concilii provincialis Baltimorensis I. obsequamur : 
quod superpelliceum, una cum stola, in omni sacro munere obeundo 
adhibendum commendat. 1 

11. “ Omittere orationes in Rituali praescriptas, extra casum 
necessitatis, sine dubio est mortale.” 2 Litaniae autem ab astantibus 
dicendae cum psalmis poenitentialibus, dum ungitur aegrotus, non 
videntur injungi sub peccato, et raro apud nos dicuntur. Caeterum 
dum plures adstant, curandum ut eas recitent, lingua vernacula ; nec 
enim Latino sermone eas recitare valent. Quae praescribuntur sacer- 
doti recitandae orationes integre perficiendae sunt, nisi immineat 
mors : quo casu licebit ungere statim periclitantem, et preces 
deinceps recitare, prout Rituale monet. 

12. Oleum infirmorum in ecclesia servari debet, et ad infirmum 
deferri, praecedente lumine, quod et in unctione adhibendum est : 
caeterum apud nos missionariis permittitur, ob necessitatem, illud 
apud se retinere, et occulte deferre ad aegrotum ; sed curandum 
omnino est, ut loco decenti habeatur in vase nitido, et ut decenter 
deferatur. Lumen in unctione facienda adhibendum est, et quidem 
ex cera, pro more Ecclesiae : sed si ejus copia non sit, non audeo 
damnare sacerdotem ungentem aegrotum, oleo lumen praebente, vel 
si nec hoc haberi possit, absque lumine in necessitate. 

13. Novus globulus bombycis in cujuslibet sensus organi unctione 
adhibendus est, et deinceps comburendus, et cineres in sacrarium 
projiciendi: quod vix a missionariis accurate servari potest. 

14. Parochus tenetur ovibus suis praestare extremam unctionem, 
etiam cum discrimine vitae, si alio subsidio salutis nequeant adjuvari : 
“Qui autem peste affectus,” ait synodus Namurcensis anno 1639, 
“ non est confessus, nec potest confiteri, pastor teneatur illi extre- 
mam unctionem, etiam cum periculo vitae dare.” 3 

(1) Decr. xxvii. (2) S. Alph. 1. vi. n. 727. 

(3) Tit xiv. cap. x. 

§. III. De effectibus. 

15. Effectus extremae unctionis sunt imprimis gratiae sanctificantis 
augmentum, cum illis auxiliis, quibus anima sublevatur, et excitatur : 
quae gratia, juxta nonnullos, tribuitur, quando organum quodlibet sen- 
suum ungitur ; juxta alios, nonnisi in totius ritus consummatione : tol- 
luntur peccata, si quae supersint ; venialia, scilicet, vi sacramenti pro- 
pria ; mortalia autem secundarii et per accidens, si ea admiserit mori- 
bundus, nec eorum veniam adhuc impetraverit : “ si in peccatis sit, 
remittentur ei.” De eo dicit concilium Tridentinum : “ Res etenim 
haec gratia est Spiritus Sancti, cujus unctio delicta, si quae sint adhuc 
expianda, ac peccati reliquias abstergit.” Equidem qui sibi conscius 
est peccati mortalis, ad poenitentiae sacramentum debet confugere : 
sed si non valeat illud suscipere, adhuc idoneus esse poterit extremae 
unctioni, qua animae, alioquin poenitentis, delicta deleantur. “ Ad- 
hibetur autem hoc sacramentum,” inquit S. Thomas, “ secundum 
modum cujusdam medicationis, sicut baptismus per modum ablu- 
tionis. Medicina autem est ad pellendum infirmitatem. Unde 
principaliter hoc sacramentum est institutum ad sanandum infirmi- 
tatem peccati : ut sicut baptismus est quaedam spiritualis regeneratio, 
et poenitentia quaedam spiritualis suscitatio ; ita et extrema unctio 
sit quaedam spiritualis sanatio vel medicatio. Sicut autem corporalis 
medicatio praesupponit corporalem vitam in medicato, ita spiritualis 
spiritualem. Et ideo hoc sacramentum non datur contra defectus, 
quibus spiritualis vita tollitur, scilicet contra peccatum originale, vel 
mortale : sed contra illos defectus, quibus homo spiritualiter infirma- 
tur, ut non habeat perfectum vigorem ad actus vitae, gratiae, vel gloriae. 
Et Hic defectus nihil aliud est, quam quaedam debilitas et ineptitudo, 
quae in nobis relinquitur ex peccato actuali, vel originali : et contra 
hanc debilitatem homo roboratur per hoc sacramentum. Sed quia 
hoc robur gratia facit, quae secum non compatitur peccatum : ideo 
ex consequenti, si invenit peccatum aliquod, vel mortale, vel veniale, 
quo ad culpam, tollit ipsum, dummodo non ponatur obex ex parte 
recipientis.” 1 

16. Inservit hoc sacramentum valetudini recuperandae, si ita 
expediat animae saluti, quo refertur excitandi aegrotum promissio, 

(l) Suppi, iii. p. qu. xxx. art i. Resp. 

quin instar miraculi sit ; virtus quippe sacramenti tantum adjuvat 
remedia et subsidia ut valeant. “ Extrema unctio,” inquit S. 
Thomas, “ non facit corporalem sanationem ex proprietate naturali 
materiae, sed ex virtute divina quae rationabiliter operatur. Et quia 
ratio operans numquam inducit secundarium effectum, nisi secundum 
quod expedit ad principalem : ideo ex hoc sacramento non semper 
sequitur corporalis sanatio, sed quando expedit ad spiritualem sana- 
tionem : et tunc semper eam inducit, dummodo non sit impedimentum 
ex parte recipientis .” 1 Qui differunt unctionem expetere ad exitum 
usque vitae, non possunt sanationem sibi polliceri, quum absque 
miraculo contingere non posset: quapropter oportet ungi, dum quis, 
licet graviter aegrotet, possit animo conjungere se ungenti. 

§. IV. Qijinam ungendi sint. 

17. Administrari potest unctio extrema cuilibet homini Catholico 
morbo periclitanti, cujus voluntatis indicium praecessit, non tamen 
si in manifesto peccato moriatur. Equidem, quum sit vivorum 
sacramentum, qui sui compos- est, debet se ad illud suscipiendum 
parare, sacramentum poenitentia prius excipiendo, quod tamen lege 
non praecipitur, et omitti potest absque culpa ab eo qui contritionem 
perfectam animo concepit. Eucharistia etiam, instar viatici, ex 
consuetudine generali Ecclesiae prius suscipienda est, juxta rituale 
Romanui? : quod si obstet corporis conditio, vel rerum adjuncta, 
poterit unctio praecedere viatici susceptioni : sed non est facile 
recedendum ab ordine consueto : 2 quamvis ordinis inversio vix 
venialis habeatur culpa . 3 

18. Mos autem dandi unctionem, omisso prorsus viatico, moribun- 
dis qui hebetis sunt ingenii, et vitiis insenuerunt, v : g : mancipiis, 
nequit cum Ecclesiae consuetudine, et lege Christi de eucharistia 
suscipienda conciliari : ideo instruendi sunt, et quo melius fieri possit 
pacto, praeparandi, ut utroque sacramento muniantur, ne necessario 
prorsus viatico careant. Recte ministratur etiam adultis statim post 
baptismum, qui in exitu vitae positi videntur, quia praecipuus ejus 
effectus est, ut moribundum vi quadam muniat contra daemonis 
tentationes in ultimo certamine . 4 Ministratur ex ritualis Romani 

(1) Suppi, iii. p. qu. xxx. art ii. Resp . 

(2) Bened. XIV. de syn. 1. vii. c. xxiii. 

(3) 8. Alph. 1. vi. n. 716. ^ (4) Ibidem, n. 721. 

Vol. III. — 24 

praescripto etiam moribundis qui sensa sua pandere nequeunt, sed 
qui merito censentur velle hoc subsidio adjuvari : quales sunt omnes 
qui fidem Catholicam professi sunt. “ Impoenitentibus vero, et qui 
in manifesto peccato mortali moriuntur, et excommunicatis, et 
nondum baptizatis, penitus denegetur.” 

19. “Infirmis de quorum morte timetur” 1 ministranda est, hi enim 
voce infirmorum viribus deficientium a S. Jacobo intelliguntur: iis 
“ qui prae senio deficiunt, et in diem videntur morituri, etiam sine alia 
infirmitate” ministrari potest. Si morbus mortis periculum afferat, 
unctio fieri poterit, quamvis infirmus non sit in exitu vitae adhuc 
positus. “ Non ministretur etiam praelium inituris, aut navigationem, 
aut peregrinationem, aut alia pericula subituris, aut reis ultimo sup- 
plicio afficiendis, aut pueris rationis usum non habentibus.” Pueris 
qui satis compotes rationis visi sunt, ut peccare possent, datur unctio 
extrema : et aliis de quibus dubitatur, sub conditione dari potest. 
Amentibus, si lucida habeant intervalla dari potest : sed non furiosis: 
datur etiam morituris ex vulnere, vel veneno, etiam qui mortem sibi 
consciverunt, vel qui in singulari certamine percussi sunt, dummodo 
poenitentiam deinde professi sint. “ Parochus unctionis sacramen- 
tum ministrare non debet mulieribus in partu laborantibus” juxta 
concilium Mediolanense : iis tamen in proximo periculo mortis actu 
versantibus ministrari potest. 

20. Haud expectandum est, ut omnis vitae spes amissa fuerit, vel ut 
aegrotus sensibus destitutus sit: gravissime enim peccant, juxta 
Catechismum Romanum qui adeo differunt unctionem. Id de pa- 
rocho culpa sua differente ungere moribundum qui ungi petit intelli- 
gendum videtur. “ Ratio,” inquit S. Alphonsus, “ quia sic priva- 
tur infirmus uberiori fructu quem recepisset, si suscepisset sacra- 
mentum, dum erat rationis compos, cum magis tunc se ad illud 
disposuisset ; item quia privatur spiritualibus viribus ad resistendum 
daemoni, et ad perferenda morbi incommoda ; item, quia infirmus, si 

(1) Rit. Rom. Anabaptist® Anglicani olim ungebant aegrotos : « So for ex - 
tream unction of the sick, spoken of in James v. 14, 15, Mr. Russen of Hyth in 
Kent, a place that is full of these people, says : ‘I am sure it is both their opinion 
and practice, as to some, tho’ probably ali do not use it.’ P. S. This I find to 
be confessed since by Mr. Sennet. But he telis me, it is but rarely practised : 
and that not (as the Papists use it) only or chiefly in cases desperate ; but mostly . 
in hopes of recovery, and for that end.” Wall, HisL Infant Baptism, p. ii. ch. 
viii. 

forte esset in mortali, et compos rationis sacramentum recepisset, 
auxilio attritionis gratiam forte fuisset adeptus, qua alioquin priva- 
tur ; demum quia virtute hujus sacramenti forte consecutus fuisset 
sanitatem corporis, si tempore congruo collatum fuisset, licet enim 
hoc sacramentum virtute quadam supernaturali operetur etiam salu- 
tem corporalem, si animse saluti expedierit (ut loquitur Tridenti- 
num) non tamen per modum miraculi operatur, sed via quodam- 
modo ordinaria, nempe causas naturales adjuvando.” 1 

21. In eodem vitae discrimine non iteratur unctio : sed si morbus 
sit diuturnior, et quis e periculo imminente eripiatur, nil vetat iterare 
unctionem, variato jam periculo. “ Quaedam sunt aegritudines 
diuturnae, ut hectica, hydropisis et hujusmodi; et in talibus non 
debet fieri inunctio, nisi quando videntur perducere ad periculum 
mortis : et si homo illum articulum evadat, eadem infirmitate du- 
rante, et iterum ad similem statum per illam aegritudinem reducatur, 
iterum potest inungi.” 2 Si dubium sit utrum idem sit periculum, 
ad iterationem propendendum dicit Benedictus XIV. ex veteri 
Ecclesiae consuetudine. Paucorum dierum intervallum non sufficit 
ut quis e periculo evasisse censeatur ; sed notabile temporis spatium 
requiritur. 

22. Utrum quis divina teneatur lege ad unctionem expetendam, 
disputatur. Affirmantibus favent Jacobi verba : “ inducat presby- 
teros Ecclesiae:” 3 et conciliorum decreta ejus susceptionem urgen- 
tium: “Secundum beati Apostoli Jacobi documentum, cui etiam 
documenta patrum consonant, infirmi oleo quod ab episcopis bene- 
dicitur, a presbyteris ungi debent.” Ita concilium Cabillonense II. 4 
Constat contemptum tanti sacramenti absque ingenti scelere, et 
ipsius Spiritus Sancti injuria, esse non posse: 5 sed non putamus 
graviter peccare, qui, necessariis subsidiis jam munitus, differt reci- 
pere unctionem, sibi persuadens, licet leviter et temere, se haud 
adeo periclitari. Nec peccare graviter videtur aliquis, qui moribun- 
dum, alioquin satis paratum, urgere negligit ad unctionem recipien- 
dam. 

(1) L. vi. n. 714. (2) S.Thom. Sup. iii. p. qu. xxxiii. art. i. Resp. 

(3) Jac. v. 14. (4) Cap. xlviii. 

(5) Trid Sess. xiv. cap. iii. 

§. I. De ordinum materia et forma. 

1. Ordo, prout hic sumitur, vel indicat ritum quo potestas con- 
ertur ad munera sacra obeunda, qui plerumque ordinatio dicitur ; 
vel ipsam potestatem ea obeundi munera. Septem numerantur 
ordines, sacerdotium scilicet, diaconatus, subdiaconatus, acolythatus, 
exorcistatus, lectoratus, et ostiariatus : quorum tres priores dicuntur 
majores et sacri, eo quod sacra munera propius respiciant, et homi- 
nem Deo sacratum perpetuo ligamine devinciant. Hi omnes re- 
censentur a Cornelio Papa, in epistola ad Fabium Antiochenum 
tertio saeculo medio scripta. 1 Prima tonsura est ritus ecclesiasticus 
quo quis ad ordines suscipiendos paratur, capillorum, coronae ad 
instar, tonsione. Lato sensu dicitur ordo, quatenus quis in clerum 
e laicorum coetu sic transfertur. 

2. Ordinem esse sacramentum fide constat, quapropter nemo 
inter Catholicos dubitat sacerdotium sacramentum esse ; quod pleri- 
que de diaconatu etiam affirmant: de caeteris non adeo constat, 
quum impositio manuum in iis non fiat, et iidem non sint ordines 
minores apud Graecos qui apud Latinos. 

3. Utrum Episcopalis consecratio sit sacramentum a sacerdotio 
distinctum numero, inter theologos quaeritur. Affirmantibus plura 
favent. Testimonia ad Timotheum episcopalem ordinationem re- 
spicere videntur. Apostolus etiam affirmat episcopos a Spiritu 
Sancto constitutos : “ Attendite vobis, et universo gregi, in quo vos 

(1) Apud Euseb. 1. vi. hist. Eccl. c. xliii. alias xxxv. 

24* 

Spiritus Sanctus posuit episcopos regere Ecclesiam Dei.” 1 Cle- 
mens Alexandrinus ait, in Ecclesia “ esse progressiones episco- 
porum, presbyterorum, diaconorum, quae sunt imitationes gloriae 
Angelicae, et illius oeconomiae ac dispensationis.” 2 S. Epiphanius, 
refellens Aerium, qui presbyteros episcopis adaequabat, ait : “ episco- 
porum ordo ad gignendos patres praecipue pertinet, hujus enim est 
patrum in Ecclesia propagatio. Alter” (nempe ordo presbyterorum) 
“ cum patres non possit, filios Ecclesiae regenerationis lotione pro- 
ducit; non tamen patres aut magistros.” 3 S. Leo ad episco- 
pos Mauritaniae scribens, ordinationem episcopalem diserte vocat 
Sacramentum, cui injuriam irrogari ait, bigamum ordinando episco- 
pum. 4 Et quidem quum episcopatus conferat jus confirmationis et 
ordinis sacramenta ministrandi, quod nunquam amitti potest, nulla 
videtur esse ratio cur sacramentum a sacerdotio distinctum non 
habeatur. Nec tamen inde sequitur episcopum posse consecrari, 
qui sacerdotium non sit consequutus, jure enim divino sacerdotalis 
character in episcopis exigitur, uti patet ex traditione Apostolica. 

4. Materia subdiaconatus in concilio Carthagensi IV. praescripta 
est calicis vacui cum patena traditio, 5 et libri epistolarum. Plerique 
dicunt hunc non necessario tradendum : sed securitatis causa, adhi- 
bendus est : nec enim absque gravi peccato munus tanti momenti 
discrimini objicitur. Ex lege Ecclesiae calix et patena subdiacono 
tradenda consecrata sint necesse est, quamvis plures contendant non 
inde pendere valorem ordinationis : caeterum peccaret graviter qui 
haud consecratis uteretur cum periculo ordinem haud conferendi. 

5. Subdiaconi munus est calicem et patenam tradere diacono, 
panem et vinum in sacrificium praesentare, canere epistolam in 
Missa solemni, et deferre crucem in processionibus. 

6. Materia diaconatus videtur esse manus impositio ab episcopo, 
forma vero quae ea ocoasione profert verba : “ Accipe Spiritum 
Sanctum ad robur et ad resistendum diabolo et angelis ejus, in 
nomine Domini. Amen.” Equidem constat Apostolos diaconis 
imposuisse manus, 6 quem ritum refert etiam concilium Carthagi- 
nense IV. : “ Cura diaconus ordinatur, solus episcopus manus super 
caput ejus ponat.” 7 Caeterum quum probabilis sit theologorum 

(1) Act. xx. 28. (2) L. vi. Strom. (3) H«r. ixxv. 

(4) Epist. lxxxvii. (5) Can. v. et Flor, in decr. pro Armenia. 

(6) Act. vi, (7) Can. v. 

sententia dicentium evangelium necessario tradendum esse, haud 
absque gravi peccato omitteretur. 

7. Materia presbyteratus videtur esse ea manus impositio, quae fit 
dum praefatio recitatur, episcopo dexteram manum supra caput 
ordinandi tenente, et sacerdotibus, qui adstant, pariter tenentibus : 
solemnis autem illa precatio forma videtur. Equidem quae praecedit 
manuum impositio nulla verba conjuncta habet : quae fit sub finem 
Missae, dicendo : “ Accipe Spiritum Sanctum, etc.,” eum jam sacer- 
dotio insignitum habet, quum vocetur passim ordinatus, et una cum 
episcopo consecrare censeatur. Instrumentorum autem traditio vix 
haberi potest materia, nisi lato quodam sensu, prout in decreto pro 
Armenis usurpata videtur, quum non consueverit fieri apud Graecos, 
et apud Latinos haud ante saeculum nonum, vel octavum inducta 
credatur. 1 Praeterea in Scriptura manuum impositione sacra potestas 
semper tradita refertur. Quae igitur dicuntur verba dum traduntur 
instrumenta: “ Accipe potestatem offerendi sacrificium Deo, etc. 

et dum manus ultimo imponuntur : “ Accipe Spiritum Sanctum 
explicant potestatem jam datam secunda manuum impositione. 
Caeterum quum alii aliud opinentur, grave foret peccatum ritum 
praescriptum aliqua ex parte # omittere, valore ejusdem discrimini 
temere exposito. “ Ordinatio facta sine secunda manuum impositione 
tota repetenda est, ut etiam declaravit S. Congregatio apud Benedic- 
tum XIV. 2 Ratio, quia qui non accipit potestatem supra Corpus 
Christi verum, nec etiam potuit accepere potestatem supra Corpus 
Christi mysticum. Si vero Ordinatio facta fuit sine tertia manuum 
impositione, haec tantum supplenda est.” 3 Si prima manuum 
impositio omissa fuerit, videtur etiam totus ritus iterandus sub con- 
ditione, quum nonnulli habeant eam una cum secunda instar unius, 
eainque ad valorem censeant requiri. Illud plerumque servandum 
est, quod “ non est aliquid iterandum, sed caute supplendum, quod 
incaute fuerat praetermissum.” 4 Si de valore actus constet, ritus 
omissus, v : g: manuum unctio; sub gravi peccato supplendus erit 
quamprimum ab eodem episcopo, si fieri possit, sed caetera non 
erunt iteranda. Occulte defectus plerumque supplendus est, ne 
scandalum nascatur. 

8. Materia episcopatus videtur esse manuum impositio, quae fit 

(1) Bened. XIV. de Synodo, 1. vil c. ii. n. 5. (2) Ibidem, n. 13. 

(3) S. Alph. 1. vi. n. 749. (4) Cap. i. de sacramentis non iterandis . 

dum solemnis fit precatio praefationis ad instar, quae manibus ex- 
tensis recitatur. Equidem quae praecedit manuum impositio, dum 
episcopi dicunt : Accipe Spiritum Sanctum : ad materiam propius 
accedere videtur; sed obstat quod in antiquis desit ritualibus, et 
nonnisi saeculis mediis inducta dicatur. 

0. Quoties defectus essentiam respicit supplendus est “ statuto 
tempore ad hujusmodi ordines conferendos secus si defectus sit 
accidentalis. “ Probabiliter verd dicit Tamburini . . . quod si ob 
solum dubium iteretur ordo sub conditione, vel caeremonia aliqua 
poterit iterari quovis die, et a quovis episcopo; eodemque die 
poterunt simul conferri ordines, tam majores, quam minores, adhibitis 
solis solemnitatibus probabiliter necessariis ad valorem.” 1 2 

10. Si quis ad porrectionem calicis cum vino, et patenae cum 
hostia, non accesserit, dum presbyter fieret, erit sub conditione 
iterum ordinandus, ex decreto S. Congregationis apud Benedictum 
XlV. 3 Utrum instrumenta haec physice, seu reapse tangi debeant, 
vel sufficiat contactus quem dicunt moralem, scilicet quo tangi cen- 
sentur ob propinquitatem, contro vertitur inter eos qui eorum porrec- 
tionem aestimant necessariam : curandum autem omnino est ut reapse 
tangantur, nec enim dum de valore sacramenti agitur, probabilem 
sententiam sequi licet. Peccaret igitur graviter episcopus, vel ordi- 
nis susceptor, qui incuriose se de ea re gereret: et ad omnem 
tollendam dubitationem instrumenta tradenda forent iterum sub con- 
ditione. Censent probabiliter nonnulli tangendam esse necessario 
utramque speciem, panem scilicet et vinum : quod ad omne discrimen 
valoris evitandum servandum est. Si hostia tangatur, et non patena 
sufficit juxta plures, sed quum a nonnemine in dubium vocetur, securi- 
tati consulendum. Sufficit tangere patenam et calicem, quin hostia 
tangatur ; sed haec quoque tangenda est, ut nullus sit dubitationi 
locus. Calicem qui tangit, patenam, quae ei superimposita est, 
tangere censetur. Sed curandum ut ipsa quoque tangatur. 

§. II. De ordinum ministro. 

11. Solus episcopus est minister ordinarius ordinum, uti ex con- 
ciliis Florentino et Tridentino constat : attamen ex Papae auctoritate 

(1) Cap. Presbyter, de eodem. (2) S. Alph. 1. vi. n. 759. 

(3) L. viii. c. x. n. 13. (4) 8. Alph. 1. vi. n. 743. 

sacerdos dare potest tonsuram et ordines minores, imo et subdiaco- 
natum ; quae facultas consuevit abbatibus concedi. Multi negant 
sacerdoti tribui posse potestatem diaconatum conferendi. Constat 
nemini, qui episcopus non sit, dari posse potestatem conferendi 
sacerdotium, vel episcopatum : id enim perpetua Ecclesiae consue- 
tudo et traditio docet. 

12. Ad episcopatum conferendum ex lege Ecclesiae tres requi- 
runtur episcopi : “episcopum,” inquiunt Nicaeni patres “convenit 
maxime quidem ab omnibus qui sunt in provincia episcopis ordinari. 
Si autem hoc difficile fuerit, aut propter instantem necessitatem, aut 
propter itineris longitudinem ; tribus tamen omnimodis in id ipsum 
convenientibus, tunc ordinatio celebretur.” 1 Sufficere tamen unum 
episcopum ut valeat consecratio, plurimis probatur dispensationibus 
pontificiis vetustis et recentioribus, aliisque veterum exemplis. 
Theodoretus testatur Evagrium consecratum fuisse episcopum Anti- 
ochenum a solo Paulino, quam tamen ordinationem ratam habuit 
Ecclesia in Synodo Romana. 2 Equidem canones, quibus trium 
episcoporum opera exigitur, concedunt ut necessitate urgente a 
duobus episcopus ordinetur. 3 Pelagius Pontifex a duobus episcopis, 
presbytero adsistente, consecratus est, uti refert Anastasius Biblio- 
thecarius in ejus vita. Dioscorus Alexandrinus a duobus episcopis 
munus consecrationis suscepit. 4 Siderius Palaebiscae episcopus a 
Philone Cyrenensi solo ordinatus est. 5 Augustino concessit S. 
Gregorius M. episcopos ordinare absque aliorum episcoporum 
opera : “ Et quidem in Anglorum ecclesia, in qua adhuc solus tu 
episcopus inveniris, ordinare episcopum non aliter nisi sine episcopis 
potes.” 6 Dicit Thomas Bruno, (Browne) Anglicanus : “ Multos 
episcopos reperire est ab uno solo episcopo ordinatos, quorum rata 
fuit ordinatio; cum talem ordinationem sedes Romana sibi quasi 
speciale ftpwofuo *, et praerogativam vindicet ut ex concilio discimus : 
unus episcopus episcopum non ordinet, excepta ecclesia Romana.” 7 

(1) Can. iv. (2) Hist. Eccl. 1. v. c. xxiii. 

(3) Constit. Alex. c. v. apud-Ecchel. de Eccl. Alex. orig. 

(4) Vide epist episcoporum Ponti ad Leonem Imp. apud Bin. Cone. t. ii. p. 
400. edit. an. 1618. 

(5) Synes. epist lxvii. p. 210 edit Pet 

(6) Apud Bed. hist. Eccl. 1. i. c. xxvii. Lectionem propugnat, et unum 
sufficere episcopum ostendit Beveregius in Annot ad Can. Ap. i. Vide et Bing- 
kam antiq. EccL 

(7) Thom. Brun. judic. de Can. et Const Apost n. xviii. 

13. Qui in statu peccati mortalis ordines dat minores et tonsuram, 
persuasum habens eos non esse sacramenta, non videtur damnandus 
novi peccati : secus si censura ligatus est, quam violare peccatum 
est grave. Qui eo in statu diaconatum, sacerdotium, vel episcopatum 
dat, novum peccatum admittit, et quidem pro numero ordinandorum 
toties peccat, singuli enim actus sunt in se completi. 

§. III. De ordinandis. 

14. Qui baptismum non acceperat, ordinem nullum reciperet, licet 
ritus in eo peractus fuisset, nam minister Christi esse non potest, qui 
charactere christiano non est insignitus. 1 

15. Soli subditi ab unoquoque episcopo ordinandi sunt, nisi litteras 
dimissorias sui ordinarii alii aderant, vel privilegium habuerint 
speciale. Ratione originis subditus est qui in dioecesi est natus, 
“ dummodo tamen ibi natus non fuerit ex accidenti, occasione 
nimirum itineris, officii, legationis, mercaturae, vel cujusvis alterius 
temporalis morae, seu permanentiae ejus patris in illo loco; quo casu 
nullatenus ejusmodi fortuita nativitas, sed vera tantum et naturalis 
patris origo erit attendenda.” 2 Ita Innocentius XII. Ratione domi- 
cilii subditus fit qui ad dioecesim pervenit animo ibi permanendi, 
qui decennii habitatione probetur, vel domo aedificata, et majore 
bonorum parte illuc translata, 3 et per notabile aliquod tempus ibi 
manendo : debetque jurare hunc animum tunc se habere. Ratione 
beneficii subditus fit qui beneficium ecclesiasticum ab episcopo 
accepit, 4 qui tamen si fuerit tonsura, vel minoribus ordinibus, a suo 
episcopo initiatus, debet exhibere litteras testimoniales de suis 
natalibus, aetate, et moribus. Quum nulla apud nos sint stricti 
nominis beneficia, originis et domicilii jura attendenda sunt. Qui 
ex Europa huc venerunt suorum episcoporum litteras dimissorias 
plerumque afferunt : quod si legibus patriis vetetur, ne episcopus, 

( 1 ) Cone. Nic. Can. xix. et c. veniens, de presb, non baptiz, 

(2) Constit , Speculatores. Communis juris principia consonant: “Itissaid, 
that, in every case,the children bom of English parents were capable, at common 
law, of inheriting as natives if the father went and continued abroad in the 
character of an Englishman, and with the approbation of the Sovereign.” Kent’s 
Comm. vol. ii. n. 51. Queritur de civium Americanorum filiis in exteris regioni* 
bus natis nihil lege definitum. Ib. n. 53. 

(3) Const. Speculatores . (4) C. cum nullus, de temp. ord. 

absque civilis regiminis venia, det exeundi facultatem, imploranda 
erit S. Sedis indulgentia, ut liceat advenam absque litteris dimissoriis 
ordinare. Qui ex Statu aliquo in alterum migraverunt, easdem 
litteras debent afferre, ut ordinentur : quod si animo redeundi in 
suam dioecesim, morati sint in collegio, vel alibi studiorum vel nego- 
tiorum causa, possunt redire, quum manendi animus requiratur, ut 
jus illud perfectum sit. Quando integra familiae migrant, et animus 
manendi liquet, non ideo licere videtur a constitutionis Innocentianae 
supra laudatae terminis recedere : idcirco litterae dimissoriae expeten- 
dae erunt. Non sufficit praesumpta ordinarii licentia, et spes ratiha- 
bitionis, sed expressa licentia requiritur. 1 Quoties quis ratione 
domicilii ordinandus est, debet juramento probare se illud contraxisse: 
debet etiam afferre litteras testimoniales episcopi originis de natalibus 
ac aetate, etiamsi in aetate infantili ab illius dioecesi discesserit. Qui 
per triennium apud episcopum moratus est, inter familiares adscitus, 
potest ab eo ordinari, dummodo beneficium ei statim conferatur, 2 
scilicet intra mensem. 3 “ Nomine autem familiarium intelliguntur 
omnes, -qui episcopo famulantur, et vivunt ejus expensis, etsi in ejus 
aedibus non habitent, modo degant in loco, ubi est episcopus, vel 
prope.” 4 

16. Poena ordinantis alienos est suspensio ab ordinum collatione ad 
annum ; et ordinatus suspenditur ab ordinis suscepti exercitio, donec 
Ordinario suo videatur. 5 

17. Licentia ordines suscipiendi voce data sufficit, quapropter 
episcopus tuto ordinat eum quem certo testimonio novit a suo epis- 
copo ad se remissum.® 

18. Licentia data alicui ordines suscipiendi ab episcopo alieno 
non expirat morte concedentis, est enim gratia. 7 

19. Episcopus confirmatus, quamvis non consecratus, potest 
litteras dimissorias concedere, sunt enim actus jurisdictionis. Cui 
ablata est jurisdictio nequit eas concedere. Hinc quando constat 
episcopum esse excommunicatum, vel suspensum, licet ordines a 
viciniori episcopo suscipere. 8 

20. Episcopus extra suam dioecesim versans, potest suis subditis 

(1) Cone. Trid. Se», xiv. cap. ii. de Ref. 

(2) Ibidem, Hess. xxii. cap. ix. de Ref. (3) Const. Speculatores. 

(4) S. Alph. 1. vi. n. 780. (5) Cone. Trid. Sess. xxiii. eviii. de Ref. 

(6) S. Alph. L vi. n. 788. (7) C. Super gratia, de offic. deleg. in 6. 

(8) C. ii. de temp. ord. in 6. 

dare litteras dimissorias : non enim est actus jurisdictionis, quam 
dicunt, contentiosas. 

21. Absque speciali episcopi mandato vicarius generalis nequit 
litteras dimissorias concedere, nisi episcopus sit extra provinciam, 
vel una vel altera dieta a sua dioecesi distet. “ Episcopo autem in 
remotis agente, ipsius vicarius generalis, Sede vacante capitulum, 
seu id ad quem tunc temporis administratio spiritualium noscitur 
pertinere, dare possunt licentiam ordinandi.” 1 Intra annum ab 
episcopi morte capitulum, vel dioecesis administrator, non potest 
litteras dimissorias concedere, nisi res urgeat. 2 

22. Regulares ab episcopo loci in quo est monasterium, ordines 
suscipere debent, nec ad alium episcopum dimitti possunt, nisi 
habito testimonio vicarii generalis de episcopi absentia, vel quod 
ordinationem non sit habiturus. 

§. IV. De dotibus ordinandorum. 

23. Vocatio divina omnino necessaria est ut liceat ordines susci- 
pere, nam nec in veteri lege permissum est temere sacra munera 
usurpare : “Nec quisquara sumit sibi honorem, sed qui vocatur a 
Deo tanquam Aaron. Sic et Christus non semetipsum clarificavit, 
ut Pontifex fieret, sed qui loquutus est ad eum : Filius meus es tu.” 3 
Monuit idcirco Christus Dominus Apostolos : “ Non vos me elegis- 
tis, sed ego elegi vos.” 4 Praecipua autem vocationis divinae indicia 
sunt I. scientia conveniens. II. probitas vitae. III. desiderium salutis 
suae et alienae. Qui in ministerium se ingerit absque vocatione, et 
suae utilitati, honori, vel voluptati praecipue studens, gravis peccati 
reus est : “ Qui enim se ingerit, et propriam gloriam quaerit, gratiae 
Dei rapinam facit, et ideo non accipit benedictionem, sed maledic- 
tionem.” 5 Ita praeclare scribit S. Anselmus. Episcopus temere 
ordinans eos qui indicia caelestis vocationis haud praeseferunt, eorum 
peccati fit particeps, tenetur enim vi sui muneris idoneos homines 
quibus sacra munera credat, seligere. In verba Apostoli : “Manus 
cito nemini imposueris, neque communicaveris peccatis alienis :” 6 
scribit S. Leo : “ Quid est communicare peccatis alienis, nisi talem 

(1) G. Cum. nullus, de temp. ord. in 6. (2) Cone. Trid. Sess. vii. c. i. 

(3) Heb. v. 4. (4) Joan. xv. 16. 

(5) In c. v. ad Heb. (6) 1 Tim. v. 22. 

effici ordinantem, qualis est ille qui non meruit ordinari ?”* Sed et 
major adhibenda est diligentia in parochis et episcopis designandis. 

24. Examen ordinandorum faciendum est. Si contingat episco- 
pum proprium eos dimittere ad alium ordinandos, debet prius ex- 
amen instituere, nam “ non aliter quam probatos et examinatos ad 
alium episcopum ordinandos” dimittere debet ex concilio Triden- 
tino. 2 Licet quoque episcopo ordines conferenti examen instituere 
eorum qui jam a suo praesule probati sunt. 

25. Linguam Latinam callere debent qui minores ordines susci- 
pere volunt. Qui ad subdiaconatum et diaconatum promoventur, 
examen subire debent de litteris et de iis quae ad ordinum exercitium 
pertinent. Examen eorum qui sacerdotium ambiunt, debet respi- 
cere quae doceant oporteat populum fidelem, scilicet quae scire om- 
nibus necessarium est ad salutem, et quae pertinent ad sacramen- 
torum administrationem. Praecipua ethices christianae principia, et 
quae magis necessaria sunt scitu, omnes callere debent, etiam qui ad 
munus confessiones audiendi non destinantur, sed ii praesertim qui 
sacris missionibus vacaturi sunt. Mitiorem nullam decreti Triden- 
tini dari posse interpretationem censuit Benedictus XIV. quam si 
Theologiae Moralis scientia ab iis exigatur. A gravi culpa non ex- 
cusat S. Alphonsus sacerdotem qui non habet aliqualem scientiam 
circa materias magis obvias, quae pertinent ad sacramentum poeni- 
tentiae. 3 Consonat S. Thomas : “ Ad quod homo ordinatus officium 
exequatur, oportet quod habeat tantum de scientia, quod sufficit ad 
hoc quod dirigatur in actu illius ordinis, ideo talis scientia requiritur 
in eo, qui ad ordines promoveri debet.” 4 Qui ordinandi sunt, quin 
statim vacent missionibus, haud indigent tanta scientia ac alii 
quibus cura animarum committitur. 

26. Qui litteras ignorant, adeo ut nequeant omnino perficere quee 
ordinis sui sunt, irregulares habendi sunt, nam illiteratus arcetur a 
suscipiendis ordinibus eo pacto quo corpore vitiatus. 5 

27. In regularibus non eadem exigitur scientia ac in saecularibus, 
quia magis addicuntur pietatis exercitiis, et nonnisi ex superiorum 
judicio ad aliorum salutem assumuntur, postquam in scientia pro- 
fecerint intra socios. Caeterura qui ordinantur eo fine ut curam 


O) Epist i. alia, lixivii. 

(2) 

(3) L. vi. n. 791. 

W 

Vol. III— 25 

(5) 


Sess. xxiii. c. ili. de Ref. 

In iv. dist. xxiv. qu. i. ar. ili. qu. ii. 
Cap. Illiteratus, dist. xxxvi. 

animarum statim suscipiant, debent scientia congrua instrui. Epis- 
copus potest eorum superioris testimonio fidere, eosque absque ex- 
amine ordinare : sed et licet eos examini subjicere. 1 

28. Nulla certa aetas praescribitur qua tonsura et minores ordines 
suscipiantur : quapropter in regionibus Catholicis dantur nonnum- 
quam pueris, qui haud ita pridem ex infantia excesserunt. Subdia- 
conatus non datur nisi iis qui vigesimum secundum, diaconatus iis 
qui vigesimum tertium, presbyteratus iis qui vigesimum quintum 
annum attigerunt :* sed ipso initio anni potest dari. Triginta anni 
completi jure communi requiruntur ad episcopi munus. Qui absque 
aetate legitima scienter ordinatur, incurrit suspensionem perpetuam 
Papae reservatam. 3 

29. Ut liceat suscipere ordines, debet quis censuris, irregularitate 
et labe gravi esse immunis, et iis ornari virtutibus quae spem faciunt 
ministerii utiliter exercendi. Qui in statu peccati recipiunt ordines 
majores, novo peccato se adstringunt : qui minores suscipiunt, pro 
animi persuasione judicandi sunt : si enim eos habeant veluti mu- 
nera ecclesiastica, non videntur peccare mortaliter: secus, si ea 
credant esse sacramenta. 

30. Regulares ordinantur titulo paupertatis, scilicet quod voto 
paupertatis emisso, fit spes certa sustentationis ex communitatis 
bonis. Saeculares indigent titulo, seu certo quodam subsidio quo 
sustenteutur, ne cum ordinis sacri dedecore mendicare cogantur. 
Statuit quippe synodus Tridentina “ne quis deinceps clericus saecu- 
laris ... ad sacros ordines promoveatur, nisi prius legitime constet, 
eum beneficium ecclesiasticum, quod sibi ad victum honeste suffi- 
ciat, pacifice possidere.” . . . “ Patrimonium vero, vel pensionem 
obtinentes ordinari posthac non possint, nisi illi, quos episcopus 
judicaverit assumendos pro necessitate, vel commoditate ecclesiarum 
suarum.” 4 Praeter beneficii , et patrimonii, seu bonorum suorum, 
quae instrumento certo designantur, titulos, invectus est recentius 
missionis titulus, quo ordinantur qui se sacris missionibus vacatu- 
ros jurati affirmant: 5 nec enim alias licet eos ordinare, quum non 
teneantur vi obedientiae promissionis ad missiones amplectendas, 

(1) Ex Bulla Benedicti XIV. Impositi nobis. 

(2) Cone. Trid. cap. xii. (3) Cap. vii. de elect . 

(4) Extrav. Pii II. “ Cum ex sacrorum.” 

(5) Cone. Trid. Sess. xxi. cap. ii. de Reform. 

(6) Cone. Balt. iii. decr. L 

ideoque subsidio vitae, quod inde derivandum foret, carere facile 
possent. Qui fingunt titulum ut ordinentur, ecclesiasticas poenas 
coutrahunt. 1 Episcopo qui sacerdotem absque titulo ordinat, in 
poenam injungitur, ut ei necessaria ad sustentationem suppeditet. 3 
Concilium autem Baltimorense Missionarios, etiam aegrotantes, a 
fidelibus quibus inservierunt sustentandos decrevit. 3 

§. Y. De ordinationis adjunctis. 

31. Dum ordinatio fit, ipse episcopus qui ordinat Missam cele- 
brare debet, quamvis valeat ordinatio, etiamsi presbyter Missam 
celebret, dummodo episcopus totum ritum essentialem ordinationis 
ipse peragat. Illicita igitur, quamvis valida, ejusmodi ordinatio 
foret. 4 Sed minores ordines dari possunt, quin Missa celebretur. 
Subdiaconatus cum minoribus ordinibus non est eodem die eidem 
tribuendus. 5 Nec duo ordines majores licet eodem die alicui con- 
ferre, absque speciali Pontificis dispensatione. 6 

32. Prima tonsura non est danda nisi confirmatis, et fidei rudi- 
menta edoctis, quos verosimile est “ut Deo fidelem cultum praestent, 
hoc vitae genus elegisse.” 7 Qui tonsuram recipit absque animo 
mancipandi se divino cultui, videtur peccare venialiter, quum 
externae professioni mens non respondeat. Caeterum nulla lege 
tenetur ad ordines suscipiendos : nec videtur peccare, si re melius 
perpensa deinceps recedat, et uxorem ducat, liber enim manet 
donec sacrum ordinem susceperit. Equidem qui divinae vocationis 
conscius, ad saeculi amorem revertitur, magno se discrimini objicit ; 
quamvis non statim sit peccati mortalis damnandus ob propositum 
derelictum. Apud nos nemo potest tonsuram appetere saecularis 
judicii fugiendi fraude, quum nulla sint clericorum in foro civili 
privilegia: sed posset quis eam recipere animo in seminario 
manendi, ut studia coleret, deinceps ad saeculum reversurus ; quod 
fraudem et injustitiam gravem secum* ferret. 

33. “ Minores ordines iis qui saltem Latinam linguam intelligant, 
per temporum interstitia, nisi aliud episcopo magis videretur, confe- 

(1) Const Urbani VIII. Secretis . (2) Cap. iv. et xvi. de prsebend. 

(3) Cone. Balt. iit decr. ii. 

(4) 8. C. Gen. habita an. 1715, coram Clemente XI. et Cong. 5 Feb. 1722. 

(5) Ben. XIV. de Syn. 1. vii. c. lxiii. n. 5. 

(6 ) Cap. Littera, de temp. ordin. (7) Cone. Trid. Sess. xxiii.cap. iv. 

rantur ... Si vero non nisi post annum a susceptione postremi 
gradus minorum ordinum ad sacros ordines promoveantur, nisi ne- 
cessitas, aut Ecclesiae utilitas, judicio episcopi, aliud exposcat. . . . 
Promoti ad sacrum subdiaconatus ordinem, si per annum saltem in 
eo non sint versati, ad altiorem gradum, nisi aliud episcopo videa- 
tur, ascendere non permittantur.” . . . “ Ad Presbyteratus ordinem 
assumuntur ... qui .. in diaconatu ad minus annum integrum, nisi 
ob Ecclesiae utilitatem, ac necessitatem, aliud episcopo videretur, 
ministraverint.” 1 Haec de ordinum interstitiis statuit concilium 
Tridentinum, judicio episcoporum ea permittens. Minores ordines 
dantur iis qui bonum testimonium a parocho et magistro scholae in 
qua educantur habent. 

34. Eorum qui ad sacros ordines sunt assumendi nomina sunt in 
ecclesia recitanda, quod solet fieri ter diebus dominicis, vel festis, ante 
ordinationem, ut de eorum natalibus, aetate, moribus, et vita constet. 2 
Mos hic apud nos non obtinet. 

35. Ordines majores nonnisi quatuor anni temporibus, et Sabbato 
ad Sitientes , et Sabbato Sancto conferendi sunt: ordines minores 
qualibet die Dominica, et festo duplici, de praecepto tamen. 3 Sed 
episcopis foederatarum provinciarum indulgetur ut ordines conferant 
extra tempora: quapropter videtur licere eos conferre quolibet die, 
pro aequo episcopi arbitrio. Episcopatus nonnisi in festis Aposto- 
lorum, vel die Dominica, conferendus est. 

36. Si episcopus ordines collaturus protestetur se non habere 
intentionem ordinandi irregulares, excommunicatos, vel alio pacto 
indignos, ex ejus intentione repetendum esse utrum vere sint ordinati, 
docet Benedictus XIV. 4 et S. Congregatio saepius ita determinasse 
dicitur ; sed hujusmodi protestatio, et intentionis determinatio omnino 
reprobandae sunt, nam dubios faciunt ordines, vel invalidos, cum 
magno fidelium detrimento. 

37. Qui duos sacros ordines eodem die suscipit, incurrit suspen- 
sionem ab eorum exercitio, et fit irregularis. 5 Qui in sabbato unum 
sacrum ordinem susciperet, et in Dominica, continuato jejunio 
ecclesiasticp, alterum, fictione juris eos eodem die suscipit, et incur- 
rit irregularitatem. 6 Id vero non intelligendum, quando habetur 

-* 

(1) Sess. xxiii. c. xi. et seq. (2) Cone. Trid. Sess. xxiii. cap. v. de Ref. 

(3) 8. Alph. 1. vi n. 794. (4) De Sacr. Miss. 8ect. ii. §. 70. 

(5) C. Innotuit, de eo qui furtive , et C. Litteras, ac C. Dilectus de temp.ord. 

(0) Litteras, sup. cit. 

facultas eos, interstitiis haud servatis, suscipiendi. Quando, absque 
hac dispensatione, ordines sacros quis suscipit continuatis diebus 
extra tempora, incurrit suspensionem ; non vero si temporibus 
statutis ordinetur, licet interstitia non servet : sed peccat graviter. 
“ Qui eadem die susciperet quatuor ordines minores una cum sub- 
diaconatu etiam peccaret graviter, ut habetur ex c. II. de eo qui 
furtive : ubi dicitur ; ‘ Quatuor minores ordines contulisti, quibus 
non contentus subdiaconatum etiam temerario ausu recepit.’ Man- 
damus quatenus eum in minoribus duntaxat celebrare permittas.” 1 
Sed si alicubi esset consuetudo subdiaconatum eodem die quo ordines 
minores, conferendi, eam sustineri posse censet S. Alphonsus. 
Suspensio non incurritur a subdiacono sic ordinato, sed absque 
dispensatione nequit ad ordines alios promoveri. 

38. De coelibatu a sacris ministris servando alibi egimus. Con- 
jugio ligatus nequit hanc obligationem assumere, sine licentia uxoris, 
quae etiam ad primam tonsuram requiritur. 2 Irregularis fit qui 
absque ea, vel divortio legitimo, ordinatur, etiamsi matrimonium non 
fuerit consummatum. Uxor debet castitatem vovere, ut liceat marito 
ordines sacros suscipere : 3 sed non videtur teneri ad religionem 
profitendam, nisi Vir ad episcopatum assumatur, 4 vel ipse religionem 
ingrediatur. Uxori seni indulgetur ut maneat in saeculo, castitatem 
tamen promittenti. 5 Post viri mortem vetatur mulieri nubere, sed 
nuptiae valent. 

(1) Apud S. Alph. i. vi. n. 797. 

(2) C. ult de temp % ord. in 6. et in Eztrav. Antiquas, de voto . 

(3) C. Conjugatus, de convers. conjug. 

(4) C. Sane 6. de conv. conjug. 

(5) C. cum sis. 4. eod. tit. 

TRACTATUS XXII. 


DE MATRIMONIO. 


CAPUT I. 

DE SPONSALIBUS. 

§. I. Qu-e SINT SPONSALIA. 

1. Sponsalia sunt promissio mutua et legitima matrimonii, seu 
uti jus habet civile : “ Sponsalia sunt mentio et repromissio nuptia- 
rum futurarum.” 1 Ut valeant, verus consensus requiritur, scilicet 
animus se obligandi per verba, vel alia signa externa, indicatus et 
acceptatus. Qui nullum animi serium propositum praeseferentes, 
dicunt se inituros matrimonium, plane non contrahunt sponsalia, 
quia verus consensus omnino deest. Si alteruter fingat se consentire, 
altero vere consentiente, nulla sunt sponsalia ; injuria autem, si qua 
inde orta sit, reparanda est : “ Tenetur quidem,” inquit S. Alphon- 
sus, “postea ratione deceptionis damna resarcire: sed non tenetur 
ratione promissionis verum consensum ponere, et matrimonium 
contrahere. Secus vero dicendum si intervenerit defloratio, quia 
tunc deflorans omnino tenetur ad matrimonium, cum non possit tunc 
alia via sat aequivalenter damnum resarcire.” 2 Quoties ex adjunctis 
fictio facile conjicitur et detegitur, vis nulla sponsalibus inest, licet 
alter reapse non suspicetur fraudem. Qui igitur opibus abundans, 

(1) Leg. i. §. de sponmi (2) L. vi. n. 833. 

et genere, vel munere insignis, ancillae promittit se eam ducturum, si 
ipsi morem gerat, non censetur sponsalia contrahere ; nam fictio se 
prodit, adeo ut ipsa sibi imputare debeat errorem. 

2. Sponsalia exigunt eam animi deliberationem quae ad gravem 
contrahendam obligationem requiritur : nec enim leviter, et re haud 
perpensa, tantum assumendum est onus. Hinc qui inter ludendum 
interrogati promittunt se matrimonium inituros, non censentur spon- 
salia contrahere, licet ex animo promittant, sed re parum perpensa : 
attamen necesse non est ut per magnum temporis spatium deliberatio 
fiat, vel ut oneris assumendi gravitas judicio maturo et aequo libretur. 

3. Verbis plerumque fiunt sponsalia; sed et nutibus valent. 
Quando dubitatur utrum verba vel signa vim sponsalium habeant, 
communis loquendi et agendi ratio spectanda est, sed et pollicentium 
animus : quod si dubitatio tolli nequeat, videtur favendum libertati, 
obligatio enim contrahendi matrimonii onus est haud temere impo- 
nendum, et libertas matrimonii, quatenus liceat, servanda est. 

4. Mutua promissio requiritur; sponsalia enim pactum duorum 
est de futuro matrimonio. Si vir promittat se ducturum puellam, 
dummodo ipsa det sui corporis usum, conditione impleta absque 
mutua promissione, sponsalia non sunt, sed mera promissio. Si 
promittat etiam juratus, ipsaque renuat promissione se adstringere, 
ipse solutus promissione habetur, nec enim promissio nisi acceptata, 
obligat. 

5. Uterque debet esse idoneus matrimonio, adeo ut nihil impediat 
illud suo tempore contrahi: nam promissio de re impossibili, vel 
illicita vim non habet. Hinc promissiones etiam juratae sponsalium 
instar habendae non sunt, si alteruter sit jam ligatus matrimonii 
vinculo, vel si sit impotens ; vel si canones obstent. Qui jam votum 
emisit simplex ingrediendi religionem, vel suscipiendi ordines sacros, 
nequit sponsalia contrahere : si igitur alteri illuserit, debet, quatenus 
possit, satisfacere. Promissiones inter sanguine junctos, vel alias 
lege impeditos, non sunt sponsalia: quod si apponatur conditio 
dispensationis impetrandae, et si dispensatio facile detur, pluribus 
videntur eam habere vim : sed verius ea carent, quum lex adhuc 
obstet: obligant tamen ad quaerendam dispensationem, si consueverit 
concedi : qua impetrata vim statim obtinent. Ab iis igitur non est 
temere recedendum, praesertim cum damno alterius. Promissiones 
factae haereticis de nuptiis cum iis ineundis non sunt sponsalia, quum 
sint de re illicita, et cum perversionis suae et prolis periculo con- 


Digitized by v^ooQle 


DE SPONSALIBUS. 


285 


juncta: caeterum cavendum ne fama) alterius inferatur injuria, fidem 
datam temere fallendo, ideoque standum est promissis, cautela neces- 
saria adhibita ut prolis educationi catholicae provideatur. 

6. Ut liceant sponsalia, debent inter eos fieri inter quos nuptiae 
conciliari queunt absque gravi familiarum discordia et incommodo: 
nemini enim licet se obligare ad id quod in plurimorum vergat dam- 
num. In hac quidem regione, ubi nulla agnoscitur prosapia nobilis, 
omnes censentur eodem gradu : quamvis revera plurimum inter se 
distinguantur vel genere, vel divitiis, vel munere publico. Condi- 
tionum diversitate neglecta plerumque licebit sponsalia implere ; 
nam parentum et propinquorum objectiones ex vitae conditione de- 
sumptae non debent facile vim obtinere contra jus certum ex spon- 
salibus ortum : attamen nonnumquam rescindenda erunt. Quod si 
extorserit quis copulam a puella honesta, sponsalibus cum ea initis, 
tenetur eam ducere, licet aliquatenus sit inferior, dummodo non sit 
humillimae conditionis, quae familiae afferret dedecus : “ Casu quo 
sponsus vi promissionis copulam extorserit a virgine, vel a femina 
honesta, tunc omnino tenetur eam ducere : quia proditio virginitatis, 
aut bonae famae est res pretio inaestimabilis, quae praevalet, aut saltem 
aequivalet excessui disparitatis sponsi.” 1 

7. Utrum alteruter occultos defectus alteri detegere teneatur, dum 
ineuntur sponsalia, vel ante nuptias, quaeritur. Constat defectus qui 
perniciem afferunt esse manifestandos, vel a nuptiis absistendum 
esse : nam nemini licet cum altero inscio contrahere in ejus detri- 
mentum. Hinc qui morbo venereo, vel alio contagioso, vel lepra 
laborat, nequit sponsalia contrahere, nisi in animo habeat nuptias 
haud inire antequam eo liberetur, vel altero monito, et consentiente. 
Si defectus minus noceant, non tenetur quis ad eos manifestandos ; 
nec enim sic fert consuetudo, et nimis grave foret eos detegere, prae- 
sertim cum sui probro et infamia. Qui epilepsim patitur, vix tenetur 
ad eam declarandam ante nuptias. Quae puella vitiata est, non tene- 
tur suum fateri delictum. Quod si interrogata illud neget, plures 
eam habent excusatam, eo quod responsum intelligendum sit de 
delicto quod fateri teneatur. Nequit tamen alteri nubere quae jam 
ab alio est gravida, quia injuria ei fieret alienam prolem nutrituro. 
Quae filium alteri jam peperit, non tenetur illud fateri : sed nec debet 
temere se discordiae, jurgiisque domesticis objicere, si verosimile sit 

(1) 8. Alph. 1. vi. n. 851. 

illud alio pacto notum fore. Caeterum adeo grave est suam mani- 
festare infamiam, vel perpetui abstinere a nuptiis, ut plures excu- 
sent puellam nubentem, etsi timeat quod olim ei contigerat deinceps 
marito notum futurum. 1 

8. Error circa personam, vel qualitatem quae in personam redun- 
dat, vim sponsalibus tollit, sicut et matrimonio : oportet enim ut duo 
consentiant ad se invicem excipiendos, quocum agatur perspectum 
habentes. Quod si alter alterum deceperit in iis quae dotes quas- 
dam et commoda respiciunt, non ideo tollitur vis contractui, quam- 
vis jus habeat deceptus postulare ejus rescissionem, injuria quippe 
ei facta est. In foro conscientiae a pluribus habetur liber ab omni 
sponsalium vinculo, etiam absque judicis ecclesiastici sententia, 
quando error suus fuit invincibilis, et alter dolum adhibuit: vel 
si tertius quidam, altero etiam ignorante, eum in errorem tradux- 
erit. 

9. Metus levis non obstat sponsalium valori; sed cui injuria 
incussus est, jus habet ad eorum rescissionem petendam, “ quia cum 
metus dederit causam contractui, ita ut aliks initus non fuisset, incu- 
dens metum tenetur contractum rescindere.” 8 Metus gravis injuste 
incussus sponsalia facit irrita ; nam libertas eadem exigitur in spon- 
sione ac in execudone, et matrimonium ex metu hujusmodi nullum 
est. Qui propinquis puellae vim mortem que minantibus, sponsalia 
cum ea facit, non iis tenetur, quum mords minae injustae sint, 
etiamsi eam corruperit consentientem: secus si minati sint eum 
coram tribunali traducere plectendum, est enim metus justus. 

10. Jure canonico septennii aetas*ad valorem sponsalium requiri- 
tur : 3 quod consonat juri civili. 4 Ea aetate aliquando fiunt eorum 
nomine a parentibus, quorum voluntas eorum habetur, donec ad 
pubertatem pervenientes contradixerint “Ex sponsalibus quae 
parentes pro filiis puberibus, vel impuberibus, plerumque contra- 
hunt, ipsi filii, si expresse consenserint, vel tacite, ut si praesentes 
fuerint, nec contradixerint, obligantur.” 5 Si contraxerint parentes, 
filiis insciis et ignaris, non valent sponsalia, nisi hi rata ea habeant 
vel tacite, vel expresse. “ Filio-familias dissentiente, sponsalia 
nomine ejus fieri non possunt.” 0 Sic et licet puberi rescindere 

(1) S. Alph. 1. vi. n. 865. 

(3) O. iv. et. v. de despons.impub . 

(5) Cap. un. §. i. fin. de desp, impub. 


(2) Ibidem, n. 844. 

(4) L. xiv. D. de sponsalibus. 
(6) Leg. 13. §. de sponsalibus . 

sponsalia suo nomine et consensu facta ante pubertatem. 1 Frater 
vel soror nequit suo consensu ligare sororem vel fratrem adstantem : 
nam jus id speciale de parentibus statuit. 

11. Qui puberes facti sunt, suo veluti jure sponsalia contrahunt: 
attamen obsequium parentibus debitum exigit ut eorum voluntas et 
consensus exquiratur. Constat quidem ex Scripturis eos in matri- 
moniis conciliandis praecipuas semper egisse partes : quod et com- 
mendant plurimae utilitates : sed et lex civilis, qua regimur, vetat ne 
nuptiae ineantur a minoribus aetate, absque parentum venia : quo 
pacto et sponsalia vetita videntur. Salva tamen parentibus reveren- 
tia, filiorum libertas tum in eligendo matrimonio, vel coelibatu, pro 
lubito, tum in conjuge seligenda, vindicanda est : “ pater,” inquit S. 
Thomas, “ non potest cogere filium ad matrimonium per praecep- 
tum, sed potest eum inducere ex rationabili causa; et tunc sicut se 
habet filius ad causam illam, ita se habet ad praeceptum patris ; at si 
illa causa cogat de necessitate, vel de honestate, et praeceptum simili- 
ter cogat; alias non.” 2 Plerumque fiunt sponsalia parentibus 
insciis, quorum jura graviter infringi, pro moribus nostris, vix dici 
possunt, ideoque a gravi peccato, quamvis haud ab omni culpa, ex- 
cusantur spondentes, si nihil aliunde occurrat reprehendendum. 

12. Sponsalia ineuntur aliquando inter absentes, per litteras, vel 
per procuratorem, nam “constat et absenti absentem desponderi 
posse.” 3 Si sponsalibus conditio apposita fuerit, ante eam imple- 
tam impedimentum non pariunt: 1 sed expectandus est rei eventus. 
Sic quae spopondit se nupturara viro, si intra biennium advenerit, 
debet totum illud temporis spatium expectare ejus adventum : sed si 
interim fratri ejus nupserit, valet matrimonium. Si mittantur dona 
mutua, praecipue annulus, et acceptetur, videntur fieri sponsalia: 
sed utriusque animus clare significari debet. 

13. Sponsalia aliquando fiunt publice coram parocho et testibus ; 
sed nulla hujusmodi solemnitas exigitur ut valeant, nam “sufficit 
nudus consensus ad constituenda sponsalia :’ 5 et nihil innovavit hac 
in re concilium Tridentinum. Caeterum quae leviter et temere fiunt 
promissiones, non sunt sponsalium instar habendae ; sed de seria 
voluntate se utrinque obligandi constare debet, ut iis tanta inesse 
vis agnoscatur. 

(1) C. viii. de desp. imp. (2) In iv. dist. xxix. qu. i. art. iv. 

(3) Leg. iv. de Sponsat. (4) C. unie, de Sponsat, in 6. 

(5) Leg. iv. de Sponsat. 

14. Ex sponsalibus oritur gravis obligatio contrahendi suo tem- 
pore matrimonii : quapropter “hi qui de matrimonio contrahendo 
pure et sine omni conditione fidem dederunt, commonendi sunt, et 
modis omnibus inducendi, ut praestitam fidem observent/’ 1 Ita docet 
Innocentius III. Peccant igitur qui temere resiliunt, fidem enim 
fallunt in re gravissima, qusB et famae discrimen alteri plerumque 
affert. Penes episcopum est censuris cogere sponsos ad fidem ser- 
vandam: et si tempus ab ipsis definitum non fuerit, illud statuere, 
intra quod nuptiae celebrentur : quod si renuat alteruter, raro expedit 
auctoritatem adhibere. “ Cum libera debeant esse matrimonia/ 9 
inquit Lucius III. de muliere renuente implere promissionem, “ mo- 
nenda est potius quam cogenda, cum coactiones difficiles soleant 
exitus frequenter habece.” 2 

15. Oritur etiam ex sponsalibus impedimentum dictum publicae 
honestatis, quo fit ut non possit iniri matrimonium cum consanguinea 
in primo gradu : sed de eo erit deinceps locus dicendi. 

16. Ex sponsalibus jus quoddam inchoatum habetur ad usum 
corporis sponsi : quod quidem nequit ullatenus exerceri, quum id 
non liceat nisi matrimonio conjunctis. Negari vix potest tantam 
necessitudinem cohonestare quae amoris indicia, pro more patriae, 
dantur, oscula scilicet et amplexus leviores, dummodo absit libido, et 
pollutionis periculum, quod vix abesse, nisi haec raptim fiant et 
leviter, fatemur. Equidem in re adeo lubrica facile quis labitur, 
ideoque verba S. Alphonsi, qui vix quid hujusmodi permittit, 
lectorum oculis subjicienda duximus. Quum Sanchesii aliorumque 
retulisset sententiam, excusantium a mortali oscula et tactus pudicos 
inter sponsos, vel etiam a veniali, si adsit justa causa : v : g: osten- 
dendi amorem, captandi benevolentiam, effugiendi inurbanitatem, 
vel servandi morem patriae;” subjunxit: “Secunda sententia longe 
probabilior et omnino sequenda . . . docet tales actus prohibitos esse 
sponsis eodem modo quo vetantur omnino solutis. Katio, quia 
sponsus ratione sponsalium nullum acquirit jus ad corpus sponsae ; 
et si forte aliquale jus acquirit per sponsalia, quia tamen non 
adhuc est perfecte dominus rei, non potest re illa uti, ne im- 
perfecte quidem ; sicut ille cui promissa est venditio vineae, nequit 
illa uti, ne imperfecte quidem, donec vinea de facto ei vendatur 
et tradatur. Praeterea, cum sponsis non liOeat copula, nec 
licent tales actus, qui tantum ad copulam sunt ordinati. Con- 

(1) Cap.ii. de Sponsal. (2) Cap. xvii. de Sponsalibus . 


Digitized by 


Google 



DE SPONSALIBUS. 


289 


cedunt tamen Groix et Viva, cum aliis auctoribus ab ipsis adductis, 
quod oscula et amplexus juxta morem patriae aliquando sponsis 
permitti possunt ; sed non aliter quam solutis permittuntur. Et hoc 
est probabile, modo tales actus non sint pressi per aliquod tempus 
protracti; ut bene advertit Roncaglia, qui, etiam eos admittit ad 
benevolentiae demonstrationem: sed ego non admitterem, nisi ubi 
vigeret talis usus.” 1 

§. II. De sponsalium solutione. 

17. Solvuntur sponsalia mutuo consensu , 2 quamvis fides jam 
praestita temere revocanda non sit. Sed impuberes nequeunt ante 
pubertatem ea scindere : 3 potest tamen alteruter pubes jam factus, 
etiam altero invito, consensum retrahere, quum ob aetatem teneram 
parum firma sint : dummodo copula non intervenerit. 4 Licet fuerint 
juramento firmata solvi possunt : quia sequitur naturam contractus 
cui adnectitur. 

18. Matrimonio post inito cum alia sponsalia solvuntur ; 5 quam- 

vis enim fidem violando peccet sponsus, contractus vis non tollitur, 
resque data alteri non potest retrahi ob promissionem alteri prius 
factam : sicut si merx tradatur emptori, valet contractus, licet alteri 
prius fuerit promissa. Hinc sponsalia de futuro, etiam jurata, 
amittunt vim, matrimonio contracto: sed sponsalia posteriora de 
futuro matrimonio, omni carent vi, praecedentibus aliis sponsalibus 
hujusmodi, nam illicita est promissio fei alteri jam promissa. Hinc 
Innocentius III. respondit episcopo cuidam : “ Si forte per verba de 
futuro sponsalia cura utraque contraxit, juramentum primum, sicut 
licite factum est, ipsum servare compellas : de secundo ei poeniten- 
tiam injuncturus.” 6 Quod si copula cum secunda conscia prioris 
vinculi intervenerit, adhuc manet vis priorum sponsalium ; si haec 
illud ignoraverit, plures ei favent: sed communius et probabilius 
theologi dicunt adhuc cum priori contrahendum necessario. Ple- 
rumque volenti secundam, cum qua rem habuit, ducere, vix obex 
praebendus est, quum alio pacto injuria haud reparetur, et sponsa 

(1) L. vi. n. 854. (2) Cap. ii. de Sponsat. 

(3) C. vii. de despons. impuberum . (4) C. viii. ibidem. 

(5) C. xxxi. de sponsalibus . (6) C. xxii. ibidem. 

Vol. III.— 26 

prior censeri possit jus suum remittere, nisi et ipsa fama periclite- 
tur. Praeterea de vi sponsalium priorum poterit dubitari, quum iis 
parum tribuat qui ea fecit. Quod si de iis constet, et ipsa suum jus 
nolit remittere, poterit eum maritum sibi vindicare. 

19. Soluto matrimonio conjugis morte, sponsalium priorum vis 
non reviviscit, juxta plerosque, “ in perpetuum enim sublata obligatio 
restitui non potest:” 1 sed contra sentit S. Alphonsus. 2 Hinc qui 
neglectis quae fecit sponsalibus, uxorem duxit, ea mortua tenetur, 
juxta eum, ad implenda sponsalia, si puella adhuc innupta maneat, 
nam suspensa, haud extincta, ea censet : alii tamen negant eum 
teneri. 

20. Superveniente impedimento dirimente matrimonium, sol- 
vuntur sponsalia; nec enim amplius impleri possunt. Sic qui 
sponsae sororem vitiat, nequit alterutram ducere, nam obstat impedi- 
mentum in primo gradu ex copula illicita, ne sponsalia impleat: 3 
obstant sponsalia ne vitiatam ducat. Tenetur tamen reus dispensa- 
tionem quaerere, ad reparandum jus alterius laesum, nisi ipsa eum 
liberum faciat. Qui posuit impedimentum, non potest commodum 
ex sua iniquitate reportare, ideoque non fit liber a sponsalium, 
obligatione : sed innocenti statim licet resilire, quando de impedi- 
mento culpa alterius inducto constat, etiam fama communi, quae fide 
sit digna. 

21. Discessus sponsi in terram longinquam , altera inconsulta, 
est justa causa solvendi sponsalia: 4 nam cedere censetur juri suo qui 
ita discedit. Si in terram propinquam profectus sit, animo redeundi, 
non solvuntur: sed monendus est, et certum praefigendum tempus, 
intra quod redeat ; sponsalibus alioquin solvendis in alterius utili- 
tatem. 

22. Mora diuturna implendi sponsalia est justa causa alteri ea 
solvendi, nam aequum non est, ut alter habeatur ligatus, dum alter 
sua culpa differt. Hinc qui levi ex causa differt, suo cadit jure, 
quamvis ipse non possit, altero invito, resilire. Sic sponsae licet 
nuptias cum alio inire, si sponsus nimis differat matrimonium: 5 nam 
“ in omnibus obligationibus in quibus dies non ponitur, praesenti die 
debetur.” 6 Non ita si dilatio, etiam diuturna, contingat necessaria 

(1) Leg. xcviii. de solutionibus . (2) L. vi. n. 875. 

(3) C. ii. de eo qui cognovit (4) Cap. v. de sponsalibus . 

(5) L. v. c. de sponsalibus . (6) L. In omnibus ff. de Reg . Jur, 

ex causa i 1 quamvis, si ponatur terminus ad finiendam obligationem, 
eo elapso, desinat. 

23. Fornicatio sponsae est causa legitima sponsalia solvendi, licet 
fuerint juramento firmata, “quia in illo juramento talis debet conditio 
subintelligi, si videlicet illa contra regulam desponsationis non 
venerit.” 2 Ipsa fornicatio injustitiae speciem induere nonnemini 
visa est : sed id non probatur, nam jus sponsi non est perfectum 
ante nuptias. Praecedens fornicatio quae jam innotuerat sponso, 
nequit esse ratio cur solvantur sponsalia, 3 nisi forsan deinceps fama 
divulgata fuerit : secus si post ea inita innotuerit : 4 non enim cense? 
tur spondere nisi ejus virtute integra confisus. Licet etiam sponso 
resilire, si sponsa ita se gerat ut dubiam faciat fidem de ejus virtute, 
se ab aliis impudice tangi sinens, vel alias minus cante agendo. 
Utrum autem liceat sponsae resilire ob sponsi fornicationem inquiri- 
tur. Communiter dicunt non licere ob fornicationem quae praecessit, 
nisi prolem ex alia habuerit, vel nisi noscatur huic vitio deditus, ita 
ut cum pluribus consueverit. Quod si post sponsalia fornicetur, 
plerique dicunt non licere resilire, quum sponsi fornicatio ex com- 
muni hominum estimatione non inferat dedecus sponsae. Caeterum 
si cum meretricibus versatus morbum inde contraxerit, erit utique 
causa resiliendi. Si uterque fornicetur, sponso licet resilire, non 
item sponsae, quia turpior est hujus quam illius fornicatio, et non 
datur idcirco injuriae compensatio. Si comperiat sponsa sponsum 
esse in aliam proclivem, et cum ea consuescere, erit causa rescin- 
dendi sponsalia ; nec enim fidem sibi servandam potest sperare. 

24. Professio alterutrius in religione approbata solvit sponsalia, 
nam quum liceat ingredi religionem etiam post matrimonium con- 
tractum, non consummatum, sponsalibus intelligitur conditio inesse, 
nisi ingressus fuero religionem . Licet idcirco perfectionis studio 
hunc amplecti statum: sed qui ingreditur religionem, non liberatur 
promissione nubendi, nisi votis emissis ; ideoque si iterum egredia- 
tur, tenebitur ad sponsalia implenda, si alter ita velit. Ipso ingressu 
alterius in religionem, qui manet in saeculo liber est, nec ad expec- 
tandum donec tyrocinium fiat, tenetur, alter enim suo juri renuntiasse 
censendus est. ‘ 

25. Ordinis sacri susceptione solvuntur sponsalia, quippe qu» 

(1) L. xvii. D. de spons . (2) Cap. xxv. de jurejurando, 

(3) Ibidem. (4) L. v. c. de sponsalibus . 

jam nequeunt impleri. Utrum autem liceat hunc ponere obicem 
disceptatur: sed quoties nulla sponsae injuria illata est, nullumque 
famae detrimentum imminet, videtur licere divino se mancipare 
cultui, quum haec conditio promissioni haud repugnet. E contra si 
damnum sponsae injuste illatum sit, quod nonnisi nuptiis initis queat 
reparari, non licet ordines sacros suscipere, fide sponsalium neglecta. 
Voto ordines suscipiendi, vel servandi castitatem solvi sponsalia, 
quoad voventeln, tenent plures, si fuerit bona fide emissum : sed 
cavendum ne fiat cum alterius injuria. Si eam deinceps cognoverit, 
debet omnino matrimonium inire, ad reparandam injuriam, dispen- 
satione a voto prius impetrata. 

26. Quaslibet notabilis mutatio potest esse causa justa sponsalia 
rescindendi, scilicet quoties prudenter judicatur consensum ad eam 
rerum conditionem non extendi. Sic de sponsalibus etiam juratis 
decisum est ab Innocentio III.: •* Si post hujusmodi juramentum 
mulier fieret non solum leprosa, sed etiajn paralytica, vel oculos, vel 
nasum amitteret, vel quicquam ei turpius eveniret, nunquid vir tene- 
retur eam ducere in uxorem.” 1 Idem dicendum videtur de pauper- 
tate, infamia, familiarum inimicitiis, sponsae etiam invitae ab alio 
violatione, lapsu sponsi in haeresim, morum corruptione, vel alia 
gravissima rerum mutatione. Quae spopondit se nupturam homini 
sobrietatis et aliarum virtutum laude insigni, non tenetur ad implen- 
dam promissionem, ipso jam potui nimio et vitiis aliis indulgente. 
Sic et quae latebant vitia, si detegantur, vel dotum, quae falso jacta- 
bantur, absentia, causam resiliendi praebent. Si sponsa reperiatur 
fuisse jam vitiata, nequit sponsalium impletionem urgere : si spon- 
sus fraudes patrasse detegatur, non potest sponsam sibi vindicare. 
Si divitem nobilemve se falso jactaverit, nullum jus ex sponsalibus, 
quae mendaciis ejus nitebantur, poterit comparare. Quod si alter- 
utrius mutatio contingat, divitiis vel honoribus subito acquisitis, esse 
poterit causa cur sponsalia rescindantur, quando scilicet videri pos- 
set ad gradum altiorem evectus. Familiarum etiam dissidia post 
sponsalia orta poterunt praebere occasionem ea rescindendi. 

27. Plerumque praesulis auctoritas imploranda est, quando de 
sponsalibus publice initis solvendis agitur, ne offensio fidelibus 
nascatur: imo et implorari poterit a parentibus ad impediendas 
nuptias ex quibus grave dedecus familiae oriturum sit. Apud nos 

(1) Cap. xxv. de jurejurando. 

sponsalia nunquam contrahuntnr ritu aliquo solemni, sed solo con- 
sensu spondentium, parentibus nonnunquam testibus. Haec ut 
solvantur, solo partium consensu, vel causa gravi opus est ; quamvis 
expediat sacerdotis judicium expetere, si praesulem adeundi non sit 
copia. In sacro tribunali res plerumque judicatur. 


26 * 

CAPUT II. 

DE NATURA MATRIMONII. 

§. I. De consensu. 

28. Matrimonium, tamquam contractus, est duorum pactum quo 
sibi invicem tradunt perpetuo potestatem in sua corpora in genera- 
tionis actum : vinculum seu status matrimonii est “ maris et foeminae 
conjunctio individuam vitae consuetudinem retinens.” 1 Sacramentum 
matrimonii est ipse contractus inter baptizatos initus. Signum est 
conjunctionis Christi cum Ecclesia, gratiamque, qua anima Deo 
conjungitur, auget, specialiaque impertitur auxilia, quibus sancte se 
gerant conjuges. Legitimum dicitur matrimonium, quandocumque 
lex Dei, vel Ecclesiae non obstat contractus valori : sic qui baptismum 
non susceperunt, quales sunt ex Amicorum seu Quakerorum secta, 
legitimum inter se foedus conjugii ineunt. Ratum matrimonium est 
inter baptizatos, nullo obice objecto, quale Catholicorum, vel etiam 
haereticorum, nullo impedimento laborantium, dicitur, antequam 
conjuges coierint. Consummatum dicitur post copulam. Ipsos 
contrahentes esse sacramenti hujus ministros alias docuimus; 3 juxta 
sententiam communem quam S. Alphonsus probat. 3 Sacerdotis 
ministerium ad solemnitatem pertinet: forma vero sum verba, vel 
nutus, vel alia consensus indicia. Materia remota ipsa sunt cor- 
pora, quae in usum conjugii traduntur. Proxima est traditio juris in 
ea, quae fit dum consensus exprimitur. 

29. Contrahentes matrimonium debent esse in gratia, quum sit 
sacramentum vivorum, et ideo peccati mortalis rei sunt illud indigne 
suscipiendo : quamvis autem a plerisque habeantur ministri sacra- 
menti, ideoque peccare dicantur indigne ministrando sacramentum, et 
indigno, probabiliter excusantur a novo reatu, qui praecipue adstringit 
ministrum specialiter ad id muneris consecratum. Procurator alieno 
nomine contrahens, qui peccato inquinatus contractum init, haud 

(1) Cap. xi. de presumpt. 

(2) Theol. Dogm. tract. xvi. De Matrimonio, c. iii. vol. iv. 

(3) L. vi. n. 880. 

novo reatu tenetur, non enim suscipit, vel administrat sacramentum 
quod contrahentium est. 

30. Consensus contrahentium imprimis necessarius est ut sit matri- 
monium, qui quidem debet esse verus et internus, mutuus, liber, ex 
animi deliberatione profectus, et per verba de praesenti enuntiatus. 
“Matrimonium,” inquit Innoc. III., “in veritate contrahitur per legiti- 
mum viri et mulieris consensum.” 1 Hinc si alteruter fingat se consen- 
tire, absque consentiendi consilio, non perficitur matrimonium, licet 
coierint, uti olim decrevit Innocentius III. de homine qui mulierem 
deceperat, alieno nomine consensum enuntians, quin animo consen- 
tiret : “ Si res ita se habet, videlicet quod ille eam non proposuit 
ducere in uxorem, nec unquam consensit in praedictam personam, 
non debet ex illo facto conjugium judicari, cum in eo nec substantia 
conjugalis contractus, nec forma contrahendi conjugium valeat 
inveniri; quoniam ex altera parte dolus solummodo affuit; et defuit 
omnino consensus, sine quo caetera nequeunt foedus perficere conju- 
gale.” 2 Caeterum in foro externo consensus praesumitur quoties 
matrimonium publice initum sit, nec attenditur alterutrius negatio : 
tenetur etiam in conscientia deceptor reparare injuriam vere consen- 
tiendo, nisi gravissima excuset eum ratio, v: g: quod deceptio 
potuerit facile conjici vel quod mulier moribus sit levioribus, vel 
conditione vili. 

31. Consensus de praesenti esse debet, quapropter Gregorius IX. 
scripsit: “Si inter virum et mulierem legitimus consensus interve- 
niat de praesenti, ita quod unus alterum mutuo consensu verbis con- 
suetis expresso recipiat, utroque dicente : Ego te in meam accipio: 
et, ego te accipio in meum ; vel alia verba consensum exprimentia 
de praesenti, sive sit juramentum interpositum, sive non; non licet 
alteri ad alia vota transire.” 3 

32. Debet esse mutuus consensus, est enim duorum pactum ; 
ideoque qui consensum prius enuntiat, non tenetur matrimonii vin- 
culo, nisi mulier consensum etiam praestet. Debet simul dari, adeo 
ut prudenti judicio uterque eodem tempore consentire censeatur : 
sed si breve sit temporis intervallum, et alter pergat consentire 
animo, consensus alterius huic accedere et conjungi videtur : secus 
si consensus revocatus sit dum alter differret suum enuntiare. 

33. Liber consensus requiritur, nam contractus, praesertim de 

(1) Cap. xxv. de sponsalibus . (2) Ibidem, c. xxvi. 

(3) Cap. xxxi. de sponsalibus . et cap. iii. de sponsa duorum . 

individua vitae societate, propriae voluntatis electionem et libertatem 
exigit. Hinc metus gravis injuste incussus ejus valori obstat, 1 uti 
postea explicabitur fusius. 

34. Debet ex animi deliberatione consensus procedere, quatenus 
haec ad gravem obligationem contrahendam requiritur : caeterura 
valet consensus temere datus, dummodo natura contractus innotescat, 
et voluntas sua libertate utatur. Ebrius autem, qui sui compos non 
est, nequit necessarium praestare consensum : secus qui aliquatenus 
vacillat judicio, satis tamen habet perspectum quod aggreditur, et 
sua voluntate consentit. 

35. Externa consensus indicia, sive verbis, sive nutibus, exi- 
guntur, ut Ecclesia matrimonium agnoscat, quod ipso animi con- 
sensu constat: “sed necessaria sunt, quantum ad Ecclesiam, verba 
consensum exprimentia de praesenti. Nam surdi et muti possunt 
contrahere matrimonium per consensum mutuum sine verbis.” 2 Si 
puella verecundia praepedita non respondeat presbytero interroganti, 
utrum velit quendam in maritum habere, manus prensatio, vel 
capitis inclinatio sufficiet ad consensum exprimendum. 

36. In usum matrimonii tradunt sua corpora contrahentes ; atta- 
men necesse non est ut sibi proponant jure inde acquisito uti, quum 
dominio sibi invicem tradito contractus perficiatur. Hinc S. Joseph 
censetur vere conjux Virginis, quamvis huic propositum fuerit a viri 
consuetudine abstinere, uti liquet ex ejus dicto; “Quomodo fiet 
istud quoniam virum non cognosco?” 3 

37. Per procuratorem valide contrahitur matrimonium, habet 
enim contractus naturam. Procuratoria opera contrahi posse decla- 
ravit Bonifacius VIII. dummodo speciale detur mandatum ; nec enim 
valeret matrimonium ab alio contractum alterius nomine, qui gene- 
rale dedisset mandatum uxorem ei quaerendi : “ procurator non aliter 
censetur idoneus ad matrimonium contrahendum, quam si ad hoc 
mandatum habuerit speciale :” 4 sed nec valet, si procurator, absque 
speciali in id auctoritate, alium deputaverit, qui contrahat : vel si 
mandati leges praetergressus fuerit. 5 Quod si mandatum fuerit revo- 
catum ante contractum, nullum est matrimonium, quum desit con- 
sensus. “ Sane si procurator, antequam contraxerit, a domino fuerit 
revocatus, contractura postraodum matrimonium ab eodem (licet 

(1) Cap. xxviii. de sponsalibus. (2) Cap. xxv. de sponsalibus. 

(3) Luc. i. 34. (4) Cap. ult. de procurat, in 6. 

(5) L. Diligenter D. Mandati. 


Digitized by v^ooQle 



DE NATURA MATRIMONII. 


297 


tam ipse, quam ea cum qua contraxit, revocationem hujusmodi 
penitus ignorarent,) nullius momenti existit, cum illius consensus 
defecerit, sine quo firmitatem habere nequivit.” 1 Per litteras etiam 
contrahi valet matrimonium, quum contractus quilibet sic iniri pos- 
sit: sed non solet haec ratio contrahendi matrimonium usurpari, 
quum plurima habeat incommoda, et pericula : sed nec plerumque 
adhibentur procuratores, nisi inter magnos principes. 

38. Distinguit S. Alphonsus fines intrinsecos essentiales matri- 
monii a finibus intrinsecis accidentalibus, hosque a finibus extrinse- 
cis accidentalibus. “ Fines intrinseci essentiales sunt duo : traditio 
mutua cum obligatione reddendi debitum, et vinculum indissolubile. 
Fines intrinseci accidentales pariter sunt duo, procreatio prolis, et 
remedium concupiscentiae. Fines autem accidentales extrinseci 
plurimi esse possunt ut pax concilianda, voluptas captanda, etc.” 2 
Constat nullum esse posse matrimonium absque mutua illa obliga- 
tione et vinculo: sed haberi potest, licet quis non sibi proponat 
prolem gignere, senes enim nuptias solent inire. Qui matrimonium 
contrahit in remedium concupiscentiae, videtur plerisque venialiter 
peccare, eo quod finis proprius sit prolis procreatio ; sed aliis vide- 
tur ab omni culpa excusatus, Apostolus enim ait : “ propter fornica- 
tionem unusquisque uxorem suam habeat, et unaquaeque suum 
virum.” 3 Ideo autem patres videntur hunc finem culpae arguere, 
quia libidine agi conjuges supponunt: quod si huic repugnantes 
infirmitatis quaerant remedium, non videntur culpandi. Quando 
quis finem sibi proponit extrinsecum et accidentalem, excusari eum 
S. Alphonsus existimat, si finis per se sit honestus, v : g : pax 
familiarum, honoris earum conservatio: secus si finis sit mera 
voluptas, divitiarum cupiditas, ambitio. 

§. II. De conditionibus. 

39. Conditio apposita consensui eum suspendit, si de re futura 
contingenti agatur; v: g: si pater consenserit : 4 qua conditione non 
impleta, consensus irritus est: sic si vir mulieri nuptias polliceatur, 5 
dummodo pecuniam quamdam donet, non tenebitur, ipsa dare 

(1) Cap. ult de procur . in 6. (2) L. vi. n. 882. 

(3) 1 Cor. vii. 2. (4) Cap. v. de conditionibus. 

(5) Cap. iii. eodem tit . 

renuente : si verd de re praesenti vel praeterita, de qua dubitatur, con- 
ditio sit» consensum suspendit, donec de rei veritate constet: sic si 
puella ignoto homini dicat ; ‘ contraho tecum, si sis, uti affirmas, 
filius viri illius matrimonium valet, si reipsa sit qualem se exhibuit : 
secus non valebit. 

40. “ Si conditiones contra substantiam conjugii inserantur, puta 
si alter dicat alteri : ‘ Contraho tecum, si generationis prolem evites 
vel • donec inveniam aliam honore, vel facultatibus digniorem ;* aut 
* si pro quaestu adulterandam te tradas,’ matrimonialis contractus, 
quantumcumque sit favorabilis, caret effectu : licet aliae conditiones 
appositae in matrimonio, si turpes aut impossibiles fuerint, debeant, 
propter favorem ejus, pro non adjectis haberi.” 1 Ita decrevit Gre- 
gorius IX. Caeterum eorum qui coram sacerdote contrahunt, nulla 
adjecta conditione, voluntas non videtur colligenda ex pactis quae 
forsan inter se inierant, nisi ipsi omnino voluerint consensum ita 
definire. Hinc qui spOnsalia fecit, illa apposita conditione de vitan- 
da generatione, si more consueto consensum de praesenti praestet, 
matrimonium vere contrahere censendus est : multo magis constat 
de valore consensus simpliciter praestiti, licet contrahentes sibi pro- 
posuerint ad tempus vitare generationem. Sed iniqua sunt et 
scelesta quaecumque hujusmodi pacta. 

§. III. De parentum consensu. 

41. Parentum consensus necessarius non est ad valore m matri- 
monii filiorumfamilias, quamvis expetendus omnino sit. Equidem 
theologi plures “ excusant a culpa gravi filios matrimonium ineuntes 
invitis parentibus, quia .... per matrimonium quisque perpetuae 
obligatur servituti maxima secum afferenti onera, quae nisi ex 
omnino spontanea voluntate suscipiantur, difficillime perferri pote- 
runt.” 2 Quoties consensum denegant injuste, vel religionis odio, 
vel arbitrio suo abutentes, filiifamilias ex cusantur a culpa, sed 
obnoxios se praebent legibus, quae patriae potestati hac in re favent: 
quod si extra status , seu provinciae, limites se conferant ad nuptias 
contrahendas, vel alio pacto legum poenas evadere studeant, veritate 
illaesa, non videntur culpandi : secus si falso juramento, vel falsis 
testibus rem conficiendam curent. Magistri, artium similem habent, 

(1) Cap. vii. de condit. (2) S. Alph. 1. vi. n. 851. 

juxta leges, potestatem in matrimonia tyronum suorum, et alii omnes 
quibus instrumento alii sunt adscripti donec ad aetatem maturam 
pervenerint. 

42. Sacerdos suam praestans operam filiofamilias, cui pater injuste 
refragatur, vel tyroni, vel alii lege obligato, obnoxium se facit mulctae 
gravi, a qua immunis non habetur, licet deceptus fuerit a contrahenti- 
bus, vel testibus : sed eam solvere cogitur, quam deinceps actione 
civili in deceptorem poterit recuperare. 


§. IV. De vinculo. 

43. Docet Bonifacius VIII. quod “ matrimonii vinculum ab ipso 
Ecclesiae Conditore ipsum in paradiso, et in statu innocentiae institu- 
ente, unionem et indissolubilitatem acceperit.” 1 N aturae matrimonii 
congruit ut perpetuum sit vinculum, et unicum, quo pacto mutuus 
f ovetur amor, et proli consulitur. 

44. Polygamia, seu plurium uxorum consortium ab initio non fuit, 
sed, Lamecho auctore, inducta est, et postea Deo sanciente ob humani 
generis propagationem, praesertim veri populi electi, invaluit: 
Christi veri auctoritate sublata est, qui conjugium ad suam originem 
revocavit: “erunt duo in carne una.” 2 Optime animadvertit Inno- 
centius III. “ non dixit tres, vel plures, sed duo : nec dixit : adhaere- 
bit uxoribus, sed uxori.” 3 Sic etiam fert perpetua Ecclesiae traditio 
et consuetudo, quapropter concilium Tridentinum decrevit: “Si 
quis dixerit licere Christianis plures simul habere uxores, et hoc 
nulla lege divina esse prohibitum, anathema sit.” 4 Equidem recta 
filiorum institutio et pax domestica ex unitate conjugii plurimum 
pendent. Qui plures habent uxores, si ad fidem conversi»fuerint, 
primam retinere debent, reliquis dimissis : quod si noluerit fidem 
amplecti, pontificia datur dispensatio ut aliam quae fidem amplectitur 
seligat, priori postposita : quod fit eo quod Apostolus facit converso 
facultatem solvendi conjugium in infidelitate initum, si infidelis 
discedat, scilicet renuat vivere cum eo absque pietatis detrimento. 

45. Polyandria, seu plurium virorum consuetudo per se repugnat 
conjugio, quod quum ad humanum genus propagandum institutum 

(1) Cap. L de voto in 6. (2) Matt. xix. 5. 

(3) Cap. viii. de divort . (4) Sess. xxiv. cap. ii. 

sit, tollitur, dum eadem mulier cum pluribus viris consuevit, nam 
plurimorum semen admixtum sterile est. 

46. Matrimonium infidelium consummatum, utpote naturalis con- 
tractus, perpetuam habet vim. Valet autem hujusmodi contractus, 
si lex naturae non obstet ; nec enim quae lege Ecclesiae statuta sunt, 
homines baptismo haud imbutos spectant. Quod si alteruter ad fidem 
conversus, baptismum acceperit, solvi poterit matrimonium, si 
infidelis noluerit cum fideli conversari : “ si enim alter infidelium 
conjugum” inquit Innocentius III. “ ad fidem Catholicam converta- 
tur, altero vel nullo modo, vel non sine blasphemia divini nominis, 
vel ut eum pertrahat ad mortale peccatum, ei cohabitare volente, qui 
relinquitur ad secunda, si voluerit, vota transibit : et in hoc casu 
intelligimus quod ait Apostolus ; * si infidelis discedit, discedat : frater 
enim vel soror non est servituti subjectus in hujusmodi.’ ”* Si infide- 
lis nolit converti, quamvis consentiat habitare cum converso, multi 
theologi censent solvi adhuc posse matrimonium : quum periculum 
perversionis conjugis fidelis, vel prolis, vix absit. 2 Coitu post 
alterutrius conversionem nulla vis additur contractui, qui proinde 
solvi deinceps possit quocumque tempore, si infidelis nolit habitare 
absque contumelia Creatoris : sed utroque simul converso contractus 
naturalis vim obtinet firmam, et indissolubilem, absque ritu ullo, vel 
novo consensu, dummodo copula intercedat, quae indicium est con- 
sensus, ut contractus juxta Christi institutum valeat in perpetuum. 
Si consummatum non fuerit matrimonium post conversionem, censet 
S. Alphonsus Pontificem posse ex urgentissima causa dispensare. 3 

47. Interpellandus est infidelis conjux a converso, ut de voluntate 
constet, ex praecepto Gregorii XIII. et S. Pii V.: quod si infidelis 
detrectet, vel respondere prorsus negligat, converso licet ad novas 
nuptias transire. Si constet eum esse pertinacem, vel si in longin- 
quas abierit regiones, vel adiri nullatenus queat, nonnulli theologi 
censent conversum posse, interpellatione omissa, ad nova vota 
transire, saltem accedente pontificia dispensatione. 4 Non solvi- 
tur matrimonium infidelis dissensu, sed fidelis voluntate novas con- 
trahentis nuptias: quapropter nuptiae infidelis cum altero infideli 
initae, fideli adhuc caelibe, sunt irritae. 

48. In hac regione si contigerit quempiam ad fidem converti, qui 

(1) Cap. vii. de divortiis . 

(2) Vide Antoine tract de Matr, c. ii. qu. 8. et S. Alph. 1. vi. n. 967. 

(3) L. v. n. 966. (4) Ibidem, n. 967. 

non fuerit baptizatus, conjugio tamen cum altero haud baptizato 
junctus, omnis opera adhibenda erit ut consors retineatur, absque 
fidei et pietatis detrimento : nam libertate ad nova vota transeundi 
lex civilis frui vetat, nisi iis qui divortio separati sunt: quod si absit 
consors, et consensus ejus exquiri nequeat, quum domicilium ejus 
lateat, ab alio conjugio ineundo abstinere oportet, ne novae nuptiae 
offensionem pariant, et speciem bigamiae praeseferant. Si graves 
rationes suadeant eum e vivis discessisse, quum diutissime abfuerit, 
et nuntius nullus plurimos annos de eo advenerit, non videtur 
consors prohibendus nuptiis, nam alter nequit moneri, ideoque fidelis 
jure suo utitur, praesertim accedente mortis opinione verosimili. 
Quod si ad fidem converti contigerit qui ab haereticis baptizatus cum 
altera pariter baptizata nuptias inierat, nuptiae nullatenus solvi 
queunt, ratae quippe ac consummatae sunt. Si de consortis baptismo 
non constet, nec certum haberi queat testimonium, in eam propen- 
dere oportet sententiam de baptismo, et matrimonii valore, cui favent 
indicia et adjuncta: et si quid obstet valori, ex dispensatione supplen- 
dum. Equidem conjugium semel initum censendum est valere, 
quamdiu obex non se prodat : quod si bona fide aliae initae fuerint 
nuptiae, non sunt solvendae, donec de priori vinculo, re plene 
investigata, exploratum sit. 

49. Christi lege ea vis contractui matrimonii indita est, ut con- 
jugium baptizatorum semel consummatum nullo unquam casu solvi 
queat: “Quod Deus conjunxit, homo non separet:” 1 quod si opere 
completum non sit, non tantam habet vira ; nam Christi cum Ecclesia 
conjunctionem non exhibet. 3 Hinc baptizatorum conjugium ratum , 
quod scilicet initum est, sed non consummatum, solvitur professione 
religionis alterutrius conjugis, adeo ut alter valeat novas inire nuptias: 
“quia cum non fuissent una caro simul effecti, satis potest unus ad 
Deum transire, et alter in saeculo manere.” 3 Intra duos menses 
conjux cogitur ad Religionem transire, vel conjugi adhaerere: 4 sed 
quamdiu consummatum non fuerit matrimonium, libera manet 
facultas eligendi Religionem. Quae Scripturae testimonia matrimonii 
vim perpetuam declarant, illud re perfectum spectant: solvi posse 
idcirco a Summo Pontifice matrimonium ratum censent plurimi 
theologi, aliis negantibus. Re quidem vera plures Pontifices ea 

(1) Matt. xix. 6. (2) Cap. v. de Bigamis. 

(3) Cap. ii. de eonvers . eonjug. (4) Cap. vii eodem iit . 

potestate usi fuisse dicuntur, quando boni publici plurimum intererat 
ut proles nasceretur: “ Summus Pontifex,” inquit S. Alphonsus, 
44 tanquam Christi Vicarius, cui regimen Ecclesiae est commissum, 
bene potest cum justa causa dispensare in aliquibus quae sunt de 
jure divino, et humanos actus concernunt.” 1 

§. V. De dubio contractu. 

50. Ante adhibitam diligentiam ut veritas detegatur, nullatenus 
licet dubitanti de impedimento dirimente matrimonium contrahere, 
temere enim se objiceret periculo contractus irriti : sed re diligenter 
investigata plerisque videtur matrimonium iniri posse, si opinio juris 
ejusmodi sit quam theologi vulgo habent veluti probabilem, quod 
scilicet impedimentum non subsit : “ quando enim adest opinio 
probabilis de jure, quod non subsit impedimentum, tunc Ecclesia ex 
antiquissima consuetudine praesumitur contractum matrimonii appro- 
bare, et omne removere impedimentum, ut communiter dicunt 
praefati auctores cum aliis, et fuse probat Cardenas pluribus decisioni- 
bus Rotae Romanae, ac quibusdam declarationibus Urbani VIII.” 2 
sed in dubio seu positivo, seu negativo, de morte prioris conjugis, 
non licet ad secundas transire nuptias ; et si constet de impedi- 
mento, et dubitatio sit de dispensatione, impedimentum est ser- 
vandum : si constet de dispensatione, et dubius sit ejus valor, 
habenda est valida, quia praesumitur pro actus valore, in iis quae 
juris ecclesiastici sunt, et in quibus proinde Ecclesia supplere 
censetur; non ita in iis quae sunt juris divini, vel naturalis, quae 
potestatem Ecclesiae excedunt. 

51. Quando probabile est impedimentum de jure naturali, et 
probabilis e contra opinio illud non subsistere, plerumque non licet 
contrahere matrimonium, quia valor sacramenti periclitaretur, quum 
Ecclesia non possit impedimentum, si subsit, tollere. Sic si dubitetur 
utrum quoddam matrimonium verum fuerit, probabilibus utrinque 
pugnantibus rationibus, non licet novas nuptias inire. Id facile 
contingit apud mancipia, quae pluribus inter se connubiis aliquando 
conjunguntur, eo tamen pacto ut non constet aliquod verum connubium 
ab iis initum. Dicit S. Alphonsus soli Pontifici licere jus divinum 
hac in re explicare in specialibus rarisque rerum adjunctis, quod 

(1)8. Alph. L vi. n. 959. (2) Ibidem, n. 901. 

contigisse refert Lugo, regnante Urbano VIII., qui inter sententias 
probabiles theologorum quos consuluit, eas quae Indis magis faverent 
secuturum se declaravit, ut iis qui in regionibus Paraquariae versa- 
bantur de matrimoniis in infidelitate contractis consuleret. 1 

52. Quando dubium est factum , adeo ut probabile sit rem 
evenisse cui adnectitur impedimentum, et e contra probabile videatur 
eam non evenisse, tunc Ecclesia non potest censeri impedimentum, 
si forte adsit, tollere, quia plerique doctores non affirmant hanc ei 
esse mentem; et proinde non licet, dubitatione manente, nuptias 
contrahere : nam sacramenti valor esset dubius. Attamen sunt qui 
dicunt propositionem quae vetat uti opinione probabili in administra- 
tione sacramentorum damnatam esse praesertim ob injuriam recipien- 
tibus inferendam, incerta illis suppeditando subsidia : qui idcirco di- 
cuut in hac rerum conditione licere probabili opinione de facto haud 
subsistente uti, ut consulatur utilitatibus suscipientis sacramentum, qui 
tamen monendus est, ne incommodum inde patiatur. “ Quod si vero 
(addunt Sanchez et Cardena) in tali dubio praesumptio urgeret pro 
impedimento, et nulla esset praesumptio pro illius carentia, v : g : si 
vir coierit, et postea dubitet an seminarit, vel an intra vas, aut extra, 
tunc praesumptio orta ex communiter contingentibus est pro impedi- 
mento, et impediendum est matrimonium. Secus autem, si adsit 
praesumptio in contrarium, ut si vir seminaverit prope vas; tunc 
enim (ut ait Sanchez) procul dubio nuptiae contrahi possunt.” 2 

53. In impedimentis dubiis quae juris sunt ecclesiastici episcopi 
censentur probabiliter posse dispensare, quia Pontifex non videtur 
voluisse sibi reservare nisi certos casus, et dispensandi necessitas, 
utpote odiosa, est restringenda. 

54. Quando post contractum matrimonium oritur dubitatio de ejus 
valore, diligentia adhibenda est ut rei veritas innotescat ; sed interim 
conjux dubitans petenti reddere debet, ne jure quod possidet temere 
eum privet. Si re investigata, dubium non evanescat, plures dicunt 
licere tum petere, tum reddere, nam jure ex matrimonio bona fide 
inito privandus non est, absque certa auctoritate. Equidem dubitan- 
tibus de impotentia trium annorum experientia a Jure conceditur : 3 
cujus rei ratio ex possessione matrimonii videtur desumpta; habetur 
scilicet validum donec contrarium plane sit exploratum. Si ratio 

(1) L. vi. n. 902. (2) Ibidem. 

(3) C. Laudabilem, de frigidis et malefit . 

probabilis suadeat matrimonium esse nullum, nec ullum habeatur 
argumentum quod valeat, disputant hinc inde theologi utrum post 
diligentiam frustra adhibitam, liceat tum petere, tum reddere. Qui 
affirmant, dicunt dubitantem posse certam sibi conscientiam efficere, 
eo nixum principio, quod nemo jure bona fide acquisito privandus 
sit, nisi certo probetur quod nullum jus habeat. Quod si conjux 
dubitans habeat rationes ita convincentes de nullitate matrimonii, ut 
fundent de ea moralem certitudinem, tunc certe nec petere, nec 
reddere potest. Item recte advertit Croix . . . quod dubitans, si 
adhuc spem prudentem habet inveniendi majorem certitudinem, tunc 
nequit petere, quia, cum dubium adhuc est vincibile, non potest uti 
jure petendi.” 1 

55. Si quis dubius de impedimento contraxerit matrimonium, et 
deinceps omni adhibita diligentia, haud potuerit rei veritatem habere 
exploratam, nonnulli dicunt eum posse jure petendi uti : quia in 
dubio standum est pro valore actus, 2 et matrimonio favendum est, et 
fori interni judicium hac in re cum externo concordare debet, in 
quo pro valore matrimonii fit sententia. 

56. In dubio positivo de valore matrimonii, ex : g : si dubitetur 
de impedimento, vel de consensu praestito, judicandum est in favorem 
matrimonii contracti, quia actus semper habendus est validus, nisi 
contrarium constet. 

57. Plerumque non tenetur conjux alteri fidem adhibere protes- 
tanti se haud praestitisse consensum, licet id juratus dicat: nam 
“ nimis indignum est, ut quod quisque sua voce protestatus est, valeat 
proprio testimonio infirmare.” 3 Sed in specialibus rerum adjunctis 
quae fidem conciliant loquenti credi potest. 

58. Rumor incertus, vel nullo certo teste commendatus, non est 
ratio sufficiens, cur quis a matrimonio abstineatur : sed unius testis 
fide digni affirmatio de re sibi cognita, est ratio inquirendi, quamyis 
nemo teneatur uni testi credere. 

(1) S. Alph. 1. vi. n. ,905. (2) L. Quoties, ff. de reb dub . 

(3) C. Cum a nobis, de testibus et attest. 

CAPUT III. 

DE OFFICIIS CONJUGUM. 

§. I. De officiis generalibus. 

59. Individua vitae consuetudo servanda est inter conjuges, adeo 
ut neuter debeat, altero invito, discedere a domo, mensa et toro. 
Caeterum major libertas marito permittitur, quam uxori, tum ob 
negotiorum necessitatem, tum ob sexus praestantiam ; sed graviter 
peccat maritus uxoris consortium deserens, vel diu negligens. 
Peccat graviter qui solum mutat temere, conjuge derelicta, quam 
tenetur quamprimum accersere, ut culpam reparet. Regulariter 
tenetur uxor sequi domicilium viri, licet illud mutet absque justa 
causa, dummodo non sit turpis, quia cum vir caput sit, ejus est 
sedem eligere. Tenetur idcirco, marito id exigente, parentes patri- 
amque derelinquere et in regione longinqua consistere : sed si haud 
diu abfuturus sit, poterit ejus reditum domi expectare : quod si 
urgeat maritus ut secum iter in mari agat, debet obtemperare. Non 
tenetur eum vagantem sequi, nisi nupserit, probe conscia eum vitam 
ducere incertam, per regiones varias iter agentem. Non tenetur 
cum proximo vitae vel salutis periculo ei comitari. Quod si maritus 
velit in longinqua se conferre, ubi deerunt subsidia salutis, precibus 
eum flectere poterit uxor, sed vix ei nolle obtemperare, nam Deus 
non deerit piis ejus conatibus. Maritus plerumque non tenetur 
secum ducere uxorem, cum magnoi ncommodo et impensis, quando 
negotiorum causa circumcursari contigerit. 

60. Quum matrimonium ideo ineatur ut conjuges una sint caro, 
valde se invicem diligere debent : “ nemo enim unquam carnem 
suam odio habuit.” 1 Dilectionem hanc marito praesertim injungit 
Apostolus, Christi erga Ecclesiam affectu benevolo in exemplum 
proposito : “ Viri diligite uxores vestras, sicut et Christus dilexit 
Ecclesiam, et seipsum tradidit pro ea.” 2 Quod autem Christus ait: 
“ Si quis veniat ad me, et non odit patrem suum, et matrem, et ux* 

(1) Eph. v. 29. (2) Ibidem, 25. 

27 * 

orem . . . non potest meus esse discipulus:” 1 indicat uxorem minus 
Deo diligendam, adeo ut ejus voluntas nihili habeatur, quoties divinae 
legi adversatur. Merito injungitur amor, ut affectu potius quam im- 
perio regat uxorem, quae obediendo se ilii gratam debet praestare. 
“Mulieres,” (jubet Apostolus,) “viris suis subditae sint, sicut 
Domino : quoniam vir caput est mulieris : sicut Christus caput est 
Ecclesiae : Ipse Salvator corporis ejus. Sed sicut Ecclesia subjecta 
est Christo, ita et mulieres viris suis in omnibus.” 3 

61. Contra amorem uxori debitum graviter peccat vir, nimium 
erga feminam aliam fovendo affectum, vel ita se gerendo ut uxori 
det gravem rationem suspicandi se minus diligi, adeo ut infelix fiat, 
et misera. Item peccat levi de causa uxorem suspicans illicitum 
habere cum altero commercium, eamque idcirco incusans, et vitupe- 
rans. Peccat pariter eam durius tractando, et negligendo, adeo ut 
sui consortii eum taedeat. Hinc qui tabernas, theatra, aliave hujus- 
modi loca frequentat, nec nisi nocte jam adulta domum redit, quique, 
uxore nesciente, alio recedit, abestque plurimum temporis, nulla 
necessaria de causa, graviter deest affectui quo uxorem prosequi 
debet. Qui eam ira correptus vehementer percutit pugno, calce, vel 
telo aliquo, cum vitae suae, vel festus discrimine, reus est gravioris 
delicti : sed et qui contumeliose tractat uxorem, quin vulnus inferre 
aggrediatur. Qui eam deserit inopem, et sibi providere non valen- 
tem, praesertim cum filiis, gravissime peccat contra munus maritum. 
Reus etiam est occasione criminum quibus uxor objicitur, et dis- 
criminis fidei amittendae et salutis, in quo filii constituuntur. 

62. Singularem affectum erga se invicem fovere oportet, adeo ut 
nec vir foeminam aliam, nec mulier virum alium ita diligat, sed pro- 
pinquis naturae instinctu dilectis, conjuges unice amandi sunt. Cum 
magna animi lenitate vir debet uxoris defectus tolerare, eamque 
consiliis suis dirigere, et instruere. Ei etiam debet providere, sicut 
et filiis, praesertim si ipsa omni ad se sustentandum subsidio careat. 
Quod si sua habeat ipsa bona, quae dicuntur paraphernalia, non 
ideo deneganda sunt alimenta consueta, et quae ad conditionem suam 
spectant, praesertim si dotem acceperit vir, qua oneribus matrimonii 
satisfieret : nam specialia illa bona ad impensas alias uxori reservata 
plerumque censentur : nec ab ea alenda excusatur maritus si dos 
perierit. 3 Uxor tamen viri pauperis debet suam praestare operam, 

(1) Luc. xiv. 26. (2) Eph. v. 22. 

(3) ff. Soiui, matrim . 1. Si cum dotem , Maritus l 

ut communibus necessitatibus subveniatur. Lege civili tenetur 
maritus ad necessaria alimenta praestanda uxori, et ad solvendum 
aes alienum quod ea de causa ipsa contraxit : nec eximitur onere, 
licet in ephemeridibus, vel alias, monuerit omnes se nihil uxoris 
causa soluturum, nisi ipsa adulterii noscatur rea, vel fuga se sub- 
duxerit nulla mariti culpa. 1 

63. Monet Apostolus maritos ne amaros se praebeant conjugibus : 
“ Viri diligite uxores vestras, et nolite amari esse ad illas.” 2 Ab- 
stinendum idcirco est a contumeliis, vel reprehensione acerba, multo 
magis a verberibus, alapis, aliave punitione. Equidem pro condi- 
tione conjugum verba vim habent majorem, vel minorem; inter 
homines enim viles non adeo gravem pariunt offensionem. Con- 
tingere etiam poterit ut uxor hujusmodi correptione gravi, vel puni- 
tione etiam indigeat; sed cavendum ne quid saevitiem redolens 
admittatur. Plerumque benigne et cum honore quodam uxor 
tractanda est, juxta illud Petri : “ Viri similiter cohabitantes secun- 
dum scientiam, quasi infirmiori vasculo mulieri impertientes hono- 
rem, tamquam et cohaeredibus gratiae vitae : ut non impediantur 
orationes vestrae.” 3 

64. Uxor viro obediat oportet in iis quae conjugium spectant, et 
domus et familiae gubernationem: “Mulieres,” inquit Apostolus, 
“ subditae estote viris, sicut oportet in Domino.” 4 Exemplum sanc- 
tarum mulierum, quae sub Veteri lege exti terunt, proponit S. Petrus 
imitandum. “ Sic enim aliquando et sanctae mulieres, sperantes in 
Deo, ornabant se, subjectae propriis viris. Sicut Sara obediebat 
Abrahae, dominum eum vocans.” 5 Honor igitur praestandus est ab 
uxore, quae verbis et obsequiis virum colere debet. 

(1) “ The husband is bound to provide his wife witli necessaries suitable to 
her situation, and his condition in life ; and if she contracts debts due for them 
during cohabitation, he is obliged to pay those debts ; but for any thing beyond 
necessaries he is not chargeable. . . . If the husband abandons his wife, or they 
separate by consent, without any pro vision for her maintenance, or if he sends 
her away, he is liable for her necessaries, and he sends credit with her to that 
extent. But if the wife elopes, though it be not with an adulterer, he is not 
chargeable even for necessaries. . . . If he tunis her out of doors, and forbids ali 
mankind from supplying her with necessaries, or if she receive such treatment as 
affords a reasonable cause for her to depart from his house, and refuse to cohabit 
with him, yet he will be bound to fulfil her contracts for necessaries, suitable to 
her circumstances, and those of her husband.” Kent, vol. ii. n. 147, 149. 

(2) Coi. iii. 19. (3) 1 Pet. iii. 7. 

(4) Coloss. iii. 18. (5) 1. Pet. iii. 5. 

65. Quod ad munus conjugii spectat, Apostoli praecepta servanda 
sunt: “Uxori vir debitum reddat: similiter autem et uxor viro. 
Mulier sui corporis potestatem non habet, sed vir. Similiter autem 
et vir sui corporis potestatem non habet, sed mulier. Nolite frau- 
dare invicem, nisi forte ex consensu ad tempus, ut vacetis orationi : 
et iterum revertimini in idipsum, ne tentet vos satanas propter in- 
continentiam vestram.” 1 In usu autem conjugii quidquid ejus fini 
repugnat sedulo, vitandum est, ut sit “ honorabile connubium in 
omnibus, et thorus immaculatus.” 2 

§. II. De usu conjugii. 

66. Ignoscat lector mihi' vestigia S. Alphonsi in re lubrica pre- 
menti ; intellexit scilicet peritissimus hic animarum medicus impu- 
dicitiae prae caeteris animae plagis remedia adhibenda, et larvam 
alioquin et speciem inanem virtutis haberi. Pleraque ipsius verbis 
describemus, ne quid nostrum offensioni sit. 

67. Conjugii usus, modo rationi convenienti, licitus est, nam ex 
ipso Conditoris instituto fit ut maris et feminae conjunctione genus 
propagetur humanum. “ Situs naturalis est, ut mulier sit succuba, 
et vir incubus ; hic enim modus aptior est effusioni seminis virilis, 
et receptioni in vas femineum ad prolem procreandam. Situs autem 
innaturalis est si coitus aliter fiat, nempe sedendo, stando, de latere, 
vel praepostere more pecudum, vel si vir sit succubus, et mulier 
incuba. Coitum hunc, praeter situm naturalem, alii apud Sanchez 
1. ix. D. XVI. n. 2, generice damnant de mortali; alii vero dicunt 
esse mortale ultimos duos modos, dicentes ab his ipsam naturam 
abhorrere. Sed communiter dicunt alii, omnes istos modos non 
excedere culpam venialem. Ratio, quia ex una parte, licet adsit 
aliqua inordinatio, ipsa tamen non est tanta, ut pertingat ad mortale, 
cum solum versetur circa accidentalia copulae, ex alia parte, mutatio 
situs generationem non impedit, cura semen viri non recipiatur in 
matricem mulieris per infusionem, seu descensum, sed per attrac- 
tionem, dum matrix ex se naturaliter virile semen attrahit.” 3 Atta- 
men “ potest esse signum mortalis concupiscentiae,” 4 uti animadvertit 
S. Thomas, nempe si ex bestiae affectu, vel sodomiae proveniat. Ob 

(1) 1 Cor. vii. 3. (2) Heb. xiii. 4. 

(3) L. vi. n. 917. (4) Ibidem. 

causam justam absque peccato situs mutatur, nempe si vir sit obesus, 
gravisque annis, vel infirmus ; si sit periculum abortus, vel si adstent 
in cubiculo alii quos vix nisi mutato situ latere possint concumbentes. 
“ E converso conveniunt omnes .... quod si experientia constaret, 
quod mutato naturali situ nihil seminis femina retineret ob nimiam 
vasis laxitatem, vel humiditatem, vel propter aliquam infirmitatem 
naturalem, ut ait Palaus, tunc esset mortale : secus vero dicit San- 
chez, si non ex situ sed ex aliquo morbo mulieris talis effusio 
provenit. Si pars seminis decidat, retento quod generationi sufficiat, 
plures cum Sanchez dicunt non esse mortale: quia per accidens 
contingit ut veluti superfluum a matrice expellatur, praecipuo fine 
obtento. Non tenetur confessarius interrogare poenitentem situs 
mutati se accusantem, utrum semen fuerit effusum, quum id raro 
evenire dicatur. Eos vero qui coeunt stando, vel sedendo, vel muliere 
incuba, puto esse in majori periculo semen effundendi.” 1 

68. Si conjuges incoepta copula, ex mutuo consensu cohibeant 
seminationem absque effusionis periculo, per se non est peccatum 
mortale : “ illa enim penetratio vasis fceminei tunc reputatur instar 
tactos verendorum, qui inter conjuges permittitur, vel saltem non est 
mortalis, secluso periculo pollutionis : ita communiter. . . . Dixi I. 
Si ambo consentiant ; nam si alter se retrahat sine alterius consensu, 
certe graviter peccat, ut dicunt omnes auctores praefati. Dixi II. 
Per se loquendo , nam sapienter advertit Sanchez ... id ordinarie 
esse mortale, quia ordinarie adest periculum ex tali retractione effun- 
dendi semen, nisi conjuges experti sint oppositum : quo casu tamen 
puto nullo modo posse eos excusari saltem a veniali, quicquid dicat 
Sanchez cum aliis.” 

69. “ Si vero femina jam seminaverit, vel sit in probabili periculo 
seminandi, non potest quidem vir data opera a seminatione se retra- 
here, sine gravi culpa, quia tunc ipse est causa, ut semen uxoris 
prodigatur: uti communiter dicunt S. Antoninus ... et alii passim. 
Hoc tamen non erit ita intrinsece malum, ut aliquo casu permitti non 
possit, puta si vir desisteret a copula ob periculum mortis, vel scan- 
dali aliorum ; tunc enim licite potest se retrahere etiam cum periculo 
pollutionis, quia haec per accidens, et praeter intentionem eveniret, et 
contra non tenetur cum periculo tanti damni generationem procurare ; 
ita communiter. . . . Haec sunt certa apud omnes.” 2 

(1) L. vi. n. 917. (9) L. vi. n. 918. 

70. Si vir jam seminaverit, femina retrahendo se a seminando 
plerisque videtur peccare lethaliter, quia juxta plures utrumque semen 
ad generationem requiritur : et qnamvis verosimile sit semen viri 
sufficere, tamen non licet opinionem sequi probabilem de rei veritate, 
cum periculo damni alieni. “ Hinc neque practice probabile puto id 
quod dicunt Sanchez et Sporer . . . nimirum posse mulierem in actu 
coitus animum ad alia divertere, ne concitetur ad seminationem.” 1 

71. Vir, juxta plures, postquam seminavit, tenetur uxorem, si 
ipsa non seminaverit, expectare, ut actus generandi sit integer : alii 
negant eum teneri : “ concedunt tamen ei posse continuare copulam, 
usque dum seminet femina, quia hoc pertinet ad complementum co- 
pulae uxoris.” 2 

72. Si vir se retrahat post seminationem suam, sed ante semina- 
tionem uxoris, poterit haec, juxta plerosque, tactibus se excitare ad 
seminandum, quia utriusque seminatio pertinet ad eundem actum 
conjugii. “ Omnes autem concedunt uxoribus, quae frigidioris sunt 
naturae, posse tactibus se excitare ante copulam, ut seminent in con- 
gressu maritali statim habendo.” 3 

73. Peccat mortaliter vir copulam inchoando in vase praepostero, 
ut postea in vase debito eam consummet. Ita communius et verius 
sentiunt theologi. “ Ratio quia ipse hujusmodi coitus (etsi absque 
seminatione) est vera sodomia, quamvis non consummata, sicut ipsa 
copula in vase naturali mulieris alienae est vera fornicatio, licet non 
adsit seminatio.” Virilia perfricare circa vas praeposterum uxoris 
est etiam mortale f “ ratio est quia saltem talis tactus non potest 
moraliter fieri sine affectu sodomitico.” 5 

74. Non licet plerumque copulam habere, cum vitae vel morbi 
gravioris periculo, sibi, vel conjugi. Equidem quando de conjugis 
periculo agitur, si gravis sit causa petendi debiti, periculum manifes- 
tandum est ne conjux invitus damnum patiatur. Si quis morbo 
venereo laboret, debet abstinere a copula, vel uxorem monere, ne 
injuria ei fiat invitae. Si autein periculum remotum sit, quod scilicet 
in partu periclitetur, vel quod valetudo jam infirma frequenti con- 
gressu frangenda prorsus sit, videtur licere, quia hoc veluti conjugio 
inhaeret, et grave foret a copula perpetuo abstinere. Conjugi morem 
gerit uxor absque culpa, ut eum a consuetudine prava avertat, et 

(1) L. vi. n. 918. (2) Ibidem. 

(3) Ibidem, n. 919. (4) Ibidem, n. 916. 

servet. In morbo diuturno, qui vires non tollit, copula habetur, 
licet haud absque valetudinis detrimento : “ si morbus esset diutur- 
nus, et non proxime tendens ad mortem, nempe quod non soleat de 
brevi et facili mortem inferre, ut esset pestis, aut lepra leonina, (qua 
frustatim membra decidunt,) tunc non erit illicitum sano petere, si 
aderit justa causa, mimirum fovendi amorem conjugalem, aut vitandi 
continentiam in se, vel in altero, quia alias esset valde onerosum tam- 
diu abstinere ab usu conjugii, quod vix poterit esse sine periculo 
incontinentiae.” 1 

75. Non licet petere statim a balneis, vel sectione venae, quia 
coitus tunc habet grave periculum. Sic etiam cum ea quae febri la- 
borat, coire periculosum est. Cum muliere quae gonorrhaeam patitur, 
coire non decet; sed quum haec diuturna sit, vix prohiberi potest: 
periculum autem afferre non videtur. 

76. Post prandium ccenamve coire nulla lege vetatur, nec grave 
fert damnum. Antequam ablactetur infans, coire non decet : juxta 
illud Gregorii M. “Ad ejus vero concubitum vir accedere non debet 
quousque qui gignitur ablactetur :” 2 sed res consilii est, non prae- 
cepti. 

77. Copula ob solam voluptatem culpa veniali non vacat : dam- 
nata enim est propositio: “Opus conjugii ob solam voluptatem 
exercitum, omni penitus caret culpa ac defectu veniali.” 3 Equidem 
venialem esse culpam liquet, dum quis veluti finem copulae proponit, 
quod natura tamquam medium adsignavit quo ad finem, nempe 
prolis procreationem, alliceremur : sed quum gravis non sit ordinis 
perversio, non excedit culpam venialem. Quod si quis utatur volup- 
tate ut se excitet ad copulam, nulla erit culpa, quum generationem 
praecipue sibi proponat. 

78. Peccatum est mortale copulam habere mente adultera, affectu 
scilicet ad aliam directo. Quod si quis de alterius pulchritudine 
cogitet, ut se excitet, absque tamen affectu turpi, excusatur a non- 
nemine : sed in periculo manifesto consensus in copulam cogitatam 
cum aliena versatur. Si quis de aliena copula cogitet, in magno 
etiam est periculo, licet ea uti tantum velit ad se excitandum ad 
copulam cum propria conjuge: “ haec tamen cogitatio, si esset de 
copula inter personas determinatas non excusarem a mortali, ob 

(1) L. vi. n. 199. (2) C. fin. dist v. 

(3) Prop. ix. damn. ab Innoc. XI. 

facile periculum consentiendi in delectationem de copula cum conjuge 
aliena.” 1 

79. In loco sacro copula habenda non est, extra necessitatem, 
quae contingit exercitu in ecclesia diversante. 

80. In diebus festivis, et jejunii, abstinentia ab opere conjugii 
commendatur ; sed nullam violat legem qui eo fruitur. 

81. Graviter nonnunquam arguebant patres maritos uxoribus 
praegnantibus haud parcentes : sed gravem culpam in consuetudine 
hac non agnoscunt theologi plerique: nam abortus quod objicitur 
periculum negatur esse, quum semine recepto claudatur matrix 
arctissime, haud facile coitu iterato aperienda. Quo magis accedit 
tempus pariendi, eo minus est periculum, nam foetus ita secundinis 
involvitur, ut eum non possit semen contingere. Coire tamen cum 
praegnante S. Alphonso videtur culpa venialis, “ nisi adsit periculum 
incontinentiae, vel alia honesta causa.” 3 

82. “Fluxus mulieris alius est naturalis et ordinarius, et iste 
proprie dicitur menstruus, quia communiter singulis mensibus solet 
in feminis accidere, et durat, ut plurimum, per duos vel tres dies. 
Alius extraordinarius, proveniens ex aliquo morbo diuturno, qui 
aliquando durat usque ad duodecim dies et ultra. Tempore fluxus 
extraordinarii certum est licere tam reddere quam petere.” 3 Durante 
fluxu consueto venialis videtur culpa coire, quia talis coitus est 
minus aptus generationi, quum femina minus sit idonea semini 
retinendo: quapropter tempus opportunius, brevi adventurum, 

expectandum foret, “Conveniunt autem quod nullum sit 

peccatum coire tali tempore, si adsit aliqua causa turpitudinem illam 
cohonestans, nempe ad vitanda dissidia, aut incontinentiam in se, 
vel in altero, aut alia similia.” At si nulla sit causa cohonestans, 
negat S. AI phonsus uxorem posse, absque culpa veniali, obtemperare 
marito coitum petenti, nam actus ipse inordinatus est. 

83. Post partum aliquamdiu a coitu est abstinendum : est enim 
quaedam indecentia : “Nisi purgationis tempus prius transierit, 
viris suis non debent admisceri ;” uti tradit S. Gregorius M. 4 Sed 
venialis plerumque censetur culpa, nisi periculum gravis morbi inde 
immineat, uti contingit coeuntibus eodem vel sequenti die. 

84. Proprius finis sibi proponendus in congressu marito est prolis 

(1) 8. Alph. i. vi. n. 914. (2) Ibidem, n. 924. 

(3) Ibidem, n. 925. (4) C. fin. Dist. v. 

generatio, quae tamen aliquando absque gravi culpa excluditur animo, 
dummodo nil fiat quo impediatur. Sic pauperes et aegrotantes ali- 
quando volunt prole carere numerosa, quin ideo peccent mortaliter, 
si eam non impediant. Quando impedit, effundendo semen, 
graviter peccat, uti liquet ex exemplo Onan, quem effundentem 
semen super terram percussit Deus. Quando vero uterque se cohibet, 
ut non fiat seminis ulla effusio, a peccato gravi forsan excusari 
possunt, quamvis mala specie coitus hujusmodi non careat. 

85. Ad vitandam conjugis incontinentiam licet debitum petere, 
“ Si aliquis per actum matrimonii intendat vitare fornicationem in 
conjuge, non est aliquod peccatum, quia haec est quaedam redditio 
debiti, quae ad bonum fidei pertinet 1 imo id licet ad suamjvitandam ; 
charitas enim tum sibi, tum alteri, debetur : et sibi quisque consulit, 
subsidio quod conjugium praebet utendo. Valetudinis causa eo uti 
haud vetitum est, quamvis aliqui in eo venialem culpam agnoscant. 

86. Petere debitum aliquando tenetur maritus, quando scilicet id 
necessarium existimat ad amorem conciliandum, et ad uxori satisfa- 
ciendum, quae prae verecundia plerumque non audet petere. 
“ Quando vir percipit,” inquit S. Thomas, “ per aliqua signa, quod 
uxor vellet sibi debitura reddi, sed propter verecundiam tacet, tenetur 
reddere.” 3 Mulier autem vix tenetur reddere nisi maritus expresse 
petat, dummodo non sit timidioris aliquando indolis et abjectae, quo 
casu obligabitur uxor ex caritate petere, si periculum incontinentiae in 
eo percipiat. 

87. Conjux impeditus a petendo ratione delicti, v : g : ob cogna- 
tionem, vel affinitatem contractam copula illicita, potest aliquando 
praevenire alterius voluntatem, quando percipit eam velle debitum 
sibi reddi : tunc enim ipse non petit, sed reddit : quod licet. Sic 
mulier rea, si virum in periculo incontinentiae versari percipiat, poterit 
se offerre, ut eum eripiat. Si conjux, altera consentiente, voverit 
castitatem, nequit petere, vel reddere, nisi ipsam viderit periclitari : 
quo casu plures dicunt licere ei subvenire, ex ipsa matrimonii insti- 
tutione. 

88. Ob suae incontinentiae periculum probabiliter dicit nonnemo 
licere ei qui voverat, petere debitum, quando tentatio vehemens est, et 
dispensationis a voto obtinendae nulla datur copia. 3 

(1) Sappl. iiL p. qu. xlix. art v. ad. 2. (2) Ibidem, qu. xliv. art. ii. 

(3) S. Alph. L vi. n. 930. 

. 89. Licet conjugi excommunicato reddere debitum, et ab eo illud 
petere : nam lex conjugii excusat uxorem obtemperantem, uti constat 
ex Gregorii VII. declaratione. 1 Imo plerique dicunt excommuni ca- 
tum posse petere debitum, quia non censetur Ecclesia eum in 
periculum adeo manifestum conjicere. 

*90. Negare una alterave vice debitum conjugale petenti, secluso 
periculo pollutionis et gravis dissidii, videtur venialis culpa : quum 
ex communi hominum aestimatione munus conjugii non semper 
urgeat. Id dicendum si conjux remisse petat, et precibus facile 
cedat, vel si frequentius petat eadem nocte, vel die. Quod si peri- 
culum incontinentiae sit, cedendum toties, quatenus vires ferant. 
Peccat igitur graviter quae vira vehementer excitato repugnat, vel 
quae renuit, cum certo furoris vel blasphemiae periculo. 

91. Paupertas conjugum non est causa sufficiens negandi debiti : 
nam conjugii finis praevalere debet incommodis ex prole orituris, 
praesertim quum incontinentiae plerumque sit periculum, si negetur. 
“ Conveniunt omnes esse obligationem reddendi, si adsit in altero 
periculum incontinentiae : quod revera, (ut bene advertit Coninch) 
vix non aderit, si in eodem toro conjux habitet, et alter debitum 
petat.” 2 Ex mutuo consensu oporteret quidem abstinere, eamque 
adhibere cautelam qua tollatur periculum : sed si alteruter petat, vix 
licet repugnare ob solam paupertatem. Si vir, sua inertia vel pro- 
digalitate, causa sit paupertatis, videtur licere ei resistere, nam jus 
sibi nequit vindicare procreandae prolis, cui nullatenus studet pro- 
videre. 

92. Non debet vir jejuniis nimiis se reddere impotentem, nec 
mulier jejunando fieri nimis deformis, adeo ut eam vir aversetur. 

93. Constat neminem ad peccandum teneri, ideoque conjugem 
non teneri reddere debitum, quoties actus ipse malus fit : “ Si culpa 
se tenet ex parte actus, puta si alter petat in loco sacro, vel publico, 
vel si cum periculo abortus, vel sanitatis propriae, aut alterius, omnes 
conveniunt non teneri conjugem, nec posse reddere sine gravi culpa; 
tunc, cum actus sit per se malus, alter injuste petit, eo quod non 
habet jus petendi.” 3 

94. Si ex parte petentis actus sit illicitus, v : g : quod castitatem 
voverit, plerique dicunt conjugem reddere posse instanter petenti, si 

(1) C. Quoniam multos, Causs. xi. qu. 3. (2) L. vi. n. 941. 

(3) Ibidem, n. 943. 

nequeat a proposito averti, absque gravibus dissidiis et peccatis : tunc 
enim reddens actum per se honestum facit, qui alteri sua culpa nocet. 
Si petens jure petendi privatus sit in poenam, v: g: incestus; conjux 
non tenetur reddere, quum jus eam eximat; sed potest, nam suo 
jure petendi privata non est, ideoque reddere potest, quum petit\p 
nimis gravis sit feminae. 

95. Si actus sit venialiter malus, S. Alphonsus sic distinguit: 
“ actus est illicitus ex parte petentis, puta si petat ob voluptatem, vel 
alium finem leviter malum, vel die quo vult Eucharistiam accipere, 
tunc tenetur reddere ; quia, cura actus sit per se honestus, tenetur ex 
justitia ad reddendum, etiamsi exigens peccet graviter in petendo, 
ut diximus n. 944. Dub. 1. Si vero actus est venialiter illicitus ex 
parte ipsius actus, seu copulae, ut si petatur situ innaturali, vel 
tempore menstrui, aut puerperii, tunc quando adest justa causa, 
potest quidem reddere, cum quaelibet justa causa excuset a veniali. 
Justa autem causa erit, v: g: ne incurrat indignationem alterius, sive 
rancorem illius quodammodo notabilem, et non possit eum commode 

avertere Dixi, potest reddere , sed non tenetur, quia licet 

vinculum justitiae fortius sit vinculo charitatis, attamen cum actus sit 
tali modo per se illicitus, alter non habet jus ad illum.” 1 

96. Si homo extra vas seminaturus noscatur, utrum uxor possit 
eum excipere inquiritur. Equidem constat eam non posse id con- 
silii, quum detestandum sit, probare : sed excusant eam plures eum 
excipientem, quia copula inchoata per se licet, et quod seminatio 
extra fiat, culpa aliena contingit. Caeterum quotiescumque possit 
precibus et monitis eum inducere ut coitum integrum habeat, videtur 
teneri : nec facile excusatur si ipsa absque gravi causa petat debitum, 
quando novit eum ita rem habiturum, nam ex charitate tenetur 
impedire peccatum viri: “justam autem causam habet petendi, si 
ipsa esset in periculo incontinentiae, vel si deberet ali&s privari suo 
jure petendi plusquam semel, vel bis, cum perpetuo scrupulo an ei 
sit satis grave incommodum, vel ne, nunc se continere.” 2 

97. Non tenetur reddere debitum conjugi qui remisit jus suum, 
v : g : castitatem vovendo ex consensu mutuo. Quod si ita consen- 
serit, ut non cesserit suo juri, tunc instanter petenti videtur redden- 
dum, quum per se debeatur, et alter suo jure non ceciderit bono 
voluntatis proposito. Amenti reddendum non est debitum, quum 

(1) L. n. ii. 946. (2) Ibidem, n. 947. 

dominii usus ratione indigeat. Attamen si non sit omnino mente 
captus, licet ei petenti obtemperare, praesertim ne prodigatur semen, 
quando ex coitu nullum incommodum grave timendum sit. Cum 
muliere amente noq licet coire, nisi sterilis noscatur, proli enim 
inferretur damnum. Peccaret qui conjuges amentes coryungeret ad 
copulam, quum proles careret necessaria educatione. 

98. Non tenetur conjux debitum reddere alteri adulterii reo, fides 
enim semel fracta alterum obligatione solvit, manente tamen conjugii 
vinculo. Igitur si de delicto constet, vel vehementia sint ejus indicia, 
culpanda non est uxor quae renuit subesse marito. 

99. Ebrio non tenetur conjux morem gerere, caret enim usu 
rationis, qui ad exercendum dominium requiritur. Quod si non 
adeo ebrius sit ut nequeat rem habere, licet utique obtemperare, 
quamvis vix teneatur. Ad impediendum dissidia, rixas, et blasphe- 
mias plerumque oportet petenti acquiescere : quod si contingat 
efiundi extra vas semen, id ebrio imputandum erit. 

100. Qui ob incestum privatus est jure petendi debiti, tenetur 
nihilominus ad reddendum : nec enim alter ob ejus culpam puniendus 
est. Qui castitatem vovit, absque conjugis consensu, pariter tenetur 
reddere, quamvis nequeat petere, nam non potuit conjugis jus affi- 
cere suae voluntatis proposito. 

101. Conjuges tenentur ad reddendum debitum cum levi suo in- 
commodo et damno, nam conjugio ineundo se obligarunt ad ea quae 
huic insunt. Si contingat alterutrum morbo aliquo laborare, qui 
contagiosus non sit, non debet alter ejus effugere consortium, nam 
et leproso debitum reddendum est. Quod si infectio timenda sit, ex 
medicorum judicio, vel si conjux sanus vehementer abhorreat ab 
alterius consortio, excusandus videtur, impossibilium enim nulla est 
obligatio. 

102. Non tenetur conjux reddere debitum cum gravi periculo pro- 
prias vitae : nec etiam plerumque potest, nemo enim est vitae suae 
dominus. Nequit igitur coire cum laborante peste, nam proximum est 
et manifestum mortis periculum. Attamen si proles necessaria sit ad 
bonum commune, plerique dicunt licere se objicere discrimini. Si 
conjux petens in periculo incontinentiae sit, plures affirmant licere ei 
subvenire, cum sui periculo. Ad vitandum incontinentiam propriam, 
veldissidia domestica, et ad fovendum mutuum amorem, sentiunt 
quoque licere se objicere hujusmodi discrimini, dummodo non sit 
proximum. Quod attinet ad morbum venereum, nunquam tenetur 


Digitized by v^ooQle 



DE OFFICIIS CONJUGUM. 


317 


conjux reddere debitum eo laboranti: quod si velit obtemperare, 
penes ipsam est periculum morbi contrahendi in sa suscipere, et 
prolis concipiendae, quae aliquam hujusmodi labem habeat. Ob pro- 
lis periculum plerumque non tenentur conjuges se abstinere, quum 
praestet esse, quam penitus non esse. 

103. Uxor quae experta est se non posse parere absque vitae peri- 
culo, non tenetur reddere debitum, nam cum tanto sui detrimento 
nequit obligari : attamen potest reddere, nam licet illi se objicere 
periculo quod ex sui conditione oritur, praesertim si id ad vitandam 
sui, vel conjugis, incontinentiam necessarium sit. Si semper pariat 
filios mortuos, plures dicunt eam posse reddere, quamvis non tenea- 
tur, nam praestet infantes esse, etiam cum peccato originis, quam 
non esse, et per accidens eorum mors contingit, quum conjugii usus 
per se licitus sit. Ego distinguendum puto. Si foetus mors in utero 
contingat, vel alias, absque actu chirurgi vitam tollentis, utique vide- 
tur licere uti matrimonio, etsi praevideatur eventura : sed si foetum 
forcipibus tollendum constet, dubitari posset utrum liceat conjugio uti, 
cum tanto prolis detrimento. Equidem optandum ut abstinerent con- 
juges; sed quum incontinentiae sit periculum, excusari forsan pote- 
runt, chirurgorum permittentes arbitrio, quomodo cum uxore partu- 
riente agendum sit. 

104. Uxor quae in usu matrimonii se vertit, ut non recipiat 
semen, vel statim post illud exceptum surgit, ut expellatur, lethali- 
ter peccat; sed opus non est ut diu resupina jaceat, quum matrix 
brevi semen attrahat, et mox arctissime claudatur. Puellae vim 
patienti licet se vertere, et conari, ut non recipiat semen, quod inju- 
ria ei immittitur: sed exceptum non licet expellere, quia jam 
possessionem pacificam habet, et haud absque injuria naturae eji- 
ceretur. 

105. Conjuges senes plerumque coeunt absque culpa, licet con- 
tingat semen extra vas effundi, id enim per accidens fit ex infirmi- 
tate naturae. Quod si vires adeo sint fractae ut nulla sit seminandi 
intra vas spes, jam nequeunt jure conjugii uti. 

106. Tactus, aspectus, et verba turpia inter conjuges, directa ad 
copulam, permittuntur, quia veluti media sunt ad finem licitum ad- 
hibita. Hinc licet illis se invicem ita excitare ut copulam facilius 
perficiant. Quae autem ad copulam non referuntur, et solius volup- 
tatis causa fiunt, non excedunt culpam venialem, si tactus per se 
non sit valde foedus, et si non adsit periculum pollutionis. Equidem 

38 * 

status conjugalis jure censetur hac pleraque quodammodo cohon- 
estare, et gravem auferre turpitudinem : secus plurimis periculis 
scrupulisque foret obnoxius. “Et hoc,” inquit S. Alphonsus, 
“ etiamsi copula tunc ipsis esset vetita pb morbum, vel esset impos- 
sibilis ob impotentiam quae supervenisset.” 1 Quod si quis voto 
castitatis se ligasset, tunc plane forent illa omnia mortalia. Si im- 
pedimentum copulae proveniat ex affinitate vel cognatione spirituali, 
etiam tunc tactus hujusmodi excusari possunt a mortali, quum poena 
legis sit strictae interpretationis. 

107. Quando periculum pollutionis in se, vel in altero praevide- 
tur, difficilius excusantur tactus hujusmodi a gravi peccato, praeser- 
tim si videantur inchoata quaedam pollutio (“prout esset digitum 
morose admovere intra vas femineum.”) S. Alphonsi judicium 
damus: “Puto probabilius dicendum, quod actus turpes inter con- 
juges cum periculo pollutionis, tam in petente quam in reddente, 
sunt mortalia : nisi habeantur, ut conjuges se excitent ad copulam 
proxime secuturam, quia cum ipsi ad copulam jus habeant, habent 
etiam jus ad tales actus, tametsi pollutio per accidens copulam prae- 
veniat. Actus vero pudicos etiam censeo esse mortalia, si fiant cum 
periculo pollutionis in se, vel in altero, casu quo habeantur ob solam 
voluptatem, vel etiam ob levem causam : secus si ob causam gra- 
vem, puta si aliquando adsit urgens causa ostendendi indicia affec- 
tus ad fovendum mutuum amorem, vel utconjux avertat suscipionem 
ab altero, quod ipse sit erga aliam personam propensus. Probabili- 
ter dicunt Sanchez, Bossius, et Escobar : ‘ in reddente, tactus etiam 
impudicos, nisi sint tales ut videantur inchoata pollutio, esse licitos, 
quamvis adsit periculum pollutionis in alterutro, quia tunc reddens 
dat operam rei licitae, ad quam obligatur propter jus petentis, qui 
tametsi peccat, non tamen jus amittit, cum culpa se teneat exparte 
personae.’ ” 2 Immittere pudenda in os uxoris etiam obiter, videtur 
peccatum mortale “ tum quia in hoo actu ob calorem oris adest 
proximum periculum pollutionis, tum quia haec per se videtur nova 
species luxuriae contra naturam (dicta ab aliquibus irrumnatio .)” 3 

108. Tactus turpes sui ipsius, conjuge absente, vix possunt 
carere periculo proximo pollutionis, ideoque plerumque damnantur 
peccati mortalis. “ Ratio, tum quia conjux non habet jus per se 
in proprium corpus, sed tantum per accidens nempe tantum, ut pos- 

(1) L. vi. n. 933. (2) Ibidem, n. 934. (3) Ibidem, n. 935. 

sit se disponere ad copulam ; unde cum copula tunc non sit possi- 
bilis, tactus cum seipso omnino ei sunt illiciti; tum quia tactus 
pudendorum, quando fiunt morose, et cum commotione spirituum, 
« per se tendunt ad pollutionem, suntque proxime connexi cum ejus 
periculo.” 1 

109. Conjuge absente, delectatio de copula cogitata non caret 
gravi periculo. “ Si delectatio habeatur non solum cum commo- 
tione spirituum, sed etiam cum titillatione seu voluptate venerta, 
sentio cum Concina . . . contra Sporer, eam non posse excusari a 
mortali, quia talis delectatio est proxime conjuncta cum periculo 
pollutionis. Secus vero puto dicendum, si absit illa voluptuosa 
titillatio, quia tunc non est delectationi pi-oxime adnexum periculum 
pollutionis, etiamsi adsit commotio spirituum, et sic revera sentit 
Sanchez, cum ibi non excuset delectationem cum voluptate venerea 
sed tantum (ut ait) cum commotione et alteratione partium absque 
pollutionis periculo. At quia talis commotio propinqua est illi titil- 
lationi voluptuosas, ideo maxime hortandi sunt conjuges, ut abstine- 
ant ab hujusmodi delectatione morosa.” 2 Venia sit dictis. 3 

(1) L.vi. n. 936. (3; Ibidem, n. 937. 

(3) Inclytus scriptor De Maistre de conjugii abusu haec notavit, quae ponde- 
rent oportet qui affectantes morum puritatem a scrutandis rebus matrimonii ab- 
horrent : “ Si nous pouvions apergevoir clairement tous les maux qui resultent 
des g£n£rations d^sordonndes, et des innombrables profanations de la premiere 
loi du monde, nous reculerions d’ horreur. Voilet pourquoi la seule religion 
vraie est aussi la seule qui sans pouvoir tout dire a T homme, se soit neanmoins 
emparle du mariage, et 1’ ait soumit a de saintes ordonnances.” Le Comte De 
Maistre, Soirees de Saint-Petersbourg, 1 Entretien, p. 55, 

CAPUT IV. 

DE DIVORTIO. 

§. I. De vinculi solutione. 

110. Vinculum matrimonii solvi olim permisit Moyses Judaeis, 
eorum duritiei cedens; sed vim ejus integram statuit Christus lege 
illa gravissima : “ Quod Deus conjunxit, homo non separet r” 1 inde 
enim factum est, ut nulla prorsus hominis auctoritate solvi queat 
ligamen inter baptizatos homines contractum, et re perfectum ; duo- 
rum quippe in eadem carne conjunctio est Christi cum Ecclesia 
imago simillima. Equidem constat nonnunquam baptizatos homines, 
ritu Ecclesiae conjunctos deinceps divortio separatos fuisse, facta 
alterutri potestate ad nova transeundi vota : quod contigit, vel quod 
matrimonium re consummatum non esset, ideoque pontifex supremus 
sibi licere existimaret illud ob causas gravissimas solvere, quum 
deesset conjunctio carnis, de qua praecipue loquitur Scriptura; vel 
quod ipsum jus naturae, vel leges Ecclesiae obstarent ne inter eos 
conjugium iniri posset. Quod autem matrimonium haud consum- 
matum religionis professione solvatur, ex antiquissima traditione 
proficiscitur, juxta quam illa sui dicatio in Dei obsequium mortis 
instar est, adeo ut famulus Christi mundo vivere non amplius cen- 
seatur. Inter homines haud baptizatos non adeo constat firmitas 
contractus, solvi enim potest, uti vidimus, in fidei favorem, alterutro 
ad fidem converso, altero vero detrectante absque Creatoris contu- 
melia habitare cum fideli. Quando vero ex Ecclesiae dispensatione 
conciliatae sunt nuptiae inter fidelem et hominem non baptizatuin, 
dubitari potest utrum ullo in rerum eventu solvi queant: nobis autem 
videtur semper solvi posse, si renuat infidelis cum fideli habitare, de 
eo enim dici potest: “ Quod si infidelis discedit, discedat.” 2 

111. Quaeritur utrum Catholico, ullo in rerum eventu, ad legis civi’ 
lis praesidium confugere liceat, qua divortium vinculi conceditur. Ali- 
quando contingit matrimonium nullum esse ob impedimentum canoni- 

(1) Matt. xix. 6. (2) 1 Cor.vii. 15. 

cum, v : g: quod alteruter caruerit baptismo : quo casu licet quidem 
legis auctoritate se tueri, uti colligere est ex responso S. Congrega- 
tionis S. Inquisitionis ad quaesita episcopi Neo-Aurelianensis, die 9 
Septembris 1824, de matrimoniis quae ob clandestinitatis impedi- 
mentum invalida erant. Imprimis consuluit ut opera omnis adhibe- 
retur ad inducendos eos ut Catholice inter se contraherent : quod si 
uterque, vel alteruter suam sibi libertatem vindicaret, et ad vota nova 
vellet transire, obicem vinculi legalis tollendum suggessit, quod in 
agnitionem potestatis civilis in matrimonii vinculum traduci non posse 
ostendit. “ Poscenti autem novum cum alio inire matrimonium 
suggerere, quod et sibi prius consulat, et ipsi parocho, agendo 
scilicet ut et sibi civilis reddatur libertas, et parocho nihil sit inde 
mali obventurum, non id esset civilis repudii morem approbare, 
dummodo rite instruatur postulans id non ideo fieri, ut solvatur 
matrimoniale vinculum, quia nullo jam vinculo detinetur, sed tantum 
ut se ac parochum a legalibus poenis civilibusque vexationibus 

redimat Hisce vero penes Gubernium peragendis non se 

immiscere debent missionarii. Qui nubere exposcit, ipse negotium 
suum agat.” 

112. Si matrimonii vinculum coram Deo subsistat, constat non 
licere divortium civile quaerere animo novas ineundi nuptias : hoc 
enim divinae legi repugnat. Quod si gravissima urgeat ratio divortii 
quaerendi, nempe ne cogatur maritus aes alienum uxoris solvere, et 
ut huic ad haereditatem omne eripiatur jus, dubitari poterit, utrum 
Catholico liceat divortium vinculi quaerere, eo tantum ad effectus 
civiles usuro. Si lex concedat divortium a thoro, prout in Pennsyl- 
vania, hoc plerumque quaerendum erit. Caeterum in plerisque 
Statibus divortium a vinculo duntaxat conceditur, et ubi alterutrius 
optio datur, hoc fere semper eligitur, quod unice habetur efficax 
contra alienas molestias repagulum. Videtur licere illud petere in 
gravissimis quibusdam rerum adjunctis, ad propriam securitatem : 
non enim probare censetur potestatis civilis exercitium in vinculum, 
quum libertate civili illi restituta non utatur: sed ni gravissima 
suppetat ratio, non debet hoc uti subsidio. 

113. Utrum jurisperitus Catholicus possit operam praestare ei qui 
legis beneficio ad novas transire nuptias quaerit, dubitari potest. 
Equidem constat nil faciendum animo alium adjuvandi ut pravum 
exequatur consilium: sed quoties adest divortii a thoro quaerendi 
gravis causa, videtur licere operam praestare jure suo utenti, licet 

quis norit eum ultra progredi velle. Id eo magis dicendum quoties 
de valore prioris matrimonii dubitatur ob disparitatem cultus, vel 
consensus defectum. Sic contingit aliquando juvenem cum puella 
malae famae inire nuptias, quas pater ex curiae auctoritate dirimi vult, 
filium deceptum esse praetexens. Jurisperitus Catholicus non videtur 
peccare rem prosequendo, praesertim si aliunde suspicetur consensum 
non valuisse ob fraudem, ebrietatem, vel impedimentum ecclesiasti- 
cum. Etiam non damnamus eum si clientis partes agat in rumpendo 
vinculo civili matrimonii certe validi, quando gravissima est ratio, 
v : g : quod mulier adulterium admiserit: sed nunquam debet probare 
novas nuptias. 

114. Judex Catholicus, ex legis auctoritate, dirimens matrimo- 
nium, non videtur peccare, quamvis enim id aggrediatur quod legi 
divinae repugnat, attamen censendus non est eatenus velle sententiam 
extendere, qua conscientiam priori vinculo liberet; sed rem mere 
civilem perficere. Quod si posset suam denegare operam, re aliis 
judicibus acatholicis permissa, videtur teneri. Idem de legumlato- 
ribus dicendum, Catholici enim semper debent suffragia denegare 
legibus quibus divortium vinculi sancitur. 

§. II. De THORI SEPARATIONE. 

115. Divortium a thoro licet, et quidem perpetuum, ob alteru- 
trius consortis adulterium ; Christo enim docente licet dimittere 
adulteram, et par jus est uxori a viro adultero recedendi, quum in 
re marita conjuges pares sint. Equidem maritus potest uxori pceni- 
tenti et emendatae ignoscere ; sed parum sapienter toleraret peccan- 
tem: nam “qui tenet adulteram, stultus est et impius.” 1 Attamen 
facile excusatur si eam apud se retineat, ad vitandam prolis infamiam, 
et spem fovens eam corrigendam. Raro tamen adducendus est 
maritus precibus, vel consiliis importunis, ut cum uxore pcenitenti 
pergat versari, praesertim si aliis innotuerit delictum : nam plerum- 
que rei memoria rixas suscitat: et poenitentem iterum excipere nulla 
lege praecipitur. Uxor facilius injuriam condonat, cui suadendum 
est, nisi morbus, vel rei, vel familiae jactura ex venia immineat, vel 
mariti emendatio ex duriori agendi ratione verosimiliter proventura 
sit : quod raro sperare licet. Ob sodomiam vel bestialitatem, divor- 

(1) Prov. xviii. 22. 

tium etiam licet, sunt enim crimina adulterio immaniora, et cum 
conjugis gravissima injuria: pollutio autem, se solo, non habetur 
divortii causa. Delictum constet oportet ; sed et vehementissima 
suspicio, ex indiciis fere manifestis orta, certitudini aequiparatur r 1 si 
enim mulier sola cum viro in lecto reperiatur, vel alibi nuda cum 
nudo, adulterii rea haud temere censetur. Copula absque seminis 
effusione probabilius videtur non esse divortii causa, “ quia nomine 
fornicationis intelligenda est fornicatio in suo genere perfecta, 
nempe consummata per seminationem ; alias non adest vera divisio 
carnis, sed sola divisio attentata, per solam enim seminationem for- 
nicantes fiunt una caro.” 2 Caeterum vix cogi potest maritus ad retin- 
endum secum uxorem quae alium ita excepit. 

116. Delictum ante nuptias admissum, et deinceps detectum non 
est sufficiens divortii causa : nisi injuriam ferat marito, prout con- 
tingeret, si mulier ab alio gravida foret dum nuberet: tunc enim 
utpote illusus et laesus potest a se amovere, ex Ecclesiae auctoritate, 
eam quae fraudem et dededecus illi molita est. 

117. Divortium denegatur, si injuria jam condonata sit, quae enim 
marito, quem novit adulterii reum, morem gessit, debitum reddendo, 
nequit postea injuriam ulcisci : quod si non noverit delictum, vel 
jus sibi esse recedendi, haud ignovisse censenda est. Oscula, am- 
plexus, tactus, etiam absque copula, vel uti veniae indicia, habentur ; 
sed si ignoscendi animus defuerit, innocens non 3 cadit suo jure. 
Qui in uxoris adulterium consensit, vel eam in discrimen manifes- 
tum conjecit, eo consilio ut delinqueret, nequit inde divortii expetere 
causam : nam sibi id imputare debet. Sic qui pater cupiens videri, 
significaret uxori se velle eam matrem fieri, quacumque ratione, vel 
juvenem consulto domi relinqueret, se absente, non posset crimen 
praetexere divortii causam : secus, si suspicans uxorem esse impu- 
dicam, occasionem praeberet, rei detegendae causa, quin magno 
objiceret eam discrimini. Quae adultqj-ium admisit, eo quod a marito 
derelicta fuerit, vel domo pulsa, vel male habita, non potest mariti 
culpam allegare ne divortium decernatur. 4 Adulterium quod 
absque culpa contigit, debet carere poena: quapropter si aliqnus dor- 
mienti obrepserit, vel oppresserit invitam, non erit divortium peten- 

(1) C. Dicit Dominus, xxxii. qu. i. (2) S. Alph. 1. vi. n. 963. 

(3) Cap. vi. De eo qui cognovit, 

(4) C. Significasti, de divort. C. Ita ne, xxxii. qu. v. L. Palam, D. de ritu 
nuptiarum . Vide et Sanchez 1. v. de divortio , disp. v. 

dum : secus si ex metu consenserit. Si vis illata invitae innotuerit, 
pudor animique moeror potest tantus esse ut divortium mutuo saltem 
consensu permittendum sit. Si uterque conjux peccasse noscatur, 
non datur divortium : “ cum paria crimina compensatione mutua 
deleantur, vir hujusmodi fornicationis obtentu suae uxoris nequit con- 
sortium declinare.” 1 Imo si post separationem alter crimen hoc 
admittat, aequum est alteri ignoscere, quamvis si intercesserit sen- 
tentia judicis, non cogatur, nam reus omni jure suo privatus est. Si 
alterutrius crimen non innotuerit, quaeri potest utrum liceat viro 
adulterii sibi conscio, conjugis in adulterio deprehensae crimen di- 
vortio petendo punire. S. Alphonsus dicit non licere divortium 
facere, “si uterque reus sit adulterii, tunc enim neuter jus habet ad 
divortium etsi unus semel peccaverit et occulte, alter vero centies et 
publice.” 2 Attamen quoties uxoris crimen ad publicam notitiam 
deductum fuerit, videturjicere eam dimittere, vix enim posset mari- 
tus eam retinere absque gravissimo sui dedecore : quod si haud in- 
notuerit, praeterquam reis, vel uni alterive ex propinquis, videtur 
non licere. Innocenti licet adulteram ad se revocare, quae debet 
redire et reddere debitum, si absque vitae discrimine, vel durioris 
tractationis valeat. 

118. Si auctoritate civili factum sit divortium, poenis adulterii ob- 
noxii erunt conjuges consuetudinem renovantes domesticam, absque 
novis nuptiis. Id autem quaeri potest utrum ad poenas legis effugi- 
endas, et ad jura recuperanda, liceat consensum matrimonio iterum 
dare. Videtur licere coram sacerdote consensum olim datum referre, 
ut de matrimonio possit testari : sed consensus ipse renovandus non 
est, quia quum sit forma sacramenti, non potest iterari. Dum cura 
adhibetur ut de matrimonio civile hebeatur testimonium, cavendum 
ne ulli sacri ritus peragantur iterum, vel aliquid fiat quo errori <le 
vinculo soluto favor praebeatur. 

119. Licet innocenti conjugi debitum denegare adultero, habita 
criminis notitia: imo juxta plerosque, potest divortium facere, 
quando certum omnino est delictum : sed ubi ecclesiae auctoritate in 
causis matrimonialibus exercetur, servata judiciorum forma, debet 
plerumque judicem adire, et sententiam expectare. Excusatur 
autem qui dimittit a se adulteram, nolens rem cum sui et prolis de- 
decore palam deferre judicandam : vel quae recedit occulte ab adul- 
tero, ne publica delatione malum ingravesceret. 

(I) Cap. vii. de adult . (2) L. vi. n. 966. 

120. Ob haeresim in quam conjux lapsus fuerit, absque Ecclesiae 
judicio non est divortium faciendum j 1 sed est justa divortii causa, 
praesertim si fidei amittendae et prolis perversionis subsit periculum. 

“ Mulier pro furto, vel alio crimine viri sui (nisi fidei suae religionem 
corrumpere velit) ab eo separari non debet.” 2 Quandocumque 
crimen conjugis peccati necessitatem fere infert, divortium quaeren- 
dum est. Insuper si infamiam, egestatem, vel vitae periculum afferat 
conjugis crimen, poterit arbitrio ecclesiastici judicis fieri divortium. 
Sic monetae falsarii uxores in peccati et vitae periculum injiciunt, ide- 
oque ab iis separandi sunt. Caeterum divortium concedendum non 
est ob crimina etiam infamia, et quorum in judicio probatus est vir 
reus, si constet eum suos emendasse mores : nam tanta est inter 
conjuges necessitudo, et communitas in rebus adversis, etiam quae 
culpa contigerunt, ut probabilius doceant theologi, uxorem debere 
viro in exilium abeunti comitari. 3 

121. Saevitia mariti est justa causa divortii; nec cogitur redire 
uxor, nisi “ recepta sufficienti cautione, quod illi non debeat aliquod 
malum inferre.” 4 Ubicumque ex odio, furoreque imminet vitae 
periculum, divortium utique licet, et quidem propria auctoritate, 
quatenus statim sibi consulendum sit ; sed etob verbera vehementiora, 
et frequentiora, vel malam tractationem, quae gravem admodum 
vitam facit, ex ecclesiastici judicis auctoritate conceditur ad tempus. 
Ob jurgia rixasque, absque gravi periculo, vix separandi sunt. Ali- 
quando tamen conjuges adeo se invicem abominantur ut nequeant 
consortium tolerare : quapropter mutuo consensu separantur, judicis 
arbitrio accedente. 

122. Ob morbum contagiosum, v : g : lepram, conceditur divor- 
tium habitationis, quamvis ubi reddi potest debitum, absque sui, vel 
prolis periculo, reddendum sit. Nec deserendum est conjugis 
domicilium, si indigeat opera alterius, quae praestari queat absque 
manifesta pernicie : quippe caritas qua se invicem debent complecti, 
exigit ut necessariam operam non subtrahant. Qui lue venerea 
laborat, divortii gravissimam praebet causam, licet ante conjugium 
contracta sit : injuriam quippe maximam uxori intulit. Qui amens 
est et furiosus, potest separari a conjuge, quatenus opus sit ut alte- 
rutri consulatur: sed in omnibus caritas conjugii eminere debet, 
adeo ut divortium non quaeratur nisi ob gravem necessitatem. 

(1) C. vi de divortiis. (2) Cap. ii. eodem tit. 

(3) S. Alph. 1. iii. n. 383 (4) Cap. viii. de Rest. Spol. 

Vol. III. — 29 

123. Mutuo consensu ob perfectionis studium licet conjugibus a 
thori communione se separare, nam merces caelestis uxorem relin- 
quenti propter Christum promissa est: 1 et Apostolus orationis 
causa permittit ut a consuetis officiis abstineant. 2 Caeterum neutri 
permittitur religionem profiteri, nisi alter quoque profiteatur ; sufficit 
tamen ut votum nuncupet simplex uxor quae “ita senex est et 
sterilis quod sine suspicione possit esse in saeculo.” 3 Ut vir ordines 
sacros suscipiat, uxor debet “continentiam profiteri ;” 4 quod de voto 
in saeculo emisso explicat S. Alphonsus : sed de professione religiosa 
intelligendum existimat Benedictus XIV. 5 Si uxor adulterii nos- 
catur rea, licet marito, ipsius consensu haud requisito, religionem 
profiteri, nam ingresso quodam monasterium, uxoreque querente id 
factum esse se invita, jussit Pontifex ut res diligenter investigaretur, 
et cogeretur homo ad uxorem redire, nisi “ fornicationis crimen 
(propter quod viro licet dimittere uxorem) praedictam mulierem 
commississe” 6 constaret. Plerisque theologis visum etiam est licere 
viro, cujus uxor ob adulterium judicis sententia dimissa est, sacros 
suscipere ordines, quum ipsa jus omne in eum suo delicto amiserit: 7 
sed S. Cong. Inquisitionis in casu speciali censuit monendam esse 
prius adulteram, quae etiam secundas nuptias attentaverat, et nonnisi 
ipsa pertinaciter perseverante ulterius procedendum. 8 Reus nequit 
religionem profiteri, nisi ex venia innocentis, sed post biennium jus 
supplet consensum, habetur enim veluti perpetuo dimissus. 9 Quod 
si profiteatur religionem, vel sacros suscipiat ordines, non ideo 
tenebitur innocens voto continentiae se ligare : aequum enim non est 
ut onus illi imponatur. 

(1) Matt. xix. 29. (2) 1 Cor. vii. 5. 

(3) Cap. iv. de convers. conjug. (4) Cap. v. de convers, conj . 

(5) De Syn. 1. xiii. c. xii. n. 16. (6) C. Agathosa, xxvii. qu. ii. 

(7) S. Alph. 1. vi. n. 969. (8) Decr. S. C. Inquis. 13 Martii 1841. 

(9) Authentica, sed hodie, C. ad 1. Jul. de adult. 

CAPUT V. 

DE IMPEDIMENTIS MATRIMONII. 

§. I. De IMPEDIENTIBUS. 

124. Impedimenta sunt obices ne fiat matrimonium. Dirimentia 
dicuntur quae obstant ne valeat : impedientia quae obstant ne liceat, 
quamvis contractum valeat. Dirimunt autem, licet quis ea ignora- 
verit, lex enim publicam utilitatem, potius quam singulorum consilia, 
spectat, et normae potius quam poenae habet rationem : eos tamen qui 
baptizati non sunt, non spectant impedimenta quae ab Ecclesia 
statuta sunt ; nec enim valet ligare legibus eos qui nullatenus eam 
ingressi sunt. 

125. Quatuor enumerantur impedimenta impedientia, nempe : 

Ecclesiae vetitum, tempus, sponsalia, votum. 

126. Vetare Ecclesia dicitur, quandocumque praesul, vel parochus, 
prohibet ne nuptiae ineantur, quod plerumque fit ut de impedimento 
inquiratur. 1 Peccat graviter, qui, vetito posthabito, nuptias init, 
quamvis si impedimentum vere non subsit, valeant; leviter autem, si 
vetitae sint ob festi diei venerationem. 2 Huc referri potest prohibitio 
ne matrimonium contrahatur, absque denuntiationibus praeviis. 

127. Juxta generalem Ecclesiae legem in concilio Lateranensi IV. 
latam, 3 et in Tridentino iterum inculcatam, 4 tres faciendae sunt in 
ecclesia, inter Missarum solemnia, proclamationes praeviae matrimonii 
futuri, tribus diebus festis continuis antequam celebretur. Eas 
omittere ubi lex viget, grave est peccatum, cui etiam suspensio 
ferendae sententiae adnectitur. 5 In quibusdam dioecesibus Americae 
foederatae fieri consueverunt ; in aliis usu non sunt receptae. Ubi 
episcopus j usserit, faciendae sunt necessario, adeo ut peccaret gravi- 
ter saeerdos celebrans nuptias iis praetermissis, licet certd nosset 

(1) Cap. ii. de matr. eon. (2) C. iii. eod tit. 

(3) Cap. Ii. (4) Sess. xxiv. c. L 

(5) C. Cum inhibitio §. Sane, de clandest. despons • 

nullum obstare impedimentum. In una alterave proclamatione 
conceditur facile dispensatio in missionibus; sed absque ea culpam 
gravem admitteret qui eas negligeret, nisi in iis rerum adjunctis in 
quibus nosset episcopum velle ut pergeret sine mora : v : g : si 
moribundus vellet prolem legitimare. Possunt aliquando fieri extra 
Missam, vel ecclesiam, ubi adest fidelium concursus, nam finis legis 
est ut moneatur populus ad detegendum impedimenta. Quando 
sponsi ad duas paroecias pertinent, in utraque faciendae sunt procla- 
mationes. Diebus festis plerumque faciendae sunt proclamationes : 
sed ob aequam causam aliis diebus, populo adstante plurimo, fieri 
possent. Post ultimam proclamationem, si nihil objiciatur, celebrari 
possunt nuptiae, etiam eodem die. Si ultra duos menses differantur 
nuptiae, repetendae sunt proclamationes. 

128. Proclamationibus factis qui novit impedimentum aliquod, 
sive dirimens, sive impediens, illud denunciare tenetur, nam praecepti 
ad instar fiunt, et in re gravissima, ubi et sacramenti valor periclitatur, 
et tertiae personae interest. Hinc qui novit, etiam sub secreto naturali 
et juramento, tenetur illud revelare, quum non liceat secretum, etiam 
firmatum juramento, servare, cum communitatis, vel innocentis 
damno. Praecedere denunciationi monitio fraterna oportet, ut famae 
consulatur, nisi periculum sitin rftora. ^uieps; incerto rumore aliquid 
didicit, vix tenetur denuntiare : sefcfc^ si ex teste fide dtgno. Debet 
denuntiare, qui certo novit, licet probare nequeat, si absque gravi 
incommodo, vel scandalo, denuntiatio fieri possit, quia charitas 
obligat ad impediendum malum aliorum, etiam cum nonnullo sui 
incommodo. Porro unius denuntiatio fide digna satis est ut matri- 
monium impediatur; quum agatur de vitando animae periculo. 1 
Requiritur tamen ut ipse juratus deponat ex certa scientia, nisi de 
fama tantum impedimenti sit denuntiatio. Si impedimentum sit 
consanguinitatis vel affinitatis, satis est ut testis deponat illud se 
audisse a duobus fide dignis, praesertim a consanguineis sponsorum. 
Vilis persona non admittitur ad testandum, nisi in iis quae adeo sunt 
occulta, ut nonnisi per vilem personam probari queant. 

129. Fama impedimenti satis est ad impediendum matrimonium ; 2 
nisi infirmetur juramento consanguineorum. Probari autem debe t 
fama a jurato teste : nec potest judex ex privata famae notitia illud 
impedire : poterit autem, juxta S. Alphonsum, et debebit impedire, 

(1) S. Alph. L vL n. 996. (2) Ibidem, n. 999. 

si sciat privatim impedimentum esse notorium : quamvis enim ple- 
rumque nonnisi juxta acta et probata decernere oporteat, non debet 
operam suam praestare rei quam malam novit, scilicet matrimonii 
nullius celebrationi. 

130. Quum plerumque apud nos nullae fiant proclamationes, id 
inquirendum occurrit, utrum quisque teneatur sacerdoti, vel praesuli, 
denunciare impedimentum, vel ejus famam. Equidem qui certo no- 
vit impedimentum, lege charitatis tenetur ad illud patefaciendum, ne 
nuptiae irritae attententur, cum sacramenti injuria, et innocentis et 
prolis damno. Quod si gravissimum sibi detrimentum ex denuncia- 
tione immineat, non tenetur cum tanto sui dispendio malum impe- 
dire. Si famam tantum impedimenti deferre queat, considerandum 
est utrum testem aliquem audierit fide dignum, vel utrum fama apud 
plerosque obtineat, quo casu debebit monere praesulem vel paro- 
chum ; sed nemo tenetur incertos rumores referre. 

131. Parochus, vel sacerdos alius, confessione addiscens impedi- 
mentum, debet edocere poenitentem, ut petat dispensationem, vel 
abstineat a nuptiis, nisi, juxta principia alihs tradita, silendum 
duxerit; nequit autem suam denegare operam, si deinceps accersatur 
publice vel privatim ad nuptias celebrandas. Quod si ex alterius 
denunciatione illud noverit, tenetur rem ad ordinarium deferre. 1 Si 
ipse solus noverit, certa tamen ex scientia, debet matrimonium im- 
pedire, non enim licet occulto pecatori etiam publice petenti suam 
praestare operam, quando ipse actus foret irritus, cum aliorum damno. 
Praesul pariter conscius impedimenti potest et debet impedire 
nuptias : quamvis enim judicem non oporteat plerumque testis susti- 
nere partes; attamen quum agatur de malo impediendo, poterit 
utrasque veluti in se conjungere ; vel si opus sit, causam referre ad 
vicarium ejus generalem, et testimonium apud eum deponere. 

132. Tempus per quod prohibentur nuptiarum solemnia, est a 
Dominica prima adventus usque ad diem epiphaniae et a die cinerum 
usque ad octavam paschae inclusive : solemnia autem sunt “ nuptias 
benedicere, sponsam traducere, nuptialia celebrare convivia. Matri- 
monium autem omni tempore contrahi potest.” 2 Nuptiarum bene- 
dictio, quae fit in Missa, praesertim prohibetur tempore illo, et 
quidem sub gravi peccato : sponsi autem traductio minus solemnis, 
et convivia paucorum moderata non prohibentur, sicut nec matri» 

(1) Cap. fin. de cland. desp. (2) Kit Rom, de Sac. Mat t 

29 * 

monii ipsius consummatio. 1 Benedictionis solemnis, quae juxta 
generalem et antiquam Ecclesiae consuetudinem, quam memorat 
Tertullianus, expeti debet, 8 omissio absoluta non excusatur saltem a 
veniali, uti omnes conse'ntiunt, testante S. Alphonso : 3 apud nos 
tamen vix unquam datur, ideoque consuetudine vigente contraria, 
non audeo damnare peccati etiam venialis omissionem, praesertim 
quum Nicolaus I. de ritibus matrimonii inter caetera dicat : “ ambo 
ad nuptialia foedera perducuntur, et primum quidem in Ecclesia 
Domini cum oblationibus, quas offerre debent Deo per sacerdotis 
manum, statuuntur ; sique demum benedictionem, et velamen coeleste 
suscipiunt. . . . Peccatum autem esse, si haec cuncta in nuptiali 
foedere non interveniant, non dicimus.” 4 Ante benedictionem ac- 
ceptam nuptias consummare nonnulli dicebant peccatum esse grave ; 
piures veniale ; plerique jam nullum esse docent. 

133. Sponsalia cura alia contracta, quae soluta non fuerint, impe- 
diunt matrimonium ; nec enim licet tradere rem alteri jam promis- 
sam. 5 Attamen si non sit copia sponsae consensum expetendi, ut 
solvantur sponsalia ; vel si nequeant impleri, licebit ad nuptias pro- 
gredi confessarii arbitrio, praesertim si injuria hac ratione reparanda 
sit. Raro idcirco debet parochus impedire nuptias ob promissiones 
jam pridem factas, quae vel vi sponsalium carent, vel consensu quo- 
dam tacito remissae haberi possunt. 

134. Votum simplex castitatis obstat ne liceat contrahere nuptias, 
non tamen dirimit contractas. 6 Idem de voto religionem ingrediendi, 
vel ordines sacros suscipiendi, vel non nubendi, Vel de juramento 
quod de rebus hujusmodi emittitur, dicunt auctores : “et nemo de 
hoc dubitat,” teste Sanchesio. 7 A voto castitatis ante matrimonium 
emisso potest episcopus, juxta plerosque, dispensare, et jus facere 
petendi debiti : sicut et ab eodem voto emisso post consummatum 
matrimonium : non autem a voto emisso a conjugibus ex consensu 
mutuo, quod Papae reservatur. Caeterum speciali induito Pontificio 
fit episcopis Statuum foederatorum facultas dispensandi ex rationa- 
bili causa in voto castitatis et religionis. 

(1) Vide Benedict XIV. Notif. lxxx. 

(2) Vide C. Nostrates, et C. Sponsus et Sponsa, q. v. 

(3) L. vi. n. 984 et 988. (4) C. Nostrates. 

(5) C. Duobus modis, xxvii. qu. ii. (6) C. Rursus, Qui Clerici . 

(7) L. vii. disp. xi. dt imped. matr . 

§. II. De impedimentis dirimentibus. 

135. Posse Ecclesiam obices objicere matrimonio ineundo, adeo 
ut nil valeat contractus contra ejus leges attentatus, alibi ostendimus, 
canonem Tridentinum vindicantes : “ Si quis dixerit Ecclesiam non 
potuisse instituere impedimenta matrimonium dirimentia, vel in his 
constituendis errasse, anathema sit.” 1 

136. Episcopi singuli nequeunt impedimenta dirimentia indu- 
cere : quod solius Pontificis Supremi est, vel concilii cecumenici : 

uti constat ex Ecclesiae consuetudine et declaratione Urbani VIII. 

* 

Infideles, qui non subduntur Pontifici civiliter, non tenentur legibus 
de matrimonio : quae tantum spectant homines baptizatos. In ditione 
Pontificii temporali leges hae universos cives, vel in ea versantes, 
adstringunt, instar aliarum legum de contractibus. 

137. Quae dirimunt impedimenta quindecim enumerantur. 

j Error, conditio , votum , cognatio , crimen , 

Cultus disparitas , vis , ordo, ligamen , honestas, 

Amens, affinis, si clandestinus, et impos, 

Si mulier sit rapta, loco nec reddita tuto. 

138. Peccat graviter qui matrimonium attentat, conscius impedi- 
menti dirimentis. Eum gravi metu non excusari tradit Antoine, 
sacramento quippe censetur irrogare injuriam, illud attentando, vel 
fingendo se attentare: caeterum Sanchesio assentimur eum excu- 
santi, quatenus metu mortis consensura praestat, quem haud valere 
novit, obstante jure ecclesiastico: 2 nec enim censendus est consen- 
tire, nisi quatenus possit. Disceptatur utrum mortis metu excusatur 
si matrimonium hujusmodi consummet. Equidem videri posset 
excusatus, eo quod impedimentum cesset, et tollatur tanto in dis- 
crimine; nec enim pia mater Ecclesia legem imponere censenda 
sit, quae cum vitae jactura obligat: sed revera manet vis legis ; nam 
ad matrimonii libertatem tuendam statuit consensum ex metu prae- 
stitum nullius esse roboris ; et publica omnium utilitas etiam cum 
singulorum gravamine procuranda est : ideo fornicatio foret copula 
hujusmodi, quae nullatenus possit excusari. 3 

(1) Sess, xxiv. can. iv. (2) De Mat 1. vii. disp. ▼. 2. (3) Ibidem. 

139. Error circa personam matrimonii valori obstat; liec enim 
habetur consensus, sine quo matrimonium nullum est. Hinc si 
alius pro sponso, vel alia pro sponsa, ignoranti offeratur, nulla erit 
vis consensus praestiti, licet secuta sit copula : quapropter Lia pro 
Rachele Jacobo data, non fuit ejus uxor, nisi novo consensu 
praestito, post errorem detectura. Error autem qui qualitatem tan- 
tummodo spectat, non obstat consensui, nisi conditio omnino sit 
apposita. Si quis generis nobilitatem, divitiasve ementiendo, insig- 
nes nuptias sibi conciliaverit, quae ei nupsit non potest consensum 
irritum facere, quia ex errore profectus est, dolo illius et culpa. 
Qui puellam duxit bonae famae, ita animo dispositus ut vitiatam 
minime duceret, non potest matrimonium infirmare, licet reperiatur 
fuisse corrupta. Qualitas personae in substantiam redundare dicitur, 
quando quis consensum suum ea conditione dat, adeo ut nolit aliter 
consentire : quo casu consensus nil valet, deficiente conditione. Sic 
si quis dicat: duco te, si revera virgo sis ; nullum est matrimonium, 
si fuerit corrupta. Quando qualitas est propria alicujus personae, 
adeo ut eam ab aliis discernat, v : g : quod quaedam filia sit regis 
cujusdam, ducens quandam, quae falso se dicit eam esse, non tene- 
tur consensu dato, qui errore vitiatus est. Sic qui duceret quandam, 
quae filia cujusdam dicebatur, liber habendus foret, si alia prorsus 
erat. Qui duceret quandam, quae legitima filia et haeres censebatur, 
quam postea reperit esse spuriam, natalium vitio comperto, posset 
liber haberi, si consensus ei tamquam filiae legitimae datus videretur : 
sed potius tenetur vinculo, quum error fuerit de qualitate. Si 
consensus dirigatur praecipue in qualitatem, et secundario in per- 
sonam, error in qualitate eum vitiat: sic si quis pulchritudinem 
puellae miratus eam in matrimonium ducere velit, quam credit esse 
maximam natu e filiabus cujusdam, quamvis sit minor sorore ; qui ei 
primogenitam poscenti annuit, aliamque tradit, noscens eum ex 
errore illam sic designasse, non potest eum consensu praestito tenere 
devinctam. 

140. Conditio servilis quam liber contrahens ignorat, valori mat- 
rimonii obstat; 1 nec enim censendus est liber conjugem alteri 
prorsus subditum sibi sumere. Hinc si mulier libera nupserit viro, 
quem putabat liberum, qui tamen deinceps, unde aufugerat reductus 
est, ipsa vinculo omni matrimonii soluta habetur : sed si serva nup- 

(1) C*p. Si quis ingenuus, xxix. et c, ii. et iv. de conjugio servorum • 

serit viro, quem putabat esse liberum, quamvis revera non esset, 
manet ligata matrimonio, nam sibi injuria non est facta, et impedi- 
mentum statutum est, ut libero consulatur : quapropter valet matri- 
monium si liber noverit alterum servum esse. Servorum inter se 
matrimonia valent, etiam invitis dominis, nam ad jus naturae pertinet 
ut de se hac in re disponant. “Sane,” inquit Hadrianus Papa, 
anno 790, “juxta verbum Apostoli, sicut in Christo Jesu, neque 
liber, neque servus est a sacramentis Ecclesiae removendus ; ita nec 
inter servos matrimonia debent ullatenus prohiberi ; et si contradi- 
centibus dominis et invitis contracta fuerint, nulla ratione sunt 
propter hoc dissolvenda. Debita tamen et consueta servitia non 
minus debent propriis dominis exhiberi.” 1 Equidem leges civiles 
Statuum in quibus servitus viget, vetant ne servi matrimonia absque 
dominorum venia ineant, gravibus plerumque intentatis poenis iis, 
qui eos alias conjungere auderent: quapropter curandum ut con- 
sensus ille habeatur. Quod si injuste denegetur, et res urgeat, 
poterit indulgeri, ut servi inter se contrahant, ne alias peccandi 
periculo objiciantur, vel sacerdos eorum adstans nuptiis poenis et 
molestiis gravissimis dat obnoxius. In Statu Mississippiensi de 
servorum, vel liberorum nigri coloris, conjugiis nil lege definitum 
est, quae idcirco celebrari posse videntur absque venia speciali : sed 
domini ubique eam usurpant in servos potestatem, qua matrimonia 
eorum ex arbitrio permittant, vel prohibeant : quapropter sacerdos 
vix posset absque gravissimo sui discrimine ea, absque dominorum 
venia, celebrare. 

141. De servorum matrimoniis plerumque difficile judicatur: 
saepe enim consuetudinem inter se fovent, nullo conjugii animo, vel 
se conjuges appellando, quoadusque uterque rite se gesserit, vel 
donec domini eos separaverint : alias videntur perpetuum velle inire 
consortium, sed utrum vinculo priori liberi sint vix sciri potest. Si 
constet eos aliquando serio iniisse conjugium, animo sese in perpet- 
uum obligandi, validum habendum erit : nec ad alias nuptias transire 
licebit, donec de conjugis prioris morte constiterit. Caeterum ple- 
rique eorum contractus non habent conjugii vim, quum animus 
vinculi perpetui contrahendi illis desit, et conditio consensui appo- 
natur : quapropter qui ad fidem Catholicam veniunt, vel ad bonam 
frugem rediguntur, non sunt facile cogendi ut deserant quam con- 

(1) Cap. i. De conjugio cervorum . 

jugis nomine invisunt, etsi aliae cum quibus jam consueverunt in 
vivis degant, vel de earum morte non constet; sed curandum ut 
verum cum illa ineatur conjugium. 

142. In nonnullis Statibus matrimonia inter homines albi et eos 
qui nigri sunt coloris lege prohibentur, et irrita habentur. Sed lege 
Ecclesiae valent, ubicumque non occurrat servilis conditionis impedi- 
mentum. Si contingat aliquod iniri, nequeunt prohiberi sacramentis 
ob legis vetitum, vel publicam opinionem ; nam utuntur jure naturae, 
Ecclesia haud prohibente. 

143. Jure civili libertas olim acquirebatur matrimonio. I. Si 
dominus dotale instrumentum contulerit ancillae contrahenti. 1 II. 
Quando dominus ancillam in conjugem accipiebat. III. Quando 
dominus servam matrimonio tradidit alteri libero servitutem ejus 
ignoranti. 2 

144. Votum solemne castitatis ex lege Ecclesiae obex est matri- 
monii valori : statutum est, scilicet, eum qui tanto vinculo se palam 
adstrinxerat Deo, non posse conjugium inire. Votum solemne 
dicitur, quod in religione probata emittitur, et in perpetuum ab 
Ecclesia acceptatur, adeo ut nec professo liceat recedere, nec 
superiori eum unquam dimittere. Illud, sicut et ordinem sacrum, 
obstare valori matrimonii, ex pluribus canonibus, 3 et praesertim ex 
concilio Tridentino 4 constat. Votum simplex castitatis in societate 
Jesu post biennium tyrocinii emissum, ex lege speciali, obstat ne 
valeat matrimonium a vovente deinceps initum. 5 “Eos qui scienter 
. . . cum monialibus contrahere matrimonialiter non verentur ; nec- 
non Religiosos, et moniales, ac clericos in sacris ordinibus consti- 
tutos matrimonia contrahentes . . . excommunicationis sententiae 
ipso facto subjacere” decrevit Clemens V. anno 1311. 6 

145. Cognatio , sive legalis, sive spiritualis, obstat valori matri- 
monii. Legalis dicitur quae lege inducta est ob adoptionem perfectam 
alicujus in filium vel filiam, cum jure haereditatis. Jure canonico 
adoptans nequit ducere in uxorem quam in filiam adoptavit; 
nec potest matrimonium iniri inter adoptatum et uxorem adop- 
tantis, vel filios, quamdiu patriae potestati subjiciuntur: 7 sed quum, 

(1) L. un. c. de Latin libert. (2) Authent Ad hac. c. de Latin liberi . 

(3) Lat. i. cap. xxi. et Lat. ii. c. vii. et cap. un. de voto, in 6. 

(4) Sess. xxiv. can. ix. 

(5) Vide bullam Greg. XIII. Ascendente Domino . 

(6) Clem. de consanguinitate . (7) Cap. unie, de conat . legali. 

ex theologorum communi sententia, impedimentum ex adoptione 
perfecta tantum oriatur, quae apud nos non habetur, nihil hic obstare 
videtur quin vir ducat puellam quam filiae loco hactenus habuit. 
Adoptionis conditiones singulas videsis apud Antoine. 1 Quae fieri 
dicitur apud nos adoptio tota pendet ex arbitrio adoptantis. 

146. Cognatio spiritualis ea dicitur quae jure ecclesiastico inducta 
est baptismi vel confirmationis ratione. Impedit ne matrimonium 
valeat inter baptizantem et baptizatum, baptizatique patrem et mat- 
rem, vel inter susceptorem alterutrum et baptizatum, baptizatique 
patrem et matrem : item inter confirmantem et confirmatum, con- 
firmati que patrem et matrem. 2 Sed nihil obstat ne susceptores inter 
se contrahant. 

147. Non contrahitur cognatio a procuratore, sed a mandante : 3 
sed si quis alterius nomine suscipiat infantem absque mandato, neu- 
ter eam contrahere videtur : non quidem hic, quum non suo, sed 
alterius nomine agat ; nec alter, quum nihil fecerit, quo eam con- 
trahere possit : secus si consenserit hic in munus patrini, quamvis 
non designaverit procuratorem ; qui enim infantem ejus nomine 
suscipit, vices ejus gerit. Suscipiens puerum quem putat esse 
alium, non contrahit cognationem, nec enim vult eum suscipere. 

148. Indulsit Alexander III. ut vir, vel mulier, propriam prolem 
ex ignorantia suscipiens, vetitum scilicet Ecclesiae ignorans, non 
contraheret cognationem spiritualem, qua ab usu conjugii impedi- 
rentur. 4 Ex necessitate baptizans prolem legitimam non contrahit 
cognationem ; secus si non sit legitima. 

149. Extra baptismum solemnem, qui scilicet fit caeremoniis adhi- 
bitis, cognatio non contrahitur a susceptore, ex multorum theolo- 
gorum sententia. 

150. Si’quis coierit cum ea cum qua spirituali cognatione conjun- 
gitur, crimen, sicut et cognatio exponendum est, ut habeatur dispen- 
satio ad matrimonium ineundum. 5 

(1) De Matrimonio c. iii. qu. iii. §. iv. Nota a P. Philippo de Carboneano. 

(2) Cone. Trid. Sess. xxiv. cap. ii. 

(3) Sic teste Fagnano, resolvit S. Cong. 

(4) C. Si vir vel mulier , de cognat spirit. 

(5) Vide adnot 5. P. Philippi de Carboneano, apud Antoine de Mat loc. sup. 
cit. 

SCHEMA CONSANGUINITATIS. 



IV. Abavus. 
Abavia . 


IV. M. Propatruus 
M. Proamita . 

III. Proavus . 
Proavia . 

IV. M. Proavunculus 
M. Promatertera . 

m. M. Patruus 
M. Amita. 

II. Avus. 
Avia . 

III. M. Avunculus . 
M. Matertera . 

II. Patruus. 
Amita. 

I. PATER. 
MATER . 

II. Avunculus . 
Matertera . 

I. Frater. 

Hypothe . 

I. Soror. 

II. Filii, et Fili» 
Fratris . 

I. Filius . 

Filia. I 

II. Filii, et Fili» 
Sororis. 

III. Nepotes, et Neptes 
ex Fratre . 

II. Nepos . 
Neptis . 

HI. Nepotes, et Neptes 
ex Sorore . 

IV. Pronepotes et Prone- 
ptes ex Fratre . 

III. Pronepos. 
Proneptis . 

I V. Pronepotes et Prone- 
ptes ex Sorore . 


IV. Abnepos . 
Abneptis . 



151. Cognatio naturalis , quae consanguinitas dicitur, est pro- 
pinquitas eorum quorum alter ab altero, vel uterque ab eodem stipite 
descendit. Sic filius a patre, fratres ab eodem descendentes cogna- 
tione naturali conjunguntur. Linea est series eorum qui sanguine 
conjunguntur, estque recta , vel transversa, quae et collateralis dici 
solet. Recta linea est series ascendentium et descendentium, quorum 
unus ab altero descendit, uti patris, filii, nepotis, etc. Jure canonico 
stipes non computatur in hac linea, quapropter filius primo gradu 
patri, nepos secundo gradu avo, conjungitur. Linea transversa est 
eorum qui a communi stipite descendunt, quin alter ab altero 
descendat : sic fratres inter se lineae transversae gradu primo conjun- 
guntur, consobrini pariter, gradu tamen secundo i 1 gradus quippe est 
distantia inter consanguineos, qui a stipite in quo coujunguntur 


(1) Vide Cap. ad sedem, xxxv. qu v. 

numeratur. Quod si alteruter magis a stipite distet, gradus remotior 
computatur; nec enim arctius inter se conjunguntur, quam cum 
stipite: quapropter consobrini filius nonnisi tertio gradu cum altero 
consobrino, qui secundus est a stipite, conjungitur. Statuit idcirco 
S. Pius V. in const. Sanctissimus , anno 1566, “ quod de caetero 
in quibuscumque dispensationibus consanguinitatis et affinitatis, 
sufficiat remotiorem tantum gradum exprimere.” Excepit tamen 
primum gradum, in eo quippe Sanctitas sua numquam dispensare 
intendit. Hinc si petenda sit dispensatio, ut qui secundo gradu a 
stipite distat, cum ea quae tertio gradu distat, nuptias ineat, sufficit 
dicere eos tertio gradu inter se conjungi : si autem attingat primum 
gradum ulla ratione, v: g: si patruus cum nepte velit conjungi, 
uterque gradus necessario exprimendus est, nam patruus cum patre 
suo primo gradu conjungitur, a quo duobus gradibus neptis distat, 
imo et sexus ejus qui propinquioris est gradus declarandus neces- 
sario est, quum longe difficilius concedatur ut amita nubat nepoti, 
quam ut patruus nepti. Si remotior gradus eat ultra quartum, 
plerique theologi nullum impedimentum esse censent, licet alteruter 
primo gradu ad stipitem accedat. Quoties dispensatio pro remotiori 
gradu petita est, litterae declaratoriae a Sede Apostolica petendae sunt 
ut in foro externo exhibeantur, ex praelaudata Pii V. constitutione, 
quibus constet dispensationem sine mentione gradus propinquioris 
obtentam de subreptionis vel obreptionis vitio notari non posse : 
secus dispensatio in foro externo nequit executioni valide demandari: 
sed in conscientiae foro non requiruntur. 1 In gradu inaequali 
exprimendo a masculi gfadu incipere oportet, sive sit propinquior 
sive remotior. Hinc matertera ad filium fratris dicitur a secundo ad 
primum. 

152. “ Inter eas personas,” inquit Nicolaus I. “ quae parentum 
liberorumve locum inter se obtinent, nuptiae contrahi non possunt, 
veluti inter patrem et filium, et avum et neptem, vel matrem et filium, 
vel aviam et nepotem, et usque ad infinitum.” 2 Id juri gentium 
consonat : “ Jure gentium incestum committit, qui ex gradu ascen- 
dentium vel descendentium uxorem duxerit.” 3 Imo plerisque ex 
naturae jure profluere videtur, saltem seclusa necessitate humanum 

(1) Vide adnot P. Philippi de Carboneano ad Antoine de Matrira. c. iii. qu. 
iii. Nota. S. Pius V. 

(2) Ad consulta Bulgarorum c. xxxix. (3) L. ult. ix. de rit . nuptiarum • 

Vol. III.— 30 

conservandi genus ; ob quam tamen patri cum filia coire non licet, 
quum sensui intimo honestatis omnino repugnet; quamvis filias Lot 
inde excusandas aliquatenus nonnulli censeant, quod genus hominum 
universum incendio periisse existimarent, nonnisi ex patre suo 
restaurandum. 

153. Consanguinitas in linea collaterali, jure naturae, uti plerisque 
videtur, dirimit matrimonium in primo gradu, seclusa necessitate 
propagandi genus humanum, ob quam licuit primis hominibus cum 
sororibus coire. Equidem omnes homines videntur sensu quodam 
etinstinctu naturae ab hujusmodi coitu retrahi ; quapropter et ethnicis 
horrori fuit In caeteris gradibus ad quartum usque inclusive, 1 (olim 
ad septimum) 2 jus ecclesiasticum obtinet: quapropter etiam in 
secundo dispensatio dari potest, et valent infidelium matrimonia in 
eo gradu contracta : 3 in eo tamen numquam dispensari voluerunt 
Tridentini patres nisi inter magnos principes, et ob publicam causam: 4 
quam disciplinae severitatem mitigarunt Pontifices animarum periculis 
succurrentes. In vetandis matrimoniis inter consanguineos Ecclesia 
imitata est Deum, qui Israelitis prohibuit nuptias intra quosdam 
gradus ; sed ne videretur lege veteri teneri, alios statuit gradus intra 
quos matrimonium contrahi non posset. In plerisque Statibus 
Levitici prohibitiones adoptatae sunt ex legis civilis auctoritate ; 5 in 
aliis intra arctiores limites prohibitio nubendi constitit. 6 Rationes 
gravissimae suffragantur juri quo nuptiae inter consanguineos vetan- 
tur, scilicet ne qui necessitudine conjunguntur, facile peccent, 
matrimonii spem foventes, et ut latius se diffundat hominum inter 
se caritas, aliis in familias adscitis. 

154. Consanguinitas aliquando duplex est, quod contingit, vel 
quod duo sint stipites, vel quod qui ab uno descenderunt stipite 
matrimonia inter se contraxerint. Si duo fratres cum duabus feminis 
inter se consanguineis contraxerint, filii eorum secundo gradu inter se 
conjungentur, patrum ratione, tertio vero ratione matrum, ideoque 
dicentur esse consanguinei in secundo et tertio gradu ex duobus 
stipitibus. Consobrinorum matrimonio inter se conjunctorum filii 
sunt in primo gradu consanguinei, et etiam in tertio, ratione stipitis 

(1) Cone. Trid. Sess. xxiv. cap. v. de ref. mat. 

(2) Cap. Non debet, de consanguin, ei Lat. iv. conc. 

(3) Cap. viii. de divortio. (4) Conc. Trid. ubi supra. 

(5) Ita in Statibus Pennsylvani®, Delawaris, Neo-Jerseae. 

(6) Vide Digest of Laws of Mississippi, art Marriages . 

remotioris : horum autem filii vero in secundo et quarto. Duplex 
consanguinitas necessarii exprimenda est dum dispensatio petitur. 

155. Consanguinitatis impedimentum etiam spurios, eorumque 
posteros afficit, quum sanguinis communione nitatur. 

156. “ Qui scienter in gradibus consanguinitatis et affinitatis con- 
stitutione canonica interdictis,” 1 contrahunt, excommunicationi ipso 
facto subjacent. Eos absque ulla spe dispensationis consequendae 
separandos jubet concilium Tridentinum, praesertim si consummare 
ausi sint matrimonium. Idem decernit de eo qui omissis denuncia- 
tionibus contraxerit, impedimentum ignorans : “ si vero, solemnitati- 
bus adhibitis, impedimentum aliquod postea subesse cognoscatur, 
cujus ille probabilem ignorantiam habuit, tunc facilius cum eo et 
gratis dispensari poterit.” 2 Caeterum indulgentia plerumque conce- 
ditur omnibus animo pcenitentibus, ne salutis curam prorsus abjiciant. 

157. Causae honestae dispensandi sunt quae cum dedecore peten- 
tium dispensationem non sunt conjunctae. Prima est angustia loci, 
in quo vix invenire est virum paris conditionis cui mulier nubat, nisi 
consanguineum : Secunda est dotis defectus , ob quem vix nubere 
alteri possit. Tertia est bonum pacis , ut inimicitiae inter familias, 
vel gentes, restinguantur. Quarta recensetur aetas puellae , quae vi- 
gesimum quartum annum excessit. Quinta est vitae periculum , si 
puella viri praesidio indigeat ad vitam servandam ab hominibus vio- 
lentis qui in regione versantur, vel si viro ob crimen admissum vitae 
immineat periculum, quod tamen consanguineam ducenti cessabit. 
Sexta est periculum perversionis ne scilicet cum haeretico nubendo 
a fide et pietatis exercitiis abstrahatur. Haec aequissima est causa, 
judice P. Philippo de Carboneano. Septima est conservatio bono • 
rum in eadem familia : octava est conservatio familiae illustris : 
nona est meritorum excellentia : decima est, si oratrix filiis ex 
alio viro procreatis gravata sit. Nonnumquam dispensatio datur 
ex certis et rationalibus causis , quae tamen, licet Pontifici propositae, 
in induito non recensentur, quod sine causa ideo vocatur. 

158. Causae infamantes sunt quae cum dedecore conjunguntur. 
Praecipua est scandalum , quod viciniae datum est familiaritate nimia 
quae criminis suspicionem injecit ; vel quod nascetur si reapse coitus, 
instigante vesana libidine, non tamen animo facilius impetrandi dispen- 

(1) Clemen. c. unie, de consanguinitate. 

(2) Trid. Cone. Se*s. xxiv. cap. v. de ref. mat. 

sationem, intercesserit; vel prole jam habita; vel matrimonio 
contracto. Declarandum est autem utrum impedimentum ante 
nuptias norint, aut nonnisi postea : et utrum in eam rerum conditionem 
consulto se adduxerint, ut dispensatio facilius concederetur. 

159. Crimen quod impedit ne matrimonium valeat contrahi, est 
homicidium, vel adulterium, vel utrumque. Caedes alterutrius con- 
jugis ex conspiratione mutua patrata ab alterutro, vel ejus mandato, 
vel suasione, ut deinceps ineantur cum superstite conjuge nuptiae, 
facit ut nequeant iniri, licet adulterium haud admissum sit : nam de 
Saracenis, qui in captivitate “ quarumdam Christianarum viros earum 
insidiis et machinationibus occiderunt,” definitum est, “ quod si in 
mortem ipsorum malitiose fuerint machinatae, licet earum studio ad 
fidem accesserint, nec tamen eis adhaerere debent, nec sunt, si ad- 
haeserint, etiam tolerandi.” 1 Secus si nulla praecesserit utriusque in 
caedem conspiratio, nam Saracenis ad fidem conversis licuit viduas 
eorum ducere, quos in praelio occiderant. 2 Ex intentione ineundi 
matrimonii caedes patrata sit necesse est, saltem ab alterutro et quidem 
alteri manifestata, saltem per indicia sufficientia. 3 Conspiratio autem 
ipsa non obstat valori matrimonii, nisi mors reapse inde sequatur. 

160. Adulterium admissum obstat ne conjuge mortuo cum 
adultero nuptiae ineantur, si ante vel post admissum adulterium 
promissio facta sit, et acceptata, nuptias post conjugis mortem inter 
se ineundi ; quum “ in canonibus habeatur, ut nullus copulet matri- 
monio, quam prius polluerat adulterio, et illam maxime cui fidem 
dederat uxore sua vivente ; vel quae machinata est in mortem uxoris.” 4 
Sola autem promissio, vel etiam contractus matrimonii attentatus, 
non obstat matrimonio post mortem conjugis contrahendo, si copula 
non intercesserit conjuge vivente. 5 Nil obstat quin adulteri inter se 
contrahant, post mortem conjugis, si nulla data sit fides matrimonii 
futuri, nullaque mortis machinatio : nec obstat adulterium cum pro- 
missione conjugii, nisi uterque adulterii reus sit, conscius scilicet 
conjugii vinculi, quo alteruter ligatur. Promissio ficta, vel condi- 
tionata, non videtur sufficere, sed nec mutua promissio requiritur. 
De matrimonio attentato id tenendum, illud promissionis vim habere, 
et obstare matrimonio post conjugis mortem, dummodo uterque 

(1) Cap. Laudabilem, de conversione infidelium . 

(2) Ibidem. (3) S. Alph, 1. vi. n. 1034. 

(4) Cap. Propositum est nobis, eo de qui duxit in matrimonium . 

(5) Cap. Si quis uxore vivente, eod. tit. 

contraxerit, sciens prius vinculum, et antea vel deinceps coierit: 
quod si alteruter deceptus sit, nec post certam notitiam prioris con- 
jugii, coierit, non obstabit mala alterius fides, quin conjuge priore 
mortua legitimae celebrentur inter eas nuptiae i 1 secus si post eam 
notitiam cum eo consueverit. 2 

161. Adulterium absque promissione matrimonii impedit ne ma- 
trimonium deinceps ineatur, si alteruter, etiam altero ignorante, post 
adulterium caedem conjugis patret animo adulteram ducendi, 3 per 
indicia alteri manifestato. Adulterium autem non censetur nisi 
seminis effusione intra vas facti sint una caro : imo feminae sicut et 
maris seminatio, juxta nonnullos requiritur: 4 in poenis scilicet in- 
terpretatio stricta fit. Ratio qua nititur lex impedimentum statuens 
est ne conjugis interficiendae detur occasio, quapropter adulterium et 
promissio sub eodem matrimonio simul concurrere debent : et si 
omnino a se invicem sejungantur, impedimentum non adest. Sic 
qui polluit feminam uxore vivente, qua mortua aliam duxit, pollutae 
tamen, dum secunda viveret, promisit matrimonium, si eam obire 
contigerit, poterit eam post secundae conjugis mortem ducere. Qui 
promittit serio feminae matrimonium, conjuge vivente, peccat le- 
thaliter, quia eam seque conjicit in proximum peccandi discrimen : 
sed non contrahit impedimentum, si copula non intercesserit. 

162. Disparitas cultus impedimentum est quod inter hominem 
baptizatum et non baptizatum intercedit; nequit enim matrimonium 
inter eos consistere, nisi Ecclesia, quae illud vetuit, veniam indulgeat 
contrahendi. Ab initio vetita sunt hujusmodi conjugia ob perver- 
sionis periculum, dicente Apostolo : “ Nolite jugum ducere cum 
infideli :” 5 sed irrita non sunt habita, quum non ante sextum saeculum 
jus quo id statuitur consuetudine inductum et receptum sit. Equi- 
dem ante diffusam ubique religionem Christianam frequens fidelium 
cum infidelibus necessitudo conjugiis hujusmodi facilem dabat 
occasionem, quapropter adeo consuetudine invaluerant ut piae muli- 
eres religioni vix ducerent ethnicis nubere: quod de matre sua 
Monica, quae Patricio infideli nupsit, refert Augustinus. 6 Ea est fere 
rerum apud nos conditio, quum baptismum plerique negligant : sed 

(1) Cap. Veniens, de eo qui duxit. 

(2) Vide C. Significavit 2. C. Literarum 4 cum habent, 5. et C. Si quis 8 
De eo qui duxit in mat . 

(3) Cap. Super hoc, eod. iit. (4) S. Alph. vi. n. 1036, 

(5) 2 Cor. vi. 14. (6) Confess 1. ix. c. ix. 

impedimentum jam viget, quod nonnisi ex facultate a pontifice epis- 
copis delegata, relaxari potest. 

163. Matrimonia inter baptizatos irrita non sunt, licet alteruter 
haeresi vel etiam infidelitate laboret: attamen jure ecclesiastico 
habentur vetita, quod ex conciliis Laodiceno, Agathensi, et Laodi- 
ceno colligit Benedictus XIV. 1 Illud constat ex pluribus pontificum 
sanctionibus, recentioribus praesertim, ea haud licere nisi ex dispen- 
satione pontificia : quam episcopi missionariis communicant, con- 
ditionibus appositis quae eadem auctoritate statuuntur. Prolis insti- 
tutioni catholicae, sicut et conjugis catholici libertati imprimis consu- 
lendum est, promissione etiam jurata iis de rebus emissa : sed 
quum molestia suscitari posset alicubi sacerdoti juramentum minis- 
tranti, et quum plerique vix adduci possent ut illud praestent, videtur 
sufficere ut coram Deo solemniter interrogentur: haec enim est ipsa 
vis juramenti. Nulli omnino adhibendi sunt ritus, preces, vel 
vestes sacrae ; sed consensus contrahentium excipitur, sacerdote testis 
auctorizabilis, uti dicunt, munere fungente j 1 nil autem vetat con- 
juges sermone gravi de vinculo matrimonii, quod nullo in rerum 
eventu solvi queat, contra errorem de divortio vigentem, monere, 
eosque ad veritatis pietatisque studium excitare. Haud intra templi 
ambitum, ideoque vix in sacristia, nuptiae hujusmodi conciliandae 
sunt. 2 Annuli usus absque ulla benedictione, vel prece, vel verbis 
prolatis dum imponitur, videtur permitti posse. Cavendum ne 
matrimonium sic contractum credatur sacramenti vi et dignitate 
carere, nam juxta communem sententiam contractus inter baptizatos 
est sacramentum : ideoque curandum ut catholicus se rite paret ad 
gratiam, quum accedente dispensatione, ob graves causas, et cautela 
adhibita, licite iniri possit. 

164. Vis injuste illata ad consensum in matrimonium extorquen- 
dum facit ne valeat, si gravis inde oriatur metus : ita enim decrevit 
Ecclesia libertati conjugii studens, et jus explicans naturae: “Cum 
locum non habeat consensus, ubi metus vel coactio intercedit, 
necesse est, ut ubi assensus cujusquam requiritur, coactionis mate- 
ria repellatur; matrimonium autem solo consensu contrahitur; et 

(1) De synodo dicccesana 1. vi. c. v. Vide et Constit. xxxiv. §. 3. Bullarii 
ejusdem. 

(2) Vide Pii VII. Breve : Etsi fraternitatis ; ad archiep. Mogun. anno 1803. 

(3) Vide Ritualis Romani compendium, Baltimori nuper editum, adnot. de 
sac. mat. 

ubi de ipso quaeritur, plena debet securitate ille gaudere, cujus est 
animus indagandus, ne per timorem dicat sibi placere quod odit, et 
sequatur exitus qui de invitis solet nuptiis provenire et quidem 
aequissime, quum perpetuo vinculo ligari non oporteat, qui suae vol- 
untatis arbitrio libere uti nequiverit. Igitur mortis vel cruciatus peri- 
culum, carcere detentio, exilium, status amissio, vel bonorum 
omnium, probrum publicum cum famae jactura, stuprum, aliaque 
gravia mala intentata tollunt libertatem. Vi aequiparantur minae 
vexationesque quae gravem incutiunt timorem, seu plerisque, seu 
contrahenti : imo et preces importunae ab eo porrectae qui auctoritate 
pollet, nonnumquam tollunt eam quae conjugio necessaria est animi 
libertatem : quando scilicet cum indignationis, ejectionis e domo, 
exhaeredationis, vel alterius gravis damni periculo conjunctae sunt . 2 
Attamen quum “ inter vim et vim sit differentia,” non statim pro- 
nuntiandum est conjugium irritum quod quaedam vis fuerit adhibita, 
sed qualis fuerit in se, et quoad vim passum, considerandum est, et 
utrum consensus libere deinceps intercesserit . 3 Juste illata vis non 
obstat matrimonii valori, nam censura ecclesiastica aliquando cogitur 
sponsus ad promissionem implendam, ducendo puellam . 4 Sic et 
judicis civilis sententia carceri mancipatur, qui spe matrimonii 
puellam vitiavit, nonnisi contracto matrimonio liberandus, quod 
tamen contractum intra carcerem valet. Sic canon jubet stupra- 
torem ducere stupratam, perpetuum carcerem renuenti minitans . 5 
Proinde valet matrimonium contractum ex metu ne pater vel fratres 
puellae juris ordinem secuti poenas illi arcessant. Quod si quis ex 
metu mortis a propinquis in vindictam inferendae puellam a se vitia- 
tam duxerit, nulla vi sibi intentata, nullisque minis factis, valet 
matrimonium : secus si minae mortis illatae illi fuerint ad extorquen- 
dum consensum. Si patri mortem illaturo ob filiam vitiatam stu- 
prator offerat eam ducere, valent nuptiae : 6 non ita si pater minetur 
mortem, nisi eam ducat. Nec refert utrum vis inferatur a propin- 
quis, vel ab alieno : quandocumque enim infertur ad extorquen- 
dum consensum in matrimonium, obstat ejus valori. Qui ex 

(1) Cap. cum locum, de Sponsalibus • 

(2) Vide Sanchez, de Matrimonio , 1. iv. disp. vii, 

(3) Cap. De muliere, de Sponsalibus. 

(4) Cap. Ex literis, eodem tit. 

(5) Cap. Pervenit ad nos, de adulteriis. 

(6) C. cum locum, et c. Veniens, de Sponsal , 

morbo, naufragio imminente, vel causa alia naturali oritur metus, 
ad vim illatam referri nequit, ideoque non impedit matrimonium. 
Matrimonium ex metu gravi injuste illato irritum, validum 
fit si pars metum passa conscia priorem consensum nihil valere, 
libere deinceps consentiat in copulam, affectu animoque maritali, 
nam consensus qui deerat sic suppletur: quapropter “ invita des- 
ponsata, sponte cognita, contra matrimonium non auditur.” 1 Secus 
si consensus in copulam metu extorqueatur, vel oriatur ex errore, 
quod scilicet existimet consensum jam datum in matrimonium 
valere. 2 Habitatio etiam spontanea, absque copula, indicium pos- 
terioris consensus habetur: 3 quandocumque copia fuit fugiendi, et 
conscia fuit se liberam esse a vinculo matrimonii. Caeterum in foro 
conscientiae animi dispositio et consilium spectandum est: quae 
enim perrexit in domo eadem cum viro morari, absque animo matri- 
monium ratum faciendi, sed suo apud exteros consulens honori, vim 
consensui priori non tribuit. Necesse est etiam ut utriusque con- 
sensus simul habeatur; si enim qui metum incussit, jam nolit con- 
sentire, nullum erit matrimonium : ipse tamen tenetur consentire : 
nec enim alia superest ratio qua injuriam reparet, si ipsa libere 
velit. 

165. Ordo sacer impedit ne valeat matrimonium a subdiacono, 
vel alio superioris gradus attentatum ; hos enim omnes haud idoneos 
matrimonio ineundo declaravit Ecclesia, et irritum prorsus decrevit 
esse contractum; hac lege pristinam caelibatus sacri disciplinam 
inculcans. 4 Apud Orientales nulli diacono, vel superioris ordinis, 
licet matrimonium inire : sed dubitant nonnulli utrum contractum 
valeat, Sacris Congregationibus Romanis negantibus. 

166. Ligamen prioris conjugii facit ut nihil valeat matrimonium 
priore conjuge vivente contractum. Certitudo mortis prioris conjugis 
proinde necessaria est ut novum ineatur matrimonium : “Nullus ad 
secundas nuptias migrare praesumat, donec ei constet quod ab hac 
vita migravit conjux ejus.” 5 Moralis quidem certitudo sufficit, non 
tamen probabilis. Testimonia fide digna illam praebent, vel etiam 
aliquando rerum adjuncta : si enim maritus stipendia faciens, e bello 
non revertatur, militibus superstitibus redeuntibus, moralis habetur 

(1) Summarium cap. iv. de his qui accusare . 

(2) Vide Sanchez. 1. ii. disp. xxxvi. n. 3. (3) Cap. xxi. de sponsalibus . 

(4) Cap. i. de cleric . conjug. et ex conc. gen. Lat. i. cap. xxi. et Lat. ii. cap- 

vii. et Trid. Sess, xxiv. can. ix. (5) Cap. ii. de secund. nupt. 

certitudo eum occisum esse, licet inter defunctorum cadavera corpus 
ejus non fuerit specialiter agnitum. Quae indicia mortis derivantur 
ex diuturna absentia, et silentio, ex moribus qui mortem veluti 
arcessebant, ex valetudine haud satis firma, ex morbo per tempus 
aliquod in regione in qua versabatur grassante, vel aliis hujusmodi 
rerum adjunctis, plerumque non dant nisi probabilem conjecturam, 
quae non sufficiunt ut liceat secundas attentare nuptias. 

167. Qui de conjugis morte certior factus bona fide aliam duxit, 
non est facile suo dimovendus jure, sed “ ad sui pastoris consilium 
(conscientia levis et temerariae credulitatis explosa) licite potest non 
solum reddere, sed exigere debitum conjugale.” 1 Si res dubia 
videatur, debet reddere debitum petenti, ne certo juri quod alter 
possidet detrahat : sed non debet ipse exigere, ne conscientiam laedat 
de vita prioris conjugis adhuc dubiam. 

168. Qui dubius de morte conjugis nuptias contraxit, tenetur rei 
veritatem investigare, et interim alteri, qui jus ex matrimonio bona 
fide inito possidet, reddere debitum : uti Pontifex decrevit de 
homine qui novam duxerat uxorem, de morte conjugis prioris 

incertus : “ Si vero de morte conjugis adhuc existimat sibi 

dubitandum, ei quae sibi nupsit, debitum non deneget postulanti, 
quod a se tamen noverit nullatenus exigendum.” 2 Hinc ait S. 
Alphonsus: “indubio de morte prioris conjugis, sive nuptiae sint 
initae cum bona fide, sive cum dubia fide, nunquam conjux dubitans 
petere poterit, nisi de morte prioris conjugis habeatur certitudo, aut 
saltem tanta praesumptio quae moralem certitudinem statuat. Alias, 
si tantum probabilitas de morte habeatur, nequit unquam conjux ille 
dubitans petere, tum quia tunc remanet probabile periculum injuriae 
prioris conjugis, tum quia eo casu possidet prius matrimo- 

nium, donec constet fuisse solutum.” 3 

169. Qui mala fide cum alia contraxit, noscens conjugem esse 
superstitem, non potest vel reddere, vel petere, quum nullum jus ex 
hujusmodi tentamine oriatur. Nec refert quod tempore progrediente 
dubitet, utrum conjux deinceps discesserit, nam matrimonium 
attentatum morte conjugis nullas acquirit vires. Si uterque mala fide 
contraxerit, impedimentum criminis inde nascitur, adeo ut ne quidem 
post conjugis alterius mortem, conjungi valeant, nisi impetretur 

(1) Cap. Inquisitioni, desent. excom . 

(2) C. Dominus, de sec. nuptiis . (3) L. vi. n. 906. 

dispensatio. Si alteruter fuerit bonae fidei, conjuge mortua fit locus 
novis nuptiis : quae nisi initae fuerint, peccat qui petit vel reddit 
debitum. Dubitatio autem de conjugis morte non facit ut liceat 
novas inire nuptias, sed certitudo exigitur, uti supra diximus. Quando 
contingit aliquos his vinculis ligari, et omnem amissam esse spem 
rei veritatis detegendae, si praesumptiones mortis conjugis vehemen- 
tes sint, licebit forsan eos, qui a diuturna consuetudine avelli vix 
poterunt, conjungere, ut a certo interitu eripiantur. 

170. Si re investigata constet conjugem esse superstitem, nec 
reddere nec petere licet debitum, etiamsi bona fide matrimonium 
secundum initum fuerit, nam praesumptio cedit facto, et coitus cum 
aliqua, conjuge superstite, adulterium est, quapropter “debet potius 
excommunicationis sententiam humiliter sustinere, quam per carnale 
commercium peccatura operari mortale.” 1 

171. Honestas publica impedimentum dicitur proveniens ex 
sponsalibus validis, vel ex matrimonio rato, non consummato. Quod 
ex sponsalibus oritur, haud primum excedit gradum consanguinita- 
tis. 2 Sic non potest vir ducere sororem sponsae, vel matrem, vel 
filiam : nec mulier potest nubere fratri, filio, vel patri sponsi. Hoc 
perstat impedimentum, etiamsi mutuo consensu sponsalia soluta 
sint; 3 uti declaravit S. C. approbante Alexandro VII. die 6 Jul. 
1668, nam ob morum honestatem publicam, et decus, ab Ecclesia 
statutum est. Ex matrimonio rato, licet non consummato, oritur 
impedimentum ad quartum usque gradum inclusive . 4 Impedimen- 
tum ex sponsalibus quacumque ratione haud validis sublatum est a 
concilio Tridentino : idcirco si post copulam cum quadam, aliquis 
sorori ejusdem spondeat matrimonium, quum hujusmodi sponsalium 
valori obstet impedimentum consanguinitatis in primo gradu ex 
copula illicita, poterit priorem ducere, nori tamen secundam. Si 
praecesserint sponsalia cum sorore ejus, quam postea defloravit, 
neutram poterit ducere, nam publica honestas vetat ne secundam 
ducat ; consanguinitas ex copula obstat, ne ducat priorem. 

172. Si conditio apposita fuerit sponsalibus, non inducitur impe- 
dimentum ante impletam conditionem, quapropter qui ita sponsalia 
contraxit, “ si postmodum ante conditionis eventum cum alia prioris 

(1) Cap. Inquisitioni, de sent excom. 

(2) Cone. Trid. Sess. xxiv. cap. iii. 

(3) Cap. Si quis , xxvii. qu. ii. et cap. v. de desponsat . impub . 

(4) Vide Bullam IxiL Pii V. 

consanguinea per verba contraxerit de praesenti, cum secunda 
remanere debebit.” 1 Attamen rei eventus expectandus foret, ut 
liceat nuptias inire. 

173. Impedimentum publicae honestatis perpetuum est, quaprop- 
ter post sponsae mortem, vel professionem religiosam perdurat. 

174. Ex matrimonio invalido, nisi ex defectu consensus invalidum 
sit, oritur honestatis impedimentum. Quod si invalidum sit ob 
ipsum honestatis impedimentum, non tollit sponsalium praeceden- 
tium vim, quae idcirco implere licebit, si copula haud intercesserit 
cum consanguinea. “ Ex sponsalibus puris, certis, dummodo non 
sint nulla ex defectu consensus, oritur efficax ad impediendum et 
dirimendum sequentia sponsalia, vel matrimonium, non autem ad 
praecedentia dissolvendum, impedimentum justitiae publicae hones- 
tatis.” 2 Deficit consensus quando oonjugium attentatur inter 
amentes, furiosos, ebrios, et metu gravi constrictos, ideoque nullum 
inde oritur impedimentum. Sic si error respiciat personam, non 
valet consensus, matrimonium ve. Ex matrimonio clandestino inva- 
lido oritur impedimentum honestatis, uti declaravit S. Congregatio. 3 

175. JEtas ut valeat matrimonium ea requiritur qua possint con- 
trahentes coire, et intelligant coitus naturam. Pubertas igitur 
necessaria est, vel quae aetas proxima est pubertati, adeo ut malitia, 
uti dicitur, suppleat aetatem, dum scilicet intellectum et vires gene- 
randi habent. Pueri annorum quatuordecim, puellae duodecim 
annorum completorum puberes habentur : quod si ea aetate nequeant 
generare, non facile separandi sunt post conjugium initum, sed ad 
tempus impotentes censendi erunt. Puer saltem anno decimo octavo 
perfecto, puella decimo quarto, generandi potentiam habeat oportet : 
quapropter si ante id temporis post experientiam triennii non 
habeatur, erit impotentiae perpetuae indicium. Senes qui etiam 
medicorum ope coitum efficere nequeunt, haud sunt capaces matri- 
monii : secus si possint coire, quamvis, nequeant generare. iEtas 
lege civili statuta, ante quam filii familias non possunt nuptias inire 
absque parentum venia, non respicit valorem contractus : quapropter 
valent matrimonia juniorum aetate, catholicorum, seu acatholicorum, 
invitis parentibus contracta, sive coram sacerdote, sive coram magis- 
tratu, vel ministro protestante, si nullum aliud obstet impedimentum, 

(1) Cap. unie, de spontalibus in 5. (2) Ibidem. 

(3) Vide S. Alph.l. vi n. 1064. 

uti respondit S. Cong. Inquisit. Episcopo Quebecensi die 17 
Novembris 1835. 

176. Jlffinita* est propinquitas orta ex copula carnali completa, 
scilicet per se sufficiente ad generationem prolis, sive licita, sive 
illicita. Oritur inter consanguineos viri et mulierem stdam, et inter 
mulieris consanguineos et virum solum, nam affinitas non parit 
affinitatem. 1 Nititur conjunctione viri et mulieris qua fiunt una 
caro. 2 Dirimit matrimonium ad gradum quartum inclusive, quoties 
oritur ex copula licita: 3 ad gradum secundum inclusive, si oriatur 
ex copula illicita. 4 Hinc nemo potest eam ducere cum cujus matre, 
sorore, amita, vel nepte copulam habuit completam. Gradus affini- 
tatis computantur ea ratione qua gradus consanguinitatis, adeo ut 
qui viro consanguineus est primo gradu, vel secundo, eodem gradu 
affinis sit uxori. Jure ecclesiastico inductum est impedimentum 
affinitatis, quod tamen quoad gradum primum lineae rectae adeo con- 
sonat naturae dictaminibus, ut plures illud naturae legibus accensuerint. 
Corinthium novercam suam uxoris loco habentem vehementer 
redarguit Apostolus, veluti fiagitii gentibus vix auditi reum: sed 
patrem suum censent plerique adhuc in vivis fuisse, nam memora- 
tur, qui injuriam passus est : et constat alioquin ethnicos a conjugiis 
privignorum cum novercis, patribus defunctis, non adeo abhorruisse. 
Caeterum nunquam dispensatio conceditur in eo gradu. 

177. Incestus cum suis consanguineis admissus poenam non indu- 
cit, nam jura de eo nil statuerunt: quapropter qui cum sorore sua 
vel consobrina concubuit, non privatur jure petendi. Incestus cum 
consanguineis conjugis non dirimit matrimonium jam contractum, sed 
privat reum jure debitum exigendi. Innocens potest jure petendi 
uti, quum non cadat jure suo ob alterius culpam : cui proinde 
reddere illud reus tenetur. 5 Quae vim passa est invita, vel qui ad 
propinquam ex errore accessit, putans eam esse uxorem, non priva- 
tur jure petendi, quum nulla sit poena deficiente culpa. Quod si 
peccaverit, metu tamen gravi coacta, non videtur plerisque in poenam 
legis ecclesiasticae incurrere, quum haec in eos qui sponte peccant 
lata sit, et proinde non afficiat qui gravi metu coguntur. 6 

178. Consanguinei conjugum non fiunt affines inter se : quapropter 

(1) Cap. v. de consanguin. (2) Cap. Porro xxxv. qu. v. 

(3) Cap. viii. de consanguin. 

(4) Trid. Sess. xxiv. cap. iv. Vide et Bullam Ixii. S. Pii V. 

(5) Cap. iv. et x. de eo qui cognovit. (6) S. Alph. 1. vi. n. 1071. 

duo fratres valent ducere duas sorores, pater et filius ducere queunt 
matrem et filiam ex alio matrimonio : viduus potest ducere viduam 
fratris uxoris suae defunctae. 

179. Contrahitur impedimentum hoc affinitatis, licet copula habita 
sit cum invita, ignorante, ebria, amente, nam oritur ex eo quod una 
facti sint caro. 

180. Qui ignorat lege ecclesiastica vetari coitum cum affini, non 
videtur plerisque poenam contrahere, quia Ecclesia non sibi proponit 
plectere poenis nisi eos qui ejus leges scienter violant. Qui ignorat 
mulierem esse sibi affinem, etiamsi ignorantia crassa sit, dummodo 
haud crassissima, non censetur poenam incurrere. Qui poenam legi 
adnexam ignorat, aliis videtur ea adstrictus, aliis immunis, quum 
poenae extraordinariae legibus ecclesiasticis adnexae vix contrahantur 
nisi a scientibus. 1 

181. Seminatio tum feminae tum maris nonnullis videtur neces- 
saria ut poena haec incurratur : sed ea plerumque censenda est 
evenisse, quoties vir putat se seminasse intra vas, et mulier simul 
voluptatem magnam experta est. Imo etsi dubitet vir utrum semi- 
naverit, vel an intra vas, copula praesumitur perfecta. “ Iu foro ex- 
terno ubi constat de coitu, semper pronunciandum pro impedimento 
affinitatis contracto, et sic etiam judicandum in foro interno, quod 
praesumptioni fori externi conformari debet, semper ac non constat 
hanc esse falsam.” 2 

182. Episcopi ex consuetudine possunt dispensare in hoc impedi- 
mento, quam facultatem valent aliis delegare. Regulares etiam eam 
habent ex privilegiis pontificiis. 

183. Clandestina matrimonia ex lege Tridentina irrita sunt: 
“ Qui aliter quam praesente parocho, vel alio sacerdote de ipsius 
parochi, seu ordinarii licentia, et duobus, vel tribus testibus, matri- 
monium contrahere attentabunt, eos Sancta Synodus ad sic contra- 
hendum omnino inhabiles reddit, et hujusmodi contractus irritos et 
nullos esse decernit, prout eos praesenti decreto irritos facit, et 
annullat.” 3 Attamen valuerunt hujusmodi matrimonia, quamvis 
forent graviter illicita, ante legem qua irrita declarata sunt latam : 
“ Tametsi dubitandum non est,” inquiunt patres Tridentini, “clan- 
destina matrimonia libero contrahentium consensu facta, rata, et vera 

(1) S. Alph. i. vi. n. 1074. (2) Ibidem, n. 1075. 

(3) Sesa. xxiv. cap. L Decr. de ref. Mutr, 

esse matrimonia, quamdiu Ecclesia ea irrita non fecit; et proinde 
jure damnandi sint illi, ut eos S. Synodus anathemate damnat, qui 
ea vera, ac rata esse negant, nihilominus S. Dei Ecclesia ex justis- 
simis causis illa semper detestata est, atque prohibuit.” 1 Concilii 
decretum per totam Italiam, et Hispanicam ditionem, Galliarum 
regnum* et Hiberniam, sicut et aliis plerisque in locis promulgatum 
est: sed nonnisi recentius a die scilicet 2 Decembris anno 1827, in 
dioecesi Dubliniensi aliisque nonnullis Hiberniae dioecesibus. 

184. Decretum hoc publicatum habendum esse in dioecesi S. 
Ludovici, eo quod regio illa penes Hispanos Gallosve quondam 
fuerit, declaravit ejusdem episcopus Joseph Rosati in Synodo dice- 
cesana, allegans S. Inquisitionis decretum, 9 Septembris 1824 
latum. Equidem decretum illud, quod prae manibus impraesen- 
tiarum habemus, merito dicit “ Tridentini decreti publicationem ibi 
praesumendam eam esse, ubi constet decretum illud fuisse aliquo 
tempore tamquam decretum concilii observatum,” illudque obser- 
vatum aliquando fuisse iis in regionibus cum Gallorum vel Hispan- 
orum subdebantur imperio, ostendit, tum ex studio Hispanorum pro 
concilio, et Gallorum ad matrimonia clandestina impedienda, tum ex 
defuncti episcopi Neo-Aurelianensis testimonio. Id pro re explorata 
habendum est: sed ad paroecias olim erectas restringenda haec 
putamus, nam Sacra Congregatio de Propaganda Fide in pari re- 
rum conditione anno 1820 decrevit “Pro incolis dioecesis Quebe 
censis, qui missionariis, et donec utuntur, non esse locum decreto 
concilii Tridentini Tametsi, nullo habito respectu majoris vel 
minoris distantiae.” Haec iterum inculcavit S. Cong. S. Inquisi- 
tionis decreto 17 Novembris 1835, episcopo Quebecensi respondens, 
animadvertitque : “ secus vero de iis incolis affirmandum est, qui in 
iis locis habitant, ubi sunt paroechiae constitutae; ibi enim nullo modo a 
lege Tridentini decreti iramunes haberi possunt, ut proinde eorum 
matrimonia irrita fiant, si nullo teste prafesente contrahantur.” Par 
plane est ratio regionis quae dioecesibus Neo-Aurelianensi, Mobili- 
ensi, S. Ludovici, et Detroitensi continetur, ad solas quippe anti- 
quas paroecias disciplina illa referri videtur : sed et in novas induci 
deinceps potuit; nequaquam vero in missionibus, quales omnes fere, 
sunt, viget. Sic etiam episcopo S. Ludovici responsum est. 

(1) Sess. xxiv. cap. i. Decr . de ref. Matr, 

(2) Vide probationes apud Garriere de Matrim. t ii. p. iii. §. ii. c. iii. p. 413. 

185. Ut locum habeat disciplina Tridentina, parochia sit necesse 
est, et parochus ; nam S. Alphonsus animadvertit : “ Si non possit 
in aliqua oppido haberi pastor, aut alius gerens ejus vices, tunc 
validum est matrimonium initum cum testibus sine parocho. Et 
probabile id putant Salmanticenses, propter quandam declarationem 
Clementis VII. apud Coninck, quia tunc vel non adest ibi parochia, 
vel ibi non durat promulgatio Tridentini, quamvis facta fuerit; 
destructa etiam parochia, censetur destructa promulgatio quoad ejus 
valorem.” 1 Id igitur pro re explorata habemus, legem Tridentinam 
ad ea arctari loca in quibus paroeciae erectae sunt, vel ecclesiae instar 
parochialium, apud quas sacerdos actu residet, curam gerens ani- 
marum intra designatos limites : non autem respicere ecclesias quae 
rure et in missionibus passim erectae sunt. 

186. Quod attinet ad matrimonia mixta, vel quae inter haereticos 
ineuntur, in locis ubi publice exercent suam religionem, et coetibus 
distinctis congregantur, lege Tridentina non comprehenduntur, 
adeo ut valeant nuptiae hujusmodi absque parochi praesentia, etiam 
in locis in quibus disciplina Tridentina recepta est, ubicumque 
declaratio Benedicti XIV. hac in re locum habet. Pro Hollandia 
et Foederato Belgio, die 4 Novembris anno 1741, declaravit Pontifex 
valere matrimonia hujusmodi, etiam non servata forma Tridentini, 
quam declarationem ad totam dioecesim Neo-Aurelianensem, quae 
tunc Floridas, Louisianam superiorem et inferiorem, aliasque pro- 
vincias complectebatur, extendit Leo XII. decreto 9 Septembris 
1824. Ad Canadas etiam extensa est, et per se valet ubicumqne 
haeretici distinctos habent coetus. Equidem constat Patres Triden- 
tinos legem ita tulisse, ut haereticorum coetus jam ab Ecclesia divul- 
sos non respiceret, nolentes idcirco eam in unaquaque paroecia vim 
obtinere nisi promulgatione in ea facta. Hoc igitur clandestinitatis 
impedimentum ad haereticos seorsim convenientes in locis ubi gras- 
santur haereses, non est ' extendendum. Hinc Pius VII. renuit 
declarare irritum matrimonium quod Hieronymus Bonaparte cum 
puella Protestantica Baltimori inierat, licet instaret Imperator Na- 
poleon ejus frater, nixus disciplina Tridentina, quae servata non 
fuerat. Pro certo et indubitato habuit pontifex legem illam non 
obtinere, tum quia in hac regione haeretici in coetus distinctos ab 
initio divisi sunt, tum quia nec lex unquam fuit ibi promulgata. 1 

(1) L. vi. n. 1079. 

Id igitur extra omnem aleam dubitationi* positum est, haereti- 
corum nuptias, ubique in hac regione valere, quoties non obstat 
canonicum aliud impedimentum, sicut et catholicorum cum iis con- 
jugia, nam immunitas a lege qua hac ex parte gaudet haereticus, 
catholico secum contrahenti communicatur, uti docet Benedictus 
XIV. 

187. In locis ubi promulgata est lex Tridentina, parochus alteru- 
trius sponsi vel alius sacerdos, ex ejus venia, vel episcopi auctoritate, 
adesse debet ut valeant nuptiae, nec enim quilibet sacerdos sua prae- 
sentia eas firmat. Nil «interest ad valorem utrum viri vel mulieris 
sit parpchus, qui etiam potest in aliena paroecia nuptiis adstare, si 
alteruter e sponsis suus parochianus sit: nequit tamen solemnem in 
Missa pro Sponsis benedictionem extra suam paroeciam, absque 
venia parochi loci, dare, gravis enim foret muneris alieni usurpatio. 2 
Si parochus nequeat omnino haberi, uti grassante persecutione facile 
contingit, sacerdos alius catholicus adeundus est, si detur copia, uti 
declaravit Pius VI. in Resp. 22 Aprilis 1795, de Galliarum rebus 
interrogatus ; utrum autem valeant nuptiae, si negligatur, in quaes- 
tionem vocatur, affirmantibus favente Carriere. 3 

188. Episcopus utpote totius gregis pastor, potest ubique in 
dioecesi sua praesentia firmare conjugia : quod et valet vicarius ejus 
generalis etiam contra vetitum episcopi, qui vix debet vel vicario 
generali vel parochis hoc munus prohibere. Parochus excommuni- 
catus, etiam vitandus, irregularis et suspensus, potest adstare nuptiis, 
nam nullam exercet jurisdictionem, sed tantum adstat tamquam 
testis : peccare tamen videtur extra necessitatem communicando in 
rebus sacris cum fidelibus, praesertim si id muneris ob speciales 
causas vetuerit episcopus. 

189. Parochus debet ita adesse ut testari possit nuptias iniri, si 
enim prorsus id ignoret, jam non censetur testis auctorizabilis susti- 
nere partes : quod si affectet ignorantiam, et invitus adsistat, valent 
tamen nuptiae, licet ipse nullum peragat ritum, nilque faciat quo 
assentiat rei gestae : prout olim S. Congregatio concilii, anno 1581, 
respondit episcopo Giennensi, et anno 1835 S. Cong. Inquisitionis 
episcopo Quebecensi. Graviter autem peccant contrahentes coram 
parocho invito, nam sacramentum indigne tractant, et Ecclesiae 

( 1 ) Artaud, Hist. du Pape Pie VII. t. ii. c. vi. 

(2; S. Alph. 1. vi. n. 1087. 

(3) De Mat. t. ii. par. iii. §. ii. c. iii. n. 1209. 

ministro fraudem et injuriam faciunt: excusandi autem videntur, si, 
quod absit, suam operam deneget injuste, vel sacra auri fame. 

190. Quando parochus non habetur, vel adiri nequit, nisi difficil- 
lime et periculossime, valent nuptiae, absque ejus praesentia. Equi- 
dem Pius VI. in instructione ad episcopum Lucionensem data die 28. 
Magi 1792 de fidelibus Gallis agens, ait : “ Quoniam complures ex 
istis fidelibus non possunt omnino parochum legitimum habere, 
istorum profecto conjugia coram testibus, et sine parochi praesentia, 
si nihil aliud obstet, et valida et licita erunt, ut saepe saepius declara- 
tum fuit a S. Congregatione Concilii Tridentini interprete.” 

191. Testes duo saltem, pariter ac parochus, ad valorem matrimo- 
nii, juxta legem Tridentinam, requiruntur. Si parochus adiri nequit, 
praesentia testium adhuc est necessaria, adeo ut iis deficientibus 
irritum prorsus sit, prout declarat Pius VI. 1 Testes debent quid 
agatur nosse ea ratione qua valeant id deinceps probare. 

192. In plerisque Statibus Foederatis nullum est vestigium legis 
Tridentinae promulgatae, quapropter valent nuptiae solo contrahen- 
tium consensu, absque parochi, vel sacerdotis alius praesentia, vel 
testibus : uti declaravit S. Cong. Inquis, in responsis saepius laudatis 
ad episcopum Quebecensem. Acatholicorum matrimonia pariter va- 
lent, si non obstet canonicum impedimentum. Ex vetustissima tamen 
Ecclesiae consuetudine nuptiae sunt coram sacerdote ineundae, cujus 
officium praetermittere peccatum est mortale. Testes etiam adhi- 
bendi sunt : sed eorum omissio si facile haberi nequeant, vel si opus 
sit celare nuptias, nulla videtur culpa. Occulta aliquando matrimo- 
nia permittuntur, conscientiae dicta, quae memorat Benedictus XIV. 
constitutione : Satis vobis compertum, 

193. De vagis concilium Tridentinum parochis praecipit, “ne 
illorum matrimoniis intersint, nisi prius diligentem inquisitionem 
fecerint, et re ad ordinarium delata, ab eo licentiam id faciendi 
obtinuerint.” 2 Ut lex haec sapientissima executioni demandaretur, 
S. Congregatio Inquisitionis die 21. Augusti 1670 decrevit: “Si 
contrahentes sint vagi, non procedatur ad licentiam contrahendi, nisi 
doceant esse liberos, per fides ordinariorum suorum, servata forma 
Tridentini in c. Mul. vii. Sess. xxiv. Fides aliaque documenta, non 
admittantur nisi munita sigillo, et legalitate episcopi ordinarii, et re- 
cognita saltem per testes qui habeant notam manum et sigillum. Et 

(1) Vide Brefs de Pie VI, t ii. p. 468 (2) Sess. xxiv. De Ref. c. vii. 

attente consideretur quod fides et testimonia bene identificent per- 
sonas de quibus agitur.” In hac regione, in quam ex omni fere orbis 
parte confluunt in dies homines, ex alia in aliam provinciam etiam 
migrantes, lex illa vix executioni demandari valet. Plerumque non 
suppetit aliquod liberi status documentum, nec ratio habetur illius 
noscendi, praeter ipsorum contrahere volentium affirmationem jura- 
tam, vel aliorum qui eos norunt testimonium. 

194. Milites in actuali expeditione possunt coram Capellanis suis 
vel parochis contrahere : in hybernis, vel aestivis, vel dum sunt in 
praesidiis, coram parocho contrahunt. Alienigenae in carceribus 
detenti nequeunt contrahere. JEgri in hospitalibus nequeunt con- 
trahere, nisi urgeat necessitas, qua occurrente conjungi possunt, 
quin liceat illis coire, nisi status liber probetur. Puellae expositae 
quae degunt in conservatoriis, coram parocho loci, non vero coram 
capellanis contrahunt. Quae degunt in monasteriis educationis 
causa debent contrahere coram parocho domicilii paterni, materni, 
vel fraterni, si adsit, secus coram parocho loci in quo est monaste- 
rium. 

195. Matrimonium non valet clam contractum in loco ubi viget 
decretum Tridentinum, ab iis qui ibi forsan versantur, domicilium 
habentes in loco ubi non viget : nam lex loci obtinet in contractibus. 
Qui in fraudem legis exeunt e loco in quo viget, non valent contra- 
here in loco alio: secus si non exierint fraudis consilio. 1 Licet 
autem domicilium mutare, animo ibi contrahendi matrimonii, nam 
jure suo quis utitur. Hinc S. Cong. Inquisitionis de Catholicis e 
Canadae regionibus ad Status Foederatos se conferentibus, ut legem 
Tridentinam evaderent, respondit episcopo Quebecensi, matrimo- 
nium ab iis in hisce provinciis initum coram magistratu civili 
“ ratum, si conjuges transferant etiam domicilium ; irritum si 
primum domicilium retineant.” 2 

196. Parocho nullatenus licet sua praesentia sancire conjugia quae 
novit irrita esse ratione impedimenti, licet occulti, dummodo illius 
notitia ex confessione non derivetur : nam operam et favorem plane 
praestaret rei malae, haud sine sacramenti matrimonii, quod contra- 
hentes frustra attentant suscipere, injuria. Licet tamen aliquando ob 
majus malum vitandum adstare valide contrahentibus in peccato. 

197. Matrimonia catholicorum coram magistratu civili, vel prae- 

(1) Ex decl. 8. C. die 14 Augusti 1627. (2) Inst. 17 Nov. 1835. 

cone haeretico contracta in locis in quibus decretum Tridentinum 
promulgatum est, non valent : in caeteris locis valent. In locis ubi 
lex civilis id exigit, excusantur catholici legi obtemperantes, dum- 
modo actum mere civilem facere sibi proponant, et nuptias vere 
ineant coram sacerdote : Intelligere, scilicet, debent, “ juxta ea quae 
tradit Benedictus XIV. in suis litteris : Redditae sunt nobis : ad P. 
Paulum Simonem a S. Joseph datis 27 Septembris 1746. nullum 
a se contrahi matrimonium per eum quem coram magistratu civi- 
lem actum emittunt. 9 ’ Ubi lege civili praesentia magistratus, vel 
ministri haeretici non exigitur, peccant graviter Catholici se temere 
coram iis sistentes conjungendos : nam violant antiquam legem 
Ecclesiae ex more constanti manifestam, qua coram sacerdote con- 
jugia ineunda praecipiuntur : excusantur autem qui coram magistratu 
contrahunt, ut publice constet, quandocumque nulla est copia 
sacerdotis, nec brevi futura est : non item excusantur qui coram 
praecone haeretico contrahunt, nam quum lex eum non constituat 
necessarium testem, liquet eum tamquam ministrum addictum sacris 
adiri, quod nunquam fieri absque mortali peccato colligitur ex 
decreto S. Cong. Sacri Officii die 29 Novembris 1672: interrogata 
enim de Catholicis legi obtemperantibus respondit: “quatenus 
minister assistat matrimoniis catholicorum, uti minister politicus, 
non peccare contrahentes: si vero assistat, ut minister addictus 
sacris, non licere, et tunc contrahentes peccare mortaliter, et esse 
monendos. 99 Nec excusationis loco habendus est mos quod puella 
licet acatholica ministrum eligat, nam consuetudo hujusmodi non 
potest sacramenti sanctitati et legi Ecclesiae praejudicium afferre. 
Sic nec incommoda ex parentum et propinquorum partis acatholicae 
voluntate neglecta oritura, etiam gravissima, efficiunt ut liceat catho- 
lico uti opera praeconis haeretici, nam quum non id apud nos non 
fiat ex legis necessitate, nullam aliam hic gerit personam quam 
ministri sacris addicti, qui agnosci nequit ad incommoda quaeque 
vitanda. Nec labem vitat, qui matrimonium prius contrahit coram 
sacerdote, postea coram ministro haeretico, ut sponsae propinquis 
gratificetur, nam illicitum est hujus ministerium ullatenus agnoscere. 

198. Quandocumque contingit nuptias coram praecone haeretico, 
vel magistratu iniri, nullo obstante impedimento, conjuges reconci- 
liandi sunt ecclesiae in tribunali poenitentiae, nisi praesul censuram 
delicto affixerit. Caeterum nuptiarum ritus, qualis in Rituali 
praescribitur, non est necessario peragendus: nil autem obstat, 

quod preces recitentur, omissa consensus forma, et Missa pro 
Sponso et Sponsa celebretur, si poenitentes offensionem tollere, et 
gratiam comparare cupiant. Iis in locis in quibus ex necessitate legis 
quis se sistit coram magistratu, instruendi sunt fideles se merum 
actum civilem praestare, sed haud contrahere matrimonium, quod 
consuetis formis coram sacerdote contrahunt, seu antea, seu post 
praefatum actum : sed ubi ipsi sponte se sistunt, videntur consensum 
tunc praestare, et ideo nequeunt iterum eum dare, ne sacramento 
illudant. Igitur cogendi non sunt ad iteratam consensus significa- 
tionem coram parocho, 1 quae nec facile eis permittenda est. 

199. Ex his quae de immunitate haereticorum ab impedimento 
clandestini tatis diximus, ne putet quispiam eos ab omni impedi- 
mento canonico immunes esse ; specialis enim fuit patrum Tridenti- 
norum hac de re providentia, ne incerta plerumque vel nulla forent 
eorum conjugia. Caeterum plerique theologi existimant caetera 
impedimenta omnes adstringere qui baptismo initiati sunt, quod et 
probat constans agendi ratio apud S. Sedem recepta. Equidem 
conceditur episcopis facultas dispensandi cum haereticis ad fidem 
conversis in quibusdam gradibus consanguinitatis, quod superfluum 
foret, et inane, si ipsi legibus, quae ea irrita faciunt conjugia, non 
tenerentur. Declaravit insuper Benedictus XIV. valere matrimonia 
haereticorum in Hollandia, non servata forma Tridentina, “dummodo 
aliud non obstiterit impedimentum canonicum;” quod ostendit eos 
ab hisce non esse immunes. Rem ex professo illustravit Benedictus 
XIV. de Judaeo qui duxerat mulierem protestanticam agens, inter 
quos conjugium subsistere negavit, quum obstaret cultus disparitas. 2 
Si contigerit converti ad fidem qui intra gradus prohibitos conjuncti 
sunt, dispensatio quaerenda erit, et opportune danda. 

200. Impotentia est naturale matrimonii impedimentum in iis 
qui nequeunt coire modo generationi per se idoneo. “In matri- 
monio,” ait S. Thomas, “ est contractus quidam, quo unus alteri 
obligatum ad debitum carnale solvendum. Unde sicut in aliis con- 
tractibus non est conveniens obligatio, si aliquis se obliget ad hoc 
quod non potest dare, vel facere : ita non est conveniens matrimonio 
contractus, si fiat ab aliquo qui debitum carnale solvere non pos- 

(1) Vide Carriere t. ii. n. 1463. 

(2) Vide epist. ad Cardinalem Eboracensem die 9 Februar. 1749. Vide plura 
apud Carriere de mat. t. i. n. 604. 

sit.” 1 Alia est impotentia absoluta qualis est ejus qui cum nulla 
coire possit modo generationi apto, uti contingit homini utroque 
testiculo carenti, vel utrumque habenti contusum : alia dicitur 
relativa , quae est impotentia coeundi cum quadam, quas ex diversa 
vasum magnitudine plerumque oritur. Alia est perpetua quae nequit 
tolli absque miraculo, vel peccato, vel vitae gravi discrimine : alia 
ad tempus durat, qualis est juniorum, vel morbo quodam impedi- 
torum. Alia antecedit matrimonium, qualis est eunuchorum ex 
matris utero : alia subsequitur, qualis est eorum qui ab hominibus 
exsecti sunt post, conjugium ad ulciscendam injuriam, vel quibus lue 
venerea et tabe virilia peresa sunt. Ex naturae igitur conditione, 
morbo, vi illata, et casu homines quidam impotentes sunt : sed et 
malis quorundam artibus, daemoniaca utentium opera, adscripserunt 
veteres eam corporum conditionem. 

201. Maleficium hac in re dicitur ars daemoniaca qua homines 
qui natura sunt capaces coitus, impotentes fiunt, adeo ut coire neque- 
ant: quod contingere censetur vel quoad quasdam, vel quoad 
omnes. Irrident plerique hanc daemonum potestatem, sicut et 
olim. “Quidam dixerunt, quod maleficium nihil erat in mundo, 
nisi in aestimatione hominum, qui effectus naturales, quorum causae 
sunt occultae, maleficiis imputabant. Sed hoc est contra auctoritates 
sanctorum: qui dicunt quod daemones habent potestatem supra 
corpora, et supra imaginationem hominum, quando a Deo permit- 
tuntur : unde per eos malefici aliqua signa facere possunt. Procedit 

utem haec opinio ex radice infidelitatis, sive incredulitatis ; quia 
non credunt esse daemones, nisi in aestimatione vulgi tantum.” 2 Ex 
maleficio impotentia provenire censetur, quando “ conjuges exci- 
tantur ad copulam cum aliis, et inter se frigescunt, vel a coitu abhor- 
rent, (esto alitis se diligant,) tunc si maleficium nequit tolli intra 
triennium remedio humano, nec orationibus, aut exorcismis, impo- 
tentia censetur perpetua, et dirimit matrimonium.” 3 

202. “ Si impotentia provenit ex frigiditate , tunc quando con- 
juges ob hanc causam omnino perficere nequeunt copulam aptam ad 
generationem, post experientiam triennii, nullum est matrimonium. 
Idem procedere communissime aiunt doctores si ob nimiam calidi- 
tatem vir semper seminet extra vas, antequam possit penetrare.” 4 

(1) Suppi, iii. p. qu. IviiL art. i. Resp. (2) Ibidem, art. ii. Resp. 

(3) 8. Alph. 1. v. n. 1096. (4) Ibidem. 

“ Caliditas superflua,” inquit S. Thomas, “ vix potest esse impedi- 
mentum perpetuum : si tamen inveniretur, quod per triennium impe- 
diret carnalem copulam, judicaretur perpetuum.” 1 Censet S. 
Alphonsus vix esse ea de causa separandos, quum fervor, aetate pro- 
grediente, decrescat. Abominatio viri erga mulierem quamdam, si 
ejusmodi sit ut nequeat excitari ad copulam cum ea, licet excitetur 
erga alias, potest impotentiam relativam inducere : sed triennii ex- 
perientia datur. 

203. Proportionis vasum defectus impotentiam constituit, quando 
scilicet vas viri vas feminae penetrare nequit. Si femina possit fieri 
coitui idonea incisione, quae fiat absque vitae vel morbi periculo, 
valet matrimonium : quod si incisio fieri nequeat absque vitae dis- 
crimine, non valet. Si morbi gravis periculum ex incisione im- 
mineat, vita quoque periclitari dicenda est, ideoque matrimonium 
est nullum: quod si mortis periculum omnino absit, plures dicunt 
matrimonium valere, licet gravis facienda sit incisio. Certum est 
valere, si levi opus sit incisione, quam maritus, vel mulier ipsa 
faciat. Hanc ipsa pati tenetur, quum sit medium necessarium ut 
vir ea potiatur: nec per se nimis difficile. Plerique dicunt eam 
non teneri pati gravem incisionem manu chirurgi faciendam, nam 
ineundo matrimonio vix censenda est se obligasse ad medium adeo 
difficile, cum verecundiae nimia jactura, praesertim quum vitae pericu- 
lum vix absit. Si contingat separari conjuges, eo quod mulier sit 
nimis arcta, quae alii simili deinceps nubens ab eo cognoscatur, si 
inde liqueat eam pbsse ab alio cognosci, nuptiae priores validae 
habendae erunt, et mulier marito restituenda. Caeterum utriusque 
viri similitudo, vasuinque proportio consideranda erit, ut cognosca- 
tur utrum potuerit puella absque vitae periculo viro priori aptari. 2 

204. Quandocumque impotentia certa est et manifesta, matrimo- 
nium statim habendum est nullum, et contrahentes separandi sunt; 
nec enim licet aliquid nuptiarum nomine tentare, quando nuptiis 
ineundis noscuntur impares. Ea separatio non indiget praesulis 
auctoritate, quamvis ad vitanda plurima incommoda, expetenda ple- 
rumque sit. Si ante matrimonium dubia sit impotentia, peccat 
graviter qui dubitatione manente matrimonium init, nam temere ex- 
ponit sacramentum discrimini, et alteri facit injuriam. Si probabile 

(1) Suppi, qu. lviii. art. i. ad 2. 

(2) C. Fraternitatis, §. Similiter, de frigid* 

sit se esse potentem, excusant eum plures, dummodo moneat alte- 
rum rei dubiae, ne invitae fraudem faciat : putant scilicet sacramento 
non fieri injuriam, dum ministratur ex probabili opinione valoris, 
urgente ratione adeo gravi, quod alioquin coelebs mansurus sit per- 
petuo. Post matrimonium datur triennium experientiae, per quod 
licent omnes conatus ad copulam, etiamsi semen extra vas effundi 
contingat, nam jus decernit: “ ut a tempore celebrati conjugii, si 
frigiditas probari non possit, cohabitent per triennium.” 1 

205. In foro externo si uterque affirmet impotentiam, nullo, ut 
videtur, fraudis consilio, post triennii experientiam juramentum de 
ea praestari debet ab utroque, septemque propinqui aut vicini ex 
utraque parte jurati testantur se ita audivisse, vel credere utrique 
referenti. Si alteruter neget, datur a judice triennii experientia, 
quae per plerumque temporis continuari debet : qua habita, si quod 
affirmat vir, mulier neget, inspectio judicis auctoritate solet praecipi, 
ut medici de viro, obstetrices vel matronae aliae de muliere referant. 
Si veritas adhuc dubia sit, viro affirmanti potius credendum est : “ Si 
vir dixerit quod uxorem suam cognoverit, et mulier negaverit, viro 
fides est adhibenda, si id firmaverit juramento.” 2 In dubio utrum 
matrimonium consummatum fuerit, praesumitur fuisse consum- 
matum, nisi oppositum probetur. In foro interno cuique fides 
datur. 

206. Quando constat aliquem esse impotentem, dubitatur autem 
utrum impotentia praecesserit matrimonio, probabilius censent non- 
nulli habendam esse antecedentem, praesumitur enim esse naturalis 
ejus conditio, nisi aliquid suadeat eam post matrimonium evenisse, 
uti si morbus gravis ei contigerit, vel testiculi contusi casu videantur. 
Quod si constet impotentiam praecessisse matrimonio, et esse absolu- 
tam et perpetuam, separari debent, non enim sunt veri conjuges. 
Indulgeri quidem potest aliquando ut simul habitent, ne cum nimia 
verecundia impotentia innotescat; sed id nunquam permittendum 
dicit S. Alphonsus post Merbesium, nisi sint senes. 3 Nullatenus 
poterit iis permitti ut tactus impudicos habeant, vel alias conjugii 
juribus utantur: quod si ob paupertatem, et ad celandum suum 
dedecus, eodem utantur lecto, tunc tantum licebit, quando abest 
periculum libidinis : quod abesse forsan poterit, plerumque enim 

(1) C. Laudabilem, defrigid. (2) C. Continebatur, de desp. imp . 

(3) L vi. n. 1101. 

al^er alterum aversatur ob naturam parum aptam coitui. Impotentia 
qiiselibet superveniens matrimonio non illud dirimit, etiamsi con- 
summatum adhuc non sit, nam vinculum est perpetuum, et “ factum 
legitime retractari non debet, licet quid postea eveniat a quo non 
potuit inchoari.” Igitur qui vi exsectus est, vel alias impotens 
factus, non r desinit maritus esse, licet jure conjugii uti nequeat. 
Tactus et aspectus haud graviter iis vetiti videntur, si periculum 
pollutionis absit, sunt enim veri conjuges. 

207. Hermaphroditi dicuntur qui lusu quodam naturae utriusque 
sexus vasa habent. Hi contrahere valent juxta sexum qui praevalere 
videtur, vel si res sit dubia, juxta alterutrum, in quo tamen constanter 
durare debent; quamvis valeat matrimonium, si post conjugis mortem 
sexum veluti mutent. 

208. Raptus impedimentum a concilio Tridentino his verbis 
statutum est. “ Decernit Sancta Synodus, inter raptorem et raptam, 
quamdiu ipsa in potestate raptoris manserit, nullum posse consistere 
matrimonium. Quod si rapta a raptore separata, et in loco tuto et 
libero constituta, illum in virum habere consenserit, eam raptor in 
uxorem habeat, et nihilominus raptor ipse, ac omnes illi consilium, 
auxilium, et favorem praebentes, sint ipso jure excommunicati, ac 
perpetuo infames, omnium que dignitatum incapaces ; et, si clerici 
fuerint, de proprio gradu decidant. Teneatur praeterea raptor 
mulierem raptam, sive eam uxorem duxerit, sive non duxerit, 
decenter arbitrio judicis dotare.” 1 Raptus nomine intelligitur vio- 
lenta abductio mulieris ad ineundum cum ea matrimonium. Equidem 
Garriere censet abductionem e loco ad locum non necessario requiri: 
“ Si quis enim puellam extra domum paternam sibi occurrentem, in 
eo loco detineat, nullus dubitat quin sit raptus dirimens matrimonium 

Pariter si puella in propria domo obsideatur, ita ut exire 

non valeat, adest vere raptus, quia censetur esse in manu ejus cujus 
satellites domum obsident.” 2 Caeterum quum theologi plerique 
motum e loco in locum exigant, qui etiam ipsa voce significari 
videtur, theologo erudito assentiri dubitamus, putamusque aliunde 
infirmandum esse matrimonium : v : g : ex vi illata, metuque incusso; 
quandocumque motus violentus e loco non ostenditur evenisse. 
Necesse autem non est ut magnum sit locorum intervallum, sed 

(1) Sess. xxiv. cap. vi. de Ref. Mair . 

(2) Pe Mat. 1. ii. n. 906. 

sufficit ut de domo in domum sit, vel saltem in locum separatum : 
non vero de uno in aliud cubiculum. Raptum intelligi voluerunt 
plerique jurisconsulti Gallici, seductionem puellae e domo paterna, 
ejusque abductionem invitis parentibus, ipsa licet toto animo con- 
sentiente; qua ratione impedimentum e defectu consensus parentum, 
quod frustra conatus est rex Christianissimus per legatos patribus 
Tridentinis probandum suadere, inducere studuerunt; sed concilii 
verba hujusmodi fugam spontaneam non respiciunt, quum non exi- 
gant ut puella parentibus restituatur, antequam consentiat: quaprop- 
ter Carriere cogitur fateri impedimentum in Galliis ultra decretum 
concilii extensum: 1 quod nequaquam fieri potuisse existimamus. 
Si rapiatur mulier libidinis explendas causa, nil obstat, quin, novo 
assumpto consilio, qui vim intulit eam ducat, nam concilium libertati 
mulierum in ineundo matrimonio voluit providere, tollenda ejus spe 
ei qui invitam ducere vallet: sed non ideo abstulit rationem qua sibi 
consulat mulier vim passa : quapropter S. Congregatio concilii 25 
Januarii 1583 censuisse dicitur “raptorem ob aliam causam, quam 
ut raptam in uxorum duceret, non comprehendi in Cap. vi. Sess. 
xxiv, de Ref. matr.” 2 Quod autem ait Carriere non valere matri- 
monium quando rapta illud init ut minus malum, ut se liberet a 
majori, 3 stare non potest, nam concilium satis habuit ut sua volun- 
tate libere consentiret, etiamsi infortunio et abductione eo determinari 
videretur. Ut raptus sit impedimentum, necesse non est ut mulier 
violata fuerit : si enim vi abducta sit causa matrimonii hoc nequit 
iniri, nisi ipsa libertati restituta. In loco libero et tuto constituta 
poterit consentire in matrimonium : qua ratione nullum amplius est 
impedimentum, sed raptor ejusque fautores excommunicatione ipso 
jure irretiti manent. Aliae etiam manent eos poenae, judicis tamen 
sententia decernendae. 

209. Qui sponsam sibi obligatam vi rapit invitam, impedimento 
hoc, instar aliorum, detinetur : nam sponsalia non dant jus ad vim 
inferendam, ipseque vere dicitur raptor, juxta obviam vocis signifi- 
cationem. 

210. Mulier vi rapiens hominem ex matrimonii consilio non 
incurrit impedimentum, nec enim jus rem adeo raram respicit. 

(1) De Mat 1. ii. d. 913. (2) Vide et 8. Alph. L vi. n. 1107. 

(3) De Mat t ii. n. 912. 

Galli tamen suis consuetudinibus decretum Triden tinum hac etiam 
ex parte ampliare voluerunt, qnod nulla inclytae gentis invidia 
notamus : sed dolentes jus quoddam speciale ultra vim verborum 
hac tota in materia inde enatum, contra tribunalium Romanorum 
interpretationem, et theologorum consensum. 

(1) Garriere De Mat t ii. n. 910. 

CAPUT VI. 

DE DISPENSATIONIBUS. 

§. I. Quinam possint dispensare. 

211. Quandocumque valor matrimonii in quaestione ponitur, si 
probabilis doctorum sententia ei suffragetur, Ecclesia praesumitur 
dispensare, quatenus opus sit, propter bonum animarum, tollendo 
scilicet impedimento ecclesiastico, si forte adsit: sed injure naturae 
nil innovare potest, ideoque si opinio probabilis illud respiciat, dis- 
pensationi non est locus. Quod si impedimentum noscatur adesse, 
dispensatio quaerenda erit. 

212. Dispensatio nulla dari potest a quocumque, etiam a Summo 
Pontifice, ab impedimentis quae jure naturae vel divino, matrimonio 
obstant ; qualia sunt error, amentia, consanguinitas in quocumque 
gradu lineae rectae, et in primo gradu lineae transversae, ligamen, 
impotentia. Potest tamen “in aliquo casu urgentissimae necessi- 
tatis declarare esse validum matrimonium, non obstante impedimento 
quod probabiliter de jure naturae illi obstet.” 1 Attamen contigisse 
dicitur, quod frater et soror nescientes se esse consanguineos, con- 
juncti sint, quos, quum separari non possent absque gravissima 
infamia, et alioquin bona essent fide, propinquitatem haud suspi- 
cantes, in bona sua fide relinquendos visum est. Affinitas in primo 
gradu lineae rectae multis videtur dispensationem non admittere. 

213. In omnibus impedimentis quae ex jure ecclesiastico oriuntur 
Pontifex Summus dispensare valet, uti summo consensu agnoscunt 
theologi catholici:* Episcopi singuli non possunt jure proprio ab 
his dispensare, leges enim generales Ecclesiae solvi nequeunt pas- 
sim a singulis praesulibus, quin ordo et disciplina turbetur, et legum 
frangatur vis et auctoritas : ideo “ lex superioris per inferiorem tolli 
non potest.” 3 Si impedimentum occultum reperiatur post matri- 

(1) S. Alph. 1. vi. n. 1120. (2) Vide Camere t ii. n. 1063. 

(3) Clem. Cap. Ne Romam, ii. de elect. 

monium bona fide contractum in facie Ecclesiae, praemissis denuntia- 
tionibus, ubi haec viget disciplina, et separari nequeant conjuges 
absque scandalo, vel gravissimo damno, et facilis non sit recursus ad 
Pontificem, plerique theologi censent episcopum ex praesumpta 
Pontificis voluntate, dispensare posse. Quod si per epistolam 
obtineri brevi possit dispensatio pontificia, in bona fide relinquendi 
erunt, et expectanda dispensatio. Si impedimentum occultum, quale 
est plerumque copula illicita cum consanguinea sponsae, reperiatur 
ante matrimonium, iis in rerum adjunctis in quibus mora afferret 
magnum scandalum vel detrimentum : “ puta si alias immineat peri- 
culum mortis, vel si matrimonium sit necessarium ad legitimandas 
proles, vel ad vitandam feminae infamiam aut alia damna:” 1 plures 
censent episcopum posse dispensare : sed vehementer negat Bene- 
dictus XIV. id licere unquam de impedimentis publicis ; quum haud 
sine Pontificiae auctoritatis dispendio auctoritas dispensandi ab 
inferiore praesule usurparetur. 2 Qui scienter contrahunt, impedi- 
mento posthabito, spe dispensationis cadunt, quapropter episcopus 
nequit dispensare cum eis ex praesumpta Pontificis voluntate ; re- 
pugnat enim canon Triden tinus, quo spes dispensationis aufertur 
scienter contrahentibus matrimonium in gradu prohibito : “ Si quis 
intra gradus prohibitos scienter matrimonium contrahere praesump- 
serit, separetur, et spe dispensationis consequendae careat . . . non 
enim dignus est qui Ecclesiae benignitatem facile experiatur, cujus 
salubria praecepta temere contempsit.” 3 
214. In impedimentis impedientibus dispensant episcopi ex consue- 
tudine, exceptis votis castitatis perpetuae et ingrediendi religionem, in 
qnibus etiam episcopi harum regionum ex speciali induito dispensare 
valent. In haereticorum cum catholicis nuptiis etiam nostrates ex 
eadem speciali venia dispensant, conditionibus tamen appositis : nec 
enim aliter licet. 4 Datur facultas eodem induito dispensandi super 
tertio et quarto consanguinitatis et affinitatis gradu simplici et mixto 
tantum, et in secundo, tertio, et quarto mixtis, et in secundo solo 
quoad praeterita matrimonia cum conversis ad fidem ; et etiam pro 
sexaginta casibus super secundo, dummodo nullo modo attingat pri- 
mum : sicut etiam pro totidem casibus super primo affinitatis gradu 

(1) S. Alph. 1. vi. n. 1120. 

(2) De Syn. diocc. L viL c. xxx. et xxxi. 

(3) Sess. xxiv. cap. v. 

(4) Camere de mat t ii. n. 758. 

ex copula illicita per lineam collateralem sive rectam resultantis, 
dummodo nullum subsit dubium, quod conjux possit esse proles ab 
altero contrahentium genita : insuper super impedimento cognationis 
spiritualis etiam inter levantem et levatum : et super disparitate 
cultus, gravibus tamen de causis in singulis casibus in quibus dis- 
pensandum erit: et super impedimento publicae honestatis, justis ex 
sponsalibus proveniente: et super impedimento criminis, neutro 
tamen conjugum machinante, ac restituendi jus petendi debitum 
amissum. Plerasque has facultates communicant episcopi mission- 
ariis, excepta tamen plerumque facultate dispensandi in secundo 
gradu, quum nonnisi pro certo casuum numero episcopis ipsis con- 
cedatur, ad quos proinde in singulis casibus recurrere necesse est. 

215. Regulares vi suorum privilegiorum dispensant, ex licentia 
suorum provincialium, cum poenitentibus suis in tribunali, ab 
impedimento petendi debiti, propter affinitatem illicitam in secundo 
gradu, vel propter votum castitatis. Disputatur utrum dispensare 
possint in casu urgentissimo a voto castitatis ad contrahendum 
matrimonium, plerisque id negantibus. 1 

§. II. De valore dispensationum. 

216. Ut valeat dispensatio in curia Romana impetrata, “ requiritur 
tum ut causa finalis sit vera et subsistat dum conceditur, tum ut in 
petitione nihil omittatur eorum quae jus et stylus curiae exigunt, 
nihilque reticeatur veri, ratione cujus dispensatio aut nullo modo, 
aut nonnisi cum certa conditione, vel limitatione, daretur.” 8 Ob- 
reptio fit dum falsum exponitur ; subreptitia dicitur dispensatio, 
quae verum reticendo obtinetur. In qualibet dispensatione petenda 
omnia exponenda, sunt, quae obstant matrimonio : caeterum occulta 
impedimenta quae cum infamia conjuncta sunt, possunt a S. Pceni- 
tentiaria relaxari, soluto publico impedimento a S. Dataria: 3 dum- 
modo de dispensatione alias quaesita a publico impedimento fiat 
mentio in litteris ad Poenitentiariam ; quam rationem imitari licet 
petendo ab episcopo publice dispensationem ab impedimento pub- 
lico, et ab eo secretius impedimenti occulti relaxationem flagitando. 

(1) S. Alph. 1. vi. n. 1128. 

(2) Ita Antoine tract. de Mat. c. iii. qu. v. citans Cap. Super, de rescript. 

(3) Bened. XIV. Pastor bonus, §. 41. 

32 * 

In dispensatione aliquando occurrit clausula : “ dummodo impedi- 
mentum occultum sit quod non exigit ut omnino lateat, sed ut ad 
forum externum non sit verosimiliter deducendum. Si duplex 
sit consanguinitas, vel si graduum inaequalitas oriatur ex eo quod 
femina sit propinquior stipiti, ut si sit amita, exponendum est. 
Item si copula habita sit ad facilius impetrandam dispensationem, 
pravus ille finis declarandus est, quandocumque ob copulam jam 
habitam dispensatio quaeritur. 1 Si quis post dispensationem rela- 
batur, et indigeat alia dispensatione, prior in petitione exponenda 
etiam est. a Si quis duas sorores sponsae cognoverit, id in petitione 
declarandum est. 3 

217. Si causa dispensationis cesset antequam executioni fuerit 
demandata ab eo cui delegata est dispensandi facultas, cessat dis- 
pensatio : nec enim delegatur facultas nisi ea conditione, ut res ita 
se habeant, dum dispensatio datur. Si cesset post dispensationem 
datam, licet ante matrimonium, nil obstat, quia lex jam est sublata. 

218. Si dubitatio oriatur de causa dispensationis, utrum fuerit 
vera, an falsa, impulsiva an finalis, plerumque dispensatio censenda 
est valida, quia in dubio standum est pro valore actus. 

219. Si post datam dispensationem ab impedimento occulto 
affinitatis, iterum peccet orator cum eadem consanguinea spons», 
ante matrimonium, non videtur indigere nova dispensatione, quia est 
eadem affinitas. 

220. Si post dispensationem obtentam super gradu prohibito 
sponsi ipsi coeant, nova juxta stylum curiae . exigitur dispensatio. 
Ita declaravit S. C. mense Maji 1635. 

221. Dum ab episcopo quaeritur dispensatio super impedimento 
publico, occultum non est reticendum, quod scilicet ex copula illicita 
provenit, nisi placeat illud secretiori via exponere. Si data sit dis- 
pensatio consobrinis v : gr : et ipsi deinceps antequam dispensatio 
executioni demandata fuerit coeant, erit altera dispensatio petenda. 
Si post dispensationem executioni demandatam coeant, valet, licet 
clausulam continuerit, “ modo copula non interfuerit nam ut valeat 
sufficit eam non intervenisse antequam dispensatio executioni fuerit 
demandata. 

222. Si contrahentes sint duarum dioecesum uterque praesul debet 

(1) Bened. XFV. Pastor bonus, §. 42. 

(2) S. Alph. 1. vi. n. 1137. 

(3) Bened. XIV. Brev. Etsi matrimonialis 30 Sept. 1755. 

dispensare, juxta nonnullos : sed probabiliter censent alii sufficere 
dispensationem episcopi in cujus dicecesi celebrantur nuptiae : nam 
dispensando suum subditum eum facit idoneum contractui cum alio. 

223. In dispensationibus S. Pcenitentiariae, quae a nobis vix expe- 
tuntur, quaedam occurrent clausalae. I. Si ita sit : scilicet si res, 
uti exponitur, se habeat. Si de voti castitate agatur, periculum pro- 
babile lapsus conditionem hanc ponit. Si bona fide causa putetur 
vera, quae falsa est,' Carriere censet dispensationem valere. 1 II. 
Audita prius sacramentali confessione , dispensatio quippe haec in 
tribunali datur, vel saltem praevia confessione. III. Sublata occa- 
sione peccandi , scilicet quatenus fieri possit, vel cautela adhibita 
qua ex proxima fiat remota. IV. Dummodo impedimentum sit 
occultum , paucis notum, et vix ad forum externum deducendum. 
V. Injuncta ei gravi poenitentia , qualis est per sex menses jeju- 
nium semel in hebdomada, aut frequens confessio, saltem semel in 
mense, orationes, lectio spiritualis, etc. 

224. Cupiebat concilium Tridentinum ad omnem mali speciem et 
calumniandi occasionem auferendam, dispensationes concedi gratis : 
“ In contrahendis matrimoniis vel nulla omnino detur dispensatio, 
vel raro, idque ex causa et gratis concedatur.” 2 Sed ob causas 
gravissimas et aequissimas retenta est consuetudo, qua divites aliive 
solvendo pares quandam pecuniam plerumque dabant occasione 
dispensationis petendae, ut ita minueretur petentium numerus, et ut 
disciplinae injuriam repararent, eleemosyna data in pia opera impen- 
denda : qua ratione et votis patrum Triden tinorum satisfactum est, 
quum in lucrum concedentium non cederet. 3 Equidem hunc morem 
probarunt piissimi et severissimi Pontifices, ab omni cupidine alieni. 
“ Et merito,” uti animadvertit S. Alphonsus, “ cum hujusmodi 
compositiones (ut Innocentius X. praecepit) non immisceantur cum 
aliis pecuniis Thesauri Cameralis, sed reserventur in monte Pietatis, 
et inde non extrahantur, nisi de mandato Pontificis, ut in sola opera 
pia impendantur. Cum igitur talis pecuniae praestatio in subsidium 
pauperum erogetur, sit causa satis justa ut Ecclesia dispenset, sicut 
frequenter solet. Nec officit quod mussitent haeretici, ut objicit 
Pater Concina, nam patenter injuste mussitant.” 4 Morem vindica- 
vit Pius VII. scribens ad episcopos Galliae 28 Februarii, 1809: 

(1) De Mat. t ii. n. 1116. (2) Sess. xxiv. cap. v. de ref. mat. 

(3) PaUavicini hist, Cone. Trid. 1. xxiii. c. viii. n. 11. 

(4) L. vi. n. 1130. 

“Mulctae illae ad resarciendum aliqua * ratione vulnus quod ex dis- 
pensationum matrimonialium concessione ecclesiasticae disciplinae 
infligitur, et ad matrimonia inter personas consanguinitatis vel affini- 
tatis vinculo invicem conjunctas rariora ac difficiliora reddenda, juste 
ab Ecclesia salubriterque constitutae sunt.” “Dantur etiam dispen- 
sationes absque ulla eleemosyna, in forma pauperum dictae. 1 

§. III. De dispensationibus exequendis. 

225. Quoties matrimonium in facie Ecclesiae contractum nullum 
est ob impedimentum occultum, quod non est periculum palam ali- 
quando innotescere, v : g : quod proveniat ex copula illicita uni ex 
contrahentibus nota, sublato per dispensationem impedimento, reno- 
vari poterit consensus privatim absque parocho, vel arbitris, uti 
declaravit S. Pius V. teste Navar. Etiamsi uterque contrahens 
tempore nuptiarum noverit impedimentum, videtur posse renovari, 
dispensatione impetrata, absque parocho, vel testibus. Si vero 
periculum sit ne impedimentum innotescat, et multo magis si reapse 
innotuerit, consensus coram parocho et testibus erit renovandus, ne 
matrimonium in quaestionem deinceps veniat. De matrimoniis con- 
tractis coram magistratu, vel praecone haeretico, idem dicendum 
videtur. Si enim impedimentum latuerit quo ea irrita sunt, et peri- 
culum nullum sit illud notum futurum, secreto renovari poterit con- 
sensus, quum de contractu alias satis constet. Quod si irritum 
fuerit matrimonium ob disparitatem cultus, vel aliud impedimentum 
canonicum, renovandus erit consensus, dispensatione impetrata, 
coram sacerdote : sed quoties pars acatholica non vult coram eo se 
sistere, secreta renovatio permitti potest. Conversis ad fidem, 
quorum matrimonium nullum esse contigerit, si nihil de eo suspi- 
centur, et gravis sit difficultas conjuges inducendi ut quavis ratione 
renovent consensum, vix scrupulum injicere oportet: quod si inter- 
rogaveriut sacerdotem, ea proponenda est ratio renovandi consensum, 
quae minoribus subjacet difficultalibus : poterit scilicet secreto insinu- 
are in Ecclesia Catholica baptismi defectum obstare consensui jam 
praestito, sed praesto esse remedium. Equidem parti acatholicae 
persuaderi vix poterit consensum ab initio haud valuisse, et injuriam 
sibi et proli fieri existimabit nuptiis iterum celebrandis : alio quin 
affectu marito consortem thalami prosequens. 

(1) Vide Garriere t. ii. de mat n. 1128. 

226. Quoties matrimonium nullum fuisse noscitur ex defectu 
consensus veri in utroque contrahente, renovandus est ab utroque 
consensus verbis, vel alio indicio sufficiente. Copula conjugali 
affectu habita consensum satis declarat: quapropter qui ancillam 
duxerat, ignorans servilem ejus conditionem, et postea, ea comperta, 
eam carnaliter cognovit, compulsus est eam retinere. 1 Quod si 
defuerit consensus verus alterutrius tantum, supplendus est : dum 
consensus alterius perseverat, nam puella quae viro tradita est invita, 
per annum cum dimidio deinceps ei conjuncta affectu conjugali, 
tenebatur ad eum redire, quum consensus ex consortio illo diuturno 
colligeretur. 2 Tenetur autem plerumque deceptor verum ponere 
consensura, ad reparandam injuriam ex fictione provenientem. 

227. Si consensus verus irritus fuerit ob impedimentum canoni- 
cum, necesse est dispensationem petere, et interim a coitu abstinere. 
Impetrata dispensatione renovandus est consensus ab utroque, 
quum enim laboraverint impedimento, nequibant consensu suo priori 
contractura efficere, et “ non firmatur tractu temporis quod de jure 
ab initio non subsistit.” 3 Quod si ex delicto occulto alterutrius 
ortum sit impedimentum, requiritur ut alter conjux de nullitate prioris 
consensus certior fiat, sed ita caute ut delictum nusquam detegatur. 
Haec conditio, quae semper apponitur dispensationi, nititur principio, 
quod consensus simul praestandus est ab idoneis, quales non fuerunt 
dum impedimentum obstaret: consensus autem qui ex consuetudine 
maritali colligitur, ex errore oritur, quod prior consensus censeatur 
valere. Caeterum si haec conditio nequeat impleri, censent plures 
sufficere ut pars conscia impedimenti verum ponat consensum, et 
copulam habeat affectu maritali : in gravissima enim rerum difficul- 
tate censetur sedes Apostolica relaxare hanc conditionem, ne animae 
intereant. Quoties poenitentes haud suspicantur impedimentum, 
praestat eos in bona fide relinquere, donec dispensatio obtineatur, 
salvo sigillo confessionis, et si difficultas renovandi consensus vix 
superanda videatur, praestat adhuc silere. 4 Docet quidem Benedic- 
tus XIV. Summum Pontificem posse dispensare in radice, tollendo 
impedimento ecclesiastico, quod unice obstabat ne consensus libere 
datus vim suam ab initio obtineret. 5 

(1) C. ii. de conjug. serv. (2) O. Ad id xxi. de aponsal . 

(3) Reg. jur. xviii. in 6. (4) Vide cap. de eoneanguin . 

(6) Gonstit 27 Sept. 1765. Ballar. t. iv. 

Hic tandem aliquando sistimus gradum. De universa re theologica 
egi pro modulo meo, alienis utilitatibus cum meo labore et damno 
studens, nisi quod lucrum magnum et uberrimam mercedem mihi 
pollicear in doctrinsB et morum integritate tuenda. Quae Ecclesia 
magistra didici certissimus propugnavi : quae supremo judicio non 
sunt definita in re morum minus fidenter proponere ausus. Omnia, 
prout ab initio, Summo Praesuli Petri successori humiliter subjicio, 
ab ejus auctoritate ne latum quidem unguem unquam discessurus. 
Iam vero in hac laetissima die in qua contigit manum ultimam operi 
diuturno apponere, laetante ccelo cum terris de nata Virgine Sanctis- 
sima, aequum est ut gratias agam Deo ob innumera in me collata 
ejus precibus beneficia, inter quae et illud haud minimum habeam, 
quod consilia ad finem perducere potuerim. 

Philadelphi», 

In Nativitate Bmse Virginis, 

Atxno mdcccxliii. 


FINIS. 

